
ELŐSZÓ 

E  könyv,  melyet  most  közrebocsátok,  az  1909.  év 
február  havában  már  készen  volt.  Hogy  kiadásra  csak  most 
kerül  :  ennek  az  az  oka,  hogy  hozzá  akartam  fűzni  még  egy 
másik  munkát,  mely  bizonyos  tekintetben  emennek  folyta- 
tása lett  volna  :  —  egy  elméleti  közgazdaságtant,  mely 
a  jelen  könyvben  induktíve  nyert  megismeréseken  épült 
volna  föl.  Viszonyaim  alakulása  miatt  ezt  az  elméleti  mun- 
kát —  miután  további  másfél  esztendőt  töltöttem  vele  — 
félbe  kellett  szakítanom,  de  a  nyert  megismerések  közül 
annyit,  amennyi  szükséges  volt  ahhoz,  hogy  a  jelen  könyv 
kerek,  önálló  egész  legyen,  beillesztettem  ennek  III.  fejeze- 
tébe. Hasonlóan  kiegészítettem  még  utólag  a  könyv  tárgyi 
anyagát  is  több  olyan  adattal,  melyekhez  1909  februárja  óta 
jutottam. 

A  kutatásra,  melynek  eredményét  most  közzéteszem, 
az  a  körülmény  indított,  hogy  éppen  a  progresszív  irányok 
képviselői  közül  többen  éles  támadásban  részesítették 
azon  agrárpolitikai  elveket,  amelyeket  magaménak  vallok. 
Akiket  illet  :  tekintsék  e  könyv  tartalmát  a  támadásaikra 
adott  érdemleges  válasznak. 

Egyáltalán  azt  tekinteném  fáradozásom  legnagyobb 
jutalmának,  ha  e  könyv  komoly  és  tárgyilagos  vitát  provo- 
kálva, megbolygatná  azt  a  sok  előítéletet,  melyek  a  mező- 


gazdasági   kérdés   körül    éppen    a    progresszív     társadalmi 
rétegek  közvéleményében  lerakódtak. 

Ezzel  a  kívánsággal  ajánlom  könyvemet  a  Huszadik 
Század  körül  csoportosuló  barátaimnak  és  fegyvertársaim- 
nak, s  ezek  közül  is  elsősorban  azoknak,  kik  a  benne  foglalt 
nézetekkel  egyet  nem  értenek. 

Budapest,  1910.  december  25-én. 

Dániel  Arnold 


BEVEZETÉS 


Korunk    uralkodó    kérdése    a    munkáskérdés,    mely    a 

XIX.  század  első  felében  vetődött  fel,  s  a  melynek  jelentő- 
sége    azóta    is    állandóan    növekedett.    Most    azonban,    a 

XX.  század  küszöbén  a  társadalmi  kérdés  egy  másik  ága  kezd 
előtérbe  nyomulni,  jelentőségére  nézve  nagyobb  és  mélyebbre 
vágó  amannál.  E  probléma  a  mezőgazdasági  kérdés.  Minde- 
nen túlemelkedő  jelentőségének  jellemzésére  elég  az  a  tény, 
hogy  magában  a  munkásmozgalomban  is  mindegyre  égetőbb 
alakban  kerül  felszinre  és  hovatovább  e  mozgalom  irányát 
és  magának  a  munkáskérdésnek  felfogását  is  a  népességnek, 
ületőleg  a  termelésnek  mezőgazdasági  részére  vonatkozó 
meggondolások  fogják  megszabni. 

Ma  még  ugyan  nem  eléggé  szembeötlő  a  mezőgazdasági 
kérdés  ahhoz,  hogy  a  felszínes  szemlélő  tudomást  vegyen 
róla ;  —  a  városok  tömegdemonstrációkkal  járó,  lármás 
társadalmi  mozgalmai  sokkal  inkább  lekötik  a  közfigyelmet, 
mint  a  földművelés  szervezetében,  a  mezőgazdasági  osztályok 
körében  végbemenő  csöndes  átalakulások.  Pedig  ezek  a 
csöndes  eltolódások  a  fontosabbak,  s  a  nagyobb  figyelmet 
érdemlők.  Ezek  azok,  melyekből  a  társadalmi  rend  esetleges 
változásai  ki  fognak  indulni.  Mostanában,  mikor  a  mező- 
gazdasági kérdések  iránt  minden  egyes  társadalmi  irány 
oly  nagy  érdeklődést  mutat ;  mikor  minden  egyes  politikai 
párt  szükségét  érzi,  hogy  állást  foglaljon  hozzájuk  és  a 
mezőgazdasági  mozgalmakban  tevékeny  részt  vegyen  :  — 
szinte  közhely  gyanánt  hangzik,  ha  a  mezőgazdasági  termelés 
nagy  jelentőségére  utalunk.  Ámde  vannak  olyan  tudományos 


irányok  is,  melyek  az  ipart  mindenhatónak,  s  a  benne  végbe- 
menő változásokat  minden  társadalmi  alakulás  végső  okának 
tekintik.  Erre  való  tekintettel  rá  kell  mutatnunk  arra  az 
egyszerű  igazságra,  hogy  magának  az  ipari  és  bányászati 
termelésnek  is  a  mezőgazdasági  termelés  a  létalapja.  Az 
ipari  népesség  (beleértve  a  bányászatit  is),  csupán  akkor 
folytathatja  foglalkozását,  ha  termékei  egy  részét  átadhatja 
a  földműves  népességnek,  s  emettől  tápszereket  kaphat 
érte.  Az  iparos  azon  tápszerfölöslegből  él,  melyet  a  földműves 
saját  fogyasztásán  fölül  termel.  Következőleg  a  termelés 
egyéb  ágaihoz  viszonyítva  a  mezőgazdaságnak  elsődleges 
jelentősége  van.  Az  egész  társadalom  exisztenciája  —  az 
iparosoké  nem  kevésbbé,  mint  a  földműveseké  —  attól  függ, 
mennyi  tápszert  és  mekkora  fáradsággal  képes  termelni  a 
mezőgazdasági  népesség.  A  tápszerek  termelésének  lehető- 
ségei első  sorban  az  agrártechnika  állásától,  s  a  föld  benépe- 
sítésének mértékétől  függenek.  E  tényezőkön  kívül  azonban 
a  földműves  népesség  társadalmi  szervezete  is  hatással  van 
rájuk  ;  a  termelés  eredménye  nagy  mértékben  függ  attól, 
vájjon  e  szervezet  összhangban  áll-e  a  technikai  és  népe- 
sedési viszonyokkal,  vagy  nem.  Felfogván,  hogy  az  egész 
társadalom  létfeltételei  a  termelt  tápszerek  mennyiségétől 
függnek  és  hogy  e  mennyiségre  a  mezőgazdasági  népesség 
társadalmi  szervezete  is  hatással  van  :  nem  kell-e  belátnunk, 
hogy  a  társadalom  szervezetének  változásai  között  azok 
a  legfontosabbak,  melyek  a  mezőgazdasági  népesség  körében 
állnak  be,  és  hogy  minden  társadalmi  átalakulás  súlypontja 
szükségképen   a  mezőgazdaságban  van  ? 

Sőt  tovább  mehetünk.  A  mezőgazdasági  termelés  szük- 
ségletei nem  csupán  a  mezőgazdasági  népesség  társadalmi 
szervezetét  határozzák  meg,  de  az  ipari  népességét  is,  mert 
a  társadalom  szervezete  csak  egységes  lehet.  Nem  uralkod- 
hatik  például  bérmunka  az  iparban,  ha  a  mezőgazdasági 
termelést  rabszolgák  végzik.  Tehát  az  iparüző  népesség  tár- 
sadalmi szervezetének  is  a  mezőgazdasági  termelés  követel- 
ményeihez kell  alkalmazkodnia,  mert  az  ipar  létfeltételeit 
a  mezőgazdaság  adja  meg.  Feltéve  azt  a  nem  valószínű 
esetet,  hogy  adott  körülmények  között  az  ipari  termelés 
előnyös  kibontakozása  oly  társadalmi  szervezetet  igényelne, 


mely  a  mezőgazdasági  termelés  előnyös  végrehajtására  nézve 
nem  volna  kedvező  :  a  mezőgazdasági  termelés  érdekei 
győznének.  Mert  a  legfőbb  emberi  szükséglet  a  táplálkozás, 
s  az  emberi  társadalom  szervezete  szükségképen  mindig  olyan 
formát  ölt,  amely  az  adott  viszonyokhoz  képest  a  legtöbb 
tápszer  legkönnyebb  módon  való  megszerzését  teszi  lehetővé. 

A  társadalmi  rend  nagy  átalakulásai  mindenkor  a 
mezőgazdasági  termelés  érdekében  történtek  és  ha  az  átalaku- 
lás szükségessége  előtérbe  lépett  :  ez  mindenkor  annak  a 
jele  volt,  hogy  a  földművelés  szervezete  nem  felel  meg  a 
megváltozott  agrártechnikai  vagy  népesedési  viszonyoknak, 
s  ez  akkor  is  így  volt,  ha  nem  is  a  falu,  hanem  a  város  népe 
volt  az,  mely  a  tápszerek  drágulásának,  vagy  a  megélhetés 
egyéb  módon  való  rosszabbodásának  hatása  alatt  meg- 
mozdult. —  És  nem  csupán  a  társadalmi  átalakulást  köve- 
telő szükség  eredt  mindenkor  a  mezőgazdaság  állapotából, 
de  az  átalakulást  célzó  mozgalom  sorsa  is  mindenkor  a 
mezőgazdasági  népesség  körében  dőlt  el.  A  táplálkozás  lévén 
a  legfőbb  emberi  szükséglet,  melynek  kielégítése  az  élet 
fenntartásához  nélkülözhetetlen  :  azok,  kik  a  tápszereket 
vagy  ezek  forrását,  a  termőföldet,  hatalmukban  tartják, 
egyszersmind  az  egész  társadalom  élete  fölött  rendelkeznek, 
—  az  ő  kezükben  van  a  legfőbb  emberi  hatalom.  Ezért  a 
nagy  osztályharcok,  melyek  a  társadalmi  rend  átalakulását 
hordták  magukban,  végső  céljukat  tekintve,  mindenkor 
a  föld  birtokáért  folytak  és  olyan  esetekben  is,  midőn  a 
városban  indultak  meg,  mindig  a  falun  dőltek  el. 

Ma  is,  a  XX.  század  elején,  azt  látjuk,  hogy  a  kultur- 
emberiség  iparüző  városaiban  társadalmi  harcok  folynak 
és  hogy  e  harcok  közepette  a  mezőgazdasági  kérdés  nyomul 
mindinkább  előtérbe.  Ugyanekkor  eltolódásokat  látunk  a 
földművelés  fennálló  szervezetében,  melyek  arra  mutatnak, 
hogy  e  szervezet  mindegyre  kevésbbé  felel  meg  az  eltoló- 
dásban levő  agrártechnikai  és  népesedési  feltételeknek  és 
ehhez  képest  át  kell  alakulnia.  És  pedig  a  társadalmi 
renddel  együtt  :  mert  a  társadalom  bármely  adott  rendje 
a  földművelés  egy  adott  szervezetén  épül  fel,  s  ennek  vál- 
tozásaival együtt  változik. 

A  földművelés  szervezete  három  elemből  tevődik 
össze  :  a  munkaszervezetből,  a  birtok  jogból  és  a  birtokel- 
oszlásból. 

Munkaszervezete  majdnem  minden  mezőgazdasági  üzem- 
nek van,  kivéve  azon  ritka  üzemeket,  melyekben  egyetlen 
egyén  önmaga  számára  dolgozik.  Mihelyt  egynél  több  egyén 
dolgozik  a  gazdaságban,  valami  szervezete  a  munkának 
okvetlenül  van  ;  akár  öntudatlanul,  akár  tudatosan,  akár 
hallgatólag,  akár  kifejezetten  :  de  valami  módon  okvetlenül 
meg  van  határozva,  ki  vezeti  a  termelést  és  e  vezetővel 
milyen  viszonyban  állnak  a  többiek  ;  meg  van  továbbá 
határozva,  milyen  módon  részesül  a  munkás  a  termelés 
eredményéből  és  mi  kényszeríti  őt  arra,  hogy  magát  a 
munka  fáradságának  alávesse. 

A  történelem  különböző  szakaiban  mások  és  mások 
voltak  azok  az  eszközök,  melyeknek  hatása  alatt  a  munkás 
dolgozni  kényszerült.  Más  módon  kényszerítették  dologra 
az  antik  korbeli  rabszolgát,  mint  a  modern  bérmunkást  ; 
amazt  testi  büntetéssel,  sőt  halállal  fenyegették  :  emezt 
csupán  az  elbocsáttatás  fenyegeti  azon  esetre,  ha  rosszul 
dolgoznék. 

Az  antik,  a  középkori  és  a  modern  társadalmat  úgy 
szokták  egymástól  megkülönböztetni,  mint  a  rabszolgaság, 
a  jobbágyság  és  a  bérmunka  társadalmát.  Vagyis  a  munkára 
való  kényszerítés  módjának  különbségével  jelölik  a  társa- 
dalmi rend  különbségét.  Teljes  joggal,  mert  nincs  fontosabb 
alkotó  eleme  a  társadalmi  rendnek,  mint  az  a  mód,  amely 
szerint  a  munkás  dolgozni  kényszerül.  Ebből  indul  ki  minden  ; 
első  sorban  a  munkatermék  szétosztásának  módja.  Könnyű 
belátni,  hogy  a  rabszolga,  kit  ura  bármikor  megölhet,  nem 
részesülhet  a  munka  termékéből  olyan  módon,  mint  a  bér- 
munkás, ki  személyére  nézve  szabad  ;  ez  utóbbi  a  bérrel, 
melyet  kap,  azt  teheti,  amit  akar,  —  ellenben  a  rabszolga 
hiába  kapna  munkabért,  nem  gazdálkodhatnék  ezzel  tetszése 
szerint,  mert  ura,  ki  oly  hatalmas  vele  szemben,  arra  is 
elég  hatalmas,  hogy  minden  ügyébe  beleszólhasson. 

A  földművelésben,  hol  a  munka  terméke  a  földdel 
fizikailag  összefügg  és  bizonyos  területet  foglal  le  :  a  termék 
szétosztásának   módja   a   földbirtokjogban   is   kifejezésre   jut. 


Hogy   a   munkás   miképen   részesül   a   föld   terméséből  :   ez 

—  a  mint  láttuk  —  attól  függ,  hogy  milyen  módon  kény- 
szerítik őt  dologra.  Midőn  tehát  a  munkára  való  kényszerítés 
módja  változást  szenved  :  megváltozik  egyszersmind  a  föld- 
birtokjog is. 

A  földbirtokjog  megváltozása  azonban,  ha  kisérője  is, 
de  nem  előfeltétele  a  munkaszervezet  megváltozásának. 
Egyazon  társadalomban,  egyazon  birtokjog  uralma  alatt 
a  mezőgazdasági  munkaszervezet  több  különféle  típusa 
is  állhat  fönn  egymás  mellett.  így  látjuk  a  mai  társadalomban 
egymás  mellett  a  nagygazdaságot,  melynek  szervezete  a 
bérmunkán,  s  a  kisgazdaságot,  mely  egyéni,  illetőleg  családi 
munkán  alapul.  Hogy  a  kettő  milyen  arányban  áll  egy- 
mással :   ezt  a  birtokeloszlás  szóval  jelöljük. 

Ha  a  földművelés  valamely  szervezetét  a  viszonyok 
fejlődése  alkalmatlanná  teszi  arra,  hogy  feladatának,  a  tár- 
sadalom élelmezésének,  kellőképen  eleget  tegyen  :  a  mező- 
gazdasági szervezet  valamilyen  új  típusa  áll  elő,  mely  cél- 
szerűen alkalmazkodik  az  új  követelményekhez  és  a  régebbi, 
alkalmatlanabb  szervezet-típust  kiszorítja  helyéből.  Eleinte 
az  új  szervezet  a  régi  birtokjog  köntösében  lép  föl.  A  közép- 
kori földművelés-szervezet  Róma  nagybirtokain  született 
meg,  jóval  az  antik  társadalom  összeomlása  előtt.  Mikor 
a  föld  kimerült  és  mindinkább  lehetetlenné  vált  a  rabszol- 
gákkal való  gazdálkodás  :  a  római  földbirtokosok,  egyik  a 
másik  után,  felosztották  a  birtokot  apró  telkekre  és  a  rab- 
szolgákat mint  kolónusokat  telepítették  rájuk,  egyszersmind 
bizonyos  jobbágyi  önállóságot  adván  nekik.  Mire  elpusztult 
az  antik  társadalmi  rend,  már  megvolt  az  új  mezőgazdasági 
szervezet,  melyre  a  római  jogot  már  akkor  is  csak  hiányosan 
lehetett  alkalmazni,  mikor  e  jog  még  érvényben  állott.  Ezer 
évvel  később,  mikor  a  római  jogot  feltámasztották  :  e  jog 

—  amennyiben  alkalmazták  —  a  középkori  földművelés 
szervezetében  már  előzőleg  beállott  eltolódásokat  fedezte, 
amely  eltolódások  a  bérmunka  irányában  történtek. 

Nagy  társadalmi  átalakulások  előtt  mindig  felmerült 
a  mezőgazdasági  kérdés,  mely  azután,  az  átalakulás  be- 
fejeztéig  a  legfőbb  társadalmi  kérdés  volt.  Ma,  a  XX.  század 
elején,  újból  a  mezőngazdasági  kérdés  előnyomulását  tapasz- 

táljuk.  Ezzel  kapcsolatban  látjuk,  hogy  a  mezőgazdaságban 
küzdelem  folyik  két  szervezet-típus  :  a  kisbirtok  és  a  nagy- 
birtok között  ;  mind  a  kettő  a  római  birtokjog  köntösében 
jelen  meg,  de  természetükre  nézve  teljesen  elütnek  egy- 
mástól. Tapasztaljuk  továbbá,  hogy  a  nagybirtok  bizonyos 
szervezeti  változásokra  törekszik,  amennyiben  meg  akarja 
szüntetni  a  föld  szabad  forgalmát,  s  a  munkások  szabad 
költözését.  Ügy  a  föld  szabad  forgalma,  mint  a  szabad 
költözködés  szervesen  összefügg  a  fennálló  társadalom 
rendjével.  A  föld  és  a  munkaerő  szabad  forgalmának  meg- 
szüntetésére irányuló  törekvések  nem  jelentenek  egyebet, 
mint   a   fennálló   társadalmi   rend   ellen   intézett   támadást. 

Vájjon  a  társadalmi  rend  milyen  átalakulásának  kell 
megszületnie  azokból  a  csendes  eltolódásokból,  melyek 
ezidőszerint  a  földművelés  szervezetében  végbemennek,  s 
amelyek  napjaink  irodalmában  a  mezőgazdasági  kérdést 
felszínre  vetették  és   mindinkább  kiélezik  ? 

Hogy  e  kérdésre  feleletet  kaphassunk  :  meg  kell  min- 
denekelőtt vizsgálnunk,  vájjon  az  egymással  szemben  álló 
két  szervezettípus  egyike  és  másika  milyen  mértékben 
képes  a  fejlődő  agrár  technika  követelményeihez  alkalmaz- 
kodni és  melyik  milyen  társadalmi  rend  elemeit  rejti  magá- 
ban. Meg  kell  továbbá  vizsgálnunk,  vájjon  a  két  szervezet- 
típus közül  melyik  az,  amely  ezidőszerint  a  másiknak  rovására 
terjeszkedőben  van,  és  mely  erő  mozdítja  elő  terjesz- 
kedését, 

E  bevezetés  tartalmából  már  eddig  is  kitűnhetett, 
hogy  kutatásunk  módszerét  a  történelmi  materializmus 
társadalombölcselete  szolgáltatja,  mely  Marx  Károlynak 
és  Engels  Frigyesnek  köszöni  megalapítását,  s  amelynek 
lényege  abban  a  felfogásban  áll,  hogy  a  társadalom  szerve- 
zetét —  mindazon  jogi,  erkölcsi  és  eg}'éb  ideológiákkal 
együtt,  melyek  e  szervezethez  fűződnek  —  a  jószágok  terme- 
lésének módja  határozza  meg.  Minden  bizonnyal  kihatnak 
a  társadalmi  alakulásokra  az  emberek  erkölcsi  cselekvései, 
továbbá  történelmileg  örökölt  jogi  és  egyéb  nézetei  is  :  de 
csak  másodlagosan  és  nem  oly  mértékben,  hogy  lényegesen 
módosítani  tudnák  a  társadalom  szervezetét,  melyet  a  ter- 
melés  módjának   követelményei   határoznak   meg.    Hatásuk 

inkább  csak  abban  nyilvánul,  hogy  lassítani  vagy  esetleg 
gyorsítani  tudják  a  társadalmi  rend  azon  módosulásait, 
melyeket  a  termelőmód  változásai  magukkal  hoznak. 

A  történelmi  materializmus  korántsincs  eléggé  meg- 
alapozva ahhoz,  hogy,  m:nt  bölcseleti  rendszer,  egyetemes 
világnézetül  szolgálhasson,  de  mint  kutatási  módszer  mind- 
eddig jónak  és  termékenynek  bizonyult  mindenütt,  ahol 
helyesen  alkalmazták.  Alkalmazását  eléggé  megokolja  az 
a  körülmény,  hogy  a  történelem  azon  korszakait,  melyeknek 
gazdasági  és  társadalmi  folyamatait  kellőleg  ismerjük,  semmi 
más  történelemmagyarázó  módszer  alapján  sem  tudjuk  oly 
kielégítően  megérteni,  mint  a  történelmi  materializmus 
segítségével. 

A  történelmi  materializmus  azon  alkalmazásmódjának 
mely  alkotóinál  található,  van  egy  hibája,  mely  onnét  ered, 
hogy  Marx  és  Engels  az  ipar  látószögéből  szemlélték  a  társa- 
dalmi fejlődést  ;  e  hibát  azonnal  észre  kell  vennie  annak, 
ki  a  társadalmi  kérdéseket  a  mezőgazdaság  látószögéből 
veszi  szemügyre.  Marx  és  Engels,  midőn  azt  mondták,  hogy 
a  társadalom  szervezetét  a  jószágok  termelésének  mikéntje 
határozza  meg  :  nem  tettek  különbséget  a  mezőgazdaság 
s  a  termelés  egyéb  ágai  között,  s  az  egész  termelés  módját 
egyöntetűen  a  munkaeszközök  fejlődésére  vezették  vissza. 
Ez  az  álláspont  nem  kielégítő  és  ha  minden  továbbfejlesztés 
nélkül  alkalmazzuk  módszerül,  nehézségekre  kell  akadnunk. 
Szükséges,  hogy  különbséget  tegyünk  egyfelől  a  mező- 
gazdaság, másfelől  az  ipar,  bányászat  s  egyéb  termelőágak 
között,  mert  az  utóbbiak  miként  való  alakulása  az  előbbinek 
alakulásából  indul  ki,  amint  hogy  a  társadalom  egyetemes 
szervezetét  is  a  földmüvelés  szervezete,  s  ezt  ismét  a  mező- 
gazdasági termelés  módja  és  természeti  lehetősége  szabja  meg. 


I.  FEJEZET 

A  földművelés  sajátos  természete  és  fejlődés- 
törvényei 

A  mezőgazdaság  és  az  ipar  különbsége 

Ami  a  primitív  néptörzsek  számára  a  vadászat  és  a  gyűj- 
tés :  ugyanaz  a  kulturemberiség  számára  a  mezőgazdaság. 
Táplálékszerzésének  módja,  életének  előfeltétele.  Még  eddig 
csak  mezőgazdasági  úton  tudunk  tápszereket  termelni, 
—  ipari  úton,  kémiai  szintézis  útján  még  nem.  Az  a  pár, 
többé-kevésbbé  sikeres  laboratóriumi  kisérlet,  ami  ezirány- 
ban  történt  :  belátható  időkig  nem  jelent  sokat.  Feltéve, 
hogy  valaha  egyáltalán  sikerül  ipari,  kémiai  úton  tápszereket 
termelni  :  még  mindig  kérdés,  eléggé  olcsók  és  egészségesek 
lesznek-e  az  így  nyert  tápszerek  ahhoz,  hogy  a  földművelést 
fölöslegessé  tegyék.  S  ehhez  képest  — ,  emberileg  belátható 
időkig  —  az  egész  emberi  kultúra  létfeltételeit  azon  küzdelem 
sikere  szabja  meg,  melyet  a  földműves  a  védelmébe  fogadott 
állat-  és  növényfajok  létéért  a  földdel,  a  nedvességgel  és  a 
szárazsággal,  a  forrósággal  és  a  faggyal,  a  ragadós  beteg- 
ségekkel, a  kártékony  állatokkal  és  növényekkel  :  szóval 
az  egész  ellenséges  természettel  folytat. 

Ez  a  küzdelem  a  természettel  élő  lények  minél  kedvezőbb 
tenyészeti  feltételeiért  :  ez  adja  meg  a  földműves  munka 
sajátos  természetét,  ez  különbözteti  meg  az  ipari  munkától, 
melynek   tárgyát   élettelen  dolgok  alkotják. 

Már  sok  mezőgazdasági  szakíró  érezte,  hogy  egyfelől 
a  mezőgazdasági,  másfelől  az  ipari  és  bányászati  termelés 
között  lényeges  különbség  van.  így  Rau  már  a  múlt  század 
elején  felismerte,  hogy  a  mezőgazdasági  és  az  ipari  termelés 

között  nem  szabad  analógiákat  vonni  ;  a  kettőnek  különb- 
ségét gyakorlati  vonatkozásaiban  feltárta  és  le  is  vonta 
ebből  a  megfelelő  agrártechnikai  következtetéseket.1  Igen 
fejlett  alakban  található  a  mezőgazdaság  és  az  ipar  meg- 
különböztető sajátságainak  összefoglalása  Seringnél.2  Ez 
utóbbival  rokon,  de  még  fejlettebb  és  szabatosabb  Dávid 
Eduárd    meghatározása,    mely    következőleg    hangzik  : 

»A  mezőgazdasági  termelés  élő  lények  fejlesztése  körül 
forog,  az  ipari  termelés  holt  tárgyak  feldolgozása  körül. 
Emitt  az  emberi  akarat  az,  mely  az  anyagoknak  a  termék 
előállításához  szükséges  széj jelválasztását  és  összekötését 
közvetlen  impulzus  által,  vagyis  a  beavatkozást  akarat  nélkül 
továbbadó  instanciák  felhasználása  által  végrehajtja.  Ellenben 
a  földműves  az  anyagok  széj  jelválasztását  és  összekötését 
kénytelen  az  élő  természet  önmagából  kiinduló  tevékenysé- 
gének átengedni.  Ez  az  utóbbi  a  közvetlen  termelő.  Az  emberi 
munka  második  a  sorban  ;  neki  az  élő  természet  törvényeihez 
és  szeszélyeihez  kell  alkalmazkodnia ;  ő  csak  közvetett  úton 
hozza  létre  a  terméket.  Az  ipari  termelés  mechanikus,  a 
mezőgazdasági  termelés  organikus  folyamat.*  3 

Bizonyos  hasonlóságok  dacára  ugyanez  a  különbség 
választja  el  a  bányászatot  is  a  mezőgazdaságtól.  Dávid 
a  bányászati  és  az  ipari  termelést  együttvéve  nevezi  mecha- 
nikus produkciónak,  szemben  a  mezőgazdasággal,  mint 
organikus   produkcióval. 

Dávid  tehát  abban  látja  az  ipari  és  a  mezőgazdasági 
munka  különbségét,  hogy  míg  az  előbbi  élettelen  tárgyakat 
dolgoz  fel  :  az  utóbbi  élő  lények  életének  folyamatát  táma- 
gatja.  Amaz  a  terméket  (a  munkatárgyak  alakjának  vagy 
kémiai  összetételének  megváltoztatása  által)  fizikai  vagy 
kémiai  úton  produkálja,  emez  fiziológiai  úton. 

1  Schmoller  :  Die  Entwicklung  der  deutschen  Volkswirtschafts- 
lehre  im  neunzehnten  Jahrhundert.  Leipzig,  1908.  XXI.  Kari  Grün- 
berg  :  Agrarpolitik,   18.  1. 

2  Sering :  Die  Agrarfrage  und  der  Sozialismus.  Schmoller : 
Jahrbuch  für  Gesetzgebung,  Verwaltung  und  Volkswirtschaft. 
Leipzig,    1899.    Viertes    Heft.    305.    lap. 

3  Dávid  :    Sozialismus  und  Landwirtschaft.  Berlin,  1903.  70.  1. 

A  mezőgazdasági  és  az  ipari  termelés  ezen  megkülön- 
böztetését azzal  az  ellenvetéssel  támadták  meg,  hogy  az  élő 
lényeknek  az  élettelen  dolgoktól  való  megkülönböztetése 
elavult  és  tudománytalan,  mert  hiszen  az  életfolyamatok 
voltaképen  vegyi  folyamatok,  s  az  élő  és  az  élettelen  dolgok 
tulajdonságai  között  csak  mennyiségbeli  különbségek  van- 
nak,   minőségbeliek   nincsenek. 

Ám  ez  az  ellenvetés  nem  állja  meg  helyét.  Ha  igaz  is, 
hogy  az  élő  lények  tulajdonságainak  némelyikét  —  mint 
a  meghatározott  alakot  és  színt,  növekedést  és  szaporo- 
dást —  élettelen  tárgyakon,  például  a  kristályokon  is,  ész- 
lelhetjük :  viszont  mindazon  tulajdonságokat,  melyek  összes- 
ségükben az  életet  teszik,  még  egyetlen  élettelen  tárgyon 
sem  sikerült  akár  tapasztalni,  akár  felébreszteni.  Az  asszi- 
milációt,1 az  élő  lények  leginkább  jellemző  tulajdonságát, 
sem  tapasztalták  még  eddig  élettelen  tárgyakon.  Még  ezidő- 
szerint  éles  határvonal  választja  el  az  élő  és  az  élettelen 
világot. 

Ehhez  képest  az  életfolyamatokat  sem  lehet  úgy  egysze- 
rűen kémiai  folyamatoknak  tekinteni.  Ha  így  volna  :  akkor 
a  fiziológia  teljesen  felesleges  tudomány  volna,  illetőleg 
semmi  okunk  sem  volna  arra,  hogy  a  fiziológiát  a  vegytantól 
megkülönböztessük.  Holott  tényleg  meg  kell  különböztet- 
nünk. Ha  kivonjuk  a  fiziológiából  az  összes  vegytant  : 
még  marad  egy  darab  fiziológia,  a  mely  már  nem  vegytan. 
Amint  azonban  a  fiziológiát  megkülönböztetjük  a  fizikától 
és  a  vegytantól  :  épúgy  meg  kell  különböztetnünk  az  élet- 
folyamatokat a  közönséges  fizikai  és  vegyi  folyamatoktól  ; 
az  előbbiek  összetettebbek  és  magasabbrendüek,  mint  az 
utóbbiak. 

A  modern  ipar  a  fizikát  és  a  vegytant  alkalmazva 
állapítja  meg  termelő  módszereit  ;  fiziológiára  nincs  szük- 
sége. Ellenben  a  modern  mezőgazdaság  tudományos  úton 
megállapított  termelőmódjai  nagyobbára  az  élettani  tudo- 
mányok alkalmazásai  ;  a  mezőgazdaság  egyre  nagyobb  mér- 
tékben  lesz   azzá,   amivé   természeténél   fogva   lennie   kell  : 

1  T.  i.  idegen    anyagoknak  a  szervezetbe  való  önkéntes  felvé- 
telét,  s   a  szervezet  anyagához  hasonlóvá  alakítását. 

alkalmazott  fiziológiává.  Liebig  idejében  a  mezőgazdasági 
kémia  lett  az  agronómia  vezető  tudománya  ;  de  ma  már 
elvesztette  vezetőszerepét.  A  termelőmódszerek  újabb  javí- 
tásai az  életfolyamatok  közvetlen  tanulmányozása  útján 
keletkeztek.  így  jött  létre  Demcsinszki  új  gabonatermelő 
módszere,  melyet  még  később  érinteni  fogunk  ;  így  állt  elő 
Kellner  új  takarmányozás-módszere,  mely  a  takarmány 
tápértékének  kémiai  megállapítását,  mint  hasznavehetetlent, 
kiküszöböli. 

A  mezőgazdasági  termelőmódszereket  nem  lehet  minden 
tetszőleges  üzemben  oly  szabatosan  alkalmazni,  mint  az 
ipariakat.  Minden  faluhatárban,  sőt  minden  egyes  darab 
földön  mások  és  mások  a  természeti  viszonyok  ;  a  termelő- 
módot alkalmazni  kell  a  viszonyokhoz.  A  gazdának,  ha 
még  oly  tanult  és  tapasztalt,  külön  ki  kell  tanulnia  azt  a 
mezőgazdasági  üzemet,  amelynek  kezelését  átveszi.  Howard 
leipzigi  tanár  —  saját  szavai  szerint  —  harminc  évig  fára- 
dozott azon,  hogy  a  szabatos  üzleti  előszámít ást  a  mező- 
gazdaságban is  lehetővé  tegye  ;  erre  a  célra  óriási  anyagot 
hordott  össze,  s  a  végén  azt  kellett  belátnia,  hogy  minden 
egyes  gazdaságra  nézve  más  és  más  számok  érvényesek, 
s  a  termelés  költségeiben  gazdaságonként  a  legnagyobb 
eltérések  mutatkoznak. 1 

A  mezőgazdasági  termelés  szélső  határa 

Mivel  a  mezőgazdasági  munka  tárgyát  élő  szervezetek 
tenyészeti  feltételei  alkotják  :  a  mezőgazdasági  termelés 
nagy  egészében  is  érvényre  jutnak  bizonyos  szabályok, 
melyek  az  élet  organikus  törvényeiből  fakadnak.  E  szabályok 
a  mezőgazdasági  termelés  növelésére,  a  föld  termésének 
szaporítására  vonatkoznak  ;  helyes  megismerésük  a  gazda- 
sági élet  törvényeiben  való  tájékozódásra  nézve  alapvető 
fontosságú. 

Az  élő  és  az  élettelen  világ  között  leginkább  a  szükség- 
letek vonnak  határfalat.  Az  élettelen  tárgyaknak  nincsenek 

1  W.  H.  Howard  :  Die  Produktionskosten  unserer  wichtigsten 
Feldfrüchte.  Berlin,  Parey,    1902.    5 — 8  lap. 

Dániel :  Föld  és  társadalom.  2 

szükségleteik,  az  élőknek  vannak.  Ha  e  szükségleteiket 
legalább  bizonyos  minimális  mértékben  ki  nem  elégíthetik  : 
megszűnnek  élő  szervezetek  lenni,  alkotó  elemeikre  bomla- 
nak. Vannak  persze  a  legmagasabbrendű  élő  lényeknek 
—  az  embereknek  —  olyan  harmad-,  negyed-  és  tizedrendü 
szükségleteik  is,  amelyeknek  kielégítését  egészen  nélkülöz- 
hetik, anélkül  hogy  elpusztulnának.  De  az  alapszükségletek- 
nek egy  bizonyos  minimális  mértékben  való  kielégítését 
egyetlen  élő  szervezet  sem  nélkülözheti.  A  legtöbb  száraz- 
földi állat  és  növény  alapszükségletei  a  következők  :  levegő, 
nedvesség,    meleg,    világosság   és   táplálék. 

E  szükségletek  kielégítését  minden  állat-  és  növényfaj 
más  és  más  arányban  kivan  ja  meg.  Egyik  pl.  több  meleget 
kivan,  a  másik  több  nedvességet.  A  növények,  melyeknek 
sok  különféle  ásványi  anyagot  kell  a  talajból  felvenniök  : 
a  különféle  táplálékelemeket  is  meghatározott  arányban 
veszik  fel.  Egyik  több  foszfor,  a  másik  több  nitrogén,  a  har- 
madik több  káli-vegyületet  vesz  fel.  A  meghatározott, 
fajukat  jellemző  arányhoz  szigorúan  ragaszkodnak.  Ha 
például  valamely  növény  foszforszükséglete  4  milligramm, 
káliszükséglete  pedig  6  milligramm,  s  a  talajban  megvan 
ugyan  a  6  milligramm  káli,  de  a  foszforból  csak  2  milli- 
grammot találhat  a  növény  :  a  káliból  sem  fog  többet  fel- 
venni, mint  amennyi  a  foszforral  arányban  áll  ;  tehát  csak 
3  milligrammot.  Ez  a  Liebig-féle  minimum-törvény.  E  törvény 
különben  nem  csupán  a  különböző  táplálékanyagok,  de 
az  összes  többi  tenyészeti  feltételek  egymáshoz  való  arányára 
is  érvényes.  Ha  például  valamely  növény  nedvesség  vagy 
világosság  dolgában  szükséget  szenved  :  hiába  van  elegendő 
tápláléka,  ebből  sem  fog  felvenni,  csak  annyit,  amennyi  a 
nedvességgel  vagy  a  világossággal —  tehát  a  legkisebb  mér- 
tékben jelenlevő  tenyészeti  feltétellel  —  arányban  áll.  Külön- 
ben magunkon  is  tapasztalhatjuk,  hogy  pl.  nincs  jó  étvá- 
gyunk, ha  nem  mozgunk  eleget  vagy  rossz  levegőben  élünk, 
viszont  a  jó  levegő  és  a  mozgás  nem  sokat  ér,  ha  nincs  elég 
táplálékunk. 

Az  élethez,  mint  előbb  említettük,  elkerülhetetlenül 
meg  kell  hogy  legyen  az  alapszükségletek  kielégítésének, 
a  tenyészeti  feltételek  jelenlétének  bizonyos,  faj  szerint  meg- 

határozott  minimuma.  Ezen  alul  nincs  élet.  De  arra  sem 
képesek  az  élő  szervezetek,  hogy  szükségleteiket  nagyobb 
mértékben  elégítsék  ki,  mint  amely  fajuk  természetének 
megfelel.  Ha  valamely  növény  összes  tenyészeti  feltételeit 
faja  szerint  meghatározott  arányban,  de  túlságos  nagy 
mennyiségben  adjuk,  azt  várva,  hogy  a  növény  majd  kétszer- 
háromszor  nagyobbra  nő  és  megfelelően  nagyobb  termést 
hoz  a  szokottnál  :  éppen  az  ellenkező  eredményhez  jutunk, 
a  növény  elcsenevészedik,  vagy  el  is  pusztul.  Az  élő  lények 
tenyészőereje  nem  végtelen  ;  szükségleteik  kielégítésének 
van  egy  maximuma,  amelyen  tul  tönkremennek. 

Ha  előveszünk  egy  tucat  virágcserepet,  és  ezek  mind- 
egyikébe elvetünk  egy-egy  buzaszemet  s  ennek  összes  tenyé- 
szeti feltételeit  egymáshoz  viszonyítva,  a  megkívánt  arány- 
ban, de  cserepenként  más  és  más  mértékben,  továbbhaladó 
fokozatban  adjuk  meg  (úgy  hogy  az  első  cserépbe  egy  egy- 
séget, a  másodikba  kettőt,  a  harmadikba  hármat  s  így  tovább 
adunk  a  búzanövény  összes  tenyészeti  feltételeiből)  :  tapasz- 
talni fogjuk,  hogy  a  termésmennyiség  úgy  abszolúte,  mint  az 
adagok  számához  viszonyítva,  emelkedni  fog  egy  bizonyos 
pontig,  amelyet  arányossági  határnak  nevezünk.1  Amely 
cserépbe  a  tenyészeti  feltételek  adagai  az  arányossági  határ- 
pontnak megfelelő  számban  adódtak  :  abban  jut  egy-egy 
adagra  a  legnagyobb  termés.  Ez  az  a  mérték,  mely  a  növény 
életének  harmonikus  lefolyására  nézve  a  legkedvezőbb. 
Az  arányossági  határponton  túl  haladva  az  egy-egy  adagra 
eső  termés  sülyedni,  de  az  abszolút  termésmennyiség  emel- 
kedni fog  egy  pontig,  melyet  optimumnak  nevezünk.  Az  opti- 
mumnak megfelelő  cserép  termése  abszolúte  nagyobb  lesz, 
mint  az  arányossági  határpontnak  megfelelőé,  de  a  tenyé- 
szeti feltételek  egy-egy  adagára  kevesebb  jut  belőle.  Az  opti- 
mumon túl  már  nemcsak  egységenként,  de  abszolúte  is  sülyedni 
fog  a  termés  a  maximumig,  ahol  egészen  megszűnik. 

Ez  a  kísérlet  csupán  képzeletbeli ;  még  eddig  a  növény- 
fiziológusok    nem    vitték    annyira,    hogy    valamely    növény 

1  »Proportionalitátsgrenze«.  V.  ö.  Joseph  Esslen :  Das  Gesetz 
des  abnehmenden  Bodenertrages  seit  Justus  von  Liebig.  München, 
1905. 

összes  tenyészeti  feltételeit  együttvéve  tudták  volna  variálni 
a  minimumtól  a  túlságig.  Rendszerint  csak  egy-két  tenyé- 
szeti feltételt  variáltak,  a  többit  a  lehető  legkedvezőbb 
mértékben  adták  meg.  Példa  gyanánt  lássuk  Wollny  egy 
jellemző  kisérletét1,  mely  a  nedvesség  hatásának  kipuha- 
tolására  irányult  : 

Elvetettek  tavasszal  öt  szem  rozsot  öt  különböző, 
egyenlő  nagyságú  virágcserépbe.  Valamennyi  cserépbe  egy- 
aránt a  lehető  legkedvezőbb  mértékben  helyezték  a  rozs- 
növény tenyészeti  feltételeit,  a  nedvesség  kivételével,  melyet 
a  minimumtól  a  túlságig  variáltak.  A  kifejlődött  növények 
magtermése   a   következő   volt  : 


Nedvesség 
(a  talaj  nedvességbefogadó- 
képességének százalékában) 

A  termés  súlya 
(grammokban) 

20 

125 

40 
60 

5-88 
8'43 

80 

6"50 

100 

3-00 

Az  arányossági  határ  40%-nál  van  :  ezen  a  ponton 
minden  százalék  nedvességre  O'm  gramm  magtermés  jut. 
Az  optimum  60%-nál ;  itt  már  csak  o*u5  gramm  mag- 
termés jut  a  nedvesség  egy  százalékára.  Persze  a  fokozat 
kissé  durva  és  a  két  határ  fekvését  pontatlanul  adja  vissza. 

Hasonló  eredményekre  jutunk,  ha  —  különben  egyenlő, 
legkedvezőbb  tenyészeti  feltételek  között  —  nem  a  nedvesség, 
hanem  valamely  más  tenyészeti  feltétel  mennyiségét  variáljuk. 
Minden  esetben  eljutunk  egy  optimumhoz,  melyen  túl  a 
tenyészeti  feltétel  fokozása  káros,  sőt  vészthozó  lesz  a  növény 
életműködésére.  Lehet,  hogy  ha  a  tenyészeti  feltételeket  nem 
egyenként,  egyoldalúan  variálnánk,  hanem,  mint  az  előző 
képzeleti  kisérletben,  valamennyit  együttvéve,  egymással 
arányban  tudnók  fokozni  :  ez  esetben  talán  nem  következnék 
be  az  optimumon  túl  a  növény  romlása  ;  lehet,  hogy  ebben 
az  esetben  a  tenyészet  nem  fokozódnék  ugyan,   de  nem   is 

1  Esslen  i.   m.    104.  I. 

hanyatlanak  ;  a  növény  a  tenyészeti  feltételek  dús  készletéből 
annyit  használna  fel,  amennyit  elbír,  és  a  maradékot  érin- 
tetlenül hagyná.  Lehet,  de  nem  bizonyos  ;  ilyen  kisérletet 
még  nem  hajtottak  végre.  Optimum  azonban  ilyen  esetben 
is  volna,  azt  egészen  határozottan  tudjuk,  hogy  az  élő  szer- 
vezetek tenyészőereje  véges,  hogy  nem  képesek  végtelen 
sok   táplálék,  nedvesség  stb.   felhasználására. 

Ha  valamennyi  tenyészeti  feltétel  a  megkivánt  arány- 
ban, az  optimum  mértékében  van  együtt  :  az  élő  szervezet 
eléri  a  tenyészetnek  azon  legnagyobb  mértékét,  amelyre 
egyáltalán  képes,  s  a  legnagyobb  termést  hozza,  amelyet 
egyáltalán  hozhat.  De  ez  még  nem  abszolút  határa  a  tenyé- 
szetnek. Lehet  a  faj  tenyészőképességét  erősíteni  :  tenyésztő- 
kiválasztás, keresztezés  útján.  Nemesített  fajok  több  táplá- 
lékot képesek  felvenni  és  ezt  jobban  értékesítik.  De  ennek 
is  megvan  a  határa.  Hiába  akarnók  például  a  lovat  igavonás 
céljára  elefántnagyságuvá  tenyészteni.  Az  élő  szervezet 
rendkívül  bonyolódott,  rendkívül  sok  tulajdonsága  van, 
s  ezek  mindnyájan  egymással  egyensúlyban  vannak.  Az 
ember  csak  egy-két  tulajdonság  növelését  veszi  czélba 
ámde  amilyen  mértékben  ez  sikerül  :  oly  mértékben  meg- 
sínylik a  többi  tulajdonságok.  Túlságosan  kitenyésztett 
nemes  fajták  rendkívül  kényesek  ;  betegségeknek,  élősdick- 
nek,  s  az  időjárás  viszontagságainak  nem  igen  tudnak  ellent- 
állni.  A  tenyésztésben  is  van  optimum,  melyen  túl  a  nyert 
előnyöket  felülmúlják  az  előállott  hátrányok. 

A  gyakorlati  mezőgazdaságban  tenyésztett  állat-  és 
növényfajták  még  távol  állnak  attól,  hogy  a  fajnemesítés 
optimumát  elérték  volna.  A  szántóföldeken  pedig  az  elvetett 
növények  mindent  inkább  találnak,  mint  optimális  tenyé- 
szeti feltételeket.  Képzeljük  el  azonban,  hogy  egy  föld- 
műves valamely  növényfaj  elérhető  legnemesebb  fajtájának 
birtokába  jutna  ;  hogy  kilesné  és  az  optimum  mértékében  ki 
tudná  elégíteni  e  növényfajta  összes  szükségleteit  :  —  ez  a 
földműves  elérné  azon  legnagyobb  termést,  melyet  egy  adott 
területen    az  illető  növénnyel  egyáltalán  produkálni  lehet. 

Miért  ?  Mert  a  növények  számát  —  egy  adott  területen  — 
nem  lehet  a  végtelenségig  szaporítani.  Minden  növényegyed 
megkíván    egy   bizonyos   területet,    és   megvan   —   minden 

növényfajra  nézve  —  a,  területnek  egy  meghatározott  mini- 
muma, melyen  alul  a  növényegyén  már  nem  képes  tenyésző 
erejét  kellően  kifejteni.  A  gyökerek  csak  bizonyos  adott  ki- 
terjeszkedéssel  tudják  felvenni  a  kellő  mennyiségű  táplálékot, 
hasonlóan  a  levelek  is  a  kellő  világosság-  és  melegmennyiséget. 
A  vetés  sűrűsége  dolgában  is  van  optimum.  Azon  abszolúte 
legnagyobb  termés  mennyiségét,  melyet  valamely  növényfaj 
egy  adott  területen  hozhat,  megkapjuk,  ha  a  rajta  optimális 
sűrűséggel  vetett  növények  számát  megszorozzuk  a  növény- 
egyén elérhető  legnagyobb  termésével. 

A  különböző  növényfajok  termőképessége  azonban  nem 
egyenlő  nagy.  Például  burgonya  vagy  tengeri  művelése 
útján  több  tápszer-szárazanyagot  nyerhetünk  egy  adott 
területen,  mint  gabonatermelés  útján.  Az  elképzelhető  leg- 
nagyobb termést  tehát  akkor  nyerjük,  ha  földünket,  melyet 
az  elképzelhető  legtökéletesebb  módon  művelünk,  a  leg- 
termőképesebb  kultúrnövénynek  optimális  mértékben  neme- 
sített  fajtájával  népesítjük   be. 

Minél  jobb  a  föld,  minél  esősebb  és  melegebb  az  éghajlat  : 
annál  termőképesebb  növényfajokat  művelhetünk.  Némely- 
trópusi  növényfaj  húszszor,  sőt  negyvenszer  akkora  termést 
hoz  egy  adott  földdarabon,  mint  a  mi  legbővebben  termő 
kultúrnövényeink.  E  növények  azonban  nem  élnek  meg 
nálunk  ;  nincs  számukra  elég  eső  és  elég  napsugár.  A  földet 
javíthatjuk  egy  bizonyos  mértékig  ;  öntözést  is  adhatunk 
a  növénynek,  ha  van  erre  való  vizünk  :  de  már  a  napsugarat 
nem  tudjuk  pótolni  máskép,  mint  költséges  üvegházi  beren- 
dezéssel. Szabály  szerint  tehát  annál  nagyobb  az  egy  adott 
földdarabon  elérhető  legnagyobb'  termés,  minél  nagyobb 
a  napsugarak  száma,  mely  az  illető  földdarabra  esik.  A  mező- 
gazdasági termelés  szélső  határát  a  napsugarak  száma  szabja 
ki.  Szűkebbre  vonja  a  határt  a  nedvesség  túlságos  bősége 
vagy  hiánya,  feltéve  hogy  azt  elvezetni  vagy  pótolni  nem 
tudjuk,  valamint  a  talaj  fizikai  vagy  kémiai  alkatának 
minden  olyan  hiánya,  melyet  már  semmiféle  módon  nem 
vagyunk  képesek  helyrehozni. 

A  csökkenő  földhozadék  törvénye 

Eddig  csak  a  mezőgazdasági  termelés  egy  bizonyos 
területen  adott  lehetőségének  abszolút  határáról  volt  szó, 
s  amidőn  ezt  tárgyaltuk  :  a  növényfiziológus  üvegházának 
ablakából  néztük  a  növényi  tenyészetet.  A  növénybioló- 
gusnak könnyű  a  helyzete  :  szerény  eszközökkel  is  kielé- 
gítheti az  ő  néhány  tucat  növényének  minden  olyan  szük- 
ségletét, amelyről  tudomása  van.  Egészen  más  helyzetben 
van  a  földműves  :  ő  a  növény  egyedek  százezreinek,  m  illói- 
nak szükségleteit  kénytelen  kiszolgálni  és  nem  válogathat 
sem  a  különböző  minőségű  földek,  sem  az  éghajlatok  között, 
hanem  meg  kell  állnia  helyét  azon  a  földdarabon,  amely 
neki  jutott. 

Majdnem  minden  földben  megvannak  —  kisebb-nagyobb 
mértékben  —  a  növényi  tenyészet  föltételei,  melyeket  ter- 
mészetes geológiai  tényezők,  első  sorban  a  föld  felső  réte- 
gében örökösen  végbemenő  kémiai  folyamatok  hoztak 
létre.  A  földműves,  ha  módjában  van,  hogy  annyi  földet 
vegyen  művelés  alá,  amennyit  akar  :  megelégszik  e  ter- 
mészetes föltételekkel,  s  a  föld  anyagainak  lassú  bomlása 
természetes  úton  helyrepótolja  azon  táplálóanyagok  egy 
részét,  melyeket  a  learatott  növények  időnként  a  földtől 
elvonnak.  Azért  teljesen  nem  pótolhatják  helyre,  s  a  föld 
épen  nem  kimeríthetetlen.  Mindaddig  azonban,  míg  a  föld 
mennyisége  korlátlan,  a  földművesnek  semmi  oka  azon 
törnie  fejét,  mikép  nagyobbíthatná  az  egy  adott  földdarab- 
ról nyert  termést.  Ha  azonban  az  emberek  elszaporodtak, 
s  a  műveletlen  föld  elfogyott  :  bekopogtat  az  éhség  és  előáll 
annak  el  nem  kerülhető  szüksége,  hogy  egy  adott  földdarab- 
ról  nagyobb   termést   lehessen   betakarítani,   mint   előzőleg. 

A  kezdetleges  földműves  nem  igen  ösmeri  a  növények 
szükségleteit  ;  —  ő  csak  látja,  hogy  az  elvetett  mag  kihajt 
és  termést  hoz.  Apránként  azonban,  a  történelem  folyamán 
megismerték  a  földművesek  a  növények  bizonyos  szükség- 
leteit és  bizonyos  rendszabályok  hatása  alatt  való  visel- 
kedését. De  valahányszor  a  földműves  valamely  új  rend- 
szabályt alkalmazott,  valamely  újfajta  munkát  végzett  : 
tapasztalta,    hogy   ezen    munkából   csak    bizonyos   mennyi- 


24 

séget  lehet  előnyösen  alkalmazni,  e  mennyiségen  fölül  a 
munka  hatása  kisebb  és  kisebb  lesz,  sőt  van  egy  pont,  ame- 
lyen fölül  a  munkának  már  semmi  újabban  hozzáadott 
mennyisége  nem  használ.  Azaz  :  van  egy  arányossági  határ 
és  van  egy  optimum.  Tehát  ugyanazt  a  jelenséget  tapasz- 
talta, amelyet  már  előző  helyen  megállapítottunk  arra  az 
esetre  nézve,  ha  valamely  növény  összes  tenyészeti  felté- 
teleit együttvéve  mennyiség  szerint  variálnánk.  De  ő  ezt 
nem  a  tenyészeti  föltételek  összességére  nézve  tapasztalja, 
hanem  külön  bármely  rendszabályra,  mellyel  a  tenyészet 
valamely  föltételét  növelni  akarja.  Akármilyen  mértékben 
legyen  jelen  a  többi  tenyészeti  föltétel  :  akár  jó,  akár  rossz 
földön,  mindenütt  azt  tapasztalja  a  földműves,  hogy  a  föld 
csak  bizonyos  mértékig  hálálja  meg  az  alkalmazott  rend- 
szabályok bármelyikét.  Ha  rájön,  hogy  a  kapálás  növeli  a 
termést  :  miután  a  rendszabályt  alkalmazni  kezdte,  arra  is 
rá  fog  jönni,  hogy  adott  területen  csak  bizonyos  mennyi- 
ségű munkanapot  fordíthat  kapálásra,  azontúl  bármely 
munkanap,  melyet  kapálásra  fordít,  oly  csekély  (és  mindig 
csekélyebb)  eredménnyel  jár,  a  mely  már  nem  érdemli 
meg  a  fáradságot.  Ha  valamely  föld  trágyázását  fokonként 
növeli :  tapasztalni  fogja,  hogy  a  föld  csak  egy  bizonyos 
trágyamennyiséget  hálál  meg  kielégítően.  Tapasztalja 
továbbá  azt  is,  hogy  jó  földek  bármely  rendszabályt 
nagyobb  mértékben  hálálnak  meg,  mint  rossz  földek, 
hogy  tehát  jó  földeken  az  arányossági  határ  magasabb 
fokon  válik  érezhetővé.  Végül  azt  is  tapasztalja,  hogy, 
amennyiben  trágyázza  földjeit  :  több  munkanapot  for- 
díthat kapálásra,  mintha  nem  trágyázná ;  vagy  viszont  : 
ha  kapál,  több  szekér  trágyát  fog  a  föld  meghálálni, 
mint  ha  nem  kapálna  stb.  Mindegyik  rendszabály  ma- 
gasabbra emeli  az  arányosság  határát  az  összes  többi  rend- 
szabály számára. 

Ez  a  tapasztalt  szabályszerű  jelenség,  a  csökkenő 
hozadéktörvény,  két  fiziológiai  törvényben  leli  magyarázatát  : 
egyik  az  arányossági  határról  és  optimumról  szóló  törvény, 
másik  a  minimum-törvény. 

Képzeljük  el,  hogy  valamely  növény  táplálékszük- 
séglete —  egyebek  között  —  6  milligramm  káli  és  4  milli- 


gramm  foszfor  ;  —  ez  az  ő  abszolút  optimuma,  többet  nem 
volna  képes  fölvenni  még  a  legelőnyösebb  föltételek  között 
sem.  Most  azonban  épen  ezen  két  táplálék  dolgában  szenved 
hiányt  az  illető  növény  :  amennyiben  az  összes  tenyészeti 
föltételek  bőségesen,  az  optimum  arányában  vannak  ugyan 
jelen,  de  káliból  csak  3  milligrammot,  foszforból  pedig 
csak  1  milligrammot  nyerhet  a  talajból.  Ilyen  körülmények 
között  a  növény  tenyészete  csak  a  foszforral,  mint  legkisebb 
jelenlevő  tenyészeti  föltétellel  fog  arányban  állani,  tehát 
a  káliból  sem  vesz  fel  többet  mint  i1^  milligrammot.  Mert 
ha  4  milligramm  foszfor  arányában  6  milligramm  kálit 
igényel  :  1  milligramm  foszfor  arányában  csak  1%  milli- 
gramm kálit  képes  fölhasználni. 

Csináljunk  azonban  egy  kísérletet  :  adjunk  a  mi  növé- 
nyünknek —  az  összes  többi  körülményt  változatlanul 
hagyván  —  fokozatosan  több  és  több  foszfort.  Nagy  meg- 
lepetésünkre a  foszforadagolás  optimumát  nem  4  gramm- 
nál, hanem  már  valahol  2  gramm  körül  fogjuk  elérni,  mert 
a  jelenlevő  3  gramm  kálival  (most  már  ez  lesz  a  legkisebb 
jelenlevő  föltétel)  csak  2  gramm  foszfor  áll  arányban.  Ez  az 
optimum  azonban  nem  az  illető  növény  tenyészetének 
abszolút,  legfelsőbb  optimuma  lesz,  hanem  az  éppen  alkal- 
mazott rendszabály  segítségével  az  adott  körülmények 
között  elérhető  relatív  optimum. 

Természetesen  :  még  a  relatív  optimum  előtt  el  fogjuk 
érni  a  relatív  arányossági  határt. 

Vigyük  át  ezt  a  példát  a  gyakorlati  mezőgazdaságba, 
képzeljük  el  az  előbbi  egyetlenegy  növényegyén  két  szük- 
séglete helyett  egy  szántóföld  növénykultúrájának  változa- 
tos aránytalanságban  jelenlevő,  nagyszámú  tenyészeti  föl- 
tételeit :  és  akkor  tisztában  vagyunk  a  csökkenő  hozadék- 
törvénnyel. 

Alkalmazzunk  valamely  gazdaságban  bármely  rendsza- 
bályt a  tenyészeti  föltételek  javítására  :  ez  a  rendszabály 
csupán  akkor  lesz  hatásos,  ha  a  legkisebb  jelenlevő  tenyé- 
szeti föltételt  nem  hagyja  érintetlenül,  sőt  inkább  éppen  ezt 
gyarapítja.  (Vagy,  ami  a  lényegen  nem  változtat,  ha  vala- 
mely káros,  a  tenyészetet  akadályozó  tényezőt  kiküszöböl, 
mint  pl.  szikes  földekből  a  sziksót.) 

Ha  ez  az  eset  áll  fönn  :  a  gazdaság  hozadéka  növekedni 
fog  egy  relatív  arányossági  határig.  Ezt  a  relativ  arányos- 
sági határt  az  a  t enyészet i  föltétel  szabja  meg,  mely  a  szó- 
ban forgó  rendszabály  alkalmazása  után  legkisebbnek  meg- 
marad. 

A  relativ  arányossági  határponton  túl  az  alkalmazott 
rendszabály  hatása  viszonylag  csökken,  illetőleg  az  alkal- 
mazásával járó  munka  bizonyos  egysége  fokozatosan  keve- 
sebb és  kevesebb  eredménnyel  jár,  sőt  a  relativ  optimumon 
túl  a  munka  minden  további  szaporítása  haszontalan  lesz. 

Föltéve  azonban,  hogy  fölfedezünk  valamely  újabb  rend- 
szabályt azon  másik  tenyészeti  föltétel  gyarapítására,  mely 
az  előző  rendszabály  alkalmazása  óta  a  jelenlevők  legkisebbiké 
gyanánt  szerepel  :  akkor  újból  növelhetjük  a  hozadékot,  míg 
csak  el  nem  értünk  egy  újabb,  az  előzőnél  magasabban 
fekvő  arányossági  határt,  melyet  a  következő  harmadik, 
most  már  legkisebb  gyanánt  soron  levő  tenyészeti  föltétel 
határoz  meg. 

Természetesen  :  bármilyen  újabb  rendszabályt  alkalma- 
zunk, azért  az  előbb  alkalmazott  rendszabályok  egyikével 
sem  hagyhatunk  fel,  sőt  alkalmazásukat  fokoznunk  kell  az 
újabban  alkalmazott  rendszabályok  arányában, mert  amennyi- 
ben ezt  elmulasztanánk  :  visszaállítanók  egyikét  azon  leg- 
kisebb tenyészeti  föltételeknek,  melyeken  előzőleg  már  túl- 
jutottunk s  így  meggátolnánk  a  relativ  arányossági  határ 
további  tágítását. 

Föltéve,  hogy  valamely  adott  területen  már  minden 
hiányzó  tenyészeti  föltételt  pótoltunk  és  minden  kártékony 
tényezőt  eltávolítottunk,  hogy  minden  emberileg  kigondol- 
ható rendszabályt  alkalmazásba  vettünk  és  eljutottunk  egy 
oly  magas  pontra,  ahol  már  a  napsugarak  mennyisége  alkotja 
a  legkisebb  jelenlevő  tenyészeti  föltételt  (vagy  esetleg  vala- 
mely más,  meg  nem  változtatható  tényező),  akkor  eljutot- 
tunk a  legfelsőbb  arányossági  határhoz,  s  ezen  túl  haladva 
eljuthatunk  az  abszolút  optimumhoz,  a  mezőgazdasági  ter- 
melés szélső  határához,  melyet  előző  helyen  már  megállapí- 
tottunk. 

Ezt  a  szélső  határt  a  földmüvelés  mai  technikája  még 
korántsem  érte  el,  a  modem  földmüvelés  még  csak  egy  kis 


részét  tudja  kihasználni  azon  napsugármennyiségnek,  mely 
egy  adott  földterületre  esik,  a  mérsékelt  égöv  alatt  is,  nem 
beszélve  a  trópusokról,  ahol  sokkal  több  napsugár  esik  a 
földre,  mint  nálunk.  Valószínűleg  még  nagyon  sok,  föl  nem 
fedezett  rendszabály  létezik,  melyeket  hatásosan  lehet 
alkalmazni  a  növényi  tenyészet  kiterjesztésére. 

Mindazon  rendszabályokat,  melyekkel  valamely  föld- 
területen az  arányossági  határt  magasabbra  emelhetjük,  a 
földművelés  technikai  javításainak  fogjuk  nevezni.  Mint  ilye- 
neket föloszthatjuk  őket  termésszaporító  és  munkamegtakarító 
javításokra. 

Termésszaporító  javítások  mindazon  rendszabályok, 
melyek  a  talaj  fizikai  vagy  kémiai  alkatának  megváltoz- 
tatása, —  a  növények  faj  tenyésztése  vagy  életműködésük 
másféle  módosítása,  —  öntözés  vagy  az  éghajlat  másféle 
mesterséges  javítása  útján  a  növények  szükségleteinek  jobb 
kielégítésére  vagy  tenyészetük  gazdagabb  gyümölcsözésére 
vezetnek. 

Ide  lehet  számítani  továbbá  kultúrára  alkalmas  új 
növényfajok  fölfedezését,  illetve  alkalmazását,  adott  terü- 
leten kevesebb  munkát  igénylő  és  kevesebb  eredményt  adó 
növényfajok  fölcserélését  munkaigényesebb,  de  egyszersmind 
termőbb  fajokkal. 

Történelem  előtti  időkben  termésszaporító  javítás  volt, 
ha  vadásznép  pásztorságra,  vagy  pásztornép  földművelésre 
adta  magát. 

A  munkamegtakarító  javítások  a  gazdaságban  előfor- 
duló munkák  jobb  csoportosítása  vagy  mechanizálása  útján 
ezeknek  kevesebb  fáradsággal  való  elvégzését  teszik  lehetővé, 
anélkül  hogy  a  termést  növelnék.  Például  a  gabonakalászok 
száma  és  súlya  nem  lesz  nagyobb,  ha  kasza  helyett  aratógéppel 
vágjuk   le   őket,    de   fáradságunk   határozottan  kisebb  lesz. 

Bármilyen  technikai  javítást  veszünk  alkalmazásba  : 
nagyobbá  tesszük  egy  bizonyos  adott  munkamennyiség  ered- 
ményét ;  —  magasabb  alapra  helyezzük  munkánk  termelő- 
képességét. Ha  azonban  e  magasabb  alapon  újból  növeljük 
egy  adott  területre  fordított  munkánkat  :  újból  érezni  fog- 
juk a  csökkenő  hozadéktörvény  hatását,  míg  esetleg  egy 
újabb  javítást   alkalmazásba  nem  veszünk. 

Ezeket  tudva  :  a  csökkenő  földhozadék  törvényét  nem 
kell  föltétlenül  inségtörvény  gyanánt  fölfognunk,  amint  ezt 
Malthus  óta  igen  sok  gazdasági  író  teszi.  Igaz,  voltak  az 
emberiség  történetében  olyan  időszakok,  melyekben  az 
agronómiai  fölfedezések  nagyon  ritkák  voltak  vagy  épen 
nem  is  fordultak  elő,  úgy  hogy  a  csökkenő  hozadéktörvény 
egész  kegyetlenségében  jutott  érvényre,  megakadályozván  a 
tápszerek  minden  szaporítását,  s  ezeket  az  időszakokat  a 
dolgozó  néptömegek  állandó  Ínsége  és  súlyos  elnyomása  jel- 
lemzi. De  az  újabb  korban  az  agronómiai  fölfedezések  jóval 
gyorsabban  következnek  egymásra.  Annyira,  hogy  a  mai 
gazdasági  üzemek  túlnyomó  része  igen  sok  olyan  földmüvelés- 
technikai javítást  mellőz  (rossz  munkaszervezet,  vagy  kép- 
zettség hiánya  miatt,  vagy  más  okból),  amelyek  ki  vannak 
próbálva  és  alkalmasak  volnának  a  földmüvelés-munka 
termelőerejének  növelésére.  Ma  is  érezzük  ugyan  a  csökkenő 
hozadéktörvény  hatását,  de  minden  bizonnyal  kevésbbé, 
mint  pl.  félszázaddal  ezelőtt. 

Minél  fejlettebb  a  földművelés  :  annál  kisebb  földdarab 
kell  egy  ember  táplálásához  ;  annál  nagyobb  a  föld  gazda- 
sági mennyisége.  A  népesség  szaporodásra  hajlandó  ugyan, 
de  a  föld  mennyiségének  gyarapodása,  a  földmüvelés  hala- 
dása következtében,  gyorsabb  is  lehet,  mint  a  népszaporodás. 
Sürün  lakott  országok  népe  is  rendelkezhet  több  földdel, 
mint  amennyire  szüksége  van,  föltéve,  hogy  a  föld  művelése 
elég  fejlett.  Földben  és  tápszerekben  való  bőség  nagy  nép- 
szám mellett  is  lehetséges,  és  ha  nincs  meg  :  okvetlenül  be- 
következik, ha  gyorsul  a  földmüvelés  haladása  és  ha  lassúbbá 
válik  a  népszaporodás  menete,  amint  ez  éppen  napjainkban 
tapasztalható  a  kulturnépeknél. 


A  termésszaporító  javításoknak  majdnem  kivétel  nél- 
kül az  a  sajátságuk,  hogy  ugyanakkor,  mikor  növelik  mun- 
kánk termelőképességét,  növelik  egyszersmind  a  földterület 
adott  egységére  fordított  munka  mennyiségét.  Például  ha 
valamely  gazdaság  vezetője  a  földet  több  istállótrágyában 
akarja   részeltetni  :   szaporítania   kell   a   marhaállományt,   s 


ezzel  az  állatápoló  munkát.  De  nagyobbodván  a  marha- 
állomány :  egyszersmind  több  répát,  burgonyát  kell  vetni 
takarmányul,  ami  ismét  a  kapásmunkát  szaporítja.  S  ezen- 
felül ha  a  bőségesebb  trágyázás  hatását  jól  ki  akarja  aknázni  : 
mélyítenie  kell  a  szántást,  javítania  a  talaj  előkészítés  mód- 
szerét,  ami  szintén  munkaszaporulattal  jár. 

A  földmüvelés  történelmi  fejlődésével,  az  egymásra 
következő  termésszaporító  javítások  nagyon  is  erősen 
növelték  volna  a  gazdasági  munkákat,  ha  nem  keletkeztek 
volna  egyidejűleg  munkamegtakarító  javítások,  melyek  a 
munkát  ismét  redukálták,  habár  csak  korlátozott  mérték- 
ben. Manapság  minden  bizonnyal  több  emberi  munka 
kell  egy  adott  földterület  megművelésére,  mint  száz 
évvel  ezelőtt,  persze  a  termés  is  jóval  nagyobb  lett,  sőt 
lényegesen  nagyobb  arányban  növekedett,  mint  a  munka 
mennyisége. 

Az  agronómiai  felfedezések  azonban  nem  csupán  sza- 
porítják az  adott  területre  jutó  munkát,  de  jellegét  is  meg- 
változtatják, az  ápoló  munkákat  mindinkább  előtérbe 
helyezvén.  Már  nem  elégszik  meg  a  földműves  azzal,  hogy 
a  magot  a  földbe  vesse  és  azután  feléje  se  nézzen,  vagy 
hogy  az  állatokat  gulyában,  tömegben  tenyéssze.  A  munka- 
tárgy kezelése  egyénibbé  válik  ;  a  munkás  a  munkatárggyal 
szorosabb  viszonyba  lép.  Az  állatokat,  a  növényeket,  a  föld 
darabjait  egyénenként  ismervén  :  körülöttük  sok  munkát 
jobban  elvégez,  mint  egy  másik  földműves,  ki  nem  ismeri 
őket. 

Ha  sok  termésszaporító  javítást  alkalmazunk  :  belter- 
jesen (intenzive)  gazdálkodunk.  Jellemző  az  ilyen  karakterű 
belterjes  gazdálkodásra,  hogy  a  munkaegységhez  viszonyítva 
nem  alacsonyabb,  hanem  magasabb  termelőképességű  a 
technikailag  elmaradt  külterjes  (extenzív)  gazdaságnál.  Ezért 
az  ilyen  intenzitást  haladó  belterjességnek  nevezzük,  meg- 
különböztetésül. Mert  hiszen,  amint  már  tudjuk,  lehet 
valamely  gazdaságban  a  munkát  szaporítani,  a  belterjes- 
séget növelni  anélkül  is,  hogy  a  gazdálkodás  technikáját 
javítanók.  Ez  esetben  hamar  el  fogjuk  érni  a  munka  és 
a  termés  arányosságának  határát,  s  azon  túl  minél  tovább 
fokozzuk   a   belterjességet,    annál  kisebb    és   kisebb    lesz   a 

munka  termelő  ereje.  Az  ilyen  konzervatív  belterjességgel 
kezelt  gazdaságokban  az  emberi  munka  termelőképessége 
kisebb,  mint  az  extenziv  gazdaságokban,  s  ezért  a  kon- 
zervatív belterjességet  nem  is  találjuk  másutt,  mint 
hátramaradott  népeknél,  nagy  népsűrűség  és  földhiány 
okozata   gyanánt. 

A  konzervatív  belterjesség  legjellemzőbb  példáját 
Kínában  találjuk.  Liebig  óta  úgy  szokás  Kína  mezőgazda- 
ságáról beszélni,  mint  a  tökéletesség  mintaképéről,  mert- 
hogy a  kínai  paraszt  mindent  visszaad  a  földnek  —  trágya 
alakjában  —  amit  termés  alakjában  elvett  tőle.  Az  igazság 
ellenben  az,  hogy  a  kínai  paraszt  nagyon  sokat  dolgozik, 
de  aránylag  csekély  eredménnyel,  mert  hiányosak  a  termé- 
szeti ismeretei.  A.  Gomoll,  német  közgazdasági  író,  Kiaucsau- 
ban  szerzett  tapasztalatai  nyomán  azt  írja  1  a  kínai  parasztról, 
hogy  évtizedről  évtizedre  ugyanazon  magot  veti  ugyanazon 
földbe,  búzát  vet  búza  után,  árpát  árpa  után,  fogalma  sincs 
vetésváltásról  és  még  egy  sereg  más  termésszaporító  javí- 
tásról, melyeket  az  európai  mezőgazdaság  alkalmaz.  Ehhez 
képest,  noha  kapálásra,  trágyázásra,  gazirtásra  igen  sok 
munkát   fordít,   a  nyert   termésátlagok   aránylag  kicsinyek. 

Kína  kultúrája  alacsony,  ipara  csekély,  a  lakosság 
kilenc  tizedrészét  abszorbeálja  a  földművelés.  Hogy  így  van  : 
ennek  okát  ime  feltalálhatjuk  földművelésének  technikájá- 
ban, melyet  a  növényi  élet  törvényei,  s  a  talajban  végbe- 
menő folyamatok  felől  való  tájékozatlanság,  az  idevonatkozó 
ismeretek   dolgában   való   szegénység   jellemez. 

Hogy  mily  magas  valamely  társadalom  kultúrája  :  ez 
attól  függ,  hogy  az  illető  társadalom  mezőgazdasága  a  kultúr- 
növények és  állatok  életére,  a  talajra,  az  éghajlatra,  a  kár- 
tékony szervezetekre  stb.  vonatkozó  ismereteknek  mekkora 
összegével  rendelkezik.  Ezen  agronómiai  ismerettömeg  az 
a  fundamentum,  melyen  a  társadalom  gazdasági  és  szellemi 
élete  felépül.  Az  agronómai  ismeretekhez  viszonyított  ará- 
nyossági határ  és  optimum  szabja  meg,  mennyi  tápszert 
mekkora    munka    árán    lehet    termelni.    Ez    határozza   meg 

i  Landwirtschaft    in    China.     Wissenschaftliche    Beilage     zur 
Münchener  Alig.   Zeitung,   München,    1905.   október    17. 

tehát  azt  is,  mekkora  az  a  tápszermennyiség,  melyet  a 
dolgozó  földművesek  saját  táplálkozásukon  felül  nélkü- 
lözhetnek, s  amely  a  mezőgazdaságon  kívül  eső  egész  termelés 
—  első  sorban  az  ipar  —  létének  alapja. 

Ujabb  felfedezések,  melyek  az  agronómiai  ismeretek 
tömegét  gazdagítják,  növelik  egyszersmind  a  dolgozó  föld- 
művesek tápszerfeleslegét,  s  ezzel  több  bányász  és  iparos 
megélhetését  teszik  lehetővé.  Midőn  az  ipari  termelés 
nagyobb  arányokat  ölt  és  nagyobb  tömegekben  haj  tátik 
végre  :  az  ipari  termelőmód  javulásának  szinte  kimaradha- 
tatlanul  be  kell  következnie.  Az  ipar  és  a  bányászat  javításai 
azután  megteremtik  a  mezőgazdasági  munkaeszközök  bizo- 
nyos javításait,  melyek  egyfelől  jobb  talajmunkát,  más- 
felől munkamegtakarításokat  tesznek  lehetővé.  Látszik  ebből, 
hogy  az  agronómiai  javítások  között,  melyek  a  haladás 
útjának  mértföldmutatói,  azok  a  legfontosabbak,  melyek 
a  növények  és  állatok  természetének,  de  főleg  a  növényi 
élet  és  a  talaj  viszonyának  helyesebb  megismerésén  alapul- 
nak ;  az  ilyen  élettani  felfedezések  azok,  melyek  elsődlegesen 
jelentkeznek,  míg  az  ipar  kitérj eszkedése  és  maguknak 
a  mezőgazdasági  munkaeszközöknek  javítása  csak  ezek 
nyomában  járó,  másodlagos  jelenség.  Az  emberiség  története  : 
élettani  felfedezések  története.  S  ezen  az  igazságon  mitsem 
változtat  az  a  körülmény,  hogy  az  ipar  fejlődése  nem  csupán 
a  mezőgazdasági  munkaeszközöket,  de  egyszersmind  azon 
műszereket  is  tökéletesíti,  melyek  a  föld  és  az  élet  természe- 
tének további  vizsgálatára  és  további  felfedezések  előkészí- 
tésére szolgálnak.  Mert  hiszen  az  ipar  azon  fejlődése,  mely 
az  újabb  műszereket  létrehozta,  szintén  nem  alapult  egyében, 
mint  már  előzőleg  létrejött  agronómiai  felfedezéseken. 

Mely  tényező  volt  az,  mely  a  történelem  folyamán  a 
növények  és  állatok  életére  vonatkozó  ismereteket  időnként 
gyarapította,  s  így  az  emberiséget  egy-egy  lépéssel  előbbre 
vitte  ?  Egyfelől  az  emberi  agyvelő  tapasztalatokat  befogadó 
és  osztályozó  tevékenysége,  másfelől  a  népszaporodás,  mely 
tápszerek  dolgában  hiányt  támasztott,  s  a  táplálékszerzés 
új  lehetőségeinek  keresésére  vezetett.  Nem  szabad  azonban 
azt  gondolnunk,  hogy  a  népszaporodás  nyomában  járó 
inség    minden    esetben    agronómiai    felfedezésekre    vezetett, 

sem  pedig  azt,  hogy  minden  agronómiai  felfedezés  tápszer- 
hiány következtében  áll  elő.  Láthatunk  keleti  népeket, 
melyek  hosszú  történelmi  időszakok  óta  állandó  tápszer- 
hiány állapotában  élnek,  de  földművelésük  termelőmódja 
ma  is  olyan,  mint  évszázadokkal  ezelőtt.  Viszont  az  európai 
kultúra  területén  élénk  kutató  tevékenységet  folytatnak 
az  agronómusok  ugyanakkor,  midőn  a  társadalom  élelmi 
köre  —  új  földeknek  a  művelésbe  való  bevonása  által  — 
amúgy  is  folyton  tágulóban  van.  Nyilvánvaló,  hogy  a  kultúra 
alacsony  fokán  álló  társadalmakban  —  az  állandó  szükség 
dacára  is  —  csak  nagyon  ritkán  állnak  elő  agronómiai 
felfedezések,  ellenben  minél  fejlettebb  valamely  társadalom, 
annál  gyorsabban  reagál  agronómiai  javításokkal  a  tápszer- 
hiány minden  jelentkezésére.  Sőt  a  legfejlettebb  kultúr- 
ember elméjének  megmozdítására  már  nem  is  kell  a  szükség  ; 
elegendő  hozzá  a  tudásvágy,  vagy  pedig  az  a  törekvés,  hogy 
sorsát,  ha  jó  is,  még  jobbá  tegye. 

Azért  általánosságban  és  főleg  a  múltra  nézve  elmond- 
hatjuk, hogy  a  népszaporodás,  mely  tápszerek  dolgában 
hiányt  támasztott,  az  agronómiai  felfedezések  legfőbb  hajtó- 
ereje volt.  Hiba  volna  azonban  a  népszaporodás,  s  az  agro- 
nómia javításai  között  való  összefüggést  oly  szorosra  fűz- 
nünk, amint  ezt  a  társadalmi  gazdaságtan  művelőinek  egy 
bizonyos  csoportja  teszi.  E  csoport  —  melynek  álláspontját 
Oppenheimer  Ferencnél  látjuk  a  legjellemzőbb  módon  kép- 
viselve, —  azt  állítja,  hogy  a  népesség  minden  szaporodása 
szükségszerűen,  automatice  létrehozza  az  agronómia  azon 
javításait,  melyek  a  társadalom  élelmi  körének  megfelelő 
tágításához  szükségesek,  úgy  hogy  a  népszaporodás  nem  is 
vezethet  tápszerhiányra,  mert  a  szaporodással  párhuza- 
mosan keletkező  agrártechnikai  javítások  a  csökkenő 
hozadék  törvényét  állandóan  túlkompenzálják. 

Oppenheimer  azt  állítja,  hogy  akkor,  amikor  a  társa- 
dalom tagjainak  száma  szaporodik,  az  egy  adott  földdarabra 
fordított  munkának  nem  csupán  mennyisége  nő,  de  hatás- 
foka is  nagyobbodik  a  munkamegosztás  és  munkaegyesítés 
előnyei  következtében,  melyek  a  munkások  nagyobb  szá- 
mával járnak  együtt  ;  továbbá  nagyobb  és  jobb  gazdasági 
felszerelés     alkalmazása     következtében  ;      végül     a     mező- 

gazdasági  ismeretek  nagyobbodása  következtében.  Mind- 
ezen előnyök  —  mondja  Oppenheimer  —  túlkompenzálják 
a  csökkenő  hozadék  törvényének  hatását,  melynek  a  nép- 
szaporodás következtében  fel  kellene  lépnie. 

E  felfogás  értelmében  konzervatív  belterjesség  nem 
létezik  ;  minden  belterjesség,  mely  a  népszaporodás  követ- 
keztében előáll,  szükségképen  haladó  belterjesség. 

Anélkül  hogy  a  részletekbe  bocsátkoznánk  :  elég,  ha 
rámutatunk  arra,  hogy  e  felfogás  logikája  szerint  a  leg- 
sűrűbben lakott  területek  egyszersmind  szükségszerűen  a 
gazdaságilag  és  minden  egyéb  tekintetben  leginkább  előre- 
haladott területek.  Mert  hiszen  földművelésük  a  legfejlettebb, 
tehát  a  legnagyobb  tápszerfölöslegeket  produkálja,  ami 
ismét  iparuk  és  bányászatuk  óriási  kitérj eszkedését  vonja 
maga  után.  Szóval,  ha  Oppenheimernek  és  a  hozzá  hasonló 
gondolkodásuaknak  igazuk  volna  :  akkor  Japán,  valamint 
Kína  és  India  sűrűn  lakott  részei  állanának  a  civilizáció 
élén,  Anglia,  Németország  és  az  Egyesült-Államok  előtt, 
vagy  emezekkel  legalább  is  egy  sorban.  Tényleg  azonban 
éppen  nincs  így,  ami  elég  érthetően  beszél  Oppenheimer 
álláspontja  ellen. 


A  földművelés  belterjességének  elbírálásánál  kiindul- 
hatunk abból  a  szempontból  is,  vajon  a  földre  fordított 
munka  szaporítása  eleven  munka  alakjában  történik-e 
(pl.  a  sok  kézimunkát  igénylő  kapás  kultúrák  kiterjesztése 
által)  —  avagy  kész  munkatermékek  (épületek,  gépek, 
haszonállatok  stb.)  alakjában.  Az  előbbi  esetben  munka- 
intenzív,  az  utóbbi  esetben  tőkeintenzív  földművelésről 
beszélünk.  A  kettő  azonban  együttesen  is  felléphet,  s  ez 
éppen  a  legkedvezőbb  eset  ;  a  tőkeintenzitással  párosult 
munkaintenzitás  eredményesebb  termelésre  képesít,  mint 
akár  a  tőke-,  akár  a  munkaintenzitás  egymagában  véve. 
Különválasztva  a  kettőt  :  a  munkaintenzív  földművelés 
fejlődőképesebb,  mint  a  tőkeintenzív,  mert  az  eleven  munka 
szaporítása  által,  ha  ez  helyesen  történik,  létre  lehet  hozni 
egy  bizonyos  termésfelesleget,  ami  aztán  megadja  az  épü- 

Dániel :  Föld  és  társadalom.  «J 

letek,  állatok  stb.  szaporításának  lehetőségét,  —  míg  viszont 
nem  létezik  a  tőkének  az  a  bősége,  mely  a  hiányzó  eleven 
munkaerőt  pótolhatná.  Történelmileg  a  munkaintenzitás 
előzi  meg  a  tőkeintezitást. 

Annak  mindenesetre  módját  tudja  ejteni  a  tőke,  hogy 
amennyiben  kevés  munkás  állna  rendelkezésére,  a  hiányzó 
munkaerő  egy  részét  nélkülözhetővé  tegye,  gépeket  és 
egyéb  munkamegtakarító  javításokat  alkalmazván.  Am  a 
gépek  alkalmazása  nem  jár  okvetlenül  a  terméseredmények 
fokozásával.  A  gép  —  egymagában  véve  —  nem  képes  a 
termést  növelni,  amint  ezt  már  előző  helyen  az  aratógép 
példájából  láttuk.  Más  gépek  hatása  egymagában  is  termés- 
szaporít ónak  látszik  ;  például  a  mélyebben  szántó  eke  jobban 
feltárja  a  talaj  növényt ápláló  anyagait,  nyomában  kedvezően 
fejlődik  a  vetés,  s  emelkedik  a  termés  átlaga.  De  ha  nem 
kapcsoljuk  össze  a  mélyebb  szántást  a  föld  jobb  és  bősége- 
sebb trágyázásával :  akkor  a  megnövekedett  termésekben 
egyre  több  és  több  növénytápláló  anyagot  vonunk  el  a  földtől, 
anélkül  hogy  visszapótolnánk,  s  akkor  egy-két  évtized  alatt 
kimerül  a  föld  és  még  annyi  termést  sem  ad,  mint  előzőleg. 

Látnivaló,  hogy  a  géptechnika  javítása  csak  úgy  növel- 
heti a  termést,  ha  karöltve  jár  a  fiziológiai  termelőfolyamat 
javításával  —  amely  ismét  kézimunkát  igényel.  Viszont 
igaz,  hogy  a  helyesen  alkalmazott  gépek  kézimunkát  takarí- 
tanak meg,  s  így  esetleg  a  növények  és  állatok  fokozottabb 
ápolására,   következőleg   a   termés   szaporodására   vezetnek. 

Tegyük  fel,  hogy  egy  gabonatermelő  gazdaságban,  mely 
előzőleg  ioo  munkást  foglalkoztatott,  gépek  alkalmazása 
fölöslegessé  tett  25  munkást.  Ebből  tizenötöt  kapásnövények 
—  pl.  répafélék  —  művelésére  használnak  fel,  a  többi  tizet 
pedig  —  szaporítván  a  marhaállományt  —  állatok  ápolására. 
Ebben  az  esetben  több  mélyszántásban,  kapálásban  és  trá- 
gyázásban lesz  a  földnek  része,  tehát  több  termést  hoz. 
Ha  azonban  a  huszonöt  munkást  elbocsátják  :  akkor  semmi- 
féle termésszaporulat  nem  fog  beállni,  hacsak  nem  ideig- 
óráig,  a  talaj  gyors  kirablásával  kapcsolatban. 

A  munkaeszközök  javulásából  közvetlenül  eredő  javí- 
tások csak  ideiglenesen  szaporíthatják  a  termést,  amely 
ideiglenes    termésszaporodásra    talaj  kimerülés     következik. 

A  termés  állandó  jellegű  szaporítása  nem  lehetséges  a  munka- 
intenzitás növelése  nélkül. 

Történelmileg  a  földmüvelés  munkaeszközei,  mint  már 
tudjuk,  az  élettani  felfedezések  nyomában  fejlődtek.  A  kez- 
detleges hármasnyomású  gazdasághoz  épp  úgy  hozzátartozik 
a  sarló,  a  faeke  és  az  őket  termelő  falusi  ipar,  mint  a  szász- 
országi cukorrépagazdasághoz  a  gőzeke,  az  aratógép  és  ami 
teremtette  őket  :  a  fejlett  gyáripar.  Az  agronómiai  ismeretek 
fejlődésének  minden  egyes  fokozata  megteremtette  a  maga 
földművelő  eszközeit,  a  maga  iparát  és  a  maga  kultúráját. 

Mindamellett  az  is  megtörténhetik,  hogy  valamely, 
az  agronómiai  ismeretekben  vagy  azok  alkalmazásában 
alacsony  rendű  földművelés  aránylag  jó  munkaeszközöket 
alkalmaz,  jobbakat,  mint  a  milyenek  a  művelés  rendszerével 
összhangban  állanának.  Megeshetik,  hogy  valamely  elmara- 
dottabb nép  magasabb  kultúrájú  népektől  vasáról  jobb 
munkaeszközöket,  melyek  amott  megfelelnek  az  agronómiai 
ismereteknek,  illetve  azok  eltérj edettségének  és  alkalmazá- 
sának, emitt  nem.  így  van  például  manapság  Keleteurópa 
több  vidékén.  Az  is  lehet,  hogy  valamely  jó  munkaeszközökkel 
felszerelt,  magas  kultúrájú  nép  költözik  vadon  területekre 
—  mint  az  Újvilágban.  Mindkét  esetben  a  munkaeszközök 
fejlettsége  a  megművelt  terület  gyors  kiterjesztésére  és 
kirablására  ösztönöz,  ami  előbb-utóbb  szükségszerűen  elvezet 
arra  a  pontra,  mikor  elkerülhetetlenné  válik,  hogy  a  föld- 
művelés agronómiai  rendszere  továbbfejlesztessék,  illetőleg 
a  munkaeszközök  fejlettségével  összhangba  hozassék. 


3* 


II.  FEJEZET 

A  mezőgazdaság  technikai  lehetőségei  a  nagy- 
birtokon és  a  kisbirtokon 

A  nagybirtok  és  a  kisbirtok,  a  földmüvelés  szervezetének 
ezen  két  típusa,  mely  a  társadalom  mai  rendjében,  a  mai 
birtokjog  keretében  egymással  szembenáll :  nem  csupán 
munkaszervezetére  nézve  különbözik  egymástól,  de  területére 
nézve  is.  A  kisbirtok  (mely  szó  alatt  mindig  a  kisparaszt - 
birtokot  értjük)  nem  nagyobb  terület  mint  a  mekkorának 
terméséből  egy  földműves  család,  mely  egyszersmind  a 
megműveléshez  szükséges  összes  munkaerőt  szolgáltatja, 
a  dolgozó  nép  általános  igényeihez  képest  megélhet.  A  nagy- 
birtok ennél  sokszorosan  nagyobb  terület,  úgy  hogy  kielégítő 
megművelése  kellő  számú  bérmunkás  alkalmazását  kívánja. 
Vannak  persze  a  kettő  között  átmeneti  alakok  is,  melyek- 
egynémely  tekintetben  a  kisbirtokkal,  más  tekintetben 
a  nagybirtokkal  rokonok  ;  ezek  közül  is  a  középparasztbirtok 
inkább  a  kisbirtokhoz,  a  nagyparasztbirtok  már  inkább  a 
nagybirtokhoz  áll  közel. 

A  nagybirtok  és  a  kisbirtok  területi  különbsége  gazdaság- 
technikai szempontból  épen  nem  lényegtelen  körülmény. 
Bizonyos,  hogy  nagy  földterületen  a  földművelés  technikájá- 
nak minden  egyes  javítását  alkalmazásba  lehet  venni,  azon 
javításokat  is,  melyeknek  végrehajtása  kisebb  terület- 
egységeken történik  :  —  mert  hiszen  a  nagy  területet  be 
lehet  osztani  tetszés  szerint  kisebb  vagy  nagyobb  darabokra  — 
ez  sehol,  semmiféle  birtoklási  akadályba  nem  ütközik. 
Ellenben   a   kisbirtok   területét   csak   úgy   nagyobbíthatjuk 

meg,  ha  más  kisbirtokokkal  összeolvasztjuk,  ami  megtör- 
ténhetik ugyan,  de  akkor  azután  a  kisbirtok  sajátos  munka- 
szervezete eltűnik  és  a  bérmunka  lép  helyébe,  vagyis  a 
kisbirtok  átalakul  nagybirtokká.  Arra,  hogy  birtokos  föld- 
művesek birtokaikat  összerakták  és  társasán,  családtag- 
jaikkal együtt  művelték  volna  :  még  nem  volt  példa  ;  leg- 
feljebb itt  ott  lehet  hasonló  szövetkezés  némi  csíráját  meg- 
állapítani. 

Feltéve  tehát,  hogy  kis  területen  a  modern  földművelés- 
technika lényegesebb  javításait  helyesen  alkalmazni  nem 
lehet  :  a  kisbirtok  nem  lehet  komoly  versenytársa  a  nagy- 
birtoknak. 

Erről  meg  kell  győződnünk.  A  következőkben  sorra 
vesszük  a  mezőgazdasági  technika  legfontosabb  javításait, 
és  majd  meglátjuk,  miképpen  lehet  őket  kicsiny  vagy  nagy 
földterületen  alkalmazni. 

E  technikai  szempontot  a  mezőgazdasági  üzemkérdés 
újabb  irodalmának  kiválóbb  képviselői  :  Hertz,  Stumpfe 
és  különösen  Dávid  már  nagy  rendszerességgel  és  alapos- 
sággal megvilágították  ;  munkásságuk  nem  hagy  sok  kivánni 
valót.1  A  mi  feladatunk  ezen  a  helyen  inkább  csak  a  már 
leszűrődött  eredmények  könnyen  áttekinthető  rövid  össze- 
foglalására szorítkozik. 


Termésszaporító  javítások 

A  szántás-vetés  körül 

A  legtöbb  kultúrnövény  termelése  a  szántással  és  mellék- 
műveleteivel (boronálással,  hengerezéssel  stb.)  kezdődik, 
mely  műveletek  célja,  hogy  a  föld  laza  állapotba  kerüljön, 
belsejét  a  levegő  átjárja,  előmozdítván  a  növényekre  nézve 
hasznos  kémiai  bomlásokat,  továbbá,  hogy  a  nedvességet 
könnyebben  keresztüleressze  és  könnyebben  magába  szívja, 

1  Friedrich  Ottó  Hertz  :  Die  agrarischen  Fragen  im  Verhált- 
nis  zum  Sozialismus,  Wien,  1899.  ;  —  Dr.  E.  Stumpfe  :  Der  land- 
wirtschaftliche  Gross-,  Mittel-  und  Kleinbetrieb,  Berlin,  1902  ;  — 
Eduárd  Dávid  :  Sozialismus  und  Landwirtschaft,  I.  Die  Betriebs- 
frage,  Berlin,   1903. 

s  a  növény  gyökérzetének  könnyű  szétterjedését,  dús  kifej- 
lődését ne  akadályozza. 

Legtökéletesebben  a  kézi  ásó  munkája  lazítja  a  talajt  ; 
ám  ez  a  müvelésmód  egy  adott  területegységen  oly  sok 
emberi  munkaerőt  követel,  hogy  csak  a  legintenzívebb 
müvelésnemeknél  alkalmazzák  ;  például  kertekben.  A  lombar- 
diai parasztok  sok  helyen  a  szántóföldeket  is  ásóval  művelik 
és  magas  termésátlagokat  nyernek  ;  Belgiumban  is  vannak 
hasonlóan  müveit  vidékek.  Minél  intenzivebb  a  földművelés  : 
annál  nagyobb  a  területnek  az  a  százaléka,  melyet  ásóval 
művelnek.  Előreláthatólag  azonban  még  hosszú  ideig  az  eke 
lesz  az  a  szerszám,  mellyel  a  talaj  lazítás  munkájának 
nagyobb   részét   végezni   fogják. 

Már  most  az  a  kérdés,  miképpen  lehet  az  ekét  kis  terü- 
letű *  gazdaságban  alkalmazni. 

A  szántás  annál  jobb,  minél  mélyebb.  Elmaradt  orszá- 
gok földművesei  megelégszenek  8 — 10  centiméter  mély- 
szántással ;  a  modern  mezőgazda  kétszer  ilyen  mélyen  szánt. 
Sőt  ezenfelül  megköveteli  a  modern  mezőgazdaság,  hogy  a 
föld  több  éves  időszakonként  egyszer  egy  25 — 35  centi- 
méterre  terjedő   mély  szántást   is   kapjon. 

Minél  mélyebb  a  szántás  :  aránylag  annál  több 
igás  erőt  követel.  18 — 20  centiméter  mély  szántás 
éppen  elég  két  átlagos  erejű  igásállatnak.  Már  a  mély- 
szántó  eke  elé  4 — 6,  sőt  esetleg  8  átlagos  erejű  állatot 
kell  befogni. 

Bizonyos  azonban,  hogy  egészen  kicsiny,  csupán  egy 
család  munkáját  befogadó  parasztgazdaságok  4 — 6  igás- 
állatot nem  tarthatnak.  Mert  az  igavonó  barmot  nem  csupán 
a  szántás  kedvéért  tartják,  mely  csak  az  év  egy  kisebb 
részét  tölti  ki,  hanem  az  összes,  fogat os  erőt  kívánó  gazda- 
sági munkák  elvégzésére.  £s  mivel  az  állat  takarmányt 
fogyaszt  és  ápoló  munkát  igényel  :  a  gazdának  az  áll  érdc- 

1  Kis  terület,  nagy  terület :  ezt  mindig  relatív,  sohasem  abszolút 
értelemben  használjuk.  A  művelés  intenzitásától  függ,  hol  végződik 
a  kisgazdaság  és  hol  kezdődik  a  nagy.  Északamerikában  a  forga- 
lomtól messzebb  eső  helyeken  80  acre  egy  kisparasztbirtok  területe, 
forgalmasabb  és  jobban  müveit  vidékeken  20 — 40  acre.  Nálunk 
körülbelül    feleakkora,    Belgiumban    ncgvedrészakkora. 


kében,  hogy  gazdasági  műveleteit  minél  kevesebb  állattal 
tudja  elvégeztetni,  illetőleg  hogy  az  állatok,  melyeket  tart, 
egész  éven  át  munkában  legyenek,  sohase  álljanak  tétlenül. 
Nagyobb  terjedelmű  gazdaságok  könnyen  tarthatnak  4 — 6 
állatot,  vagy  esetleg  akár  tízannyit  is,  szükségük  van  ennyire 
és  egész  éven  át  ki  tudják  őket  használni.  Ám  a  kisparaszt- 
gazdaságban nem  fordul  elő  annyi  munka,  hogy  akár  4  igás- 
állat is  kellene  hozzá,  már  ezek  is  az  év  nagyobbik  felét 
az  istállóban  töltenék  és  csak  haszontalanul  terhelnék  a 
gazdaságot. 

Ebből  folyólag  az  elszigetelt  kisgazdának,  ki  a  szövet- 
kezsét  nem  ismeri  (egyelőre  csak  ilyen  kisgazdáról  lesz  szó), 
le  kell  mondania  a  mélyszántó  eke  használatáról.  Ám  ez 
nem  jelenti  azt,  hogy  a  mélyművelés  alkalmazása  egyál- 
talán mindenütt  el  volna  zárva  az  elszigetelt  kisgazda  elől. 
Minél  fejlettebbé  válik  a  földművelés,  minél  kisebb  lesz  az 
a  terület,  melyen  egy  kisparasztcsalád  megél,  annál  inkább 
kipótolhatja  a  kisgazda  a  mélyszántó  ekét  a  kézi  ásóval, 
mely  utóbbi  tökéletesebb  munkát  végez  amannál.  Az  a  kis- 
parasztcsalád,  mely  a  földet  oly  tökéletesen  műveli,  hogy 
három-négy  hektár  szántóföld  elég  a  megélhetéséhez  : 
könnyen  feláshatja  évente  e  kis  terület  1/5 — 1/6  részét, 
s  így  5 — 6  évi  fordulásban  az  egészet.  A  mélyművelés- 
nek ezt  a  módját  azonban  ott,  ahol  a  gazdálkodás 
extenzívebb,  nem  alkalmazhatják  a  kisgazdák ;  itt  ha 
nem  szövetkeznek,  nem  juthatnak  mélyműveléshez,  mely 
kevésbbé  intenzív  gazdálkodás  mellett  csak  mélyszántó 
ekével  történhetik. 

Ha  a  kisparaszt  jól  beosztja  gazdasági  munkálatait  : 
tulajdonképpen  még  két  átlagos  erejű  igásbarmot  sem  tud 
egész  éven  át  foglalkoztatni.  Már  most  ebből  a  kétségtelen 
tényből  a  kisgazdaság  elméleti  ellenségei  ezt  következtetik, 
hogy  a  kisparasztgazda  még  a  közönséges  szántást  sem  ter- 
jesztheti ki  a  modern  igényeknek  megfelelő  mélységig,  hacsak 
nem  akarja  gazdasági  költségvetését  ki  nem  használt  igás- 
erővel súlyosan  megterhelni. 

A  dolog  azonban  épen  nem  áll  így.  Nagyon  sok  kis- 
paraszt, ki  lovakat  tart,  az  év  üres  részét,  melyben  lovai 
tétlenül  állnának,  fuvarozással  tölti  ki,  melyet  a  vasút  éppen 

nem  tett  teljesen  nélkülözhetővé,  sőt  félre  esőbb  helyeken 
növelvén  a  forgalmat,  még  elő  is  mozdított  ;  utóvégre  a 
vasúthoz  szekéren  szállítják  az  árúkat. 

Azért  persze  van  sok  olyan  lótartó  kisgazda,  ki  lovait 
nem  tudja  oly  tökéletesen  kihasználni,  mint  a  nagyobb 
gazdák.  De  még  ebben  az  esetben  sincs  túlságos  hátrányban 
a  nagygazda  mögött,  mert  jobban  vigyáz  lovaira  mint  emez, 
s  így  ezek  tovább  maradnak  munkaképesek  ;  megnyeri  tehát 
—  legalább  részben  —  az  amortizáción,  amit  kihasználás 
tekintetében  elveszít. 

De  vannak  az  igáserő  kérdésének  egyéb,  sokkal  elő- 
nyösebb  megoldásai  is.  A  kisparasztnak  nem  kell  okvetlenül 
igáslovakat  tartania,  használhat  ő  igavonás  céljára  olyan 
barmokat  is,  amelyek  egyszersmind  haszonállatok.  Vesz 
például  (vagy  nevel)  fiatal  ökröket  és  i — 2  évig  használván 
őket  igavonásra  :  haszonnal  túlad  rajtuk  ;  kíméletes  bánás- 
mód és  jó  ápolás  mellett  ugyanis  az  ilyen  fiatal  állat  iga- 
vonás mellett  is  szépen  fejlődik.1  Németország  nyugati 
és  déli  felében  a  kisparasztság  nagy  része  tehenekkel  szánt  ; 
ez  a  legolcsóbb  igáserő,  mely  szinte  ingyen  van,  mert  a  tehén 
már  mint  haszonállat  is  megszolgálja  a  ráfordított  költséget 
és  fáradságot.2 

^Izommunka  és  tejhozam  éppen  nincsenek  ki  nem  egyen- 
líthető fiziológiai  ellentétben  egymással,  épen  nem  lehet 
azt  mondani,  hogy  az  egyik  a  másiknak  föltétlenül  ártana. 
Sőt  bizonyos  mértékű,  szabad  levegőben  kifejtett  izommunka 
egyenesen  szükséges  a  szervezet  általános  egészségének  fönn- 
tartásához, s  így  a  tej  kiválasztás  normális  lefolyásához,  külö- 
nösen   minőségi    tekintetben Mérsékelten    dolgozó 

tehén  jobb  tejet  ad,  mint  az  állandóan  istállóban  tartott  tehén. 
Csupán  a  normális  mozgásszükségleten  túlmenő  munka- 
teljesítmény csökkenti  a  tejhozamot.  Munkahiányos  idő- 
szakokban az  igás  tehén  kitűnően  tej  el. «  3 

Ha  a  tehénnek  kissé  erősebben  kell  dolgoznia  —  ami 


1  Stumpfe  i.  m.   178.  1. 

2  Ugyanott  182.  1. 

:)  Dávid  i.  m.  221.  1. 

időnként  előfordul  —  a  szokottnál  jobb  takarmányozással 
bizonyos  határig  mérsékelni  lehet  a  tej  hozam  csökkenését. 

Dávid  fölemlít  —  egyéb  adatok  között  —  egy  német- 
országi kisparasztgazdaságot,  melynek  összes  munkálatait 
3  igástehén  egészen  jól  ellátja,  sőt  még  czukorrépa  alá  is 
fölszántja  a  földet  25  centiméter  mélyen ;  —  persze 
ez  alkalommal  a  rendesnél  jóval  keskenyebb  baráz- 
dákat húz.1 

Szó  sincs  róla,  hogy  a  kisparasztgazdaságban  a  közön- 
séges szántáshoz  szükséges  igáserő  kérdését  ne  lehetne 
kielégítően,  sőt  előnyösen  megoldani. 

Lássuk  azonban  a  szántás-vetéssel  járó  egyéb  javítások 
alkalmazását. 

Fontos  a  talaj  fizikai  állapotára,  s  a  növények  fejlő- 
désére nézve,  hogy  a  szántás  akkor  történjék,  mikor  a  föld 
nem  nagyon  nedves,  de  kiszáradva  sincs,  hanem  épen  jó 
arra,  hogy  jól  meg  lehessen  porhanyítani.  A  vetésnek  is 
abban  az  időpontban  kell  végbemennie,  amely  —  az 
éghajlat  ismert  sajátosságaihoz  képest  —  legkedvezőbb 
kilátást  nyújt  a  növény  tenyészetére  nézve.  Emeli  továbbá 
a  terméshozamot,  ha  a  tavaszi  vetés  alá  már  ősszel  fel- 
szántják a  földet. 

Hogy  ez  megtörténhessék  :  tisztára  munkaerő  kérdése. 
A  kisgazda  —  ha  nem  lakik  túlságosan  messze  földjétől  — 
jobban  kilesheti  és  kihasználhatja  a  szántás  kedvező  idő- 
pontját és  jobban  hozzájuthat  az  őszi  szántáshoz,  mert 
földje  területéhez  képest  rendszerint  több  igás  és  kézi 
munkaerővel  rendelkezik,  mint  a  nagy. 

Jelentékenyen  növelheti  a  terméshozamot  a  vetőmag 
helyes  kiválogatása :  csenevész  apró  szemektől,  továbbá 
konkolytól  és  egyéb  gazmagvaktól  való  megtisztítása.  A  vető- 
magválogatás kézzel  történik  a  legtökéletesebb  módon,  a 
trieur-henger  munkája  távolról  sem  olyan  jó.  Vetőmag- 
válogatás dolgában  a  kisgazda  többet  tehet  mint  a  nagy, 
mert  földje  területéhez  arányítva  több  kézi  munkaerővel 
rendelkezik. 

Növeli  a  termést  a  vetés  szabályossága  is.  Ha  a  vető- 

1  Ugyanott  223.  1. 

magot  kézzel  szórjuk  széjjel  :  akkor  a  mag  nem  fog  szabá- 
lyosan eloszlani  a  föld  szinén  ;  némely  magnak  három  négyzet- 
láb terület  jut,  holott  a  szomszédságában  pár  négyszög- 
centiméter felületre  öt-hat  szorul  össze.  Míg  tehát  egyik 
növénynek  annyi  terület  jut,  hogy  nem  is  tudja  kihasználni, 
a  másik  elcsenevészedik,  terület  és  táplálék  híján.  E  bajon 
úgy  segíthetünk  legjobban,  ha  egymástól  szabályos  távol- 
ságban készített  lyukakba  kézzel  vetünk,  —  amint  ez  pl.  a 
tengeri  müvelésénél  szokásos.  Még  ennél  is  tökéletesebb 
munka  a  már  kikelt  növények  átültetése,  dugványozása 
szabályos  távolságban  egymástól.  Nálunk  csupán  a  kerti 
vetemények,  s  ezenkívül  legfeljebb  a  répa  félék  termesz- 
tésénél alkalmazzák  ezt  a  módszert,  de  gabonát  is  lehet  így 
termelni,  amint  erről  nemsokára  szó  lesz. 

Egyelőre  a  gabonatermelésben  a  sorvetést  tekintik  annak 
a  vetésmódnak,  mely  a  szabályos  vetés  előnyeit  leginkább 
megközelíti.  E  művelet  a  sorvetőgéppel  történik,  melynek 
munkája  drágább,  de  jobb  a  kézi  szóró  vet  esnél.  Régebben 
a  gépgyárak  csupán  a  nagyobb  gazdaságok  viszonyait  tart- 
ván számon,  csak  nagy  munkaszélességű  sorvetőgépeket 
készítettek  ;  ma  már  készítenek  olyan  apró  sorvetőgépeket 
is,   amilyeneket   a  kisgazdaság  viszonyai  követelnek. 

A  terméshozamot  nagy  mértékben  csökkenti  a  gabona 
között  felburjánzó  gaz,  mely  a  gabonanövények  elől  a  táp- 
lálékot elszíja,  s  a  világosságot  elfogja.  Ezen  úgy  segíthetünk, 
ha  a  gabonát  ritkább  sorokban  vetjük  és  megkapáljuk. 
A  kapálás  nem  csupán  a  gaz  ellen  használ,  de  megakadá- 
lyozza a  föld  kiszáradását  is.  A  talajban  levő  nedvesség 
ugyanis  a  hajcsövesség  (kapillaritás)  törvényénél  fogva 
könnyen  a  talaj  felszínére  szivárog,  s  ott  azután  elpárolog. 
A  kapálás  azonban  meglazítja  a  talaj  fölszínét  és  megbontja 
ennek  hajcsövességét ;  kapált  földben  könnyebben  leszivárog 
az  esővíz,  de  nehezebben  jut  ismét  a  föld  színére  s  így 
kevésbbé  párolog  el. 

Nyugateurópai  nagygazdaságok  több  vidéken  alkal- 
mazzák a  gabona  kapálását  (melylyel  ittrott  nálunk  is  meg- 
próbálkoztak), de  mindinkább  elhagyogatják,  mert  sok  kézi- 
munkát kíván,  holott  épen  munkaerő  dolgában  egyre  több 
bajuk    van.     Okszerűen     vezetett     kisgazdaságok    ellenben 

nagyon  jól  alkalmazhatják  a  gabonafélék  kapálását  ; — álta- 
lában mindazon  rendszabályokat,  melyek  első  sorban  kézi- 
munkát igényelnek,  kis  területű  gazdaságokban  legalább  is 
úgy  lehet  alkalmazni,  (ha  nem  jobban),  mint  a  nagygazda- 
ságokban. 

Nemesített  növény-  és  állatfajokat  kisgazdaság- 
ban épúgy  lehet  művelni  és  tenyészteni,  mint  nagyban. 
Ez  csupán  szakismeret  dolga,  mely  haladottabb  orszá- 
gokban, értelmesebb  földművesnép  körében  mindinkább 
közkinccsé    válik. 

Váltógazdaság 

A  gabona  számára  a  kapálás  előnyeinek  egy  részét  úgy 
is  megszerezhetjük,  ha  a  gabonát  kapásnövény  után 
vetjük.  A  kapásnövények,  mint  a  répafélék,  a  burgonya, 
továbbá  a  tengeri,  dinnye,  tök  stb.  megkívánják  a  földszin 
gyakori  lazítását  és^a  velejáró  gazirtást,  azonkívül  az  előbbe- 
niek  (a  gumós  növények)  hálásak  a  mélyszántás  iránt  is. 
Mindezen  műveletek  a  kapások  után  vetett  gabonának  is 
javára  válnak.  Amely  gazda  tehát  a  kapásnövények  terü- 
letét* egy  bizonyos  mértékben  kiterjeszti,  nemcsak  az 
előbbieknek  a  gabonáénál  jóval  nagyobb  értékű  termés- 
eredményében találja  hasznát,  de  azonkívül  a  gabona 
termése  is  jelentékenyen  fokozódik.  Föltéve  persze,  hogy 
a  gabonát  és  a  kapásnövényt  nem  mindig  egy  és  ugyan- 
azon földön  műveli,  hanem  a  kettőt  egymással  váltogatja. 
Ezt  a  módszert,  a  vetésváltást  és  a  rajta  felépülő  váltó- 
gazdaságot úgy  kell  tekintenünk,  mint  a  mezőgazdasági 
technika  egyik  legjelentősebb  vívmányát. 

A  szántóföldön  termelt  növényeket  három  csoportra 
lehet  osztanunk  :  gabonafélékre,  kapásokra  és  takarmány- 
füvekre. Mindegyik  csoport  növényei  más  és  más  hatással 
vannak  a  talaj  fizikai  és  vegyi  alkatára.  A  gabonafélék  a 
talajt  rosszul  árnyékolják  be  s  az  esőcseppek  hatása  ellen 
kevéssé  védik  :  ezért  a  gabona  a  talajt  kiszárítja  és  tömötté 
teszi.  Ellenben  a  takarmányfüvek  a  földet  jól  beárnyékol- 
ják, s  az  esőcseppeket  leveleikkel  fölfogják  és  nem  engedik  a 
földre  csapódni ;   ezért  a  takarmányfüvek  a  talajt  laza  álla- 

pótban  hagyják  hátra.  Végül  a  kapások,  amint  már  láttuk, 
jól  átdolgozott,  porhanyós,  nedves  állapotban  hagyják  hátra 
a  földet. 

De  nem  csupán  fizikailag,  hanem  vegyileg  is  más  és 
más  módon  befolyásolják  a  földet  a  különböző  növényfaj- 
ták. Az  egyiknek  gyökerei  inkább  a  foszforvegyületeket 
veszik  föl,  a  másik  növényfajta  inkább  a  kálira  éhes  ;  —  az 
egyik  fogyasztja  a  nitrogént,  a  másik  nem  hogy  fogyasztaná, 
hanem  még  inkább  szaporítja.  Minden  növény  másképpen 
használja  ki  a  talajt,  —  tehát  valamely  adott  kultúrnövény 
mintegy  előkészíti  a  földet  egy  bizonyos  másik  kultúrnövény 
számára. 

Ha  egy  és  ugyanazon  földbe  többször  egymásután 
gabonát  vetünk  :  a  talaj  fizikai  állapota  állandóan  kedvezőt- 
len és  leginkább  éppen  azok  a  vegyi  alkotórészek  hiányoz- 
nak belőle,  melyekből  a  gabona  táplálkozik.  Azonfelül  a 
gabona  parazitái  is  nagyon  elszaporodnak,  mert  hiszen 
létük  föltételeit  egy  és  ugyanazon  helyen  évről-évre  változat- 
lanul megkapják.  Következőleg  a  terméseredmények  is  arány- 
lag gyöngék  lesznek.  Ha  ellenben  egy  és  ugyanazon  földbe 
soha  kétszer  egymásután  gabonát  nem  vetünk,  hanem  föl- 
váltva, hol  takarmányt,  hol  kapásnövényt  termesztünk  a 
gabonavetést  megelőző  évben,  mint  előveteményt :  akkor  a 
föld  fizikai  állapota  mindig  jó  ;  tápláló  alkotórészei  sohasem 
használódnak  ki  egyoldalúan  ;  a  gazfélék  és  élősdiek  nem 
szaporodhatnak  el  túlságosan,  s  ebben  az  esetben  egyazon 
talajmunka,  trágyázás  stb.  mellett  nagyobb  lesz  az  átlagos 
termés,  mint  különben. 

A  váltógazdaság  Norf óikban,  Angliában  alakult  ki  a 
XVIII.  század  közepén  ;  legtipikusabb  alakját  mai  napig 
norfolki  vetésváltásnak  nevezik,  amely  abban  áll,  hogy  a 
szántóföldet  négy  részre  osztják,  az  elsőn  kapásnövényt, 
másodikon  tavaszi  gabonát,  harmadikon  szálastakarmányt 
s  a  negyediken  őszi  gabonát  termesztenek.  Ugar  nincs  ;  a 
váltógazdaság  az  ugart  fölöslegessé  teszi.  Az  a  váltógazda- 
ság, amely  ugart  is  alkalmaz,  nem  igazi  váltógazdaság, 
valamint  az  sem  igazi,  amely  gabonát  vagy  szálas  takarmányt 
két  vagy  több  éven  át  termeszt  egy  és  ugyanazon  darab 
földön.    Magyarországon   igen   sok   gazda  mondja   magáról, 

hogy  ő  váltógazdaságot  folytat,  pedig  valóban  igen  messze 
van  ettől.  Mert  ehhez  nem  elég  valami  ugar  nélkül  való 
vetésforgó  kiszabása.  Magához  az  ugar  kiküszöböléséhez  a 
marhaállomány  jelentékeny  szaporítása  szükséges,  mert 
aki  minden  darab  földet  minden  évben  ki  akar  használni, 
annak  a  talajt  jó  erősen  trágyáznia  is  kell,  különben  kirabolja. 
Hogy  száz  kataszteri  hold  szántóföld  termőerejét  fönn  lehes- 
sen tartani :  ehhez  legalább  40  istállózott  tehén  vagy  hízó- 
marha trágyája  szükséges  ;  de  ha  az  állatok  legelőre  is  jár- 
nak, a  trágya  egy  része  veszendőbe  megy,  s  akkor  50 — 60, 
sőt   70  marhára  lesz  szükség. 

Az  erős  állattartásra  már  azért  is  szükség  van,  mert  a 
szántóföld  negyedrészén  termelt  szálas  takarmányt,  s  a 
másik  negyedén  termelt  kapásnövények  nagyobb  részét  más 
úton,  mint  állattartás  útján,  bajosan  lehetne  értékesíteni. 
Vannak  ugyan  cukorgyári,  szeszgyári  gazdaságok,  amelyek 
egész  kapásnövény  termésüket  ipari  úton  értékesítik,  csak . 
a  hulladékot  étetik  föl  barommal,  ám  ez  inkább  kivétel 
mint  szabály,  s  egy  egész  ország  mezőgazdaságát  nem  lehet 
cukorgyárakra  és  szeszgyárakra  alapozni,  —  ennek  hamar 
válság  lenne  a  vége.  Tehát  a  váltógazdaságba  szervesen  be- 
kapcsolódik az  állattartás  növelése,  mely  különben  magában 
véve  is  oly  javítás,  mely  —  mint  előző  helyen  már  láttuk  — 
a  csökkenő  földhozadék  törvényének  hatásán  kívül  esik. 
Ha  egy  tehén  helyett  kettőt  állítunk  be  az  istállóba  :  két- 
szer annyi  lesz  az  állatokkal  való  munkánk,  de  ennek  ered- 
ménye is. 

Az  erősebb  állattartáson  kívül  még  egy  sereg  technikai 
javítás  van,  mely  a  váltógazdaságba  szervesen  beilleszkedik, 
s  amelyet  ez  manapság  nem  is  nélkülözhetne.  A  váltógazda- 
ságot nem  szabad  úgy  tekintenünk,  mint  valamely  egyszerű 
technikai  javítást,  hanem  úgy,  mint  a  mezőgazdasági  üzem 
egy  magasabb  rendű  szerkezetét. 

Ha  már  most  azt  nézzük,  kis  területen  vagy  nagy  terü- 
leten lehet-e  inkább  a  váltógazdaságot  alkalmazásba  venni, 
a  következő  eredményre  jutunk  : 

A  kisgazdaságban,  ha  a  földje  túlságosan  széjjel  van 
darabolva,  s  a  határban  szerte  van  szórva,  sok  bajjal  jár 
valamely  szabályos  vetésforgó  beállítása.   Egyik  földdarab 

kisebb,  a  másik  nagyobb,  következőleg  valamely  növény- 
fajnak egyik  évben  nagyobb,  másik  évben  kisebb  tábla 
jut ;  ami  zavarokat  okoz  a  gazdálkodás  menetében,  mely 
megkivánná,  hogy  minden  lehetőleg  be  legyen  osztva 
és  soha  se  legyen  valamely  terményben  túlságos  nagy 
bőség  vagy  hiány.  Még  ezt  a  nehézséget  le  lehetne 
győzni ;  nagyobb  baj  azonban,  hogy  a  szerteszórt  földek 
igen  gyakran  egymástól  eltérő  minőségűek,  már  pedig 
a  különböző  fajta  földek  fizikai  és  kémiai  sajátosságait 
rendszerint  más  és  más  növényekkel,  más  és  más  vetés- 
forgóval lehet  csak  előnyösen  kihasználni.  Egy  bizonyos 
adott  vetésforgót  csak  egy  bizonyos,  egyenletes  minőségű 
talajon  lehet  előnyösen  beállítani,  többféle  talajon  rend- 
szerint   nem. 

Viszont  azonban,  ha  a  kisbirtok  egy  tagban  fekszik  : 
legyen  bármilyen  kicsiny,  azért  époly  könnyen  lehet  egyenlő 
táblákra  osztani,  mint  akár  egy  ezerholdas  uradalmat ;  sőt 
könnyebben,  mert  kis  területen  a  talaj  minősége  egyenlete- 
sebb, mint  nagy  területen. 

Szükséges  továbbá,  hogy  a  kisgazda,  ha  váltógazdaságot 
akar  folytatni,  ne  lakjék  túlságosan  messze  a  földjétől, 
mert  az  ilyen,  sok  munkát,  sok  anyagszállítást  igénylő 
gazdálkodás  nem  tűri  meg  azt  a  nagy  munka-  és  igáserő- 
pazarlást, mely  a  föld  és  a  gazdasági  udvar  között  való 
ide-odagyaloglással,    szállítgatással   jár. 

Kis  területű  birtokon  tehát  nagyon  jól  lehet  váltógazda- 
ságot folytatni,  ha  nincs  túlságosan  eldarabolva  és  nem  esik 
nagyon  messze  a  gazdasági  udvartól. 

Javítások  a  trágyázás  körül 

Legjobb  és  legolcsóbb  tárgya  az  istállótrágya.  A  talaj 
szervetlen  sóit  azonban,  melyeket  a  növények  kivontak  belőle, 
nem  pótolja  vissza  a  kellő  mértékben.  E  hiányon  csaknem 
tökéletesen  segíthetünk,  ha  műtrágyákat  alkalmazunk  az 
istállótrágya  mellett,  melyek  ásványi  eredetűek  és  a  növényi 
élet  valamely  szükséges  elemét  (kálit,  foszfort,  nitrogént) 
egyoldalúan,  nagy  arányban  tartalmazzák. 

Műtrágya  és  istállótrágya  együttes  alkalmazásával  egy 

hektáron  jóval  több  gabonát  lehet  aratni,  mint  kizárólagos 
istállótrágyázás  után,  s  a  műtrágya  költsége  többszörösen 
megtérül. 

A  műtrágyák  alkalmazása  egyike  a  legfontosabb  tech- 
nikai javításoknak,  melynek  a  belterjesség  fokozásában 
már  azért  is  nagy  szerep  jut,  mert  a  műtrágyák  évtizedről 
évtizedre  olcsóbbak  lesznek.  Ma  egy  kilogramm  foszfor- 
vagy nitrogén  trágya  feleannyiba  kerül,  mint  húsz-harminc 
évvel  ezelőtt. 

Egymagában  a  műtrágya  nem  elegendő  a  talajerő  állandó 
fenntartására,  hasonlóképen  az  istállótrágya  sem  ;  az  utóbbi, 
ha  egész  éven  át  a  szabadban  hever,  a  hasznos  anyagok 
nagy  részét  elveszíti ;  az  eső  kilúgozza  belőle  a  káli-  és  foszfor- 
vegyületeket, a  nitrogént  pedig  ezenfelül  baktériumok 
emésztik  fel  és  átadják  a  légkörnek.  Ezen  a  bajon  segít 
bizonyos  fokig  az  okszerű  trágyakezelés,  bár  ennek  módszere, 
mai   állapotában,  még  sok  javításra  szorul.1 

Jelentős  találmány  a  trágyázás  terén  a  zöldtrágyázás, 
mely  a  pillangós  virágú  növényeknek  azon  tulajdonságán 
alapul,  hogy  nitrogénszükségletüket  —  bizonyos  baktériumok 
közvetítésével  —  a  levegőből  fedezik,  s  így  a  talajt  a  levegő 
nitrogénjével  gazdagítják.  A  zöldtrágyázás  szintén  emeli 
a  főid  hozadékát,  de  csak  abban  az  esetben,  ha  a  nitrogén - 
gyűjtő  növény  (csillagfürt,  nyúlszapuka,  fehér  mustár, 
bükköny  stb.)  nem  egész  nyáron  át  foglalja  el  a  földet, 
hanem  csak  aratás  után,  másodtermés  gyanánt,  mert  külön- 
ben a  gazdát  —  épúgy,  mint  az  ugar  —  egy  aratással  teszi 
szegényebbé,  s  így  túlságos  sokba  kerül.  Hensch  Árpád 
szerint  (Mezőgazdasági  üzemtan,  Kassa,  1906,  I.  kötet,  217. 
lap)  a  közönséges  zöldtrágyázás  fél  istállótrágyának  felel  meg. 

Mindezen  technikai  javításokat  három  hektáron  ugyan- 
azon elvek  szerint    lehet   alkalmazni,  mint  ezer  hektáron. 

1  Krafft  szerint  (Die  Betriebslehre.  Berlin,  Parey,  1904.  155 — 
156.  lap)  a  mai  mezőgazdaság  még  nem  tudja  teljesen  visszapótolni 
a  földtől  elvont  anyagokat,  s  így  nem  képes  elkerülni  a  talajnak 
—  bár  igen  lassú  —  kimerülését.  Elméletileg  csupán  akkor  lesz  erre 
képes,  ha  majd  a  technika  haladása  lehetővé  teszi  a  városi  hulladék 
(emberi  excrementumok  stb.)  tárgyázás  céljára  való  gazdaságos 
felhasználását. 

Alagcsövezés,  öntözés 

Nedves  földeket  úgy  tesznek  jól  termővé,  hogy  az 
altalajba  égetett  agyagcsöveket  helyeznek  el,  melyek  a 
felesleges  talajvizet  összegyűjtik  és  levezetik,  s  egyszer- 
smind levegőt  vezetnek  a  termőrétegbe,  ami  előmozdítja 
a  hasznos  vegyi  bomlásokat  és  megkönnyíti  a  talaj  fel- 
melegedését. 

Az  alagcsövezés  nagyobb  területen  való  egyöntetű, 
rendszeres  intézést  követel.  Egyelőre  tehát  a  kisgazdaság 
—  ha  a  szövetkezést  nem  ismeri,  —  nem  alkalmazhatja. 
(Szövetkezeti  vagy  községi  úton  azonban  igen  ;  ez  irányban 
minden  magánjogi  akadályt  elháríthat  valamely  alkalmas 
meliorációs  törvény.) 

A  talaj  öntözés,  hogy  közgazdasági  jelentősége  legyen, 
oly  nagyszabású  öntözőmüveket  kivan,  amilyeneket  a 
legnagyobb  latifundium  sem  tudna  építtetni,  hanem  csak 
az  állam,  vagy  valamely  hatalmas  magánvállalat.  így 
jöttek  létre  a  legújabb  időben  az  Egyesült -Államok, 
Ausztrália,  Egyiptom  öntözőművei,  melyeknek  vizét  — 
megfelelő  díj  ellenében  —  épúgy  használhatja  a  kisgazda, 
mint  a  nagy. 

Kisebb  öntözőművek  azonban  —  főleg  rétöntözés 
céljára  —  beleférnek  a  nagybirtok  keretébe,  mely  saját 
kezelésben  is  létesíthet  ilyeneket.  Ugyanezt  azonban  —  köz- 
ségi vagy  szövetkezeti  úton  —  a  kisgazdák  is  megtehetik, 
kiknek  rétjei  vagy  kertjei  rendszerint  a  határ  egy  bizonyos 
részén,  egymás  mellett,  összefüggő  darabot  alkotva  terülnek 
el,  amely  esetben  öntözésük  egységes  berendezése  nem  jár 
nehézséggel. 


A  növénytermelés  technikájának  eddig  felsorolt  legfőbb 
alkotó  elemeit  ki  kell  még  egészítenünk  a  legutolsó  évek 
két  nagyjelentőségű,  korszakalkotónak  Ígérkező  találmányá- 
val, melyeknek  leírása  itt  következik  : 

Talajművelés  esőben  szegény  vidékeken 

Kísérleti  úton  ki  van  mutatva,  hogy  185  milliméter  évi 
csapadék  teljesen  elegendő  bármely  kultúrnövényünk  töké- 
letes kifejlesztésére. 1  Ennek  dacára  ott,  ahol  az  átlagos  évi 
csapadék  300 — 350  milliméternél  nem  több,  rendszerint 
már  egyáltalán  nem  érdemes  földművelést  folytatni ;  sőt 
még  olyan  vidékeken  is,  ahol  400 — 500  milliméter  a  csapa- 
dék, oly  sokat  szenvednek  a  növények  a  szárazságtól,  és  oly 
gyakran  adnak  rossz  terméseket,  hogy  intenzivebb  gazdálko- 
dás csak  ritkán  fizetődik  ki.  Hogy  így  van,  ezt  az  a  körülmény 
okozza,  hogy  a  lehulló  csapadék  nagyobb  része  veszendőbe 
megy  a  növények  számára,  amennyiben  elpárolog,  még 
mielőtt  a  mélyebb  talajrétegekbe  leszivároghatott  volna. 
Ha  azonban  képesek  vagyunk  a  talajt  olyan  állapotba  hozni, 
hogy  az  esővizet  könnyen,  gyorsan  beigya  és  a  felszínre, 
ahol  elpárolog,  vissza  ne  bocsássa  :  akkor  segítettünk  ezen 
a  bajon,  s  akkor  esőben  szegény  vidékeken  is  folytathatunk 
intenzív   gazdálkodást. 

Ezt  a  célt  tartja  szem  előtt  Campbell,  amerikai,  lincolni 
tanár  új  talajművelő  eljárása,  mely  abból  áll,  hogy  a  földet 
finpman  elaprózzák  és  azután  az  alsó  rétegét  összetömik, 
a  felső,  5 — 7  centiméter  vastag  réteget  pedig  teljesen  elpor- 
lasztják. Az  alsó  tömött  réteg  jól  magába  issza  a  vizet,  a 
felső  poros  réteg  pedig,  melynek  nincs  hajcsövessége,  nem 
engedi,  hogy  a  víz  a  felszínre  szívódjék  és  ott  elpárolog- 
jon. Nagyobb  esők  ezt  a  felső,  poros  réteget  újból  össze - 
sulykolják  és  cserepessé  teszik ;  ezért  nagyobb  esőzések 
után  mindig  újból  és  újból  szét  kell  porlasztani  a  felső, 
elszigetelő  réteget. 

Az  így  kezelt  termőrétegben  a  levegő  is  jól  végzi  hasznos 
bomlasztó  munkáját,  mert  a  felső,  poros  réteg  könnyen 
keresztülengedi,  az  alsó  réteg  pedig  meg  van  ugyan  tömve, 
de  előzőleg  jól  fel  volt  aprózva,  s  ennélfogva  porózus.  Ebben 
a  tömött  és  mégis  porhanyó  rétegben  a  növények  gyökér- 
zete is  jóval  erőteljesebben  fejlődik,  mint  közönségesen  szán- 

1  H.  W.  Campbell :  Okszerű  talajmüvelés.  Magyarra  átdol- 
gozta K.  Ruffy  Pál.  Budapest,   1909. 

Dániel:  Föld  és  társadalom.  4 


50 

tott  talajban.  Az  új  müvelésmód  alkalmazása  jelentékenyen 
növeli  a  termésátlagokat,  nem  csupán  a  szárazabb,  de  a 
mérsékelten  nedves  vidékeken  is,  s  ezenfelül  lehetővé  teszi 
a  földművelést  oly  száraz  vidékeken,  ahol  eddigelé  szó  sem 
lehetett  róla. 

A  talaj  felaprózása,  melyet  az  új  rendszerű  művelés 
megkiván,  egy  Amerikából  származó  újfajta  eszközzel, 
az  ú.  n.  tárcsás  boronával  történik.  Az  ezzel  végzett  művelet, 
a  tárcsázás  után  a  földet  18 — 20  centiméter  mélyre  fel- 
szántják és  megjáratják  egy  másik  új  eszközzel :  a  talaj- 
tömörítővel, melyet  Campbell  külön  erre  a  célra  szerkesztett. 
Az  5 — 7  centiméter  vastag  poros  takaróréteget  sűrű  és  apró- 
fogú vasboronákkal  készítik  el.  Szóval  az  új  rendszerű 
talaj  megmunkálás  összes  műveletei  fogatos  erőt  igényelnek, 
de  nem  többet,  mint  amennyivel  a  kisgazda  rendelkezik. 
Az  eddig  alkalmazott  tárcsás  boronák  vontatásához  nagyobb 
igáserő  kell  ugyan,  de  újabban  gyártanak  kisebb  munka- 
szélességű, csupán  nyolc  tárcsával  felszerelt  talaj porhanyí- 
tókat  is,  melyeknek  húzásához  két  közepes  erejű  állat  teljesen 
elegendő.  Tehát  az  új  művelésrendszert  a  kisgazda  is  minden 
nehézség  nélkül  alkalmazhatja. 

Gabona  ültetése 

A  legjobb  nyugateurópai  mintagazdaságok,  melyek  jó 
talajon  mélyszántással,  jó  vetésforgóval,  bőséges  trágyázással, 
kapálással  stb.  dolgoznak  :  körülbelül  30  métermázsa  búzát 
vagy  rozsot  termelnek  egy  hektáron  ;  ennél  nagyobb  termés- 
átlagokat a  gyakorlati  gazdálkodás  a  gabonatermelés  mai 
technikájával  nem  képes  produkálni.  Hogy  nem  képes  : 
ennek  az  az  oka,  hogy  a  vetés  ma  szokásos  módja  a  gyökérzet 
helyes  kifejlesztésére  nem  alkalmas,  s  a  gyökerek  gyönge 
kifejlődése  aránylag  szűk  határt  szab  a  növény  egész  tenyésze- 
tének, s  ezzel  a  termésátlagok  fokozásának  is.1 

Már  több  oldalról  megkisérelték,  nem  volna-e  lehetséges  a 
gabona  vetésének  módját  megváltoztatni  s  ezt  a  rendszabály! 

1  V.  ö.  N.  A.  und  B.  N.  Demtschinsky 
und    Sicherstellung   der    Ernteertráge.    Berlin,    Parey,    1909. 

a  termés  fokozására  felhasználni.  Amint  Kropotkin  írja  : 
Angliában  1851-ben  Hallett  őrnagy  egy  búzafajtát  úgy 
tenyésztett  ki,  hogy  minden  egyes  szemet  —  egymástól 
25 — 30  centiméter  távolságban  —  kézzel  dugott  a  földbe. 
A  kikelt  növények  jól  megbokrosodtak  és  egyenként  10 — 25, 
sőt  kivételesen  90 — 100  kalászt  hoztak.  Ilyen  módon,  nemes 
búzafajtákkal,  jól  kiválogatott  maggal  egyes  kisérletezők 
jelentékeny  terméseredményeket  értek  el  ;  így  Grandeur 
és  Despréz  1886-ban  két  franciaországi  kisérleti  állomáson 
acre-enként  70 — 90  bushel  szemet  (hektáronkint  kb.  47 — 60 
métermázsát).  Hasonlóképen  Sir  A.  Cotton  1893-ban  Angliá- 
ban acre-enként  90  bushelt.1  (60  q.  per  Ha).  A  gyakorlat 
számára  azonban  a  Hallett-féle  módszer  nem  eléggé  alkal- 
mas ;  az  ilyen  módszerrel  vetett  gabonanövény  erősebben 
bokrosodik  és  több  kalászt  érlel  ugyan,  mint  a  közönséges 
módon  vetett  gabona,  de  a  gyökérfejlődése  nem  lényegesen 
erősebb  amazénál,  ami  aztán  sok  hátrányra  vezet. 

Most  azonban,  4 — 5  évvel  ezelőtt,  keletkezett  egy  másik, 
sokkal  tökéletesebb  müvelésmód,  amelyet  fölfedezői,  Dem- 
csinszki  N.  A.  és  B.  N.  orosz  mezőgazdák  gyakorlati 
alakba  hoztak,  s  amelynek  gyakorlati  alkalmazhatóságát 
és  egyszersmind  nagy  jelentőségét  a  sikerek  egész  sora 
igazolja. 

A  Demcsinszki-féle  eljárás  mindenekelőtt  a  gyökér- 
fejlődést mozdítja  elő  észszerű  beavatkozással,  mely  az 
elvetett  gabonanövény  3 — 3%  hetes  korában  történik. 
Ebben  az  időben  a  fiatal  növény  nehézségekkel  küzd,  mert 
nincs  meg  a  kellő  tápláléka  ;  —  azt  a  készletet,  mely  a  magban 
volt,  már  felemésztette,  épúgy  az  őt  közvetlenül  körülvevő 
földdarabkában  levő  tápanyagkészletet  is,  —  gyökerei  pedig 
ez  időben  még  aprók  és  nem  tud  velük  messzebb  levő,  ki 
nem  használt  földdarabokat  elérni.  Ha  már  most  ezt  a  fiatal 
növényt  kivesszük  a  földből  és  átültetjük,  még  pedig  úgy, 
hogy  3 — 4  centiméterrel  mélyebben  legyen  a  földben,  mint 
eredetileg  volt  :  akkor  a  gyökerek  egy  mélyebb,  tehát  ned- 
vesebb   földrétegbe    jutnak,     érintetlen     tápanyagkészletek 

1  V.  ö.  Kropotkin  :  Landvvirtschaft,  Industrie  und  Handwerk. 
Berlin,  1904.   108 — 116.  1.  és  258 — 260.  1. 

közé  :  a  következmény  hatalmas  gyökérfejlődés  lesz,  és  mivel 
az  ilyen  hatalmas  gyökérzetü  növény  jól  táplálkozik  :  erősen 
ki  is  bokrosodik  és  átlag  30 — 40  dús  kalászt  érlel. 

A  Demcsinszki-féle  módszerrel  művelt  gabona  —  erős 
gyökérzeténél  fogva  —  úgy  a  szárazságnak,  mint  a  fagynak 
jól  ellentáll  és  mivel  szalmája  is  erőteljes,  a  megdülés  veszé- 
lyének is  csak  kevéssé  van  kitéve. 

Gyakorlatban  a  Demcsinszki-féle  gabonamüvelésnél  a 
talaj  előkészítése  —  csak  úgy,  mint  közönségesen  —  ekével, 
boronával  történik.  A  palánták  a  földön  előkészített  9 — 11 
cm.  mély,  egymástól  18  cm  távolságban  levő  lyukakba 
kerülnek  ;  —  tavaszi  gabonánál,  melynek  nincs  ideje  úgy 
kibokrosodni,  csak  9  centiméter  az  ültetés-távolság.  Őszi 
gabona  átültetése  1  hektáron  36 — 45  munkanapot  igényel, 
ezenfelül  kap  az  így  ültetett  gabona  1 — 2  kapálást  is,  ami 
hektáronként  10 — 25  munkanapba  kerül.  A  munka  ezen 
jelentékeny  szaporulata  azonban  bőségesen  megtérül  a  ter- 
més szaporulatában.  Az  Oroszországban  folytatott  nagy- 
szabású kísérletek,  közönséges  szántás  és  trágyázás  mellett, 
átlag  49  métermázsa  búza-,  illetőleg  rozstermést  eredményez- 
tek hektáronként.  Ebbe  az  átlagba  nincsenek  beszámítva 
a  feltalálók  által  közvetlenül  ellen  nem  őrzött  kísérletek, 
melyek  közül  némelyik  100,  sőt  állítólag  135  métermázsás 
szemtermést    eredményezett    1    hektáron.1 

A  gabona  termelésének  ez  a  korszakot  alkotó  javítása 
csupán  kézimunkát  igényel,  tehát  kis  területű  gazdaságban 
époly  jól,  sőt  jobban  lehet  alkalmazni,  mint  nagy  területen. 
De  ezt  is  csupán  technikai  szempontból  lehet  így  mondani, 
mert  amennyiben  a  gazdasági  szempontokat  —  elsősorban 
az  ú.  n.  munkáshiányt  —  figyelembe  vesszük  :  a  nagygazda, 
úgy  amint  a  dolgok  ma  állnak,  még  csak  nem  is  gondolhat 
arra,  hogy  ültetett  gabonát  termesszen,  ez  ma  kizárólag  a 
kisgazda  számára  van  fönntartva. 

Jól  tudják  ezt  a  feltalálók  is,  kik  a  leírt  eljáráson  kívül 
még  egy  másik  eljárást  is  dolgoztak  ki,  mely  sokkal  keve- 
sebb munkával  jár,  úgy  hogy  esetleg  a  nagygazda  is  al- 
kalmazásba veheti.    E  másik  eljárás    szerint  a   háromhetes 

1  Demcsinszki    i.    m.     112 — 116.    1. 

gabonapalántát  nem  ültetik  át,  hanem  csak  feltöltik. 
A  Demcsinszkiek  azonban  maguk  is  elismerik,  hogy  a 
feltöltő  eljárás  lényegesen  kisebb  eredménnyel  jár,  mint  az 
átültetés. 

Ugyanezt  lehet  mondani  Demcsinszki  módszerének 
Z  eh  etntayr- féle  átdolgozásáról,  mely  abban  áll,  hogy  a  gabonát 
sorokban,  apró  árkok  fenekére  vetik,  s  az  árkok  között 
húzódó  földhátakat  3  héttel  később  ráboronálják  a  palántákra. 
E  műveleteket  ú.  n.  csoroszlyás  vetőgéppel,  tüskés  henge- 
rekkel és  boronákkal  —  tehát  fogatos  erővel  —  végzik,  úgy 
hogy  a  nagygazdaság  minden  nehézség  nélkül  alkalmazhatja 
a  Zehetmayr-féle  eljárást,  de  ennek  termésszaporító  hatását 
össze  sem  lehet  hasonlítani  a  Demcsinszki-féle  eredeti 
átültető  eljáráséval. 

Javítások  az  állattenyésztés  körül 

Az  állattenyésztés  technikájának  is  megvannak  a  maga 
meliorácziói.  Ide  tartozik  első  sorban  az  okszerű  takarmányo- 
zás, továbbá  a  ragadós  betegségek  ellen  való  védőoltások, 
továbbá  a  tenyésztő  kiválasztás,  a  nemes  fajták  képzésének 
eredményei  is. 

Erős  állattenyésztés  könnyűvé  teszi  a  növényi  hulladé- 
kok értékesítését. 

Mindezen  javításokat  a  nagygazda  és  a  kisgazda  egyen- 
lően  alkalmazhatja,   föltéve    hogy  megismeri  és  beletanul. 

A  gazdasági  épületek 

A  termésszaporító  javításoknak  és  a  birtokterületnek 
egymáshoz  való  viszonyáról  csak  hiányos  képet  nyernénk, 
ha  figyelmen  kívül  hagynók  a  gazdasági  épületeket. 

Ahhoz,  hogy  valamely  birtokon  a  haladó  intenzitás 
követelményeinek  megfelelően  lehessen  gazdálkodni :  a  mai 
viszonyok  között  nagy  állatállományra  van  szükség  (már 
az  állati  trágya  szempontjából  is)  —  az  állatok  számára  pedig 
istálló  kell.  De  más  gazdasági  célokra  is  kellenek  épületek 
és  pedig  valamely  adott  területen  annál  több,  minél  több 
termésszaporító  javítást  alkalmazunk. 

Építkezés  dolgában  különösen  jó,  ha  takarékos  a  gazda  ; 
nem  szabad  több  épületet  emelnie,  mint  amennyi  a  tervbe- 
vett gazdasági  javítások  végrehajtásához  elkerülhetetlenül 
szükséges,  mert  az  építkezés  sok  pénzt  nyel  magába,  a  kellően 
ki  nem  használt  épület  pedig  holt  tőke  gyanánt  terheli  a 
gazdaságot,  s  a  gazdálkodás  pénzbeli  eredményét  kedvezőt- 
lenül befolyásolja. 

Vannak,  kik  azt  állítják,  hogy  adott  gazdálkodásmód 
mellett  a  kisgazdának  egy  és  ugyanazon  megművelt  terület- 
hez viszonyítva  több  épületre  van  szüksége,  mint  a  nagy- 
nak, s  azonfelül  még  ehhez  a  több  épülethez  is  drágábban 
jut,  mert  az  építkezés  annál  olcsóbb,  minél  nagyobb  ará- 
nyokban történik  ;  nagy  épületek  aránylag  olcsóbbak,  mint 
a  kicsinyek. 

A  dolognak  ilyen  beállítása  azonban  nem  igen  felel  meg 
a  tényállásnak.  Igaz,  hogy  egy  adott  területen,  melyet  kis- 
gazdaságok borítanak,  rendszerint  több  épületet  fogunk 
találni,  mint  egy  hasonló  területű  nagygazdaságban.  De  ez 
a  körülmény  —  mint  Stunipfe  kimutatja  l  —  természetes 
következménye  a  kisbirtok  nagyobb  intenzitásának.  A  kis- 
birtok egy  adott  területén  —  a  nagybirtokhoz  viszonyítva  — 
aránylag  sok  dolgozó  egyén  és  produktív  háziállat  él,  követ- 
kezőleg több  istálló  és  több  lakóház  it  van  rajta,  mint  az 
utóbbin.  Lakóházának  —  területéhez  viszonyított  —  befo- 
gadó képességére  nézve  különben  már  azért  is  fölülmúlja 
a  kisbirtok  a  nagybirtokot,  mert  az  utóbbinak  bérmunkásai 
részben  (mint  a  napszámosok,  zsellérek)  egyáltalán  nem 
kapnak  lakást,  részben  pedig  (mint  a  béresek,  kocsisok  stb.) 
oly  nyomorult  spelunkákban  laknak,  melyeket  a  kisgazda 
lakásával  egy  napon  említeni  sem  lehet.  Tehát  a  kisgazdaság 
épületeinek  a  nagygazdaságéihoz  viszonyított  többlete  rész- 
ben, mint  istálló,  produktív  befektetés,  részben  pedig, 
mint  lakóház,  azt  juttatja  kifejezésre,  hogy  a  kisparaszt 
nem  lakik  oly  nyomorultan,  mint  a  nagygazdaság  bér- 
munkása. 

Az  sem  igaz,  hogy  a  kisparaszt  drágábban  épít,  mint 
a   nagybirtokos.    Mindenekelőtt  :   a   mezőgazdaságban   hasz- 

1  I.   ni.    [73-  -176.  1. 

nálatos  épületek  túlnyomó  részben  földszintesek.  Egy  nagy 
földszintes  épület  nem  kerül  lényegesen  kevesebbe,  mint 
több,  ugyanakkora  terület  beborító,  kisebb  földszintes  épület. 
Azonkívül  a  nagybirtokos  vállalkozóval  építtet,  tehát  a 
vállalkozói  nyereséget  is  meg  kell  fizetnie,  sőt  az  esetleges 
visszaéléseket  is  számításba  kell  vennie,  ellenben  a  kisgazda 
maga  is  részt  vesz  az  építés  munkájában.  Persze  az  ő  mun- 
kája sincs  ingyen  ;  az  is  értéket  képvisel.  De  állandó  sze- 
mélyes jelenléte  által  elkerüli,  hogy  az  építők  túljárjanak 
az  eszén.1 

Hogy  a  kisgazda  az  ő  kevés  épületét  több  figyelemmel 
gondozza  és  részben  saját  keze  munkájával  a  nagybirtokosnál 
legalább  is  nem  drágábban  tartja  fönn  őket  :   az  kétségen 

fölül  áll. 

* 

Az  előadottakat  fontolóra  véve  :  be  kell  látnunk,  hogy 
a  birtokterület  kicsinysége  és  vele  a  gazdaság-üzem  kis 
mérete  nem  gördít  lényeges  akadályokat  a  mai,  korszerű 
mezőgazdaságban  szereplő  termésszaporító  javítások  alkal- 
mazása  elé. 

Kitűnik  azonban  az  előadottakból  még  egy  másik,  előző 
helyen  már  érintett  fontos  körülmény  is,  mely  abban  áll, 
hogy  a  termésszaporító  javítások  kitérj edett  alkalmazása 
jelentékenyen  módosítja  a  földműves  munkájának  karak- 
terét. Űgyszólva  minden  termésszaporító  javítás  eggyel 
több  ok  arra,  hogy  a  talaj  előkészítése,  az  állatok  és  növények 
ápolása  tökéletesebb  és  finomabb  legyen.  Nemesített  növény- 
és  állatfajok  jelennek  meg,  több  lesz  a  kapa  és  egyéb  kézi- 
szerszámok munkája,  s  ezenfelül  minden  egyes  művelet 
eredménye  nagyobbodik  :  tehát  egyszersmind  a  gondos,  s  a 
gondatlan  munka  különbsége  is  sokkal  nagyobb,  sokkal 
érezhetőbb  termékkülönbözetben  jut  kifejezésre. 

Később,  ha  a  földművelés  két,  szóban  forgó  szer- 
vezet -  típusát  munkaszervezetük  szempontjából  hason- 
lítjuk össze  :  ez  a  körülmény  majd  nagy  súllyal  esik  a 
mérlegbe. 

1  Dávid  i.  m.   108 — no.  1. 

Munkamegtakarító  javítások 

Gazdasági  gépek 

Kis  területen  nem  lehet  oly  nagy  gépeket  alkalmazni, 
és  nem  is  lehet  a  gépeket  oly  tökéletesen  kihasználni,  mint 
nagy  területen.  Tehát  a  kisbirtok  kevésbbé  felel  meg  a  gép- 
munka követelményeinek,  mint  a  nagybirtok.  Ügy  látszik 
első  pillanatra,  mintha  a  nagybirtok  —  s  a  rajta  nyugvó  nagy- 
gazdaság —  a  gépmunka  segítségével  lényegesen  túlszárnyalná 
a  kisgazdaságot,  és  mintha  ebből  folyólag  a  kisbirtok  ép- 
oly  kevéssé  lehetne  komoly  versenytársa  a  nagybirtok- 
nak, mint  ahogy  a  kézműves  sem  tud  a  nagy  gyárral  ver- 
senyre kelni. 

Tényleg  azonban  nincs  így.  A  gépmunka  túlságosan 
mechanikus  ahhoz,  hogy  a  mezőgazdaságot  épúgy  fölforgat- 
hassa, mint  az  ipart.  Az  élő  testek  lágysága  és  mértanilag 
nehezen  kifejezhető  formája,  súrolás,  törés,  szakítás,  nyomás 
iránt  való  érzékenysége  csak  kis  mértékben  engedi  meg, 
hogy  az  ápoló  munkákat  valamely  gondolat  és  figyelem 
nélkül  dolgozó  gép  végezze.  A  növénytermelésben  az  a  körül- 
mény is  sokat  határoz,  hogy  minden  élő  növény  oda  van 
kötve  a  föld  egy  bizonyos  pontjához.  Míg  az  iparban  a  fel- 
dolgozandó tárgyat  visszük  a  géphez  :  a  mezőgazdaságban 
a  gépet  kell  a  munka  tárgyához  vinni,  mert  ez  a  munka- 
tárgy élő  növényi  szervezet,  amelyet  addig,  míg  él,  lehe- 
tetlen a  helyéből  elmozdítani.  S  ezért,  amint  Dávid 
kifejti,  a  földművelés  munkagépeit  nem  lehet  valamely 
stabilis  központi  gőzmotor  körül"  elhelyezni  ;  a  mezőgazda- 
sági gépek  mobilis  erőforrást  kívánnak.  Mozgatni,  szállí- 
tani azonban  csak  kisebb  súlyú,  s  ehhez  képest  gyöngébb 
motorokat  lehet. 

De  még  az  ilyen  kicsiny  erőgépeket  is  csak  korlátozott 
mértékben  lehet  használni.  Nagyon  sok  mezőgazdasági  mü- 
veletet az  egyenetlen,  rögös  szántóföld  teljes  bejárásával 
kapcsolatban  kell  végezni  :  valamely  nehéz  vasgép  nagyon 
is  sok  erőt  pazarolna,  míg  a  szántóföldet  összejárná.  Hiszen 
még  a  gőzszántás  kérdését  is  csak  olyan  motorokkal  tudták 
gazdaságosan   megoldani,   amelyek   csak   igen  keveset   moz- 

dulnak  helyükből,  míg  a  szántóföldet  tulajdonképpen  csak 
egy  aránylag  könnyű  több  barázdás  eke  járja  be,  melyet 
a  motorok  kötélen  húznak  egymás  között  ide-oda.  És  még 
ez  is  csak  a  nagy  vonóerőt  igénylő  mélyszántásnál  fize- 
tődik ki.  Eltekintve  a  gőzekétől,  mely  csak  szabályt  meg- 
erősítő kivétel  :  azon  munkagépek  közül,  melyeknek  a 
szántóföldet  be  kell  járniok,  egy  sem  olyan  nehéz,  hogy 
állati  erővel  ne  lehetne  mozgásba  hozni.  És  tényleg 
állati  erővel  is  mozgatják  őket.  Különben  a  mezőgazda- 
ságban alkalmazott  összes  gépek  95%-át  állati  vagy  emberi 
erő  mozgatja.1 

De  van  még  egy  más,  szintén  a  mezőgazdasági  munka 
sajátos  jellegéből  folyó  körülmény,  mely  a  gépmunka  alkal- 
mazását megnehezíti.  Az  iparos  akkor  kezdheti  és  szakít- 
hatja félbe  munkálatait,  amikor  ő  akarja,  mert  a  termelés 
kizárólag  az  ő  szubjektív  életfolyamatával,  munkaerejével 
áll  összefüggésben,  melynek  állapota  független  az  év  szakaitól ; 
—  a  munkatárgyak,  melyek  élettelenek,  hasonlóképpen  nin- 
csenek előre  meghatározott  időbeli  változásoknak  alávetve. 
Következőleg  az  ipar  munkatárgyain  —  ha  sok  példányban 
vannak  jelen  —  a  termelőfolyamat  különböző  fázisait  ele- 
je tpl  végig  egy  és  ugyanazon  időpontban  lehet  végrehajtani. 
A  mi  lehetővé  teszi  a  munka  olyan  megosztását,  hogy  a  ter- 
melés különböző  műveletei  ne  időben,  egymás  után,  hanem 
térben,  egymás  mellett  következzenek  egymásra.  így  vala- 
mennyi szakmunkás  egy  időben,  egész  éven  keresztül  végzi 
egymás  mellett  a  részműveleteket,  amennyiben  pedig  ezeket 
gépek  végzik  :  a  gépek  is  egymás  mellett  egész  éven  keresz- 
tül munkában  vannak.  Kihasználásuk  tehát  tökéletes,  úgy 
technikai,  mint  kapitalisztikus  szempontból.  Előbb  elkop- 
nak,  semmint  elrozsdásodnának. 

Ellenben  a  földművesnek  a  növényi  —  és  részben  állati  — 
életfolyamatokhoz  kell  alkalmazkodnia,  melyek  az  évsza- 
kok vagy  napszakok  szerint  változnak.  Tehát  nem  foghat 
valamely  munkához  akkor,  mikor  ő  akar,  hanem  csupán 
akkor,  mikor  a  növényi  vagy  állati  életfolyamat  az  évszak- 
hoz   —   vagy    a    napszakhoz    —    képest  előírja.  A   mező- 

1  Dávid  i.  m.  224.  1. 

gazdasági  termelés  részműveletei  tehát  nem  következhetnek 
térben  egymásra,  hanem  csak  időben.  Nem  csupán  oda 
vezet  ez,  hogy  a  mezőgazdaságban  a  munkamegosztás,  s  a 
munkások  specializálása  csak  szűk  korlátok  között  mozog- 
hat :  de  egyszersmind  magával  hozza,  hogy  a  mezőgazdasági 
munkagépeket,  melyek  valamely  részműveletet  végeznek, 
nem  lehet  egész  éven  át  foglalkoztatni,  hanem  csak 
bizonyos,  a  növényi  élet  követelményei  szerint  előre  meg- 
határozott időszakokban.  Sok  mezőgazdasági  gép  csak 
2 — 3  hétig  áll  használatban,  az  év  többi  részében  haszon- 
talanul hever  és  rozsdásodik.  A  mezőgazdasági  gépek  kihasz- 
nálása egyáltalán  hiányos. 

A  termelés  sokoldalúsága  azonban  —  mely  annál  erősebb, 
minél  inkább  szaporodnak  a  mezőgazdasági  üzemben  a 
termésszaporító  javítások  —  megköveteli,  hogy  a  gépek 
specializálódjanak  ;  azonban  minél  különlegesebb  célra 
készült  valamely  mezőgazdasági  gép  :  annál  rövidebb  az  az 
időszak,  melyben  az  év  folyamán  alkalmazni  lehet  ;  annál 
rosszabb  a  kihasználása.  Ugyanazon  specializálódás,  mely 
folyton  növeli  az  ipari  gépek  termelőerejét  :  vészthozó  a 
mezőgazdasági  gépekre  nézve.  A  gépgyárak  tudnak  segíteni 
—  egy  bizonyos  mértékben  —  ezen  a  bajon,  még  pedig 
úgy,  hogy  több  különféle  specializált  munkaeszközt  alkal- 
maznak egy  és  ugyanazon  géptörzsre.  Például  az  úgy- 
nevezett egyetemes  ekéről  le  lehet  kapcsolni  az  ekevasat, 
s  a  helyébe  egy  tucat  különböző  speciális  földtúró  szer- 
számot lehet  alkalmazni.  Az  ilyen  ekét  az  évnek  aránylag 
hosszú  időszakában  lehet  használni,  csak  a  hozzávaló 
speciális  alkotórészek  hevernek  sokat,  de  ezeknek  egyenként 
nincs  nagy  értékük. 

Ilyen  kombinált  többoldalú  használatra  minden  bizony- 
nyal inkább  lehet  alkalmazni  az  egyszerűbb  szerkezetű, 
kisebb  és  könnyebb  gépeket,  melyeket  az  egyéni  elszigetelt- 
ségben élő  kisparaszt  is  használhat,  mint  a  bonyolódottabb 
szerkezetű  és  nagyobb  gépeket. 

Egyáltalán  .  a  kisebb,  egyszerűbb  gépeket,  melyeknek 
mozgatása  nem  kíván  nagyobb  igáserőt  :  a  kisparaszt  is 
alkalmazhatja  ;  —  viszont  maguk  a  gépgyárak  mindinkább 
számot  vetnek  a  kisgazda  szükségleteivel,   úgy,   hogy  ez  a 

neki  való  gépeket  mindegyre  előnyösebb  alakban  szerezheti 
meg.  Ellenben  épen  azok  a  gépek,  melyek  az  ő  számára 
túlságosan  nagyok  (pl.  a  szóróvetőgép,  trágyaszórógép,  bur- 
gonya, répamüvelő  és  aratógépek,  nagy  kapálógépek  stb.) 
részben  hiányosan  dolgoznak,  részben  túlságosan  specializál- 
tak és  az  év  folyamán  csak  nagyon  rövid  ideig  használ- 
hatók :  munkájuk  határozottan  drágább  a  kézimunkánál. 
Hogy  mégis  el  vannak  terjedve  a  nagygazdaságokban,  ennek 
oka  nem  valami  technikai  előny,  hanem  egy  kényszerítő 
körülmény  :  a  munkáshiány. 

A  hasznosabb  és  valóban  munkamegtakarító  gépeket 
a  kisgazda  kicsiny  alakban  is  megszerezheti.  Nem  szenved 
azonban  kétséget,  hogy  földjének  területe  túlságosan  kicsiny 
lévén,  még  ezeket  a  kis  gépeket  sem  használhatja  ki  úgy, 
mint  a  nagygazda  az  ő  nagyobb  gépeit.  Ez  a  hátrány 
azonban  nem  oly  nagy,  mint  első  pillantásra  látszik. 
Gustav  Fischer  (egy  német  szakíró,  ki  Dáviddal  egy- 
időben  de  eltérő  módszerrel  vizsgálta  meg  a  mezőgazda- 
sági gépek  jelentőségét  és  ugyanolyan  eredményekhez 
jutott,  mint  Dávid)  számításokkal  kimutatta,  hogy  ha 
a  kisgazda  évente  10  napig  használ  valamely  gépet,  míg  a 
nagygazda  ugyanezt  20  napig  tudja  használni  :  azért  1 
napi  géphasználat  a  kisgazdának  nem  kerül  lényegesen 
nagyobb   költségébe.1 

Azt  éppen  nem  lehet  állítani,  hogy  a  gépek  használata 
által  a  nagygazdaság  ne  élvezne  bizonyos  előnyöket  a  szövet- 
kezést nem  ismerő,  egyéni  elszigeteltségben  élő  kisgazdaság 
fölött.  De  ezek  az  előnyök  távolról  sem  olyan  nagyok,  hogy 
a  nagyiparosnak  a  kisiparossal  szemben  való  előnyeihez 
lehetne  őket  hasonlítani.  Egyáltalán  :  a  gépekkel  dolgozó 
mezőgazdasági  üzem  csak  kevéssel  áll  a  gépeket  egyáltalán 
nem  alkalmazó  gazdaság  fölött.  A  termést  a  gépek  nem  sza- 
porítják, a  költségmegtakarítás  pedig,  mely  velük  jár,  nem 
oly  jelentékeny,  hogy  nagy  súlylyal  esnék  a  mérlegbe. 
Egyéb,  fontosabb  szempontok  mellett,  amelyek  a  nagy- 
birtok és  a  kisbirtok  harcának  eldöntésére  vannak  hivatva, 

1  Gustav  Fischer :  Die  sociale  Bedeutung  der  Maschinen 
in  der  Landwirtschaft.  Leipzig,   1902.   29 — 30.  1. 

a  gépmunka  nyújtotta  előny  szempontja  nem  nagy  jelen- 
tőségű. 

Minél  több  a  földművelésben  a  termésszaporító  javítás, 
minél  inkább  előtérbe  jut  a  haladó  intenzitás  :  aránylag 
annál  kisebb  szerepet  játszanak  a  gépek  a  mezőgazdasági 
üzemben.  Az  a  tény  például,  hogy  az  Egyesült-Államok- 
nak és  főkép  ezen  ország  nyugati  részeinek  földművelésé- 
ben a  gépmunka  oly  nagy  szerepet  játszik  :  abban  leli  magya- 
rázatát, hogy  ott  a  földművelés  még  nem  jutott  túl  a  rabló- 
gazdaságon. 


A  valóban  munkamegtakarító  mezőgazdasági  gépek 
közül  különösen  azok  szárnyalják  túl  —  szaporaság  és  töké- 
letesség dolgában  —  az  ember  keze  munkáját,  melyek  a 
már  learatott  terményeket  dolgozzák  föl  valami  módon. 
Ilyenek  :  a  cséplőgépek,  a  különféle  répavágók,  burgonya- 
szárítók, kukoricamorzsolók,  stb.  Ezek  a  gépek  holt  tár- 
gyakat dolgoznak  föl,  s  ehhez  képest  nem  őket  viszik  a 
munkatárgyakhoz,  hanem  a  munkatárgyakat  hozzájuk. 
Az  a  munka,  melyet  végeznek,  tulaj  donképen  már  kívül 
áll  a  mezőgazdasági  termelésen,  már  nem  egyéb,  mint  ennek 
ipari  folytatása.  Ha  ezek  a  gépek  nem  kapcsolódnának  be 
szervesen  a  mezőgazdasági  üzembe  :  az  ipari  gépekhez 
lehetne  őket   számítani. 

Kisebb  mértékben  áll  ugyanez  a  kaszáló,  aratógépekre, 
melyeknek  munkája  már  nem  valamely  életfolyamat  támo- 
gatásában, hanem  inkább  ennek  megszakításában  áll.  Az 
aratógépek  a  mezőgazdasági  és  az  ipari  termelés  határ- 
vonalán működnek. 

Mindezen  gépek  közül  igen  sokat  —  kisebb  alakban  — 
a  kisgazda  is  megszerezhet  ;  cséplőgép,  kukoricamorzsoló 
egészen  kicsiny  alakban,  járgányra,  sőt  kézierőre  berendezve 
is  létezik  és  a  kisgazdaság  szükségleteinek  elég  jól  megfelel  ; 
létezik  olyan  kicsiny  és  olcsó  fűkaszáló  is,  mellyel  a  kis- 
gazda egyszersmind  a  gabonáját  is  learathatja. 

Ha  igaz  is,  hogy  a  kisebbített  kiadású  gépek  nem  taka- 
rítanak meg  annyi  munkát,  mint  a  nagyobb  alakúak  : 

a  kisparaszt  szükségleteit  mégis  kielégítik.  Az  általános 
gazdasági  fejlettségnek  mai  állapotában,  a  mai  munkabérek 
mellett  az  a  terület,  melynek  terméséből  egy  dolgozó  föld- 
műves család  megélhet,  oly  kicsiny,  hogy  ugyanezen  család 
munkaereje  az  összes  gazdasági  munkák  elvégzésére  nagyobb 
munkamegtakarítások  nélkül  is  elegendő.  Egyelőre  így  van  ; 
miért  van  így  és  miképen  alakul  a  helyzet  a  fejlődés  mene- 
tével :  ez  egy  későbbi  lapra  tartozik.  Nem  lehet  azonban  épen 
a  jövő  fejlődés  szempontjából  e  helyen  elhallgatnunk  azt  a 
fontos  körülményt,  hogy  a  kisparasztbirtokon  az  egészen 
nagy  alakú  gépek  alkalmazása  —  tisztán  technikailag  — 
korántsincs  kizárva.  Ha  például  valamely  vállalkozó  föl- 
állít a  faluban  egy  nagy  gőzcséplőgépet  és  sorban  egymás- 
után kicsépli  a  falu  kisgazdáinak  gabonáját,  kik  aztán 
a  cséplés  díját  mennyiség  szerint  fizetik  :  ez  a  vállalkozás 
semmiféle  technikai  nehézségre  nem  fog  bukkanni.  De  a 
nagy  vető-  vagy  aratógépeket  is  lehet  kisebb  földtáblákon 
használni,  anélkül,  hogy  ez  különös  technikai  hátrányokat 
okozna. 

E  szabály  alól,  melyet  valamennyi  mezőgazdasági  gépre 
lehet  alkalmazni,  van  egy  kivétel  :  a  gőzeke,  mely  különben 
oly  nagyméretű  eszköz,  hogy  még  a  nagygazdaságok  közül 
is  csak  a  legnagyobbak,  a  latifundiális  gazdaságok  képesek 
teljesen  kihasználni ;  a  kisebbméretű  nagygazdaságoknak 
rendszerint  nincs  is  saját  gőzekéjük,  hanem  amennyiben 
használják  :  bérelt  gőzekével  dolgoznak  vagy  többen  szövet- 
kezve vásárolnak  egyet.  A  kisbirtokon  a  gőzekét  egyáltalán 
nem  lehet  használni.  Hogy  a  gőzeke  munkája  gazdaságos 
legyen  :  ennek  alapelve,  hogy  a  nagysúlyú  mozdonyok  minél 
kevesebb  hely  változást  csináljanak.  Legjobbak  a  gőzeke 
számára  a  200  öl  szélességű  táblák,  párhuzamos  oldalakkal, 
melyeken  a  két  mozdony  halad  ;  ilyen  táblákon  egészen  ki 
lehet  ereszteni  a  gőzeke  200  öl  hosszú  vontatókötelét,  s  a 
mozdony  csak  minden  200  öl  hosszú  barázda  után  lép  egy 
barázda-szélességnyit.  Egyetlenegy  ilyen  tábla  felér  két- 
három  egész  kisparasztbirtokkal  és  tízszer-húszszor  akkora, 
mint  egy  kisparaszt  egész  burgonya-  és  répaföldje. 
Sokszor  még  ez  a  csekély  terület  sincs  egy  darabban ; 
a  gőzekét     apró    földek    között    kellene    ide-oda  hurcolni. 

Szóval  a  kisparaszt  még  csak  nem  is  gondolhat  a  gőzeke 
használatára. * 

A  gőzeke  munkája  valamivel  jobb  az  igás  mélyszántó 
eke  munkájánál,  mert  gyorsabban  haladván  a  földben, 
a  hantokat  jobban  összetöri.  De  amennyivel  jobb  :  annyival 
drágább  is. 

Magyarországon  a  bérgőzekék  használatáért  kataszteri 
holdanként  átlag  20  koronát  kell  fizetni,  s  emellett  még  a 
szenet  is  a  gazdálkodó  adja  ;  ezzel  szemben  az  igás  mély- 
szántó eke  munkája  kataszteri  holdanként  körülbelül  12 — 14 
koronába  kerül. 

Cserháti  szerint  az  igás  mélyszántó  eke  aránylag  nem 
kíván  túlságos  nagy  vonóerőt  ;  4  jól  táplált  ökör  30 — 35 
centiméter  mély  barázdát  képes  húzni,  csupán  akkor  kell 
hat  ökör  az  eke  elé,  ha  kötött  talajt  kell  35 — 40  centiméter 
mélyen  szántani.2 

Tehát  az  igás  mélyszántó  eke  (melynek  a  kisbirtokon 
való  alkalmazása  technikai  akadályba  nem  ütközik) ,  elég  j  ó  és 
emellett  olcsó  munkát  végez,  olcsóbbat,  mint  a  gőzeke. 
Tényleg  ez  tűnik  ki  a  Cserháti  közölte  adatokból  is.3 

Más  munkaeszközt,  mint  a  mélyszántó  ekét,  eddig  még 
nem  tudtak  a  gőzeke-mozdony  kötelére  akasztani,  úgy  hogy 
munkája  csak  megközelítően  is  gazdaságos  lett  volna.  Már 
a  sekélyebben  szántó  közönséges  eke  vonásához,  mely  kisebb 

1  Még  ez  alól  is  van  kivétel  ott,  ahol  a  kisbirtokosok  dűlőnként 
nyomásos  gazdálkodást  űznek,  mint  helyenként  a  magyar  Alföldön. 
Ilyen  falvak  határának  gumósnövények  vagy  tengeri  alá  szánt  dűlőjét 
a  gőzeke  egy  darabban  megmunkálhatja.  V.  ö.  Forster  Géza : 
Javaslatok  az  alföldi  gazdálkodás  javítására.  Budapest,  1907.  38.  1. 

2  Alexander  Cserháti :  Die  Ergebnisse  der  Tiefkultur  in 
Ungarn.    Wien,    1892.    59.   1. 

3  48  esetben  való  igás  mélyszántás  és  30  esetben  való  gőz- 
szántás költségei  a  következőképpen  alakultak  : 

Igás  mélyszántás  Gőzszántás 

költségei  költségei 

hektáronként  az  esetek  százalékában 

13  forinton  alul 64%  30% 

13  és   171/2  frt  között        23%  37% 

1 7 V2  forinton  felül      ..      13%  33% 

Kiszámítva  Cserháti  i.  m.  60.  és  80.  lapján  található  adatokból. 

erőt  kíván,  nem  érdemes  a  súlyos  mozdonyokat  mozgásba 
hozni  ;  az  állati  erő  össze  nem  hasonlíthatóan  olcsóbb. 
Németországban  a  munkáshiány  nyomása  alatt  itt-ott 
alkalmazzák  a  gőzeke  mozdonyával  kapcsolatos  gőzrépa- 
emelőt,   de    negatív    eredménnyel.1 

Tehát  azon  egyetlenegy  gép,  melynek  a  kisbirtokon  való 
alkalmazása  technikailag  is  ki  van  zárva  :  a  nagybirtokra 
nézve  nem  jelent  semmiféle  számbavehető  gazdasági  előnyt. 

A  gazdasági  udvar  célszerű  elhelyezése 

Ha  egy  földművesnek  benn  a  községben  van  egy  gaz- 
dasági udvara  és  künn  a  határban,  három  kilométernyi 
távolságban  van  egy  tizenöt  holdas  földdarabja  :  akkor  ezen 
földdarab  megmunkálása  az  év  nagy  részén  keresztül  úgy 
magának,  mint  igásállatainak  naponként  (oda  és  vissza) 
hat  kilométernyi  útjába  fog  kerülni,  s  azonkívül  a  trágyát 
és  a  termést  —  nagy  terjedelmű  és  aránylag  csekély  értékű 
dolgokat  —  három-három  kilométernyire  kell  fuvaroznia 
a  földdarab  és  a  gazdasági  udvar  között.  Ha  azonban  gondol 
egyet  és  eladja  falubeli  házát,  helyette  pedig  künn  a  földjén 
új  házat  építtet  :  akkor  a  földje  közvetlenül  a  gazdasági 
udvar  körül  fog  elterülni,  és  még  a  legszélsőbb  darabja  sem 
lesz  150 — 200  méternél  messzebb  a  gazdasági  épületektől. 
Tehát  e  javítás  évente  több  ezer  kilométernyi  útnak,  illetve 
több  száz  kilométernyi  fuvarnak  megtakarítását  jelenti, 
amihez  még  azon  előny  járul,  hogy  a  gazda  soha  sincs  messze 
az  udvartól ;  istállózott  állatainak  napközben  is  gondját 
viselheti  és  viszont  a  baromfiak,  sertések  kijárhatnak  a  le- 
aratott földekre,  s  az  ott  maradt  hulladékot  értékesíthetik. 

A  gazdasági  udvar  célszerű  elhelyezése  annál  fontosabb, 
minél  nagyobb  a  gazdálkodás  agronómiai  fejlettsége.  Ugyanis 
minél  több  a  termésszaporító  javítás  :  annál  több  munka, 
annál  több  trágya  fordul  meg  minden  egyes  darab  földön, 

1  A  gőzrépaemelő  munkája  hektáronként  27  márkába  kerül. 
E  kiadásokkal  szemben  a  szedőmunkások  rovására  menő  bérmeg- 
takarítás csupán  6  márka.  A  gép  tehát  21  márkával  drágítja  meg 
a  répaszedést.  Paul  Gutknecht :  Studien  über  die  technische  Orga- 
nisation  der  Landwirtschaft  etc.  Berlin,   1907.   139.  1. 

annál  nagyobb  az  elszállításra  váró  termés,  s  a  földön  annál 
több  hulladék  marad  belőle  vissza. 

Oly  gazdaságban,  melynek  épületei  a  megművelt  föld- 
darabon vannak :  aránylag  belterjesebben  lehet  gazdál- 
kodni és  pedig  annál  inkább,  minél  kisebb  a  gazdaság,  míg 
túlságos  nagy  gazdaságoknál  ez  az  előny  csak  az  udvarhoz 
közelebb  eső,  belső  földekre  vonatkozik.  A  külső  földek 
annál  távolabbra  esnek  az  udvartól,  minél  nagyobb  a  gaz- 
daság. 

A  birtok  szabályos  köralakját  és  a  gazdasági  udvar  köz- 
ponti fekvését  feltételezve  :  a  legkülső  földeknek  a  gazdasági 
udvartól  való  távolsága, 

ha  a  birtok  területe       5  hektár,  körülbelül  125  méter, 

»    »        »  »          20        »                  »           250       » 

»    »        »  »          80        »                  »           500       » 

»    »        »  »        320        »                  »         1000       » 

»    »        »  »       1280        »                  »         2000       >> 

»    »        »  »      5120        »                  »         4000       » 

A  megművelt  földdarab  közelebbi  vagy  távolabbi 
fekvése  erősen  befolyásolja  a  munka  eredményességét. 
Thünen  —  a  földjáradék  szempontjából  —  úgy  számította, 
hogy  4980  méter  távolságra  már  a  legkitűnőbb  szántóföld 
sem  ad  járadékot,  úgy  hogy  szántóföld  gyanánt  használva, 
teljesen  értéktelenné  válik  a  birtokosra  nézve,  míg  ha  a 
föld  rosszabb  :  ez  az  állapot  már  2062  méter  távolságban 
bekövetkezik.  Thünen  még  a  múlt  század  közepének  ala- 
csonyabb munkabéreihez,  magasabb  terményáraihoz  és  arány- 
lag extenzívebb  gazdálkodásához  alkalmazta  számításait  ; 
azóta  mind  a  három  irányban  változtak  a  viszonyok.  Ma 
már  a  távolság  okozta  veszteségek  jelentékenyen  nagyobb 
súllyal  esnek  a  mérlegbe.  Werner  azt  mondja,1  hogy  a 
Németországban  ma  uralkodó  terményárak  és  munkabérek 
mellett  a  jó  földeket  sem  lehet  modern  fogalmaknak  megfelelő 
belterjességgel  művelni,   ha   1000   méternél   távolabb  esnek 


1  H.    Werner :     Zeitgemásser    Landwirtschaftsbetrieb.    Berlin. 
1906.  20.  1. 

az  udvartól,  míg  gyengébb  földeken  a  belterjességet  csak 
750  méter  távolságban  lehet  fönntartani.  Eszerint  a  gazda- 
sági udvar  körül  elterülő  földeket  —  minőségükhöz  képest  — 
csak  180 — 320  hektár  területű  körben  lehet  belterjesen 
művelni  ;  ha  ennél  nagyobb  a  birtok,  vagy  amennyiben 
alakja  nem  szabályos  :  e  körön  kívül  eső  földjeit  már  csak 
extenzívebb  és  kevésbbé  eredményes  módon  lehet  kezelni. 
Hacsak  azt  nem  teszi  a  birtokos,  hogy  a  külső  földekre 
önálló  majorokat  építtet,  amely  rendszabállyal  birtokát 
úgyszólva  kisebb  üzemekre  tagolja,  de  ez  viszont  megnehezíti 
az  egységes  kezelését,  az  áttekintést  és  az  ellenőrzést.  Werner 
nem  ajánlja  a  birtokosoknak  e  rendszabály  alkalmazását. 
(Ö  ugyan  a  túlságosan  nagy  épület-befektetések  miatt 
helyteleníti  a  szóban  forgó  rendszabályt  :  de  hiszen  ezek  a 
befektetések  bőven  kifizetődnének,  ha  hasonló  birtokok 
kezelése  más  tekintetben  kielégítő  lehetne.) 

A  legtöbb  nagygazdaságban  a  major  —  vagy  majorok  — 
elhelyezése  távolról  sem  felel  meg  a  belterjes  gazdálkodás 
követelményeinek.  Nem  csupán  Nyugat európában,  de  ott 
is,  ahol  a  belterjességet  sokkal  szerényebb  mértékkel  mérik, 
mint  pl.  Magyarországon.  A  kisgazdaságok  azonban  e  tekin- 
fetben  sokszor  még  hátrább  vannak  a  nagyoknál.  Udvaruk 
a  faluban,  földjeik  a  nem  ritkán  több  ezer  holdas  határban 
széjjelszórva,  a  külső  földek  gyakran  3000 — 4000  méternyire 
vannak  az  udvartól.  Sőt  nálunk,  a  nagy  magyar  Alföldön, 
gyakran  20.000 — 50.000,  sőt  a  100.000  holdat  is  meghaladja 
a  községi  határ  területe,  úgy  hogy  néha  20 — 30  kilométer 
távolság  választja  el  az  udvart  és  a  külső  földeket.  El  lehet 
képzelni,  milyen  nyomorult,  felületes  módon  művelik  ezeket 
és  milyen  silány  terméseket  nyernek  rajtuk. 

Az  óriási  nagy  parasztközségekben  való  telepedés, 
s  a  gazdasági  udvarok  velejáró  szélsőségesen  célszerűtlen 
elhelyezése  a  nagy  magyar  Alföldön  a  török  uralom  idejéből 
maradt  vissza.  Kevésbbé  szélsőséges  alakban,  kisebb  mérték- 
ben nem  csupán  itt,  de  Magyarország  többi  vidékén  és 
egész  Európában  lehet  tapasztalni  a  célszerűtlen  elhelyez- 
kedés hátrányait,  melyek  —  a  falvakban  való  telepedés 
folyományaképen  —  a  kisbirtokra  nehezednek.  A  faluban 
való  telepedés,  mihelyt  a  község  határa  1000 — 1500  holdnál 

Dániel :  Föld  és  társadalom.  O 

nagyobb,  már  sok  felesleges  munkapazarlással  jár,  különösen, 
ha  ezenfelül  még  a  földek  is  erősebben  széjjel  vannak  dara- 
bolva. Nem  kevésbbé,  mint  a  nagy  Alföld  parasztvárosai : 
ez  a  telepedésmód  is  történelmi  maradvány.  A  középkor 
gazdaságrendszere,  a  hármas  nyomású  gazdálkodás  köve- 
telte így,  melynek  keretében  évente  a  föld  harmadrésze 
ugarnak  maradt  és  legeltetés  céljára  szolgált.  Aratás  után 
a  tarlón  legeltették  az  állatokat  ;  a  legelő  állat  trágyázta 
a  földet,  a  gyakran  ismétlődő  ugarolás  pedig  konzerválta 
a  föld  erejét.  Más  úton  —  a  talajra  és  a  növényekre  vonatkozó 
ismeretek  az  időben  való  állása  szerint  —  a  föld  erejét  fenn- 
tartani nem  tudták,  de  az  állatokat  sem  igen  tudták  eltartani 
máskép,  mint  legeltetéssel.  A  legeltetés  azonban,  mely 
abban  az  időben  oly  fontos  szerepet  játszott,  csak  nagy 
arányokban  történhetik  gazdaságosan,  hiszen  ötven-hatvan 
állat  őrzésére  nem  kell  több  pásztor,  mint  ötnek-hatnak  az 
őrzésére.  Következőleg  valamely  elszigetelt,  különálló,  egy 
tagban  fekvő  kisbirtok  tulajdonosa  a  maga  csekély  ugarterü- 
letén a  maga  néhány  állatát  csak  nagy  munkapazarlással 
tudta  volna  legeltetni.  Hogy  tehát  a  legeltetés  nagy  arányok- 
ban történhessék  :  a  kisbirtokokat  összerakták  faluhatárrá, 
udvaraikat  pedig  faluvá  ;  az  egy  darabban  fekvő  nagy 
ugarterületet,  s  aratás  után  az  egész  egybefüggő  tarlót  most 
már  könnyen  és  gazdaságosan  le  lehetett  legeltetni.  Az  így 
keletkezett  faluhatár  megművelt  földjei  aratás  előtt  egyéni 
kisbirtokokra  oszlottak,  aratás  után  pedig  —  legeltetés 
céljára  —  egyetlen  kollektív  nagybirtokká  olvadtak  össze. 

így  a  mai  falvak  a  hármasnyomású  rendszer  marad- 
ványai, keletkezésük  olyan  időbe  esik,  mikor  egy  kisbirtokot 
egy  darabban,  önálló  elszigeteltségben  csak  nagyon  gazdaság- 
talanul lehetett  volna  megművelni.  A  gazdaságrendszer 
megkövetelte,  hogy  a  kisbirtok  földje  több  darabban  a  falu- 
határ több  részében  feküdjék  ;  legalább  is  három  darabban 
a  faluhatár  három  harmadában. 

Azonban  az  utolsó  évszázadok  folyamán  egy  új  gazdaság- 
rendszer keletkezett  és  terjedt  el  az  európai  népek  körében. 
Ez  a  rendszer  —  a  váltógazdaság  rendszere  —  éppen  ellen- 
tétben a  hármas  nyomású  rendszerrel,  azt  kívánná,  hogy  a 
kisbirtok  földje  egy  darabban  legyen,  de  megköveteli  (amint 

ezt  már  előző  helyen  említettük)  azt  is,  hogy  a  kisgazda 
ne  lakjék  messze  a  földjétől.  Legjobb  azonban,  ha  épen 
magán  a  birtokán  áll  a  háza.  Ezért  a  váltógazdaság  elter- 
jedésével —  különösen  ott,  ahol  a  falvak  határa  nem  épen 
kicsiny  —  a  telepedés  régi  módja  összeütközésbe  jut  az  új 
gazdaságrendszer  követelményeivel. 

Nem  volna  nehéz  e  konfliktus  megoldása,  ha  a  házakat, 
istállókat,  csűröket  szállítani  lehetne  :  akkor,  felosztván  a 
falu  határát  egy  tagból  álló  kisbirtokokra,  széjjel  lehetne 
szedni  a  falut  és  minden  gazda  földjére  oda  lehetne  állítani 
a  maga  házát.  Csakhogy  a  házak  oda  vannak  nőve  a  földhöz, 
s  ezenfelül  még  a  földműves  nép  elméje  is  a  régi  hagyományok- 
hoz. Európában  egyelőre  még  a  falu  a  kisbirtokosok  elhe- 
lyezkedésének uralkodó  módja.  S  éppen  ezért,  mert  helyéből 
nehezen  mozdul  el  :  hátráltatja  is,  a  faluhatár  terjedelméhez 
és  a  talaj  minőségéhez  képest  kisebb  vagy  nagyobb  mér- 
tékben, nemcsak  a  váltógazdaságnak,  de  minden  ehhez 
közelebb  álló,  fejlettebb,  modernebb  gazdaságrendszernek 
a  kisbirtokon  való  meghonosodását. 

Ám  azért  van  mód  arra,  hogy  a  faluban  való  telepedés 
hátrányait  mérsékelni  lehessen,  és  pedig  tagosítás  útján. 
A  tagosítás  abban  áll,  hogy  a  határt  felmérik  és  újból  fel- 
osztják, még  pedig  úgy,  hogy  minden  gazda  lehetőleg  egy 
darabban,  vgy  legalább  is  kevés  darabban  kapja  ki  földjét. 
Ezenfelül  a  jó  tagosítás  oda  irányul,  hogy  a  nagyobb  birto- 
kokat a  határ  külső  szélén,  a  távolabb  eső  dűlőkben  hasítsák 
ki,  az  apróbb  birtokokat  pedig  a  falu  közelében.1  Mert  a 
nagyobb  birtokú  parasztgazda,  ha  földje  a  falutól  messzebbre 
kerül  :  könnyebben  kitelepedhetik  rá,  ami  ugyan  költséggel, 
de  egyszersmind  nagy  előnyökkel  jár,  amennyiben  földjét 
—  rajta  élvén  —  közvetlen  közelből,  nagy  megtakarításokkal, 
észszerűbben  művelheti.  Minden  egyes  kihelyezett  nagy 
parasztbirtokkal  kisebb  és  kisebb  lesz  a  határ  ;  a  kisebb 
birtokok  egy  belső  körben  helyezkednek  el,  s  ezzel  a  kicsiny 
gazdák  közelebb  kapják  földjüket  és  a  faluból  is  elég  jól 
megművelhetik. 

1  V.  ö.  Hensch  Árpád  :  Mezőgazdasági  üzemtan.  Kassa, 
1906.  81.    1. 

Hogy  a  tagosítás  egyelőre  még  olyan  lassan  terjed  : 
ennek  két  oka  van.  Egyik,  hogy  az  európai  társadalom 
szervezete  még  nem  eléggé  demokratikus  ;  a  kisparasztnak 
nincs  sok  befolyása  a  közügyekre,  tehát  az  ellenőrzésre  sincs 
elég  módja.  Gyakran  kell  visszaéléseket  tűrnie  ;  nem  csoda, 
ha  még  mindig  él  benne  az  évszázadok  alatt  felgyülemlett 
bizalmatlanság,  mely  érvényre  jut  a  tagositással  szemben  is. 
Nem  ok  nélkül,  mert  ez  a  művelet  tényleg  gyakran  jár 
visszaélésekkel. 

Másik,  nem  kevésbbé  nyomós,  s  az  előbbivel  egybe- 
függően a  társadalom  mai  gazdasági  állapotából  folyó  ok  : 
hogy  a  munkabérek  ma  még  aránylag  alacsonyabbak,  s 
egyszersmind  a  kisparasztbirtok  terjedelme  is  aránylag  cse- 
kély. Ezen  okból  —  mellyel  már  előző  helyen,  a  gépek  tár- 
gyalása alkalmával  is  találkoztunk  —  a  kisparasztgazda 
ma  még  nem  érzi  annak  közvetlen  szükségét,  hogy  nagyobb 
munkamegtakarításokra   törekedj  ék. 

Különösen  az  utóbbi  körülménynek  kell  betudnunk, 
hogy  Északnyugat-Európa  sok  vidékének  parasztnépe  át 
tudott  térni  a  váltógazdaságra  anélkül,  hogy  akár  tagosí- 
tást, akár  egyéb  munkamegtakarító  javításokat  kitérj e- 
detten  alkalmazott  volna.  Azért  mindenesetre  nehezebben 
jut  el  az  európai  kisgazdaság  a  váltógazdasághoz,  mint  a 
kisebb  nagygazdaságok.  Százötven  éve,  hogy  a  váltó- 
gazdaság terjeszkedőben  van,  és  térhódítása,  mely  észak- 
nyugatról délkelet  felé  irányul,  még  távolról  sincs  befejezve  ; 
Közép-Európában  még  csak  most  terjed,  Kelet-Európában 
pedig  még  egészen  a  hármas-nyomású  rendszer  uralkodik, 
mely  legfeljebb  még  csak  az  első  lépést  tette  meg  a  váltó- 
gazdaság felé,  átalakulván  —  az  ugar  egyszerű  kiküszöbö- 
lése által  —  gabonatermelő  rablógazdasággá.  Különben 
a  váltógazdaságot  mindenütt,  ahol  fellép,  átmeneti  alakok 
előzik  meg  és  ilyenek  előzték  meg  történelmi  kifejlődését  is. 
Azonban  úgy  maga  a  váltógazdaság,  mint  átmeneti  alakjai  : 
a  hova  eleddig  eljutottak,  a  nagybirtokon,  azaz  hogy 
inkább  a  kisebb  nagybirtokon  honosodtak  meg  először 
és  csak  azután  a  kisbirtokon.  Történelmileg  is  a  nagy- 
gazdaságokban fejlődtek  ki  és  csak  azután  jutottak  el  a 
kisgazdák  közé.   Hogy  így  van  és  nem  máskép  :  ezt  egye- 

bek  között  leginkább  az  a  körülmény  magyarázza  meg, 
hogy  a  nagybirtok,  mint  a  hatalom  birlalója,  könnyebben 
kibújt  a  hagyományos  telepedés  következményei  alól  ; 
területét  —  a  jobbágy  telkek  rovására  —  könnyen  tagosí- 
totta  és  a  hármasnyomású  gazdálkodás  egyéb  korlátozó 
rendszabályait  is  könnyen  lerázta  magáról.  Itt  is  érvényre 
jutott  az  az  igazság,  hogy  a  történelmi  hagyományok  nem 
a  nagyokra  súlyosodnak,  hanem  a  kicsinyekre  ;  az  európai 
kisgazda  mai  napig  tömérdek  munkapazarlással  áldoz  a 
történelmi  hagyományoknak. 

Ám  azért  a  hagyományok —  az  európai  társadalom  mai 
fejlettsége  mellett  —  csak  hátráltathatják  a  fejlődést,  de 
gátat  neki  nem  vethetnek. 

Az  amerikai  kisgazda  mindenesetre  szerencsésebb  európai 
osztálysorsosánál.  Ott  már  a  tizenkilencedik  század  folyamán 
történt  a  telepedés,  és  pedig  az  újkori  gazdálkodás  követel- 
ményei szerint  nem  falvak,  hanem  tanyák  alakjában.  Az 
amerikai  gazda  birtoka  —  akár  kicsiny,  akár  nagy  —  egyetlen 
szabályos  négyszögalakú  darabban  fekszik,  s  a  gazdag  lakása 
és  a  többi  épületek  rendszerint  a  négyszög  közepén  állanak. 
Ilyen  viszonyok  között  a  birtok  területi  kicsinysége  közvetlen 
előny,  melyet  a  nagybirtokos  nélkülözni  kénytelen. 

Eredmények 

A  gazdaságterület  kis  mérete  nem  akadályozza  lényegesen 
a  haladó  mezőgazdasági  technika  vívmányainak  alkalmazását. 
A  kisbirtok  csak  lényegtelen  technikai  hátrányokat  rejt 
magában,  a  gépek  alkalmazása  körül,  mely  hátrány  azonban 
technikailag  épen  nem  legyőzhetetlen,  és  még  ezenfelül 
szembenáll  vele  azon  előny,  hogy  a  gazdaságterület  kicsisége 
már  magában  véve  munkamegtakarító  tényező.  Európai 
viszonyok  között  történelmi  maradványokból,  hagyományos 
telepedési  viszonyokból  folyólag  ez  az  utóbbi  előny  többé- 
kevésbbé  eltűnik,  de  megfelelő  rendszabályok  által  egy 
bizonyos  mértékben  helyre  lehet  állítani. 

A  gazdaságterület  kis  mérete  azonban  —  nagyterületű 
gazdasággal  szemben  —  egyéb  előnyöket  is  rejt  magában, 
melyek  az  állat-  és  növénybetegségek  terjedésének  könnyebb 

megakadályozásában,  a  könnyebb  áttekintésben  és  a  részle- 
tekhez tökéletesebben  való  alkalmazkodásban  rejlenek.  Mind- 
ezen előnyök  annál  fontosabbak,  minél  fejlettebb  a  föld- 
müvelés rendszere,  minél  több  munkaeredményt  kell  minden 
egyes  földdarabon  produkálni. 

Egyébiránt  az  általános  gazdasági  fejlettség  mai  állapo- 
tában a  kisgazdaság  nagy  mértékben  nélkülözhet  sok  olyan 
munkamegtakarító  javítást,  melyet  a  nagygazdaság  nem 
nélkülözhetne,  ami  ezidőszerint  eltünteti  a  kisbirtoknak 
a  munkamegtakarítás  terén  mutatkozó  hátrányait  is. 

Az  utóbbi  körülményt  figyelembe  véve  :  a  kisbirtoktípus 
ma  az  agronómiai  vívmányok  alkalmazásának  ugyanakkora 
technikai  lehetőségét  rejti  magában,  mint  a  nagybirtok,  tehát 
az  utóbbival  technikailag  egyenlő  versenytárs  gyanánt  képes 
szembeszállni. 

Nincs  azonban  feltétlenül  kizárva,  hogy  az  általános 
gazdasági  fejlődés  ne  hozhasson  olyan  változásokat,  melyek 
a  kisbirtoknak  technikailag  ugyan  legyőzhető,  de  tényleg 
meglevő  hátrányait  kiélezik  és  e  birtok-típust  a  nagybirtokkal 
való  versenyben  meggyöngítik. 

Tehát  a  jövőre  nézve  a  kisbirtokot  csak  annyiban 
tekinthetjük  a  nagybirtokkal  technikailag  egyenlő  verseny- 
társnak, amennyiben  megvan  és  meglesz  az  a  képessége, 
hogy  technikailag  legyőzhető  hátrányait  valami  úton-módon 
eltüntesse. 

Amennyiben  ez  a  feltétel  megvan  és  meglesz  :  a  kisbirtok 
nemcsak  a  jelenben,  de  a  jövőben  is  mindvégig  technikailag 
egyenlő,  sőt  fölényes  versenytárs  gyanánt  képes  a  nagybir- 
tokkal szemben  fellépni. 

Mindezen  következtetések  tisztán  csak  a  gazdaságterület 
méreteiben  rejlő  technikai  lehetőségekre  vonatkoznak,  el- 
tekintve a  munkaszervezet  sajátosságaitól,  melyekkel  még 
csak  ezután  fogunk  megismerkedni. 


III.  FEJEZET 

A  munka  szervezetének  általános  elvei  a  mai 
társadalomban 

A  kisgazdaságban  és  a  nagygazdaságban  nem  ugyanazon 
elvek  szerint  történik  a  termelő  munka  szervezése.  A  kettő 
között  meglevő  különbség  annál  inkább  érdekel  bennünket, 
mert  rajta  fordul  meg,  milyen  mértékben  képes  akár  az 
egyik,  akár  a  másik  szervezet-tipus  a  változó  viszonyokhoz 
alkalmazkodni.  De  még  egyéb  szempontból  is  érdekel 
bennünket  úgy  a  kisbirtok,  mint  a  nagybirtok  sajátos  munka- 
szervezete. Bármely  társadalomban  a  földművelés  szer- 
vezete határozza  meg  az  egész  termelés  szervezetét,  ha 
J:ehát  a  két  vetélkedő  birtok-tipus  közül  a  kisbirtoké  lesz 
a  diadal :  a  termelés  mai  szervezete,  —  a  fönnálló  társadalmi 
rend  —  egészen  más  irányban  fog  továbbfejlődni,  mint  a 
nagybirtok  győzelme  esetén.  Ezt  tudva  :  közelről  érdekel 
bennünket,  hogy  viszonylanak  a  munka  szervezésének  akár 
a  nagybirtokon,  akár  a  kisbirtokon  uralkodó  elvei  azon 
elvekhez,  melyek  a  fennálló  társadalomban  a  termelő  munka 
szervezését  általánosságban  irányítják,  s  amelyeket  a  fönn- 
álló jogrend  kifejez.  Amit  ismét  csak  úgy  tudhatunk  meg,  ha 
előbb  ezen  általános  elvekkel  jövünk  tisztába,  melyeken  a  mai 
társadalom  munkaszervezete  —  s  igy  egész  rendje  —  fölépül. 

A  fennálló  gazdaságrend  leginkább  szembetűnő  sajátsága, 
hogy  keretében  a  termékek  —  szabály  szerint  —  csere  (vétel, 
eladás) útján  jutnak  el  a  fogyasztókhoz.  A  csere :  kétoldalú  szol- 
gáltatás. Ahol  a  csere  uralkodik,  ott  bárki,  bárminő  terméket 
vagy  másféle  szolgáltatást  szerez  meg:  nem  ingyen  jut  hozzá 
(mint  pl.  valami  adóhoz,  járandósághoz  vagy  más  egyoldalú 

szolgáltatáshoz)  hanem  kénytelen  valami  más  terméket  vagy 
szolgáltatást   adni   érte. 

Kapcsolatban  a  csere  általános  uralmával  :  a  fennálló 
társadalomban  élő  fogyasztó  kevés  olyan  terméket  fogyaszt 
el,  mely  az  ő  saját  közreműködésével  termelődött  ;  —  hogy 
valaki  saját  munkájának  termékét  fogyasztaná,  anélkül, 
hogy  ez  előbb  cseretárggyá,  árúvá  alakult  és  forgalomba 
került  volna  :  ez  aránylag  kevésszámú  esetben  fordul  elő. 
Sőt  vannak  termelők,  kik  olyan  jószágok  termelésén  fára- 
doznak, amelyekből  ők  soha  életükben  semmit  nem  fognak 
elfogyasztani.  A  termelés  nem  oda  irányul,  hogy  közvetlen, 
természetben  való  elfogyasztásra  szolgáló  jószágokat  hozzon 
létre,  hanem  oda,  hogy  elcserélni,  eladni  való  tárgyakat, 
vagyis  árúkat  állítson  elő.  A  fennálló  társadalomban  a 
termelés  :  árútermelés  ;  a  mai  társadalmi  gazdaság  :  csere- 
gazdaság. 

Marx  Károly  óta  az  árútermelésnek  két  alakját  külön- 
böztetjük meg :  az  egyszerű-  és  a  kapitalisztikus  árúter- 
melést. A  kettőnek  különbsége  abban  áll,  hogy  míg  az 
egyszerű  árútermelésben  minden  termelő  saját  tulajdonát 
alkotó  termelő-eszközökkel  rendelkezik  és  nem  munka- 
erejét, hanem  termékeit  viszi  piacra  :  addig  a  kapitalisztikus 
árútermelésben  a  termelő  meg  van  fosztva  termelőesz- 
közeitől és  mint  bérmunkás,  nem  termékeit,  hanem  munka- 
erejét árulja  a  piacon. 

A  mai  társadalomban  a  bérmunkás  termelők  mellett 
igen  sok  olyan  termelőt  is  találunk,  aki  saját  termelőeszközei- 
vel dolgozik  és  ezzel  kapcsolatban  nem  munkaerőt,  hanem 
munkaterméket  visz  a  piacra.  Sőt  az  utóbbiak  száma  a  leg- 
több civilizált  országban  egyenesen-  fölülmúlja  a  bérmunká- 
sok számát.  Mégis  fenntartás  nélkül  kapitalisztikusnak  szok- 
ták nevezni  a  mai  gazdaságrendet  ;  és  tényleg  el  kell  ismer- 
nünk, hogy  a  tőke  vezet  és  uralkodik  benne.  Maguk  az  egy- 
szerű árútermelők  (kisiparosok,  kisparasztok),  kik  a  mai 
társadalomban  élnek  —  bár  éppen  nem  hiányoznak  közülük 
a  teljesen  önállóak,  —  nagyobbára  a  tőkésektől  függő 
helyzetben  vannak.  Mindamellett  nem  hanyagolhatjuk 
el  az  egyszerű  árútermelés  elveit  ;  mert  ha  ezekkel  nem 
vagyunk  tisztában,  akkor  a  kapitalisztikus  árútermelésben 

uralkodó  elveket  sem  érthetjük  meg.  A  kapitalizmus : 
komplikáció  az  egyszerű  árútermelés  szervezetében  ;  — 
a  komplikációt  nem  érthetjük  meg,  ha  előbb  nem 
ismerjük  a  szervezetet,  melyben  előállott.  Egyelőre  tehát 
—  a  következő  lapokon  —  csak  az  egyszerű  árútermelésről 
lesz  szó. 

Egyszerű  cseregazdasági  munkaszervezet 

Feladatunk  abban  áll,  hogy  az  árútermelésnek,  mint 
munkaszervezetnek,  sajátosságait  megállapítsuk.  Legegysze- 
rűbb módja  lesz  ennek,  ha  előbb  azokat  a  gazdaságszerveze- 
teket vesszük  szemügyre,  amelyek  az  árútermelést  nem 
ismerik,  amelyek  úgyszólván  minden  csere  kizárásával  funk- 
cionálnak. (Mert  a  történelem  és  az  etnográfia  ismer  ilyene- 
ket is.)  Milyen  sajátságok  jellemzik  az  ilyen  közösségek 
munkaszervezetét  ?  Nyilván  olyanok,  amelyek  a  cseregazda- 
sági munkaszervezetből  hiányzanak. 

Képzeljünk  el  valamely  kommunisztikus  társadalmat, 
például  valamely  ősi  faluközösséget ,  mely  a  cserét  nem  ismeri, 
mely  azonban  e  körülmény  dacára  bizonyos  mértékben 
differenciált  termelést  folytat,  amennyiben  a  tápszereken 
kívijl  egyebet  is,  például  ruhákat,  bútorokat  és  fegyvereket 
is  termel.1  Mindezen  jószágokból  a  társadalom  minden  egyes 
tagja  részesül,  és  pedig  ellenszolgáltatás  nélkül,  pusztán  azon 
a  jogcímen,  hogy  ő  a  társadalomnak  tagja.  De  mindezen 
jószágok  nem  kerülnek  elő  a  levegőből,  termelni  kell  őket, 
ez  pedig  munkába  kerül.  A  munka  azonban  fáradságérzés- 
sel jár,  s  a  fáradság  kellemetlen    érzés  ;   legyőzése  energiát 

1  Kautsky  Károly  hoz  fel  egy  könyvében  az  árú  termelés 
sajátságainak  könnyű  megértésére  szolgáló  példa  gyanánt  egy  ilyen 
kommunista  falut.  Átvesszük  tőle  a  magyarázat  e  módszerét  az  ő 
alkalmazott  példájával  együtt,  megjegyezvén,  hogy  az  ú.  n.  ős- 
kommunizmus  a  maga  történelmi  valóságában  nem  az  itt  szereplő, 
hanem  egy  egészen  más,  komplikáltabb  és  módosult  alakban  állott 
fenn.  (V.  ö.  Félix  Somló  :  Der  Güterverkehr  in  der  Urgesellschaft. 
Bruxelles  und  Leipzig,  1909.)  Nekünk  azonban  a  lehető  legegysze- 
rűbb példára  van  szükségünk,  mely  ezen  a  helyen  nem  szolgál  egyébre, 
mint  a  fogalmak  genetikus  kifejtésére,  történelmi  realitásra  való 
igény    nélkül. 

igényel.  A  fogyasztásra  nem  kell  kényszeríteni  senkit  ;  a 
fogyasztás  örömérzéssel  jár,  s  az  örömérzéseket  mindenki 
keresi.  Ellenben  a  kellemetlen  érzéseket  mindenki  lehetőleg 
elkerülni  igyekszik,  s  ezért  senki  sem  hajlandó  arra,  hogy 
dolgozzék,  hacsak  valamely  ki  nem  elégített  szükséglet  nem 
háborgatja  ;  hacsak  az  a  kellemetlen  érzés,  melyet  az  illető 
szükséglet  ki  nem  elégítése  okoz,  nem  erősebb,  mint  az  a 
kellemetlen  érzés,  mellyel  a  munka  jár.  Ily  esetben  az  egyén 
hajlandó  lesz  arra,  hogy  magát  a  termelő  munka  fárad- 
ságának alávesse. 

Ám  a  szóban  forgó  társadalom  jószágainak  termelői  :  a 
földművesek,  valamint  a  takácsok,  fazekasok  és  egyéb  ipa- 
rosok közül  egyetlen  egyet  sem  bánt  az  éhség  vagy  más 
ki  nem  elégített  szükséglet,  mert  hiszen  mindegyikük  tagja 
a  társadalomnak,  s  így — részes  lévén  a  társadalom  jószágai- 
ban —  biztosítva  van  az  ő  egyéni  szükségleteinek  kielégítése 
felől.  Hogy  mégis  mindegyikük  dolgozik  és  fárad  az  összes- 
ség jó  voltáért  :  ennek  az  az  oka,  hogy  ellenkező  esetben, 
mint  dologtalan  élősködők  az  egész  társadalom  erkölcsi 
megvetését  vonnák  magukra,  ami  oly  kellemetlen  volna 
nekik,  hogy  inkább  dolgoznak,  semhogy  magukat  annak 
kitegyék.  Tehát  egyéni  szükségleteiken  kívül  álló  erkölcsi 
kényszerűség  az,  mely  őket  arra  indítja,  hogy  magukat  a 
munka  fáradságának  alávessék.  Föltéve  különben,  hogy  az 
erkölcsi  eszközök  a  munkában  való  buzgalom  fenntartására 
nem  elegendők,  a  kommunisztikus  szervezetű  társadalom 
nem  kerülheti  el,  hogy  ne  alkalmazzon  fizikai  kényszerítő 
eszközöket  a  dologtalanok  ellen,  mert  ha  ezt  elmulasztaná  : 
saját  fennmaradását  veszélyeztetné. 

De  arról  is  gondoskodnia  kell  az  ilyen  szervezetű  tár- 
sadalomnak, hogy  egyesek  a  telhetetlenebbek  közül  ne 
markoljanak  bele  túlságosan  a  társadalom  jószágaiba,  meg- 
rövidítvén a  többieket  és  békétlenséget  támasztván  a  tár- 
sadalom kebelében.  Amennyiben  a  szokás  ereje  ilyen  esetek- 
ben az  egyesek  megfékezésére  nem  elegendő  :  a  társadalom 
kénytelen  a  békesség  érdekében  gondoskodni  a  jószágok 
méltányos  széj jelosztásáról,  s  azok  megbüntetéséről,  kik  a 
széj jelosztás  szabályait  áthágják. 

Rossz    termések    alkalmával,    Ínséges    időkben,    mikor 

nincs  mindenki  számára  elegendő  eleség,  s  amikor  nem  arról 
van  szó,  ki  mennyit  élvezzen,  hanem  arról,  hogy  ki  mennyit 
nélkülözzön  :  szinte  lehetetlen,  hogy  a  fogyasztási  közös- 
ségben élő  egyének  között  a  jó  egyetértés  fennmaradjon. 
Mivel  ilyen  időszakok  primitív  termelőmód  mellett 
gyakoriak  :  előbb-utóbb  minden  kommunisztikus  közös- 
ségben kialakul  egy  különálló  társadalmi  szerv,  mely  a  ter- 
mékek széj jelosztását  tervszerűen  végrehajtja  és  a  dolog- 
talanokat munkára  kényszeríti. 

Ha  azonban  a  széj  jelosztás  tervszerűen  megy  végbe  : 
tervszerűen  megy  végbe  a  termelés  is.  Mert  aki  ismeri  a  tár- 
sadalom tagjainak  szükségleteit  és  —  legalább  nagyjából  —  a 
különféle  szükségleti  tárgyak  termelésének  lehetőségeit  :  azt 
is  megmondhatja,  hány  ember  kell  ennek,  hány  ember  kell 
amannak  a  szükségleti  tárgynak  termelésére.  Ilyen  társa- 
dalomban nem  fordul  elé,  hogy  ebből  vagy  amabból  a  jószág- 
ból többet  termelnének,  mint  amennyi  szükséges,  de  ha  elő- 
fordulna :  rögtön  módosítanák  a  termelés  beosztását,  elvon- 
ván az  illető  termelőágból  néhány  munkást,  kiket  aztán 
más  termelőágakba  helyeznének  át.  Ha  pl.  valamely  agro- 
nómiai javítás  következtében  több  a  kenyér,  mint  kellene  : 
a  község  elvon  néhány  embert  a  földműveléstől  és  ékszerek 
vagy  más  iparcikkek  készítésével  bízza  meg  őket.  Föltéve, 
hogy  minden  jószágból  több  volna,  mint  kellene  :  egyszerűen 
megrövidítenék  az  általános  munkaidőt. 

Az  előadottakkal  rokon  jelenségeket  találunk  minden 
gazdaságrendszerben,  melyből  a  csere  hiányzik,  sőt  valamely, 
a  cserét  nagy  mértékben  alkalmazó  társadalom  minden 
olyan  alkotórészében,  melynek  határain  belül  a  cserét  kizáró 
viszonyok  uralkodnak.  így  az  antik  társadalmakban  az 
egyes  polgárok  háztartásai  (a  háztartásba  a  termelő  üze- 
met is  beleértvén)  sok  jószágot  cseréltek  ki  egymás  között, 
de  a  háztartáson  belül,  habár  ez  nem  ritkán  a  rabszolgák 
tízezreit  foglalta  magában,  hiányzott  minden  csereviszony. 
Az  úr  eltartotta  a  rabszolgát,  mert  egy  ilyen  értékes  házi- 
állatot nem  hagyhatott  éhen  pusztulni ;  a  rabszolga  pedig, 
biztos  lévén  szükségleteinek  kielégítése  felől,  semmit  sem 
dolgozott  volna,  ha  nem  kényszerítették  volna  külső  erő- 
szak által  munkára.  A  termelés  tervszerűségét  is  megtalál- 

juk  minden  antik  háztartásban,  mely,  ha  elég  nagy  terjedelmű 
volt,  a  tápszerektől  kezdve  úgyszólván  a  műipari  ter- 
mékekig majdnem  mindent  maga  állított  elő.  Volt  olyan 
gazdag  római,  ki  csupán  építéssel  állandóan  ötszáz  kőműves- 
rabszolgát foglalkoztatott.  A  termelés  tervszerűtlensége  a 
társadalomban  csak  az  egyes  háztartások  között  volt  észlel- 
hető, a  csereviszonnyal  együtt,  melyben  ezek  egymással 
szembenálltak.  Amely  ponton  a  csere  megszűnt  :  ott  elkez- 
dődött a  széjjelosztás  kiszabottsága,  a  termelés  tervszerű- 
sége és  a  külső  munkakényszer. 

A  jobbágy  viszony  szintén  nem  volt  csereviszony,  sze- 
mélyi viszony  volt  ez,  bizonyos  hagyományszerű  tartozá- 
sokkal és  kötelezettségekkel.  Ehhez  képest  a  középkori  nagy- 
birtokon is  megtaláljuk  ugyanazon  három  sajátságot,  melyek- 
kel a  kommunisztikus  társadalomban  vagy  az  antik  háztar- 
tásban találkoztunk,  s  amelyek  általában  mindenütt  meg- 
vannak, ahol  több  egyént  minden  csereviszony  kizárásával 
termelésre  egyesülni  látunk. 

E  három  sajátság  elseje  :  a  fogyasztásbeli  közössség, 
mely  a  résztvevő  egyének  egyikét  sem  zárja  ki  a  termékek 
élvezetéből.  Ott,  ahol  az  egyének  száma  nagyobb  és  a  ter- 
melés differenciáltabb  :  az  egyének  (legfeljebb  egy  elenyésző 
kisebbség  kivételével)  nem  saját  tetszésük  szerint,  önkénye- 
sen kivett  részt  élveznek  a  termékekből,  hanem  annyit, 
amennyit  széjjelosztás  útján  kapnak.  Amennyiben  a  széjjel- 
osztás tervszerű  :  személy  szerint,  vagy  bizonyos  személyi 
minőség  szerint  van  megállapítva,  ki  mennyit  kap  ebből 
vagy  amabból  a  termékből.  A  részt  élvező  egyén  minden 
bizonnyal  kötelezve  van  bizonyos  munkaszolgáltatásra  ;  de 
az  egyén  munkája  és  a  termékből  való  részesedése  között 
nincs  közvetlen  összefüggés  ;  ha  ugyan  le  is  mondana  a 
munkás  az  őrá  eső  részről :  ez  korántsem  vonná  maga  után 
a  munka  kötelezettségétől  való  szabadulást,  amint  viszont 
a  részesedésre  való  jogát  sem  vesztené  el,  ha  valamely  aka- 
dály a  munkában  való  részvételtől  visszatartaná. 

Második  sajátság  :  hogy  a  munka  és  a  termékből  való 
részesedés  között  hiányozván  a  közvetlen  kapcsolat,  a 
munkást  nem  egyéni  szükségletei  kényszerítik  a  dologra, 
hanem   valamely   erkölcsi   vagy   fizikai   kényszerítő   eszköz. 

Harmadik  sajátság  :  hogy  a  széj jelosztással  együtt  a 
termelés  is  tervszerű  ;  a  termelés  vezetője  ismervén  a  kielé- 
gítendő szükségleteket  és  a  termelés  erőit,  tudja  mennyit  kell 
vagy  lehet  ebből  vagy  amabból  a  jószágból  termelni. 

Ahol  ez  a  három  sajátság  megvan  :  ott  nincs  csere,  ott 
a  cseregazdaság  elemeit  hiába  keressük.  Azaz,  hogy  még 
sincs  egészen  így  ;  a  három  sajátság  egyike,  a  temelés  terv- 
szerűsége nem  áll  okvetlenül  ellentétben  a  cseregazdasági 
szervezet  alapelveivel.  Éppen  nem  képtelenség  egy  olyan, 
az  árútermelés  alapján  nyugvó  gazdaságszervezet,  mely- 
ben a  társadalmi  termelés  tervszerűen,  a  szükségletek  figye- 
lembevételével s  a  termelőágak  egymás  között  való  arányá- 
nak a  szükségletekhez  alkalmazkodó  tudatos  beosztásával 
megy  végbe.  Viszont  tény,  hogy  ilyen  cseregazdasági  szerve- 
zetet a  múltban  nem  ismerünk  ;  a  történelmi  fejlődés  azon 
módon,  amint  a  munkakényszert,  s  a  személy  szerint  való 
jószágelosztást  kiküszöbölte  :  megszüntette  egyszersmind  a 
termelés  tervszerűségét.  Ámde  éppen  a  legújabb  idők  jelen- 
ségei között  találunk  olyanokat,  melyeket  olybá  kell  ven- 
nünk, mint  a  tervszerűség  csiráit  az  árútermelés  szervezeté- 
ben. Egyebek  között  a  fogyasztószövetkezetek  sikerei  azt 
bizonyítják,  hogy  tisztán  cseregazdasági  alapon  is  lehetséges 
olyan  termelés,  mely  tervszerűen  alkalmazkodik  a  fogyasz- 
tás igényeihez,  és  hogy  ez  a  sajátság  éppen  nem  összefér- 
hetetlen a  cseregazdasággal. 

Az  említett  három  sajátság  másik  ketté je  azonban  :  a 
személy  szerint  való  jószágelosztás,  s  a  munkakényszer,  ki 
nem  egyenlíthető  ellentétben  áll  az  árútermeléssel.  Ügy  az 
egyik,  mint  a  másik  egyoldalú  szolgáltatást  föltételez,  holott 
a  csere  :  kétoldalú  szolgáltatás.  Csere  gazdaság,  árútermelés  : 
azon  munkaszervezet,  melyben  a  dolgozó  egyént  csupán  saját 
egyéni  szükségletei  kényszerítik  munkára,  s  amelyben  viszont 
a  munkásnak  senkitől  sincs  olyan  követelni  valója,  melyet 
valamely  szolgáltatással  meg  nem  váltott. 

Hasonlítsuk  már  most  össze  egymással  az  egyoldalú 
és  a  kétoldalú  szolgáltatás  elvén  nyugvó  munkaszervezetet,  — 
hasonlítsunk  össze  például  egy  kommunista  községet  egy  olyan 
faluval,  melyben  csupa  önálló,  egymástól  független  kisparaszt 
és  kisiparos  lakik.   Az   összehasonlításból  mindenekelőtt  az 

fog  kitűnni,  hogy  a  két  ellentétes  elvű  szervezetnek  egy 
közös  sajátsága  is  van.  A  kommunista  község  minden  egyes 
lakója  részesül  —  egyszerű  széjjeloszt  ás  útján  —  minden 
egyes  fajta  jószágból,  melyet  a  közösség  termelt  vagy  meg- 
szerzett. De  épígy  a  másik  falu  kisparaszt  és  kisiparos  lakói 
közül  és  mindegyik  meg  fog  kapni  —  csere  útján  —  egy-egy 
részt  mindazokból  a  jószágokból,  melyeket  a  faluban  ter- 
melnek. Tehát  itt  is  van  széjjeloszt  ás,  éppúgy,  mint  amott  ; 
—  tehát  maga  a  csere  sem  egyéb,  mint  széj jelosztás. 

De  különbség  a  széjjelosztás  e  két  alakja  között,  hogy 
míg  a  kommunista  községben  minden  egyes  termék  széj  jel- 
osztását az  összesség,  vagy  ennek  nevében  az  elöljáróság 
intézi  :  a  csereviszonyban  álló  termelők  maguk  végzik  el  a 
széjjelosztást,  minden  központi  vezetés  nélkül.  A  széjjel- 
osztás folyamata  egymástól  elszigetelt  csereesetekre  bomlik. 
Két-két  egyén  összetalálkozik  és  cserél.  Mindegyik  kínál 
valamit  és  mindegyik  kap  érte  valamit  —  de  egyik  sem  fogad 
el  cserébe  a  maga  kínált  árujáért  olyan  fajtájú  és  minőségű 
jószágot,  amilyent  nem  használhat,  vagy  amilyen  neki 
magának  is  van.  Ahol  csizmadiának  csizmát  kínálnak  : 
ott  aligha  lesz  vásár.  A  cserélő  csak  olyan  árut  fogad  el 
cserébe,  melynek  minősége  az  ő  kínált  árujáétól  eltér,  s 
emellett  valamely  ki  nem  elégített  szükségletének  fedezésére 
alkalmas. 

A  cserének  ebből  a  sajátságából  (hogy  t.  i.  a  jószágok 
minősége  körül  forog)  felismerhetünk  még  egy  másik 
különbséget  a  szóban  forgó  két  fajta  gazdaságszervezetben 
lefolyó  széjjelosztás  között.  Ha  a  kommunista  község  vala- 
mely nagyobb  széjjelosztást  foganatosít  :  raktára  kiürül, 
mert  úgy  adta  oda  a  termékeket,  hogy  semmit  sem  kapott 
értük.  Ha  ellenben  egy  árutermelő  bármilyen  nagy  vásárt 
csapott  —  habár  az  összes  birtokában  levő  termékeket 
széjjel  is  cserélte  :  azért  kamarája  még  mindig  tele  van, 
csak  fajta  és  minőség  dolgában  történtek  benne  változások. 
A  fogyasztási  közösségben  lefolyó  széjjelosztás  mennyisé gbeli, 
ellenben  a  csereviszonyban  álló  termelők  között  minőségbeli 
széjjelosztás  megy  végbe. 

Ügy  látszik,  mintha  a  csere  kizárásával  működő  gaz- 
daságszervezetekben,   hol   a   széjjelosztás     mennyiségbelileg 

történik,  igen  nagylelkű  elbánásban  részesülne  az  egyén. 
Mert  lám,  a  közösség  vagy  ennek  vezetője  ellenszolgál- 
tatás nélkül  adja  neki  oda  azokat  a  jószágokat,  melyeket 
szükségletei  megkövetelnek.  Ám  ez  a  nagylelkűség  épen 
nem  esik  nehezére  az  ilyen  közösségnek,  vagy  vezetőségé- 
nek, mert  hiszen  módjában  áll,  hogy  az  egyént,  ha  nem 
dolgoznék,  munkára  kényszerítse.  Az  egyén  nem  független 
az  összességtől,  s  a  dologra  hívó  parancsnak  engedelmes- 
kedni tartozik. 

Ellenben  az  egyszerű  árutermelés,  melyről  most  szó 
van,  olyan  termelők  szerveződése,  kik  szabadok  és  függet- 
lenek úgy  egymástól,  mint  az  összességtől.  E  csereviszony- 
ban álló  termelőknek  nem  áll  módjukban,  hogy  egymást 
munkára  kényszerítsék.  Ehhez  képest  aztán  nem  is  ad 
egyik  a  másiknak  semmi  olyan  jószágot,  ami  neki  munká- 
jába került,  hacsak  nem  kap  érte  egy  másik  jószágot,  amely- 
nek előteremtése  hasonló  munkába  kerül.  így  cselekedvén, 
akárhány  fajtájú  és  minőségű  árut  kap  cserébe  az  ő  saját 
termékeiért  :  ezeknek  összessége  nem  kevesebb  emberi 
fáradságot  fog  tartalmazni,  mint  amennyibe  az  ő  saját, 
cserébe  adott  termékeinek  előteremtése  került.  Ilyenformán 
azt  'a  munkamennyiséget,  amelyet  teljesített  :  önmagáért, 
önmagának  teljesítette. 

Munkájának  terméke  :  az  ő  magántulajdona.  Ha  nem 
ez  volna,  akkor  nem  kívánhatna  érte  ellenszolgáltatást, 
akkor  ellenszolgáltatás  nélkül  kellene  odaadnia.  Csere  csak 
ott  lehet,  ahol  magántulajdon  van  ;  —  a  cserélő  felek  köl- 
csönösen magántulajdonosoknak  —  tehát  egymástól  függet- 
leneknek, egymás  irányában  semmivel  sem  tartozóknak 
—  ismerik  el  egymást. 

S  az  egyszerű  árutermelés  uralma  alatt  a  cserélő  felek 
tényleg  ilyenek  is.  Mindegyik  számára  megvan,  másoktól 
függetlenül,  a  termelés  lehetősége  ;  egyik  sem  szorul  ter- 
melőeszközök dolgában  a  másikra.  Mindegyik  munkás  egy- 
szersmind tulajdonosa  a  termelőeszközöknek,  melyeket  hasz- 
nál. Ami  természetes,  mert  a  termelőeszközök  is  munka 
termékei,  tehát  csak  a  munkás  tulajdonát  alkothatják  ott, 
ahol  a  munka  egész  terméke  a  munkásé. 

Az  egyszerű  árutermelés  :  olyan  egymástól  személy  sze- 

rint  független  termelők  társadalmának  munkaszervezete, 
akik  saját  munkájuk  gyümölcsét  magántulajdon  gyanánt 
bírják  és  egymás  között  nem  személy,  hanem  tárgy  szerint, 
termék  termék  ellenében  osztják  széjjel.  Mennyiségileg  kiki 
önmaga  számára  termel,  s  a  termék  csak  minőlegesen  kerül 
széj  jelosztásra. 

Mivel  az  egyes  —  munkája  mennyiségét  tekintve  — 
önmaga  számára  dolgozik  :  azt,  hogy  mennyit  dolgozzék, 
saját  egyéni  szükségletei  határozzák  meg.  De  hogy  milyen 
munkát  végezzen  —  csizmadia-,  takács-,  vagy  inkább  laka- 
tosmunkát-e :  efelől  az  ő  egyéni  szükségletei  homályban 
hagyják.  Mert  munkája  minőségét  tekintve  az  összesség 
számára  dolgozik,  melynek  szükségleteit  nem  ismeri.  Hogy 
a  társadalom  összes  tagjainak  hány  vég  vászon  kell  :  ezt 
az  egyes  takács  nem  ismeri ;  ő  csak  termel  abban  a  remény- 
ben, hogy  akad  vásárlója.  A  termelés  tervszerűtlen,  anar- 
chikus. 

Ha  valamely  kommunista  közösségben  a  lakatosmunka 
termékei  iránt  való  szükséglet  csökken,  a  vászon  iránt  való 
szükséglet  pedig  emelkedik  :  az  összesség,  illetőleg  a  ter- 
melés vezetősége  ki  fog  vonni  egy  bizonyos  számú  egyént 
a  lakatosiparból  és  áthelyezi  őket  a  szövőiparba.  Az  ösz- 
szességnek  módjában  áll,  hogy  az  egyén  számára  ne  csupán 
azt  írja  elő,  mennyi  munkát  végezzen,  de  azt  is,  hogy  milyent, 
ami  állandóan  könnyűvé  teszi  a  termelőágak  olyan  beosz- 
tását,  mely   a   társadalmi   szükségletnek   megfelel. 

Ellenben  az  árutermelőt  senki  sem  kényszeríti  ;  sem 
arra,  hogy  mennyit  dolgozzék,  sem  arra,  hogy  milyen  mun- 
kát végezzen.  De  azért  itt  sem  hiányzik  a  rend,  itt  is  olyan 
arányban  termelik  a  jószágok  különböző  fajtáit,  amint 
az  összesség  szükségletei  megkívánják.  A  rendet  az  érték 
alakulása  teremti,  melyhez  a  termelők  úgy  alkalmazkodnak, 
mint  valamely  természeti  törvényhez.  Ha  több  a  takács 
mint  kell  :  akkor  kisebbedik  a  vászon  értéke  és  akkor  azután 
azok  száma,  kik  a  szövőiparra  adják  magukat,  csökkenni 
fog  mindaddig,  míg  a  takácsok  száma  a  társadalom  szük- 
ségletével összhangba  nem  jutott. 

Valamely  jószág  értékének  alakulása  attól  függ,  hogy  ai 
illető  jószág  társadalmi  mennyisége  miképen    viszonylik  az 

iránta  való  társadalmi  szükséglethez.  Ha  valamely  jószág 
nagy  mennyiségben  van  jelen,  értéke  aránylag  csekély  lesz  ; 
minél  kisebb  a  mennyisége,  annál  nagyobb  az  értéke. 
A  fogyasztás  állandóan  csökkenti  a  jószágok  mennyiségét  , 
ezeknek  értéke  tehát  folyton  emelkednék,  úgyszólván  a 
végtelenségig,  ha  a  fogyasztás-szülte  hiányokat  a  termelés 
helyre  nem  pótolná.  Hogy  a  termelés  mennyit  pótol  helyre, 
ez  függ  attól  az  áldozattól,  mellyel  a  jószág  valamely  adott 
egységének  termelése  jár.  Ha  a  termelés  semmiféle  áldo- 
zattal nem  járna  :  akkor  a  jószágok  összes  fajtái  oly  óriási 
mennyiségben  termeltetnének,  hogy  teljesen  értéktelenekké 
válnának  (amint  például  a  mesebeli  Eldorádóban,  ahol 
minden  korlátlan  bőségben  magától  terem,  bizonyára  nincs 
is  semminek  értéke).  Mivel  azonban  tényleg  áldozattal 
jár  a  termelés  :  a  jószágok  mennyiségét  nem  szaporítja  a 
végtelenségig,  hanem  fölhagy  vele  ott,  ahol  a  jószág  egy 
adott  egységének  értéke  már  nem  nagyobb,  de  még  nem 
is  kisebb  annál  az  áldozatnál,  amelybe  termelése  kerül. 
A  jószágok  mennyiségét  és  értékét  a  termelésükkel  járó 
áldozat   szabályozza. 

Hogy  miben  áll  az  a  termeléssel  járó  áldozat,  mely  a 
jószágok  mennyiségét  s  értékét  szabályozza  :  erre  nézve 
a  nemzetgazdák  körében  eltérők  a  vélemények.  Mi  úgy 
véljük,  hogy  mindenekelőtt  a  termelés  munkájának  fárad- 
ságában kell  ezt  az  áldozatot  keresnünk.  Ha  a  társadalmi 
termelést  a  maga  egészében  szemügyre  vesszük  :  nem 
tagadhatjuk,  hogy  az  emberi  munka  az  a  cselekvő  erő, 
mely  a  jószágokat  létrehozza  ;  ez  teremt  meg  a  levegőn, 
a  vízen  és  a  napsugáron  kívül  mindent,  amit  élvezünk. 
Föltéve,  hogy  a  munka  semmiféle  fáradsággal  vagy  más 
kellemetlenséggel  nem  járna  :  a  jószágok  minden  fajtáját 
oly  nagy  mennyiségben  hozná  elő,  hogy  mind  valamennyi- 
nek értéke  0-ra  sülyedne.  Tényleg  azonban  a  munka  fárad- 
sággal jár,  s  a  termékek  értéke  nem  lehet  tartósan  alacso- 
nyabb, mint  a  fáradság,  mely  termelésükkel  jár. 

Ezt  figyelembe  véve  :  tisztán  a  munka  fáradságát  kel- 
lene azon  áldozatnak  tekintenünk,  mely  a  jószágok  meny- 
nyiségét  s  értékét  szabályozza,  s  azt  kellene  hinnünk,  hogy 
valamely  jószág  átlagos  értékét  pontosan  és  megbízhatóan 

Dániel :  Föld  és  társadalom.  t> 


lehet  mérni  azon  munkamennyiséggel,  melybe  termelése 
kerül  ;  azt  kellene  továbbá  hinnünk,  hogy  két  különböző 
fajta  jószág-egység  rendszerint  egyenlő  értékű  és  egymással 
maradék  nélkül  kicserélhető,  ha  termelésük  egyenlő  fárad- 
sággal jár.  Tényleg  azonban  csak  ott  van  így,  ahol  a  munká- 
nak a  jószágok  szaporítására  irányuló  törekvését  nem 
zavarja  semmiféle  gátló  körülmény.  Valamely  egyszerű 
árutermelő  társadalomban,  hol  minden  munkásnak  van 
annyi  földje  és  termelőeszköze,  amennyi  kell,  hol  továbbá 
a  termelt  jószág  maradék  nélkül  a  munkásé,  úgy,  hogy 
csupán  a  munkás  szükségleteinek  és  munkahajlandóságá- 
nak arányától  függ,  mennyi  jószág  termeltessék  :  itt  min- 
den bizonnyal  addig  a  határig  fogják  szaporítani  a  jószá- 
gokat, amelyen  értékük  még  épen  elég  nagy  ahhoz,  hogy  a 
termelésükkel  járó  fáradságot  jutalmazza  ;  itt  minden 
bizonnyal  akkor  lesz  két  különböző  jószág  egyenlő  értékű, 
ha  termelésük  egyenlő  fáradságba  kerül.  Más  azonban  a 
helyzet  abban  a  társadalomban,  melyben  élünk,  s  amelyet 
kapitalisztikus    társadalomnak    nevezünk. 

A  kapitalisztikus  árútermelésre  nézve  ki  van  mutatva, 
hogy  itt  a  jószágok  értéke  nem  alakul  úgy,  ahogy  a  termelé- 
sükre fordított  munkához  képest  alakulnia  kellene.  Ha 
például  két  különböző  fajta  jószág  termelése  egyenlő  meny- 
nyiségű  munkába  kerül,  de  az  egyikhez  több  tőke  szüksé- 
ges, mint  a  másikhoz  :  akkor  már  nem  lesz  egyenlő  az  érté- 
kük. Látjuk  továbbá,  hogy  a  földművelés  termékeiért  rend- 
szerint több  munka  termékét  kell  odaadni,  mint  amennyi 
munkába  ezek  maguk  kerülnek.  Itt  tehát  rendellenességek 
vannak,  melyek  nehézségeket  okoznak,  ha  a  jószágok  meny- 
nyiségének  és  értékének  alakulását  a  szaporításukkal  járó 
munkaáldozatra  akarjuk  visszavezetni. 

Ezek  a  rendellenességek  már  sok  különféle  magyará- 
zatra és  állásfoglalásra  szolgáltattak  alkalmat.  A  mi  véle- 
ményünk szerint  ott  van  a  dolog  nyitja,  hogy  a  jószágok 
mennyiségét  s  értékét  végső  instanciában  mégis  csak  a  sza- 
porításukkal járó  munka  fáradsága  határozza  meg,  s  ameny- 
nyiben  ettől  eltérések  vannak,  ezeket  termelésbeli  körül- 
mények okozzák,  melyek  a  munkát  nem  engedik  szaba- 
don érvényesülni. 

Kapitalisztikus  árútermelés 

Mondtuk  már,  hogy  az  egyszerű  árutermelésben  a  jószá- 
gok értéke  a  termelésükkel  járó  fáradsághoz  igazodik  és 
két  kicserélt  jószág  rendszerint  egyenlő  munkamennyisé- 
geket tartalmaz.  Ilyen  viszonyok  között  egyik  cserélő  sem 
szolgáltat  a  másiknak  meg  nem  fizetett  munkát  ;  a  szolgál- 
tatás maradék  nélkül  kétoldalú  ;  a  termeléssel  járó  munká- 
nak mennyisége  nem  kerül  szétosztásra,   csak  a  minősége. 

Az  egyszerű  árutermelésben  rendszerint,  átlagosan  elő- 
forduló csereesetek  :  tiszta  csereesetek ;  tisztán  minőleges 
széj jelosztás  esetei.  A  csereesetek  azonban  nem  okvetle- 
nül és  nem  mindenütt  ilyen  tiszták,  mint  az  egyszerű  áru- 
termelésben. Előfordulhat,  hogy  a  kicserélt  tárgyak  egyikének 
értéke  nagyobb  annál  a  fáradságnál,  melybe  termelése  kerül. 
Tegyük  föl  például,  hogy  kicserélődik  egymással  két  egyenlő 
értékű  tárgy,  melyek  közül  az  egyiknek  termelése  3,  a  másik- 
nak termelése  2  munkaegységbe  került.  Ilyen  csere  kereté- 
ben megtörténhetik,  hogy  a  cserélő  felek  egyike  3  munka- 
egységet kitevő  munkateljesítménnyel  vásárol  meg  egy 
jószágot,  mely  a  másiknak  csupán  2  munkaegységbe 
került.  Vagyis  a  3  munkaegység  közül  egyet  úgy  ad  oda, 
hogy  semmiféle  munkaszolgáltatást  nem  kap  érte.  Ez  a 
csereeset  csak  2/3  részében  kétoldalú  szolgáltatás,  1/3  részé- 
ben egyoldalú.  Csupán  minőleges  szétosztásnak  csak  2/3 
részében  lehet  nevezni,  1/3  részében  mennyileges  széjjel- 
osztás.  Tehát  ez  nem  tiszta  csereeset. 

Nem  tiszta  csereesetek  —  általános  társadalmi  jelen- 
ség gyanánt  —  csupán  akkor  fordulhatnak  elő,  ha  a  jószá- 
gok valamely  fajtájának  vagy  csoportjának  nagyobb  az 
értéke,   mint   amennyi  munkába  kerül. 

Az  egyszerű  árutermelő  társadalomban,  mint  már  az 
imént  megállapítottuk,  a  jószágok  mennyisége  és  értéke 
a  termelésükkel  járó  munkaáldozathoz  igazodik.  Itt  csak 
az  árhullámzással  kapcsolatban  fordulhatnak  elő  nem  tiszta 
csereesetek  ;  valamely  jószág  termelői  nyerni  fognak  olyan- 
kor, midőn  termékük  értéke  nagyobb  az  érte  hozott 
munkaáldozatnál  és  viszont  veszíteni  fognak,  ha  kisebb 
nála.  A  veszteségek  szabályosan  fölváltják  a  nyereségeket 

és    kiegyenlítődnek    emezekkel,    mert    az    érték    eltérése    a 
munkaáldozattól  csak  hullámzásszerü  lehet  ott,  ahol  a  ter- 
melőknek mindenük  van,  ami  a  termeléshez  kell  és  ez  csu- 
pán személyes  munkába    kerül    nekik ;    s  ahol  a   termelés 
fokozásában  vagy  csökkentésében   misem   akadályozza  őket. 

Az  önmagát  kiegyenlítő  árhullámzástól  mindig  el  lehet 
tekinteni.  Ezt  előrebocsátva,  elmondhatjuk,  hogy  az  egy- 
szerű árutermelésben  szabály  szerint  csak  tiszta  csereesetek 
fordulhatnak  elő.  Itt  tehát  nem  fordulhat  elő,  hogy  valaki 
tartósan  oly  jószágokat  fogyasszon,  melyekért  munkaszol- 
gáltatást nem  adott.  Oppenheimer  helyesen  nevezi  az  egy- 
szerű   árutermelést    »tiszta   cseregazdaság«-nak. 

A  mi  mai  társadalmunk  gazdasága  szintén  cseregazdaság. 
De  tiszta  cseregazdaságnak,  egyszerű  árutermelésnek  nem 
nevezhetjük.  Mert  hiszen  azt  látjuk,  hogy  a  benne  élők  egy  cso- 
portja a  jószágok  egy  nagy  tömegét  meg  tudja  szerezni,  anél- 
kül, hogy  munkaszolgáltatást  adna  érte.  Látunk  egyéneket,  kik 
semmit  sem  dolgoznak  és  mégis  nagy  jövedelmet  —  mun- 
kátlan jövedelmet  —  élveznek  földjük,  vagy    tőkéjük  után. 

A  jószágok  azon  tömege,  melyet  a  föld  és  a  tőkejövede- 
lem élvezői  elfogyasztanak,  nyilván  nem  eredhet  máshonnét, 
mint  a  dolgozó,  termelő  néptömegek  munkájából.  Szóval 
e  néptömegek  az  ő  munkájuk  termékének  egy  részét  átad- 
ják a  föld  és  a  tőke  birtokosainak,  anélkül  hogy  bárminő 
termék-  vagy  munkaszolgáltatást  kapnának  ezektől.  Viszont 
azonban  nem  tapasztaljuk,  hogy  a  birtokosok  és  a  tőkések  a 
munkatermék  azon  részét,  melyet  ők  élveznek,  erőszakkal 
vennék  el  a  dolgozóktól.  Nem  ;  a  dolgozók  önként  adják  át 
nekik  csereügyletek  keretében.  Ezek  a  csereügyletek  nyilván 
nem  tiszta  csereügyletek.  Nyilván  úgy  áll  a  helyzet,  hogy  a 
dolgozók  a  maguk  munkaszolgáltatásaival  —  vagy  a  jószá- 
gokkal, melyeket  munkájuk  termelt  —  olyan  jószágokat  vál- 
tanak meg  a  birtokosoktól  és  a  tőkésektől,  amely  jószágok 
értéke   nagyobb,    mint  a  termelésükkel  járó  munkaáldozat. 

Hát  lehetséges,  hogy  ilyen  jószágok  állandóan  létez- 
zenek? Igenis  lehetséges  és  pedig  két1  esetben. 

1  Állami  hatalmon,  gyártási  titkokon,  művészi  kiválóságon 
stb.    alapuló    monopóliumoktól   eltekintünk. 


x;> 

i.  A  jószágok  valamely  fajtájának  vagy  csoportjának 
értéke  állandóan  nagyobb  a  termelésével  járó  munkaáldo- 
zatnál, ha  szaporítása  a  természet  nyújtotta  termelőalkalom 
korlátozottságánál  fogva  akadályokba  ütközik. 

Az  értéknagyobbodásnak  ezen  a  lehetőségén  alapul  a 
foldj övedelem  létezése.  Ha  valamely  társadalomnak  keve- 
sebb művelésre  alkalmas  földje  van,  mint  amennyire  szük- 
sége volna  :  a  legszükségesebb  tápszerek  értéke  magasabb 
lesz  azon  munkaáldozatnál,  amelynek  árán  —  átlagos  jóságú 
földön,  átlagos  jóságú  termelőeszközökkel  —  meg  lehet 
őket  termelni.  Következőleg,  akinek  földje  van  és  tápszere- 
ket termel,  ezekért  nagyobb  munkaszolgáltatást  kaphat 
cserébe,  mint  amennyi  munkájába  neki  magának  kerültek 
és  az  így  származó  munkátlan  jövedelmet,  a  földjáradékot 
azon  esetben  is  megkaphatja,  ha  földjét  nem  maga  műveli, 
hanem   másokkal   művelteti. 

A  termelőmód  adott  fejlettsége  mellett  a  földjára- 
dék annál  nagyobb,  minél  kevésbbé  elegendő  a  termőföld 
a  népesség  táplálására  és  viszont  minél  inkább  elegendővé 
válik  a  termőföld  (pl.  agronómiai  fölfedezések  vagy  kolo- 
nizáció következtében)  :   annál   kisebb   a   földjáradék. 

Ebben  az  értelemben  szól  Ricardo  ismert  járadék- 
elmélete,1  melyet  még  eddig  senki  meg  nem  cáfolt. 

2.  Az  összes  jószágok  értéke  nagyobb  a  termelésükhöz 
szükséges  munkánál,  ha  a  fogyasztás  rövidebb  idő  alatt 
hajlandó  őket  fölemészteni,  mint  amennyi  idő  pótlásukhoz 
szükséges,  és  ha  ennélfogva  kisebb  mennyiségben  vannak 
jelen,  mint  amilyen  mennyiségben  —  a  termelésükkel  járó 
munkaáldozatot   tekintve  —  jelen   kellene   lenniök. 

Az  értéknagyobbodás  e  másik  lehetőségén  alapul  a 
tőkések  által  élvezett  jövedelem,  a  tőkenyereség2  létezése. 
Miért  van  tőkenyereség  és  miképen  jő  létre  :  ennek  magya- 

1  Ricardo  Dávid  :  A  közgazdaság  és  adózás  alapelvei.  Buda- 
pest, 1899.  II.  fejezet.  V.  ö.  továbbá  szerzőtől  :  Zur  Kritik  der  Marx'- 
schen  Grundrententheorie.  Zeitschriit  íür  Sozialwissenschaft,  1909. 
j  úlius — augusztus. 

2  E  kifejezéssel  (mint  az  angolok)  együttesen  jelöljük 
a  vállalkozói  nyereséget  és  a  kamatot,  melyeket  nem  választunk 
el  egymástól. 

rázatát  —  azzal  a  vázlatossággal,  melyre  a  térszűke  kény- 
szerít —  a  következő  néhány  lapon  adjuk.  Egyelőre  csak 
annyit  jegyzünk  meg,  hogy  a  nyereség  létezését  ugyanaz 
okozza,  ami  a  földjáradék  létezését  :  az  a  körülmény  t.  i., 
hogy  a  társadalomnak  nincs  annyi  termőföldje,  amennyire 
szüksége  volna.  Ennélfogva  a  nyereség  ott,  ahol  nincs  föld- 
járadék, nem  léphet  föl  tartósan. 


Képzeljünk  el  valamely  árutermelő  társadalmat,  mely 
egymillió  dolgozó  egyént  és  másfél  millió  eltartottat  foglal 
magában.  Azon  tápszermennyiséget,  melyet  egy  dolgozó 
egyén  eltartottjaival  együtt  egy  év  alatt  termel  és  elfogyaszt, 
10  métermázsa  gabonában  fogjuk  kifejezni,  hasonlóképen 
azon  iparcikkmennyiséget,  melyet  termel  és  elfogyaszt, 
ioo  méter  vászonban.  Az  egész  társadalom  évi  termelése, 
illetőleg  fogyasztása  együttvéve  10  millió  q  gabona  és 
ioo  millió  méter  vászon.  A  termőföld  mennyisége  nagyobb, 
mint  amekkorára  a  társadalomnak  szüksége  van,  tehát 
nincs  foldj ö vedelem  ;  tőkenyereség  szintén  nincs.  Ez  egy 
egyszerű  árutermelő  társadalom,  melynek  minden  egyes 
dolgozó  tagja  önálló. 

Tegyük  föl  azonban,  hogy  ezen  társadalmat  egy  alka- 
lommal, épen  aratás  idején,  valamely  természeti  csapás 
látogatja  meg,  amely  csapás  elpusztítja  az  összes  jószágok 
húsz  százalékát,  míg  emberéletben  csodálatosképen  nem 
esik  számottevő  kár.  Ez  a  katasztrófa  új  helyzetet  teremt  ; 
most  már  nem  io,  hanem  csak  8  millió  q  gabona  és  nem 
ioo,  hanem  csak  8o  millió  méter'  vászon  található  a  társa- 
dalomban, s  a  jószágok  ezen  összege  is  a  népesség  4/5  részé- 
nek tulajdonában  van,  míg  200.000  dolgozó  eltartottjaival 
együtt  mindenét  elveszítette. 

Mihez  fogjon  egy  ilyen  szerencsétlen,  kit  a  katasztrófa 
koldusbotra  juttatott  ?  Élete  megmaradt,  de  hogy  tovább 
is  föntarthassa :  jószágok  kellenének,  melyeket  fogyaszt- 
hasson. Ilyeneket  lehetne  termelni,  földje  is  volna  hozzá, 
munkaereje  is  :  ámde  a  termeléshez  idő  kell,  a  termékek 
csak  egy  bizonyos  idő  múlva  lesznek  készen,  amely  idő  alatt 
éhen  kell  pusztulnia.  A  munkás  nem  termelhet,  ha  nem  álla- 

nak  rendelkezésére  már  a  termelés  megkezdésekor  kész 
jószágok,  melyeket  fogyaszthasson  azon  idő  alatt,  míg  ter- 
mel. Ha  ilyen  jószágai  vagyis  termelőeszközei  nincsenek  : 
akkor  mindaz,  amit  különben  termelhetne,  elérhetetlen 
messzeségben  van  számára. 

Tehát  a  szóban  forgó  társadalom  összes  tagjai,  ha  élni 
akarnak,  azokra  a  jószágokra  vannak  utalva,  melyek  tény- 
leg, kész  állapotban  léteznek.  Mivel  e  jószágok  társadalmi 
mennyisége  kisebb,  mint  a  katasztrófa  előtt  volt  :  társadalmi 
értékük  egységenként  nagyobb  lesz.  Az  értékemelkedés  arra 
fogja  birni  a  társadalom  azon  szerencsés  tagjait,  kiknek 
vagyonát  a  katasztrófa  nem  érintette,  hogy  előzőleg  meg- 
szokott élelmiszereik  egy  részét  megvonják  maguktól  és 
átadják  —  jó  magas  ellenszolgáltatás  fejében  —  olyanok- 
nak,  kik  mindenüket  elvesztették. 

Az  értékemelkedés  azonban,  mely  itt  végbement,  igen 
különös  formában  jut  kifejezésre.  Az  élelmiszereket1  olya- 
nok vásárolják  meg,  akiknek  semmijük  sincs.  Mivel  fizes- 
senek ezek  ?  A  felelet  nem  nehéz,  —  ne  felejtsük  el,  hogy 
az  átadott  élelmiszerek  :  termelőeszközök.  Midőn  a  munkás 
elfogyasztja  őket,  képessé  válik  arra,  hogy  új  termékeket, 
új  élelmiszereket  hozzon  létre.  Ezzel  a  képességével,  a 
munkaerejével  fizet  a  munkás  azokért  a  jószágokért,  melye- 
ket vásárolt.  S  ez  utóbbiaknak  értékemelkedése  abban 
nyilvánul,  hogy  több  munkaerőt  kell  értük  cserébe  adni, 
mint    amennyi    termelésükhöz    szükséges. 

Tehát  egy  munkás  kevesebb  jószágot  kap  munka- 
erejéért, mint  amennyit  ez  termel.  Máskép  —  az  adott 
körülmények  között  —  nem  is  lehet,  mert  ha  annyi  élelmi- 
szert adnának  a  munkaerőért,  amennyit  ez  termel  :  akkor 
a  népesség  egy  részének  nem  jutna  élelmiszer.  Mert  akkor 
a  munkásnak,  ki  a  piacon  egész  munkaerejét  kínálja,  10 
métermázsa  gabonát  kellene  fizetni,  holott  a  tényleges 
készletből,  8  millió  q-ból  egy  dolgozóra  és  eltartottjaira 
legfeljebb  8  q  juthat.  Nélkülözhetlen  jószágok  társadalmi 
értéke  nem  lehet   kisebb,    mint    amekkorának    lennie  kell, 


1  »Élelmiszer«   kifejezés    alatt  nem  csupán  tápszereket  értünk, 
de  értjük  alatta  az  összes  fogyasztási  czikkeket  (ruhát,  bútort  stb.). 

hogy  minden  vásárlónak  jusson  a  létező  készletből ;  és  mint 
amekkorának  lennie  kell,  hogy  a  népesség  ne  fogyassza  el 
a  készleteket  azon  idő  előtt,  mely  újra-termelésükhöz  szük- 
séges. 

Ha  a  munkaerő  kevesebb  jószágért  kapható,  mint 
amennyit  termel  :  azok,  kiknek  vannak  nélkülözhető  jószá- 
gaik, s  ezekért  munkaerőt  vásárolnak  :  ezzel  megszerzik 
a  jószágok  azon  többletét,  melyet  a  munkaerő  létrehoz,  mint 
nyereséget. 

Minél  több  ilyen  kész  jószágja,  tökéje  van  valakinek, 
melyért  munkaerőt  vásárol  :  annál  több  munkaerőt  vehet 
rajta,  s  egyszersmind  annál  nagyobb  lesz  a  nyeresége.  A  nye- 
reség arányos  a  tőke  összegével. 

A  munkaerő  az  új  terméket,  mely  a  nyereséget  magában 
foglalja,  egy  bizonyos  idő  alatt  hozza  létre.  Tehát  a  nyereség 
nem  csupán  a  tőkeösszeghez,  de  egyszersmind  időhöz  van 
kötve.    Adott   tőke   adott   idő   alatt   adott   nyereséget   hoz. 


Az  előző  példában  egy  természeti  csapás  hozta  létre 
a  jószágok  kevesbedését,  s  értékük  emelkedését,  mely  aztán 
nyereségben  jutott  kifejezésre.  Természeti  csapások  hatása 
azonban  nem  maradhat  meg  állandóan  ;  a  társadalom  előbb- 
utóbb  kiheveri  őket  ;  tehát  az  olyan  nyereség,  mely  termé- 
szeti csapás  következtében  állott  elő,  nyilván  csak  múló 
jellegű  lehet,  ^mde  a  mai  társadalomban  nem  mulóan, 
nem  pillanatnyilag  föllépő  nyereségeket  látunk,  hanem  azt 
látjuk,  hogy  állandóan,  évszázadokon  át  létezik  tőkenyere- 
ség és  meg  nem  szűnő  létalapot  szolgáltat  a  kapitalista 
osztálynak  és  a  kapitalizmusnak.  Tehát  a  mi  társadalmunk- 
ban nyilván  állandóan  megvan  az  az  állapot,  mely  a  nye- 
reséget okozza  ;  nyilván  állandóan  úgy  van,  hogy  az  összes 
jószágok  mennyisége  kisebb  annál,  amelyet  a  munka  hajlandó 
volna  létrehozni,  s  ennélfogva  értékük  fölülemelkedik  azon 
fáradságmennyiségen,  mely  termelésükhöz  szükséges. 

Hogy  ez  az  állapot  tartósan  fönnáll,  ennek  az  az  oka, 
hogy  a  fogyasztás  rövidebb  idő  alatt  hajlandó  a  jószágokat 
fölemészteni,  mint  amennyi  idő  újra-termelésükhöz  szük- 
séges. Aminek  oka  ismét  —  amint  azonnal  látni  fogjuk  — 

abban   rejlik,   hogy   a   megművelt   föld   mennyisége   kisebb, 
mint  amekkorára  a  társadalomnak  szüksége  volna. 

Primitív  népek,  melyeknek  nincs  elég  energiájuk  a 
kiadós  munkához  és  elég  előrelátásuk  a  takarékossághoz, 
állandóan  hiányt  szenvednek  termelőeszközökben  azon  eset- 
ben is,  ha  bőségesen  elég  föld  áll  rendelkezésükre.  Máskép 
áll  a  dolog  fejlett  kultúrnépeknél,  melyeknek  átlaga  dolgozni 
és  takarékoskodni  hajlandó.  Egy  ilyen  nép  munkása,  ha  van 
annyi  földje,  amennyi  kell  neki,  bizonnyal  gondot  fordít  arra, 
hogy  amit  egy  év  alatt  termel,  egy  évnél  rövidebb  idő  alatt 
el  ne  fogyassza,  és  hogy  ezenkívül  az  eszközöket  és  anya- 
gokat, melyeket  termelés  közben  elkoptat  vagy  másképen 
elfogyaszt,  hiánytalanul  helyrepótolja  jövedelméből,  sőt 
hogy  még  szaporítsa  is  termelő  fölszerelését.  Ez  a  kedvező 
helyzet  a  dolgozó  nép  többségére  nézve  nem  állhat  fönn 
azon  esetben,  ha  a  kultúrtársadalomnak  kevesebb  a  termő- 
földje, mint  amennyire  szüksége  van.  Ebben  az  esetben 
a  dolgozó  földművesek  legtöbbje  vagy  kisebb  földdarabra 
szorul,  mint  amennyire  szüksége  volna,  vagy  pedig  olyan 
földet  művel,  melynek  termékéből  járadékot  kell  fizetnie  a 
föfá  tulajdonosának.  A  dolgozó  iparos  jövedelme  szintén 
kisebbedik,  mert  munkája  termékéből ,' sokat  kell  odaadnia 
mezőgazdasági  terményekért,  melyeknek  értéke  aránylag 
magas.  Minél  kisebb  a  jövedelem  és  minél  kedvezőtlenebb 
arányban  áll  a  szükséglethez  :  annál  nagyobb  lelkierőre 
van  szüksége  annak,  ki  takarékosan  be  akarja  osztani. 
Midőn  a  termőföldben  való  hiány  csökkenti  a  munka  termelő- 
képességét s  ezzel  a  dolgozó  nép  jövedelmét  :  a  munkás  egyre 
kevésbbé  képes  a  maga  jószántából  úgy  beosztani  munkája 
kész  termékét,  hogy  az  új  termék  létrehozásához  szükséges 
egész  időn  át  élhessen  belőle.  Ilyen  viszonyok  között  az 
összes  jószágok  állandóan  kisebb  mennyiségben  vannak 
jelen,  mint  amilyenben  a  munka  termelni  tudja  őket,  s 
értékük  magasabb  a  termelésükkel  járó  fáradságnál.  És 
mivel  a  dolgozó  nép  tagjai  nem  egyenlő  mértékben  emésztik 
föl  jövedelmüket  :  akadnak  olyanok,  kiknek  semmijük 
sincs,  és  viszont  olyanok,  kik  emezeknek  élelmiszereket 
tudnak  adni,  termelőeszköz  gyanánt,  nyereség  fejében. 
Ez  utóbbiaknak  jövedelme  a  nyereséggel  nagyobbodik,  tehát 

inkább  tudnak  takarékoskodni  és  így  a  kész  termékek  nagy 
tömegét  halmozzák  föl,  melyből  mint  tőkéből  munka  nélkül 
is  megélnek.  Viszont  a  munkás,  kinek  semmije  sincs  és  munka- 
erejét adja  cserébe  élelmiszerekért,  most  még  kevésbbé  képes 
takarékoskodni,  mert  munkája  termékéből  nem  csupán 
földjáradékot  kénytelen  szolgáltatni,  de  nyereséget  is.  Föld- 
járadékot azért,  mert  a  gabona  termelését  a  földben  való 
hiány  korlátozza,  nyereséget  pedig  azért,  mert  tényleg 
még  annyi  gabona  sincs,  amennyit  az  adott  természeti 
korlátok  között  termelni  lehet. 

Van  azonban  egy  pont,  amelyet  tisztáznunk  kell,  s  ez 
a   következő  : 

A  földben  való  hiány  csupán  a  mezőgazdasági 
nyerstermelést  korlátozza,  ellenben  érintetlenül  hagyja  *  a 
nem  mezőgazdasági  termelést,  amennyiben  a  nem-föl dmüves 
népesség  száma  és  munkájának  termelőképessége  nem 
kisebb,  mint  azon  esetben  volna,  ha  a  mezőgazdasági  terme- 
lést misem  korlátozná.  S  így  noha  gabona  és  egyéb  mező- 
gazdasági nyerstermények  dolgában  a  termelés  csekélyebb, 
mint  ha  korlátozatlan  volna  :  viszont  az  ipar,  a  bányászat, 
a  kertészet  2  stb.  termékei  bőségesen  termeltetnek.  Midőn 
tehát  azt  mondjuk,  hogy  a  termőföldben  való  hiány  korlá- 
tozza a  gabonatermelést  és  hogy  ennélfogva  egy  dolgozó 
egyénre  kevesebb  gabona  jut,  ki  aztán  e  gabonát  kevésbbé 
tudja  úgy  beosztani,  hogy  egész  évre  elég  legyen  :  ezt  meg 
lehet  érteni,  mert  a  gabona  termelését  a  földben  való  hiány 
tényleg  szűkössé  teszi.  Ámde  az  iparcikkek  termelése  ennek 
dacára  bőséges  lehet.  Mégis  azt  látjuk,  hogy  a  dolgozó  ember 
nemcsak  gabonával,  de  iparcikkekkel  is  szűkösen  van  ellátva 
és  hogy  általában  az  iparcikkek  is,  csak  épen  úgy,  mint  a 
gabona,  több  munkaerő  ellenében  cseréltetnek  ki,  mint 
amennyi  termeli  őket,  —  lehetetlen  tehát,  hogy  társadalmi 
mennyiségük  ne  lenne  kisebb  annál  a  mennyiségnél, 
melyet  termelésük  fáradsága  meghatároz.  Tehát  kell  léteznie 

1  Bizonyos  határon  belül,  mely  gyakorlatilag  nem  fontos, 
s  amelynek  kijelölésétől  térszüke  miatt  eltekintünk. 

2  A  kertészet  technikailag  a  földmüvelésbe  sz  ímítódik  ugyan, 
de  társadalomgazdaságilag  iparágnak  tekinthető,  mert  létföltételeit 
—  úgy,  mint  az  iparét  —  a  gabonatermelés  eredménye  szabja  meg. 


a  kapitalista  társadalomban  valamely  olyan  tényezőnek, 
mely  az  iparcikkeket  erősen,  rohamosan  elfogyasztja,  s 
ezzel    hatástalanná    teszi    termelésük    bőségét. 

Ez  a  tényező  :  a  nagybirtokos,  s  a  nagy  tőkésosztály. 
Ezen  osztályok  tagjai  jövedelmük  túlnyomó  részét  ipar- 
cikkek alakjában  fogyasztják  el,  mert  nagy  jövedelmeket 
más  alakban  nem  is  lehet  elfogyasztani.  Minél  nagyobb  jöve- 
delme van  valakinek  :  annál  kisebb  részt  ad  ki  ebből  táp- 
szerekre, s  annál  nagyobbat  iparcikkekre,  egyéb  luxus- 
termékekre, személyi  szolgálatokra.  Szóval  a  járadék,  s  a 
nyereség  élvezői  a  társadalmi  termelés  őrájuk  eső  részét 
főleg  iparcikkek  alakjában  veszik  ki.  Ezen  improduktív 
osztályok  erős  fogyasztása  csökkenti  az  iparcikkek  mennyi- 
ségét oly  mértékben,  hogy  ezek,  munkaerő  ellen  kicserélve, 
épúgy  nyereséget  adnak,  mint  a  gabona. 

Nézzük  azonban,  segítene-e  valamit  a  dolgozó  nép 
sorsán,  ha  az  improduktív  osztályok  iparcikk-fogyasztása 
nem  léteznék  ?  Képzeljük  el  azt  az  esetet,  hogy  az  összes 
nagybirtokosok  és  tőkések  azon  egész  iparcikkmennyiséget,1 
melyet  ők  rendszerint  fogyasztanak,  a  jótékonyság  vala- 
mely szent  hevületében  szétosztanák  a  dolgozó  nép  tagjai 
között ;  —  úgy,  hogy  a  szétosztás  után  egy-egy  munkás  három- 
annyi iparcikkel  rendelkeznék,  mint  előzőleg.  Mi  volna  az 
eredmény  ?  A  munkások  azon  volnának,  hogy  a  kapott 
iparcikkeket  tápszerekre  cseréljék  be,  mert  hiszen  nyilván- 
való, hogy  valaki,  kinek  három  szoba  bútora  van,  de  csak 
annyi  és  olyan  tápszere,  mint  egy  napszámosnak  :  minden 
bizonnyal  szívesen  odaadja  a  bútorok  egy  részét  tápszerekért. 
Szóval  a  mondott  esetben  a  munkások  elárasztanák  a 
piacot  iparcikkekkel,  melyekért  tápszereket  keresnének. 
Ám  a  tápszerek  mennyisége  nem  lett  nagyobb,  mint  előzőleg 
volt  ;  ehhez  képest  az  iparcikkek  értéke  a  tápszerekéhez 
viszonyítva  rendkívül  alásülyedne.  Szóval  a  munkások 
azokat  az  iparcikkeket,  melyeket  kaptak,  tápszerekért 
adnák  oda  anélkül,  hogy  fejenként  több  tápszert  tudnának 
szerezni,  mint  előzőleg  :  mert  nincs  több  tápszer.  S  a  kiosz- 


1  Ideértve  a  közönséges    tápszereken  kívül  eső  összes  fogyasz- 
tási cikkeket,  sőt  a  személyes  szolgálatokat. 

tott  iparcikk-mennyiség  csakhamar  összegyűlne  a  tápszer- 
készletek  tulajdonosainál,  kik  mesés  üzletet  csinálnának  : 
a  társadalom  egész  munkátlan  jövedelmét  maguknak  sze- 
reznék meg. 

Az  előadott  példának  két  tanulsága  van.  Egyik  az, 
hogy  a  dolgozó  nép  sorsán  csupán  olyan  rendszabályok 
segítenek,  melyek  a  tápszerek  mennyiségét  növelik.  Fény- 
űzési adók,  progresszív  adók  csupán  akkor  javítanak  a  dol- 
gozó nép  helyzetén,  ha  ezen  adók  jövedelme  a  földművelés 
fejlesztésére  (talajjavításokra,  agronómiai  fölfedezések  díja- 
zására, a  földműves  nép  gazdasági  oktatására,  földműves- 
gyarmatok képzésére  stb.)  fordíttatik  ;  1  ellenkező  esetben 
csak  egyik  kézből  a  másikba  viszik  át  a  munkátlan  jöve- 
delmet. Mert  a  munkabér,  a  dolgozó  ember  jövedelme  nem 
lehet  nagyobb  (vagy  kisebb)  azon  tápszermennyiségnél,  mely 
a  társadalom  összes  tápszerkészleteiből  átlag  egy  keresőre 
és  eltartottjaira  esik,  hozzáadva  azon  iparcikkmennyiséget, 
mely  ezen  tápszer-résszel  harmonikus  fogyasztási  aránybon 
áll.  Mindazt,  amit  a  munka  ezen  fölül  termel,  odaadja  a 
munkás  a  tápszerek  értékemelkedése  fejében. 

Ebből  a  megismerésből  folyik  az  előadott  példa  másik 
tanulsága.  Láttuk,  hogy  a  szétosztott  iparcikkeket  a  mun- 
kások újból  visszaadták,  a  tápszerek  értékemelkedése  fejében. 
De  vájjon  nem  ugyanígy,  a  tápszerek  értékemelkedése 
fejében  adták-e  oda  már  eredetileg  azokat  a  munkaszolgál- 
tatásokat, melyek  a  szóban  forgó  iparcikktömeget  létre- 
hozták ?  Nem  származik-e  vájjon  minden  munkátlan  jöve- 
delem a  tápszerek  értékemelkedéséből  ?  A  földjáradékra 
vonatkozólag  ez  világos  és  szembeötlő.  De  ha  jól  meggon- 
doljuk :  a  tőkenyereség  sem  származik  egyébből,  mint  a 
tápszerek  értékemelkedéséből.  Tegyük  föl,  hogy  a  mai 
napon  a  nyereség  eltűnnék,  s  a  munkások  megkapnák  a 
termék  azon  részét  is,  mely  eddig  a  tőkésnek  jutott.  Az  ered- 
mény az  volna,  hogy  a  gabona  ára  hirtelen  felszökkennék 
és  azon  iparcikktömeget,  mely  eddig  a  tőkéseknek  jutott, 
ezután    a    gabonakészletek    tulajdonosai,    illetőleg    a    föld- 

1  Vagy  pedig  ha  úgy,  mint  adott  körülmények  közölt  a 
progresszív  földadó,  a  földmüvelés  szervezetét  kedvező  irányban 
módosítják. 


birtokosok  kapnák  meg  :  mert  a  gabona  nem  lett  több, 
s  a  munkás  ugyanazon  reá  eső  gabonarészért,  melyért  előbb 
munkaerejét  adta  oda,  most  munkája  kiegészített  termékét 
is  kénytelen  lesz  odaadni,  mert  különben  elviszik  előle 
még  azt  a  részt  is  más  munkások,  kik  szintén  tápszereket 
keresnek.  A  nyereség  szintén  a  gabona  értékemelkedéséből 
ered,  mely  folytatása  azon  első  értékemelkedésnek,  mely  a 
földjáradékot  adja  ;  a  különbség  az,  hogy  az  első  érték- 
emelkedés az  árupiacon  jelentkezik,  hol  a  gabonát  más 
árukkal  cserélik  ki,  a  második  értékemelkedés  pedig  a  munka- 
piacon, hol  a  gabonát  —  egyéb  jószágokkal  egyetemben  — 
munkaerő  ellenében  cserélik  ki.  A  tőkés  megveszi  a  gabonát 
az  árupiacon,  átviszi  a  munkapiacra  és  ott  eladja  munka- 
erőért. A  munkaerő  termékében  jelentkező  különbözet  alkotja 
aztán  az  ő  nyereségét. 

E  különbözetet  a  birtokosok  hiába  akarnák  a  maguk 
számára  elhódítani,  hiába  akarnák  az  árupiacon  a  gabona 
árát  emelni,  míg  a  tőkéseknek  módjukban  áll,  hogy  a  fel- 
emelt árnál  olcsóbb  költséggel  termeljenek  gabonát.  Viszont 
a  munkások  hiába  akarják  emelni  munkaerejük  árát,  ha 
egyszer  a  tényleg  meglevő  gabonakészletekből  egy-egy 
munkásra  nem  jut  több  gabona,  mint  amennyit  a  nyere- 
séggel  kisebbített   munkabéréből   vásárolhat. 


Ahol  tőkenyereség  van  :  ott  a  jószágok  értéke  nem  a 
termelésükkel  járó  fáradság  arányában  alakul,  hanem  ezen 
aránytól   eltérések  vannak. 

Az  egyszerű  árútermelésben,  mint  tudjuk,  a  kész  ter- 
mékek mindig  abban  a  mennyiségben  találhatók,  melyben 
a  munka  termelni  hajlandó  őket,  s  értékük  egyenlő  a  ter- 
melésükhöz szükséges  fáradsággal.  Itt  tehát  mindegy,  vajon 
az  új  termékért  eleven  munka  vagy  kész  munkatermék 
áldoztatik-e  fel,  mert  a  kettő  között  nincs  semmi  érték- 
különbség. 

Máskép  van  a  kapitalisztikus  árutermelésben.  Itt  a 
kész  termékek  mennyisége  kisebb  annál,  amelyet  a  munka 
termelni  hajlandó,  s  értékük  nagyobb  a  termelésükhöz  szük- 
séges fáradságnál.  Itt  tehát  nem  mindegy,  vájjon  az  új  ter- 

mékért  kész  munkatermék  vagy  eleven  munka  áldoztatik-e 
fel,  mert  a  kettő  között  értékkülönbség  van.  Tehát  két 
jószág  értéke  csupán  azon  esetben  lesz  egyenlő,  ha  termelé- 
sükhöz egyenlő  mennyiségű  eleven  munka  és  egyszersmind 
egyenlő  mennyiségű   kész   termék   szükséges. 

Hozzá  kell   ehhez    még    tennünk  az  értékalakulás  azon 
módosulásait,  melyek  a  földjáradék  létezésével  járnak  együtt. 


Tőkenyereség  —  mint  már  említettük  —  nem  létezhetik, 
ha  nincs  földjáradék,  vagyis  ha  a  föld  korlátlan  mennyiségben 
áll  a  munka  rendelkezésére.  Mert  az  átlagos  munkás  élet- 
igénye nem  terjed  túl  azon  tápszermennyiségen,  melyet 
munkája  korlátlan  mennyiségű  földön  termelhet  ;  már 
pedig  egy  olyan  tápszermennyiséget,  mely  neki  egész  évre 
elegendő,  nem  fog  egy  évnél  rövidebb  idő  alatt  elfogyasztani. 
Világosan  következik  ebből,  hogy  a  jószágok  tényleges 
mennyisége  annál  inkább  megközelíti  a  termelhető  mennyi- 
séget, minél  inkább  elegendő  a  termőföld  a  népesség  számára, 
és  viszont  annál  inkább  elmarad  mögötte,  minél  nagyobb 
szükség  van  termőföldben.  Szóval  a  nyereség  alakulása 
szoros  összefüggésben  áll  a  föld  és  a  népesség  mennyiségi 
viszonyával,  s  így  egyszersmind  a  földjáradék  alakulásával. 
Ez  a  gondolat  nem  új  ;  eddig  ugyan  még  csak  egy  nemzet- 
gazda vallotta,  de  ez  az  egy  épen  a  legkiválóbb :  Ricardo 
Dávid.  Ricardo  a  nyereség  létezésének  okát  nem  kutatta  ; 
csupán  alakulásának  törvényeivel  foglalkozott,  s  eközben 
folyton  a  földre  terelődött  figyelme.  Főművében  félre  nem 
ismerhetően  jut.  kifejezésre,  hogy  ő  a  termőföld  relativ 
mennyisége  és  a  nyereség  alakulása  között  szoros  össze- 
függést látott. 

Egy  helyen  1  azt  mondja  : 

»A  társadalom  különböző  fokain  .  .  .  a  tőke  felhalmozó- 
dása nagyobb  vagy  kisebb  gyorsasággal  történik  és  minden 
körülmények  között  a  munka  termelő  erejétől  függ.  A  munka 
termelő  ereje  rendszerint  a  legnagyobb  akkor,  ha    bőség- 

1  A  közgazdaság  és  adózás  alapelvei.    Budapest,    1899.   89.   1. 

ben  van  termékeny  föld.1  Ilyen  időszakokban 
a  felhalmozódás  gyakran  oly  gyors,  hogy  a  munkásokat  nem 
lehet  oly  hamar  szaporítani,  mint  a  tőkét.* 

Tőke  alatt  Ricardo  az  összes  kész  termékek  azon  részét 
érti,  melyet  a  munkások  fogyasztanak  (közönséges  élelmi- 
szerek) s  amelyeket  munkájuk  elhasznál  (munkaeszközök, 
nyers-  és  segédanyagok),  szóval  a  jószágok  azon  részét, 
mely  produktiv  fogyasztás  tárgyát  alkotja.  Ellenben  a  kész 
termékek  azon  másik  részét,  mely  az  improduktiv  osztályok 
fogyasztására   szolgál,   nem   tekinti   tőkének. 

A  tőke  felhalmozódása  (akkumulációja)  abban  áll, 
hogy  a  társadalmi  munkaerő  egy  része  elvonatik  az  im- 
produktiv osztályok  számára  dolgozó  termelőágakból  és 
produktiv  fogyasztás  tárgyainak  termelésére  fordíttatik, 
úgy  hogy  ez  utóbbiak  mennyisége  növekszik. 

Ha  a  termőföld  mennyisége  hirtelen  nagyobb  lesz  : 
akkor  mindenekelőtt  a  tőke  nyeresége  fog  növekedni,  mert 
a  tőke  mennyisége  nem  lett  nagyobb,  s  ehhez  képest  a  munka- 
bér sem  :  ellenben  nagyobb  lett  a  munka  termelőképessége, 
s  ezzel  egyszersmind  a  termékmennyiség,  melyet  a  munkás 
a  tőkésnek  szolgáltat.  A  nagy  nyereség  azután  arra  ösztönzi 
a  tőkéseket,  hogy  jövedelmük  egy  részét,  ahelyett,  hogy 
elfogyasztanák,  tőkévé  alakítsák  és  a  munkapiacra  vigyék. 
A  tőke  így  beálló  szaporodása  azután  a  munkabérek  emel- 
kedésére vezet. 

Hozzá  kell  még  tennünk  e  megismerésekhez  a  követ- 
kezőt :  Ha  a  termőföld  mennyiségének  relatív  nagyob- 
bodása  huzamos  ideig  tart,  és  ha  a  beálló  erős  tőkeszaporodás 
a  munkabérek  állandó  emelkedésére  vezet  :  akkor  maguk  a 
munkások  is  mindinkább  képesek  lesznek  arra,  hogy  jöve- 
delmük egy  részét  félretegyék  és  felhalmozzák.  Amint  ezt 
például  napjainkban  a  legfejlettebb  kulturországok  munká- 
sainak milliárdokra  menő  takarékbetétei  bizonyítják. 

Midőn  mi  a  termőföld  relatív  mennyiségéről,  relatív 
nagyobbodásáról  vagy  kisebbedéséről  beszélünk  :  a  népes- 
séghez viszonyítjuk  a  termőföldet.  A  népesség  szaporodásra 

1  A  ritkítás  tőlem   való. 

hajlandó.  A  termőföld  relatíve  akkor  nagyobbodik,  ha  a 
mezőgazdasági  termelés  lehetősége  (agronómiai  javítások 
következtében,  vagy  más  okokból)  gyorsabban  növekszik, 
mint  a  népesség  száma.  Ellenkező  esetben  a  termőföld  rela- 
tíve kisebbedik. 

Nyilvánvaló,  hogy  azon  esetben,  ha  a  termőföld  huza- 
mos ideig  relatíve  nagyobbodik,  más  szabályok  szerint  alakul 
a  nyereség,  mint  ha  huzamos  ideig  kisebbedik.  A  nyereség 
alakulásának  ezen  utóbbi  lehetőségét  Ricardo  élesen  meg- 
világította. Ha  a  termőföld  —  a  népesség  szaporodása 
következtében  —  relatíve  kisebbedik  :  akkor  mindenek- 
előtt a  tőke  fölhalmozódása  lassúbb  és  lassúbb  lesz,  mert  a 
munka  termelőképessége  hanyatlott.  Lassabban  szaporod- 
ván a  tőke,  mint  a  munkások  :  a  munkabér  hanyatlik. 
A  nyereség  azonban  szintén  hanyatlik,  mert  a  munkabér 
kisebbedett  ugyan,  de  még  nagyobb  mértékben  kisebbedett 
a  munka  termelőképessége,  mert  a  népesség  mindig  rosszabb 
és  rosszabb  földekre  kénytelen  kiterjeszteni  a  művelést, 
hogy  kenyere  legyen.  Van  azután  a  munkabérnek  egy  mi- 
nimuma, melyen  alul  már  nem  sülyedhet.  A  munkás  csak 
addig  szolgáltathat  nyereséget,  míg  ennél  a  minimumnál 
többet  képes  termelni.  Mikor  a  termelés  már  oly  rossz  föl- 
dekre terjeszkedik  ki,  melyeken  a  munka  eredménye  sem- 
mivel sem  nagyobb  a  munkás  létminimumánál  :  a  nyere- 
ség megszűnik.  A  népesedés  ilyen  magas  fokán 

».  .  .az  ország  minden  terméke,  mely  a  munkások 
kifizetése  után  megmarad,  a  földbirtokosok,  s  az  adószedők 
kezébe  kerül  a 

Tehát  a  kapitalisztikus  gazdaság  csak  azon  esetben 
lehetséges,  ha  a  mezőgazdasági  termelés  lehetősége  —  a 
népességhez  viszonyítva  —  egy  bizonyos  fokon  fölül  áll, 
és  ha  ennélfogva  nincs  szükség  oly  rossz  földek  művelésére, 
amelyeknek  termése  nem  ad  ki  többet  a  minimális  munka- 
bérnél. Történelmileg  a  kapitalisztikus  gazdaság  a  feudális 
gazdaságból  alakult  ki.  Közelfekvő  gondolat,  hogy  a  feudá- 
lis gazdaság  akkor  alakult  át  kapitalisztikussá,  mikor  a 
társadalom  élelmi  köre  (az  agronómia  és  a  közlekedés  fejlő- 

désénél  fogva)  maradandóan  elég  tág  lett  ahhoz,  hogy  a 
tőkenyereség  létezhessék. 

Lássuk  azonban,  miképen  alakul  Ricardo  szerint  a 
tőkenyereség  azon  esetben,  ha  a  termőföld  nem  kisebbedik, 
hanem  nagyobbodik  —  huzamos  időn  át  —  a  népességhez 
viszonyítva. 

Ricardo  azt  mondja,  hogy  azon  esetben,  ha  a  föld 
mennyisége  relative  növekszik  és  ha  ennek  következtében 
a  tőke  szaporodik  :  a  munkabérnek  emelkednie  kell,  amely 
emelkedés  a  nyereség  rovására  megy.  Ricardo  szerint  azon- 
ban a  nyereség  e  csökkenése,  melyet  földben  való  bőség 
mellett  a  tőke  szaporodása  okoz,  nem  maradhat  meg  huza- 
mos ideig,  mert  a  magasabb  munkabér  a  munkásokat 
gyors  szaporodásra  ösztönzi,  ami  aztán  növeli  a  munka- 
erő kínálatát  és  újból  leszorítja  a  munkabért.  Ricardo 
szerint  a  munkabér  nem  lehet  tartósan  nagyobb  azon 
minimumnál,  melyből  a  munkás  csak  éppen  hogy  fön- 
tarthatja  életét,  munkához  való  erejét  és  faját.  Ez  a  hires 
»vasbértörvény«,  mely  alatt  a  régi  maithusi  népesedéselmélet 
lappang.  Ezen  elmélet  szerint  a  népesség  természetes  szapo- 
rodása rendkívül  gyors  és  egyszersmind  szükségszerű,  el 
nem  kerülhető ;  ehhez  képest  ha  ki  is  tágul  a  társada- 
lom élelmi  köre  :  a  népesség  gyorsan  ki  fogja  tölteni  a 
támadt    bővületet. 

Ez  a  pesszimisztikus  népesedéselmélet,  melyet  Ricardo 
magáévá  tett,  meglátszik  az  ő  nyereségelméletén  is,  épen 
azért,  mert  ő  a  nyereség  alakulását  a  föld  és  a  népesség 
mennyiségi  viszonyára  vezeti  vissza.  Ricardo  egy  percig 
sem  vonja  kétségbe,  hogy  a  termőföld  relatív  nagyobbo- 
dása  a  munkabér  emelkedését,  s  a  nyereség  hanyatlását 
vonja  maga  után,  csak  nem  tulajdonít  fontosságot  a  nyere- 
ség ilyen  természetű,  a  földbőségből,  s  a  munkabér  emelke- 
déséből eredő  hanyatlásának,  mert  ez  ő  szerinte  csak  múló, 
ideiglenes  hanyatlás,  melyet  a  beálló  gyors  népszaporodás 
csakhamar  korrigál.  De  ha  olyan  esetekre  utal,  melyekben 
a  mezőgazdasági  termelés  lehetősége  huzamos  ideig  gyor- 
sabban növekszik,  mint  a  népesség  :  nem  habozik  beismerni, 
hogy  ily  esetben  a  munkabér  emelkedése,  és  a  nyereség 
hanyatlása   állandó  jellegű  lesz. 

Dániel  :  Föld  és  társadalom.  7 


98 

így  idézett  könyve  85.  lapján  azt  mondja,  hogy  egy 
haladó  társadalomban  a  munkabér  »beláthatlan  időkig« 
nagyobb  lehet  a  munkás  létminimumánál.  Egy  más  helyen1 
azt  mondja  : 

^Kiszámították,  hogy  kedvező  körülmények  között  a 
népesség  megduplázódhatik  huszonöt  év  alatt.  De  ugyanazon 
kedvező  körülmények  között  egy  ország  egész  tőkéje,  meglehet, 
rövidebb  idő  alatt  is  megduplázódhatik.  Ebben  az  esetben 
a  munkabér  az  egész  idő  alatt  emelkedésre  fog  hajlani,  miként 
a  munka  kereslete  gyorsabban  nő,  mint  annak  kínálata. 

Űj  telepeken,2  a  hová  a  művelődés  dolgában  messze 
előrehaladt  országok  mesterségeit  és  ismereteit  bevezették, 
nagyon  valószínű,  hogy  a  tőke  hajlandó  gyorsabban  növe- 
kedni, mint  a  lakosság.  És  ha  a  népesebb  országok  nem  fedez- 
nék a  munkások  ezen  hiányát,  ez  az  irányzat  nagy  mérték- 
ben emelné  a  munka  árát.« 

Ricardo  idejében  még  nem  voltak  olcsó  és  hatásos 
óvószerek  a  fogamzás  korlátozására  ;  azóta,  hogy  ilyenek 
keletkeztek  és  elterjedtek :  kitűnt,  hogy  a  népszaporo- 
dás szabályozása  nem  olyas  valami,  ami  kivül  esnék 
az  ember  hatalmán.  Franciaország  népessége  —  amint 
ismeretes  —  egy  emberöltő  óta  úgyszólva  nem  fogyott  és 
nem  szaporodott.  Képzeljük  el,  hogy  a  mai  naptól  fogva 
a  kétgyermekrendszer  az  egész  világon  általánossá  válik, 
s  a  társadalom  fejlődése  olyan  irányt  vesz,  hogy  a  népes- 
ség szaporodása  megáll,  míg  a  mezőgazdasági  termelés 
lehetősége  tovább  növekszik.  Mikép  fog  fejlődni  ebben 
az  esetben  —  Ricardo  elmélete  szerint  —  a  nyereség  ala- 
kulása ? 

Minden  bizonnyal  úgy,  hogy  a  munkabér  emelkedik 
és  a  tőkenyereség  hanyatlik,  mert  növekszik  a  földmüvelés 
termelő  ereje  s  ennek  megfelelően  a  tőke  gyorsan  szaporo- 
dik, a  munkások  száma  ellenben  változatlan  marad.  Tehát 
a  munkabér  magas  lesz  és  a  tőkenyereség  alacsony,  amint 


1  I.  m.  89.  1. 

2  T.  i.  az  Üj világ  gyérnépcsségű  országaiban. 


Ricardo  mondja  egy  helyen.1  Egészen  megszűnni  nem  fog 
a  tőkenyereség,  ezt  Ricardo  nem  engedi  meg  ;  őszerinte  a 
tőke  megszűnik  szaporodni,  ha  a  nyereség  túlságosan  kicsiny, 
mert  a  kapitalisták  nem  raknak  félre  jövedelmükből,  ha 
takarékosságuk  egy  bizonyos  jutalmára  nem  számíthatnak. 
Ennélfogva  a  társadalomban  levő  összes  tőke,  miután  egy 
bizonyos  összegre  fölszaporodott,  nem  fog  tovább  szapo- 
rodni, hanem  változatlan  mennyiségben  fog  fönnmaradni 
egy  bizonyos  minimális  tőkenyereség  mellett.  Nyilvánvaló 
azonban,  hogy  e  minimális  nyereség,  mely  éppen  elegendő 
a  tőke  mennyiségének  továbbszaporítás  nélkül  való  fönn- 
tartására, kisebb  a  történelmileg  ismert  legkisebb  nyereség- 
nél, amely  mellett  még  tovább  szaporodott  a  tőke. 

Ricardo  tehát  nem  tartja  lehetségesnek  a  nyereség 
tökéletes  visszafejlődését,  aminek  az  az  oka,  hogy  ő  csupán 
a  tőkések  takarékosságát  vette  figyelembe,  ellenben  a  mun- 
kásokét nem.  A  tőkés  minden  bizonnyal  azért  takarékos- 
kodik, hogy  megtakarításait  nyereségesen  elhelyezhesse,  s 
így  jövedelmét  még  nagyobbá  tegye.  Ellenben  a  munkás, 
ha  jövedelme  elég  nagy  ahhoz,  hogy  félre  rakhasson  belőle, 
abban  az  esetben  is  gazdálkodni,  takarékoskodni  fog,  ha 
megtakarításai  nem  hoznak  nyereséget  :  mert  maga  az  a 
vágy,  hogy  jövőjéről,  utódairól  gondoskodjék,  hogy  előre 
nem  látott  eshetőségekkel  szemben  vértezve  legyen  és  hogy 
a  másoktól  való  függést  elkerülje  :  elég  ahhoz,  hogy  takaré- 
kosságra serkentse  őt. 

Ha  a  föld  mennyisége  huzamos  ideig  gyorsabban  növek- 
szik, mint  a  népesség  száma  :  a  munkások  jövedelme  állan- 
dóan emelkedik,  tehát  szaporodnak  megtakarításaik  is. 
Minél  inkább  sülyed  a  földjáradék  és  a  nyereség,  —  minél 
inkább  emelkedik  a  munkások  jövedelme  :  annál  nagyobb 
szerepet  játszanak  a  népesség  összes  vagyonában  a  munkások 
megtakarításai.  Ha  a  tőkenyereség  már  annyira  sülyedt, 
hogy  a  tőkések  már  nem  tesznek  félre  jövedelmükből  :  a 
munkások  még  mindig  folytatják  a  takarékoskodást,  s  ez  a 
körülmény  biztosítja  a  tőke  továbbszaporodását  egészen 
addig,  a  hol  már  nincs  tőkenyereség. 

1  I.  m.  329.  1. 

Ha  a  földben  való  bőség  oly  nagy,  hogy  a  földjáradék 
és  a  tőkenyereség  megszűnik  :  akkor  az  összes  kész  termé- 
keket a  dolgozó  nép  fogyasztja  el,  tehát  ezek  valamennyien 
produktiv  fogyasztás  tárgyai ;  —  termelőeszközök.  Amint 
visszafejlődik  a  munkátlan  jövedelem  :  egyszersmind  össze- 
zsugorodik az  iparcikkek  és  egyéb  luxus-termékek  azon 
tömege,  mely  improduktiv  osztályok  fogyasztására  szol- 
gál. A  kész  termékek  azon  része,  mely  tőke  gyanánt  sze- 
repel, fokozatosan  kiterjed,  végül  magába  nyeli  a  termékek 
összességét,  s  ugyanakkor  megszűnik  tőke  lenni,  mert  nem 
hajt  többé  nyereséget. 

Fokozódó  földben  való  bőség  a  kapitalisztikus  áruter- 
melést egyszerű  árútermeléssé,  tiszta  cseregazdasággá  ala- 
kítja át,  melyben  minden  munkás  maga  teszi  félre  a  termelő- 
eszközöket, melyekkel  dolgozik. 


Ricardo  megoszlást anán  az  a  gondolat  húzódik  végig, 
hogy  a  jövedelem  eloszlása  a  föld  és  a  népesség  mennyiségi 
viszonyától  függ.  Ha  aránylag  kevés  a  föld  a  népesség  szá- 
mára :  akkor  a  munkabér  kicsiny  és  a  munkátlan  jövedelem 
nagy  ;  —  ellenkező  esetben  megfordítva.  Csak  a  tőkenyere- 
ség alakulásáról  szóló  tanításában  tér  el  Ricardo  ettől  a 
vezérgondolattól,  csak  itt  alkalmaz  bizonyos  fönntartásokat, 
amit  arra  lehet  visszavezetni,  hogy  ő  a  nyereség  belső  ter- 
mészetét, létezésének  okát  egyáltalán  nem  kutatta. 

Kapitalisztikus  munkaszervezet 

Midőn  a  kapitalista  a  munkásoktól  megveszi  a  munka- 
erőt :  ezen  árút,  melyet  megvett,  úgy  használja  föl,  hogy 
a  munkásokat  dologra  szervezi  és  dolgoztatja.  Ezzel  előáll 
a  kapitalisztikus  munkaszervezet.  Lássuk,  mi  a  különbség 
e  között  és  az  egyszerű  cseregazdasági  munkaszervezet 
között. 

A  szembeötlő  különbség  annak  rendjében  és  módjában 
van,  amint  a  munkás  a  termelés  eredményéből  részesül. 
Amott  —  az  egyszerű  árútermelésben  —  a  termék  a  munkás 

tulajdonát  alkotja.  Emitt,  a  kapitalisztikus  munkaszerve- 
zetben, a  munka  terméke  a  munkaeszközök  tulajdonosáé. 
Amott  maga  a  munkás  adja  el,  emitt  a  munkaeszközök 
tulajdonosa,  ki  a  munkástól  különálló  személy.  Maga  a 
munkás  nem  munkatermékeit,  hanem  munkaerejét  adja  el 
a  kapitalistának.  A  munkaerő  azonban  nagyon  különös  árú. 
Látni,  hallani,  tapintani  nem  lehet ;  —  nem  esik  érzékeink 
alá.  Hogy  létezik  :  ezt  csupán  termékeiből  látjuk  —  ép  úgy, 
mint  a  gyümölcsből  a  növény  tenyésző  erejét.  A  munka- 
erő a  munkás  tenyésző  ereje,  melyet  munkatermékek  kép- 
zésére lehet  fordítani.  Hogy  a  munkás  tényleg  erre  fordítja-e  : 
ez  az  ő  egyéni  akaratától  függ.  A  kapitalista  nem  azért  veszi 
meg  a  munkaerőt,  hogy  magáénak  tudja  ;  —  neki  nem  a 
munkaerő  kell,  hanem  a  munka  terméke  ;  —  ő  nem  a  mun- 
kást akarja  dolgozni  látni  :  ő  a  munka  termékét  akarja  látni. 
A  munka  azonban  —  különösen  a  sok  munka  —  nem  tarto- 
zik a  kellemességek  közé.  A  munkás  —  mivel  a  munka- 
termék úgysem  az  övé  —  szívesen  kivonja  magát  alóla  ;  — 
munkaerejét  eladja  ugyan,  de  nem  liferálja,  ha  nem  ellen- 
őrzik és  nem  kényszerítik  rá.  Tehát  a  kapitalista  ellenőrzi 
és  dologra  kényszeríti  a  munkást  ;  ha  ezt  következetesen 
elmulasztja,  akkor  soha  sem  fogja  látni  a  munka  termékét, 
pedig  ő  ha  nem  is  jogi  forma,  de  lényeg  szerint  ezt  vette 
meg  a  munkástól ;  —  a  munkaerő  maga  nem  használati  tárgy  ; 
—  ki  nem  fejtett,  termékképzésre  föl  nem  használt  munka- 
erőn   ugyan  nem  tudna  túladni. 

A  kapitalisztikus  munkaszervezetben  tehát  munka- 
kényszer van.  De  ez  a  munkakényszer  nem  olyan  természetű, 
mint  a  kommunisztikus,  a  rabszolga,  vagy  a  jobbágyszer- 
vezetben fönnálló  munkakényszer.  Az  árútermelés  :  a  tár- 
sadalmi munka  azon  szervezete,  melyben  a  dolgozó  egyén 
szabad  és  csupán  saját  egyéni  szükségletei  kényszerítik  őt 
munkára.  A  kapitalisztikus  munkaszervezet  :  árútermelő 
munkaszervezet  ;  benne  a  munkást  csak  saját  egyéni  szük- 
ségletei kényszeríthetik  munkára,  úgy  arra,  amellyel  saját 
élelmiszereit  termeli,  mint  arra  a  többletre,  melyet  nyereség 
gyanánt  szolgáltat  a  kapitalistának. 

Tényleg  úgy  áll  a  dolog,  hogy  a  kapitalisztikus  társa- 
dalomszervezetben  a   munkás   szükségletei   már   magukban 

foglalják  a  munkakényszert.  Mert  a  munkás  csupán  azon 
esetben  elégítheti  ki  szükségleteit,  ha  valamely  kapitalisz- 
tikus  üzem  munkafegyelmének  aláveti  magát  ;  —  ha  ezt  nem 
teszi  :  elbocsátják  és  Ínséges  állapotba  jut,  amelyben  még 
munka  által  sem  elégítheti  ki  szükségleteit,  mert  nincsenek 
termelő  eszközei. 

A  kapitalista  kezébe  untig  elegendő  kényszerítő  eszközt 
ad  az  a  körülmény,  hogy  módjában  áll  a  munkást  elbocsá- 
tani, s  ezzel  Ínségbe  taszítani.  Fölösleges  tehát  a  munkás 
minden  személyi  alárendeltsége,  minden  formális  függése 
a  munkáltató  akaratától.  Fölösleges,  hogy  a  munkáltató 
és  a  munkás  viszonya  más  alakban  jelentkezzék,  mint  árúik 
viszonyában,  a  pénz  és  a  munkaerő  viszonyában.  Pénz  cse- 
rélődik ki  munkaerő  ellen  ;  két  tulajdonos  áll  egymással 
szemben,  kik  formaliter  kölcsönösen  megtartják  független- 
ségüket. Amerikában  és  Ausztráliában,  (hol  a  cseregazdasági 
princípium  aránylag  a  legtisztább  alakban  érvényesül)  a 
munkás  még  csak  nem  is  köszönti  munkaadóját,  ha  a  gyár- 
ban vagy  másutt  találkozik  vele. 

Természetes,  hogy  a  munkakényszer  annál  erősebb, 
minél  nagyobb  a  társadalomban  az  a  tartaléksereg,  amely- 
nek már  nem  jutnak  termelőeszközök.  Ha  kicsiny  ez  a  tar- 
taléksereg :  akkor  a  munkásra  nézve  az  elbocsáttatás  ke- 
vésbbé  fenyegető,  mert  nagyobb  valószínűséggel  számíthat 
rá,  hogy  újból  kap  munkaalkalmat,  s  így  az  elbocsáttatás 
nem  fosztja  meg  annak  lehetőségétől,  hogy  szükségleteit 
munka  által  kielégíthesse.  Nagy  tartaléksereg  ellenben  fenye- 
getővé teszi  az  elbocsáttatás  eshetőségét. 

A  tartaléksereget  azon  egyének  alkotják,  kiknek  már 
nem  jutottak  termelőeszközök,  s  akik  ennélfogva  alamizsná- 
ból vagy  más  segélyből  tengetik  —  úgy  ahogy  —  életüket. 
Ha  tehát  aránylag  sok  élelmiszer  és  munkaeszköz  áll  készen 
a  társadalomban,  akkor  a  tartaléksereg  kicsiny,  s  akkor 
egyszersmind  gyöngébben  jut  érvényre  a  kapitalisztikus 
munkaszervezetben  a  munkakényszer  ;  —  ez  viszont  annál 
erősebb,  minél  kevesebb  a  termelőeszköz  és  minél  nagyobb 
a  tartaléksereg.  Tudjuk,  hogy  a  termelőeszközök  mennyi- 
sége aránylag  annál  kisebb,  minél  szűkebb  a  föld  a  népesség 
számára   és   viszont   annál   nagyobb,   minél   nagyobb   bőség 

van  földben  :  —  következőleg  a  kapitalisztikus  munkaszer- 
vezetben levő  munkakényszer  gyöngül,  ha  a  termőföld  mennyi- 
sége a  népességhez  viszonyítva  nagyobbodik  —  és  viszont  erő- 
södik, ha  a  termőföld  relative  kisebbedik. 

A  kapitalisztikus  szervezet  munkakényszere  két  irány- 
ban érvényesül.  Egyrészt  arra  törekszik  a  tőkés  vállalkozó, 
hogy  a  munkást  addig,  míg  munkában  áll,  minél  intenzivebb 
munkára  kényszerítse,  amit  a  munkás  teljesítményének 
ellenőrzésével,  s  a  hiányosan  dolgozó  munkás  elbocsátásával 
ér  el.  Másrészt  arra  törekszik,  hogy  a  munkást  naponta  minél 
hosszabb  időn  át  kényszerítse  munkára.  Föltéve,  hogy  a 
munkás  azon  jószágokat,  melyek  az  ő  bérével  egyenlő  érté- 
kűek, napi  8  óra  alatt  produkálja  és  a  munkaidő  10  óra  :  a 
tőkés  2  munkaóra  termékét  kapja  nyereség  fejében.  Ha 
ellenben  a  munkaidő  12  óra  :  a  tőkés  4  munkaóra  termékét 
kapja,  tehát  kétszer  annyit.  Már  most  a  kapitalista  minden 
bizonnyal  azon  van,  hogy  minél  nagyobb  legyen  az  ő  reá 
eső  rész,  amit  —  adott  munkabér  mellett  —  a  munkaidő 
lehető  legnagyobb  meghosszabbításával  ér  el. 

Minél  nagyobb  a  tartaléksereg  és  minél  fenyegetőbb 
a  munkanélküliség,  annál  nagyobb  napi  munkaidőt  hajlandó 
vállalni  a  munkás.  Amennyiben  tehát  a  föld  mennyisége 
a  népességhez  viszonyítva  kisebbedik  :  nem  csupán  a 
munkabér  lesz  kisebb,  de  a  napi  munkaidő  is  nagyobb  lesz. 
Ellenkező  esetben  megfordítva. 

A  kapitalisztikus  munkakényszer  csökkenésének  jó 
példáját  látjuk  ez  idő  szerint  Uj-Zélandban,  hol  termőföld- 
ben aránylag  bőség  van  és  a  bevándorlás  csekély.  Itt  nem 
csupán  a  munkaidő  rövidebb,  de  a  munkások  fegyelme  is 
kisebb  és  munkájuk  is  aránylag  kevésbbé  eredményes, 
mint  másutt. 


A  kapitalisztikus  munkaszervezet  másik  sajátsága,  hogy 
t.  i.  a  munkás  nem  saját  munkaeszközeivel  dolgozik  és  a 
termék  nem  az  ő  tulajdonát  alkotja  :  a  jövedelem  és  vagyon- 
eloszlás  kapitalisztikus  állapotával  függ  össze.  Elkerülni 
csak  úgy  lehetne,  ha  a  kapitalista,  meghagyva  a  munkás 
önállóságát,    kamat    fejében     kölcsönözné    neki   a    termelő- 

eszközöket.  Ámde  a  munkás  nem  hitelképes,  mert  nincs 
vagyona  ;  ha  vagyona  volna,  volnának  termelő  eszközei 
és  nem  szorulna  a  kapitalistára.  Ha  tehát  a  kapitalista  biz- 
tosítani akarja  magát  afelől,  hogy  befektetett  tőkéjét  a 
nyereséggel  együtt  visszakapja,  akkor  le  kell  foglalnia  a 
munkaterméket. 

A  termék  a  vállalkozó  tulajdonát  alkotván,  a  munkás 
nem  azért  végzi  munkáját,  hogy  egy  bizonyos  munkater- 
méket produkáljon,  hanem  azért,  hogy  munkabért  kapjon. 
Ha  kivonhatja  magát  a  munka  alól  anélkül,  hogy  ezzel 
munkabérének,  vagy  munkaalkalmának  elvesztését  koc- 
káztatná, megteszi.  Közvetlenül  nem  az  ő  saját  szükséglete 
kényszeríti  őt  munkára,  hanem  a  munkavezető  parancsa. 


A  kapitalisztikus  cseregazdaság  —  mint  tudjuk  — 
nem  tiszta  cseregazdaság,  mert  egyoldalú  szolgáltatások 
is  vannak  benne.  A  munkás  az  ő  munkaszolgáltatásainak 
egy  részét  úgy  adja  oda,  hogy  semmiféle  munkaszolgálta- 
tást nem  kap  érte.  Ezzel  az  egyoldalú  szolgáltatással  füg- 
genek össze  a  kapitalisztikus  munkaszervezet  azon  saját- 
ságai, melyek  az  egyszerű  cseregazdasági  munkaszervezet- 
től megkülönböztetik. 

Ezzel  függ  össze  mindenekelőtt,  hogy  a  munkás  nem 
saját  termelő  fölszerelésével  dolgozik  :  mert  munkája  egy 
részét  egyoldalúan  adván  oda,  nem  marad  annyi  jövedelme, 
hogy  félretehesse  belőle  a  munkaeszközökre  valót. 

Mivel  azonban  nem  tud  semmit  félrerakni,  s  ennek  meg- 
felelően vagyontalan  :  a  munka  terméke  sem  lehet  az  övé, 
mert  a  vagyontalan  munkástól  a  kapitalista  a  maga  költ- 
ségeit és  nyereségét  csak  úgy  kaphatja  meg  biztosan,  ha 
mindjárt  a  munka  termékét  magának  foglalja  le. 

Az  egyoldalú  szolgáltatás  jelenlétével  függ  össze  továbbá, 
hogy  a  munkást  külső  eszközökkel  kényszerítik  a  dologra. 
Kényszereszközökkel  váltják  ki  a  munkásból  a  hatásos 
munkát  :  mert  a  munka  terméke  nem  lévén  a  munkásé, 
ez  nincs  érdekelve  a  munkafolyamatban  és  nem  dolgozik 
magától.   És   mivel   a   kapitalista   egyoldalúan   megkapja   a 

munkás  napi  teljesítményének  egy  részét  :  azon  van,  hogy 
ez  az  őreá  eső  rész  minél  nagyobb  legyen  ;  tehát  olyan  hosszú 
napi  munkaidőre  kényszeríti  a  munkást,  amilyenre  csak 
tudja. 

Az  egyszerű  árutermelésben,  hol  a  munkaeszköz  és 
a  termék  a  munkásé,  ki  senkinek  sem  teljesít  egyoldalú 
szolgáltatást,  s  önmagáért,  önmagának  dolgozik :  semmi- 
féle, a  munkás  személyén  kívül  álló  tényezőnek  nem  áll 
érdekében,  hogy  őt  dologra  kényszerítse.  Persze  hatalmá- 
ban sem. 

A  kapitalizmust  az  egyszerű  cseregazdaságtól  elvá- 
lasztó sajátságok  —  a  munkakényszer,  s  a  munkásnak  a 
munkaeszköztől  és  a  terméktől  való  elválasztottsága  :  — 
ezek  nem  csupán  a  kapitalizmust  jellemzik,  de  közös  saját- 
ságai ezek  mindazon  gazdaságszervezeteknek,  amelyek  egy- 
oldalú szolgáltatáson  alapulnak.  Föltaláljuk  őket  úgy  a 
kommunisztikus  községben,  mint  a  rabszolga-  vagy  a 
jobbágyszervezetben.  Tehát  a  kapitalisztikus  társadalom 
mindazon  vonatkozásokban,  melyek  a  benne  végbemenő 
egyoldalú  szolgáltatásokkal  kapcsolatosak  :  elmúlt,  a  fejlő- 
désben túlhaladott,  egyoldalú  szolgáltatásokon  alapuló 
gazdaságrendekkel  áll  rokonságban.  Ezeknek  visszamaradt 
elemei  azok,  melyeket  a  kapitalisztikus  árutermelésben  föl- 
találunk. 

Ha  azonban  a  kapitalisztikus  munkaszervezet  több 
tekintetben  rokon  is  a  történelmileg  túlhaladott,  csere  nél- 
kül funkcionáló  munkaszervezetekkel  :  viszont  épen  olyan 
jelentékeny  különbségek  választják  el  ezektől,  mint  az 
egyszerű  cseregazdasági  munkaszervezettől. 

A  különbséget  a  munkakényszerben  is  föl  lehet  ismerni. 
Kétségtelen,  hogy  a  kapitalisztikus  üzemben  munkakény- 
szer van  ;  a  munkást  dologra  ösztökélik,  ellenőrzik,  munka- 
idejét kiszabják.  De  míg  a  rabszolga  vagy  a  jobbágy  föl- 
tétlen munkakényszer  alatt  áll :  a  bérmunkás  csak  föltételes 
munkakényszer  alatt.  A  rabszolga  semmi  szín  alatt  sem  von- 
hatja ki  magát  a  munkakényszer  alól  ;  a  jobbágy  —  ha 
megvan  a  szabad  költözködése  —  csak  korlátozott  mér- 
tékben, különben  sehogy  sem.  Ellenben  a  bérmunkás  ott- 
hagyhatja   munkáltatóját,  amikor    akarja ;    ha    lemond    a 

munkabérről  :  egyszersmind  a  munkakényszert  is  lerázta 
magáról.  A  rabszolgát  és  a  jobbágyot  testi  fenyítékkel, 
sőt  az  előbbit  halálos  fenyegetéssel  is  lehet  munkára  kény- 
szeríteni. Ellenben  a  bérmunkás  személyére  nézve  szabad 
és  csupán  az  ő  egyéni  szükségleteinek  parancsára  lép  be  a 
kapitalisztikus  üzembe  és  veti  magát  alá  az  ott  uralkodó 
munka  kényszernek.  Munkabér  ellenében,  szabad  csere  alak- 
jában történik  a  munkakényszer  elvállalása  és  habár  nem 
is  tiszta  csereaktus  megy  ez  alkalommal  végbe,  amennyiben 
a  munkabér  kisebb  a  munka  termékénél  :  a  csere  szabadsága 
mégis  érvényre  jut  a  munkás  mozgási  szabadságában. 
S  ehhez  képest,  noha  benn  a  kapitalisztikus  üzemben  eset- 
ről-esetre  elő  is  írják  számára,  milyen  munkát  végezzen  : 
azért  mi  sem  áll  annak  útjában,  hogy  a  munkás,  ha  kedve 
van  hozzá  és  módját  ejtheti,  más  termelőágba  menjen  át. 
A  munkásoknak  termelőágak  szerint  való  elosztása  ugyan- 
úgy megy  végbe,  mint  az  egyszerű  árutermelésben. 

De  a  mennyileges  széj jelosztásban  is  mutatkoznak  kü- 
lönbségek. Míg  az  antik  és  a  hűbéri  társadalomban  a  föld- 
birtokosok —  nagyjából  véve  —  egyszersmind  az  összes 
termelőeszközök  tulajdonosai  voltak  :  addig  a  kapitalisztikus 
társadalomban  a  föld  birtokosa  és  a  termelőeszköz  tulaj- 
donosa  többnyire  két  különböző  személy. 

Míg  amott  csak  egyféle  munkátlan  jövedelem  van  : 
emitt  a  munkátlan  jövedelemben  két  egymástól  elválaszt- 
ható, s  a  gyakorlatban  többnyire  el  is  választott  részt  külön- 
böztetünk meg  :  a  földjáradékot  és  a  tőkenyereséget. 

Ügy  a  nyereségben,  mint  a  földjáradékban  jószágok 
értékemelkedése  nyilatkozik  meg  ;  e  kétféle  munkátlan  jöve- 
delemnek egymáshoz  és  a  munkabérhez  való  arányát  a 
termőföldben  való  szükség  foka  szabályozza,  szabad  árala- 
kulás útján.  Minden  bizonnyal  az  antik  és  a  középkori  tár- 
sadalomban is  úgy  volt,  hogy  a  rabszolga,  illetőleg  a  jobbágy 
sorsa,  munkája  termékében  való  részesedése  javult,  mikor 
a  földben  való  szükség  engedett  és  rosszabbodott,  mikor  a 
társadalom  élelmi  köre  összeszorult  :  de  a  változások  burkol- 
tan és  nehézkesen  mentek  végbe,  nem  pedig  oly  simán, 
szabad  áralakulás  keretében,  mint  a  kapitalizmus  uralma 
alatt. 

Mindent  összevéve  :  a  kapitalisztikus  cseregazdaság 
annyiban  különbözik  a  rabszolga-  és  a  jobbágygazdálkodás- 
tól, amennyiben  cseregazdaság,  —  viszont  az  egyszerű, 
tiszta  cseregazdaságtól,  amennyiben  kapitalisztikus,  amennyi- 
ben csereellenes  elveket  tartalmaz.  Tehát  a  kapitalisztikus 
gazdaságszervezet  átmeneti  képződmény  egyrészről  a  tisztán 
mninyileges  szétosztással  és  munkakényszerrel,  másfelől 
a  tisztán  minőleges  széj jelosztással  és  önfelelősséggel  szerve- 
zett gazdaságrend  között. 

Minél  nagyobb  hiányt  szenved  a  kapitalista  társadalom 
termőföld  dolgában  :  annál  nagyobb  a  munka  termékének 
azon  része,  melyet  a  munkás  egyoldalúan  szolgáltat  alföld 
és  a  tőke  birtokosainak,  s  egyszersmind  annál  inkább  elő- 
térbe lép  a  munkakényszer.  Tehát  annál  inkább  kidomborod- 
nak a  mai  gazdaságrend  azon  jellemvonásai,  melyek  az  antik 
és  a  középkori  gazdasággal  közösek.  Viszont  minél  inkább 
növekszenek  —  a  népességhez  viszonyítva  —  a  mezőgazdasági 
termelés  lehetőségei  :  annál  kisebb  lesz  a  munkatermék 
azon  része,  melyet  a  munkás  egyoldalúan  szolgáltat  be 
munkáltatóinak  s  egyszersmind  annál  gyöngébb  a  munka- 
kényszer. Tehát  a  kapitalista  gazdaságrend  annál  közelebb 
jut  az  egyszerű  árutermeléshez. 

Ha  a  földben  való  hiány  oly  erőssé  válik,  hogy  olyan 
rossz  földek  is  művelés  alá  kerülnek,  melyek  már  nem  adnak 
ki  többet  a  munkás  létminimumánál :  akkor  a  tőkenyereség- 
nek és  vele  a  kapitalizmusnak  és  vele  a  cseregazdaságnak 
egyáltalán  meg  kell  szűnnie,  s  egy  olyan  gazdaságrendnek 
kell  föllépnie,  mely  tisztán  egyoldalú  szolgáltatásokon  és 
külső  munkakényszeren  alapul. 

Viszont  ha  földben  való  abszolút  bőség  áll  be  :  akkor 
teljesen  megszűnnek  a  munkás  egyoldalú  szolgáltatásai 
a  munkakényszerrel  együtt,  s  akkor  a  tiszta  cseregaz- 
daság lép  föl,  melyben  a  termeléssel  járó  kooperáció 
kényszer  nélkül,  a  munkások  önkéntes  szövetkezése  útján 
történik. 

A  termőföld  és  a  népesség  mennyiségi  viszonya  nem 
csupán  a  jövedelemeloszlást  határozza  meg,  de  ez  határozza 
meg  egyszersmind,  milyen  mértékben  szorítja  ki  a  munka- 
szervezetben az  egyéni  önfelelősség  a  külső  munkakényszert 

és  a  jószágok  forgalmában  a  tiszta  csereaktus  az  egyoldalú 
szolgáltatásokat. 1 


A  kapitalista  gazdaság  itt  vázolt  fölfogása,  mely  a 
ricardoi  megismerésekben  gyökerez,  egyelőre  nem  egyéb, 
mint  munkahipotézis;  —  hogy  elmélet  rangjára  tarthasson 
igényt :  ehhez  még  ki  kell  dolgozni.  E  föladatot  azonban 
a  jelen  munka  szűk  keretében  nem  lehet  megoldani ;  — 
ehhez  külön  könyv  szükséges. 

1  V.  ö.  szerzőtől :   Kommunizmus  és  individualizmus.  Huszadik 
század,   1910.  március,  312 — 321.  1. 


IV.  FEJEZET 

A  nagygazdaság  és  a  kisgazdaság  munkaszervezete 

A  munkás  ellenőrzésének  föltételei  a  mezőgazdaságban 

A  mezőgazdasági  munka  azon  sajátossága,  hogy  növényi 
és  állati  életfolyamatokat  támogat,  két  irányban  fontos 
a  társadalmi  gazdaságra  nézve.  Fontos  egyrészt  azért, 
mert  belőle  nő  ki  a  csökkenő  földhozadék  törvénye,  mely 
az  emberi  táplálék  termelésének  lehetőségét  kiszabja,  már 
pedig,  a  mint  az  előző  fejezetben  láttuk,  a  társadalom 
szervezete  a  tápszerek  termelésének  lehetősége  szerint 
alakul.  Másrészt  pedig  azért,  mert  benne  vannak  meg- 
adva a  mezőgazdasági  munkás  ellenőrzésének  föltételei, 
amelyek  szintén  hatással  vannak  a  földművelés  munka- 
szervezetére és  így  közvetve  az  egész  társadalmi  termelés 
munkaszervezetére  is. 

Mindenütt,  ahol  munkakényszer  van,  nem  lehet  nél- 
külözni a  munkás  ellenőrzését,  mert  ha  a  munkás  észreveszi, 
hogy  őt  valamilyen  okból  nem  ellenőrzik  vagy  nem  ellen- 
őrizhetik :  akkor  hiába  fenyegetik  őt  akármilyen  megtorló 
eszközzel,  mégsem  fog  kielégítően  dolgozni.  A  kapitalisztikus 
munkaszervezetben  szintén  van  munkakényszer,  tehát  itt 
is  nagy  szerep  jut  az  ellenőrzésnek,  sőt  nagyobb,  mint  bár- 
mely más  munkaszervezetben,  mert  a  munkakényszer  nem 
föltétlen,  hanem  csak  föltételes  s  így  a  munkást,  ha  egyszer 
kitöltötte  munkaidejét  és  fölvette  az  érte  járó  bért,  többé 
nem  lehet  felelősségre  vonni. 

A  kapitalisztikus  mezőgazdasági  üzemben  a  munkás 
ellenőrzése   általában    nehezebb,    mint    a   nagyipari    üzem- 


110 

ben.  Dávid  főleg  a  következőkben  kifejtendő  három  körül- 
ménynek   tulajdonítja   ezt    a   különbséget. 

1.  Leghathatósabb  az  ellenőrzés,  ha  a  munka  eredmé- 
nyéből állapítja  meg  a  munkás  pontosságát  és  lelkiismeretes- 
ségét. Az  iparban  mi  sem  könnyebb  ennél,  mert  a  munka 
tárgyai  élettelen  testek,  s  a  munka  elvégzése  után  minden 
további  közbeeső  folyamat  nélkül  mutatkozik  az  eredmény 
is.  Ha  pl.  a  munkás  bizonyos  hosszúságú  és  átmérőjű  fém- 
hengert esztergályoz  :  ott  a  körző  és  a  méter,  vagy  az 
előre  elkészített  minta,  amellyel  azonnal  a  munka  elvégzése 
után  meg  lehet  állapítani,  csakugyan  olyan-e  a  henger, 
amilyennek  lennie  kell. 

Ellenben  a  sajátlagos  földművesmunka  hatását  elvég- 
zése után  azonnal  észlelni  nem  lehet,  azonnal  csak  a  támo- 
gatott életfolyamat  érzi  meg,  az  ember  csak  később  észlel- 
heti a  támogatott  élő  szervezet  tenyészetén.  Itt  tehát  nehéz 
a    munka   jóságát    eredményéből   ellenőrizni. 

2.  Az  ipari  termelőfolyamat  bármely  műveletét  (cse- 
kély kivétellel)  tetszés  szerint  bármikor  lehet  félbeszakí- 
tani vagy  újra  kezdeni.  Ennélfogva  azon  sok  különböző 
részművelet  közül,  melyre  a  munkamegosztás  fölbontja  a 
termelőfolyamatot  :  egyik  sincs  időhöz  kötve,  s  így  nem 
kell  időbelileg  következniök  egymás  után,  hanem  sok,  a 
fejlődés  különböző  állapotában  levő  munkatárgyon  vala- 
mennyit egy  időben  lehet  végrehajtani.  A  termelés  folyto- 
nos láncolat  ;  a  munkás,  ki  állandóan  egy  részműveletet 
végez,  csak  láncszem  a  nagy  munkafolyamatban,  mely  rög- 
tön megszakad,  ha  a  munkás  erélye  lazul.  Ha  például  nem 
végzi  el  az  ő  részműveletét  idejében  a  kellő  mennyiségű 
munkatárgyon  :  esetleg  több  száz,  a  munkafolyamatban  ő 
utána  következőnek  kell  a  munkát  abbanhagynia.  A  munka- 
folyamat maga  ellenőrzi  a  munkást.  Ahol  gép  van,  még 
fokozottabb  ez  az  ellenőrzés  ;  a  gép  aszerint,  amint  lassab- 
ban vagy  gyorsabban  jár,  maga  határozza  meg,  mennyit 
kell  dolgoznia  a  munkásnak,  ki  a  géphez  kénytelen  alkal- 
mazkodni. 

Ilyen  automatikus  ellenőrzés  nincs  a  mezőgazdaság- 
ban. Itt  az  élő  munkatárgy  különböző  állapotát  saját  élet- 
folyamata határozza   meg,   ez   szabja   meg,   mikor   kell   ezt 

vagy  amazt  a  műveletet  végezni.  A  termelőfolyamat  rész- 
műveleteit nem  lehet  térbelileg  egymás  mellé  helyezni  ; 
azok  időbelileg  következnek  egymás  után. 

3.  Az  ipar  élettelen  munkatárgyait  el  lehet  helyükről 
mozdítani,  sőt  a  legtöbbször  nagy  távolságokra  lehet  őket 
szállítani.  Tehát  az  ipari  vállalkozó  a  földolgozni  való  összes 
munkatárgyakat  egy  helyre  koncentrálhatja  ;  a  termelés  a 
munkások  nagy  tömegeit  egy  gyártelep  csekély  területén 
foglalkoztatja.  A  helyi  koncentráció  könnyűvé  teszi  az  ellen- 
őrzést. Ellenben  a  földművelés  munkatárgya,  a  növény 
röghöz  van  kötve,  nem  mozdulhat,  tehát  a  munkás  a  növény- 
termelés műveleteit  csak  a  föld  minden  pontját  bejárva, 
nagy  területen  végezheti.  Az  ellenőrzésnek  nagy  területen 
kell  történnie,  ami  sokkal  nehezebb  és  nagy  ellenőrző  sze- 
mélyzetet kíván. 

Hozzávehetünk  ehhez  a  három  ponthoz  még  egy  negye- 
diket. A  kapitalisztikus  üzem  szervezésének  nem  csupán 
arra  kell  kiterjeszkednie,  hogy  a  munkást  dologra  kény- 
szerítse, de  arra  is,  hogy  a  terméket  a  munkáltató  számára 
lefoglalja.  A  munkás  alkalmilag  egyéni  oppozíciót  fejt  ki 
a  kapitalista  tulaj  donbavétel  módja  ellen,  magyarul  mondva  : 
ellopja,  ami  a  kezeügyébe  esik.  Természetesen  nem  a  szer- 
vezett és  bérharcokat  vívó,  jobban  fizetett,  fejlettebb  értel- 
miségű  és  erkölcsi  érzékű  munkásról  lehet  ezt  elmondani, 
hanem  főleg  a  szervezetlen,  rosszul  fizetett,  értelmileg  és 
erkölcsileg  fejletlen  munkásról. 

Az  ipari  munkások  inkább  az  előbbi  típushoz  tartoz- 
nak. De  ezenfölül  az  ipari  munkás  nagyobbára  olyan  jószá- 
gokat termel,  amilyeneket  ő  maga  nem  használ  és  nem  is 
tudna  egykönnyen  értékesíteni.  De  különben,  ha  a  vállal- 
kozó ellenőrizni  kívánja  a  munkásokat  :  könnyen  végre- 
hajthatja ezt,  mert  hiszen  a  gyár  rendszerint  körül  van 
kerítve  és  a  munkás  nem  távozhatik  máshol,  mint  a  kapun 
keresztül.  Kezdetlegesebb  kapitalisztikus  viszonyok  között 
gyakran  előfordul,  hogy  a  távozni  készülő  munkásokat 
a  gyár  kapujában  megmotozzák.  Előbbrehaladott  viszonyok 
között  a  munkásnép  fejlettebb  önérzete  kiküszöböli  az  ily- 
nemű ellenőrzést,  mely  ilyen  viszonyok  között  tényleg 
tárgytalan  is. 

A  nagygazda  helyzete  ebben  a  tekintetben  is  egészen 
más,  mint  a  nagyiparosé.  A  mezőgazdasági  proletárok  min- 
den országban  a  munkásságnak  értelmileg  és  erkölcsileg  egy- 
aránt legfejletlenebb  részét  alkotják.  Továbbá  a  mezőgaz- 
daság főleg  embernek  és  állatnak  való  táplálékot  produkál : 
tehát  olyan  jószágot,  melyet  maga  a  munkás  is  használhat 
saját  maga  és  családja,  vagy  állatai  részére,  de  emellett  — 
mivel  mindenki  használhatja  —  értékesíteni  is  könnyen 
lehet.  Ezenfelül  a  gazdaságban  használatos  szerszámok 
között  is  sok  olyan  van,  ami  a  földműves  nép  körében 
általánosan  használatos  és  forgalmas.  Végül  a  nagygazda- 
ságban nincs  gyárkapu,  sokszor  még  körülkerített  udvar 
sincs  ;  a  munkás  akárhányszor  a  közvetlen  közelben,  ha 
nem  épen  az  udvaron  lakik.  Az  ellenőrzés  tehát  rendkívül 
nehéz. 

Pedig  tényleg  szükség  van  rá.  Nincs  ezen  mit  szépít- 
getni. A  mezőgazdasági  proletár  embertelen  gazdasági  és 
társadalmi  elnyomatás  alatt  sínylődik.  Egy  uradalmi  cse- 
lédtől, ki  nyolcadmagával  lakik  egy  szobában,  aki  leányá- 
nak szüzessége,  feleségének  hűsége  dolgában  akárhányszor 
megalkudni  kénytelen  és  gyermekkorától  fogva  a  legnagyobb 
megaláztatásnak  van  kitéve  :  ilyen  embertől  nem  lehet 
azt  kívánni,  hogy  tetteiben  a  szabad  ember  nyíltsága  és 
önérzete  vezérelje.  Hiszen,  ha  szabad  ember  módjára  érezne, 
akkor  nem  lopna,  hanem  fellázadna. 


Az  iparban  a  munkás  ellenőrzése  minden  tekintetben 
tökéletes  lehet  ;  a  munka  elvégzése  után  azonnal  mutat- 
kozván az  eredmény,  könnyen  meg  lehet  állapítani,  mennyit 
végzett  a  munkás,  valamint  hogy  jól  vagy  rosszul  dolgo- 
zott-e. A  könnyű  ellenőrzés  lehetővé  teszi,  hogy  az  iparban  a 
kapitalisztikus  munkaszervezet  teljes  következetességgel  jus- 
son érvényre.  Szombaton  délután  a  vállalkozó  a  munkások 
hetibérét  kifizetvén  :  tudja,  mennyi  és  milyen  munkatel- 
jesítményt kapott  azért  a  bérösszegért.  És  ha  a  munkás 
hétfőn  már  nem  jönne  munkába  :  a  vállalkozó  biztos  lehet 
afelől,  hogy  a  munkás  nem  kapott  több  bért,  mint  ameny- 

nyiért  tényleg  megdolgozott.  Az  iparban  kiadott  munka 
azonnal  látható,  mérhető  alakba  kerül  ;  fölösleges,  hogy 
a  vállalkozó  szorosabb  viszonyban  legyen  a  munkással, 
kitől  hat  napi  munkateljesítményt  vásárol,  mint  a  kereske- 
dővel, akitől  hat  waggon  szenet  vásárol.  Én  adok  pénzt, 
te  adsz  munkaerőt.  A  munkáltató  és  a  munkás  viszonya 
a  pénz  és  a  munkaerő  viszonyában  jut  kifejezésre  ;  tisztán 
tárgyi  viszonyban. 

Fölösleges  továbbá,  hogy  a  vállalkozó  a  munkást  bizo- 
nyos időre  lekösse,  hogy  pl.  testi  büntetést  kívánjon  ellene, 
ha  vállalatát  egy  bizonyos  határidőn  belül  elhagyná.  Az 
ipari  termelőfolyamatot  tetszés  szerint  félbe  lehet  szakítani 
és  újra  kezdeni  ;  a  nyersanyagok  a  legtöbb  esetben  nem 
romlandók,  a  termelést  akár  hónapokig  félbe  lehet  hagyni 
minden  számbavehető  technikai  kár  nélkül.  Semmi  termé- 
szeti körülmény  nem  áll  annak  útjában,  hogy  a  munkás 
az  ő  mozgásszabadságával  a  termelés  technikai  károsodása 
nélkül  tetszése  szerint  élhessen,  és  hogy  munkaerejét  annak 
és  akkor  adja  el,  akinek  és  amikor  akarja. 

Vájjon  lehetséges-e  a  mezőgazdaság  terén  hasonló 
tisztaságban  érvényre  juttatni  a  kapitalisztikus  munka- 
szervezetet ?  Nagyon  meg  kell  gondolnunk.  Mert  a  kapita- 
lisztikus munkaszervezetben  csak  feltételes  munkakényszer 
van,  melynek  a  munkás  —  saját  kényszerítő  szükségleteinek 
önálló  mérlegelése  után  —  akkor  veti  magát  alá,  mikor  ő 
akarja.  Holott  a  mezőgazdasági  termelő  folyamatot  nem 
lehet  tetszés  szerint  félbeszakítani  és  újra  kezdeni :  az  élet 
természetes  fejlődése  szabja  meg  minden  művelet  elvég- 
zésének idejét.  És  minden  részműveletet  okvetlenül  el  kell 
végezni ;  az  elmulasztás  az  egész  előző  munka  eredmé- 
nyének, vagy  legalább  is  ezen  eredmény  nagy  részének 
elvesztését  vonja  maga  után.  Ha  egyszer  a  magot  elve- 
tették :  az  aratást  elmulasztani  nem  lehet,  mert  külön- 
ben az  egész  termés  odavész.  Ha  a  barom  ápolását, 
etetését  csak  néhány  napig  is  elmulasztják  :  az  állat 
elpusztul. 

Ezenfölül  a  kapitalisztikus  munkaviszony  :  tárgyi  vi- 
szony, pénz  és  munkaerő  viszonya.  Holott  a  gazda,  mikor 
a  napszámot  kifizeti,   nem  tudja  biztosan,  mennyi  és  milyen 

Dániel :  Föld  és  társadalom.  8 


114 

teljesítményt  kapott,  mert  a  munka  hatása  nem  mutat- 
kozik azonnal.  És  ha  később  kitűnnék,  hogy  a  munkás 
kárt  tett  :  nem  lehet  őt  felelősségre  vonni,  ha  már  odébb 
állott  és  a  tárgyi  viszonyból  folyólag  különben  is  szemé- 
lyére nézve  szabad  ember ;  ha  rá  is  lehetne  bizo- 
nyítani, hogy  szándékosan  kárt  okozott,  testi  büntetéssel 
nem  lehetne  őt  sújtani.  Csak  vagyonilag  lehetne  őt  fele- 
lősségre vonni,  vagyona  pedig  nincs  —  hiszen  különben 
nem  volna  proletár. 

Ha  mindezeknek  a  mezőgazdasági  munka  sajátos  ter- 
mészetéből folyó  tényeknek  következéseit  szigorúan  le 
akarjuk  vonni  :  arra  az  eredményre  kell  jutnunk,  hogy  a 
kapitalisztikus  munkaszervezetet  a  mezőgazdaságban  nem 
lehet  alkalmazni.  Holott  tényleg  azt  látjuk,  hogy  alkalmaz- 
zák. Kiindulásunk  tehát  nem  lehet  helyes,  legalább  is  nem 
egészen.  Tényleg  így  is  van,  amennyiben  figyelmen  kívül 
hagytuk,  hogy  vannak  a  mezőgazdasági  termelésben  olyan 
műveletek  és  művelet-csoportok  is,  melyekre  a  mezőgazda- 
sági munka  imént  előadott  jellemzését  csak  módosításokkal 
lehet  alkalmazni. 

Ellenőrzésük  könnyebb  vagy  nehezebb  volta  szerint  a 
mezőgazdaságban  előforduló  munkákat  nagyjából  a  követ- 
kező csoportokra  lehet  osztani : 

A  növénytermelésben 

a)  Talaj  előkészítő  és  növényápoló  munkák.  (Szántás, 
ültetés,  kapálás,  metszés  stb.,  továbbá  kártékony  állatok 
és  növények  irtása).  Elvégzésük  jóságának  vagy  hiányos- 
ságának hatása  csak  hetek,  hónapok  múlva  mutatkozik 
a  növények  jobb  vagy  rosszabb  fejlődésében.  De  ez  ismét 
más  tényezőktől  is  függ  :  a  talajtól  és  az  időjárástól.  A  mun- 
kás —  ha  ugyan  felelősségre  vonnák  —  ezekre  tolhatná  a 
hiányt.  Ellenőrzésük  tehát  csak  közvetlenül  a  művelet 
tartama  alatt,  a  munkásoknak  és  munkájuknak  folytonos 
szemmeltartásával  lehetséges.  Tekintve  a  nagy  és  folyton 
változó  területet,  melyen  a  munkálatok  folynak  :  az  ellen- 
Őrzés  feladata  épen  nem  könnyű.  Nagykiterjedésű  gazdasá- 
gokban, hol  a  munkások  több,  egymástól  messze  eső  cso- 

portban  dolgoznak,  minden  csoporthoz  külön  felügyelő  kell, 
ami  nagyszámú  improduktív  és  emellett  (hogy  megbízható 
legyen)  jobban  fizetett  felügyelő  személyzetet  igényel. 
Es  még  így  sem  tökéletes  az  ellenőrzés. 

b)  Szintén  nagy  területen  történik  az  arató-  és  szedő- 
munkák ellenőrzése,  mégis  sokkal  könnyebb  az  előbbiekénél. 
Ezen  müveletek  ugyanis  nem  a  fejlődő  növény  életfolyama- 
tának támogatásában,  hanem  ellenkezőleg,  annak  megszakí- 
tásában állnak,  illetve  az  érett  termés  összegyűjtésében. 
Eredményük  tehát  a  végrehajtásnál  közvetlenül  mutatkozik. 
Ellenőrzésüket  csak  a  nagy  terület  nehezíti  meg,  amelyen 
végbemennek. 

c)  Még  könnyebb  a  szérű-  és  magtármunkák  (cséplés, 
rostálás,  kazalrakás,  vermelés  stb.)  továbbá  a  trágya-  és 
takarmánykezelés)  ellenőrzése  :  mert  nemcsak  a  munkatárgy 
élettelen,  de  végrehajtásuk  sem  történik  nagy  területen, 
hanem  a  gazdaság  bizonyos  pontjára  koncentrálódik. 

Az  állattenyésztésben 

a)  Legeltetés.  Nem  nehéz  munka  ;  a  barmok  maguk 
tevékeny  részt  vesznek  benne  ;  a  pásztort  kutyája  segíti. 
Az  ellenőrzés  csak  hosszabb  időközönként  történik  és 
nem  terjed  tovább  annak  megállapításánál,  vájjon  az  álla- 
tok számszerint  megvannak-e,  egészségesek-e  és  milyen 
a  szaporodásuk  ? 

b)  Ápolás.  Főkép  az  istállóban  történik  ;  igás  jószágnál 
kiterjed  arra  a  bánásmódra  is,  melyben  az  állat  iga  vonás 
közben  részesül.  Eredményét  napról-napra  csak  úgy  lehetne 
ellenőrizni,  ha  a  barom  beszélni  tudna.  Hosszabb  időközök- 
ben az  állat  jobb-rosszabb  állapota  nyújt  támaszpontot  a 
munka  eredményének  megítéléséhez.  A  munkás  akkor  is 
átháríthatja  a  felelősséget  az  állat  fajára,  betegségekre  vagy 
más  élettani  tényezőkre. 

Alig  van  mezőgazdasági  üzem,  melyből  a  felsorolt 
különböző  munkanemek  bármelyike  is  hiányoznék.  Vala- 
mennyi képviselve  van  valamennyi  gazdaságban,  de  koránt- 
sem egyenlő  mértékben. 

Extenzív  gazdaság,  mely  nagy  területet  aránylag  cse- 

kély  munkával  művel  meg,  nem  nagy  súlyt  helyez  a  talaj - 
előkészítő,  növényt  és  állatot  ápoló  műveletekre.  Ilyen 
viszonyok  között  a  gazdaság  munkálataiból  aránylag  nagy 
részt  foglalnak  le  az  arató,  legeltető,  szérű-  és  magtármunkák. 
Extenzív  gazdaságban  a  munkás  ellenőrzése  és  a  kapitalisz- 
tikus  munkaszervezet  alkalmazása  nem  ütközik  nagy  nehéz- 
ségekbe. 

A  mezőgazdaság  technikai  haladása  azonban  mindenütt 
az  extenzitás  kiküszöbölésére  irányul ;  —  oda  irányul,  hogy 
bizonyos  változatlan  területen  abszolúte  nagyobb,  de  arány- 
lag kisebb  munka  árán  tudjunk  úgy  abszolúte,  mint  aránylag 
nagyobb  terméseredményeket  produkálni.  Haladó  intenzitás 
fejezi  ki  a  mezőgazdaság  technikai  haladását.  Minél  fejlet- 
tebb technika  nyer  alkalmazást  :  annál  több  nemesített 
állat-  és  növényfaj  jelen  meg  a  mezőgazdasági  üzemben, 
s  egyszersmind  annál  finomabbá  és  tökéletesebbé  válik  ezek 
ápolása.  Tehát  annál  inkább  szaporodnak  s  egyszersmind 
annál  nagyobb  figyelmet  és  pontosságot  követelnek  épen 
azon  műveletek,  amelyeket  a  legnehezebb  ellenőrizni.  Továbbá 
annál  nagyobb  kárral  jár  minden  egyes  részművelet  elmu- 
lasztása vagy  helytelen  végrehajtása. 

Következőleg  minél  előbbre  tör  a  mezőgazdaság  a 
haladó  intenzitás  útjain  :  annál  nehezebbé  válik  a  kapi- 
talisztikus  munkaszervezet  alkalmazása.  Ha  ma  még  a 
mezőgazdasági  termelés  túlnyomó  része  eléggé  extenzív 
mederben  folyik  is  ahhoz,  hogy  a  kapitalisztikus  munka- 
szervezet alkalmazható  legyen  :  a  technikai  haladás 
előbb-utóbb  olyan  állapotot  teremt,  amelyben  ez  lehetet- 
lenné válik. 

A  modern  kapitalisztikus  nagygazdaságszervezetnek 
tehát  előbb-utóbb  el  kell  tűnnie  a  föld  színéről.  De  minek 
kell  utána  következnie  ?  Vagy  a  mai  nagygazdaságból 
fejlődik  ki  olyan  nagyüzemi  szervezet,  mely  a  magasabb- 
rendű agrártechnika  követelményeinek  megfelel,  vagy  pedig 
a  kisgazdaság  lép  a  mai  nagygazdaság  helyébe  és  ebből 
alakul  ki  a  fejlettebb  technikához  mérten  szükségessé  vált 
munkaszervezet . 

Egy  bizonyos  :  ha  a  jövő  földművelésének  munka- 
szervezete a  mai  nagygazdaságból  fejlődik  ki,  egészen  más 

elvek  lesznek  benne  uralkodók,  mint  ha  a  mai  kisgazdaság 
szolgál  kiindulásul.  És  mivel  a  társadalom  rendje  a  föld- 
müvelés munkaszervezetéhez  fűződik  :  az  egész  jövő  tár- 
sadalom képe  más  lesz  ebben  és  más  lesz  amabban  az 
esetben. 

Ismerve  a  kérdés  jelentőségét,  most  már  lássuk,  milyen 
szervezeti  elvek  csiráját  rejti  magában  a  mai  nagygazdaság 
és  milyenekét  a  mai  kisgazdaság. 

A  kapitalisztikus  nagygazdaság  munkaszervezete 

A  modern  nagygazdaságszervezet  kapitalisztikus  jel- 
lege kétségbevonhatatlan,  sőt  egyenesen  szembeötlő. 
A  nagygazda  a  termelőeszközök  tulajdonosa ;  a  munka 
terméke  közvetlenül  a  termelés  által  az  ő  tulajdonába 
kerül  ;  a  munkaerőt  bérmunkás  szolgáltatja  munkabér 
ellenében,  melynek  megállapítása,  mint  bármely  csere- 
ügyletnél, a  felek  szabad  egyezkedése  .  útján  történik. 
Mindamellett  vannak  a  modern  nagygazdaság  munkaszer- 
vezetében olyan  sajátságok  is,  melyek  nem  állnak  össz- 
hangban a  kapitalisztikus  szervezet  sajátságaival,  sőt  ezekkel 
épen  ellentétesek. 

A  kapitalisztikus  munkáltató  a  bérmunkással  nem  sze- 
mélyi, hanem  tárgyi  viszonyban  áll ;  viszonyuk  nem  az  úr 
és  a  szolga,  hanem  a  pénz  és  a  munkaerő  viszonya.  A  mun- 
kás átadja  munkaerejét  és  átveszi  érte  a  pénzt  :  de  különben 
szabad  ember,  aki  azt  tesz,  amit  akar  ;  keresményét  olyan 
árukra  cseréli  be,  amilyenekre  akarja  ;  az  önként  vállalt 
munkán  kívül  semmivel  nem  tartozik  munkáltatójának ; 
semmiféle  alárendeltség  nem  köti  őt  ehhez  ;  okozott  károkért 
csupán  vagyonilag  felelős,  testileg  nem  ;  a  munkaviszonyt 
bármikor  fölbonthatja  és  szabadon  távozhat. 

Mint  már  említve  volt  :  a  mezőgazdasági  munka  ter- 
mészete lehetetlenné  teszi  a  nagygazda-osztályra  nézve, 
hogy  saját  létérdekeinek  veszélyeztetése  nélkül  a  kapita- 
lisztikus munkaviszony  ezen  összes  következéseit  levonja. 
S  ez  a  körülmény  hozza  létre  a  nagygazdaság  szervezetében 
a  tárgyi  munkaviszonnyal  ellentétes  elemeket,  amelyek 
főleg  a  munkás  díjazásának  s   a  munkaviszony    fölbontá- 

sának  módjában  nyilvánulnak,  továbbá  a  munkás  kisebb- 
nagyobb  testi  alárendeltségében,  a  munkással  való  bánás- 
módban és  ennek  kiegészítő  ideológiáiban. 

A  díjazás  módja  úgy  alakul,  hogy  a  munkásnak  minél 
kevesebb  alkalma  legyen  eltulajdonított  terményt  értéke- 
síteni. Ha  pénzben  kapná  egész  díjazását  :  közel  esnék  az 
a  csábítás,  hogy  élelmiszereinek  egy  részét  jogtalan  úton 
szerezze  meg,  a  pénzt  pedig  egyéb  célokra  fordítsa.  Tehát 
természetben  kapja  élelmezését ;  s  ennek  is  legalkalmasabb 
módja,  ha  a  gazda  konyháján  főznek  a  cseléd  számára, 
ami  persze  ennek  nőtlenségét  vagy  hajadonságát  tételezi  föl. 
Nős  cselédek  bizonyos  mennyiségű  gabonát,  hüvelyest  stb. 
kapnak  konvenció  gyanánt,  s  a  gazda  azon  van,  hogy  a 
konvenció  sem  túlságosan  kicsiny,  sem  túlságosan  nagy  ne 
legyen  ;  előbbi  esetben  a  cseléd  kísértetbe  jönne,  hogy 
lopással  pótolja  a  hiányt,  utóbbi  esetben  alkalma  nyílnék 
a  fölösleg  eladására,  amivel  aztán  esetleg  lopott  termény 
eladását  is  takarhatná.  Tehenet  tartaniok  rendszerint 
nem  szabad,  sertést,  baromfit  is  csak  korlátozott  szám- 
ban, nehogy  alkalmuk  nyíljék  eltulajdonított  takarmány 
fölhasználására. 

Ezzel  tehát  ki  van  kezdve  a  kapitalisztikus  munka- 
viszony azon  elve,  hogy  a  munkás  a  maga  keresményét 
tetszése  szerint  való  árukra  cserélheti  be,  és  hogy  a  fogyasz- 
tásban független  a  munkáltatótól.  Az  utóbbi  —  amennyiben 
természetbeli  díjazást  kényszerít  rá  a  munkásra  —  meg- 
határozza, hogy  ez  mit  fogyasszon  és  amennyiben  kor- 
látozza a  munkás  háztartását  :  megakadályozza,  hogy  a 
munkás  minden  tekintetben  arra  fordíthassa  keresményét, 
amire  ő  akarja. 

A  természetbeli  díjazáshoz  járul  egy  darab  részes  mun- 
kára kiadott  föld.  Nemcsak  az  állandó  munkások,  a  nős 
cselédek  és  zsellérek  kapnak  ilyent,  de  igen  gyakran  az  ara- 
tásra, kapálásra,  szedésre  fölfogadott  időszakos  munkások 
is.  Ez  az  intézkedés  már  egy  további  célra  irányul  :  a  munkás 
megkötésére.  Ha  egyszer  a  munkás  a  maga  részes  földjét 
müvelés  alá  vette  :  nem  hagyhatja  el  a  munkaviszonyt,  míg 
a  termést  le  nem  aratta  ;  különben  kárba  vész  minden  előző 
munkája,  melyet  a  részes  földre  fordított. 

A  munkás  megkötésére  nagy  súlyt  helyeznek  az  összes 
nagygazdaságok.  Olyan  munkás,  aki  ma  jön  és  holnap 
mehet,  nem  érez  olyan  felelősséget,  mint  az,  aki  tudja, 
hogy  neki  még  több  hónapig  kell  helyben  maradnia  és  a 
gazda  —  amennyiben  valamely  hiányosságra  rájönne  — 
könnyen  kellemetlenné  tehetné  számára  a  még  hátralevő 
időt.  Már  pedig  a  mezőgazdasági  munkánál  az  ellenőrzés 
nehézségei  nagyon  hasznossá  teszik  a  munkáltatóra  nézve, 
ha  a  munkás  minél  nagyobb  felelősséget  érez,  de  meg  avégett 
is  meg  kell  kötnie  a  munkást  —  mint  már  szó  volt  róla  — 
hogy  a  természet  szabta  munkaidőben  ne  hiányozzék. 
Tehát  a  gazdák  lehetőleg  arra  iparkodnak,  hogy  munkásaik 
egy  nagy  részét  egész  esztendőre  fogadják  föl ;  a  cseléd  és 
a  zsellér  a  mezőgazdasági  munkás  igazi  tipusa.  Az  időszakos 
munkást,  az  aratót  is,  ha  lehet,  már  a  télen  szerződtetik. 
Ahol  pedig  sok  kapásnövényt  művelnek  :  a  tisztán  külső 
munkákkal  (kapálással,  aratással  stb.)  foglalkoztatottakat 
is  tavasztól  őszig  egyfolytában  lekötik. 

így  a  munkaviszony  hosszabb  időre  szóló  szerződés 
alakjában  jő  létre.  S  ami  a  dologban  a  legérdekesebb  :  e 
szerződés  betartásáért  a  munkás  nem  csupán  vagyonilag 
felelős,  de  testileg  is.  Ha  a  szerződés  lejárta  előtt  föl  akarja 
bontani  a  munkaviszonyt  :  csendőrök  jönnek  érte  és  bör- 
tönbe viszik.  Megtörténik  ez  mindazon  országokban,  ahol  a 
nagygazdáknak  befolyásuk  van  a  törvényhozásra  ;  a  tör- 
vény fogságbüntetéssel  torolja  meg  úgy  a  cselédek,  mint 
egyéb  mezőgazdasági  munkások  szerződésszegését. 

Ahol  ez  az  eset  fönnáll,  ahol  a  munkás  saját  személyé- 
vel felelős  a  munkaviszony  fölbontásáért  :  ott  a  munkás  a 
szerződés  megkötése  alkalmával  nem  munkaerejét  adja  el, 
de  eladja  saját  személyét  egy  bizonyos  időre.  S  ezzel  kap- 
csolatban, habár  a  szerződés  megkötésére  saját  szükségletei 
kényszerítik  is  :  ha  egyszer  már  megkötötte  a  szerződést, 
nem  az  elbocsátással  való  fenyegetés  kényszeríti  őt  munkára, 
hanem  a  börtönnel  való  fenyegetés.  Míg  azonban  az  elbocsátás 
oly  munkakényszer  eszközét  alkotja,  mely  alól  a  munkás  — 
amennyiben  a  munkaviszonyt  önként  fölbontaná  —  kivon- 
hatja magát  :  a  börtön  olyan  kényszereszköz,  mely  elől  a 
munkás  semmi  föltétel  alatt  nem  menekülhet.   Ha  egyszer 

megkötötte  a  szerződést  :  hiába  tenné  le  a  munkaszerszá- 
mot azzal  a  kijelentéssel,  hogy  neki  nem  kell  munkabér,  — 
a  börtönt  el  nem  kerülheti.  Vagyis  a  föltételes  munkakény- 
szer helyét  a  szerződés  tartamára  föltétlen  munkakényszer 
foglalja  el. 

A  föltétlen  munkakényszer  azonban  nyilt  ellentétben 
áll  a  cseregazdasági  munkaszervezet  sajátosságaival.  Csere- 
gazdaság :  azon  munkaszervezet,  melyben  a  munkást  csu- 
pán saját  egyéni  szükségletei  kényszerítik  munkára.  S  a 
kapitalisztikus  cseregazdaságban,  ha  van  is  munkakényszer  : 
ez  csak  föltételes,  melynek  a  munkás  csupán  addig  veti 
magát  alá,  míg  saját  egyéni  szükségleteiben  az  erre  kény- 
szerítő erőt  föltalálja.  Tehát  a  modern  európai  nagygazdaság, 
midőn  a  dolgozni  nem  akaró  munkás  ellen  börtönt  alkalmaz 
kényszerítő  eszköz  gyanánt  :  a  munka  szervezésének  oly 
módjához  folyamodik,  mely  idegen  a  cseregazdaságtól. 
Idegen,  de  épenséggel  nem  új  ;  a  börtön  a  kalodával  és  a 
deressel  együtt  a  régi  jobbágyszervezetben  szerepelt,  mint 
azon  kényszerítő  eszköz,  melyet  a  dolgozni  nem  akaró 
munkás  ellen  alkalmaztak.  Ilyenformán  a  modern  európai 
nagygazdaság  munkaszervezetében  —  kapitalisztikus  külső 
alatt  —  tisztán  föl  lehet  ismerni  a  régi  jobbágyszervezet 
elemeit. 

A  régi  jobbágyszervezetre  emlékeztet  az  a  patriarcha- 
lisztikus  szellem  is,  mely  a  modern  európai  nagygazdaságot 
betölti  s  a  munkáltató  és  a  munkás  érintkezésének  külső 
formáit  kiszabja.  A  régi  jobbágy  világ  szelleme  ez.  A  klasz- 
szikus  ókorban  ismeretlen  volt  ;  a  rabszolgatartó  római  a 
kegyetlen  erőszak  modorában  érintkezett  rabszolgájával, 
kivel  úgy  bánt,  mint  valamely  állattal,  amelynek  semmihez 
sincs  joga,  még  az  élethez  sem.  A  rabszolgatartónak  és  rab- 
szolgájának viszonya  egy  személy  és  egy  tárgy  viszonya  volt. 
Ellenben  a  jobbágynak  megvolt  az  élethez  való  joga,  voltak 
ezenfelül  egyéb  jogai  is,  s  a  viszony,  mely  közötte  és  földesura 
között  fönnállott,  két  személy  viszonya  volt.  Igaz,  hogy  nem 
két  egyenlőjogú  személy,  hanem  két  olyan  személy  viszonya 
volt,  kik  közül  az  egyiknek  inkább  csak  jogai,  a  másiknak 
inkább  csak  kötelességei  voltak.  De  azért  a  jobbágy  nem 
volt  minden  jog  nélkül,  s  a  földesúr  minden  kötelesség  nél- 

kül ;  a  földesúr  alkalomadtán  gondoskodni  tartozott  a  job- 
bágyról. A  jobbágy  úgy  viszonylott  a  földesúrhoz,  mint  egy 
kiskorú  személy  egy  teljeskorú  személyhez,  ki  atyai  hatal- 
mat gyakorolt  fölötte.  Noha  a  jobbágy  nem  is  volt  annyira 
kiszolgáltatva  ura  kényének,  mint  a  rabszolga  :  az  atyai 
hatalom  mégis  kiterjedt  annyira,  hogy  a  jobbágynak  nem 
igen  voltak  magánügyei,  —  a  földesúr  majdnem  mindenbe 
beleszólhatott. 

E  kor  szelleme  nem  halt  meg,  sőt  él  és  virul  a  modern 
európai  nagygazdaságban.  A  cseléd  a  gazda  háztartásának 
tagja,  aki  fölött  ez  a  házi  fegyelem  jogát  gyakorolja.  Több 
európai  állam  cselédtörvénye  a  házi  fegyelem  fönntartása 
végett  testi  fenyíték  vagy  becsületsértő  leszidás  alkalmazását 
is  megengedi.  És  nem  csupán  a  cseléd,  de  bármely  mező- 
gazdasági munkás  levett  süveggel  áll  a  földesúr  előtt  ;  amaz 
»te«-nek  szólítja  őt.  Nem  egy  felsőbbrendű  lény  érintkezik 
itt  egy  közönséges,  alacsonyrendü  halandóval  ?  Nem  kell 
épen  Magyarországra  gondolnunk  ;  Angliában  is  csak  fog- 
hegyről beszélnek  a  földművelő  munkással,1  pedig  ott  az 
ipari  munkás  teljesjogú  gentleman,  s  a  munkáltatójának 
még  egy  köszönéssel  sem  tartozik.  Hiába  :  a  mezőgazdasági 
munkáltató  nem  állhat  a  munkásával  olyan  viszonyban, 
mint  az  ipari.  Mit  kezdhetne  ő  munkás-gentlemanekkel, 
akik  gondolkoznak,  akik  megnézik,  mit  kaptak,  és  meg- 
gondolják, mit  adnak  érte  ?  Mikor  a  mezőgazdaságban  oly 
sok  alkalma  van  a  munkásnak,  hogy  —  ellen  nem  őrizhető 
módon  —  lustán  és  hiányosan  dolgozzék,  sőt  hogy  kárt  tegyen, 
ha  megboszantják.  Ha  föl  akarjuk  fogni  az  ipari  és  a  mező- 
gazdasági munka  lényeges  különbségét  :  képzeljük  el  a  mun- 
kások obstrukcióját  (amerikázását)  valamely  belterjesen 
művelt  nagygazdaságban,  kényes  állatokkal,  növényekkel 
való  dolgozás  közben.  Óriási  károkat  okozhatnának,  való- 
ságos rombolást  vihetnének  véghez,  s  a  kártevés  hatása 
csak  napok,  hetek  múlva  mutatkoznék  ! 

Mezőgazdasági  munkáltatónak  olyan  emberre  van  szük- 
sége,   akinek    cselekedeteit    nem    a    gondolkodás    irányítja, 


1  M.  J.  Landa  (London) :    Die  Landflucht  in  England.  Doku- 
mente  des   Fortschritts.   September,    1908.   847.   1. 

hanem  az  örökölt  szokás  ;  olyan  munkásra,  aki  hűségesen 
dolgozik  urának,  mert  magasabbrendű  lénynek  tekinti  és 
megnyugszik  abban  a  tudatban,  hogy  neki  dolgoznia  kell, 
míg  amaz  uraskodik,  ez  lévén  a  világ  sora  ;  saját  jogáról 
pedig  fogalma  sincs.  Ezért  domborodik  ki  a  mezőgazdasági 
munkaviszonyban  a  munkáltató  felsőbbrendűsége  és  a  mun- 
kás alsóbbrendüsége  ;  ezért  beszél  a  földesúr  oly  félvállról  a 
munkással,  s  amennyiben  jóindulatot  tanúsít  iránta  :  ezt 
is  bizonyos  leereszkedéssel  teszi,  mint  felsőbbrendű  lény, 
aki  arra  is  jogot  formál,  hogy  beleszóljon  az  alája  rendelt, 
kiskorúságban  élő  egyén  magánügyeibe.  Épen  az  jellemzi 
a  patriarchális  munkáltatót,  hogy  a  munkást  nem  tekinti 
egészen  állatnak,  mint  a  rabszolgatartó  (mert  hiszen  szük- 
sége van  a  munkás  hűségére)  —  :  embernek  tekinti,  de  kis- 
korú embernek,  akit  vezetni  kell  és  pórázon  tartani. 

Európaszerte  azon  iparkodnak  a  nagygazdák,  hogy  a 
földműves  népet  kiskorúságban  tartsák  ;  ezért  követelnek 
minél  több  vallást  és  minél  kevesebb  népoktatást. 

Az  európai  nagygazdaság  ideológiája  a  tekintély-elv, 
mely  azt  az  állítást  foglalja  magában,  hogy  bizonyos  kivá- 
lasztott, a  többinél  jobb  és  bölcsebb  egyének  szavait  követni 
és  parancsait  teljesíteni  hasznos  úgy  a  parancsot  teljesítő 
egyesre,  mint  az  összességre  nézve.  Sőt  neir.csak  hasznos, 
de  épen  egyedüli  eszköze  a  boldogulásnak,  míg  az  egyén 
szabad  gondolkodása  és  cselekvése  káros  úgy  az  egyénre 
magára,  mint  az  összességre  nézve.  Ez  az  elv  tehát  kis- 
korúaknak és  önálló  cselekvésre  képteleneknek  tekinti  a 
társadalom  dolgozó  tömegeit.  Gyakorlati  megvalósításá- 
ban —  amint  ez  máskép  nem  is  lehet  —  a  földesurak  szere- 
pelnek azon  nemeslelkű  és  bölcs  egyének  gyanánt,  kik  a 
többinek  parancsolni  hivatvák.  A  nagygazdák  azon  van- 
nak, hogy  a  tekintély  elvét  befolyásuk  egész  körében  érvénye- 
sítsék ;  —  ahol  befolyásuk  erős  :  ott  a  tekintély  elve  áthatja 
az  egész  politikai  és  társadalmi  berendezkedést  és  a  király- 
ság intézményében  csúcsosodik  ki.  Semmi  esetre  sem  vélet- 
len, hogy  a  civilizált  államok  közül  rendszerint  azokban 
találunk  monarchikus  kormány  formát,  amelyekben  erős  a 
nagybirtok  térfoglalása,  míg  ott,  ahol  a  kisbirtok  nyomul 
előtérbe  :   köztársaság  van  és  demokrácia. 

Amint  az  előadottakból  kitűnik  :  a  modern  európai 
nagygazdaság  nem  tud  kitérni  azon  nehézségek  elől,  melyek 
a  mezőgazdasági  munka  sajátos  természetében  rejlenek, 
s  a  kapitalisztikus  munkaszervezet  alkalmazása  elé  tor- 
nyosulnak. Mivel  a  mezőgazdasági  termelő  folyamatban  a 
részműveletek  időhöz  vannak  kötve  és  minden  részműve- 
letet el  kell  végezni  a  természet  kiszabta  időben  :  korlátozni 
kénytelenek  a  munkás  személyes  szabadságát.  Az  ellenőrzés 
nehézségei  pedig  megkövetelik,  hogy  a  munkás  egyéni  sza- 
badságát a  fogyasztás  terén  is  kikezdjék,  s  egyáltalán  kis- 
korú egyénné  degradálják  őt.  Ezekről  a  rendszabályokról 
csak  saját  osztályuk  létének  árán  mondhatnának  le. 

A  modern  európai  mezőgazdaság  intenzitása  elég 
nagy,  s  ezzel  kapcsolatban  a  munkás  ellenőrzésének  nehéz- 
ségei, mozgásszabadságának  hátrányai  eléggé  kidomborod- 
nak ahhoz,  hogy  a  kapitalisztikus  munkaszervezet  követ- 
kezetes alkalmazása  lehetetlenné  váljék.  Ámde,  amint  előző 
helyen  említve  volt,  extenzív  viszonyok  között,  olyan  orszá- 
gokban, ahol  aránylag  kevés  a  munkaerő  és  sok  a  föld,  ahol 
nagykiterjedésű  mezőségek  vannak,  melyeket  csak  legeltetés- 
sel, vagy  pedig  nagyon  fölületes,  sekély  műveléssel  lehet 
kihasználni :  ilyen  viszonyok  között  a  munkás  ellenőrzése  is 
könnyebb  és  mozgásszabadsága  sem  fenyegeti  —  az  egyetlen 
aratástól  eltekintve  —  a  munkáltató  osztály  létérdekét.  Mert 
hiszen  kimaradnak,  vagy  a  minimumra  szorítkoznak  épen  azon 
munkanemek,  amelyeket  oly  nehéz  —  eredményük  kap- 
csán —  ellenőrizni  :  kimarad  a  növények  és  állatok  ápolása, 
mert  az  állatok  legelőn  élnek,  a  növényekkel  pedig  alig 
tesznek  egyebet,  mint  hogy  vetik  és  aratják.  A  talaj  előkészí- 
tés munkája  is  oly  fölületes,  hogy  fölületesebb  már  nem 
lehet  ;  tehát  az  ellenőrzés  nem  nehéz.  Ilyen  gazdaságrend- 
szer keretében  az  úr  és  a  dolgozó  viszonya  másképen  ala- 
kul ;  kötöttség  és  patriarchalizmus  kisebb  szerepet  játszik 
benne.  így  láthatjuk  aztán  az  Egyesült-Államokban,  Kana- 
dában, Ausztráliában,  hogy  a  mezőgazdasági  munkás  majd- 
nem olyan  szabad  ember,  mint  az  ipari ;  viszonya,  mely 
a  munkáltatóhoz  fűzi,  majdnem  tisztán  tárgyi  viszony. 
A  politikai  és  társadalmi  intézményekben  is  kevesebb  a 
tekintély,  több  a  szabadság,  mint  európai  viszonyok  között. 

Egyéb  okok  is  közrejátszanak  ebben,  de  a  nagygazdaságok 
szabadabb  és  a  tiszta  kapitalisztikus  elvtől  el  nem  térő 
munkaszervezete  sem  elhanyagolható  oka  ezen  államok 
szabadabb   intézményeinek. 

A  mezőgazdasági  munkaszervezet  történelmi  fejlődése 

Az  amerikai  és  ausztráliai  extenzív  mezőgazdaság  úgy 
jött  létre,  hogy  magas  kultúrájú  és  anyaországukban  inten- 
zív mezőgazdaságot  folytató  népek  vadon  területekre  köl- 
töztek és  odavitték  a  maguk  fejlett  munkaeszközeit.  Ezen 
fejlett  munkaeszközökre  támaszkodva,  csekély  munkával 
aránylag  nagy  területet  képesek  művelni.  Egy  hektár  föl- 
dön az  Újvilág  földművese  kisebb  termést  produkál  ugyan 
az  európainál,  de  mivel  nagyobb  területet  munkál  meg  és 
arat  le  :  évi  munkájával  abszolúte  mégis  nagyobb  termés- 
eredményt hoz  létre.  A  müvelés  agronómiai  rendszere  fej- 
letlen ugyan,  sőt  igen  gyakran  nem  egyéb,  mint  kezdet- 
leges rablógazdaság ;  —  mindamellett  a  fejlett  munka- 
eszközök nagy  termelőképesség  és  előrehaladott  kultúra 
föltételeit   adják  meg. 

Fejlett  munkaeszközöket  csak  fejlett  ipar,  fejlett  ipart 
pedig  csak  fejlett  agronómiai  rendszerű  földművelés  teremt- 
het. Az  Újvilág  földművelése  történelmi  specialitás,  mert 
fejletlen  rendszere  dacára  fejlett  munkaeszközökkel  foly- 
tatják, amelyeket  persze  eredetileg  Európától,  a  már  magas 
fejlettségű  európai  földműveléstől  és  ipartól  vettek  kölcsön. 

A  földművelés  mindenütt  az  egész  világon  kezdetleges 
rablógazdaságból  indult  ki ;  egyebet  logice  föl  sem  tételez- 
hetünk. De  történelmi  kezdetén  a  földműves  nem  volt 
abban  a  szerencsés  helyzetben,  hogy  fejlett  munkaeszközö- 
ket kérhetett  volna  kölcsön  valahonnét  ;  —  a  fejlett  munka- 
eszközök szunnyadtak  még  az  emberi  agyban,  mely  hivatva 
volt  arra,  hogy  évezredek  folyamán  agronómiai  megisme- 
réseket fogadjon  be,  s  ezek  nyomán  tápszerfölöslegeket  és 
ipart  teremtsen.  A  primitív  földművelőnek  meg  kellett  elé- 
gednie azokkal  a  primitív  munkaeszközökkel,  melyek  a 
földművelés  kezdetleges  rendszeréből  kinőttek.  Tehát  a 
földműves  évi  munkájának  eredménye  is  csekély  volt. 

Azonban  a  földművesmunka  természetéből  folyólag 
kétségtelen,  hogy  abban  a  kezdetleges  extenzív  mezőgazda- 
ságban, mellyel  a  történelmi  idők  megindultak,  a  mun- 
kás ellenőrzése  nem  lehetett  nehezebb,  mint  a  mai  kali- 
forniai búzafarmokban.  És  ha  ez  utóbbiakban  kapitalisztikus 
munkaszervezetet  látunk,  ha  azt  tapasztaljuk,  hogy  ben- 
nük a  munkaerő  adásvétel  tárgya,  s  a  munkáltatónak  a 
munkással  való  viszonya  tárgyi  viszony  :  valami  hasonlót 
nyilván  a  történelmi  idők  kezdetének  mezőgazdasági  munka- 
szervezetében  is   föl  kell   találnunk. 

Aminthogy  tényleg  föl  is  találjuk.  Elég,  ha  az  antik, 
görög-római  nagybirtokra  gondolunk.  A  római  nagybir- 
tokos is  vásárolt  munkaerővel  dolgoztatott,  de  nem  a  mun- 
kástól vásárolta  a  munkaerőt,  hanem  megvásárolta  az 
egész  munkást,  mint  rabszolgát.  A  római  nagygazdát  és 
munkását  szintén  tárgyi  viszony  kapcsolta  össze,  de  nem 
a  pénz  és  a  munkaerő  viszonya,  hanem  a  pénz  és  a  rabszolga 
viszonya  ;  a  tárgyi  viszonyban  tehát  a  munkás  maga  szere- 
pelt tárgy  gyanánt.  Amott  a  munkás  szabad  személy,  jog- 
alany ;  emitt  minden  szabadságot  és  jogot  nélkülöző  tárgy. 
Az  amerikai  búzafarm  és  az  antik  nagybirtok  munkaviszo- 
nyának e  szörnyű  nagy  különbsége  megfelel  annak  a  nagy- 
különbségnek,  mely  a  géppel  dolgozó  amerikai  földműves- 
munkás s  az  antik  földműves-rabszolga  munkájának  ter- 
melőképessége között  észlelhető.  Ami  azonban  közös  vonása 
a  két  munkaviszonynak,  a  tárgyiság  :  ezt  a  kétféle  mező- 
gazdasági rendszer  közösen  mutatkozó  agronómiai  fejlet- 
lenségére,   extenzitására    kell    visszavezetnünk. 

Nem  kevésbbé,  mint  a  bérmunkát :  a  rabszolgamunkát 
is  csak  ott  lehet  alkalmazni,  ahol  könnyű  a  munka  hatásá- 
nak ellenőrzése.  A  rabszolga  :  tárgy,  melyet  bizonyos 
termelő  hatás  kedvéért  a  termőföldre  helyeznek.  A 
termelő  hatást  fenyegetéssel  kényszerítik  ki  a  rab- 
szolgából ;  korbácsot,  börtönt,  halált  helyeznek  számára 
kilátásba  azon  esetre,  ha  nem  dolgoznék.  Természetesen  : 
a  fenyegetés  csak  úgy  lehet  állandóan  hatásos,  ha  a 
munkást  tényleg  megbüntetik,  ha  nem  dolgozott,  ellen- 
ben bántatlanul  hagyják,  ha  dolgozott.  Tehát  a  rab- 
szolgát  ellenőrizni  kell,    nem    kevésbbé,    mint    a    bérmun- 

kast.  Ha  a  rabszolga  azt  veszi  észre,  hogy  őt  nem  bün- 
tetik meg,  amikor  épen  nem  dolgozott,  vagy  pedig  hogy 
akkor  is  megbüntetik,  ha  dolgozott,  szóval,  hogy  nem  tud- 
ják őt  kellőképen  ellenőrizni  :  akkor  nem  igen  fogja  magát 
erőltetni.  De  nincs  is  rá  oka.  Szerezni  nem  szerezhet  sem- 
mit. Képtelenség,  hogy  tulajdonjoga  legyen  valakinek, 
kinek  az  élethez  való  joga  sincs  biztosítva.  Föltéve,  hogy 
a  rabszolga  szerezne  is  valamit  a  maga  számára  :  ura,  ki 
őt  tetszése  szerint  bármikor  megölheti,  halálos  fenyegetés- 
sel kényszerítheti  őt  a  szerzett  tárgy  átadására.  Viszont 
aziránt  sem  kell  aggódnia  a  rabszolgának,  hogy  éhen  pusztul, 
ha  nem  dolgozik  ;  —  ura  eltartja  őt.  Ez  utóbbi  nem  mond- 
hatja a  rabszolgának  :  ha  nem  dolgozol,  elbocsátlak,  mert 
hiszen  a  rabszolga  az  elbocsátást  örömmel  fogadná.  Éhen 
sem  engedi  veszni  az  ura,  mert  a  rabszolgának  értéke  van, 
s  értékét  épen  urának  az  a  joga  hozza  magával,  hogy  azt 
tehet  vele,  amit  akar,  hogy  tetszése  szerint  dolgoztathatja 
és  megölheti,  ha  nem  dolgozik.  Csak  egy  álláspontja  lehet 
a  rabszolgatartónak  :  halálos  fenyegetéssel  annyi  munka 
teljesítésére  kényszeríteni  a  rabszolgát,  amennyire  csak 
lehet.  Természetes  azonban,  hogy  kikényszeríteni  olyan 
munkát,  amelynek  hatását  nem  lehet  megállapítani,  igen 
bajos,  sőt  huzamos  ideig  nem  is  lehetséges. 

Azonban  egy  oly  társadalomban,  melynek  mezőgazda- 
sága rendkívül  extenzív,  s  a  földmüvesmunka  jósága 
nagyobbára  könnyen  ellenőrizhető  :  a  rabszolgamunkát  köny- 
nyen  lehet  termelésre  alkalmazni.  Ilyen  társadalomban  rab- 
szolgák urának  lenni  nagyon  kényelmes  dolog,  mert  a  rab- 
szolga ott,  ahol  munkába  állítják,  minden  bizonnyal  ter- 
mel is,  mivel  pedig  több  jószágot  termel,  mint  amennyi 
saját  eltartásához  kell  :  a  rabszolgatartó  munka  nélkül  jut 
bizonyos  fölösleghez.  Emellett  a  rabszolga  rendkívül  mobi- 
lis  :  semmije  sincs,  csak  teste-lelke  ;  vagyona,  joga  nincs  ; 
munkája  helyéhez  semmi  sem  köti  ;  bármely  percben  ki 
lehet  őt  vonni  a  munkából,  tíz  mérfölddel  odébb  szállí- 
tani és  ott  újra  munkába  állítani. 

Ha  valaki  a  rabszolgát  áruvá  akarja  alakítani  és  csere- 
forgalomba hozni  :  ennek  semmi  akadálya.  A  rabszolga  : 
szállítható  tárgy,  oda  lehet  vinni,  ahol  rabszolgákra  szűk- 

ség  van  ;  —  mivel  pedig  a  rabszolgával  jószágokat  lehet  ter- 
meltetni és  pedig  többet,  mint  amennyit  eltartása  igényel  : 
olyasvalaki,  akinek  módjában  áll,  hogy  rabszolgákat  ter- 
melésre alkalmazzon,  szívesen  fogadja  a  kínált  rabszolgát 
és  szívesen  ad  érte  cserébe  kész  munkatermékeket,  remél- 
vén, hogy  ezeket  a  rabszolga  munkája  többszörösen  meg 
fogja  termelni  az  ő  számára.  A  rabszolgát  ki  lehet  cserélni 
saját  munkája  termékeivel,  csakúgy,  mint  egyik  munka- 
terméket a  másikkal. 

E  körülménynél  fogva  ott,  ahol  a  termelés  rabszolga- 
munkával folyik,  könnyen  lehetséges,  hogy  egymástól  füg- 
getlen rabszolgatartók  csereviszonyba  lépjenek  egymással, 
egymást  kölcsönösen  magántulajdonosoknak  ismervén  el. 
Az  egyes  rabszolgatartók  között  való  csereforgalom  nagy 
területekre  terjedhet  széjjel ;  a  rabszolgatartó  gazdaságok 
ezrei,  százezrei  —  rabszolgákat  és  ezek  munkatermékeit 
cserélvén  ki  egymással  —  egyetlen  gazdaságszervezetté 
kapcsolódhatnak  össze. 

Ilyenek  voltak  az  antik  társadalmak  ;  talapzatuk  rab- 
szolgatartó gazdaságokból  állott,  melyeket  csereviszony 
kapcsolt  össze  egymással.  Az  antik  társadalmak  gazdaság- 
szervezetét nem  lehet  cseregazdaságnak  nevezni,  mert  benne 
a  dolgozót  nem  saját  egyéni  szükségletei  kényszerítették 
munkára,  hanem  külső  erőszak.  Hiányzott  belőle  a  csere- 
gazdaság egyik  létoka  :  a  dolgozó  egyén  szabadsága.  Hogy 
a  csereforgalom  az  antik  társadalmak  életfolyamatában 
mégis  szerepet  játszott  :  ennek  okát  csupán  a  termelés 
nagyszabású  területi  differenciáltságában  kereshetjük.  Oly 
nagy  területen,  amekkorát  az  antik  társadalom  elfoglalt, 
nem  lehetett  volna  a  dolgozók  milliói  fölött  egységes  urasá- 
got gyakorolni,  tehát  az  uraság  egymástól  független  rab- 
szolgatulajdonosok ezrei  között  oszlott  meg.  De  lehetet- 
len lett  volna  egyszersmind  a  termelés  egységes,  tervszerű 
vezetése  is  ;  a  tervszerű  vezetés  tehát  nem  terjedhetett 
túl  kisebb  egységek  határainál,  melyek  aztán  csere  útján 
közlekedtek  egymással. 

A  csereforgalom  rendezett  viszonyokat  követel  :  a 
cserélők  békés  közlekedésének  biztonságát,  kölcsönös  sza- 
badságuk biztosítását,   tehát   szervezett   közbiztonsági  szol- 

gálát ot,  jogszolgáltatást,  s  ezek  ellenőrzésére  politikai  sza- 
badságot. Tényleg  valamennyit  megtaláljuk  az  antik  tár- 
sadalomban, s  addig,  míg  hanyatlásuk  be  nem  állott  :  az 
egyéni  és  közszabadságoknak  meglehetősen  nagy  kiterje- 
dését látjuk  bennük.  Természetes  azonban,  hogy  a  rab- 
szolgák, kik  tulajdont  nem  szerezhettek  és  a  cserefor- 
galomban —  mint  cserélő  alanyok  —  részt  nem  vettek  : 
a  politikai  jogokból  is  ki  voltak  zárva.  A  rabszolgatartók 
között  minőleges  széj jelosztás  és  jog ;  az  egyes  rabszolga- 
tartó gazdaságokon  belül  mennyileges  széj  jelosztás  és  jog- 
talanság. 

Különben  a  csereforgalom  egyáltalán  nem  játszott 
oly  nagy  szerepet,  hogy  a  mai  áruforgalomhoz  lehetne 
hasonlítani.  A  gazdaságegységek  főkép  saját  belső  fogyasz- 
tásuk számára  termeltek,  nem  pedig  a  piac  számára,  s  amit 
piacra  vittek  :  inkább  csak  némely  fajtájú  terméküknek 
a  belső  fogyasztáson  túlmenő  fölöslege  volt.  Volt  ugyan 
piac  számára  való  termelés  is  :  de  ez  leginkább  csak  a  gabo- 
nára szorítkozott.  A  római  birodalom  gazdasági  életében 
csupán  két  kereskedelmi  ág  játszott  számbamenő  szere- 
pet :  a  rabszolga-  és  a  gabonakereskedés.  A  gabona  legfőbb 
vásárlója   —   egy   csekély   szabad   iparosrétegtől   eltekintve 

—  az  állam  volt.  Az  államnak  azért  volt  gabonára  szüksége, 
mert  ő  tartotta  el  a  szabad  proletariátust,  melyből  a  légiók 
zöme   kikerült,   továbbá   magukat   a   légiókat   is.   A   légiók 

—  végső  eredményben  —  új  földek  és  új  rabszolgák  szer- 
zésére szolgáltak  ;  ezeket  ismét  a  rabszolgatartó  osztály 
vásárolta.  Bizonyos  értelemben  az  antik  állam  a  rabszolga- 
tartók közös  vállalata  volt. 

Az  antik  mezőgazdasági  munkaszervezetben  hiába  keres- 
sük a  tekintély-elvet.  A  rabszolgának  nem  igen  prédikálták, 
hogy  szeresse  és  híven  szolgálja  urát  ;  nem  igen  mondták 
neki,  hogy  önmagának  használ,  ha  ura  parancsait  teljesíti. 
Egyszerűen  agyonverték,  ha  nem  engedelmeskedett.  Minden 
tekintély-elvet  fölöslegessé  tett  a  nyílt  erőszak.  Mivel  a 
rabszolgatartóknak  saját  gazdaságukban  nem  volt  szüksé- 
gük a  tekintély-elvre  :  a  közéletben  sem  kellett  alkalmaz- 
niuk.  De  míg  benn  a  rabszolgatartó  gazdaságban  a  tekintély- 
elv  hiánya   nyílt   erőszakot   fedezett  :   a   közéletben,   hol   a 

rabszolgatartók  érintkeztek  egymással,  úgy  jelentkezett, 
mint  köztársasági  szabadság.  Később,  midőn  a  köztársasági 
államforma  megbukott,  s  az  állam  élére  monarcha  került  :  a 
tekintély-elv  hiánya  a  közéletben  is  a  nyílt  erőszak  uralmá- 
ban mutatkozott. 

A  trónus  talapzatát  nem  vallás,  jog  és  hagyomány 
alkotta,  hanem  meztelen  erőszak ;  —  az  uralkodó  nem 
volt  Isten  kegyelméből  való,  de  cselekvését  nem  is  korlá- 
tozta semmiféle  vallási  vagy  világi  törvény  és  hagyomány. 
A  rabszolgatartók  maguk  az  uralkodó  rabszolgái  voltak. 
Hogy  azokká  váltak,  hogy  a  köztársaságban  élvezett  szabad- 
ságukat elvesztették  :  ennek  szintén  megvolt  a  maga  oka. 
Az  antik  társadalom  életfolyamatának  szükségszerűen  el 
kellett  vezetni  egy  olyan  pontra,  melyen  a  hadsereg  vált  a 
társadalom  leghatalmasabb  tényezőjévé,  amely  előtt  minden 
másnak  le  kellett  omlania.  S  a  császár,  ki  a  hadsereg  élén 
állott  :  korlátlan  úrrá  vált  a  társadalom  egésze  fölött,  úr  és 
rabszolga  fölött  egyaránt. 

A  militárizmusnak  ez  a  mindenen  túlnövekedő  hatalma 
tisztán  gazdasági  okokból  eredt.  Az  antik  társadalom  fejlő- 
désének bizonyos  pontján  szükségszerűen  elkövetkezett  egy 
olyan  állapot,  melyben  a  hadsereg  vált  a  társadalom  legfőbb 
kenyérkeresőjévé.  A  honi  föld  kimerült,  termése  megapadt  : 
a  társadalom  élelmezése  a  hadsereg  katonai  sikereitől  vált 
függővé.  Ha  sikerült  új,  termékeny  földeket  elfoglalni,  s 
azokat  új  rabszolgatömegekkel  benépesíteni :  akkor  sikerült 
egy  időre  biztosítani  a  társadalom  élelmezését  ;  az  új  földek 
gazdagabb  termése  kipótolta  azt  a  hiányt,  melyet  a  honi 
talaj  kimerülése  okozott.  Természetes  azonban,  hogy  egy 
társadalom,  melynek  megélhetése  hadseregétől  függ  :  az 
utóbbinak  teljesen  hatalmába  kerül. 

A  talaj  kimerülése  szükségszerű  volt  azon  egyszerű 
körülménynél  fogva,  hogy  a  rabszolgamunka  —  már  előbb 
kifejtett  okokból  —  nem  alkalmas  egyébre,  mint  extenzív 
rablógazdálkodásra.  Mivel  az  antik  mezőgazdasági  munka- 
szervezet —  és  vele  az  antik  társadalom  egész  rendje  —  rab- 
szolgamunkán nyugodott :  magában  hordozta  saját  gyors 
kimúlásának  csiráját.  Élete  csak  addig  tarthatott,  ameddig 
a  talaj  ereje. 

Dániel :  Föld  és  társadalom. 

A  rabszolgamunkát  alkalmazó  földművelés  csak  mérsé- 
kelt továbbfejlődésre  képes  ;  azon  túl  hamar  el  kell  jutnia 
egy  pontra,  melyen  az  az  alternatíva  tárul  eléje  :  vagy  le- 
mondani a  továbbfejlődésről  és  elviselni  a  talaj  kimerülés 
következményeit,  vagy  fölcserélni  a  rabszolgamunkát  egyéb 
munkaszervezettel.  Az  ókori  társadalmak  legtöbbjében  nem 
volt  annyi  erő,  hogy  mezőgazdaságának  munkaszervezetét, 
s  ezzel  saját  rendjét  át  tudta  volna  alakítani.  Az  ilyen  tár- 
sadalmak teljesen  elpusztultak  ;  haláluk  oka  :  talaj  kimerülés. 
Az  asszír-babilon,  a  zsidó-feníciai  kultúra  területei  ma  puszta- 
ságok ;  Közép-Ázsia  sivatagjait  ismeretlen  városok  romjai 
borítják.  Kis-Ázsia  gyér  népességű  pusztaság.  Perzsia  szintén. 
A  hellének  sem  voltak  arra  képesek,  hogy  társadalmuk  forra- 
dalmát végrehajtsák.  Művészetük  termékein,  melyek  ránk 
maradtak,  valami  nagy  befejezettség  ömlik  el ;  meglátszik 
rajtuk,  hogy  olyan  kultúra  teremtette  őket,  mely  a  tetőpontra 
jutott  el  és  többre  már  nem  volt  képes,  mint  amit  alkotott. 
A  görögök  mindent  létrehoztak,  amit  a  rendelkezésükre  álló 
eszközökkel  létrehozhattak ;  kultúrájuk  a  maga  nemében 
befejezett  és  tökéletes  volt.  De  nem  maradhatott  fönn,  mert 
olyan  mezőgazdasági  munkaszervezeten  nyugodott,  mely 
nem  fért  össze  a  talaj  erejének  fönntartásával.  El  kellett 
pusztulnia  nyomorultan,  kisszerű  küzdelmekben.  Nagy  Sán- 
dor hadjárata  volt  a  görögség  egyetlen  nagyszabású  kísér- 
lete, hogy  kultúrájának  életét  meghosszabbítsa.  De  nem  jár- 
hatott sikerrel,  mert  napkelet  felé  irányult,  régi  kultúrák 
tűzhelyei  felé,  s  ahelyett,  hogy  dúsan  termő  szűzföldeket 
tárt  volna  föl  :  elaggott  népek  kiaszott  földjei  közé,  homokba 
futott. 

Annál  nagyobb  szabású  és  eredményesebb  volt  a  ró- 
maiak küzdelme,  amelyet  új  földekért  folytattak.  A  római 
nép  nagysága  a  saját  társadalmának  fönnmaradásáért  foly- 
tatott küzdelem  nagyszerűségében  áll.  Évszázadok  során  át 
képes  volt  arra,  hogy  azt  az  élelmezési  válságot,  mely  Itália 
földjeinek  kimerüléséből  eredt,  folyton  elodázza.  Ujabb  és 
újabb  termékeny  területeket  hódított,  kolonizálta  és  ezzel 
bekapcsolta  élelmi  körébe.  Természetes,  hogy  ez  a  rendszer 
is  csak  addig  élhetett,  amíg  voltak  meg  nem  hódított,  de 
telepedésre  alkalmas  területek.  De  ezek  is  elfogytak  idővel  ; 

a  római  birodalom  határát  nem  lehetett  tovább  terjeszteni, 
csak  ameddig  a  természeti  lehetőségek  engedték.  Északon 
a  fagyos  tél,  keleten  és  délen  a  sivatag,  nyugaton  az  óceán 
állotta  el  a  légiók  útját.  Mikor  aztán  lassacskán  minden,  a 
társadalom  rendelkezésére  álló  föld  eljutott  a  kimerültség 
állapotába  :  az  élelmezési  válság  kiéleződött  és  be  kellett 
telnie  Róma  végzetének  is. 

De  egy  olyan  óriási  földdarabon  szétterülő  társadalom, 
amilyen  a  római  birodalom  társadalma  volt,  nem  tűnhetett 
el  nyomtalanul.  Egy  ilyen  sok  milliót  számláló  és  differen- 
ciált nép  különböző  tömegei  között  olyanoknak  is  kellett 
akadniok,  melyek  a  mezőgazdasági  termelés  továbbfejleszté- 
sének követelményét  :  .  a  mezőgazdasági  munkaszervezet 
és  a  társadalmi  rend  átalakítását  fölkarolták  és  diadalra 
vitték.  A  római  társadalomban  volt  annyi  erő,  hogy  saját 
rendjét  megváltoztatva,  lehetővé  tegye  egy  új,  magasabb 
agronómiai  rendszer  alkalmazását,  mely  megszüntette  a 
talaj  kimerülését.  S  ezért  a  római  birodalom  összeomlása 
nem  volt  egyszersmind  a  római  társadalom  elpusztulása  ;  — 
csak  a  társadalom  rendje  omlott  össze  s  a  velejáró  politikai 
szervezet,  de  a  népmilliók,  melyeket  a  római  birodalom 
egyesített,  nagyobbára  ma  is  élnek  azon  kultúrával  együtt, 
mely  szerves  folytatása  a  római  kultúrának. 

A  római  birodalom  összeomlása  nem  volt  egyéb,  mint 
egy  nagy  társadalmi  forradalom.  Mikor  az  omlás  pora  el- 
szállt :  új  szervezetű  társadalom  állott  a  régi  helyén. 

Mint  minden  társadalmi  forradalom  :  úgy  ez  is  egyaránt 
lejátszódott  gazdasági  és  szellemi  téren.  Ügy  a  gazdasági, 
mint  a  szellemi  forradalom  föllépett  már  a  római  birodalom- 
ban s  itt  nagyjából  végbe  is  ment,  a  birodalom  fölbomlásá- 
val párhuzamosan. 

A  gazdasági  élet  talapzata,  a  mezőgazdasági  munka- 
szervezet átalakult.  Az  antik  nagybirtok  egyszersmind 
nagyüzem  volt  ;  a  rabszolgák  csoportosan  majorokban 
laktak  és  felügyelők  vezetése  alatt  művelték  a  földet. 
Az  átalakulás  abban  állott,  hogy  a  nagybirtok  egy  részét 
széjjeldarabolták  apró  telkekre  és  minden  rabszolga  egy 
ilyen  telket  kapott,  hogy  azt  kisüzemben,  önállóan  művelje 
meg.  Egyszersmind  jogot  nyert  telke  termésének  egy  meg- 

határozott  arányrészére,  melyet  nem  vettek  el  tőle,  sőt 
magára  a  telekre  is,  melyet  szintén  nem  lehetett  tőle  elvenni, 
amíg  kötelezettségeit  teljesítette.  A  telekhez  fűződő  kötele- 
zettség a  termés  egy  meghatározott  arányrészének  beszol- 
gáltatásából állott,  valamint  az  év  meghatározott  számú 
napjain  közvetlen  munka  —  robot  —  teljesítéséből  az  uraság 
földjein  vagy  majorjában.  Mert  nem  az  egész  nagybirtokot 
osztották  föl  jobbágy  telkekre,  hanem  csak  egy  részét  ;  a 
másik,  kisebb  rész  megmaradt  mint  majorsági  terület  saját 
kezelésben,  nagyüzem  alakjában,  robotoló  jobbágyok  által 
művelve. 

Az  új  szervezet  előnye  a  régivel  szemben  abban  állott, 
hogy  a  munkást  a  munkában  érdekeltté  tette.  Most  már  a 
munkás  saját  egyéni  munkájával  volt  kénytelen  kielégíteni 
az  ő  egyéni  szükségleteit.  Telke  terméséből  e  célra  meghatá- 
rozott arány  részt  kapván,  ha  többet  dolgozott,  a  nagyobb 
munka  nagyobb  eredményéből  ő  is  részesült.  Mivel  így  a 
munkásnak  a  termelésben  való  érdekeltsége  biztosítva  volt, 
most  már  lehetségessé  vált  a  mezőgazdaság  intenzívebbé 
tétele,  s  azon  munkanemek  szaporítása,  melyekben  a  mun- 
kást kevésbbé  lehet  ellenőrizni. 

A  robotmunkával  művelt  majorsági  terület  terméséből 
a  termelő  munkás  semmit  sem  kapott.  Itt  tehát  nem  volt 
biztosítva  a  munkás  érdeklődése.  Sokat  javított  azonban 
itt  is  a  helyzeten,  hogy  az  új  szervezet  lényegesen  átalakí- 
totta a  nagybirtokos  s  a  munkás  egymáshoz  való  viszonyát. 

Midőn  a  birtokos  jogot  adott  a  munkásnak  a  termés 
eg$  részére,  ezzel  egyszersmind  elismerte,  hogy  a  munkás 
nem  tárgy,  hanem  személy.  Joga  csak  személynek  lehet  ; 
tárgynak,  állatnak  nincs  joga.  Mivel  a  munkásnak  a  termés 
egy  részére  joga  volt,  egyszersmind  joga  volt  arra  is,  hogy 
ezt  tetszése  szerint  használja  föl,  hogy  annak  egy  kisebb 
részét  esetleg  félrerakja,  s  így  —  persze  korlátok  között  — 
magántulajdont  szerezzen.  A  rendelkezésnek  ezt  a  szabad- 
ságát különben  az  a  körülmény  is  megkövetelte,  hogy  a 
jobbágy  az  ő  kisüzemének  önálló  vezetője  volt.  Vele  járt 
ez  az  új  rendszerrel  ;  bizonyos  csekély  jogok  biztosítás;', 
nélkül  a  munkás  rabszolga  maradt  volna  és  a  termelésben 
való  érdekeltsége  nem  ébredt  volna  föl. 

Tehát  a  munkás  személlyé  lett,  s  így  állott  szemben  a 
birtokossal.  Szolgáltatásai  egy  személy  szolgáltatásai  voltak 
egy  másik  személy  részére.  De  egyszersmind  egyoldalúak 
voltak  ezek  a  szolgáltatások.  A  jobbágy  részt  adott  a  földes- 
úrnak a  termésből  és  robotmunkát  szolgáltatott  neki,  nem 
valami  ellenszolgáltatás  fejében,  hanem  azért,  mert  az  illető 
az  ő  földesura  volt.  Viszont  a  földesúr  alkalomadtán  megvédel- 
mezte a  jobbágyot  vagy  segítette,  ha  Ínségbe  jutott,  azért, 
mert  az  illető  az  ő  jobbágya  volt.  Viszonyuk  nem  egy  személy 
és  egy  tárgy  egymáshoz  való  viszonya  —  mint  a  rabszolga  - 
viszony  —  nem  is  két  kicserélt  tárgy  viszonya,  mint  a  bér- 
munkaviszony,  hanem  ellenkezőleg,  tiszta  személyi  viszony, 
két  személy  viszonya,  kik  egymással  összetartoztak,  mint 
két  családtag  ;  egyikük  a  másiknak  tekintélye  alatt  állván, 
mint  az  engedelmes  fiu  az  atya  tekintélye  alatt.  Patriarcha- 
lisztikus  személyi  viszony.  Az  egyik  félnek  ugyan  túlnyo- 
móan jogai,  a  másiknak  túlnyomóan  kötelességei  voltak. 
De  a  kizsákmányolás  már  kevésbbé  lépett  föl  nyílt  és  bru- 
tális erőszak  alakjában  ;  inkább  hagyományszerű  korlátok 
között,  a  hit  és  szeretet  jelszavával  ment  végbe. 

A  tárgyi  viszony  fölbontható  ;  a  rabszolgát  el  lehet 
adni,  a  bérmunkást  el  lehet  bocsátani.  Ellenben  a  jobbágyot 
jogszerűen  nem  lehet  telkéről  elkergetni.  A  jobbágy  viszony 
maradandó,  örökletes  jellegű  ;  a  jobbágy  nem  szabadulhat 
földesurától,  de  viszont  nincs  kizárva  boldogulása,  ha  urának 
kedvében  jár.  Ebből  folyólag  a  jobbágyi  robotmunka  is 
többet  ér,  mint  a  rabszolgamunka. 

A  földművesnek  és  urának  patriarchalisztikus  személyi 
viszonya  egészen  más  gondolkodásirányokat  követelt,  mint 
a  régi  rabszolga  viszony.  Tényleg,  azon  időtáj  t,  mikor  a 
római  nagybirtokon  az  új  szervezet  első  csirái  megjelentek  : 
eg3^szersmind  nagyszabású  szellemi  forradalom,  a  gondol- 
kodásnak és  érzésnek  gyökeres  átalakulása  ment  végbe  az 
antik  társadalom  kebelében.  A  talaj  kimerülésének  társa- 
dalmi hatásai  váltották  ki  ezt  az  új  irányt:  a  túltengő  katonai, 
császári  hatalom,  s  a  megélhetés  lehetőségeinek  összeszoru- 
lása.  Gazdagok  és  szegények  körében  egyaránt  kíméletlen, 
s  az  alávalóság  minden  eszközével  vívott  küzdelem  folyt  a 
hatalom  kegyéért  és  mindenért,  ami  a  kényelmet  vagy  meg- 

élhetést  biztosíthatta.  Ügy  látszott,  hogy  a  társadalom  vissza- 
fejlődése, melyet  a  növekvő  tápszerhiány  okozott,  csak 
teljes  amoralizmussal,  a  bellum  omnium  contra  omnes-szel 
érhet  véget.  A  tények  logikájának  ide  kellett  vezetnie. 

A  szörnyű  hanyatlás  láttára  a  társadalom  jobbjai  és 
értelmesebbjei  érezni  kezdték  a  viszonyok  tarthatatlanságát 
és  fölismerték,  hogy  csak  a  társadalmi  rend  reformja  nyújthat 
menekülést  a  pusztulás  elől.  Az  uralkodó  osztály  körében, 
mely  a  császárral  szemben  szintén  jogtalan  és  bizonytalan 
helyzetben  volt,  erőtlenül  bár,  de  felszínre  jutott  a  reform 
után  való  vágyódás,  s  a  filozófusok  írásaiban  jutott  kifeje- 
zésre, kik  azt  hangoztatták,  hogy  a  rabszolga  is  ember  és 
ember  gyanánt  kellene  bánni  vele.  A  másik,  hatalmas  és 
győzedelmes  áramlat  az  elnyomottak  köréből  indult  ki,  akik 
az  új  rendtől  tarthatatlan  helyzetük  javulását  remélhették. 
Ez  az  áramlat  a  kereszténység  volt. 

A  kereszténység,  mely  a  rabszolgát  fölvette  a  személyek, 
tehát  a  joggal  fölruházható  lények  sorába,  magán  viseli  a 
rabszolgaság  intézménye  ellen  való  oppozíció  bélyegét.  így 
is  fogták  föl  a  hatalmon  levők,  üldöztetésének  oka  főleg 
ebben  rejlik.  De  téves  az  a  fölfogás,  hogy  a  kereszténység 
szabadságmozgalom  lett  volna  abban  az  értelemben,  hogy 
minden  osztályuralom  kiküszöbölésére  törekedett.  Sőt  inkább 
egészen  világosan  és  félre  nem  érthetően  látszik  az  őskeresz- 
tény tanításból,  hogy  az  a  társadalomszervezet,  amely 
felé  gravitált,  a  jobbágyszervezet  volt.1  Kezdettől  fogva 
nem  egyéb  a  kereszténység,  mint  a  jobbágyszervezet  ideoló- 
giája, s  erre  a  célra  másfél  évezreden  át  tényleg  kitűnően 
alkalmas  volt. 

Lehet,  hogy  a  jobbágyszervezetre  való  törekvés  az  ős- 
kereszténységben  nem  volt  teljesen  tudatos,  sőt  kezdetben 
minden  bizonnyal  egészen  öntudatlan  volt.  A  keresztény- 
ség  megalapítói    egyszerű    emberek    voltak,    kik    becsületes 

1  Megfontolásra  méltó  körülmény,  hogy  a  zsidó  vallás  is 
a  zsidó  társadalom  hanyatlásának  idején  keletkezett.  Mózes  ötödik 
könyvét  az  első  jeruzsálemi  templomban,  nem  sok  idővel  a  templom 
pusztulása  előtt  »találta«  egy  élelmes  pap.  Ebben  a  könyvben  több 
utasítás  van  a  talaj  ugar  gyanánt  való  pihentetésére  és  a  rabszol- 
gákkal   való    emberséges    bánásmódra    vonatkozólag. 


oppozíciót  fejtettek  ki  a  fönnálló  rend  ellen.  Látták,  hogy 
minden  rossz,  ami  van,  tehát  az  ellenkezőjét  tanították 
mindennek,  amit  láttak.  Sok  tekintetben  a  jobbágyszerve- 
zet ellentéte  volt  a  rabszolgaszervezetnek,  tehát  az  utóbbi- 
nak tagadásából  az  előbbinek  kellett  megszületnie.  Az  osz- 
tályuralom reális  tagadására  és  megszüntetésére  azonban 
nem  is  gondolhattak  az  őskeresztények  ;  a  hatalmak,  melyek 
ezt  akadályozták,  túlságosan  erőseknek  látszottak,  ezt  már 
—  az  adott  viszonyok  között  —  legfeljebb  csodától  vár- 
hatták volna.  Tehát  idevonatkozó  reménységüket  a  túl- 
világba vetették.  Midőn  így  kialakították  és  elterjesztették 
a  jobbágyszervezet  ideológiáját,  jóravaló  forradalmi  munkát 
végeztek  és  az  emberiséget  előbbrevitték  egy  nagy  lépéssel. 

A  keresztények  hirdették  ugyan  az  általános  fölszaba- 
dulást, de  nem  a  reális  valóságba,  hanem  a  lelkekbe  helyez- 
ték ezt.  Hirdették  ugyan  az  emberek  egyenlőségét,  de  csak 
Istenben  való  egyenlőségét.  Ami  gyakorlatilag  kétségtelenül 
jelent  annyit,  hogy  minden  ember  személy,  tehát  jogokkal 
lehet  őt  fölruházni,  de  korántsem  jelenti  azt,  hogy  minden 
ember  egyenlő  jogokat  nyerjen.  Sőt  azt  mondták,  hogy  a 
földi  javak  —  s  így  a  rájuk  vonatkozó  jogok  is  —  hívságosak 
és  a  lelket  rontják,  tehát  lényegtelen,  kinek  mennyi  jut 
belőlük. 

Az  őskeresztények  —  gyakorlati  vonatkozásokban  — 
sohasem  mondták,  hogy  ők  a  rabszolgákat  szabad  emberekké 
akarják  tenni.  Csupán  azt,  hogy  a  szigorúság  kapcsolatát  a 
szeretet  kapcsolatával  akarják  helyettesíteni.  Sőt  nyiltan 
megmondták,  hogy  a  kereszténység  célja  :  jó  rabszolgákat 
nevelni  a  rossz  rabszolgákból. 

És  hirdették  mindenekfölött  a  tekintély  elvét.  Erény- 
nek nyilvánították  az  alázatot  és  engedelmességet,  köteles- 
séggé tették  a  föltétlen  hitet.  Az  egyház  elöljáróinak  szavá- 
ban való  kételkedés  szerintük  romlásba  és  kárhozatba  visz. 
A  szabad  gondolkodást  kipusztították. 

Oppenheimer  azt  állítja,  hogy  a  kereszténység,  az  emberek 
egyenlőségét  hirdetvén,  voltaképen  a  cserejog  ideológiája 
volna,1  mivelhogy   a  csere  a   felek    kölcsönös    szabadságát 

1  Grossgrundeigentum    und    soziale    Frage.    263.    1. 

és  jogegyenlőségét  tételezi  föl.  Ezt  az  állítást  csak  bizonyos 
távoli  vonatkozásokban  és  még  így  is  csak  fönntartásokkal 
lehet  elfogadni.  Még  soha  úgy  csúffá  nem  tették  a  csere  elvét 
és  az  emberi  egyenlőséget,  amint  ez  a  kereszténységben 
történik.  A  keresztény  tanítás  türelemre  inti  az  elnyomotta- 
kat, mert  a  másvilágon  örök  boldogság  vár  azokra,  kik  a 
földön  szenvednek.  Azt  mondja  :  bocsássunk  meg  azoknak, 
kik  ellenünk  vétettek  és  utal  az  isteni  igazságszolgáltatásra, 
mely  okvetlenül  hatályba  lép,  ha  előbb  nem,  hát  a  más- 
világon, vagy  az  ítélet  napján.  Itt  találja  majd  meg  a  hivő 
azt  a  nagy  Clearing  House-t,  ahol  mindennemű  földi  tarto- 
zások és  követelések  végső  elszámolásra  kerülnek.  Szóval  az 
ellenszolgáltatást  elvben  elfogadja  ugyan,  de  egy  ködös 
álomvilágba  helyezi.  Ugy  csinál,  mint  az  adós,  ki  elvben  haj- 
landó ugyan  fizetni,  de  prolongálja  tartozását  az  ítéletnapig. 
Gyakorlatban  az  ilyen  adós  nem  a  kétoldalú,  hanem  az  egy- 
oldalú szolgáltatás  elvét  vallja ;  hasonlóképen  a  keresz- 
ténység is. 

Ami  a  kereszténységben  az  emberi  egyenlőségre  vonat- 
kozik, emberileg  elérhetetlen  messzeségbe  irányul.  Közvet- 
len, gyakorlati  vonatkozásaiban  a  kereszténység  arisztokra- 
tikus, csereellenes  ideológia. 

Ez  a  csereellenesség  is  arra  vall,  hogy  a  kereszténység 
a  jobbágyszervezet  ideológiája.  A  rabszolgának  urához  való 
viszonya  cseréből  eredt,  a  rabszolga  tárgy  volt  és  mint  ilyent 
csereberélték.  A  jobbágy  azonban  személy  volt,  ő  maga  rend- 
szerint nem  alkotta  csere  tárgyát,  a  tárgyak  pedig,  melyek 
urához  való  viszonyában  szerepeltek,  nem  csere,  hanem  egy- 
oldalú szolgáltatás  útján  kerültek  a  másik  félhez.  Társada- 
lomban, melynek  mezőgazdasági  munkaszervezete  minden 
csere  kizárásával  keletkezett  és  funkcionált,  a  csere  egy- 
általán nem  játszhatott  lényeges  szerepet. 

Tényleg,  a  jobbágyszervezet  kifejlődésével  egyszersmind 
lényegesen  kisebb  lett  az  a  szerep,  amelyet  a  csere  a  társa- 
dalom életében  játszott.  Ennek  a  változásnak  főleg  az  az 
oka,  hogy  a  munkaerő,  mely  előbb  —  mint  rabszolga  — 
rendkívül  mozgékony  volt,  most  megrögződött,  mozdulat- 
lanná vált.  A  rabszolgának  semmije  sem  volt,  ami  őt  helyhez 
kötötte    volna,    a    jobbágynak    volt    gazdasági    fölszerelése, 

voltak  meliorációi,  melyeket  a  földben  elhelyezett  és  ezenfelül 
esetleg  még  egyéb,  nehezen  szállítható  tulajdona.  Helyéből 
elmozdítani  és  eladni  őt  annyi  lett  volna,  mint  munkájá- 
val szerzett  tulajdonától  megfosztani  ;  föltéve,  hogy  ezt  a 
földesúr  bármikor  megtehette  volna,  elmúlt  volna  a  jobbágy- 
nak a  munkában  való  érdekeltsége.  Ilyen  körülmények 
között  a  földesúrnak  inkább  az  állott  érdekében,  hogy  a 
jobbágyot  helyhez  kösse  ;  a  kötött  jobbágy  tudta,  hogy 
csak  úgy  boldogulhat,  ha  dolgozik  és  urának  kedvét  keresi 
ott,  ahol  van,  mert  az  uraság  hatalma  elől  ki  nem  térhet, 
hacsak  szökéssel  nem.  Jobbágyot  nem  is  lehetett  szerezni 
máskép,  mint  földdel  együtt. 

Piac  számára  való  termeléshez  elkerülhetlen  kellék, 
hogy  a  munkaerő  mobilis  legyen.  A  piacon  anarchikus  fogyasz- 
tás találkozik  anarchikus  termeléssel.  Az  egyes  termelő 
nem  képes  az  összesség  fogyasztását  szabályozni,  hanem  ő 
kénytelen  alkalmazkodni  a  fogyasztó  összesség  szükségle- 
teihez. Ezek  pedig  változásoknak  vannak  alávetve.  A  ter- 
melésnek hol  itt,  hol  amott  ki  kell  tágulnia,  vagy  összébb 
kell  húzódnia,  a  fogyasztók  szükségleteinek  változó  aránya 
szerint.  A  munkaerőnek  hol  ide,  hol  amoda  kell  áramlania. 
Világos,  hogy  kötetlen  fogyasztás  számára  nem  lehet  ter- 
melni kötött  munkaerővel,  hacsak  nagy  zavarok  árán  nem. 
A  munkaerő  megkötése  tehát  magával  hozza  a  fogyasztás 
megkötését,  s  a  termelés  tervszerű  irányítását.  Nagy  terü- 
leten —  különösen  kezdetleges  viszonyok  között  —  mind 
a  kettő  nehézségekbe  ütközik.  Csak  kisebb  területen  lehet 
végrehajtani.  így  is  történt ;  —  a  jobbágygazdálkodás  elter- 
jedésével meglazult  a  csere  kapcsolata,  mely  az  egyes  nagy- 
birtokokat egymással  és  a  városi  piaccal  öszefűzte.  Ogy- 
szólva  minden  nagybirtok  különálló  gazdasági  egység  lett  ; 
nagyjából  mindent  maga  termelt,  amire  szüksége  volt  és 
termékeinek  csupán  egy  csekély  részét  cserélte  ki.  Míg  a 
régi  római  társadalom  egyetlen  nagy,  a  csere  szálaival  meg- 
lehetősen összefont  gazdasági  egység  volt :  a  hűbéri  társa.- 
dalom,  mely  az  antikból  kifejlődött,  ezer  és  ezer  apró,  külön- 
álló gazdasági  egységre  oszlott.  Területek,  melyeknek  gaz- 
dasági élete  régebben  egybekapcsolódott,  most  elszigete- 
lődtek egymástól.  Utak,  melyek  az  antik  világban  országo- 

kat,  vidékeket  összekötöttek,  most  elpusztultak  ;  vizek, 
melyeken  előzőleg  kereskedelmi  hajórajok  jártak,  most 
elnéptelenedtek.  A  csere  alárendelt  szerepet  játszott  a  tár- 
sadalom életében ;  a  csereforgalom  visszafejlődött.  Vele 
együtt  visszafejlődött  a  viszonyok  rendezettsége,  az  egyé- 
nek szabadságának  és  magántulajdonának  tisztelete,  a 
közbiztonság  és  a  jogszolgáltatás.  Mivel  a  nagybirtokosok 
nem  sok  jószágot  cseréltek  egymással,  nem  igen  merült  föl 
annak  szüksége,  hogy  vitás  ügyeiket  a  békés  csereviszony 
fönntartása  érdekében  egy  jogszolgáltató  közhatóság  elé 
vigyék.  Elintézték  ők  maguk,  fegyverrel.  Az  antik  köztár- 
saságok politikai  szabadságának  helyébe  ököljog  lépett. 
A  nagybirtokosok  egymáshoz  való  viszonya  katonai  viszony 
volt :  a  harc  vagy  a  szövetség  viszonya.  Az  utóbbi  nem  az 
egyenlőség,  hanem  a  tekintély-elv,  az  alá  és  fölérendeltség 
alapján  jött  létre,  mint  hűbérviszony. 

Ha  a  látszat  után  indulnánk,  akkor  a  nagy  politikai 
széj jeldaraboltság,  s  a  viszonyok  belőle  folyó  rendezetlensége, 
kapcsolatban  a  katonai  erőszak  előtérbe  nyomulásával, 
annak  a  nem  ritkán  hallott  véleménynek  ismétlésére  ösz- 
tönözne bennünket,  hogy  a  társadalom  az  antik  államrend 
pusztulásával  barbárságba  sülyedt  vissza.  Holott  tényleg 
nem  ez  történt.  Visszafejlődés  —  szemben  az  antik  világgal  — 
mutatkozik  ugyan  a  hűbéri  társadalomban,  de  csupán  poli- 
tikai és  szellemi  téren,  s  a  viszonyok  rendezetlenségében, 
az  egyház  uralmában,  a  tudomány  és  a  művészet  hanyat- 
lásában jut  kifejezésre,  aminek  okaival  már  előzőleg  tisztába 
jöttünk.  Mégis  a  cserével,  a  piac  számára  való  termeléssel 
kisebb  mértékben  élő  középkori  társadalom  gazdasági  kul- 
túrája fejlettebb  volt,  mint  az  antik  társadalomé.  A  terme- 
lés technikája  fejlettebb,  a  földművelés  termelőképessége 
nagyobb,  a  dolgozó  osztályok  helyzete  jobb  és  kevésbbé 
bizonytalan,  mint  az  antik  korban.  Ez  a  dologban  a  lénye- 
ges, s  ezzel  szemben  eltörpül  jelentőség  dolgában  a  politikai 
és  szellemi  felépítménynek  az  a  visszafejlődése,  mely  a  mező- 
gazdasági munkaszervezet  szükségleteiben  leli  magyarázatát. 

Azt  nem  lehet  tagadni,  hogy  a  kereszténységben  van 
valami  sejtelmes  híradás  az  emberi  egyenlőségről  ;  ez  az 
ideál  nem  hiányzik  belőle,  habár  megalapítói  előtt  ködön 
át,  elérhetetlen  túlvilági  messzeségben  jelent  meg.  De  ebben 
a  vágyódásban  a  kereszténység  szintén  nem  tagadja  meg 
azt  a  reális  munkaszervezetet,  amelynek  sajátosságait  vissza- 
tükrözi és  idealizálja  :  a  jobbágyszervezetet.  Habár  ez  a  szer- 
vezet maga  távol  is  áll  az  emberi  egyenlőségtől,  mégis  meg- 
van benne  az  emberi  egyenlőség  csirája,  azokban  a  csekély 
jogokban,  melyeket  a  jobbágy  élvez.  Azok  a  parányi  jogok, 
melyeket  az  első  kitelepített  rabszolgák  kaptak,  azt  a  nagy 
elvet  foglalták  magukban,  hogy  a  munkás  személy,  tehát 
jogai  lehetnek.  Elvben  meg  volt  nekik  adva  a  jog  és  ezzel 
ki  volt  küszöbölve  a  munkaszervezetből  az  emberi  egyenlőség 
elvi  akadálya.  Az  egyenlőség  most  már  csak  a  jogok  mérté- 
kének kérdése,  elvi  akadálya  nincs  már  annak,  hogy  az  a 
csekély  jog,  mely  a  jobbágynak  jutott,  fokozatosan  ki  ne 
terjesztődjék  egészen  az  emberi  egyenlőség  határáig. 

A  rabszolga  nem  szerezhetett  magántulajdont ;  —  semmi 
joga  nem  lévén,  tulajdonjoga  sem  lehetett.  Akinek  azonban 
joga  lehet,  magántulajdona  is  lehet.  Az  a  parányi  jog,  melyet 
a  jobbágy  kapott,  egy  parányi  magántulajdont  rejtett  magá- 
ban. A  munkás  magántulajdonossá  vált  és  mint  ilyen  cse- 
rélhetett. Kezdetben  a  kitelepített  rabszolga  jogai  csak  a 
földbirtokos  által  önkéntesen,  föltételesen  adott  jogok  voltak, 
de  idővel  megszilárdultak.  S  ettől  kezdve  csak  a  munkás 
magántulajdonának  mennyileges  növekedésétől  vált  függővé, 
milyen  mértékben  közelítse  meg  a  társadalom  szervezete 
az  egyszerű  cseregazdasági  munkaszervezetet,  amelyben 
minden  magántulajdon  a  munkásoké.  Bizonyos  kedvező 
termelőföltételek  között,  egyfelől  a  jobbágy  jogainak  és 
munkája  termékéből  való  részesedésének  fokozatos  kiterje- 
désével, másfelől  a  birtokos  jövedelmének  és  az  osztályura- 
lomnak fokozatos  összezsugorodásával,  a  jobbágyszervezetből 
megszakítás  nélkül  kifejlődhetett  volna  a  tiszta  cseregazda- 
sági munkaszervezet,  mely  nem  ismer  osztályuralmat  és 
munkátlan  jövedelmet.  Igaz,  hogy  történelmileg  a  termelő- 
föltételek alakulása  csak  egyszer  és  akkor  is  csak  átmeneti- 
leg vett  ily   kedvező  irányzatot.    (A  XI — XIV.  században.) 

Míg  a  rabszolgaszervezet  az  agrártechnika  fejlődésének 
bizonyos  pontján  okvetlenül  ellentétbe  jut  a  továbbfejlődés 
követelményeivel :  a  jobbágyszervezetre  nézve  már  nem 
kell  ennek  föltétlenül  bekövetkeznie. 

A  mezőgazdaság  fejlődése  haladó  intenzitásban  jut 
kifejezésre.  Haladó  intenzitással  együtt  nő  az  adott  föld- 
darabra fordított  eleven  munka  mennyisége  és  nehezebbé 
válik  a  munkás  ellenőrzése.  Egyszersmind  növekszik  —  az 
egy  munkásra  eső  terméseredménnyel  együtt,  de  ennél 
kisebb  mértékben  —  az  állandó  fölszerelés  azon  mennyisége 
is,  melyre  egy  munkásnak  szüksége  van. 

A  jobb  ágyszervezetben  a  termelő  fölszerelés,  melyet  a 
jobbágytelek  müvelése  megkíván,  a  jobbágy  tulajdonát 
alkotja,  ki  jövedelmének  egy  részét  a  fölszerelés  beszerzé- 
sére és  utánapótlására  fordítja.  Tehát  a  haladó  intenzitás 
követelményeinek  csak  úgy  tud  megfelelni,  a  fokozatosan 
nagyobb  és  nagyobb  termelő  fölszerelést  csak  úgy  tudja 
beszerezni  és  fönntartani,  ha  a  mezőgazdasági  technika 
haladásával  egyidejűleg  az  ő  jövedelme  is  emelkedik. 

A  termelőföltételek  kedvező  alakulásával  előállhat  az  a 
helyzet,  hogy  a  munka  eredményének  a  technika  haladásá- 
val beálló  növekedése  nem  a  földesúr,  hanem  a  jobbágy 
javára  esik.  Ügy,  hogy  a  munka  termékéből  a  jobbágy  mind- 
egyre nagyobb,  a  földesúr  mindegyre  kisebb  arány  részt 
kap.  Ilyen  körülmények  között  az  alkalmazott  technika 
haladásával  egyenes  arányban  növekszik  a  jobbágynak  a 
munkában  való  érdekeltsége,  s  egyszersmind  az  a  képessége 
is,  hogy  a  tökéletesedő  termelő  fölszerelést  sajátjából  kiegé- 
szítse és  nagyobbítsa. 

De  ilyen  körülmények  között  —  amint  már  előbb  említve 
volt  —  a  jobbágyszervezet  lassanként  megszűnik  jobbágy- 
szervezet lenni  és  átfejlődik  tiszta  cseregazdasági  munka- 
szervezetté, amely  független  és  önálló  termelők  szerveződése, 
minden  munkátlan  jövedelem  kizárásával.  Szóval  a  jobbágy- 
szervezet csupán  azon  esetben  felelhet  meg  az  agrártech- 
nikai haladás  követelményeinek,  ha  a  társadalmi  gazdaság 
azon  belső  erői,  melyek  a  jövedelem  eloszlását  meghatároz- 
zák, a  munkátlan  jövedelem  kiküszöbölése  felé  tendálnak. 

Volt    a    jobbágyszervezet    történelmi    szerepének    egy 

időszaka,  melyben  a  viszonyok  fejlődése  tényleg  ilyen  irányt 
vett.  Közép-  és  Nyugat-Európában  a  X.  és  a  XIV.  század 
között  a  jobbágyok  jogai  szaporodtak,  terheik  úgy  abszo- 
lúte, mint  aránylag  csökkentek,  s  ezzel  párhuzamosan  álta- 
lános gazdasági  föllendülés  mutatkozott,  iparos-városok 
fejlődtek  ki,  ami  a  földművelés  termelőképességének  erős 
emelkedésére  enged  következtetni. 

Rendkívül  színesen  és  érdekesen  írja  le  ezt  a  korszakot 
Oppenheimer  Ferenc1  azon  anyag  fölhasználásával,  melyet 
Lamprecht,  Inama-Sternegg  és  egyéb  német  kutatók  föl- 
halmoztak. Az  ő  leírása  szerint  a  X.  századtól  kezdve  a 
germán-skandináv  területeken2  az  a  helyzet  állott  elő,  hogy 
nagyobb  területű  termőföld  állott  a  társadalom  rendelke- 
zésére, mint  amekkorát  a  nép  élelmezése  igényelt.  Kisebb 
volt  az  emberek  száma,  mint  amennyi  a  társadalom  rendel- 
kezésére álló  földterület  megművelésére  és  termésének  el- 
fogyasztására kellett  volna.3  Számos  nagybirtokon  üresen 
álltak  nagy  földdarabok  ;  nem  volt  jobbágy,  aki  művelje 
őket.  Nem  a  jobbágynak  volt  földre  szüksége,  hanem  a 
birtokosnak  jobbágyra  ;  a  nagybirtokosok  egymással  ver- 
senyeztek a  jobbágyokért,  kölcsönösen  magukhoz  csalo- 
gatták egymás  jobbágyait,  elmozdítván  és  fedezvén  azok 
szökését.  Ugyanekkor  a  gyorsan  föllendülő  városokban  is 
keresetet  és  menedéket  találhatott  a  szökött  jobbágy.  így 
aztán  a  jobbágyok  előbb  tettleg,  később  jogszerűen  is  meg- 
szerezték a  szabad  költözködést.  Mivel  pedig  a  földesurak 
egymást  múlták  fölül  előnyök  nyújtásában,  hogy  jobbágyo- 
kat biztosítsanak  a  maguk  számára  :  a  jobbágy  jogai  foly- 
ton szaporodtak,  terhei  ellenben  apadtak.  A  robotkötele- 
zettség csökkent  ;  Angliában  ?  jobbágyok  pénzen  váltot- 
ták meg  a  robotkötelezettséget.4  Németországban  a  major- 


1  Grossgrundeigentum   und   soziale   Frage.    Berlin,  Vita.  Histo- 
rischer  Teil,  Zweites  Kapitel. 
a  I.  m.  278.  1. 

3  Oppenheimer   így   mondja     (i.    m.    297.    1.),    de    valószínűleg 
túloz  egy  kissé. 

4  J.  E.  Thorold  Rogers  :    Die  Geschichte  der  englischen  Arbeit. 
(Six  Centuries  of  Work  and  Wages),  Stuttgart,  1896,  131.  1. 

Rogers    többek    között    kimutatja,    hogy    a    XIII.    században 

sági  területek,  melyeket  a  földesúr  robotmunkával  művel- 
tetett, vagy  eltűntek,  vagy  jelentékenyen  összezsugorod- 
tak. Még  Poroszország  keleti  részein  sem  volt  nagyobb  a 
majorsági  terület,  mint  az  egész  határ  10 — 15%-a.1  A  nagy- 
birtokok területét  majdnem  egészen  elfoglalták  a  jobbágy- 
telkek  ;  a  jobbágyok  kötelezettségeiből  pedig  nem  igen 
maradt  több,  mint  egy  örök  időkre  meghatározott  nem 
nagyon  jelentékeny  pénz-  és  termékmennyiség,  melyet  a 
földesúr  a  jobbágytól  kapott  s  amelytől.  eltekintve  az 
utóbbi  a   föld  valóságos,  önálló  birtokosa  lett. 

A  jobbágy  ura  lévén  munkája  terméke  egy  folyton 
növekvő  részének,  mint  magántulajdonos  lépett  föl,  ki  ter- 
mékeinek fölöslegét  cserébe  adja  iparcikkekért.  Iparos- 
városok nőttek  ki  a  földből.  Az  egyszerű  cseregazdasági 
munkaszervezetnek  az  a  magja,  mely  a  jobbágyszervezet 
mélyében,  a  jobbágy  csekély  magántulajdonában  rejlett : 
kicsirázott,  kihajtott,  fává  izmosult  és  virágozni  kezdett. 
A  jobbágy  megsokasodott  magántulajdona  széjjelbontotta 
a  nagybirtok  keretébe  szorult  cserétlen  naturálgazdaságot. 
A  társadalom  életfolyamatában  mindegyre  nagyobb  és 
nagyobb  jelentőségre  jutott  a  csere  forgalom,  melyben  a 
saját  termelőeszközeivel  dolgozó  kisparaszt  és  kisiparos 
játszotta  a  főszerepet.  Ezeknek  jövedelme,  hatalma  és 
önérzete  mindegyre  nagyobb  lett  a  földesúri  osztályhoz 
viszonyítva,  mely  lassan,  de  állandóan  hanyatlott.  Míg 
az  egyszerű  cseregazdasági  munkaszervezet  körvonalai  éle- 
sebben kezdtek  látszani,  a  jobbágyszervezet  viszont  fokon- 
ként  elhomályosodott. 

Ezt  a  kedvező  fejlődés-irányt,  mint  említve  volt,  a 
X — XI.  század  tájékán  az  a  körülmény  hozta  létre,  hogy 
a  termőföld  területe  a  népesség  számához  viszonyítva  meg- 
növekedett. Hogy  ezt  ismét  mi  okozta  ?  Minden  bizonnyal 
nem  egyéb,  mint  a  földművelés  technikai  fejlődése,  haladó 
intenzitása,  mely  egy  és  ugyanazon  népességnek  az  előző- 
nél   kisebb    területről    való    élelmezését    tette    lehetségessé. 

az  angol  föld  legnagyobb  része  meglehetősen  független  helyzetben 
levő  kisparasztoké  volt.  E  körülményt  —  Macaulayre  hivatkozva  — 
Marx  is  megemlíti.  (Das  Kapital.  Hamburg,   1903.  I.  682.  1.) 

1  Nossig  :  Die  sozialistische  Agrarfrage.  Berlin-Bern,  1902  .314.  1. 

Amihez  még  hozzájárult  az  a  körülmény,  hogy  a  X — XIV. 
században    óriási    műveletlen    területek,    erdőségek,    mocsa- 
rak, melyeket  a  földesurak  előzőleg  elzártak  a  jobbágyok 
elől,    művelés    alá    kerültek.    De    ezt    a   körülményt    ismét 
csak  a  jobbágyok  növekvő  függetlensége  és  vagyonosod ása 
hozta  magával,  másfelől  pedig  az  egyes  földesúr  hanyatló 
jövedelme,  mely  az  utóbbit  arra  ösztönözte,  hogy  jobbágyai- 
nak  számát  szaporítsa    és   lehetőleg  minden  rendelkezésére 
álló  földet  betelepítsen.  A  földesúr  jövedelmének  hanyatlása 
azonban   —  kapcsolatban   a  jobbágy   helyzetének  javulásá- 
val —  eredetileg  nem  indulhatott  ki  másból,  mint  a  mezőgaz- 
dasági technikának  a  már  megművelt  területen  való  emelke- 
déséből. Tehát  csak  ez  lehet  azon  végső  ok,  melyből  a  szóban 
forgó  történelmi  időszak  jelenségeit  meg  lehet  magyarázni. 
Természetes,    hogy    a    jobbágy    helyzetének*  javulása 
csupán  addig  tarthatott,  míg  az  országos  terméseredmények 
növekedése  fölülmúlta  a  népszaporodást,  vagy  legalább  is 
lépést  tartott  vele.  De  elkövetkezett  egy  olyan  idő  is,  hogy 
a  műveletlen  földek  úgy  nagyjából  elfogytak,  s  a  mezőgaz- 
daságban   nem    merültek    föl    újabb    technikai    javítások. 
Mihelyt  ez  bekövetkezett,  mihelyt  a  mezőgazdaság  termelő- 
képessége  megállapodott   és   a  népszaporodás   egyre   szoro- 
sabban   kezdte    kitölteni    az    élelmi   kört  :    a    fejlődés    ten- 
denciája   megfordult.    Most    már   nem    a    földesúrnak    volt 
szüksége    jobbágyra,    hanem    a    jobbágynak    földre.    Tehát 
most  már  a  jobbágyok  versengtek  egymással  a  földesurakért, 
amivel     kapcsolatban     jogaik     kevesbedtek,     terheik     nőt- 
tek,   munkájuk    termékéből    mindegyre    kisebb    és    kisebb 
részt  kaptak.    S  ezzel  —  a  XV.  században  —  beállott  a 
jobbágyszervezet  hanyatlásának  korszaka.1 


1  A  történelemkutatók  általánosan  megegyeznek  abban,  hogy 
a  társadalmi  jövedelemeloszlás  alakulásának  a  dolgozó  népre  kedve- 
zőtlen fordulatát,  mely  a  XV.  században  bekövetkezett,  a  népesség 
elszaporodására  kell  visszavezetni,  illetőleg  arra,  hogy  az  élelmi 
kört  nem  lehetett  a  népszaporodás  arányában  tovább  tágítani. 
Ezzel  az  általános  nézettel  szemben  Oppenheimer  különvéleményt 
tart  fönn,  melyet  azonban  nem  indokol  kielégítően.  Sajnos,  ezúttal 
nincs  módunkban,  hogy  e  különvéleményre  és  indokolására  kitér- 
jünk ;  —  ez  túlságosan  nagy  teret  igényelne. 

A  jobbágyszervezet  hanyatlása  vezetett  a  modern 
európai  nagygazdaság  kialakulására. 

Mint  előbb  említve  volt  :  a  jobbágyszervezet  csupán 
azon  esetben  képes  megfelelni  a  haladó  intenzitás  követel- 
ményeinek, ha  az  agrártechnika  haladásával  egyidejűleg 
nő  azon  arányrész,  melyet  a  jobbágy  munkája  termékéből 
kap.  Olyankor  azonban,  midőn  sok  a  jobbágy  és  kevés 
a  föld  :  a  jobbágy  jövedelme  szükségképen  leszorul  azon 
minimumra,  mely  a  jobbágynak  és  családjának  életfönn- 
tartásához elkerülhetlenül  szükséges.  E  minimális  jövede- 
lem növekedése  pedig  ki  van  zárva. 

Ilyen  körülmények  között  a  jobbágy  még  arra  is  csak 
keserves  nélkülözések  árán  képes,  hogy  gazdaságának  föl- 
szerelését félig-meddig  tűrhető  állapotban  tartsa  ;  —  egyene- 
sen képtelenség  volna  azt  követelni  tőle,  hogy  fölszerelé- 
sét a  haladó  intenzitás  követelményeinek  megfelelően  gya- 
rapítsa. De  a  hozzávaló  értelmiséget  sem  szerezheti  meg  ; 
állandóan  nyomott  helyzete  kizárja  ezt  is. 

Föltéve  azonban,  hogy  egyéb  követelményeknek  meg 
is  tudna  felelni  :  a  termelésben  való  érdekeltsége  szükség- 
képen annál  kisebb,  minél  fejlettebb  termelőmódot  alkal- 
maz. Mert  csak  munkájának  terméke  nagyobbodik,  jöve- 
delme azonban  marad,  amennyi  volt,  s  így  folyton  kisebb 
és  kisebb  részét  alkotja  a  munkaterméknek.  A  jobbágy- 
nak a  munkában  való  érdekeltsége  tehát  folyton  sülyed, 
holott  a  haladó  intenzitás  épen  az  ellenkezőt  követelné. 

Ha  a  jobbágytelek  termése  növekszik  :  a  földesúr  új 
terheket  rak  a  jobbágy  vállaira,  s  ezzel  a  többletet  a  maga 
számára  foglalja  le.  A  jobbágynak  sohasem  hagy  többet,  a 
nyomorult  létminimumnál.  Könnyen  teheti,  mert  ha  meg  is 
szöknék  a  jobbágy,  kap  helyette  akár  két  másikat  is.  Ha 
ez  az  állapot  egy-két  generáción  keresztül  tart  :  a  jobbágy 
kitanulja,  hogy  kár  magát  törnie  termése  szaporításáért  ; 
az  ő  helyzete  rosszabb  már  nem  lehet,  jobb  pedig  nem  lesz. 

Olyan  időben,  mikor  a  földmüvelés  csak  szűkösen  tudja 
fedezni  a  népesség  tápszer-szükségletét,  vagyis  amikor  a 
viszonylagos  túlnépesedés  áll  fönn  :  a  földesúrnak  érdeké- 
ben áll  a  mezőgazdaság  termelőképességének  minden  mér- 
sékeltebb javítása.  (Csak  olyan  nagyszabású  javítások  nem, 

melyek  már  bőséget  teremtenének,  s  a  relatív  túlnépese- 
dést megszüntetnék.)  Ilyen  időben  a  földmüvesmunka  ter- 
melőképességének minden  mérsékeltebb  növekedése  a  föl- 
desúr javára  esik.  Azonban  a  jobbágy  nem  képes  javítá- 
sokra, melyek  nem  is  állnak  közvetlen  érdekében.  Sőt  ha 
nagyon  erős  a  túlnépesedés  :  a  jobbágyok  annyira  elnyo- 
morodnak, jövedelmük  annyira  megcsappan,  hogy  ez  már 
a  termelőfölszerelésnek,  a  jobbágytelek  termőerejének,  s 
ezzel  a  földesúr  jövedelmének  rovására  megy. 

Ha  tehát  a  földesurak  a  középkor  vége  felé  sikeresen 
növelték  is  jövedelmüket  a  jobbágyok  terheinek  fokozása 
által :  idő  múltán  tapasztalniok  kellett,  hogy  jövedelmük 
ilyen  úton  való  fokozásának  megvan  az  abszolút  határa. 
Minden  további  lépés  ez  irányban  csak  arra  volt  alkalmas, 
hogy  a  jobbágyokat  lázadásba  kergesse,  vagy  hogy  nyo- 
morúságukat a  termelés,  s  így  a  földesúri  jövedelem  rová- 
sára növelje. 

A  földmüvelés  előzetes  haladása  ipart  fejlesztett,  váro- 
sokat teremtett,  melyekben  a  kívánatos  jószágok  nagy 
tömegei  voltak  fölhalmozva.  Ez  a  városi  gazdaság  a  táp- 
szereknek azon  fölöslegén  alapult,  melyet  a  jobbágy  ipar- 
cikkekre cserélt  be.  Mióta  a  földesúr  elvette  a  jobbágytól 
ezt  a  táplálékfölösleget :  a  városi  iparos  többé  nem  a  jobbágy, 
hanem  a  földesúr  számára  dolgozott.  A  XV — XVI.  szá- 
zadban a  luxus-iparágak  nyomultak  előtérbe  ;  az  iparosok 
a  földesurak  iparosai  voltak,  munkájuk  a  földesurak  kényel- 
mét és  fényűzését  gyarapította.  De  az  iparosok  számának 
kiterjedése  nem  lehetett  nagyobb,  mint  az  ipar  rendelke- 
zésére álló  táplálékfölösleg  ;  viszont,  mivel  az  adott  körül- 
mények között  a  fölösleg  minden  mérsékeltebb  szaporodása 
a  földesurak  javára  esett  :  ez  utóbbiaknak  érdekében  állott, 
hogy  a  tápszerek  fölöslegét  és  vele  az  ő  számukra  dolgozó 
városi  iparosok  számát  gyarapítsák.  E  törekvésnek,  mint 
tudjuk,  a  jobbágyszervezet  állotta  útját  azon  sajátságánál 
fogva,  hogy  benne  a  munkás  gyakorolja  a  termelés  veze- 
tését. A  földesúri  jövedelem  növelésének  tehát  csak  egy 
módja  maradt  :  kivenni  a  termelés  vezetését  a  munkás 
kezéből,  s  a  földet  apró  jobbágyüzemek  helyett  központi- 
lag, nagygazdaság    alakjában    művelni.    Tehát  ez  is  követ- 

Dániel:  Föld  és  társadalom.  10 

kezet t  be.  A  földesurak  elkergették  a  jobbágyok  egy  részét, 
s  a  majorsági  területet  kiterjesztették  a  jobbágy  telkek  rová- 
sára, aminek  a  robotkötelezettség  növelésével  kellett  együtt- 
járnia, mert  most  már  kevesebb  jobbágy  robotjával  nagyobb 
majorsági  területet  kellett  művelni. 

Gazdaságilag  e  változtatás  úgy  hatott,  mint  valamely 
munkamegtakarító  technikai  javítás.  Egy  és  ugyanazon 
területen  nagyjából  egy  és  ugyanazon  terméseredményt 
kevesebb  egyén  munkája  hozta  létre,  mint  előzőleg.  Tehát 
kisebbedett  a  termés  azon  része,  melyet  a  munkások  eltar- 
tása igényelt  és  nőtt  a  fölösleg,  mely  a  földesúrnak  és  köz- 
vetve az  iparnak  jutott. 

Később,  a  XVII — XVIII.  században,  midőn  a  mező- 
gazdasági technika  jelentékeny  haladása  állott  be  :  ehhez 
az  előnyhöz  még  jelentékeny  termésszaporító  és  munka- 
megtakarító javítások  járultak,  melyeket  a  nyomorgó  és 
érdektelen  jobbágy  nem  vehetett  alkalmazásba,  ellenben 
a  földesúr  az  ő  nagygazdaságában  igen.  Amely  körülmény 
tudatában  aztán  nyiltan  hangoztatták  a  földesurak,  hogy 
a  jobbágyok  elkergetése  és  a  nagygazdaság  területének 
növelése  a  földművelés  haladásának  érdekében  történik.1 

Az  elkergetett  jobbágyok  egy  része  a  városba  húzódott, 
munkaerejét  kínálva;  s  ezzel  tömegesen  föllépett  a  modern  pro- 
letariátus. Másik  része  munkátlanul,  koldus,  csavargó,  tolvaj 
módjára  tengette  életét.  E  nyomorultak  ellen  a  földesúri 
osztály,  mely  tudatosan  taszította  őket  nyomorba  és  bűnbe, 
a  jog  és  erkölcs  nevében  drákói  törvényeket  hozott,  amire 
már  Thomas  Moore,  az  ismert  Utópia  előszavában  élesen 
rávilágít.  így  munkálkodott  a  földesúri  osztály,  a  mező- 
gazdasági érdekek  önzetlen  zászlóvivője,  a  társadalom 
jólétén. 

Nem  lehet  azonban  tagadni,  hogy  az  adott  népesedési 
viszonyok  között  a  mezőgazdaság  technikai  haladása  más 
módon  nem  juthatott  volna  érvényre.  S  így  a  társadalom 
haladása  sem  mehetett  végbe  más  úton,  mint  ezen  a  tövisesen. 

A  nagybirtok  azon  új  tipusa,  mely  így  előállott,  külön- 
bözött   minden    előzőtől.    Mindenekelőtt  :     a      földmüvelés 

1    Nossig  i.   m.    318.  1. 

technikája,  a  tápszerek  termelése  fejlettebb  volt,  mint  bár- 
mely előző  korban  ;  a  hatalmas  táplálékfölöslegek  jelenté- 
keny ipart  teremtettek,  melynek  differenciáltsága  sokkal 
nagyobb  volt,  semhogy  az  összes  iparágaknak  csak  egy 
számbavehető  része  is  megfért  volna  az  egyes  nagybirtok 
keretében.  A  nagybirtokos  hiába  akarta  volna  birtokán 
letelepíteni  és  közvetlenül  élelmezni  azt  a  sok  mindenféle 
iparost,  akiknek  termékeit  használta  :  ezeknek  száma  messze 
túlterjedt  volna  az  ő  birtoka  táplálékfölöslegén  és  ipar- 
cikkszükségletein. Az  ipar  kinőtt  az  egyes  nagybirtok  kere- 
téből és  városokba  koncentrálódott,  melyek  mindegyike 
a  nagybirtokok  százai,  ezrei  számára  termelt.  És  míg  az 
antik  vagy  a  Karoling-idők  nagybirtokosának  módjában 
volt,  hogy  a  birtokán  dolgozó  iparost  munkára  kényszerítse  : 
az  újfajta  nagybirtokos  független  városi  iparossal  állott 
szemben,  kitől  csupán  csere  útján  szerezhette  meg  az  ipar- 
cikkeket. Ennélfogva  az  újfajta  nagygazdaság  piac  szá- 
mára termelő  üzem  lett,  sokkal  nagyobb  mértékben,  mint 
az   antik   nagygazdaság. 

A  piac  számára  való  termelés  azután  a  munkaszerve- 
zetet is  átalakította.  így  keletkezett  a  kapitalisztikus  nagy- 
gazdaság. 

A  jobbágymunka  nem  felelt  meg  a  piac  számára  való 
termelés  követelményeinek.  Hátránya  a  jobbágymunkának, 
hogy  az  a  része,  melyet  a  jobbágy  önmaga  fönntartásáért 
végez,  láthatóan  különválik  attól  a  munkatöbblettől,  me- 
lyet a  földesúrnak  beszolgáltat.  Munkája  előbbi  részét 
saját  telkén,  az  utóbbit  a  nagygazdaságban  végzi ;  az  utób- 
binak eredményességében  még  halványan  sincs  érdekelve  ; 
semminemű  jutalmat  nem  kap  érte,  ami  aztán  meg  is  lát- 
szik rajta.  Ezenfelül  a  jobbágy  és  a  földesúr  viszonyából 
hiányzik  minden  tárgyiság  :  a  jobbágy  maga  nem  tárgy, 
tehát  nem  lehet  agyonütni,  mint  a  rabszolgát,  de  a  munka- 
ereje sem  alkotja  csere  tárgyát,  mint  a  bérmunkásé,  tehát 
rövidesen  elbocsátani  sem  lehet.  A  nagybirtokos  rendel- 
kezésére álló  kényszerítő  eszközök  nem  voltak  elegendők 
a  robotmunka  eredményességének  biztosítására.  S  így  a 
nagygazdák  hovatovább  rájöttek,  hogy  piac  számára,  el- 
adásra   termelniök    csak    vásárolt    munkaerővel    lehetséges. 

10* 


148 

Ide  vezetett  az  a  körülmény  is,  hogy  a  jobbágy  eltar- 
tása jobbágytelket  igényel.  Mikor  a  nagygazdák  a  haladás 
útjára  léptek,  s  a  földre  fordított  munka  mennyiségét  sza- 
porították :  jobbágymunka  alakjában  csak  úgy  szerezhet- 
ték volna  be  a  szaporulatot,  ha  a  nagygazdaság  területé- 
ből jobbágy  telkeket  hasítottak  volna  ki.  Pedig  hát  ezzel  az 
adott  körülmények  között  nem  javították,  hanem  rontot- 
ták volna  a  gazdálkodást.  A  jobbágyok  csak  ott  tudtak 
a  nagygazdaság  számára  elegendő  robotmunkát  szolgál- 
tatni, ahol  ennek  területe  aránylag  kicsiny  volt  ;  ahol  erő- 
sebb  mértékben  terjeszkedett  a  nagygazdaság  a  jobbágy- 
telkek rovására,  ott  a  jobbágyok  száma  már  ennél  a  körül- 
ménynél fogva  is  kevés  volt  a  nagygazdaság  munkaszük- 
ségletének fedezésére.  S  így  a  nagygazdaság  már  területé- 
nek és  intenzitásának  növekedésénél  fogva  sem  kerülhette 
el   a   vásárolt    munkaerő   alkalmazását. 

Természetes  azonban,  hogy  az  új  nagygazdaság  nem 
vásárolhatta  a  munkaerőt  rabszolgák  alakjában,  mint  az 
antik  nagyüzem.  A  közben  lefolyt  másfél  ezredév  nem 
tűnt  el  nyomtalanul  a  társadalom  fölött.  Azóta  jelentéke- 
nyen könnyebb  lett  —  a  földművelés  technikai  haladása 
következtében  —  a  tápszerek  termelése,  ezzel  pedig  egy- 
szersmind nagyobb  lett  az  egyén  szabadsága.  Mert  az  éh- 
ség az  a  végső  ok,  mely  a  nép  nagy  tömegeit  szolgákká 
teszi.  Könnyebb  lévén  munka  által  legyőzni  a  tápszerek 
hiányát  :  a  szolgaságnak  is  szelídebb  formát  kellett  öltenie. 
Még  egyebet  is  hozott  magával  a  mezőgazdaság  időközben 
lefolyt  technikai  fejlődése.  Az  újabb,  fejlettebb  termelő- 
mód a  munkástól  nagyobb  értelmiséget  és  erélyt  igényel, 
mint  amennyi  a  rabszolga  helyzetével  összefér.  Végül  egy 
harmadik  ok  :  a  rabszolgamunkát  annak  idején  épen  azért 
küszöbölték  ki,  mert  a  rabszolgának  a  munkában  való  érde- 
keltsége oly  elenyésző,  hogy  a  gazdálkodás  legszerényebb 
intenzitásának  is  útját  állja. 

Tehát  az  új  nagygazdaság  munkaszervezetének  alapja 
nem  a  rabszolgamunka,  hanem  a  bérmunka  lett,  mely  lassan- 
ként teljesen  kiszorította  a  robotmunkát.  A  bérmunkásnak 
a  termelésben  való  érdekeltsége  jelentékenyen  nagyobb  a 
rabszolgáénál,    valamint     a     robotban     dolgozó     elnyomott 

jobbágyénál  is.  Munkájáért  látható  jutalmat,  bért  kap  ;  a 
munkatöbblet,  melynek  eredményét  a  nagygazda  élvezi,  el 
van  burkolva.  A  munkabért  a  munkás  tetszése  szerint 
használhatja  föl  ;  jobb  időkben  esetleg  félre  is  tehet  valamit 
belőle  ;  valami  nagyon  szerény  ingó  vagy  ingatlan  magán- 
tulajdon szerzésének  lehetősége  —  ha  csekély  is  —  nincs 
teljesen  kizárva. 

Mindamellett  fönnáll  az  a  tény,  hogy  a  bérmunkavi- 
szony tárgyi  viszony.  A  termelés  intenzitása  azonban  akkor- 
tájt, mikor  a  bérmunka  föllépett,  már  nagyobb  volt,  sem- 
hogy a  nagygazda  és  a  munkás  tisztán  tárgyi  viszonyát 
megtűrte  volna.  S  ezért  a  nagy  gazdák  a  bérmunka  alkal- 
mazásában nem  is  voltak  következetesek  és  a  patriarcha- 
lisztikus  jobbágyszervezetből  megtartottak  mindent,  amit 
csak  lehetett,  beolvasztván  ezen  elavult  és  idegen  elemeket 
a  modern  kapitalisztikus  munkaszervezetbe. 


Angliában  a  bérmunka  térfoglalása  és  a  jobbágymunka 
kiküszöbölése  lassú  fejlődés  alakjában  ment  végbe,  mely  a 
XVII.  században  már  teljes  eredménnyel  be  is  fejeződött. 
A  kontinensen  is  lassú  fejlődés  hozta  létre  az  új  munka- 
szervezetet, de  a  végső  lökést  a  XVIII.  és  XIX.  század 
forradalmai  adták  meg. 

Abban  az  időszakban,  mely  közvetlenül  ezután  állott 
be,  az  ifjú  nagygazdaságnak  semmi  szüksége  sem  volt  arra, 
hogy  a  szervezetében  rejlő  patriarchalisztikus  elvek  érvé- 
nyesítéséhez, a  munkás  megkötéséhez  az  államhatalmat 
hívja  segítségül.  Egyfelől  a  termelőmód  sem  volt  még  oly 
intenzív,  mint  napjainkban,  másrészt  pedig  a  munkás  hely- 
zetét maguk  a  gazdasági  viszonyok  oly  nyomottá  tették, 
a  munkaalkalom  oly  szűkös  volt,  s  a  munkás  annyira  rá 
volt  utalva  a  nagygazdára,  hogy  az  egyéni  szabadság  és  a 
velejáró  költözésjog,  melyet  megnyert,  inkább  baj  volt  szá- 
mára, mint  előny,  mert  hiszen  bennük  rejlett  elbocsáttatásá- 
nak  lehetősége.  Nem  is  élt  velük  olyan  mértékben,  hogy 
a  nagygazdák  köreit  zavarta  volna.  S  ezért  az  újonnan  kelet- 
kezett polgári  társadalom  rendjében,  az  új  törvényekben 
nem   jutottak   kifejezésre  a  nagygazdasági  munkaszervezet 

régi  elemei ;  ezek  a  törvények  következetesen  mutatták  egy 
olyan  társadalom  képét,  melyben  a  dolgozó  egyént  csupán 
saját  egyéni  szükségletei  kényszerítik  munkára. 

Ámde  újabb  időben,  azóta,  hogy  a  munkás  jobb  hely- 
zetbe jutott,  munkaalkalma  szaporodott  és  költözésjoggal, 
egyéni  szabadsággal  nagyobb  mértékben  él,  mint  előzőleg  : 
azóta  sok  európai  ország  nagygazdái  a  törvényekben  is 
kifejezésre  juttatták  az  egyéni  szabadság  azon  megszorí- 
tásait, melyek  európai  termelőviszonyok  között  a  kapita- 
lisztikus  nagygazdaság  szervezetében  nélkülözhetetlenek.  Szó- 
val az  európai  nagygazdaság  máris  konfliktusba  jutott 
a  fönnálló  társadalmi  renddel,  melynek  talapzatát  a  mun- 
kás egyéni  szabadsága  alkotja. 

A  mezőgazdaság  természetes  fejlődése  a  haladó  intenzi- 
tás irányában  szükségszerűen  e  konfliktus  kiéleződését  hozza 
magával ;  vele  kapcsolatban  mindegyre  nehezebb  és  nehezebb 
lesz  a  kapitalisztikus  munkaszervezet  alkalmazása.  Nehezebb 
lesz,  mert  ez  a  munkaszervezet  egyfelől  szabaddá  teszi  a 
munkást,  másfelől  a  szabad  munkástól  egyoldalúan  elvonja 
a  munkatermék  egy  részét.  A  mezőgazdaság  fejlődése  azon- 
ban mindegyre  szorosabbra  fűzi  a  viszonyt  a  dolgozó  föld- 
műves, s  a  munkájának  tárgyát  alkotó  élő  szervezet  között. 
Mindegyre  nagyobbak  az  ellenőrzés  nehézségei  és  a  mun- 
kás egyéni  szabadságából  eredő  károk  ;  mindegyre  nehezebb 
és  nehezebb  a  szabad  munkástól  a  munkatermék  egy  részét 
ellenszolgáltatás  nélkül  megszerezni.  Tehát  a  földművelés 
haladása  szükségképen  elvezet  egy  pontra,  amelyen  a  kapi- 
talisztikus munkaszervezet  a  mezőgazdaságban  lehetetlenné 
válik.  És  akkor  azon  belső  ellentmondásnak,  amely  a  kapi- 
talisztikus munkaszervezetben  van,  megoldást  kell  nyernie 
vagy  az  egyik,  vagy  a  másik  irányban.  Vagy  a  munkátlan 
jövedelemnek,  vagy  a  munkás  szabadságának  ki  kell  küszö- 
bölődnie.  Vagy  megkapja  a  munkás  az  egész  terméket,  ami- 
vel aztán  tárgytalanná  válik  úgy  az  ellenőrzés,  mint  a  mun- 
kás mesterséges  helyhez  kötése.  Ám  ebben  az  esetben  meg- 
szűnnék a  mai  nagygazdaság.  Vagy  pedig  megmarad  a  mun- 
kátlan jövedelem  és  a  munkástól  továbbra  is  elvonják  a 
termék  egy  részét,  s  akkor  fönnmarad  a  mai  nagygazdaság, 
de  akkor  aztán  meg  kell  szűnnie  a  munkás  szabadságának. 

Föltéve,  hogy  a  kisbirtok  és  a  nagybirtok  mai  verse- 
nyéből az  utóbbi  kerül  ki  győztesen,  a  hozzá  fűződő  nagy- 
gazdasággal együtt  ;  föltéve,  hogy  a  jövő  mezőgazdasági 
munkaszervezete  a  mai  nagygazdaság  továbbfejlődéséből 
keletkezik  :  az  utóbbi  eset  fog  bekövetkezni,  az  egyéni 
szabadság  lealkonyodása,  és  a  munkás  személyi  függésé- 
nek egy  újabb  korszaka. 

Nem  hihető  azonban,  hogy  ebben  a  szóban  forgó  eset- 
ben a  munkás  személyi  függése  az  elnyomásnak  valamely 
brutális  alakjára  vezetne.  Mert  hiszen  a  kapitalisztikus 
munkaszervezet  szükségszerű  csődjére  épen  az  a  körülmény 
vezet,  hogy  a  földművesnek  a  földhöz  és  a  rajta  élő  szerve- 
zetekhez való  viszonya  folyton  szorosabbra  fűződik  ;  ebből 
folyólag  a  kapitalisztikus  munkaszervezet  azért  válik  a 
munkaeredmény  biztosítására  mindinkább  alkalmatlanná, 
mert  teljes  szabadságot  enged  a  földművesnek  arra,  hogy 
a  közötte  és  munkája  tárgya  között  levő  szoros  viszonyt 
—  ott,  ahova  az  ellenőrzés  nem  követheti  őt  —  meglazítsa, 
vagy  —  mozgásszabadságával  élve,  —  akár  nyiltan  el  is 
szakítsa,  kockára  téve  ezzel  a  munkaeredmény  kisebb  vagy 
nagyobb  részét.  Brutális  elnyomással  azonban  még  ennyire 
sem  menne  a  munkáltató,  mert  azt  kellene  tapasztalnia, 
hogy  a  bérmunkát  rabszolgamunkává  süly  esztette.  Magas 
fejlettségű  termelőmódnál  aránylag  még  úgy  tudja  a  mun- 
káltató a  munka  eredményességét  leginkább  biztosítani, 
ha  a  kizsákmányolást  patriarchalisztikus  jelleggel,  az  atyai 
gondoskodás  szeretettől  csepegő  jelszavával  és  ennek  formái 
között  folytatja. 

Föltéve,  hogy  a  viszonyok  jövő  alakulása  a  mai  nagy- 
gazdaság fönnmaradásának  és  továbbfejlődésének  kedvezni 
fog  :  ennek  szervezetéből  ki  fog  küszöbölődni  minden  kapi- 
talisztikus, minden  cseregazdasági  elem,  s  a  patriarcha- 
lizmus  fogja  betölteni  a  nagygazdaság  egész  szervezetét. 
A  csereviszonyok  pedig  helyet  adnak  egyoldalú  szolgál- 
tatásoknak. Ha  létrejő  ez  az  új  patriarchalizmus  :  minden 
bizonnyal  szelidebb  és  humánusabb  lesz,  mint  a  közép- 
kor patriarchalizmusa  ;  ide  utal  a  termelőmód  magasabb 
fejlettsége,  a  munkás  ezzel  járó  nagyobb  értelmisége  és  a 
nehezebben    ellenőrizhető    műveletek    szaporodása.    Abban 

a  társadalomban,  mely  azon  esetben  fog  kifejlődni,  ha  a 
mezőgazdasági  kérdés  a  nagybirtok  győzelmében  nyeri 
megoldását  :  a  szeretet  és  a  jótékonyság  lesz  az  uralkodó 
jelszó ;  s  a  jótékony  agyonboldogítás  híg  levében  néha 
tényleg  kap  is  majd  a  munkás  egy-egy  jobb  falatot. 

Természetes,  hogy  azon  új  társadalomban,  melynek 
elemeit  a  mai  nagygazdaság,  ennek  fejlődésiránya  tartal- 
mazza :  nem  csere,  hanem  tiszta  egyoldalú  szolgáltatás 
képében  fog  végbemenni  a  széjjeloszt  ás.  Mert  hiszen  a 
mai  nagygazdaság  csak  úgy  élhet  és  fejlődhetik  tovább,  ha 
kiküszöbölődik  a  munkás  egyéni  szabadsága,  és  eltűnik 
az  az  állapot,  melyben  a  munkást  egyéni  szükségletei 
kényszerítik  munkára.  Ha  sikerül  és  ha  majd  teljessé 
válik  a  munkás  helyhez  kötése,  az  elbocsátást  pedig,  mint 
dologra  kényszerítő  eszközt  végkép  a  börtön  váltja  föl  : 
akkor  a  munkabér  is  helyet  fog  adni  a  naturális  konvenció- 
nak, mely  nem  csupán  a  tápszereket  foglalja  magában, 
de  majd  az  iparcikkekre  is  kiterjed.  Ha  a  munkás  elveszti 
szabadságát  a  termelésben  :  elveszti  a  fogyasztásban  is. 
Kötött  munkaerő  és  kötött  fogyasztás  naturálgazdaságra 
vezet.  Noha  a  mai  ipari  termelés  sokkal  differenciáltabb, 
semhogy  az  egyes  nagybirtok  keretében  akár  megközelí- 
tően is  elférhetne  :  a  nagygazdák,  illetőleg  nagybirtokosok 
módját  ejthetik,  hogy  az  ipari,  bányászati  termelést  vala- 
mely közös  szerv,  pl.  a  hatalmukba  kerülő  állam  útján 
kollektíve  végeztessék  el,  kapitalista  vállalkozók  kizárásával. 

Mert  nyilvánvaló,  hogy  ha  a  nagygazdáknak  meglesz  a 
hatalmuk  a  munkás  megkötésére  :  akkor  meglesz  arra.  is, 
hogy  az  új  mezőgazdasági  munkaszervezet  következéseit 
az  egész  társadalomra  kiterjesszék,  s  a  kapitalisztikus  áru- 
termelés helyébe  a  nagygazdák,  illetőleg  nagybirtokosok 
naturálgazdaságát   állítsák. 

De  mi  adhatja  a  nagybirtokosok,  illetőleg  nagygazdák 
kezébe  azt  a  hatalmat,  melyet  a  munkás  megkötése  igényel  ? 
Mert  bizonyos,  hogy  a  munkás  csak  a  legnagyobb  kény- 
szerűségnek engedve  volna  hajlandó  egyéni  szabadságáról 
lemondani  és  magát  a  föltétlen  munkakényszernek  alávetni. 

Az  állam,  a  törvényhozás  hatalma  nem  lehet  erre 
elegendő  ;  a  törvények  ereje  véges.   Ha  a  gazdasági  viszo- 

nyok  a  munkások  számára  kedvező,  munkaalkalmukat, 
jólétüket  és  szabadságukat  gyarapító  helyzetet  teremte- 
nek :  a  törvényhozás  hiába  alkot  törvényeket  a  mezőgaz- 
dasági munkások  megkötésére  ;  e  törvények  ilyen  viszo- 
nyok között  nem  lehetnek  hatásosak,  a  munkások  könnyen 
kibújnak  alóluk  és  maguk  a  munkáltatók  kénytelenek 
megszegni.  Csupán  azon  esetben  lehetnek  az  ilyen  törvé- 
nyek hatásosak,  ha  a  gazdasági  erők  a  munkást  amúgy  is 
a  gazda  hatalmába  adják.  Csak  ha  a  munkás  gazdaságilag 
teljesen  védtelenül  áll  szemben  a  nagygazdával,  csak  ebben 
az  esetben  van  meg  az  utóbbinak  az  az  ereje,  hogy  a  célba- 
vett  munkaszervezetet   rákényszeríthesse   a   munkásra. 

A  kapitalisztikus  munkaszervezet  tárgyalása  alkalmá- 
val említve  volt,  hogy  a  tápszerek  korlátozott  és  hiányos 
termelésében  rejlik  az  a  gazdasági  erő,  mely  a  munkáltató- 
nak hatalmat  ad  a  munkás  fölött.  A  kapitalisztikus  társa- 
dalomban a  munkások  fegyelmezettsége  annál  erősebb, 
minél  korlátozottabb  —  a  szükséglethez  viszonyítva  — 
a  tápszerek  termelése  és  ebből  folyólag  minél  kisebb  a  ter- 
melőeszközök mennyisége,  s  így  a  munkaalkalom  a  mun- 
kások számához  viszonyítva.  Tehát  a  mai  nagygazdának 
a  munkás  fölött  való  hatalma  csupán  az  esetben  nőhet  a 
nagygazdaság  továbbfejlődéséhez  megkívánt  mértékben,  ha 
a  társadalmi  gazdaságban  a  csökkenő  hozadéktörvény  hatása 
erősebben  érezhetővé  s  ezzel  kapcsolatban  a  tápszerek  ter- 
melése mindinkább  korlátozottá  és  elégtelenné  válik.  Azon 
fegyelem,  melyet  a  nagygazda  a  munkásra  —  a  nagygaz- 
daság fönnmaradásának  és  továbbfejlődésének  érdekében  — 
rá  akar  kényszeríteni  :  nem  közönséges  kapitalisztikus 
munkafegyelem,  hanem  több  ennél :  helyhez  kötöttség  és 
testi  felelősség.  Hogy  a  munkást  ennek  alá  lehessen  vetni  : 
ehhez  a  munkás  erősebb  kényszerhelyzete,  gazdasági  véd- 
telensége  szükséges,  mint  amilyen  a  kapitalisztikus  társa- 
dalomban rendszerint  előfordul.  Tehát  a  tápszerek  termelé- 
sének erősebb  természeti  korlátozottsága,  mint  amilyen  a 
kapitalizmussal  együtt  jár.  Annál  erősebbnek  kell  lennie 
ezen  kényszerhelyzetnek,  minél  fejlettebb  a  termelőmód  ; 
mert  a  fejlettebb  termelőmód  nagyobb  értelmiséget  kíván 
a   munkástól,    holott    minél   értelmesebb   a   munkás,    annál 

kevésbbé  hajlandó  magát  a  patriarchalisztikus   munkaszer- 
vezet kényszerének  alávetni. 

A  tápszerek  ily  nagy  hiánya,  mint  huzamos  állapot, 
csak  úgy  következhetik  be,  ha  a  mezőgazdaság  termelőképes- 
sége csak  lassan  növekszik,  ellenben  a  népesség  szaporo- 
dása gyors  és  az  élelmi  kört  túllépni  hajlandó.  Vagyis  ha  a 
mezőgazdaság  viszonylagos  termelőképessége  (t.  i.  a  népes- 
ség számához  és  szükségleteihez  viszonyított  termelőképes- 
sége) hanyatlóban  van.  Tehát  a  kapitalisztikus  nagygaz- 
daság fönnmaradása,  illetve  patriarchalisztikus  nagygazda- 
sággá való  átfejlődése  csupán  azon  esetben  várható,  ha  a 
haladó  intenzitás,  mely  a  mezőgazdaságban  a  kapitalisztikus 
munkaszervezet  alkalmazását  fokozatosan  nehezebbé  teszi, 
fokozódó  tápszerhiánnyal,  a  mezőgazdaság  viszonylagos  ter- 
melőképességének sülyedésével  lesz  kapcsolatos. 

Amennyiben  ez  az  eset  nem  áll  be,  amennyiben  a  mező- 
gazdaság technikai  haladása  a  tápszertermelés  társadalmi 
lehetőségének  oly  gyors  kiterjedésével  fog  járni,  amelynek 
tempója  fölülmúlja  a  népszaporodás  menetét  :  a  munkás 
egyéni  szabadsága  nem  hanyatlani,  hanem  emelkedni  fog, 
s  ezzel  a  kapitalisztikus  nagygazdaság  felbomlása  elkerül- 
hetlenné  válik.  Ebben  az  esetben  nem  a  nagygazdaságból, 
hanem  a  kisgazdaságból  fog  kiindulni  a  jövő  fejlődés,  mely- 
nek iránya  a  munkátlan  jövedelem  kiküszöbölése  és  a  kapi- 
talisztikus jelenségektől  megtisztult  egyszerű  cseregazda- 
ság diadala  felé  visz. 

Minden  humánus  szemponttól  eltekintve,  már  a  mező- 
gazdaság technikai  fejlődése  szempontjából  is  az  utóbbi 
eset  kívánatosabb.  Mert  kétségen  fölül  áll,  hogy  az  önmaga 
számára  dolgozó  szabad  munkás  értelmisége  nagyobb  és 
munkája  minden  tekintetben  jobb,  mint  a  jobbágyi  kötött- 
ségben, patriarchális  gyámkodás  alatt  dolgozó,  minden  ön- 
állóságot nélkülöző  munkásé.  Jellemző  a  modern  európai 
nagygazdaságra,  hogy  fönnmaradásának  és  továbbfejlődésé- 
nek lehetőségét  csak  a  mezőgazdaság  viszonylagos  termelő- 
képességének hanyatlása  hozhatná  meg.  Általános  uralomra 
jutása  visszaesés  volna  és  lehet,  hogy  a  mezőgazdaság 
további   fejlődésének   megakadását   rejtené   magában. 

A  kisgazdaság  munkaszervezete 


A  kisgazdaság  munkaszervezete  egy  földműves-csalá- 
dot foglal  magában,  amelynek  tagjai  minden  csere  viszony 
kizárásával,  fogyasztási  közösségben,  családi  kommuniz- 
musban élnek  egymással.  E  családot,  a  maga  összességé- 
ben, semmiféle  külső  erkölcsi  vagy  fizikai  eszköz  nem  kény- 
szeríti munkára,  hanem  csupán  saját  közvetlen  szükség- 
letei. Munkájának  eredménye  közvetlenül  az  övé  ;  amennyi- 
vel kevesebbet  dolgozik  :  annyival  kevesebb  munkaered- 
ményt élvez.  Más  kérdés,  vájjon  a  birtokos  földműves- 
család  egyes  tagjait,  egyénenként,  saját  egyéni  szükség- 
letük, közvetlen  érdekük  vezeti-e  a  munkában  ?  Mert  hiszen 
szükségleteik  kielégítéséről  gondoskodik  a  család  összessége 
abban  az  esetben  is,  ha  nem  dolgoznak,  —  például  betegség 
esetén.  Az  volna  ebből  a  következés,  hogy  az  egyest  köz- 
vetlenül csupán  az  összesség  gyakorolta  kényszer  ösztökélné 
munkára,  s  így  a  munka  a  kisgazdaságban  is  ellenőrzésre  szo- 
rulna, nem  kevésbbé,  mint  a  nagygazdaságban.  De  még  sincs 
így  ;   a  kisgazdaságban  tárgytalan  a  munka  ellenőrzése. 

Mindenekelőtt  :  a  kisgazdaság  munkaszervezetét  alkotó 
földműves-család  mindössze  2 — 3,  vagy  legfeljebb  4 — 5 
munkabiró  tagot  számlál.  Tehát  a  közösség  létszáma  oly 
csekély,  s  így  az  egyes  tag  munkája  az  összesség  mun- 
kájának oly  nagy  részét  alkotja,  hiányos  elvégzését  az 
összesség  oly  nagy  arányban  érzi,  hogy  megérzi  maga  a 
hiányosan  dolgozó  tag  is.  Egyébiránt  a  dolgozó  egyesek  között 
valóságos  testi  kötelék,  házassági,  vérségi  kapocs  van,  mely 
kölcsönösen  elsimítja  a  kisebb  egyéni  érdeksurlódásokat. 

De  ennél  még  fontosabb  tényezője  a  családtag  érdekelt- 
ségének az  örökség  joga.  A  fölserdült  gyermekek,  kik  a  gaz- 
daságban dolgoznak,  munkájukkal  szülőik  tulajdonát  sza- 
porítják ugyan,  de  jól  tudják,  hogy  ők  az  örökösök,  tehát 
végső  eredményében  saját  magukért  dolgoznak.1 

1  A  patriarchalisztikus  örökségjog  (törzsöröklés,  paraszt- 
ra tbizomány),  mely  az  ifjabb  gyermekeket  az  örökségből  kizárja, 
az  európai  kisbirtokon  csak  ritka  kivételképen  fordul  elő.  Reakciós 
törekvések,  melyek  az  örökségjog  ilyen  irányú  megváltoztatását 
célozzák,   épen   a   kisbirtokosok   ellenállásával   találkoznak. 

Természetes,  hogy  ez  a  meggondolás  nem  igen  játszik 
szerepet  a  serdületlen  gyermekek  munkájában,  de  hát  a 
serdületlen  gyermekeket  egyáltalán  nem  szokta  vezetni  gaz- 
dasági előrelátás.  Ha  szülőik  gazdaságában  dolgoznak  :  ez 
a  nevelésükhöz  tartozik.  Nincs  olyan  munkaszervezet,  mely- 
ben a  serdületlen  gyermekek  a  felnőttekkel  egyenlő  jogú, 
saját  szükségleteikről  önállóan  gondoskodó  tagok  gyanánt 
szerepelnének  ;  a  kisgazdasági  munkaszervezet  bírálatánál 
is  eltekinthetünk  az  ő  sajátlagos  társadalmi  helyzetüktől. 

Olybá  vehetjük,  hogy  a  kisgazdaságban  dolgozó  fel- 
nőtt egyént  saját  szükséglete,  saját  közvetlen  érdeke  ösz- 
tönzi munkára,  minden  külső  fizikai  vagy  erkölcsi  kényszer 
nélkül.  S  így  a  kisgazdaság  a  cseregazdasági  munkaszerve- 
zet ismertető  jelét  hordja  magán.  Még  pedig  nem  is  a  kapi- 
talisztikus,  hanem  az  egyszerű  cseregazdasági  munkaszer- 
vezetét. A  kisparasztgazda  :  olyan  munkás,  kinek  földje 
van  és  termelőeszközei,  s  így  a  társadalom  önálló,  függet- 
len tagja  gyanánt  lép  föl.  Munkaerejét  nem  kénytelen 
piacra  vinni,  helyette  munkájának  kész  termékeit  viszi 
oda.  Viszont  (elhanyagolható  csekélységektől  eltekintve)  ő 
maga  sem  vásárol  munkaerőt,  tehát  a  kisgazda  nem  kapi- 
talista. Mint  erre  Hertz  figyelmeztet  :  nem  pénzzel  megy 
a  piacra,  hogy  pénzzel  térjen  vissza,  hanem  áruval,  hogy 
árut  hozzon  érte.  A  tőle  kiinduló  cserefolyamat  egyszerű, 
cserefolyamat,  melynek  hajtóerejét  az  eladott  és  a  vett  áru 
minőleges  különbsége  szolgáltatja. 

A  kisgazda  egyszerű  árutermelő.  Mint  ilyen,  saját 
keze  munkájának  termékéből  él,  melynek  egy  részét  ter- 
mészetben fölhasználja,  egy  más  részét  kicseréli  ruházatra 
s  egyéb  ipari  eredetű  élelmiszerekre,  részint  pedig  oly  ipar- 
cikkekre, melyek  gazdasága  fölszerelésének  kiegészítésé- 
hez kellenek.  Földjáradék,  nyereség,  munkabér  :  a  jövede- 
lem különböző  ágainak  ez  a  klasszikus  megkülönböztetése 
ismeretlen  a  kisgazda  előtt.  A  kisgazdaságban  époly  kevéssé 
van  jövedelemeloszlás,  mint  az  egyszerű  árutermelésben. 
Kisparasztbirtok  :  azon  terület,  amelynek  termése  elegendő 
egy  földműves-családnak  munkásemberek  igényeihez  képest 
való  eltartására.  (Ezt  a  területmértéket  Hertz  »minimál- 
terület«-nek    nevezi.)    Természetes,    hogy    olyan    országban, 

ahol  a  munkabér  általában  magas  :  egy  kisparaszt-család 
megélhetése  nagyobb  földterületet  igényel,  mint  olyan 
országban,  ahol  a  munkabér  alacsonyabb  (egyenlő  fejlett- 
ségű agronómiát  föltételezve).  Ahol  a  munkabérek  nagyok, 
ott  azon  termésmennyiség,  melyből  egy  földműves-család 
a  maga  fejlett  szükségleteit  kielégítheti,  akkora  és  terme- 
lése oly  nagy  területet  igényel,  hogy  ennek  megművelé- 
sére a  földműves-család  munkaereje  gépek  és  egyéb  munka- 
megtakarító javítások  nélkül  nem  volna  elegendő.  Ilyenféle 
viszonyok  vannak  Amerikában.  Ellenben  ahol  általában 
kisebbek  a  munkabérek,  s  a  dolgozó  nép  igényei  szeré- 
nyebbek :  ott  kisebb  terület  terméséből  is  megél  egy  föld- 
műves-család, melynek  munkaereje  ezen  kisebb  terület 
megművelésére  munkamegtakarító  javítások  csekélyebb  alkal- 
mazásával is  elegendő.  Ez  magyarázza  meg,  miért  helyez- 
nek ma  az  európai  kisgazdák  oly  csekély  súlyt  munkameg- 
takarító javításokra,  annál  csekélyebbet,  minél  messzebbre 
haladunk  az  Északi-tenger  környékéről  kiindulva  kelet 
és  dél  felé.  A  munkabérek  emelkedésével  azonban  szükség- 
képen nálunk  is  növekedni  fog  a  kisparasztbirtok  területe. 
(Amit  csak  viszonylagosan  kell  érteni ;  az  agronómia  hala- 
dásával mértanilag  kisebbedhetik  ez  a  terület,  s  ugyan- 
akkor növekedhetik  a  termése.)  S  akkor  aztán  az  európai 
kisbirtokon  is  majd  jobban  előtérbe  nyomulnak  a  munka- 
megtakarító javítások. 

A  kisgazda,  mint  mondtuk,  egyszerű  árutermelő.  Tehát 
a  kisgazdaság,  mint  mezőgazdasági  munkaszervezet,  teljes 
harmóniában  áll  a  cseregazdasággal,  mint  társadalmi  munka- 
szervezettel. A  nagygazdaságot  az  utóbbival  ellentétbe 
állítja,  hogy  a  cseregazdaság  uralma  alatt  vásárolnia  kell  a 
munkaerőt,  holott  bizonyos  fokú  intenzitás  mellett  a  munka- 
teljesítmény megállapítása  nehézségekbe  ütközik,  a  munkás 
szabadsága  pedig  fokozott  mértékben  veszélyezteti  a  mun- 
káltató osztály  létérdekét.  Szó  sem  lehet  róla,  hogy  a  kis- 
gazdasági munkaszervezet  hasonló  ellentétbe  kerülhetne  a 
cseregazdasággal.  A  kisgazda  nem  vásárol  munkaerőt  és 
ő  maga  sem  visz  ilyent  a  piacra,  hanem  már  a  kész 
munkaeredményt  cseréli  ki,  amely  kézzelfogható  áru  és  az 
értékét    könnyű    megállapítani.    Egyéni    szabadsága    pedig 

nem  veszélyezteti  a  termelés  eredményét,  nincs  mit  tartani 
attól,  hogy  sztrájkba  állva,  nem  aratja  le  a  lábon  álló  ter- 
mést, mert  hiszen    a  termés  az  ő  saját  tulajdona. 

Ezért  látjuk  aztán,  hogy  olyan  országokban,  hol  a  földet 
kisparasztok  művelik,  a  cseregazdaság  társadalmi  követ- 
kezései jobban  érvényre  jutnak,  az  egyéni  és  a  közszabadsá- 
gok nagyobb  kiterjedésre  tesznek  szert,  mint  ott,  ahol  a 
földet  bérmunkások  művelik.  Franciaország,  Svájc,  Nor- 
végia demokráciája  a  kisbirtokkal  kapcsolatos.  A  kisbirtokos 
Dél-Németország  sokkal  demokratikusabb,  mint  a  nagybirto- 
kos Poroszország,  —  Észak-Olaszországban  szilárdabbak  a 
közszabadságok,  mint  a  Mezzogiornon,  melyet  latifundiu- 
mok borítanak.  Ojzélandban  a  demokrácia  a  nagybirtokok 
fölosztásával  kapcsolatban  jutott  diadalra.  Angliában  is, 
úgy  látszik,  a  népjogok  fölülkerekedése  a  nagybirtok  föl- 
osztását vonja  maga  után.  Az  észak-amerikai  demokrácia 
nem  csupán  a  földművelés  nagy  extenzitásával  áll  kapcsolat- 
ban, de  egyszersmind  a  kisbirtok  erős  térfoglalásával. 

Valószínű,  hogy  Európa  iparában  a  kapitalisztikus 
munkaszervezet  korántsem  alakulhatott  volna  ki  oly  követ- 
kezetesen, ha  az  európai  termőföldet  csupa  nagygazdaságok 
borították  volna  ;  —  ez  utóbbiak  hagyományos  patriarcha- 
lizmusa  az  iparba  is  behatolt  volna.  Hatásukat  a  kisbirtok, 
s  a  benne  megtestesülő  tiszta  cseregazdasági  elv  ellensúlyozta. 
Különben  ott,  ahol  a  nagybirtoké  a  hatalom,  az  ipari  munkás 
egyéni  szabadsága  korántsem  tökéletes.  Hogy  messzebb 
ne  menjünk  :  nálunk  Magyarországon  nem  ritka  eset,  hogy 
az  ipari  munkást,  ha  felmondás  nélkül  távozik,  karhatalom- 
mal »visszavezetik«  a  munkába., 

A  kisgazdának  nem  sok  öröme  telhetik  a  társadalom 
intézményeiben,  ha  azok  a  tekintély  elvén  alapulnak,  mert 
hiszen  a  közszabadságok  minden  megszorítása  az  ő  munká- 
jának gyümölcsét  fenyegeti  közterhek  alakjában.  S  ezért  a 
kisparasztbirtok  a  közszabadságok  legjobb  támasza. 


A  kisbirtok  a  jobbágy  telekből  ered,  s  így  végső  okában 
azon  jogokból,  melyek  az  antik  társadalom  fölbomlásával 
a  rabszolgának  jutottak.  Ezek  a  jogok  a  történelem  folya- 

mán  tágultak  ;  a  rabszolgák  némely  utódából  munkája 
termékének  —  és  munkája  terének,  a  földnek  —  felelőtlen 
magántulajdonosa  lett.  Az  így  előállott  kisbirtok  örökölte 
ősétől,  a  jobbágy  telektől  azt  a  sajátságot,  hogy  a  munkás, 
ki  műveli,  egyszersmind  a  termelés  vezetője,  s  a  termelő 
fölszerelés  tulajdonosa,  ki  ez  utóbbinak  időnként  való  kiegé- 
szítéséről vagy  javításáról  is  gondoskodik. 

Következőleg  a  modern  kisbirtok  —  nem  kevésbbé, 
mint  a  régi  jobbágytelek  —  csupán  azon  esetben  képes  a 
földművelés  technikai  haladásához  alkalmazkodni,  ha  a 
kisbirtokos  jövedelme  elegendő  ahhoz,  hogy  belőle  a  termelő 
fölszerelést  be  tudja  szerezni.  Vagyis  :  ha  a  mezőgazdaság 
haladásával  együtt  a  kisgazda  jövedelme  is  növekszik. 
Ellenkező  esetben,  ha  a  mezőgazdaság  haladásával  egyidő- 
ben  sülyed  a  jövedelme,  akkor  nem  képes  eleget  tenni  a  hala- 
dás követelményeinek. 

Világosan  és  könnyen  érthetően  mutatkozik  ez  a  tör- 
vényszerűség azon  kisgazdaságokban,  melyek  tulajdonosa 
nem  birtokosa  a  földnek,  amelyet  művel,  hanem  bérli  azt. 

Az  ilyen  kisbérleti  szervezet  főkép  Írországban  és  Dél- 
Európa  több  vidékén  van  elterjedve,  hol  a  nagybirtokokat 
kis  bérletekre  osztva,  kisgazdaságok  keretében  művelik.  Itt 
a  helyzet  ugyanolyan,  mint  a  jobbágyszervezetben,  —  a  föld- 
műves megosztja  munkája  termékét  a  föld  birtokosával ; 
nem  tizedet,  robotot  fizet  ugyan  a  földért,  hanem  pénzbeli 
bért,  de  ez  a  dolgon  mit  sem  változtat.  Ha  az  agrártechnika 
haladásával  egyidőben  a  haszonbér  is  emelkedik,  úgy  hogy 
a  termésből  a  kisgazdának  jutó  rész  nem  nagyobbodhatik, 
akkor  ki  van  zárva,  hogy  a  kisgazda  képes  legyen  azon  befek- 
tetésekre, melyek  a  haladással  járnak  ;  de  nem  is  állnak 
ezek  közvetlen  érdekében,  mert  hiszen  látja,  hogy  minden 
rendszabály,  melyet  a  termelőmód  javítására  alkalmaz, 
csak  arra  jó,  hogy  a  bérlet  lejártával  a  haszonbért  növelje, 
míg  az  ő  jövedelme  marad,  ami  volt.  Ellenben  olyan  időben, 
mikor  a  munkabérek  emelkednek,  míg  a  földjáradék  emel- 
kedése ki  van  zárva,  a  föld  termőképességének  minden 
nagyobbodása  a  kisbérlő  jövedelmét  növeli,  amivel  egy- 
szersmind   ennek  érdekeltsége  is  teljessé  válik. 

Rejtettebb  ez  a  törvényszerűség  azon  kisgazdaságokra 

nézve,  amelyek  gazdája  egyszersmind  a  föld  birtokosa,  —  de 
azért  itt  is  fölismerhető.  Gondoljuk  csak  meg,  hogy  a  föld- 
műves-család jövedelme,  s  ezzel  a  kisparasztbirtok  átlagos 
területe  a  munkabérrel  függ  össze,  ennek  emelkedésével 
kiterjed,  sülyedésével  összébbhúzódik.  A  munkabér  olyan- 
kor sülyed,  mikor  a  nép  szaporodása  erősebb,  mint  a  mező- 
gazdaság termelőképességének,  s  ezzel  a  tőkének  szaporo- 
dása. A  népszaporodás  azonban,  mely  a  munkabérek  álta- 
lános hanyatlását  okozza,  végbemegy  a  kisbirtokokon  is, 
melyek  művelői,  földjük  területét  szaporodásuk  arányában 
nagyobbítani  nem  tudván,  még  kisebb  birtokokra  darabol- 
ják azt  a  földet,  ami  van. 

A  kisparaszt  család  átlagos  jövedelme,  s  a  kisparaszt- 
birtok átlagos  területe  együtt  nő  vagy  sülyed  a  munka- 
bérekkel. Mivel  pedig  a  munkabérek  emelkedése  a  mező- 
gazdaság viszonylagos  termelőképességének  növekedésével, 
hanyatlása  pedig  a  viszonylagos  termelőképesség  sülyedé- 
sével jár  karöltve  :  —  a  kisgazdasági  munkaszervezet  csupán 
azon  esetben  képes  a  haladó  intenzitás  követelményeinek  eleget 
tenni,  ha  az  agrártechnika  haladásával  egyidejűleg  gyorsabban 
emelkedik  a  mezőgazdaság  termelőképessége,  mint  a  népesség 
száma.  Ellenkező  esetben  a  kisgazda  nincs  abban  a  helyzet- 
ben, hogy  földjén  a  haladó  mezőgazdasági  technika  vívmá- 
nyait meghonosítsa. 

Tehát  a  kisgazdaság  természete  homlokegyenest  ellen- 
kezik a  nagygazdaságéval.  A  népesség  számának  a  táp- 
szertermeléshez viszonyított  alakulása  használ  az  egyiknek, 
ha  árt  a  másiknak  és  megfordítva.  Természetük  ezen  ellen- 
téte onnét  ered,  hogy  két,  egymással  ellentétes  jövedelem- 
eloszlási  állapot  testesül  meg  bennük.  A  kisbirtokon  nincs 
munkátlan  jövedelem,  ez  a  szervezet-tipus  a  tiszta  munka- 
jövedelmet, s  a  jövedelemeloszlás  teljes  hiányát  képviseli, 
ellenben  a  nagybirtok  berendezésében  épen  a  munkátlan 
jövedelem  biztosítása  az  irányadó,  sőt  egész  léte  ezzel  a 
törekvéssel  függ  össze. 

Ha  a  jövő  mezőgazdasági  szervezete  a  modern  mezőgaz- 
daság képére  formálódnék,  ez  munkakényszert  jelentene, 
a  munkás  alárendeltségét,  terméke  egy  részének  egyoldalú 
beszolgáltatását,  s  a   tekintély-elv  uralmát.   Viszont   a  kis- 

gazdaságból  szükségszerűen  oly  munkaszervezetnek  kell  kifej- 
lődnie, melyben  a  dolgozó  egyének  szabadok,  egymással  nem 
az  alá-,  hanem  a  mellérendeltség  viszonyában  állnak,  munká- 
juk teljes  termékét  élvezik  és  csak  kétoldalú,  minőleges  széj  jel- 
osztást ismernek  ;  melyben  továbbá  a  munkában  való  ellen- 
őrzés tárgytalanná  válik.  Ilyen  munkaszervezet  a  mezőgazda- 
ság bármilyen  magas,  akár  a  növényi  élet  szélső  határához 
közelálló  fejlettségéhez  is  könnyen  képes  alkalmazkodni. 

Az  elszigetelt  kisgazdaság  termelőképessége  a  nagygazdaságéhoz 

viszonyítva 

Az  előadottak  lényegét  a  következőkben  lehet  össze- 
foglalni :  A  földművelés  munkaszervezetének  napjainkban 
egymás  mellett  fönnálló  két  tipusa  közül  sem  a  nagygazda- 
ságot, sem  a  kisgazdaságot  nem  szabad  úgy  tekintenünk,  mint 
a  mezőgazdaság  technikai  fejlettségének  bizonyos  adott  fokán 
abszolúte  alkalmas  vagy  alkalmatlan  munkaszervezetet.  Sőt 
az  agrártechnika  fejlettségének  egy  és  ugyanazon  fokán  áll- 
hatnak elő  olyan  viszonyok,  melyek  között  a  nagygazda- 
ság —  és  viszont  olyanok,  melyek  között  a  kisgazdaság  bizo- 
nyul a  kettő  közül  alkalmasabb  munkaszervezetnek.  E  viszo- 
nyok alakulása  attól  függ,  milyen  a  jövedelemeloszlás.  Ha  a 
jövedelemeloszlás  a  dolgozó  osztályoknak  kedvez,  akkor  a 
kisgazdaság  győz  :  ha  ellenben  a  munkajövedelem  süly  ed, 
akkor  a  nagygazdaság  jut  túlsúlyra.  Mint  tudjuk,  a  jövede- 
lemeloszlás alakulása  akkor  kedvező  a  dolgozó  osztályokra 
nézve,  ha  földben  és  tápszerekben  bőség  van,  —  míg  földben 
való  hiány  egyszersmind  alacsony  munkajövedelmet  jelent. 
A  kisgazdaság  vagy  a  nagygazdaság  felsőbbségét  tehát  csak 
relatíve  lehet  meghatározni,  a  jövedelemeloszlást  meghatározó 
erőkhöz,  a  társadalom  élelmezésének  természeti  és  tech- 
nikai lehetőségeihez  viszonyítva. 

Ezzel  szemben  egy  —  főleg  marxista  körökben  —  elter- 
jedt fölfogás  a  kisgazdaság  versenyképességének  kérdését 
abszolút  értelemben  kívánja  eldönteni.  E  fölfogás  szerint  a 
kisgazdaság  abszolúte  képtelen  arra,  hogy  a  nagygazdaság- 
gal versenyre  kelhessen,  —  képtelen  arra,  hogy  egyáltalán 
továbbfejlődhessék,    mert  a  kisgazdának    sem   szakértelme, 

Dániel :  Föld  és  társadu  lom. 

sem  tőkéje  nincs  ahhoz,  hogy  a  modern  fejlett  agrártech- 
nika követelményei  szerint  gazdálkodjék,  de  meg  azért  sem 
alkalmazhatja  a  korszerű  technikát,  mert  ezt  kis  területen, 
kisméretű  gazdaságban  egyáltalán  nem  is  lehet  alkalmazni. 

E  legutóbbi  kifogás  tárgyával  már  egy  előbbi  fejezet- 
ben foglalkoztunk,  kimutatván,  hogy  a  modern  mezőgazda- 
sági technika  vívmányait  kis  területen  époly  jól  lehet  alkal- 
mazni, mint  nagy  területen,  bár  igaz,  hogy  egy  fontos  részü- 
ket csak  szövetkezeti  úton.  A  magában  álló  kisgazda,  ki  a 
szövetkezést  nem  ismeri,  minden  bizonnyal  kénytelen 
—  már  technikai  okokból  —  több  fontos  javításról  lemon- 
dani, így  nagyobb  gépek  használatáról,  továbbá  a  30 — 35 
centiméter  mély  szántásról,  mert  hiszen  nem  tarthat  annyi 
fogat os  erőt,  amennyi  ehhez  kell.  Napjainkban  a  nyugat- 
és  közép-európai  kisgazdáknak  csak  egy  kis  része  él  a  szövet- 
kezéssel —  a  kelet-európaiakról  nem  is  szólva  —  s  emellett 
sok  vidéken,  még  ha  előtérbe  is  lépnek  a  kisgazdák  szövet- 
kezetei:  a  kisgazdaság  számos  életfunkciója  közül  csak  egyet- 
kettőt  egyesítenek  magukban.  A  kisgazdaságok  legnagyobb 
része  vagy  egyáltalán,  vagy  legtöbb  életfunkcióját  tekintve, 
egymagában,  elszigetelten  áll.  Tehát  a  kisgazdaságot  nem 
igen  lehetne  a  nagygazdaság  komoly  versenytársának  tekin- 
teni, ha  azon  technikai  hátrányokat,  melyek  kis  méreteiből 
folynak,  egyéb,  szintén  a  termelés  terén  mutatkozó  előnyei 
ki  nem  egyenlítenék. 

Ám  ezek  az  előnyök  megvannak,  és  pedig  a  kisgazdaság 
kitűnő  munkaszervezetében.  Vitán  fölül  áll,  hogy  a  kisgazda, 
ki  szabad  ember  és  önmaga  számára  dolgozik,  fölényben  áll 
a  nagygazdaság  bérmunkásával  szemben,  ki  azért  dolgozik, 
mert  hajtják  és  ellenőrzik.  Mivel  a  kisgazda  nemcsak  munkás, 
de  egyszersmind  gazdaságának  vezetője  is,  s  így  napról-napra 
akad  valami,  amit  önállóan  kell  megfontolnia,  értelmisége 
is  gyakorlottabb,  mint  a  bérmunkásé,  ami  aztán  munkájában 
is  érvényre  jut. 

Feltűnően  mutatkozik  a  kisgazdaság  munkaszerveze- 
tének ez  a  fölénye  a  mezőgazdaság  mindazon  ágaiban, 
melyek  sok  ápoló  munkát  igényelnek.  így  a  szőlő-,  gyümölcs-, 
vetemény  termelésben,  állattenyésztésben  stb.  Minden  oldal- 
ról beigazolt  tény,  hogy  manapság  ezen  termelőágak  sokkal 

erősebben  vannak  képviselve  a  kisgazdaságban,  mint  a 
nagyban  ;  a  kisgazdaságok  átlagos  területéből  sokkal  nagyobb 
százalék  jut  kertre,  szőlőre,  gyümölcsösre,  mint  a  nagy- 
gazdaságokéból, hasonlóképen  a  kisgazdaság  baromállo- 
mánya —  területéhez  viszonyítva  —  jelentékenyen  nagyobb. 
Nem  szabad  elfelejtenünk,  hogy  ezen  termelőágak  kiter- 
jesztése már  magában  véve  technikai  javítást  jelent.  Ha 
oly  művelésnemekről,  melyek  kevés  munkát  képesek  be- 
fogadni, olyanokra  térünk  át,  amelyek  több  munkát  is 
gyümölcsözően  fogadnak  magukba,  ezzel  gazdaságunk  ter- 
melőképességét a  csökkenő  hozadéktörvény  megkerülésével 
sikerült  növelnünk. 

Kitűnő  munkaszervezete  sokszor  még  azon  esetben 
is  egyenlő,  sőt  nem  ritkán  fölényes  versenytárssá  teszi  a 
kisgazdaságot,  midőn  a  nagygazdaságnál  alacsonyabbrendű 
technikát  alkalmaz.  így  Európa  sok  vidékén  fönnáll  az  a 
helyzet,  hogy  a  kisgazda  kevésbbé  okszerűen  takarmányozza 
tehenét,  mint  a  nagy  és  mégis  ugyanakkora  tej  hozamot  ér  el. 
A  lelkiismeretes  ápolás  helyrehozza  a  technika  alacsonyabb 
rendűségéből  eredő  hátrányt.  Jó  munkaszervezete  által,  ha  a 
nagyobbakat  nem  is,  a  kisebb  technikai  hátrányokat  minden 
bizonnyal  helyrepótolja  a  kisgazdaság,  köztük  az  olyanokat 
is,  melyek  területének  kis  méretéből  erednek,  s  így  szövet- 
kezés nélkül  technikailag  nem  volnának  pótolhatók.  Ujabb 
időben  Németországban  sok  kisgazda  adja  magát  cukor- 
répaművelésre ;  —  mélyművelő  ekéje  nincs  ugyan  és  a  cukor- 
répa alá  sem  igen  szánt  20 — 25  centiméternél  mélyebben, 
de  mert  kézimunkával  vet  és  kapál,  gondosan  és  lelkiisme- 
retesen :  a  mélyszántás  hiánya  dacára  is  arat  annyit  egy 
hektárról,  mint  a  nagygazda. 

Elterjedt  vélemény,  hogy  a  gabonatermelés  terén  a 
nagygazdaság  minden  körülmények  között  többre  képes, 
mint  a  kicsiny.  Ez  a  vélemény,  még  ha  alapos  volna  is, 
revízióra  szorulna  ma,  mikor  a  gabonatermelés  technikájá- 
nak átalakulása  előtt  vagyunk.  Ez  idő  szerint  nincs  töké- 
letesebb gabonatermelő  módszerünk,  mint  a  Demcsinszki- 
féle  ültető  eljárás,  már  pedig  ez  mindenekelőtt  sok  és  gondos 
kézimunkát  igényel,  úgy  hogy  csupán  a  kisgazda  alkalmaz- 
hatja, míg  a  nagygazda  mit  sem  kezdhet  vele. 

11* 

De  ettől  egészen  eltekintve,  a  nagygazdaság  fölénye  a 
gabonatermelés  terén  eddig  is  csak  ott  állott  fönn,  ahol  a  kis- 
gazdaság az  alkalmazott  termelőmód  fejlettségét  tekintve 
messze  elmarad  a  nagygazdaság  mögött,  mint  pl.  Kelet-Euró- 
pában: ellenben  ott,  ahol  a  földműves  nép  értelmisége  nagyobb 
és  a  nagygazda  nem  dicsekedhetik  oly  nagy  technikai  fölény- 
nyel, a  kisgazda  gabonatermései  épen  nem  kisebbek  amazé- 
nál.  Stumpfe  Közép-Németországra  vonatkozó  hivatalos 
fölvételek  alapján  úgy  találja,  hogy  őszi  gabona  termelésé- 
ben a  nagygazdaságé,  tavasziéban  a  kisgazdaságé  az  elsőbb- 
ség ;  —  az  előbbit  arra  vezeti  vissza,  hogy  a  nagygazdaság 
több  ugart  tart,  s  egyszersmind  kevesebb  őszit  vet,  úgy  hogy 
jobb  földeket  választ  ki  számára,  végül,  hogy  több  műtrá- 
gyát használ.  Általában  a  kisgazdaság  termés  átlagait 
tekintve  nem  marad  el  a  nagy  mögött.  »Fontos«  —  mondja 
Stumpfe  —  »habár  nem  új  az  a  tény,  hogy  általában  a  kis- 
parasztüzem teremti  elő  a  legnagyobb  termésátlagokat, 
habár  egyebek  között  abban  az  üzemtechnikai  hiányban 
szenved,  hogy  elegendő  igáserő  híján  a  mély  művelést  nem 
alkalmazhatja.  De  amint  épen  ebből  látható,  ezt  a  hiányt 
egyéb  előnyökkel  az  elégnél  is  jobban  ki  tudja  egyenlíteni. «l 

Az  Egyesült-Államoknak,  a  világ  első  gabonatermelő 
országának  statisztikája  arról  tanúskodik,  hogy  a  kisgazdaság 
az  egy  acre-en  nyert  gabonaterméseket  tekintve  legalább 
is  egy  színvonalon  áll  a  nagygyal,  ha  ugyan  nem  áll  épen 
az  utóbbi  fölött.  Legnagyobb  búzaterméseket  —  az  egész 
Unió  átlagát  tekintve  —  a  3  acre-nél  kisebb,  valamint  az 
1000  acre-nél  nagyobb  farmokban  nyerik  ;  —  ez  utóbbiak, 
mint  a  statisztika  megjegyzi,  azért  nyernek  nagy  búzatermé- 
seket, mert  területükhöz  viszonyítva  aránylag  kevés  búzát 
termelnek,  tehát  legjobb  földjeiket  választhatják  ki  e  célra. 
A  rozs  a  o — 20  acre,  az  árpa  a  10 — 100  acre,  a  zab  a  100 — 
260  acre  nagyságú  farmokban  adja  a  legnagyobb  terméseket. - 
Különben  a  legfőbb  búzavidéken,  az  északi  centrális  álla- 
mokban úgy  a  búza,  mint  a  rozs  termésátlagai  tekintetében 


1  Stumpfe  i.  111.   213.  1. 

2  Twelfth  Census  of  thc  United    States.  Volumc  VI.   Part  II. 

34-  1. 

a.  3 — 20  acre  nagyságú  farmoké  az  elsőség.  Persze  az  amerikai 
kisparasztot  nem  kötik  történelmi  hagyományok,  s  a  nagy- 
gazdától nem  választja  el  őt  a  szakismeret  oly  nagy  különb- 
sége, amilyenhez  európai  viszonyok  között  szokva  vagyunk. 
Nyilvánvaló,  hogy  ha  a  kisgazda  csak  megközelítően  is  alkal- 
mazni tudja  mindazon  technikai  javításokat,  melyeket  a 
nagygazda  alkalmaz :  már  övé  a  termelőképességben  való 
elsőség,  mert  gazdaságának  munkaszervezete  magában  jelen- 
tékeny fölényt  biztosít  számára. 

Minden  bizonnyal  vannak  hátráltató  momentumok, 
melyek  az  elszigetelt  kisgazdaság  versenyképességét  bénít- 
ják, s  amelyeket  ez  csak  szövetkezés  útján  háríthat  el. 
Bevásárlásokat  és  eladásokat,  melyek  a  gazdálkodással  jár- 
nak, előnyösebben  lehet  nagyban  elintézni,  mint  kicsinyben. 
Műtrágyát  egyáltalán  nem  igen  lehet  kicsinyben  vásárolni, 
mert  minőségét  csak  végy  vizsgálat  útján  lehet  megállapí- 
tani, amely  egy-két  mázsánál  nem  fizetődik  ki  ;  viszont 
igaz,  hogy  a  kisgazdának  kevésbbé  van  szüksége  műtrágyára, 
mert  nagyobb  lévén  a  marhaállománya,  aránylag  több 
istállótrágyával  rendelkezik.  Különben  a  kicsinyben  való 
vétel  és  eladás  hátrányaiból  részben  a  kereskedelem  fejlődő 
szervezettsége,  részben  a  kisgazdák  növekvő  gyakorlata 
igen  sokat  kiküszöböl,  ha  nem  is  mindent. 

A  jelenkori  kisgazdaság  sok  hátránnyal  küzd  és  tech- 
nikailag is  csak  a  legfejlettebb  országokban  áll  a  nagygazda- 
sággal egyenlő  színvonalon.  Másutt  a  nagygazdaságokban 
sok  olyan  technikai  javítást  találunk,  melyeknek  alkalma- 
zása kisméretű  gazdaságban  is  lehetséges  volna  és  a  kis- 
gazda mégsem  használja  föl  őket,  szakértelem  hiánya  miatt, 
vagy  más  okból.  Hogy  ilyen  körülmények  között  a  kis- 
gazdaság minden  gazdaságilag  fejlettebb  országban  meg- 
állja helyét,  sőt  helyenként  terjeszkedni  képes,  ezt  fölényes 
munkaszervezetének    köszönheti. 

Munkaszervezetének  fölénye  biztos  győzelmet  jelent  szá- 
mára azon  esetben,  ha  a  fejlődés  útja  oda  vezet,  hogy  a  kis- 
gazdaság a  naggyal  egyenlő  technikai  színvonalra  emelkedik. 

Szövetkezés  nélkül  ez  csak  megközelítően  lehetséges. 
Láttuk  ugyan  előző  helyen,  hogy  a  gazdaság  kis  mérete  a 
termésszaporító  javítások  legnagyobb  és  legfontosabb  részé- 

nek  alkalmazása  elé  nem  gördít  akadályt.  Kedvezőtlenebb 
azonban  a  helyzet  a  munkamegtakarító  javítások  alkal- 
mazása tekintetében.  Nagy  gépeket  a  szövetkezéssel  nem 
élő,  elszigetelt  kisgazda  nem  alkalmazhat  és  munkaeszkö- 
zeit egyáltalán  kevésbbé,  az  esztendő  kevesebb  napján  át 
használja  ki  mint  a  nagygazda.  Ezt  a  körülményt  viszont 
ellensúlyozza,  hogy  a  mezőgazdasági  fölszerelésben  a  gép- 
nek, munkaeszköznek  egyáltalán  nem  jut  akkora  szerep, 
mint  az  ipariban.  A  mezőgazdasági  álló  tőke  oroszlánrészét 
épületek  és  élőállatok  alkotják,  gépek  és  egyéb  munka- 
eszközök a  tőkének  csak  egy  kis  részét  veszik  igénybe  ;  a 
gazdálkodás  egész  eredményét  tehát  nem  érinti  nagyon 
súlyosan,  ha  valamivel  rosszabb  is  a  kihasználásuk.  Modern 
gazdaságban  csupán  az  élőállatok  értéke  kétszer-háromszor, 
sőt  négyszer  akkora  mint  a  holt  leltár  —  a  gépek  s  egyéb 
munkaeszközök  —  értéke,1  különben  a  kisgazdaság  jobb 
munkaszervezete  a  munkaeszközök  használata  körül  is 
érvényre  jut,  a  kisgazda  vigyáz  a  maga  szerszámaira,  hibái- 
kat idejében  kijavítja,  s  általában  gondot  visel  rájuk.  Lénye- 
ges körülmény  ez,  ha  meggondoljuk,  hogy  a  mezőgazdasági 
gépek  az  év  legnagyobb  részében  használatlanul  rozsdásod- 
nak és  könnyen  tönkre  mennek,  ha  kezelésük  hiányos. 
Bizonyos,  hogy  a  kisgazda  munkaeszközei  tovább  tartanak, 
ami  nagy  részben  helyrepótolja  a  hiányosabb  kihasználást. 
Mindazonáltal  nem  szenvedhet  kétséget,  hogy  gépek 
alkalmazása  dolgában  az  elszigetelt  kisgazda  nem  veheti  föl 
a  versenyt  a  nagygazdával,  ki  nagyobb  munkaszélességű 
és  hatásfokú,  s  így  több  munkát  megtakarító  gépeket  hasz- 
nálhat. Ezért  olyan  kiválóan  extenzív  viszonyok  között, 
amilyenek  az  Egyesült-x4llamok  nyugati  részein  uralkodnak, 
akol  az  ember  kevés,  a  föld  pedig  sok,  s  a  csekély  és  nem 
szaporítható  emberi  munkaerővel  lehetőleg  minél  nagyobb 
területet  kell  megművelni,  ilyen  viszonyok  között  a  munka - 
megtakarító  javításokon  van  a  gazdálkodás  súlypontja, 
tehát   a   nagygazdaság   fölénye   kétségbevonhatatlan.    Ilyen 

1  A  holt  leltárba  bele  nem  számítva  a  cukorgyári,  szeszgyári 
stb.  felszereléseket,  melyek  az  elszigetelt  kisgazda  számára  hozzá- 
férne tlenek  és  különben  sem  tartoznak  a  tulaj  donképen  való  mező- 
gazdasági üzemhez. 

rendkívül  extenzív  gazdaságokban  az  érett  termékek  össze- 
gyűjtésének jut  a  legnagyobb  szerep,  az  ebből  kiinduló 
munkanemek  könnyen  mechanizálhatok,  hasonlóképen  a 
rendkívül  fölületes  talaj  előkészítő  munka  is.  Tehát  gép- 
munkán alapul  a  gazdálkodás,  s  a  gép  a  nagyüzemet  tolja 
előtérbe.  Hasonló  extenzitás  azonban  bármely  területen 
csak  a  mezőgazdaság  kezdő  idejében  uralkodhat ik. 

Európai  viszonyok  között  a  kisgazda  a  géphasználat 
terén  mutatkozó  hátrányokat  —  mint  már  tudjuk  —  nem 
érzi,  mert  a  munkabér  alacsony,  s  ezzel  kapcsolatban  a  kis- 
parasztgazdaság minimálterülete  oly  kicsiny,  hogy  a  művelő 
földművescsalád  sok  munkamegtakarítást  nélkülözhet.  Ter- 
mészetes azonban,  hogy  minél  inkább  növekedni  fog  a 
munkabér  és  a  kisgazdaság  minimálterülete,  annál  inkább 
érezni  fogja  a  kisparasztgazda  a.  munkamegtakarítás  terén 
mutatkozó  hátrányokat,  melyeken  az  elszigetelt  kisgazda- 
ság nem  tud  segíteni.  Csak  úgy  segíthet  rajtuk,  ha  kilép  az 
elszigeteltségből  és  szövetkezik. 

A  munkamegtakarító  javításokon  kívül  vannak  egyéb, 
már  előző  helyen  érintett  körülmények  is,  melyek  alkalma- 
sak arra,  hogy  a  nagygazdaság  számára  termelőképesség 
dolgában  az  elsőséget  megadják.  Elmaradt  országokban, 
hol  a  földművesnép  értelmisége  csekély,  tőkéje  pedig  úgyszól- 
ván semmi,  a  nagygazdaság,  melynek  vezetője  úgy  szak- 
értelemhez, mint  tőkéhez  könnyebben  hozzájut,  sok  olyan 
termésszaporító  javítást  alkalmaz,  melyről  a  kisgazdának 
halvány  fogalma  sincs,  s  a  magasabbrendű  termelőmód 
oly  előnyöket  biztosít  számára,  melyeket  a  kisgazdaság  jó 
munkaszervezete  még  távolról  sem  pótolhat  helyre.  Ilyen 
viszonyok  között  megeshetik,  hogy  a  nagygazdaság  teljes 
sikerrel  adja  magát  gyümölcstermelésre,  szőlőművelésre, 
s  egyéb  olyan  sok  ápoló  munkát  igénylő  termelőágakra, 
melyekkel  különben  inkább  a  kisgazdaság  foglalkozik. 
Természetes  azonban,  hogy  a  nagygazdaság  fölénye  csak 
addig  tart,  míg  a  kisgazdák  az  új  termelőmódot  el  nem 
sajátítják.  Mihelyt  az  új  javítások  alkalmazásában  a  nagy- 
gazdát csak  megközelíteni  is  képesek,  már  mutatkozik  a  jobb 
munkaszervezet  fölénye.  Európa  szerte  úgy  volt  eddig  —  kevés 
kivétellel  —  hogy  az  agrártechnika  vívmányait  a  nagygazda 

honosította  meg  először,  s  a  kisgazda  ő  tőle  tanulta  el  a 
javításokat.  Az  persze  magától  értetődik,  hogy  a  hollandi 
kisparaszt  bármilyen  újítást  könnyebben  elsajátít,  mint  az 
orosz  vagy  a  román  kisparaszt.  Minél  jobbmóduak  és  értel- 
mesebbek valamely  ország  kisgazdái,  annál  kisebb  a  nagy- 
gazdák mögött  való  technikai  elmaradottságuk.  Szemmel- 
látható, hogy  a  XIX.  század  fejlődése  a  földművesnép 
növekvő  jólétének  és  értelmiségének  irányában  mozgott 
előre.  Marx  idejében  még  igaz  lehetett,  hogy  a  kisgazda 
tőke  és  szakértelem  híján  nem  képes  a  kor  színvonalán 
álló  gazdálkodásra.  Ma  már  —  Közép-  és  Nyugat-Európa 
viszonyait  tekintve  —  félig  sem  igaz,  sőt  a  kultúra  dolgában 
legfejlettebb  területeken  már  egyáltalán  nem  igaz.  A  mai 
fejlődésirány  logikája  pedig  olyan  állapot  lehetőségét  tárja 
elénk,  melyben  a  magas  értelmiségü  kisgazdák  önálló  kez- 
deményezéssel sajátítják  el  a  technikai  javításokat,  úgy 
hogy  a  nagygazdaság  oktató  szerepe  teljesen  fölöslegessé 
válik.  Sőt  úgy  látszik  ez  az  állapot  a  legfejlettebb  paraszt- 
kultúrák területein  —  az  Egyesült -Államokban,  Dániában, 
Belgium,  Németország  egyes  vidékein  —  már  be  is  követ- 
kezett. 

Nem  szabad  elfelejteni,  amire  Dávid  figyelmeztet,  hogy 
a  kisgazdaság  alig  két-három  emberöltővel  ezelőtt  bonta- 
kozott ki  a  hűbériség  kötelékéből.  Tényleg  ma  is  még  sok 
gazdasági  hagyomány  súlyosodik  rá,  melyeket  a  nagygazda- 
ság annak  idején  —  a  hatalom  birtokában  lévén  —  köny- 
nyen  lerázott  magáról,  úgy  hogy  ezzel  is  jelentékeny  előnyre 
tett  szert. 


Hogy  tiszta  képet  nyerjünk  a  nagygazdaság  és  a  kis- 
gazdaság termelőképességéről,  a  kettőnek  összehasonlításá- 
ban két  szempontot  kell  megkülönböztetnünk.  És  pedig 
egyrészt  abból  a  szempontból  kell  őket  összehasonlítanunk, 
hogy  melyik  produkál  egy  adott  földterületen  nagyobb  munka- 
eredményt.  Másrészt  abból  a  szempontból,  hogy  egy  adott 
munkamennyiség  melyikben  produkál   többet. 

Az  első  szempontból  kiindulva  úgy  kell  találnunk, 
hogy   a   kisgazdaság,   hacsak   nincs   technikailag   túlságosan 

elmaradva  a  nagygazdaság  mögött,  egy  adott  földterület cn 
nagyobb  munkaeredményt  produkál  amannál,  vagyis,  ahogy 
ki  szokták  fejezni,  a  nyershozadéka  nagyobb,  összes  ter- 
ményeinek piaci  értékét  területéhez  viszonyítva,  több  jut 
egy  hektárra,  mint  a  nagygazdaságban,  a  legtöbbször  még 
azon  esetben  is,  ha  különben  az  egyes  növények  termésátla- 
gai kisebbek  is  volnának,  s  az  állatok  tartása  és  tenyésztése 
okszerűtlenebb  is  volna.  És  pedig  azért,  mert  a  kisgazda 
minden  talpalatnyi  földet  kihasznál  és  lehetőleg  minél  több 
munkaerőt  iparkodik  gazdaságában  értékesíteni,  gazdasága 
területéből  annyit  használ  föl  szőlőre,  gyümölcsösre  s  egyéb 
munkaigényes  kultúrákra,  annyi  állatot,  baromfit  tart, 
amennyit  a  piacon  mutatkozó  kereslet  egyáltalán  meg- 
enged.1 így  aztán  jóval  tökéletlenebb  eszközökkel  is 
sikerül  földjéből  akkora  piaci  értéket  kihozni,  amekkorát 
a  nagygazdaság  nem  mutathat  föl.  Ez  a  jelenség  a  kis- 
gazdaság természetéből  folyik.  A  földmüvescsalád,  mely 
a  kisgazdaság  földjét  műveli,  arra  törekszik,  hogy  a 
gazdaság  hozadékából  egy  munkáscsalád  igényei  szerint 
megélhessen.  Minél  több  munkát  képes  egy  adott  földdara- 
bon jövedelmezően  elhelyezni :  annál  kisebb  földterület 
birása  elegendő  e  cél  elérésére,  —  ami  lényeges  előny.  Kép- 
zeljük el,  hogy  egy  földművescsalád  földet  akar  vásárolni 
művelés  céljára:  —  minél  kisebb  területből  képes  egész 
munkaerejének  rendes  piaci  bérét  kihozni,  annál  kisebb 
pénzösszeget  kell  földvásárlásra  fordítania.  Vagy  képzeljük 
el,  hogy  egy  falu  határában  egy  generációról  a  másikra  (vál- 
tozatlan termelő  technikát  föltételezve)  a  népszaporodás,  s 
örökosztály  útján,  kisebb  lesz  a  kisbirtok  átlagos  területe, 
úgy  hogy  az  átlagos  kisbirtokos,  ki  előzőleg  csupán  saját 
földjét  művelte,  most  már  kénytelen  volna  úgy  mellékesen 
napszámba  járni.  Minden  bizonnyal  szívesen  elkerüli  ezt  a 
kényszerűséget,  ha  módját  tudja  ejteni,  hogy  egész  munka- 
erejét a  már  birtokában  levő  földdarabon  helyezhesse  el. 

A  ma  fönnálló  kapitalisztikus  cseregazdaság  a  termelés 


1  Föltéve  persze,  hogy  jövedelméből  félreteheti  az  ehhez 
szükséges  fölöslegeket  és  nem  küzd  az  alámerüléssel,  mint  napjaink- 
ban  Kelet-Európa  sok  vidékén. 

olyan  állapotát  föltételezi,  amelyben  kevesebb  a  föld,  mint 
a  munkás.  Természetes,  hogy  ilyen  viszonyok  között  a  mun- 
kás, ki  földhöz  jut,  azon  van,  hogy  a  birtokába  került  föld- 
darabon lehetőleg  el  tudja  helyezni  egész  munkaerejét. 

A  mezőgazdasági  technika  fejlettségének  egy  adott 
változatlan  fokán,  egy  adott  földdarabon  elhelyezhető 
munka  mennyiségét  a  csökkenő  hozadék  törvénye  korlátozza. 
Egy  adott  földdarab  művelésének  intenzitását  újabb  és  újabb 
munkabefektetésekkel  növelve,  meg  kell  állapodnunk  egy 
olyan  utolsó  befektetésnél,  amelyen  túl  az  eredmény  már 
nem  felel  meg  kívánalmunknak.  A  kisparasztcsalád,  midőn 
munkaerejét  gazdaságában  elhelyezni  iparkodik,  a  földre 
fordított  munka  szaporításában  bizonyára  elmegy  addig 
az  utolsó  befektetésig,  melynek  eredménye  még  épen  hogy 
kiadja  a  munka  piaci  bérét.  Ha  például  a  kisgazdának, 
miután  a  gazdálkodás  bizonyos  intenzitását  már  elérte, 
módja  nyílik  még  egy  befektetésre,  mely  évente  30  napi 
munkájába  kerülne,  várható  eredménye  pedig  körülbelül  60 
korona,  úgy  hogy  egynapi  munkája  2  korona  várható  jöve- 
delemszaporulatot eredményezne,  a  munkapiacon  pedig  a 
rendes  napszám  ugyancsak  2  korona :  ezt  a  befektetést 
bizonyára  nem  fogja  elmulasztani.  Sőt  föltéve,  hogy  földje 
kicsiny  és  egyebütt  nem  sok  munkaalkalma  nyílik,  úgy 
hogy  sok  fölösleges  munkaideje  van :  hajlandó  az  intenzi- 
tásnak még  ezt  a  pontját  is  túllépni  és  olyan  utolsó  befek- 
tetéseket is  alkalmazni,  melyeknek  eredménye  már  nem  is 
adja  ki  a  munka  rendes  bérét.  Mert  hiszen  alkalmazott  ő 
előzőleg,  az  intenzitás  alacsonyabb  fokán  olyan  befekteté- 
seket is,  melyeknek  eredménye  többet  adott  ki  a  rendes 
munkabérnél.  Az  előbbi,  eredményesebb  befektetések  helyre- 
pótolják azt  a  hiányt,  amellyel  az  utolsó  befektetések 
csekélyebb  eredménye  a  rendes  munkabéren  alul  marad. 
A  kisgazda  nem  sajnálja  a  földtől  a  munkát  mindaddig,  míg 
a  többé  és  kevésbbé  termékeny  munkabefektetések  ered- 
ménye —  átlagozva  —  a  munka  rendes  piaci  bérét  kiadja. 

A  kapitalista  nagygazda  azonban  semmi  esetre  nem 
lesz  hajlandó  az  intenzitás  ilyen  magas  fokáig  szaporítani 
a  földre  fordított  munkát.  Ő  maga  nem  dolgozik  ;  hogy  a 
munkásnak    több    vagy    kevesebb    munkaalkalma  nyílik-e, 

ez  őt  egyénileg  sehogy,  osztályát  pedig  negatíve  érdekli, 
mert  ha  nagyobb  a  munkaalkalom,  akkor  nő  a  munkabér, 
ez  pedig  az  uralkodó  osztály  jövedelmét  kisebbíti.  A  gazdál- 
kodást azért  folytatja,  hogy  munkátlan  jövedelmet  nyerjen. 
Csak  olyan  befektetéseket  csinál,  amelyeknek  eredménye 
oly  nagy,  hogy  a  munkás  bérén  kívül  kitelik  belőle  még  a 
munkátlan  jövedelem  is,  a  földjáradék  és  a  tőkenyereség, 
vagy  legalább  is  az  utóbbi.  Tehát  az  ő  utolsó  befektetése 
az  intenzitás  azon  pontján  lesz,  melyen  a  várható  termés- 
szaporuiat  a  munkabéren  kívül  még  a  tőkenyereséget  is  ki- 
adja. S  így  ő  nem  fejleszti  az  intenzitást  konzervatív  irányban 
oly  messze,  mint  a  kisparasztgazda.  Aminek  hatása  aztán 
meg  is  látszik  a  kisparasztgazdaság  nagyobb  nyershozadé- 
kán, kivéve  persze  azt  a  már  említett  esetet,  hogy  a  kisgazda 
össze  nem  hasonlíthatóan  alacsonyabb  technikával  művelné 
a  földet. 

Ezeket  tudva,  azt  is  könnyen  meghatározhatjuk,  hogy 
a  két  gazdaságtipus  közül  melyikben  nagyobb  egy  adott 
munkamennyiség  termelékenysége.  Minden  bizonnyal  a  nagy- 
gazdaságban, mert  hiszen  egy  átlagos,  a  kisgazdaságban 
kifejtett  munkanapnak  csupán  munkabért  kell  produkálnia, 
ellenben  a  nagygazdaságban  kifejtett  átlagos  munkanap- 
nak ezenkívül  még  földjáradékot  és  tőkenyereséget  is. 
Következőleg  a  nagygazdaság  kevesebb  munkát  fordít  egy 
adott  földdarabra,  hogy  munkásai  a  csökkenő  hozadék- 
törvény hatása  által  kevésbbé  korlátozva,  eredményesebben 
dolgozhassanak.  Ha  fölismerjük  ezen  rendszabály  társa- 
dalomgazdasági következéseit,  föl  kell  egyszersmind  ismer- 
nünk, hogy  a  munka  ilyen  nagyobb  termelőképessége, 
mely  nagyobb  extenzitással,  a  nyershozadék  leszállításával 
van  megvásárolva,  nem  jelent  okvetlenül  fölényt,  jelenthet 
alsóbbrendüséget  is,  s  a  ma,  Nyugat-  és  Középeurópában 
uralkodó  viszonyok  között  tényleg  azt  is  jelent. 

Ott,  ahol  korlátlan  mennyiségű  földterületek  állnak  a 
mezőgazdaság  rendelkezésére,  mint  pl.  Kanadában  vagy  a 
La  Plata  államokban,  a  termelés  eredményének  növeléséhez 
igen  gyakran  a  munkamegtakarító  rendszabályok  nyújtják 
a  legjobb  módot.  Ilyen  viszonyok  között  rendszerint  annál 
nagyobb    lesz    munkánk    eredménye,    minél    fölületesebben 

műveljük  a  földet,  mert  fölületes  munkával  nagyobb  terü- 
leteket foghatunk  művelés  alá,  mint  azon  esetben,  ha  minden 
darab  földet  gondosan  művelünk.  Tehát  előnyös  lesz,  ha 
i  hektár  gondos  megművelése  helyett  5  hektárt  művelünk, 
bár  a  legfölületesebb  gépmunkával.  Sőt  ahol  nagyon  sok  a 
föld  és  nagyon  kevés  az  ember,  még  ennél  is  előnyösebb  lesz, 
ha  nem  is  műveljük  meg  a  földet,  hanem  állatokkal  népesít- 
jük be  és  legelőgazdaságot  folytatunk,  mert  így  az  előzőnél 
nem  nagyobb  munkával  100  hektárt  is  kihasználhatunk. 
Próbáljuk  meg  azonban  és  alkalmazzuk  ugyanezen  munka- 
megtakarító rendszabályokat  Európában,  a  hol  minden  föld 
művelés  alatt  áll,  s  a  tápszerek  termelését  többé  nem  lehet 
új  területek  művelés  alá  vonásával  szaporítani.  Mi  lesz  az 
eredmény  ?  A  társadalom  rendelkezésére  álló  táplálékmeny- 
nyiség  rohamos  csökkenése,  s  ezzel  kapcsolatban  az  iparnak 
s  az  egész  gazdasági  életnek  visszafejlődése,  az  egész  kultúrá- 
nak lesülyedése  egy  alacsonyabb  színvonalra.  —  Ilyen  viszo- 
nyok között  a  tápszerek  mennyiségét  csak  úgy  szaporít- 
hatjuk, ha  termelésüket  a  már  művelés  alatt  álló  földek 
minden  adott  darabján  növeljük.  Ennélfogva  ott,  ahol  a 
műveletlen  földek  már  elfogytak,  a  mezőgazdaság  haladása 
első  sorban  a  termésszaporító  javításokhoz  fűződik,  melyek 
növelik  a  föld  nyershozadékát,  s  a  munkamegtakarító  rend- 
szabályok csupán  azon  esetben  jelentenek  haladást,  ha  a 
nyershozadékot  le  nem  szállítják. 

Amennyiben  tehát  a  nagygazda  olyan  gépeket,  s  egyéb 
munkamegtakarító  rendszabályokat  alkalmaz,  melyek  a 
munka  eredményességét  növelik,  anélküL,  hogy  a  nyers- 
hozadékot csökkentenék  :  ezekkel  fölényben  van  a  kisgazdá- 
val szemben.  De  amennyiben'  a  munkamegtakarításokat 
úgy  veszi  alkalmazásba,  hogy  velük  egyszersmind  a  nyers- 
hozadékot alászállítja :  működése  károssá  és  a  társadalmi 
termelés  érdekeivel  ellenkezővé  válik.  A  munkamegtakarí- 
tások ilyen  káros  jellegű  alkalmazása  olyankor  áll  be  a 
nagybirtokon,  amikor  a  termények  értéke  alacsony,  a  munka- 
bér ellenben  magas,  vagyis  tápszerbőség  idején,  míg  táp- 
szerhiányos időkben  a  nyershozadék  mérsékelt  növelése  áll 
a  nagygazda  érdekében,  s  a  munkamegtakarításokat  ehhez 
a  célhoz  alkalmazza. 

Ilyen  viszonylagos  értelembon  kell  elbírálni  a  kisbirto- 
kos s  a  nagybirtokos  különböző  magatartását  a  konzerva- 
tív belterjesség  tekintetében.  Túlnépesedés  esetén  nagy  baj 
volna  a  társadalomra  nézve,  ha  földjét  csupa  kisparaszt- 
birtok borítaná,  mert  ebben  az  esetben  egy  gazdaság  sem 
produkálna  többet  a  dolgozó  földműves  nyomorult  munka- 
bérénél, melyből  ez  vajmi  kevés  tápszert  nélkülözhetne  az 
ipari  és  bányászati  termelés  céljaira.  Ilyen  körülmények 
között  előnyös,  ha  minél  több  a  nagybirtok,  illetőleg  nagy- 
gazdaság, mely  egy  adott  földdarabon  kevesebb  munkást 
alkalmaz  ugyan,  de  egy-egy  munkásának  munkaeredménye 
jóval  nagyobb  lévén  a  kisparaszténál,  egy  adott  területen 
jóval  nagyobb  tápszerfölöslegeket  produkál  az  ipar  és  a 
bányászat  számára,  mint  az  utóbbi.  Fordítva  áll  a  helyzet 
olyan  időkben,  mikor  a  tápszertermelés  lehetőségei  tágak, 
s  a  szükségletet  fölülhaladják,  vagy  legalább  megközelítik. 
Mert  ilyen  körülmények  között  a  kisbirtokos  aránylag  nagy 
minimálterülettel  rendelkezik,  munkája  eredménye  nagy, 
és  termelt  tápszereinek  aránylag  kis  részét  használja  föl 
saját  táplálkozására,  a  többit  az  iparnak  adja  át,  míg  ugyan- 
akkor a  nagybirtokos  a  nyershozadék  rovására  menő  munka- 
megtakarításokat vesz  alkalmazásba. 

Több  ezer  hektáros  uradalmak,  latifundiumok  tulajdo- 
nosai tápszerhiányos  időkben  sem  érdeklődnek  valami 
nagyon  a  gazdálkodás  javítása  iránt,  mert  ha  kevés  jövedel- 
met is  nyernek  egy-egy  hektár  földről,  egész  jövedelmük 
még  így  is  óriási.  A  latifundiális  gazdaságok  legtöbbjében 
a  földnek  aránylag  nagy  része  parlagon  hever,  vagy  legelő 
alakjában  igen  fölületesen  használódik  ki,  de  területüknek 
szántóföld  gyanánt  használt  része  is  az  átlagnál  extenzívebb 
művelés  alatt  áll.  Az  egészen  nagy  uradalmi  gazdaságoknak 
ezt  a  fokozott  extenzitását  nem  csupán  elmaradt  területeken 
találjuk  föl,  de  a  mezőgazdaság  terén  vezető  országokban 
is.  Németország  legjobban  művelt  vidékein,  ahol  a  föld- 
művelés uralkodó  rendszere  a  váltógazdaság,  az  uradalmak 
legelőváltó,  vagy  más  extenzívebb  gazdaságrendszerhez 
ragaszkodnak. 

A  kisgazdaság  egy  adott  területen  sűrűbb  népesség 
megélhetését   teszi  lehetővé.   Terjeszkedése   a  nagygazdaság 

rovására  a  munkaalkalom  szaporodásával,  s  a  munkabér 
emelkedésével  jár  karöltve.  De  —  amit  sohasem  szabad 
figyelmen  kívül  hagynunk  —  csak  azon  esetben,  ha  a  kis- 
gazda abban  a  helyzetben  van,  hogy  a  mezőgazdasági  tech- 
nika haladását  legalább  megközelítően  követni  tudja.  Aminek 
ismét  az  a  föltétele,  hogy  a  társadalomgazdasági  helyzet, 
melyet  a  mezőgazdaság  relatív  termelőképessége  teremtett, 
a  kisbirtokra  és  a  kisgazdaságra  nézve  kedvező  legyen. 
A  mezőgazdasági  üzemkérdést  nem  lehet  abszolút  értelem- 
ben eldönteni,  hanem  csak  a  jövedelem-  és  birtokeloszlás 
kérdésével  együtt. 


Az  előadottak  dacára  fönnmarad  az  a  tény,  hogy  a  kis- 
gazdaság —  csekély  méretei,  kicsiny  viszonyai  következté- 
ben —  nélkülözni  kénytelen  több  olyan  javítást  —  főleg  a 
munkamegtakarítás,  a  géphasználat  terén  —  melyet  a  nagy- 
gazda tetszés  szerint  alkalmazhat. 

Igaz,  hogy  a  kisgazda  inkább  is  nélkülözheti  a  munka- 
megtakarító gépeket.  Ezeknek  terjedését  mindenekfölött  a 
munkabérek  emelkedése  mozdítja  elő,  amely  tényező  erőseb- 
ben hat  a  nagygazdaságban  mint  a  kicsinyben,  mert  hiszen 
az  előbbiben  egy  adott  munkamennyiségnek  a  munkabéren 
fölül  még  munkátlan  jövedelmet  is  kell  produkálnia  a  nagy- 
gazda számára,  míg  a  kisgazdaságban  elegendő,  ha  a  munka 
terméke  a  munkabért  kiadja.  Kétségtelen  azonban,  hogy  ha 
a  munkabérek  folyton  emelkednek,  a  kisgazdaságban  is 
előbb-utóbb  előtérbe  lép  nagyobb  munkamegtakarítások, 
erősebb  hatásfokú  gépek  alkalmazásának  szüksége,  holott 
ezeket  az  elszigetelt  kisparasztgazdaság  apró  viszonyaiba 
nem  lehet  gazdaságosan  beilleszteni.  De  mi  lesz  akkor  ? 

Mint  egy  előző  fejezetben,  a  gazdasági  gépek  tárgya- 
lása alkalmával  említve  volt,  a  nagyobb  gépeknek  a  kis- 
gazdaságban való  alkalmazása  —  az  egy  gőzeke  kivételével  — 
technikailag  épen  nincs  kizárva,  csupán  az  a  baj,  hogy 
a  kisgazda  legfeljebb  az  év  2 — 3  napján  át  tudná  hasz- 
nálni őket,  ami  aránytalanul  rossz  kihasználás  volna. 
Tehát  csak  úgy  veheti  őket  alkalmazásba,  ha  kilép  elszi- 
geteltségétől   és     más     kisgazdákkal     szövetkezve,    ezekkel 

együttesen  szerzi  be  őket.  Ami  aztán  lehetővé  teszi  teljes 
kihasználásukat. 

És  nem  csupán  a  nagyobb  gépek  használatát  szerezheti 
meg  szövetkezeti  úton,  de  úgyszólva  mindazon  javításokat 
és  előnyöket,  melyeket  elszigeteltségében  nélkülöznie  kell. 

Mihelyt  azonban  a  szövetkezés  útjára  lép,  lemond 
egyéni  cselekvésének,  gazdálkodása  önálló  intézésének  egy 
részéről  és  különálló  egyénből  alkotórésszé,  egy  kooperatív 
egész  alkotórészévé  teszi  magát.  Az  első  szövetkezettel 
egy  újfajta  kooperáció  elemei  jelennek  meg  és  megindul  a 
kisgazdasági  munkaszervezet  átfejlődése  szövetkezeti  munka- 
szervezetté. 


V.  FEJEZET 

A  szövetkezeti  munkaszervezet 

A  szövetkezet 

A  szövetkezet  az  egyszerű,  tiszta  cseregazdaság  egy 
magasabbrendű  képződménye.  Akkor  keletkezik,  ha  több 
személy  egyesül  avégett,  hogy  valamely  szükséglete  kielé- 
gítését közös  erővel  tegye  lehetővé.  De  magában  ez  a  körül- 
mény nem  elegendő  a  szövetkezet  jellemzésére,  hasonló 
célra  más  emberi  egyesülések  is  keletkezhetnek,  amelyek 
nem  szövetkezetek.  Mi  teszi  hát  a  szövetkezetet  szövetke- 
zetté ?  Az  a  sajátsága,  hogy  minden  külső  és  belső  élet- 
funkciója kétoldalú  szolgáltatás,  csere  alakjában  megy 
végbe.  A  szövetkezetet  alkotó  összesség  semmit  nem  ad 
át  a  külvilágnak,  sem  át  nem  vesz  tőle  ellenszolgáltatás 
nélkül.  (Bennünket  most  csupán  gazdasági  szövetkezetek 
érdekelnek  és  eltekintünk  az  olyanféle  szabad  egyesülések- 
től, melyek  jótékonyság  gyakorlására,  művészet  és  tudo- 
mány támogatására,  vagy  más  hasonló  célra  alakulnak.) 
Benn  a  szövetkezetben  az  egyes  (  tag  az  összességgel  csere- 
viszonyban áll.  Ha  a  szövetkezet  tagjai  valamely  terméké- 
nek közös  értékesítésére  alakult  :  az  egyes  a  maga  termé- 
két ellenszolgáltatás  fejében  adja  át  az  összességnek.  Ha 
a  szövetkezetnek  az  a  feladata,  hogy  tagjai  számára  vala- 
mely szükségleti  tárgyat  beszerezzen  :  a  beszerzett  tárgyat 
az  egyes  ellenszolgáltatás  fejében  veszi  át  az  összességtől. 
Közös  fogyasztás  is  fordul  elő  a  szövetkezeti  életben,  de 
csak  olyan  tárgyakra  vonatkozólag,  melyek  már  termé- 
szetüknél fogva  társas  fogyasztásra  valók,  mint  pl.  valamely 
közösen  beszerzett    nagy    gép,   valamely    nagy    közös  helyi- 

ség  stb.  Ebben  az  esetben  is  az  egyes  bizonyos  szolgál- 
tatással váltja  meg  az  összességtől  a  használat  jogát. 

A  szövetkezet  működéséhez  szükséges  tárgyak  a  szö- 
vetkezet magántulajdonát  alkotják.  E  vagyon  azonban 
nem  csupán  az  összességé  mint  ilyené,  de  egyszersmind  az 
egyesé  is,  ki  üzletrész  alakjában  bírja  a  vagyon  meghatá- 
rozott arányrészét.  Míg  az  egyén  a  szövetkezet  kötelékébe 
tartozik  :  az  összességnek  engedi  át  az  ő  vagyonrésze  fölött 
való  rendelkezés  jogát,  de  neki  viszont  jogában  áll,  hogy 
fölbontsa  a  viszonyt,  mely  őt  az  összességhez  fűzi  és  kilép- 
jen a  szövetkezetből,  amikor  azután  üzletrészét  is  kiveszi 
és  visszanyeri  az  efölött  való  egyéni  rendelkezést.  Sok 
esetben  az  is  lehetséges,  hogy  üzletrészét  eladja  és  így  vál- 
jék meg  a  szövetkezettől. 

Ebben  különbözik  a  szövetkezet  valamely  kommunista 
közösségtől  :  az  utóbbiban  a  termelőeszközök  köztulajdont 
alkotnak,  amelyekre  az  egyénnek  csak  mint  az  összesség 
tagjának  van  joga  ;  arra  pedig  nincs  módja,  hogy  a  közös- 
ségből kilépjen.  Ellenben  a  szövetkezet  vagyonának  egy  meg- 
felelő arányrésze  az  egyén  magántulajdona,  ki  tetszése  szerint 
kiléphet  a  szövetkezetből  és  üzletrészét  magával  viheti. 

Olyan  szövetkezetekben,  ahol  az  egyes  tag  hozzájáru- 
lása csekély,  s  a  szövetkezet  vagyona  is  csekély  a  tagok 
számához  viszonyítva  :  a  tag  üzletrészét  rendszerint  el- 
hanyagolják, s  az  egyesnek  az  összesség  vagyonára  való 
jogai  csak  addig  tartanak,  míg  a  szövetkezet  kötelékébe 
tartozik  ;  a  kilépéssel  megszűnnek.  Ott  azonban,  ahol  az 
egyén  vagyonrésze  jelentékenyebb,  a  tagok  nem  engedik 
erre  vonatkozó  jogaikat  elhanyagolni  és  résztulajdonuk  az 
ő  valóságos  egyéni  tulajdonuk,  melyet  kilépésük  vagy  a 
szövetkezet  föloszlása  alkalmával  magukkal  visznek.  Külön- 
ben épen  ebben  a  pontban,  az  egyesnek  a  közvagyonra  vonat- 
kozó jogai  körül  nagy  változatosságot  mutatnak  a  szövet- 
kezetek alapszabályai,  amit  nem  lehet  csodálni,  mert  nap- 
jainkban a  szövetkezeti  forma  kifejlődése  még  korán t- 
sincs  befejezve.  Mint  mindenütt  az  élő  természetben  :  itt 
is  a  legalkalmasabb  formák  kiválogatódásának  útján  megy 
végbe  a  fejlődés.  A  fejlődés  irányáról  azonban  kétségtele- 
nül meg  lehet  állapítani  annyit,  hogy  a  szövetkezeti,  egye- 

Dániel:  Főid  és  társadalom.  12 

sületi  élet  az  egyes  tag  jogainak  kiterjesztése  felé  halad, 
s  a  szövetkezetnek  azt  a  sajátságát  domborítja  ki,  hogy 
benne  az  egyént  az  összességhez  csereviszony  fűzi,  mely 
kölcsönösen  biztosítja  úgy  az  egyén,  mint  az  összesség  sza- 
badságát és  függetlenségét. 

A  szövetkezet  tagját  a  szövetkezetben  való  részvételre 
semmi  sem  kényszeríti,  csak  saját  szükségletei.  Föltéve, 
hogy  szükségleteit  egyénileg  jobban  elégítheti  ki,  mint 
kooperatív  úton  :  nem  fog  belépni  a  szövetkezetbe,  illető- 
leg, ha  már  résztvesz  a  szövetkezetben,  rajta  lesz,  hogy 
kilépjen.  Ha  azonban  a  kooperáció  többet  ér  az  egyéni 
műveletnél,  ha  e  kettőnek  a  szövetkezeti  tag  javára  eső 
különbözete  osztalék  vagy  más  előny  alakjában  szemmel- 
láthatóan  mutatkozik  :  akkor  a  szövetkezet  nem  szűköl- 
ködik tagok  nélkül. 

Téves  volna  azonban  ebből  azt  következtetni,  hogy 
valamely  szövetkezet  huzamos  fönnállása  mindig,  minden 
körülmény  között  annak  a  jele,  hogy  az  illető  szövetkezet 
valóban  hasznot  hajt  tagjainak.  Sőt  a  szövetkezetek  egy 
része  állandóan  többe  kerül  tagjainak,  mint  amennyit  nyújt 
nekik.  Különösen  olyan  gazdaság  és  kultúra  tekintetében 
elmaradt  országok  szövetkezeteire  nézve  áll  ez  fönn,  ahol 
a  szövetkezeti  élet  még  a  kezdet  stádiumában  van.  A  szö- 
vetkezeteknek is  meg  kell  küzdeniök  a  kezdet  nehézségei- 
vel és  sok  veszedelmes  szirtet  kell  út  jókból  eltávolítani, 
míg  valamely  országban  a  szövetkezeti  élet  föllendülhet. 

Az  első  és  legnagyobb  feladat,  melyet  a  bárhol  kifej- 
lődő szövetkezeti  életnek  meg  kell  oldania  :  a  szövetkeze- 
tek választott  vezetőségének  helyes  ellenőrzésében  áll.  Ott, 
ahol  az  ellenőrzés  lanyha  és  hiányos  :  a  vezetőségekben 
előbb-utóbb  lábra  kap  az  a  törekvés,  hogy  a  kooperáció 
nyújtotta  előnyt  elvonják  a  tagoktól  és  a  maguk  javára 
aknázzák  ki.  Még  ha  eleinte  nagyon  szerényen  jelentkez- 
nének is  az  ilyen  törekvések  :  ellenőrzés  híján  előbb-utóbb 
nyilt  és  rejtett,  legális  és  illegális  visszaélésekké  izmosod- 
nak, melyek  a  tisztességesebb  és  komolyabb  vezető  eleme- 
ket sem  hagyják  érintetlenül.  Az  átlagember  haszonlesése 
előbb-utóbb  mindenütt  diadalra  jut,  ahol  érvényesülésére 
megvan  a  lehetőség. 

Az  ellenőrzés  kérdését  azonban  nem  lehet  intézmé- 
nyesen megoldani.  Ellenőrző  bizottságok  nem  elegendők, 
mert  összejátszhatnak  a  vezetőséggel.  Csak  egy  módja  van 
a  kielégítő  ellenőrzésnek  :  ha  a  szövetkezet  tagjai  az  ügy- 
vitel iránt  tömegesen  érdeklődnek  és  ellenőrzést  gyakorol- 
nak fölötte.  Mert  a  nagy  tömeg  nem  játszhatik  össze  a 
vezetőséggel,  hiszen  épen  az  ő  kizsákmányolásáról  van  szó, 
érdekei  tehát  ebben  a  tekintetben  ellentétesek  a  vezetőség 
érdekeivel. 

Tehát  a  jó  ellenőrzés  első  föltétele  maguknak  a  szövet- 
kezeti tagoknak  fejlettebb  értelmisége  és  demokráciára  való 
neveltsége,  mely  képessé  teszi  őket  közügyek  megítélésére 
és  elvonja  a  talajt  a  demagóg  megtévesztés  alól.  Ezt  a  neve- 
lést megadja  egyrészt  a  demokrácia  felé  haladó  közélet, 
másrészt  maga  a  kifejlődő  szövetkezeti  élet,  s  a  tapaszta- 
lások, melyeket  a  tömegek  saját  kárukon  szereznek.  A  szö- 
vetkezeti együttműködésbe  a  néptömegeknek  épúgy  bele 
kell  tanulniok,  mint  bármi  másba,  de  épúgy  bele  is  tanul- 
hatnak. Legalább  azt  látjuk,  hogy  a  demokratikusabb 
Nyugat-Európában,  hol  a  szövetkezeti  élet  is  régibb,  köny- 
nyebben  alakulnak  és  jobban,  tagjaik  nagyobb  hasznára 
működnek  a  szövetkezetek,  mint  az  arisztokratikusabb 
Kelet-Európában.  Amihez  kétségtelenül  a  fejlettebb  gazda- 
sági föltételek  is  hozzájárulnak. 

A  szövetkezet  létének  legfőbb  gazdasági  föltétele,  hogy 
az  egyén  ne  legyen  jobban  rászorulva  a  szövetkezetre,  mint 
a  szövetkezet  az  egyénre.  Mert  ellenkező  esetben  az  egyén 
az  összességtől  függő  helyzetbe  jut,  ami  már  egymagában 
lehetetlenné  teszi  a  vezetőség  kielégítő  ellenőrzését.  Az 
összesség  a  maga  jogait  a  végrehajtó  szerv,  a  vezetőség 
útján  gyakorolja,  tehát  ennek  módjában  áll,  hogy  nyomást 
gyakoroljon  azon  tagra,  ki  a  bírálat  és  ellenőrzés  jogát  gya- 
korolni próbálná.  Tanulságos  példát  nyújt  erre  igen  sok 
olyan  hitelszövetkezet,  mely  tőkében  szegény  agrárálla- 
mokban működik.  Az  ilyen  szövetkezetek  tagjai  uzsora- 
kamatot fizetnek  a  szövetkezet  nyújtotta  kölcsönért,  s  a 
»választott«  vezetőség  dús  jövedelmet  élvez.  A  tagok  csak 
névlegesen  tagok,  voltaképen  a  vezetőség  megszorult  és 
kizsákmányolt  adósai,  a  szövetkezet  pedig  csak  névlegesen 

a  tagoké,  tényleg  a  vezetőségé,  s  nem  egyéb,  mint  az  utóbbi- 
nak kapitalisztikus  vállalata. 

Másik  gazdasági  föltétel,  mely  nélkülözhetlen  a  szö- 
vetkezeti élet  kifejlődéséhez  :  hogy  a  néptömegek  jöve- 
delme elég  nagy  legyen  ahhoz,  hogy  napi  szükségleteiken 
felül  valamit  félretehessenek  belőle,  mert  ha  nincsenek 
apró  tőkéik,  akkor  nincs  miből  összehordaniuk  a  szövet- 
kezetek közvagyonát,  a  közös  termelőeszközöket,  melyek 
a  kooperációhoz  szükségesek. 

Mindezekből  látszik,  hogy  a  modern  szövetkezetek  csak 
fejlett  gazdasági  és  kulturális  viszonyok  között  verhetnek 
gyökeret.  Világos,  hogy  terjeszkedésük  föltétele  a  jövede- 
lem olyan  megoszlása,  mely  kedvez  a  nagy  néptömegeknek. 
Különben  maga  a  közélet  és  a  közszellem  is  csak  úgy  lehet 
demokratikus,  ha  a  társadalmi  termelés  eredményéből  a 
dolgozó  néptömegek  kedvező   arányban   részesülnek. 

Ezt  az  alaptendenciát  lehet  fölismerni  a  kisgazdaság 
szövetkezeti  fejlődésének  mozgató  erőiben  is. 

A    kisgazdaság   termelőmódjának    szövetkezeti    úton    elérhető 

javításai 

Mint  már  előző  helyen  láttuk  :  a  kisgazda  leginkább  a 
munkamegtakarító  géphasználat  terén  marad  el  a  nagy- 
gazda mögött,  de  semmiféle  technikai  akadálya  nincs  annak, 
hogy  ezt  a  hátrányát  szövetkezés  útján  ki  ne  küszöbölje. 
Egy  kisgazda  egymaga  nem  képes  egy  gőzcséplőgép  kihasz- 
nálására, de  ha  egy  falu  népe  összeáll  és  közösen  szerez  be 
egy  ilyent  :  a  gép  kihasználása  épen  olyan  tökéletes  lehet, 
mint  a  nagygazdaságban,  s  egyúttal  minden  egyes  kis- 
gazda épen  olyan  jól  használhatja,  mintha  az  övé  volna. 
Más  hasonló,  élettelen  tárgyakat  feldolgozó  gépekről  (kuko- 
ricamorzsolókról  stb.)  ugyanezt  lehet  mondani.  Azon  na- 
gyobb gépek  közül,  melyek  a  szántóföldet  járják  be, 
csupán  a  gőzeke  az,  melyet  a  kisgazda  még  szövetke- 
zetileg  sem  képes  használni,  de  ezt  az  eszközt  az  igás 
mélyszántó  eke  minden  hátrány  nélkül  pótolhatja.  Egyéb- 
iránt semmiféle  technikai  akadálya,  hogy  a  kisgazda,  má- 
sokkal   szövetkezvén,    a    maga    kisméretű    vető-    és    egyéb 

művelő-eszközeit    nagyobb    munkaszélességű    és    hatásfokú 
gépekkel  cserélje  föl. 

Kautsky  Károly,  ki  a  kisgazdaság  föltétlen  technikai 
alsóbbrendüségét  hirdeti,  azt  állítja  ugyan,  hogy  a  mező- 
gazdasági munka  sajátos  természete  kizárja  a  gépek  szö- 
vetkezeti alkalmazását.  Például  egy  aratógép-szövetkezet 
tagjai  között  lehetetlen  az  egyetértés,  mert  mindnyájan 
egyszerre  akarnának  aratni.1  Sering  erre  a  következőket 
feleli  : 

^Kautsky  semmi  jót  sem  tart  a  szövetkezeti  gépbeszer- 
zésről, mely  gyakran  előfordul,  anélkül  hogy  ennek  akár 
a  szövetkezeti,  akár  az  üzemstatisztikában  nyoma  volna. 
»Minő  értéke  van«  —  mondja  Kautsky  —  »egy  szövetkezeti 
arató  gép  birtokának,  ha  az  összes  szövetkezeti  tagoknak 
egyszerre  kell  aratniok.«  Mintha  minden  gabonát  egy  és 
ugyanazon  napon  kellene  learatni  !  ö  nem  veszi  észre,  hogy 
a  vetés-idő  több  hétre  terjed,  hogy  a  föld  egy  és  ugyanazon 
községi  határban  korántsem  egyenlő  minőségű,  hogy  könnyű 
földön  előbb  érik  a  gabona  mint  kötött  talajon,  s  a  koráb- 
ban vetett  előbb,  mint  a  későbben  vetett. «2 

Ha  a  szövetkezeti  tagok  között  erős  a  kölcsönös  egy- 
másrautaltságnak s  az  egyenlőségnek  érzése  —  ez  az,  amit 
szövetkezeti  szellemnek  szoktak  nevezni  —  akkor  a  hasz- 
nálat sorrendjének  kérdéséből  nem  származhatnak  súrló- 
dások. És  bizonyos,  hogy  ha  a  kisgazdának  nagy  gépek  hasz- 
nálatára szüksége  van,  csupa  kényszerűségből  is  méltányo- 
san viselkedik  és  tiszteletben  tartja  másoknak  az  övével 
egyenlő  jogát,  mert  máskülönben  lehetetlenné  teszi  a  szö- 
vetkezeti együttműködést  és  megfosztja  magát  a  velejáró 
előnytől,  melyet  nem  nélkülözhet.  Ha  az  egyenlőség  alap- 
ján való  kooperációra  szükség  van,  akkor  a  szövetkezeti 
szellem  magától  előáll. 

1  Kautsky  :  Die  Agrarfrage.  Stuttgart,  1902.  122. 1.  —  Érdekes, 
hogy  Kautsky,  aki  különben  tagadja,  hogy  az  ipari  és  mezőgazdasági 
termelés  lényegesen  különböznék  egymástól,  ez  alkalommal  maga 
hivatkozik  erre  a  különbségre. 

2  Sering :  Die  Agrarfrage  und  der  Socialismus.  Schmollers 
Jahrbuch,  1899.  IV.  Heft,  324.  1. 

Az  a  hatóok,  mely  a  kisparasztgazdaságban  a  gépeket 
és  egyéb  munkamegtakarításokat  szükségessé  teszi :  a 
munkabérek  emelkedésében  áll.  Minél  magasabb  a  munka- 
bér :  annál  nagyobb  minimális  földterület  termése  szük- 
séges ahhoz,  hogy  egy  földműves-család  munkabére  kitel- 
jék belőle,  tehát  annál  inkább  kénytelen  a  földműves-család 
a  maga  munkaerejét  munkamegtakarító  javításokkal  hat- 
ványozni, hogy  e  területet  megművelhesse.  És  ezek  a  munka- 
megtakarítások a  munkabérek  emelkedő  irányzatával  nem 
csupán  a  tulaj  donképen  való  mezőgazdasági  üzemben  áll- 
nak elő,  de  a  földműves-család  munkakörének  azon  részé- 
ben is,  mely  nem  tartozik  a  tulaj  donképen  való  mezőgazda- 
sághoz :  a  háztartásban. 

Az  ősi,  paraszti  háziipar  kiküszöbölése  már  magában 
munkamegtakarító  javítás  volt,  mert  hiszen  a  földműves 
nagyipari  gyártmányok  alakjában  pár  fillérért  megkapja, 
amivel  régebben  napokig  vesződött.  A  modern  paraszt - 
háztartás  műveletei  csupán  a  közönséges  asszonyi  teen- 
dőkre szorítkoznak.  De  ezeket  is  előnyösebben  lehet  koope- 
ratív úton  ellátni.  A  házi  kenyérsütés  már  kezd  helyet  adni 
a  szövetkezeti  kenyérsütésnek.  Központi  konyha,  központi 
háztartás  a  falun  :  ez  ma  még  utópisztikusán  hangzik.  De 
az  emelkedő  munkabérek  logikája  ide  vezet ;  ezek  is  munka- 
megtakarító javítások,  melyek  által  a  földműves-asszony 
ma  lekötött  munkaerejének  egy  jelentékeny  részét  föl  lehet 
szabadítani,  s  így  csak  a  haladás  tempójának  kérdése,  mikor 

következnek  be. 

* 

Termésszaporító  javítások  alkalmazása  tekintetében 
aránylag  kevesebb  technikai  akadály  áll  az  elszigetelt  kis- 
gazda előtt.  De  azért  itt  is  vannak  olyanok,  amelyeket 
csak  szövetkezés  által  győzhet  le.  Például  a  mélyszántó 
ekét,  melynek  használatához  nincs  elég  fogatos  ereje,  csak 
szövetkezeti  úton  szerezheti  be.  A  szövetkezés  hozzáférhe- 
tővé tesz  számára  minden  olyan  termésszaporító  javítást, 
melyet  különben  nélkülözne.  így  az  alagcsövezést  vagy 
más,  nagyobb  területen  egységes  végrehajtást  követelő 
meliorációt.    Szövetkezeti   úton   annyi   műtrágyát   szerezhet 


18,'i 

be,  amennyit  akar  ;  Olasz-  és  Franciaországban  épen  a  szö- 
vetkezeti műtrágyabeszerzés  előnyei  voltak  azok,  melyek  a 
kisgazdák  figyelmét  a  szövetkezésre  irányították.  Nincs  a 
termésszaporítás  terén  olyan  nehézség,  melyet  a  kisgazdák 
szövetkezeti  úton  le  ne  győzhetnének.  Nyugat-Európában 
odáig  mennek,  hogy  közös  csikónevelő  és  faj  állattenyésztő 
gazdaságokat  létesítenek,  így  pótolván  saját  üzemük  e  téren 
mutatkozó  hiányait. 

Többé-kevésbbé  minden  ilyen  szövetkezeti  úton  életbe 
léptetett  javítás  tőkét  igényel.  Természetes,  hogy  a  kisgaz- 
dák csak  olyan  időkben  képesek  jövedelmükből  a  kellő 
összegeket  félrerakni  és  belőlük  a  szövetkezeti  fölszerelé- 
seket összehordani,  mikor  —  mint  ma,  a  XX.  század  ele- 
jén is  —  a  dolgozó  nép  jövedelme  egyáltalán  emelkedő- 
ben van. 


Van  azonban  még  két  pont,  melyben  az  elszigetelt 
kisgazda  a  nagygazda  mögött  marad :  és  ez  a  beszerzés, 
valamint  az  értékesítés.  Főleg  az  utóbbi. 

A  nagyban  való  értékesítés  már  magában  előnyt  jelent 
a  nagygazdaság  számára,  amihez  még  hozzájárul,  hogy  a 
nagygazda  a  maga  nagy  tömegekben  jelenlevő  termékeit  a 
lehető  legjobb  módszerekkel  kikészíti,  s  ilyen  pompásan 
kikészített,  egyenletes  minőségű  terméktömegekkel  lép  föl 
a  piacon.  Ezen  a  téren  az  elszigetelt  kisgazda  nem  ver- 
senyezhet a  naggyal,  de  a  parasztszövetkezet  ugyanarra, 
sőt  többre  képes,  mint  a  nagygazdaság. 

Epén  az  értékesítés  terén  mutatkozik  a  legélénkebb 
szövetkezeti  mozgalom,  itt  állnak  elő  a  legnagyobbszabású 
szövetkezeti  képződmények.  Ha  e  szövetkezetek  sajátos 
természetét  meg  akarjuk  ismerni,  legjobb  lesz,  ha  néhány 
tipikus  formájukat  szemügyre  vesszük.  Legelterjedtebb  közü- 
lök a  tejszövetkezet,  mely  tagjaitól  megveszi  a  tejet,  külön 
e  célra  létesített  ipartelepen  vajat  vagy  sajtot  gyárt  belőle, 
s  a  gyártmányt  eladja.  Az  üzleti  nyereség  mint  osztalék 
a  tagoknak  jut,  a  beszolgáltatott  tejmennyiség  arányában. 
A  beszolgáltatott  tejet  az  esetről-esetre  megállapított  zsír- 
tartalom szerint  fizetik  ;  az  egyes  tag  hiába  akarná  vizes 

tejjel  megcsalni  a  szövetkezetet  :  a  tej  mérő  eszköz  nem 
mutat  ki  több  zsírt,  mint  amennyi  egy  liter  tejben  tény- 
leg van.  A  tejszövetkezet  arra  törekszik,  hogy  jóminőségű, 
magas  zsírtartalmú  tejet  kapjon  a  tagoktól.  Ahol  a  szövet- 
kezetek magasabb  fejlettségre  jutottak  :  a  szövetkezeti  igaz- 
gatóságnak rendszerint  joga  van  arra,  hogy  a  tagoknak  a 
tehén  tartása,  takarmányozása,  a  tej  tiszta  kezelése  iránt 
utasításokat  adjon  és  ezek  betartását  időnként  ellenőrizze, 
íme  a  kisgazda  lemond  az  egyéni  intézkedés  jogának  egy 
részéről  a  kooperatív  együttműködés  érdekében. 

Az  egyszerű  vaj  értékesítő  szövetkezet,  mely  tagjaitól 
a  kész,  otthon  köpült  vajat  vette  meg,  nem  vált  be,  mert 
nem  tudott  egyenletes  minőségű  vajat  hozni  a  piacra  ; 
már  pedig  csak  egyenletes  árut  lehet  kedvező  áron  eladni. 

A  sertésvágószövetkezet.  Megveszi  tagjaitól  a  sertést  súly 
szerint  ;  saját  ipartelepén  hentesárukká  földolgozza  és  eladja. 
A  nyereséget  a  tagok  évről-évre  a  beszolgáltatott  élősúly 
szerint  fölosztják.  A  szövetkezet  arra  törekszik,  hogy  meg- 
határozott fajtájú,  egyenletes  minőségű  sertéseket  kapjon 
tagjaitól ;  tehát  tenyészállatokat  szerez  be  és  az  állatok 
tartása  iránt  az  egyes  tagnak  utasításokat  ad. 

A  baromfiszövetkezet.  Tíz-tizenöt  falu  kisgazdái  össze- 
állnak és  az  egész  terület  részére  meghatározott,  egyenlő- 
fajú tény  észkakasokat  szereznek  be.  Az  így  megalakult 
szövetkezet  nagy  mennyiségében  is  egyenletes  minőségű 
tojással  és  baromfival  képes  a  piacot  ellátni.  A  tojásokat 
nem  külön,  az  egyes  gazdaságokban  költetik  ki,  hanem 
költőgépekkel  a  szövetkezet  központi  költőt elepén ;  ez  látja 
el  a  tagot  fölnevelni  való  fiatal  csirkével. 

Magtárszövetkezet.  Közös  magtárt  épít  a  tagok  szá- 
mára, azoknak  gabonáját  aratás  után  súly  és  minőség 
szerint  átveszi  és  hitelt  ad  rá.  Később,  mikor  a  gabona- 
árak emelkednek,  az  egész  készletet  eladja  ;  az  árfolyam- 
nyereség így  a  tagok  javára  esik.  A  sütőház-szövetkezet  a 
gabonát  nem  nyers,  hanem  kenyérré  feldolgozott  alakban 
értékesíti  (mindenütt,  ahol  megkísérelték,  kiváló  sikerrel). 
A  gabonaszövetkezetek  is  odatörekszenek,  hogy  az  egyes 
tagokat  egyenletes  minőségű  gabona  termelésére  birják,  e 
célra   vetőmagbeszerzést   is   folytatnak. 

Az  előbb  leírt  szövetkezeteknél  nagyobb  nehézségek- 
kel küzd  a  borértékesítö  szövetkezet,  melynek  az  a  legnagyobb 
baja,  hogy  tagjai  nem  igen  tudnak  egymás  között  megegyezni 
arra  nézve,  kinek  borát  milyen  árban  vegye  át  az  összes- 
ség. Mindegyik  termelő  a  maga  borát  dicséri  és  egyik  sincs 
megelégedve  azon  árral,  melyben  terményét  a  szövetkezet 
átveszi.  Utoljára  a  folytonos  súrlódások  széjjelrobbantják 
a  szövetkezetet.  Persze  a  bor  értékét  nem  lehet  literrel  és 
szesz  fok-mérővel  megállapítani,  az  értéket  erősen  befolyá- 
solja a  szín,  szag,  íz  :  csupa  imponderábilis  tényező,  amely- 
nek megállapítására  nincs  mérőeszköz.  A  kereskedőnek  oda- 
adja borát  a  kisgazda  :  maga  az  a  körülmény,  hogy  hányan 
keresik  a  terményt  és  milyen  árban  kérik,  nagyjából  tájé- 
koztatja őt  annak  piaci  ára  felől.  A  szövetkezetnek  való 
átadás  alkalmával  a  kereslet-kínálat  e  felvilágosító  játéka 
elesik.  Itt  nem  arról  van  szó,  mennyit  ér  a  bor  a  piacon, 
hanem  arról  :  mennyit  ér  a  többi  szövetkezeti  tag  borához 
viszonyítva,  melyekkel  majd  együttesen,  egy  tömegben  kerül 
eladásra.  Könnyebb  e  viszonylagos  értéket  megállapítani, 
ha  a  szövetkezet  egyenlőfajta  szőlővesszővel  látja  el  tagjait 
s  ezenkívül  nem  csupán  a  kész  termény  értékesítését,  de 
a  kikészítést  (a  saj tolást,  erjesztést,  kezelést)  is  elvállalja  ; 
a  közös,  s  egyszersmind  fejlett  technikával  (pl.  tenyésztett 
erjesztő-baktériumokkal)  végbemenő  kikészítés  a  terményt 
is  egyenletesebbé  s  egyszersmind  valamennyit  jobb  minő- 
ségűvé teszi.  Ilyen  körülmények  között  könnyebben  meg- 
egyeznek a  tagok,  esetleg  kölcsönös  engedékenységre  is 
hajlandók  :  a  kooperáció  előnyei  nagyon  is  szembeötlőek. 
Az  ú.  n.  vincellérszövetkezetek,  melyek  a  termény  kikészí- 
tését is  elvállalják,  tűrhető  eredménnyel  működnek,  sőt 
Dél-Németországban  határozott  sikerrel. 

Van  ezenkívül  még  több  másfajta  mezőgazdasági  érté- 
kesítő szövetkezet,  de  ezek  leírását  mellőzzük,  mert  csak 
az  általános  elvekre  van  szükségünk,  melyek  a  leírt  típusok- 
ból eléggé  kitűnnek,  s  amelyeket  a  következőkben  össze- 
gezünk. 

Minden  értékesítő  szövetkezet  odatörekszik,  hogy  jó 
és  egyenletes  minőségű  árut  tudjon  piacra  vinni.  Sokat  jelent 
ebben  az  irányban,  ha  a  szövetkezet    nem    nyersterményt, 

hanem  saját  központi  üzemében  kikészített  árut  visz  a 
piacra,  mert  maga  a  kikészítő  eljárás  egyöntetűsége  is 
többé-kevésbbé  egyöntetűvé  teszi  a  piacra  vitt  áru  mi- 
nőségét. Ezért  látjuk,  hogy  azon  szövetkezetek,  melyek 
a  kikészítést  is  elvállalják,  sokkal  nagyobb  sikert  tud- 
nak fölmutatni,  mint  azok,  melyek  tagjaik  termékeit 
piacra  vinni  való  állapotban,  pusztán  értékesítés  végett 
veszik  át. 

A  minőség  javítására,  egyenletességének  fokozására 
jelentős  lépés,  ha  az  összesség  beavatkozik  az  egyes  tag 
gazdálkodásába,  meghatározott  fajtájú  vetőmagot  vagy 
tenyészállatot  ad  neki  és  a  termelőfolyamatot  —  előírá- 
sokkal —  bizonyos  meghatározott  irányba  tereli. 

A  földművesnép  szövetkezeti  mozgalmában  tehát  meg- 
van az  a  tendencia,  hogy  a  kikészítő  eljárásokat  az  egyes 
parasztgazdaságból  kiküszöbölje.  Mivel  ezek  az  eljárások 
—  pl.  vaj  készítés,  sertésfeldolgozás  stb.  —  lényegükben 
ipari  műveletek  :  a  fejlődésnek  a  földműves-szövetkezetek- 
ben megnyilatkozó  iránya  —  mint  Dávid  megállapítja  — 
a  kisgazdaságot  redukálja  tiszta  mezőgazdasági  üzemmé, 
el  nem  vitathatóan  a  termelőképesség  javára.  A  szövetkezeti 
kikészítés  munkamegtakarítást  jelent,  s  egyben  a  termék 
minőségének  javulását. 

Megvan  továbbá  a  szövetkezeti  mozgalomban  az  az 
irányzat,  hogy  a  kisgazdaságok  között  meglevő  egyéni 
különbségeket  lehetőség  szerint  kisebbítse,  szakismeretek 
terjesztése  és  a  termelőfolyamat  ellenőrzése  útján.  Egyéni 
különbségek  akár  két  egymás  mellett  fekvő  kisgazdaság 
között  is  mindig  lesznek,  a  szerves  életet  támogató  ter- 
melőfolyamatot sohasem  lehet  egy  bizonyos  mintába  szo- 
rítani, de  a  termelés  technikai  alapelvei  akár  százezer  kis- 
gazdaságban is  közösek  lehetnek  (hacsak  erősebb  talaj  - 
és  éghajlatbeli  eltérések  fönn  nem  forognak)  és  igen  nagy 
mértékben  hozzájárulhatnak  a  termények  minőségének 
nagyobb   egyenletességéhez. 

Mikor  azonban  a  szövetkezet  benyúl  az  egyes  tag  gaz- 
daságába, hogy  fejlessze  és  az  összességgel  harmóniába 
hozza  :  egyrészről  átveszi  azt  az  oktató  szerepet,  melyet  a 
XIX.  század  folyamán  a  nagygazdaság  gyakorolt,  másrész- 

ről  beviszi  a  földművesközség  határába  a  tervszerű  központi 
vezetést. 

A  termelőfolyamat  nagyobb  egyenletessége,  mely  ezen 
az  úton  előáll,  könnyebbé  teszi  az  egyes  tagtól  átvett  ter- 
mény értékének  megállapítását.  Két  kosár  egyenlőfajtájú 
almát  súlyuk  és  az  almák  átlagos  nagysága  szerint  könnyen 
lehet  ugyanazon  értékarányosra  vezetni ;  ha  az  egyik  kosár 
másfajta  :  már  akkor  vitás  lehet,  melyik  fajta  ér  többet. 
Két  sertést,  melyek  ugyanazon  fajtából  valók  és  ugyan- 
azon faluban  hasonló  takarmányon,  hasonló  ápolás  mellett 
nevelkedtek  :  bátran  át  lehet  venni  az  élősúly  kilogrammja 
szerint  ugyanazon  árban.  —  Az  értékmegállapítás  azonban 
igen  lényeges  szerepet  játszik  a  földművesek  szövetkezetei- 
ben. Nem  szabad  elfelejteni,  hogy  a  szövetkezetnek  beszol- 
gáltatott termények  minden  kilogrammja  egy-egy  szövet- 
kezeti tag  keserves  munkáját  foglalja  magában,  s  az  egyes 
tagnak  igen  természetes  érdeke,  hogy  munkájának  jutal- 
mát ő  maga  élvezze  és  az  ő  fáradságát  ne  zsákmányolhas- 
sák ki  a  szövetkezet  többi  tagjai.  Efelől  azonban  csak  úgy 
lehet  biztos,  ha  tudja,  hogy  sem  az  ő  terményét  minőségén 
alul,  sem  más  tag  terményét  minőségén  fölül  értékelni  nem 
fogják.  Szükség  van  tehát  valamely  pontos  mérőeszközre, 
mellyel  a  termény  minőségét  meg  lehessen  állapítani. 

A  kisgazdák  értékesítéssel  foglalkozó  szövetkezetei  nem 
alkotnak  tulaj  donképen  való  mezőgazdasági  termelőszövet- 
kezeteket, mert  hiszen  épen  a  mezőgazdasági  munkák  — 
a  szántás-vetés,  növény-  és  állatápolás  —  tekintetében  csak 
tanító  és  irányító  szerepük  van,  de  távolról  sem  töreksze- 
nek arra,  hogy  tagjaik  e  munkákat  közös  földterületen 
vagy  épületekben,  nagy  csoportokban  összeműködve  végez- 
zék. A  sajátlagos  mezőgazdasági  munkák  megmaradnak 
az  egyes  kisparaszt  egyéni  hatáskörében,  csupán  a  termé- 
nyek kikészítése,  raktározása,  értékesítése  (csupa  ipari  és 
kereskedelmi  jellegű  ténykedés)  történik  közös  üzemben. 
Sőt  igen  sokszor  e  közös  üzemben  (pl.  a  vaj  készítő,  a  ser- 
tésföldolgozó, gyümölcs-csomagoló  és  konzerváló-telepen) 
sem  maguk  a  szövetkezeti  tagok  dolgoznak,  hanem  külön 
ezzel  a  termelőággal  foglalkozó  bérmunkásokra  és  szak- 
képzett felügyelőkre  bízzák  ezeket  a  teljesen  ipari  termé- 


188 

szetű  (élettelen  tárgyakat  feldolgozó)  műveleteket.  Tehát, 
ha  szigorúan  vesszük,  a  kisparasztok  értékesítő  szövetkeze- 
teit nem  lehet  munkaszervezeteknek,  tagjaik  munkaszerve- 
zeteinek tekintenünk. 

Mégis  az  a  körülmény,  hogy  e  szövetkezetek  fönn- 
állása az  értékmegállapításon  fordul  meg,  hogy  bennük  az 
egyes  földműves  részeltetésének  egy  egészen  új,  eddig  még 
ismeretlen  módszere  jut  alkalmazásba  :  arra  mutat,  hogy 
e  szövetkezetek  a  földművesmunka  szervezésének  egy  új 
lehetőségét  nyitják  meg  és  nincs  kizárva,  hogy  kedvező 
föltételek  között  ki  is  fejlődik  belőlük  a  földműves  munká- 
nak egy  újfajta  szervezete. 

Értékesítő  szövetkezeteik  alakításával  arra  törekszenek 
a  kisgazdák,  hogy  az  áruforgalomban  sok  különálló  kister- 
melő helyett,  mint  egyetlen  nagyvállalkozó  jelenjenek  meg, 
élvezvén  mindazon  előnyöket,  melyek  a  nagyvállalkozónak 
jutnak.  Feltűnő,  hogy  már  ez  az  első  tömörülés,  a  kollektív 
nagytermelőnek  még  csak  kifelé  való  reprezentációja  (belső 
széjj eldarabolt ság  mellett)  értékeléssel  kezdődik,  még  pedig 
olyan  értékeléssel,  mely  egyedül  alkalmas  arra,  hogy  a  dol- 
gozó földműves  egyéni  munkateljesítményét  még  akkor  is 
teljes  szabatossággal  megállapítsa,  ha  különben  a  munka 
természete  minden  ellenőrzést  ki  is  zárna.  Aki  a  dolgozó 
földművestől  nem  munkaerőt  vásárol,  hanem  a  munka 
teljesen  kész  termékét,  ennek  minőségét  pontosan  megálla- 
pítván és  a  helyi  piac  árai  szerint  kifizetvén  :  az  biztos  lehet 
benne,  hogy  tiszta  vásárt  csinált,  hogy  annyi  és  olyan  árut 
kapott,  amennyiért  és  a  milyenért  egyezség  szerint  pénzt 
adott,  amit  korántsem  mondhatna-,  ha  a  dolgozó  földműves- 
től nem  munkaterméket,  hanem  munkaerőt  vásárolt  volna 
(mivelhogy  a  munkaeredmény  biztosításának  nehézségei 
bajossá  teszik  annak  előre  való  megállapítását,  mekkora 
munkaterméket  fog  létrehozni  a  megvásárolt  munkaerő). 
Ha  nem  munkaerőt,  hanem  kész  munkaterméket  vásáro- 
lunk a  dolgozó  földművestől :  a  viszony,  mely  ezen  a  vásár- 
láson alapul,  meg  fog  állni,  mint  tisztán  tárgyi,  adásvételi 
kapcsolat,  és  minden  személyi  momentumot  bátran  nél- 
külözhet. 

Előző  helyen,  a  nagygazdaság  munkaszervezetének  tár- 

gyalása  alkalmával  kitűnt,  hogy  a  bérmunkás  ellenőrzésének, 
a  munkaeredmény  biztosításának  növekvő  nehézségei  a  nagy- 
gazdaságba beviszik  a  föltétlen  munkakényszert,  mely,  mint 
tudjuk,  csereellenes,  s  ezzel  egyszersmind  fokozódó  mérték- 
ben eltávolítják  a  nagygazdaságot  a  cseregazdasági  elvtől. 
Cseregazdasági  alapon  álló  nagyüzemi  szervezet,  melyben 
a  munkást  csupán  saját  egyéni  szükségletei  kényszerítik 
munkára,  a  földmüvelés  nagyobb  intenzitása  mellett  csu- 
pán úgy  lehetséges,  ha  a  dolgozó  földművesnek  a  társas 
munka  eredményéből  való  részesedése  nem  a  teljesí- 
tett munkamennyiségen,  hanem  a  kész  munkaeredményen 
alapul. 

A  mezőgazdasági  értékesítő  szövetkezetek  egyes  tag- 
jában fölismerhetjük  azt  a  társasán  dolgozó  földművest, 
kit  csupán  saját  egyéni  szükségletei  kényszerítenek  mun- 
kára. A  szövetkezetben  folyó  értékmegállapításban  pedig 
a  dolgozó  egyén  részesedésének  azt  a  módját,  melynek  alap- 
ján a  földművelés  bárminő  magas  intenzitása  mellett  is 
lehetséges  a  dolgozó  földműveseknek  minden  kényszer  nél- 
kül való  szervezése,  csere  viszony  alapján. 

A  fejlődés  azon  erői,  melyek  a  modern  mezőgazdasági 
szövetkezeteket  létrehozták,  két  irányban  hatottak  :  egy- 
felől szabaddá  tették  a.  földművest,  másfelől  szükségessé 
tették  a  szabaddá  tett  földművesek  kooperációját,  ez  pedig 
létrehozta  az  egyéni  teljesítmény  azon  értékelését,  mely 
lehetővé  teszi  szabad  földműveseknek  csereviszonyban, 
kényszer  nélkül  való  együttműködését. 

Tiszta  dolog,  hogy  a  fejlődés  ezen  erői  azonosak  azok 
kai  a  hatóokokkal,  melyek  a  cseregazdaságot  fönntartják  és 
továbbfejlesztik.  A  kisgazdaságnak  és  szövetkezeteinek  sorsa 
egybe  van  fűződve  a  cseregazdaság  sorsával. 


A  kisgazdák  értékesítő  szövetkezeteinek  keletkezése  köz- 
vetlenül a  tej,  baromfi,  tojás,  gyümölcs  s  egyéb  jobbminő- 
ségű tápszerek  után  való  kereslet  növekedésével  függ  össze. 
E  tápszerek  termelése  aránylag  nagy  munka  befogadására 
képes,    s    így    kezdettől    fogva    a    kisgazdaság    dominiumát 

alkotja,  mely  előszeretettel  foglalkozik  nagyobb  munkát 
befogadó  kultúrákkal.  A  jó  piaci  árak  ösztönözték  a  birtokos 
földműveseket  szóban  forgó  termékeik  összehordására  és 
közös  kikészítésére  vagy  csomagolására,  melyet  a  piac 
növekvő  igényei  követelnek.  E  szövetkezeti  forma  azonban 
oly  sok  előnyt  rejt  magában,  hogy  ott,  ahol  meghonosodik, 
előbb-utóbb  kiterjed  az  összes  termékek  értékesítésére  — 
a  gabonát  is  beleértve  —  föltéve  persze,  hogy  a  jövedelem- 
oszlás alakulásának  iránya  a  kisgazdaságra  és  szövetke- 
zeteire nézve  kedvező. 

Természetes  továbbá,  hogy  a  mezőgazdasági  értékesítő 
szövetkezetek  —  mint  a  szövetkezetek  egyáltalán  —  a 
nép  magasabb  jólétét  és  kultúráját  föltételezik.  Létrejöve- 
telükhöz a  kisgazda  munkájának  bizonyos  magasabb  ter- 
melőképessége szükséges.  Nem  csupán  azért,  mert  csak 
ezzel  járhat  együtt  a  szövetkezéshez  szükséges  szellemi 
és  erkölcsi  kultúra,  de  azért  is,  mert  termékeinek  bizonyos 
fajtái  csak  ebben  az  esetben  alkotnak  olyan  tömeget,  hogy 
érdemes  legyen  értékesítésük  végett  a  szövetkezeti  üzemet 
fönntartani.  Például  valamely  elmaradt  vidék  kisparasztja, 
ki  a  maga  minimálterületének  terméséből  csak  i — 2  apró 
és  nyomorultan  tejelő  tehenet  táplál,  aránylag  nem  sok 
hasznát  veszi  a  tej  szövetkezetnek,  s  a  szövetkezeti  köz- 
ügynek nincs  az  ő  megélhetésére  akkora  jelentősége,  hogy 
időt  és  fáradságot  fordítana  rá.  Magyarországon  sok  újonnan 
megalakult  tejszövetkezet  pár  évi  működés  után  feloszlik, 
mert  a  földműves  nép  gazdasági  és  szellemi  kultúrája  még 
nem  mindenütt  érte  el  a  szövetkezés  megkövetelte  szín- 
vonalat. Inkább  csak  a  német  és  a  fejlettebb  magyar  föld- 
műves nép  körében  tudnak  a  szövetkezetek  meggyökere- 
sedni. 

Gazdaságilag  elmaradt  területen  nem  csupán  a  kelet- 
kezett szövetkezet  létét  fenyegeti  sok  nehézség  és  vesze- 
delem, de  a  szövetkezet  maga  is  bajokat  szül  azzal,  hogy 
megbontja  a  földműves  nép  táplálkozásának  egyensúlyát. 
Az  elmaradt  és  földhöz  ragadt  földműves,  ha  tej  szövet- 
kezetbe tömörül,  saját  gyermekeitől  is  elvonja  a  tejet,  hogy 
beszolgáltassa  az  értékesítő  szövetkezetnek  ;  a  gyermek 
azután   a  teljes  tej   helyett,  melyen  régebben  élt,   zsírtala- 

nított,  lefölözött  tejet  kap  ;  a  zsiradék  hiányát  pedig  megérzi 
a  szervezete.  Sok  helyen  a  parasztgyermekek  rosszabb  táp- 
lálása követi  a  tejszövetkezet  fölállítását,  amit  ifj.  Leopold 
Lajos  Magyarországra  nézve  is  kimutat.1 

Amilyen  hiba  e  minden  bizonnyal  hátrányos  jelensé- 
get tagadásba  venni  —  amint  ezt  Dávid  Eduárd  teszi  — 
époly  hiba  annak  jelentőségét  túlbecsülni  és  Kautsky  Károly 
nagyon  is  messze  megy,  mikor  azt  állítja,  hogy  a  tejszövet- 
kezetek a  földműves  népet  fizikailag  tönkreteszik.2  Hogy  a 
elmaradt  földműves  a  tej  szövetkezetnek  nem  csupán  a  ter- 
melt tejfölösleget,  de  —  mivel  ez  túlságosan  kicsiny  — 
saját  szükséges  táplálékát  is  odaadja  :  ez  igaz  és  ez  baj, 
de  csak  átmeneti  baj,  melynek  el  kell  tűnnie,  azon  arány- 
ban, amint  a  kisparaszt  termelőmódszere,  s  ezzel  együtt 
munkájának  termelőképessége  javul,  —  amint  tehenei  sza- 
porodnak és  az  önmagától  elvont  tej  készletek  helyett  való- 
ságos fölöslegek  jelennek  meg  gazdaságában,  melyek  lehe- 
tővé teszik,  hogy  a  produkált  tej  egy  részét  saját  háztar- 
tása számára  tartsa  vissza.  Pedig  maguk  a  tej  szövetke- 
zetek hathatósan  előmozdítják  a  kisgazdaság  termelőmód- 
szerének javulását.  Ha  igaza  volna  Kautsky  Károlynak, 
akkor  Dánország,  ahol  a  tej  szövetkezetek  példátlan  virág- 
zásra jutottak  :  a  birtokos  földművesnép  testi  nyomorúsá- 
gának borzalmas  fészke  volna.  Holott  a  dán  kisgazda  többi 
európai  társához  képest  jól  él  és  elég  tejet  fogyaszt,  mert 
annyit  termel,  hogy  jut  is,  marad  is  belőle,  sőt  vajat  is 
fogyaszt,  igaz,  hogy  nem  elsőrendű  dán  vajat,  hanem  olcsó 
orosz  vajat  és  margarint.  Dánia  vajkivitele  1892-től  1902-ig 
megkétszereződött  ;  ugyanezen  időben  a  belföldön  gyor- 
san emelkedett  az  olcsóbb  orosz  vaj  és  a  margarin  fogyasz- 
tása. (Az  utóbbi  fejenként  10  fontról  17  fontra  ;  a  termé- 
szetes vajfogyasztás  1902-ben  fejenként  30  font.)3  A  saját 
maga  termelte  kitűnő  és  drága  vajat  tehát  olcsóbb  zsira- 


1  Parasztgyermekeink     és    a   tehéntej.    Közgazdasági    Szemle. 
Budapest,   1905.   33.  kötet,   5.  szám. 

2  Die  Agrarfrage.   Stuttgart,    1902.   269.  lap. 

3  Dr.  Heinrich  Pudor  :  Das  landwirtschaftliche  Genossenschafts- 
wesen  im  Auslande.  Leipzig,   1904.   I.  49 — 50.  lap. 

dékkal  pótolja  és  az  ő  szabad  levegőtől  és  munkától  edzett 
szervezete  bizonyára  époly  jól  földolgozza  a  margarint, 
mint  a  londoni  City-ember  gyomra  a  finom  dán   vajat. 


Szemmellátható,  hogy  napjainkban  a  kisgazda-szövet- 
kezetek állandóan  terjeszkednek,  úgy  hogy  a  gazdasági  és 
szellemi  kultúra  erősödésével  előbb-utóbb  az  összes  kisgaz- 
dákat magukba  foglalják  s  a  kisparasztgazdálkodás  nél- 
külözhetlen  alkotórésze  lesz  belőlük.  Ugyanekkor  mére- 
teik is  egyre  hatalmasabbak ;  egy-egy  vidék  vagy  ország 
szövetkezetei  egymással  társulván,  országos  szövetkezetté 
alakulnak  és  beszerző,  illetőleg  eladó  központot  állítanak 
föl.  Mivel  úgy  a  beszerzés,  mint  az  értékesítés  annál 
előnyösebb,  minél  nagyobb  arányokban  történik  :  nincs 
kizárva,  hogy  a  kisgazda-szövetkezetek  tömörülése  előbb- 
utóbb  túlnő  az  országos  határokon  és  nemzetközi  lesz.  Lehe- 
tetlen, hogy  ilyen  állandóan  terjeszkedő,  hatalmasodó  és 
tökéletesedő  szervek,  föltéve,  hogy  megmarad  a  társadalmi 
fejlődés  azon  tendenciája,  mely  jelenleg  kialakulásuknak 
kedvez  :  ne  játsszanak  döntő  szerepet  a  földművelés  szerveze- 
tének, s  a  társadalmi  rendnek  átalakításában.  Ezt  tagadásba 
venni  :   már  eleve  magán  hordaná  az  elfogultság  bélyegét. 

A  szövetkezeti  nagygazdaság 

Ha  a  szövetkezetek  térhódítását  semmiféle  ellenten- 
dencia föl  nem  tartóztatja  :  akkor  a  szövetkezés  lassanként 
kiküszöböli  a  kisgazdaságból  mindazon  hátrányokat,  melyek 
az  egyéni  elszigeteltséggel,  s  a  gazdaság  kis  méreteivel  kap- 
csolatosak. De  ezzel  összefüggésben  egyszersmind  korlá- 
tozza a  kisgazda  egyéni  intézkedését  és  arra  készteti  őt, 
hogy  az  összességgel  egyetértően,  az  összesség  gazdálkodá- 
sába beilleszkedve  intézze  a  legtöbb  müveletet. 

Az  értékesítő  szövetkezet  előírja  számára,  miképen 
tartsa  teheneit,  sertéseit,  baromfiait,  milyen  fajtájú  növé- 
nyeket milyen  módszerrel  műveljen.  A  gépszövetkezet 
hozzászoktatja,  hogy  mindazon  gazdasági  műveleteket,  me- 
lyekhez   gépre  van    szüksége,   akkor  végezze,  mikor  a  gép 

használatában  őreá  kerül  a  sor.  Ezen  az  úton  előbb-utóbb 
odajut,  hogy  nagyjából  az  összesség  írja  elő  számára,  mit 
és  mikor  csináljon,  csupán  az  ápoló  munkákban  tartja  meg 
önállóságát. 

A  szövetkezeti  fejlődés  nem  áll  meg  egy  bizonyos  szö- 
vetkezet-fajtánál ;  egyik  fajta  szövetkezet  magával  hozza 
a  másikat. 

Ha  a  viszonyok  a  szövetkezésnek  kedveznek  és  a  min- 
denütt föllépő  társulások  megadják  a  népnek  a  szövetkezeti 
nevelést  :   a   szövetkezésnek   előbb-utóbb   mindenre   ki   kell 
terjednie,  amiben  előnyökkel  jár.  Még  az  igásállatok    tartá- 
sára  is.    A    földműves-község    kisgazdaságai    ezen    az   úton 
idővel  egy  nagy  egésszé  fűződnek  össze  és  a  gazdálkodás 
társas  jelleget  ölt.  Aki  majd  a  jövő  szövetkezett  falunépé- 
nek gazdálkodását  megfigyeli,   azt  fogja  tapasztalni,   hogy 
a   kisgazda   semmi   olyan   műveletet   nem   végez   egymaga, 
aminek  társas  elvégzése  előnyösebb.  Ősszel,  tavasszal  össze- 
állnak a  kisgazdák,  és  sorra  véve  egymás  földjeit,  társasán 
fölszántják  a  szövetkezet  ekéivel,    a    szövetkezet    igásbar- 
maival, belevetik  a  szövetkezet  vetőgépével  a  szövetkezet 
által  beszerzett  vetőmagot,   nyáron  learatják  a  termést  a 
szövetkezet  aratógépével,  behordják  közösen  a  szövetkezet 
szekerein,   kicsépelik  a  szövetkezet  cséplőgépével,   a  kicsé- 
pelt magot  átveszi  a  szövetkezet,  eladja  és  a  tagnak  kifizeti 
az  árát,  levonván  belőle  a  díjat,  amely  a  gép-  és  igáserő 
használatáért,    vetőmagért    s    egyéb    szolgáltatásokért    jár, 
melyeket  az  egyes  az  év  folyamán  élvezett.  Ezek  a  részle- 
tek  nem    fontosak,    csak    illusztrálni    akarjuk    velük,    mint 
formálhatja  át  a  szövetkezés  az  elszigetelt  kisgazdaságokat, 
míg  egy  összefüggő,  egybeolvadt  egész  keletkezik  belőlük. 
Ha  azonban  azt  gondolná  valaki,  hogy  a  szövetkezett 
falu  gazdálkodásának  fönt  megrajzolt  képe  túlságosan  fan- 
tasztikus :    utalunk   arra   a   tényre,   hogy   ezidőszerint   már 
alig  van  —  az  ápoló  munkákon  kívül  —  olyan  gazdasági 
művelet,    amelynek    kooperatív    ellátására    itt   vagy    amott 
ne  alakult  volna  szövetkezet  és  csupán  a  különböző  fajta 
szövetkezeteknek   egy   helyen,   egy   községben   való   egyesí- 
tése kell  ahhoz,  hogy  a  gazdálkodás  legnagyobb  része  szö- 
vetkezetivé alakuljon.  Tapasztalati  tény,  hogy  a  szövetke- 

Dániel :   Föld  és  társadalom.  13 

zeti  fejlődésben  megvan  a  különböző  fajta  szövetkezetek 
egyesítésének  tendenciája  ;  ha  a  földművesek  látják,  hogy 
az  egyik  téren  beválik  a  szövetkezés  :  könnyen  hajlandók 
azt  a  másik  térre  is  kiterjeszteni. 

A  kölcsönös  segítség  szelleme  pedig,  mely  a  szövetkezeti 
gazdálkodáshoz  kell,  minden  bizonnyal  előáll,  ha  szükség 
van  rá.  Jaurés  beszéli  (Aus  Theorie  und  Praxis),  hogy  utóbbi 
időben  a  francia  kisgazdák  között  az  a  szokás  terjed  el, 
hogy  a  gabona  learat ása  után  a  hordás,  cséplés  munkáit 
közösen  végzik  és  bizony  nem  igen  számítgatják,  ki  hány 
fuvarral  és  napszámmal  tartozik  a  másiknak.  Amint  Jaurés 
előadásából  kitűnik  :  erre  a  szép  egyetértésre  a  kényszerű- 
ség szoktatja  a  kisgazdákat.  A  munkások  elvándorlása  és 
megritkulása  következtében  aratás  idején  rendkívül  ma- 
gasra szökik  a  munkabér,  a  kisgazda  nem  is  igen  juthat 
bérmunkáshoz.  Földje  azonban  sokkal  nagyobb,  semhogy 
meg  tudna  egymagában  birkózni  a  nyári  munkákkal,  tehát 
meg  kell  toldania  munkaerejét  a  kooperáció  előnyeivel.  • 

Nem  szűnünk  meg  hangsúlyozni,  hogy  a  szövetkezés 
terjedése  és  elhatalmasodása  nem  a  kisgazdák  jó  vagy  rossz 
kedvétől,  individuális  vagy  szövetkezeti  hajlandóságaitól 
függ,  hanem  társadalomgazdasági  tendenciáktól.  A  szö- 
vetkezésnek ugyanazon  hatóok  kedvez,  ami  egyáltalán  a 
kisgazdaságnak  :  a  munkabér  emelkedése,  a  dolgozó  nép 
növekvő  jóléte  és  kultúrája.  Vagyis,  ha  a  társadalmi  gaz- 
daságban a  jövedelem  eloszlásának  mérlege  a  dolgozó  nép 
javára  billen  :  akkor  a  kisgazdaság  föllendül:,  és  ha  föllen- 
dül :  akkor  kénytelen  szövetkezni.  A  szövetkezés  csak  meg- 
hosszabbítása a  kisgazdaság  fölvirágzásának. 

Kérdés  azonban,  hol  van  a  szövetkezés  határa  ?  Lehet- 
séges-e, hogy  a  parasztközség  egyetlen  egységes  szövetke- 
zeti nagygazdasággá  tömörüljön  ?  Hogy  ez  megtörténhes- 
sék :  szükséges,  hogy  a  faluhatár  egyetlen  nagygazdaság- 
területté olvadjon  össze,  ami  csak  úgy  lehetséges,  ha  a  szö- 
vetkezet rendelkezőjogot  nyer  az  egyes  kisgazda  földje 
fölött.  Ami  ismét  csak  úgy  lehetséges,  ha  a  szövetkezet 
megveszi  tagjainak  földjeit  és  az  apró  egyéni  birtokokból 
szövetkezeti  nagybirtokot  formál.  Ami  kétségtelenül  több 
technikai   előnnyel    járna  :    a   faluhatárt    a   geológiai   viszo- 

nyok  számbavételével  több  forgóra  lehetne  beosztani  és  a 
táblákon  lehetővé  válnék  a  gőzeke  alkalmazása,  mely  nagy 
munkabérek  mellett  az  igás  mélyszántó  ekénél  olcsóbbá 
válhatik.  Nincs  azonban  a  viszonyok  egyetlen  olyan  isme- 
rője, aki  lehetségesnek  tartaná,  hogy  a  kisparaszt  a  maga 
földjét  átadja  valamely  összességnek  és  lemondjon  az  egyéni 
birtoklás  jogáról.  Tehát  nyilvánvaló,  hogy  a  társadalmi 
fejlődés  mai  állapotában  gondolni  sem  lehet  arra,  hogy  a 
mai  földműves-községekből  szövetkezeti  nagygazdaságokat 
lehessen  alakítani. 

Ami  azonban  ma  lehetetlen  :  annak  lehetőségét  meg- 
hozhatja a  társadalmi  gazdaság  megfelelő  irányú  fejlődése. 
Manapság  a  kisgazda  görcsösen  ragaszkodik  földjéhez  és  teljes 
okkal,  mert  ez  az  egyetlen  szilárd  pont,  melyre  számíthat  a 
létért  való  küzdelem  mai  forgatagában.  S  ezenfölül  a  földnek 
emelkedő  ára  van,  és  mindig  több  a  vásárló,  mint  a  kínált 
föld  ;  ha  egyszer  a  kisgazda  eladta  földjét,  félő,  hogy  nem 
tud  megfelelő  másikat  szerezni.  Tehát  ragaszkodik  hozzá. 
Föltéve  azonban,  hogy  agrártechnikai  fölfedezések  követ- 
keztében és  egyéb  okokból  a  mezőgazdaság  termelőképessége 
a  népesség  szükségletéhez  viszonyítva  rendkívül  megnöve- 
kednék, úgy,  hogy  több  lenne  a  termőföld,  mint  amennyire 
a  társadalomnak  szüksége  van  :  semmi  értelme  nem  volna 
a  kisparaszt  földéhségének  és  a  földhöz  való  ragaszkodásá- 
nak. Mert  ilyen  viszonyok  között  a  földjáradék  megszűn- 
nék, ha  pedig  a  föld  nem  hajt  jövedelmet,  akkor  értéke 
sincs.  A  társadalmi  gazdaság  ilyen  állapotában  semmi  ok 
sem  késztetné  arra  a  kisgazdát,  hogy  vonakodjék  földjét  a 
községi  szövetkezetnek  átadni.  Annál  kevesebb  oka  volna  rá, 
mert  ilyen  körülmények  között  oly  nagy  volna  a  dolgozó 
ember  jövedelme  és  az  egy  földművesre  jutó  minimális 
földterület,  hogy  az  utóbbinak  megművelése  csupán  a  koope- 
ráció összes  előnyeinek  fölhasználásával  volna  lehetséges. 

Szóval  a  jövedelemeloszlás  azon  tendenciája,  mely  a 
kisbirtokot  juttatja  diadalra,  megteremti  egyszersmind  azon 
föltételeket,  melyek  a  szövetkezeti  nagygazdaság  létrejöve- 
teléhez kellenek. 

Hogy  a  szövetkezeti  fejlődés  konzekvenciája  a  szövet- 
kezeti nagygazdaság  :   ezzel  sok  szakember  tisztában  van, 

s  egy  részük  épen  a  kisgazdaság  szövetkezeteitől  várja  ennek 
kialakulását. l 

A  kisgazdaság  értékesítő  szövetkezetei  —  mint  előző 
helyen  már  kiemeltük  —  érdekes  ujj  mutatást  szolgáltatnak 
arra  nézve,  milyen  alapelveken  kell  nyugodnia  azon  szö- 
vetkezeti nagygazdaságnak,  mely  a  mai  kisgazdaságból  kifej- 
lődhetik. Nagyon  valószinű,  hogy  e  nagygazdaságban  a 
munkás  részesedésének  alapjául  nem  a  kifejtett  munka  fog 
szolgálni,  hanem  a  kész  munkatermék.  Kérdés  :  lehetséges-e 
a  munka  szervezésének  ilyen  módja.  Az  iparban  nem  volna 
lehetséges  ;  képtelenség  volna  a  gyári  munkást  az  ő  mun- 
kájának teljesen  kész  terméke  után  díjazni,  mert  nincs 
olyan  gyári  munkás,  ki  teljes  munkaterméket  produkálna. 
Ö  csak  részmüveietet  végez  egész  életén  keresztül ;  díjazásá- 
nak alapjául  csak  a  részmüvelet  könnyebb  vagy  nehezebb, 
több  vagy  kevesebb  tanultságot  igénylő  volta,  tehát  a  kifej- 
tett munkaerő  mennyisége  szolgálhat.  Lehetséges  ugyan  —  a 
munkaeredmény  ellenőrzésének  könnyüségénél  fogva  —  darab- 
számra is  díjazni  a  részmüveietet  ;  ámde  a  darabszámos 
(akkord)  díjazás  szintén  a  munkaerő  díjazása.  Marx  óta 
nem  kétséges,  hogy  a  darabbér  :  rejtett  időbér  ;  a  darab- 
szám-díjtétel megállapításánál  a  felek  mindig  a  részmüve- 
let időtartamából,  a  napi  munkaidő  és  munkabér  megfelelő 
hányadrészéből  indulnak  ki.  Ha  a  darabszámra  fizetett 
munkás  napi  keresete  nagyobb  a  szokott  napibérnél  :  mások 
is  átmennek  az  illető  munkaágba  és  leszorítják  a  darab- 
bért   a   szokásos   napi   kereset    színvonalára. 

Ámde  a  mezőgazdaságban,  ahol  a  részműveletek  idő- 
belileg  következnek  egymás  után  :  misem  könnyebb,  mint 
az,  hogy  egy  és  ugyanazon  munkás  hajtsa  végre  az  összes 
részműveleteket,  melyeket  valamely  termék  létrehozása 
megkíván.  S  ezért  épen  nem  lehetetlen  a  mezőgazdasági 
nagyüzem  olyan  berendezése,  hogy  a  benne  dolgozó  mun- 
kások  mindegyike   teljes   munkaterméket   produkáljon. 

Jobb    megértés    végett    a    következőkben    meg    fogjuk 


1  V.  ö.  Oppenhcimer  :  Die  Siedlungsgcnossenschaft,  371 — 381.  1. 
Továbbá  dr.  Alfréd  Nossig  :  Die  moderné  Agrarfrage,  (Revision  des 
Socialismus.   Berlin — Bern,    1902.   II2.)  461 — 464.  1. 

konstruálni  egy  ilyen  szövetkezeti  nagygazdaság  képét, 
természetesen,  lehetőleg  schematikusan  és  anélkül,  hogy 
nagyobb  jelentőséget  tulajdonítanánk  neki,  mint  amennyi 
egy  magyarázat  céljára  szolgáló  példát  megillet. 

Egy  180  hektár  területű  birtokot,  mely  160  hektár 
szántóföldből,  továbbá  20  hektár  kertből,  szőlőből  és  gyü- 
mölcsösből áll,  40  egymással  szövetkezett  földműves  müvei. 
A  birtok  a  szövetkezeté.  A  szántóföld  8,  egyenként  20  hek- 
tár nagyságú  táblára  van  beosztva,  melyek  müvelése  a 
váltógazdaság  elvei  szerint  történik.  A  művelés  intenzív,  a 
gabonát    Demcsinszki-féle  módszerrel,  átültetéssel  termelik. 

A  munka  szervezésének  az  a  főelve,  hogy  a  szövetkezet 
tagjai  minden  olyan  műveletet,  melyben  a  kooperáció 
előnyei  szembeötlőek,  társasán  végezzenek,  ellenben  azok, 
melyeket  az  önmaga  számára  dolgozó  egyén  előnyösebben 
végezhet  (tehát  első  sorban  az  ápoló  munkák),  az  egyén 
hatáskörében  maradjanak. 

Ezt  az  elvet  a  következőképen  ültetik  át  a  gyakor- 
latba :  A  160  hektár  szántóföld  marad,  amint  volt,  8  nagy 
táblára  osztva,  s  e  táblákat  a  földművesek  együttesen  trá- 
gyázzák, szántják  és  boronálják.  Az  együttes  munka  igáserőt 
takarít  meg,  továbbá  lehetővé  teszi  a  gőzeke  használatát, mely- 
nek a  nagy,  20  hektáros  táblákon  való  alkalmazása  nem 
ütközik  nehézségekbe.  Ennek  megfelelően  az  igásállatok,  a 
szekerek  és  a  gépek  a  szövetkezet  tulajdonát  alkotják. 

Mihelyt  azonban  a  talaj  elő  van  készítve  :  megszűnik 
a  társas  munka.  Minden  fölszántott,  megboronált  táblát 
fölosztanak  negyven  egyenlő  részre,  minden  tag  egy  fél- 
hektáros darabot  kap  belőle.  Az  egyes  darabok  határait 
néhány  levert  cövekkel  megjelölik  és  sorshúzás  útján  el- 
döntik, melyik  darab  kié  legyen.  (Egyenletes  minőségű, 
s  egyenlően  művelt  és  trágyázott  talajon  a  különbség  nem 
lehet  lényeges.)  Az  egyes  tag  azután  átveszi  a  maga  föld- 
darabját, ő  maga  beveti,  illetőleg  beülteti,  s  egyáltalán  a 
kikelt  növényt  ő  maga  ápolja  és  maga  aratja  le,  a  gabonát 
természetesen  a  szövetkezet  aratógépével.  A  termés  az  ő 
egyéni  tulajdona. 

Kivételt  csupán  a  vetett  takarmány  táblái  alkotnak. 
Mivel    a    kikelt  takarmányt  ápolni  nem  kell,  s  a  kaszálás, 

szénagyüjtés  —  ha  géppel  történik  —  csak  aránylag  kevés, 
mechanikus  jellegű  munkát  igényel :  a  takarmány  táblákat 
nem  osztják  föl,  ezek  mindvégig  szövetkezeti  üzemben 
maradnak,  s  a  learatott  takarmány  a  szövetkezeté. 

A  termés  learatásának,  betakarításának,  elraktározásá- 
nak munkája  a  szövetkezet  gépeivel,  szekereivel  történik, 
a  szövetkezet  összes  tagjainak  közreműködése  mellett. 
A  kicsépelt  szalma  vagy  más  alomanyag  a  szövetkezeté, 
különben  az  egyes  szabadon  rendelkezik  saját  termésével. 

A  haszonállatok  épúgy,  mint  az  ápolást  igénylő  növé- 
nyek az  egyes  tag  tulajdonát  alkotják.  Ez  nem  zárja  ki  az 
állatok  központi  elhelyezését  és  a  trágya  központi  kezelé- 
sét. Például  a  nagy,  120  állat  számára  berendezett  tehén- 
istálló be  van  osztva  negyven  rekeszre,  minden  tag  meg- 
felelő számú  tehenet  tart  egy-egy  rekeszben,  amelyeket 
ő  maga  ápol.  Az  alomszalma  széj jelosztása  nem  okozhat 
nézeteltéréseket,  mert  a  trágya  a  szövetkezeté.  Haszon- 
állatait mindenki  a  saját  gabona-,  répa-,  burgonya-  stb.  kész- 
letéből táplálja  ;  a  közös  szénakészletből  minden  tagnak  joga 
van  egy  súly  szerint  meghatározott  napi  adagra. 

A  kertet,  szőlőt,  gyümölcsöst  40 — 40  darabban  állandó 
használatra  adják  ki  a  tagoknak.  Amennyiben  az  egyes 
tag  a  szövetkezetből  kilép  :  a  gyümölcsfákat,  szőlőtőkéket, 
amelyeket  ültetett  :  átveszi  a  szövetkezet,  a  növény  kora 
és  minősége  szerint  előre  meghatározott,  a  ráfordított 
munka  érdeménél  valamivel  alacsonyabb  árban.  Trágyá- 
ról a  szövetkezet  gondoskodik,  szintúgy  a  kész  termény 
elszállításáról,  a  szőlő  kipréseléséről  stb. 

Nagyjából  véve  így  működik  a  szövetkezet.  Hossza- 
dalmas volna  kitérni  az  összes  részletkérdésekre,  a  főelvek 
eléggé  kitűnnek  az  előadottakból.  A  földdel,  a  trágyákkal 
és  egyéb  anyagokkal,  az  igáserőt  kívánó  munkaeszközök- 
kel és  magával  az  igáserővel  a  szövetkezet  rendelkezik, 
ellenben  a  kézi  munkaeszköz,  továbbá  a  produktív  növényi 
és  állati  szervezet,  s  ennek  gyümölcse :  a  munkaeredmény  az 
egyes  munkás  tulajdonát  alkotja.  Minden  munkatermék  az 
egyes  munkásé,  ki  azt  tetszés  szerint  fölhasználja  saját 
céljaira  vagy  átadja  a  szövetkezetnek  raktározás,  értéke- 
sítés végett.    A   szövetkezet   piaci   árban   vásárolja   meg   a 

tagtól  a  gabonát,  a  tejet,  a  gyümölcsöt,  az  élőállatot  stb., 
s  a  megállapított  összeget  kifizeti  vagy  elismervényt  ad  róla. 
A  szövetkezet  éven  át  tett  kiadásait  műtrágya  és  egyéb 
anyagok  beszerzésére,  épületek  karbantartására  stb.  a 
tagok   egyenlő   arányban   viselik. 

Ez  a  szövetkezet  csak  munkaterméket  vásárol  tagjaitól, 
munkaerőt  nem.  Az  egyes  tag  ugyan  másokkal  társulva  és 
szövetkezeti  munkaeszközökkel  is  dolgozik,  de  ezt  a  mun- 
kát nem  a  szövetkezet  számára  végzi,  hanem  önmaga  szá- 
mára, mert  munkája  terméke  nem  a  szövetkezet  tulajdona 
lesz,  hanem  az  ő  saját,  egyéni  tulajdona.  Nem  egyéni  munka- 
erejét áldozza  föl  a  szövetkezésnek,  közös  munkaeredmény 
létrehozására,  hanem  ellenkezőleg  :  közös  munkát  végez, 
egyéni  munkaeredmény  létrehozására.  Közös  munkaered- 
mény fölosztásának  zsinórmértéke  csupán  a  kifejtett  munka- 
erő lehet  (ezt  pedig  az  intenziv  mezőgazdaságban  vajmi 
nehéz  meghatározni),  ellenben  az  egyéni  munkaeredmény 
már  magában  hordja  az  igazságos  fölosztást.  S  ezért  a 
munka  ellenőrzése  is  tárgytalan,  époly  tárgytalan,  mint 
a  kisparasztgazdaságban.  Mikor  a  szövetkezet  tagjai  a 
20  hektáros  közös  táblát  szántják  vagy  trágyázzák  :  egyikük 
sem  tudja,  melyik  félhektáros  darab  lesz  belőle  az  övé,  tehát 
a  földtábla  minden  pontján  egyenlő  gondossággal  és  figye- 
lemmel dolgozik.  Egyéni  munkaeredményért  kifejtett  közös 
munka  a  termés  közös  behordása,  a  közös  cséplés,  vagy  a 
közös  aratás  is.  Mikor  az  egyik  szövetkezeti  tag  a  másik- 
nak segít  :  nem  a  szövetkezeti  raktár  számára  produkál 
értéket,  hanem  az  ő  társa  számára,  ki  viszont  őneki  fog 
segíteni.  A  szövetkezeti  tagok  egyszerűen  munkaerőt  cse- 
rélnek ki  egymással,  munkaerő  ellenében,  a  cserén  mind- 
egyik annyit  nyer,  amennyivel  a  kooperáció  többet  ér  az 
ő  egyéni  munkájánál ;  ez  a  többlet  már  ott  is  van,  igaz- 
ságosan felosztva,  minden  egyes  tag  birtokában,  a  csekély 
munka  árán  behordott  és  kicsépelt  gabonában  megtes- 
tesítve. Es  ez  egészen  más,  mint  valami  olyan  kooperáció, 
melyben  az  egyének  munkaerejüket  kollektív  munkaered- 
mény létrehozása  végett  rakják  össze.  Ilyen  szövetkezetben 
a  kollektív  munka  eredményének  fölosztása  csak  az  egyes 
tag     kifejtett     munkájának    mennyiségéhez     igazodhatnék, 

melyet  az  intenzív  mezőgazdaságban  nehéz  megállapítani. 
Olyan  szervezetű  szövetkezeti  nagygazdaságban,  mely  az 
egyéntől  nem  munkaterméket,  hanem  munkaerőt  vásá- 
rol, az  összesség  ugyanolyan  helyzetben  volna  az  egyessel 
szemben,  mint  a  kapitalista  nagygazdaság  vezetője  a  bér- 
munkással szemben.  Az  ilyen  szervezetű  szövetkezeti  nagy- 
gazdaság azon  szükségszerűség  elé  kerülne,  hogy  korlátozza 
az  egyén  szabadságát,  akár  fizikai,  akár  erkölcsi  eszközök- 
kel. De  ebben  az  esetben  megszűnnék  szövetkezet  lenni, 
kiküszöbölvén  önmagából  az  egyénnek  az  összességtől  való 
függetlenségét,  mely  az  egyén  és  az  összesség  csereviszonyá- 
ban jut  kifejezésre.  Ha  pedig  nem  állna  módjában,  hogy  az 
egyes  tag  szabadságát  korlátozza  :  széjjelrobbantaná  a  tagok 
egyenetlensége,  épúgy,  mint  a  kezdetleges  borértékesítő  szö- 
vetkezetet. Az  utóbbit  a  bor,  az  előbbit  a  munkaerő  ért  ék - 
megállapításának  nehézségei  miatt. 

Cseregazdasági  alapon  álló  munkaszervezet  a  mező- 
gazdaságban —  az  intenzitás  bizonyos  fokától  kezdve  — 
nem  lehetséges  a  munkaszolgáltatás,  hanem  csak  a  ter- 
mékszolgáltatás alap  j  án . 

A  leírt  munkaszervezetben  is  hordanak  össze  munkaerőt 
a  tagok,  de  a  kooperációból  nem  közös,  hanem  egyéni 
munkaeredmények  keletkeznek.  Amennyiben  közös  munka- 
eredményt hoznak  létre  :  ez  nem  összehordott  munkaerők- 
ből, hanem  összehordott  munkatermékekből  keletkezik  (tej- 
ből, gyümölcsből,  gabonából  stb.),  melyeknek  értékmeg- 
állapítása szilárd  alapon  áll.  Amennyiben  ezeket  a  szövet- 
kezet vajjá,  konzervvé,  borrá  dolgozza  föl,  kezeli,  osztá- 
lyozza vagy  csomagolja :  a  kisgazdák  értékesítő  szövet- 
kezeteinek már  eddig  jól  bevált  módszerét   alkalmazza. 

Nyilvánvaló,  hogy  e  szövetkezet  tagját  époly  kevéssé 
kell  mesterséges  rendszabályokkal  a  földhöz  láncolni,  mint 
a  kisgazdát.  Ha  elköltözik  aratás  előtt  és  cserbenhagyja  a 
lábon  álló  vetést,  sajátját  engedi  pusztulni.  Ha  kevesebb 
terményt  szolgáltat  be  a  szövetkezetnek,  kevesebb  pénzt 
kap  érte.  Jöhet-mehet  amikor  akar,  a  szövetkezetből  bár- 
mikor kiléphet.  Szabad  ember,  ki  az  összesség  nyújtotta 
előnyökben  munkatermékei  arányában  részesedik  ;  hogy 
mennyi  munkaterméket  akar  létrehozni,  az  az  ő  gondja. 


201 

Ha  a  földmüvelés  magasrendű  haladó  intenzitása  a 
munkátlan  jövedelem  összezsugorodásával  s  a  munka- 
jövedelem kitérj eszkedésével  együtt  következik  be,  akkor 
azon  nagygazdaságszervezet,  mely  a  földművestől  nem 
munkaerőt,  hanem  munkaterméket  vásárol,  nemcsak  hogy 
kifejlődhetik,  de  sőt  ilyen  körülmények  között  ez  a  nagy- 
gazdaság a  mezőgazdasági  munkaszervezetnek  egyedül  lehet- 
séges alakja. 


így,  szövetkezeti  alapon  —  a  produktív  élő  szervezet  a 
munkás  egyéni  tulajdonát,  a  föld  és  a  termelő  fölszerelés 
pedig  a  munkások  szövetkezeti  tulajdonát  alkotván  —  lehet- 
séges a  nagygazdaság  azon  alakja,  melyben  a  munkás  része- 
sedése nem  munkáján,  hanem  annak  kész  termékén  alapul. 
Az  intenzitás  magasabb  fokán  csak  ilyen  szervezetű  nagy- 
gazdaság fér  össze  a  munkás  egyéni  szabadságával  és  a  rajt  a 
fölépülő  cseregazdasággal . 

A  mai  kapitalista  nagygazdaság,  melyben  úgy  a  föld  és  a 
fölszerelés,  mint  a  produktív  élő  szervezetek  a  vállalkozó 
tulajdonát  alkotják,  ki  a  munkástól  munkaerőt  vásárol 
—  mint  előző  helyen  már  ki  volt  fejtve  —  annál  kevésbbé 
képes  nélkülözni  a  munkás  egyéni  szabadságának  korláto- 
zását, minél  messzebbre  jut  a  földművelés  a  haladó  intenzi- 
tás útjain.  A  kapitalisztikus  cseregazdasági  munkaszervezet- 
nek a  mezőgazdasági  termelésben  való  alkalmazása  mind- 
egyre nagyobb  nehézségekbe  ütközik.  Kérdés  azonban, 
nem  volna-e  képes  a  kapitalista  nagygazda  arra,  hogy  a 
munkás  díjazásának  alapját  a  kész  munkatermékre  helyezve 
át,  legyőzze  azokat  a  nehézségeket ,  melyeket  a  haladó  inten- 
zitás a  kapitalisztikus  munkaszervezet  alkalmazása  elé  gördít. 

Abszolúte  nem  elképzelhetetlen,  hogy  a  nagygazdaság- 
ban folyó  munka  szervezése  a  díjazás  ilyen  elvének  alap- 
ján menjen  végbe.  Csak  át  kellene  adni  a  produktív  élő  szer- 
vezetet a  bérmunkásnak  önálló  gondozás  végett,  a  növénye- 
ket a  vetéstől  a  termés  elraktározásáig,  az  állatokat  az  egész 
év  tartamára.  így  a  munkás  aszerint  kaphatná  a  bérét, 
ahány  mázsa  termést,  ahány  kilogramm  tejet  vagy  élősúlyt 
produkált    a    gondjaira    bízott    állatokkal    és    növényekkel. 

Megcsinálni  lehetne  épen,  csak  az  a  kérdés,  járna-e  valami 
előnnyel  a  nagygazdára  nézve  ?  Alkalmas  volna-e  egy- 
felől arra,  hogy  a  bérmunkást  a  munkában  a  kisgazdához 
hasonlóan  érdekeltté  tegye,  másfelől  arra,  hogy  nélkülöz- 
hetővé  tegye  a  kapitalista  nagygazdaságban  a  munkás  egyéni 
szabadságát   korlátozó   rendszabályokat  ? 

A  feleletet  megadja  a  tapasztalás.  Sehol  a  világon  nem 
tapasztaljuk,  hogy  a  kapitalista  nagygazdaságokban  a  mun- 
kás díjazásának  ilyen  módja  kifejlődőben  volna,  sőt  inkább 
azt,  hogy  ahol  e  díjazás  elemei  a  nagygazdaságban  régebbi 
időkből  fönn  is  maradtak,  még  ott  is  kiküszöbölődnek. 

A  munkás  érdekeltsége  a  nagygazdaságban  a  díjazás 
bármely  rendszere  mellett  sem  lehet  akkora,  mint  a  kis- 
gazdaságban. Mindenekelőtt  ki  van  zárva,  hogy  a  kapita- 
lisztikus  nagygazdaságban  dolgozó  munkás  a  munkája  tár- 
gyát alkotó  produktív  élő  szervezet  tulajdonosa  legyen. 
A  kapitalisztikus  munkaszervezet  a  munkás  vagyontalan- 
ságát  föltételezi,  ilyen  munkaszervezet  keretében  legfeljebb 
gondozásra  veheti  át  az  állatokat,  illetve  növénykultúrákat, 
melyek  azonban  mindvégig  a  vállalkozó  tulajdonában  marad- 
nak. Továbbá  míg  a  kisgazdaságban  a  munka  egész  ered- 
ménye a  munkásé,  a  kapitalista  nagygazdaságban  szükség- 
szerűen elvonják  tőle  a  termék  egy  részét. 

Magyarország  nagygazdaságaiban  régóta  szokásban  áll, 
hogy  a  kukoricatáblákat  a  gazda  saját  fogataival  fölszántja 
és  aztán  apró  darabokban  részes  művelésre  kiadja.  A  munkás, 
ki  vállalja  a  művelést,  rendszerint  egy  harmadrészt  kap  a 
termésből.  Világos,  hogy  az  ilyen  részes  művelőnek  a  munká- 
ban való  érdekeltsége  nem  lehet  akkora,  mint  a  kisgazdáé, 
ki  földjének  egész  termését  élvezi.  Tegyük  föl,  hogy  az  utóbbi 
a  maga  kukoricaföldjén  a  művelés  nagyobb  gondossága  által, 
mely  6  napi  munkatöbbletet  jelent,  létrehozhat  egy  olyan 
terméstöbbletet,  mely  9  koronát  ér  ;  ő  hajlandó  lesz  erre  a 
nagyobb  gondosságra,  mert  az  egész  9  korona  az  övé.  A  har- 
madrészes művelő  ellenben  nem  lesz  rá  hajlandó,  mert  a 
9  koronát  érő  többletből  csak  3  korona  jut  őneki,  ami  nagyon 
is  kevés  volna  6  munkanapért. 

A  részes  munkás  érdekeltsége  annál  kisebb,  minél 
kisebb   a  részesedése.    Pedig   a   munkás   érdekeltsége   annál 

fontosabb,  minél  intenzívebb  a  gazdálkodás,  mert  ilyen 
viszonyok  között  sok  trágya  és  egyéb,  a  tenyészetet  elő- 
mozdító költséges  befektetés  van  a  földben,  s  így  szükség 
volna  a  növények  legmesszebbmenő,  leggondosabb  ápolá- 
sára, hogy  ezen  drága  intézkedések  hatása  teljes  legyen. 
Viszont  épen  a  nagyobb  intenzitás  növeli  a  termés  meny- 
nyiségét,  úgy  hogy  a  munkás  részesedésének  arányát  le  kell 
szállítani,  mert  különben  a  rész  nagyobb  lesz,  mint  ameny- 
nyit  a  részes  a  művelés  tartama  alatt  időbérben  megkeresne. 
Szóval  az  intenzitás  növekedésével  a  nagygazda  azon  dilemma 
elé  jut,  hogy  vagy  kicsinyre  szabja  a  munkás  részét  és  akkor 
a  munkás  érdekeltsége  is  kisebb  a  kelleténél,  vagy  nagyra 
szabja  és  akkor  ismét  jóval  drágább  a  részes  művelés,  mint 
a  bérmunkásokkal  való. 

És  tényleg  azt  is  lehet  Magyarországon  tapasztalni, 
hogy  a  kukorica  részes  művelését  az  intenzívebb  gazdaságok 
rendre  elhagyogatják,  csak  extenzív  gazdaságok  tartják 
fönn. 

De  egy  más  okból  is  hátrányos  a  kapitalista  nagy- 
gazdára nézve  a  kész  munkaterméken  alapuló  díjazás.1 
Ennek  rendszeresítésével  drága  és  kényes  kultúrákat  és 
haszonállatokat  huzamos  ideig  kellene  átadni  a  munkás- 
nak, ami  nagy  megbízhatóságot  igényel  a  munkás  részéről. 
Holott  a  proletármunkás  szükségszerűen  vagyontalan  és 
munkája  termékének  egy  részéről  lemondani  kénytelen, 
mivel  pedig  ugyanakkor  személyére  nézve  szabad  és 
felelőtlen,  a  megbízhatóságára  szabály  szerint  nem  lehet 
számítani.  Az  ebből  előálló  helyzetre  világot  vet  a  követ- 
kező példa  :  Németország  több  vidékén  újabb  időben  gya- 
kori a  cselédhiány  és  a  nagygazdaságokban  sok  bajjal  jár 
az  állattenyésztés.  Tehenészetet  folytató  nagygazdaságok 
úgy  akartak  a  bajon  segíteni,  hogy  a  tehenek  ápolását  el- 

1  Az  olvasó  ne  tévessze  össze  a  díjazásnak  itt  szóban  forgó, 
hypothetikus  rendszerét  a  közönséges  akkorddíjazással.  Amaz  egy 
részművelet  díjazása,  azon  darabok  száma  szerint,  melyeken  a  munkás 
a  részműveletet  végrehajtotta.  Holott  itt  arról  van  szó,  nem  díjaz- 
hatná-e a  kapitalista  nagygazda  a  termelőfolyamatban  kifejtett 
összes  műveleteket  együttvéve,  az  elért  teljes  eredmény  mennyisége 
szerint. 

vonták  a  cselédségtől  és  úgynevezett  »Schweizer «-eknek 
adták  át.  »Mióta  ezeknek  munkaereje  iránt  nagyobb  lett  a 
kereslet,  kevésbbé  megbízható  elemek  is  ajánlkoztak  Schwei- 
zerek  gyanánt  és  helyenként,  ahol  alkalmazták  őket,  nagy 
kárt  okoztak. «  (Hübel :  Die  Gestaltung  des  landw.  Betriebes 
mit  Rücksicht  auf  den  herrschenden  Arbeitermangel.  Dres- 
den,  1902.  108  lap).  Persze  a  munkás  csak  úgy  vigyáz  kellő- 
képen az  állatra,  mellyel  dolgozik,  ha  az  övé. 

Föltéve  azonban,  hogy  kárt  csinál  a  munkás,  mikép 
lehessen  őt  felelősségre  vonni  ?  Vagyona  nincs,  amivel  ke- 
zeskedhetnék, munkaerejét  pedig  nem  lehet  tőle  elvenni. 
Világos  tehát,  hogy  a  kapitalista  nagygazda  a  munkás  testi 
felelősségét  azon  esetben  sem  nélkülözheti,  ha  a  díjazást  a 
munkaeredményre  alapítja.  Sőt  még  kevésbbé,  mint  közön- 
séges időbér-díjazás  mellett,  mert  hiszen  többet  bíz  rá  a 
munkásra,  mint  az  utóbbi  esetben. 

Nem  nélkülözheti  továbbá  a  munkás  háztartásának 
korlátozását  sem,  sőt  még  kevésbbé,  mint  különben,  mert 
a  terméseredmény  után  való  díjazás  önállóbbá  teszi  a  mun- 
kást. A  terméseredménybe  a  természetnek  is  van  beleszó- 
lása, —  tehát  a  részes  munkás  a  gazdával  együtt  kockázatot 
visel  —  következőleg  nem  lehet  őt  a  munkatárgyat  illető 
intézkedéseiben,  munkájában,  mozgásában  korlátozni.  Ha 
azonban  nagyobb  a  mozgás-  és  cselekvésszabadsága,  még 
több  alkalma  van  a  gazda  jószágának  eltulajdonítására. 

Végül  a  munkás  helyhez  kötését,  a  szerződésszegés 
testi  büntetését  sem  nélkülözheti.  Részes  munkások  is 
sztrájkolhatnak  arányrészük  nagyobbít ásáért.  A  sztrájk 
valószínűsége  annál  nagyobb  és  sikere  annál  biztosabb, 
minél  jobb  a  termés,  s  minél  kisebb  az  arányrész. 

Tehát  a  bérmunkás  díjazásának  valamely  olyan  rend- 
szere, mely  a  munka  teljes  eredményén  alapulna,  sem  nagyobb 
előnyöket  nem  jelentene  a  kapitalisztikus  nagygazdaság 
számára,  mint  a  mai  időbéres  díjazás,  sem  pedig  a  munkás 
egyéni  szabadságát  korlátozó  rendszabályok  kiküszöbö- 
lését lehetővé  nem  tenné.  S  ez  érthetővé  teszi,  miért  marad 
meg  a  kapitalisztikus  nagygazdaság  mindenütt  az  időbéres 
díjazás  mellett.  Ahol  pedig  belterjesebbé  válik  a  gazdálko- 
dás, anélkül    hogy    megvolna  a  hatalom  a  munkás  egyéni 

szabadságának  korlátozására,  inkább  megszűnik  a  kapita- 
lisztikus  nagygazdaság  és  kisgazdaságokra  bomlik,  de  arra 
nem  képes,  hogy  saját  szervezetének  bárminő  módosítása 
által  a  kooperáció  előnyeit  a  munkás  érdekeltségével  egye- 
sítse. l 

Ez  a  folyamat  érdekes  alakban  ment  végbe  Ujzéland 
szigetén,  a  legutóbbi  évtizedek  folyamán.  Itt  a  tejgazdaság 
vált  a  termelés  főirányává  ;  tehát  olyan  termelőág,  mely 
sok  ápoló  munkát  és  nagyszámú  .cselédséget  kíván.  A  viszo- 
nyok a  bérmunkásokra  kedvezők  voltak  ;  jellemző,  hogy  a 
cselédek  nem  voltak  hajlandók  a  teljes  vasárnapi  munka- 
szünetről lemondani ;  —  a  munkások  megkötésére  gondolni 
sem  lehetett.  Ilyen  körülmények  között  a  birtokosok  inkább 
beszüntették  a  nagygazdaság -üzemet,  földjüket  apró  feles- 
bérletekre darabolták,  s  a  felesbérlők  között  osztották  föl  a 
haszonállatokat. 

Különben  Dél-Európa  olyan  vidékein,  hol  a  szőlő-, 
olaj  ültetvények  és  egyéb  munkaigényes  kultúrák  nagyobb 
szerepet  játszanak,  szintén  előtérbe  lép  az  a  jelenség,  hogy  a 
nagybirtok  földjét  nem  kapitalisztikus  nagygazdaság  alakjá- 
ban, hanem  kisbérletekre  —  többnyire  feles  bérletekre  — 
darabolva  művelik.  (Metayage,  mezzadria.)  A  kisbérletrend- 
szer  a  jobbágyszervezettel  rokon  ;  —  hogy  a  haladó  agrár- 
technika követelményeinek  eleget  tehessen  :  ennek  előfölté- 
telét  a  földjövedelem  állandó  sülyedése,  s  a  munkajövedelem 
állandó  emelkedése  alkotja,  amely  esetben  a  kisbérlő  előbb- 
utóbb  a  földet  is  megszerzi  a  nagybirtokostól. 

1  Megemlítjük  ezen  a  helyen  érdekes  tény  gyanánt,  hogy  Marx 
Károly,  ki  nem  ismert  el  semmiféle,  a  mezőgazdasági  és  ipari  termelés 
között  fönnálló  lényeges  különbséget :  e  fölfogásában  épen  nem  volt 
szüárd  s  alkalmazásában  okvetlenül  nehézségekre  bukkant,  —  legalább 
erre  vall  következő  kijelentése  (Das  Kapital,  Hamburg,  1904.  III2. 
98.   lap): 

»Die  Morál  von  der  Geschichte,  die  man  auch  durch  sonstige 
Betrachtung  der  Agrikultur  gewinnen  kann,  ist  die,  dass  das  kapi- 
talistische  System  einer  rationellen  Agrikultur  widerstrebt,  oder  die 
rationelle  Agrikultur  unvertráglich  ist  mit  dem  kapitalistischen 
System  (obgleich  dies  ihre  technische  Entwicklung  befördert)  und 
entweder  der  Hand  des  selbst  arbeitenden  Kleinbauern  oder  der 
Kontrolé  der  associirten  Producenten  bedarl« 


VI.  FEJEZET 

A  kultúremberiség    élelmezésének   növekvő  termé- 
szeti  és   technikai    lehetőségei.   Ezeknek   hatása   a 
földművelés  szervezetére 

A  tápszerbőség 

Az  újabb  idők  gazdasági  életének  legfontosabb  tünetét 
a  gabona  alacsony  ára  alkotja,  mely  félszázadév  óta  állandó 
irányzat  gyanánt  lépett  föl  a  világforgalomban.  Leghíveb- 
ben az  angol  gabonapiacok  árjegyzései  tükrözik  vissza  ezt 
az  irányzatot,  mert  Angliában  a  XIX.  század  közepe  óta 
nincsenek  gabonavámok,  s  így  a  szabad  áralakulást  semmi 
sem  korlátozza.  Angol  piacokon  a  belföldi  búza  quarterjének 
ára  1840  óta  így  alakult :  1 

1840/45      56  sh.     8  d. 

1846/55      53  »  11  » 

1856/65      50  »  5  » 

1866/75      54  »  7  » 

1876/85      43  »  10  » 

1886/95      29  »  8  » 

1896/905    28  »  3  » 

A  gabona  ezen  növekvő  olcsósága  onnét  eredt,  hogy 
termelése  könnyebbé  vált  és  bőségesebb  lett.  Tehát  az  ár- 
hanyatlás  haladást  jelentett,  mert  hiszen  kétségtelen,  hogy 
a  társadalom  a  jólét  annál  magasabb  fokán  áll,  minél  több 

1  Statistical  Abstract  for  the  United  Kingdom.  London,  1870. 
Továbbá   ugyanaz,   London,    1885,   1900  és    1906. 

tápszert  minél  kevesebb  munka  árán  képes  produkálni. 
A  társadalmi  jólét  :  tápszerbőség. 

Magától  értetődik  azonban,  hogy  a  gabona  egy  bizonyos 
pénzbeli  ára  nem  jelent  minden  korban  és  minden  országban 
egyforma  tápszerbőséget.  Az  érték,  mely  az  áralakulás  alapja, 
csak  azt  fejezi  ki,  mennyi  áldozatba  kerül  valamely  áru  ter- 
melése más  árukéhoz  viszonyítva.  Ha  i  mázsa  gabona  2  méter 
posztót  ér,  ebből  csak  azt  tudjuk,  hogy  a  két  árumennyiség 
termelése  egymással  egyenlő  termelési  áldozatba  kerül,  de  hogy 
ez  az  egyenlő  termelési  áldozat  mekkora,  hogy  pl.  1  munka- 
napban vagy  10  munkanapban  lehet-e  kifejezni,  ezt  az  érték- 
viszonyból magából  nem  tudhatjuk.  Ha  a  gabona  értéke 
más  árukéhoz  viszonyítva  alacsony,  ennek  kétféle  oka  lehet. 
Vagy  az,  hogy  azon  más  áruk  termelése  csekély  áldozatba 
kerül  ugyan,  de  a  gabona  termelése  még  csekélyebbe.  Vagy 
pedig  az,  hogy  a  gabona  termelése  sok  áldozatba  kerül  ugyan, 
de  a  többi  áru  termelése  még  többe  kerül.  15  koronás 
gabonaár  mellett  Nyugat-Európában,  hol  a  munka  termelő- 
képessége általában  nagy,  az  ipari  népesség  aránylag  jól 
ki  tudja  elégíteni  táplálékszükségletét.  Ugyanezen  gabonaár 
mellett  Kelet-Európában,  hol  a  munka  termelőképessége 
általában  csekély,  a  dolgozó  tömegek  a  legszükségesebb  táp- 
lálék dolgában  is  hiányt  szenvednek.  Egy  és  ugyanazon 
gabonaár  az  egyik  helyen  tápszerbőséget,  a  másik  helyen 
tápszerhiányt  jelent. 

Tehát  a  gabonaár  időbeli  hullámzásaiból  csak  úgy  von- 
hatunk következtetést  a  táplálékban  való  bőség  emelkedé- 
sére vagy  sülyedésére,  ha  a  gabonaár  változását  egybevetjük 
a  munka  termelőképességének  változásával.  Vitán  fölül  áll, 
hogy  Nyugat-Európában  és  az  Egyesült-Államokban  az 
utolsó  40 — 50  év  folyamán  jelentékenyen  emelkedett  a 
munka  termelőképessége.  Itt  tehát  növekvő  tápszerbőségre 
lehetett  volna  következtetni  még  azon  esetben  is,  ha  a  gabona 
pénzbeli  ára  nem  sülyedt,  hanem  stagnált,  vagy  akár  egy 
kissé  emelkedett  volna.  Tényleg  sülyedt  a  gabona  ára,  a  mi 
egybevetve  a  munka  növekvő  termelőképességével,  fokozott 
mértékben  jelent  tápszerbőséget.  Bizonyos,  hogy  Európa 
északnyugati  felében  ezidőszerint  a  társadalom  egy  széle- 
sebb rétege  jobban  képes    táplálékszükségletét    kielégíteni, 

mint  félszázadé wel  ezelőtt.  Tehát  az  alacsony  gabonaárak 
korszakát  —  erre  a  területre  vonatkozólag  —  a  tápszerbőség 
korszakának  fogjuk  nevezni,  ami  alatt  csupán  aránylagos, 
előző  szűkösebb  időszakokhoz  viszonyított  tápszerbőséget 
értünk,  nem  pedig  abszolút  bőséget,  mert  hiszen  vannak  még 
nemcsak  Angliában,  de  Amerikában,  sőt  Ausztráliában  is 
társadalmi  rétegek,  melyeknek  vajmi  kevés  jut  a  bőségből. 
Angliában  a  tápszerbőség  korszaka  még  a  búzaárak 
hanyatlása  előtt  kezdődött,  egy  hosszú  táplálékinséges  idő- 
szak után,  mely  az  1770-es  évektől  az  1840-es  évekig  tartott. 
Körülbelül  1715-től  1765-ig  jó  idők  jártak  az  angol  népre  ;  — 
az  agrártechnika  hatalmas  lendületet  vett  és  jelentékenyen 
növelte  a  mezőgazdasági  termelést.  A  tápszerek  termelése 
aránylag  bőséges  volt,  később  azonban  a  termelés  nem 
tudott  lépést  tartani  a  beállott  erős  népszaporodással,  úgy 
hogy  a  XVIII.  század  végén  a  megszaporodott  nép  szük- 
ségletét már  nem  tudta  kielégíteni  a  belföldi  termelés.  A  kon- 
tinensről azonban  nem  igen  lehetett  tápszereket  importálni 
Angliába ;  —  egy  ideig  a  franciákkal  viselt  háború  akadályozta 
ezt,  a  háború  lezajlásával  pedig  maguk  az  angol  nagybirto- 
kosok mesterségesen,  magas  vámok  által  korlátozták  a  be- 
hozatalt. 1815-től  1845-ig  átlag  56 — 57  shillingen  állott  a  búza 
ára.1  A  táplálékinség  ezen  időszakának  véget  vetett  a  sza- 
badkereskedelem 1846-ban  bekövetkezett  diadala.  Eltöröl- 
ték a  gabonavámokat  és  most  már  lehetséges  volt  Anglia 
terméseit  külföldről  behozott  gabonával  kiegészíteni.  Főleg 
a  Balti-tenger  melléke  kapcsolódott  be  Anglia  élelmezésébe. 
Dacára  a  behozatalnak,  egyelőre  még  nem  lehetett  a  gabona- 
árak számbavehető  hanyatlását  észlelni,  mert  az  élelmezés 
körébe  vont  vidék  termelőképessége  csekély  volt,  s  a  közle- 
kedés még  fejletlenebb,  semhogy  az  amerikai  gabona  számot 
tehetett  volna  az  angol  piacokon.  Mégis,  mivel  egyidejűleg 
az  angol  ipar  erősen  terjeszkedett,  s  az  angol  munka  átlagos 
termelőképessége  nagyobb  lett,  a  stagnáló  gabonaárak  dacára 
is  megállapíthatjuk,  hogy  már  ebben  az  időben,  t.  i.  a  vámok 
eltörlését  követő  három  évtizedben  is  állandóan  növekedett 
az  angol  társadalom  rendelkezésére  álló  tápszermennyiség. 

1 — 32    korona    métermázsánkéin. 

Jelentékenyen  gyorsabbá  vált  azonban  a  tápszerbőség 
fokozódása  a  hetvenes  évek  óta,  mikor  a  fejlődő  közleke- 
dés lehetővé  tette,  hogy  a  tengerentúli  mezőségek  is  bevo- 
nassanak Európa  élelmezésébe.  Ettől  az  időtől  fogva  a  táp- 
szerbőség nem  csupán  Angliára  szorítkozik,  de  föllépett 
Nyugat-  és  Középeurópa  minden  gazdaságilag  fejlettebb 
országában. 

A  mezőgazdasági  termelés  hatalmas  föllendülését  azon- 
ban, mely  a  gabonaáraknak  az  imént  áttekintett  alakulásá- 
ban kifejezésre  jutott,  nem  csupán  a  tengeren  túl  kell  keres- 
nünk, valamint  nem  is  kizárólag  azokon  a  közép-  és  kelet- 
európai területeken,  melyet  a  vasutak  a  nyugati  piacok- 
kal kapcsolatba  hoztak.  Maguk  a  nyugateurópai  gazdák 
is  kénytelenek  voltak  földjeik  termését  technikai  javítá- 
sok által  növelni,  mert  csak  úgy  állhatták  meg  helyüket 
a  világversenyben,  ha  növelték  az  egy  munkanapra  eső 
termésmennyiséget . 

Mivel  a  tápszerek  alkotják  az  egész  gazdasági  élet 
alapját  :  szinte  mondanunk  is  fölösleges,  hogy  termelésük 
lehetőségeinek  ily  nagyfokú  növekedése  nem  csupán  a 
gabonaárakra  volt  hatással,  de  lényeges  változásokat  hozott 
egyéb,  a  mezőgazdát  szintén  nagyon  közelről  érdeklő  áruk 
áralakulásába  is. 


Leginkább  szembetűnő  módon  az  ipar  föllendülésében 
mutatkozott  a  tápszerbőség  hatása.  Az  iparos  abból  a  táp- 
szerfölöslegből él,  melyet  a  földműves  saját  fogyasztásán 
felül  termel :  következőleg,  ha  növekszik  ez  a  fölösleg,  meg- 
van a  lehetőség  az  ipari  termelés  kiterjesztésére.  Ezt  az 
alapigazságot  az  angol  ipar  fejlődése  nagyon  szemléltetően 
tükrözi  vissza.  Anglia  iparcikk-kivitele  1815-től  1846-ig 
nemcsak  hogy  nem  haladt  előre,  de  sőt  időnként  vissza  is 
fejlődött.  Ami  nem  csoda,  mert  el  lévén  zárva  az  ország 
határa  :  csak  egy  bizonyos  korlátozott  és  nem  szaporítható 
tápszermennyiség  állott  az  ipar  rendelkezésére.  Az  ipari 
vállalkozók  nem  növelhették  a  termelést,  mert  ha  e  célra  új 
munkástömegeket  állítottak  be  gyáraikba  :  ezen  új  tömegek 
vásárlóereje  oly  magasra  hajtotta  föl  a  kenyér  árát,  s  így 

Dániel:  Föld  és  társadalom.  14 

közvetve  a  munkabért,  hogy  a  nyereséges  termelés  lehetet- 
lenné vált  s  a  termelés  kiterjesztésének  hamar  válság  lett 
a  vége.  Ellenben,  mihelyt  eltörölték  a  gabonavámokat  és 
nagyobb  tápszerbehozatal  vált  lehetővé :  az  ipari  termelés 
rohamosan  gyarapodott.  Nagy-Britannia  és  Irland  kivitele 
1842-ben  47,284.488  £  volt  ;  1869-ben  már  189,953.957  £.1 
Míg  nem  volt  mód  a  tápszerek  szaporítására,  stagnált  az  ipar, 
a  tápszerek  szaporodásával  azonban  az  ipari  termelés  is 
növekedett. 

De  még  sokkal  hatalmasabb  iparfejlődés  állott  be  a 
hetvenes  évek  óta,  azóta,  hogy  a  tápszerbőség  irányzata 
erőteljesebbé  vált  és  a  gabonaárak  hanyatlását  hozta  magá- 
val. Ez  a  fokozott  mértékben  megnövekedett  táplálék- 
termelés oly  hatalmas  ipar  létföltételeit  teremtette  meg, 
hogy  az  már  el  sem  fért  a  régi  iparos  vidék,  Anglia  és  Belgium 
területén,  hanem  kiterjedt  még  ezenfelül  olyan  területekre 
is,  melyek  —  mint  a  Német  Birodalom  vagy  az  Egyesült- 
Államok  —  előzőleg  mezőgazdasági  jellegűek  voltak.  S  ezzel 
még  nincs  lezárva  az  újabb  időben  eliparosodott,  vagy 
eliparosodásban  levő  vidékek  sorozata  ;  az  ipar  nyugat- 
európai birodalma  folytonos  újabb  és  újabb  hódításokkal 
növeli  területét. 

A  mezőgazdasági  és  ipari  termelés  ezen  nagyszabású 
föllendülése  egy  más  nagyfontosságú  árváltozást  hozott 
magával :  a  munkabérek  emelkedését,  mely  szoros  Össze- 
függésben áll  a  gabona  olcsóságával.  Mert  mi  okozta  a 
gabona  árhanyatlását  ?  Az  a  körülmény,  hogy  az  európai 
földművesek  egy  része  átvándorolt  az  Óceánon  és  eke  alá 
fogta  a  tengerentúli  mezőségeket.  Ezek  a  földművesek 
előzőleg  az  európai  munkapiacon  kínálták  munkaerejüket ; 
hogy  elvándoroltak,  ezzel  is  csökkent  a  munkaerő  kínálata. 
Továbbá  :  míg  Európában  éltek,  fejenként  oly  csekély  mennyi- 
ségű tápszert  produkáltak,  hogy  ennek  legnagyobb  részét 
önmaguk  és  családjuk  élelmezése  vette  igénybe.  Most,  hogy 
az  Újvilág  termékeny  mezőségeit  fogták  művelés  alá  :  képessé 
váltak    nagyobb   tápszermennyiség   termelésére,    úgy,    hogy 

1  Dr.  H.  Levy  :     Entstehung  und  Rückgang  des  landwirtschaft- 
lichen  Grossbetriebes  in  England.  Berlin,   1904.  70.  1. 

ennek  egy  nagy  részét,  mint  fölösleget,  iparosoknak  adhatták 
át.  Ami  azután  maga  után  vonta  az  európai  ipar  föllendü- 
lését és  keresletet  támasztott  magában  Európában  ipari 
munkások  iránt. 

Hasonló  hatással  volt  az  európai  mezőgazdaság  techni- 
kai haladása,  intenzívebbé  válása,  mely  szintén  munkaerőt 
igényelt  és  szintén  iparfejlődést  vont  maga  után. 

Végül  egyfelől  az  emelkedő  ipari  munkabér,  másfelől 
a  gabona  hanyatló  ára  magukat  az  ipari  munkásokat  is 
vásárlóképesebbekké  tette,  mert  most  már  nem  kellett  jöve- 
delmük oly  nagy  részét  kenyérre  kiadniok  s  így  az  előzőnél 
nagyobb  arányban  vásárolhattak  húst,  bort,  tejet,  gyümöl- 
csöt stb.,  valamint  iparcikkeket  is.  Amivel  aztán  ők  maguk 
is  hozzájárultak  a  termelés  növeléséhez  s  a  munkaerő  után 
való  kereslethez. 

Már  Smith  Ádám  tisztában  volt  vele,  hogy  a  gabona 
alacsony  ára  magas  munkabérrel  és  fordítva,  a  magas  ga- 
bonaár alacsony  munkabérrel  párosul.  Az  ő  figyelmét  nem 
kerülte  el,  hogy  a  munkabér  alakulása  mindenekfölött  a 
tápszerek  kisebb  vagy  nagyobb  bőségétől  függ,  sőt  e  kérdést 
külön  vizsgálat  tárgyává  tette  és  a  következőket  állapította 
meg  :  12 

^Miként  a  munka  titán  való  kereslet  bő  esztendőkben 
rendkívül  és  hirtelen  nő,  s  sanyarú  esztendőkben  rendkívül 
és  hirtelen  csökken,  úgy  emelkedik  a  munka  pénzbeli  ára 
az  előbbeniekben  s  csökken  az  utóbbiakban. 

Az  olyan  években,  mikor  hirtelen  s  rendkívüli  bőség 
áll  be,  sok  munkaadónak  kezei  között  akkora  alapok  vannak, 
melyek  nagyobb  számú  munkás  alkalmazását  és  eltartását 
teszik  lehetségessé,  mint  amennyit  az  előző  évben  foglalkoz- 
tatott, ezt  a  rendkívüli  sok  munkást  azonban  nem  mindig 
kaphatja.  E  munkaadók,  kik  több  munkást  szeretnének, 
egymást  túllicitálják,  hogy  embereket  kaphassanak,  ami 
néha  a  munkának  mind  tényleges,  mind  pénzbeli  árát  fel- 
szökteti. 

1  Smith  Ádám :  Vizsgálódás  a  nemzeti  vagyonosság  természe- 
téről és  okairól.  Ford.  Enyedi  és  Pólya.  Budapest,  1899.  Első  kötet, 
114 — 115.   lap. 

Ennek  ellenkezője  történik  oly  években,  mikor  hirtelen 
és  rendkívüli  szükség  áll  be.  1740-ben,  a  rendkívüli  szükség 
évében  sokan  puszta  élelemért  ajánlkoztak  dolgozni  ;  a  követ- 
kező bőséges  esztendőben  azonban  nehéz  volt  munkást  és 
szolgát  kapni. « 

Ha  már  egy  esztendő  jó  vagy  rossz  termésének  hatása 
is  meglátszik  a  munkabéreken  :  mennyivel  nagyobb  és  el- 
hat ározóbb  befolyásuk  van  az  időszakos  változásoknak, 
melyek  a  mezőgazdaságnak  a  népességhez  viszonyított  ter- 
melőképességében mutatkoznak.  Világos  —  és  azok  után, 
amiket  a  III.  fejezetben  kifejtettünk,  magától  értetődik  — 
hogy  olyan  időszakokban,  mikor  a  népesség  szaporodása 
gyorsabb,  mint  a  mezőgazdasági  termelés  növekedése  : 
a  munkabérek  szükségképen  hanyatló  irányzatot  mutatnak, 
viszont  ellenkező  esetben,  ha  a  tápszerek  gyorsabban  szapo- 
rodnak, mint  az  emberek  :  a  munkabérek  irányzata  emelkedő. 
Például  Angliában  a  XVIII.  század  első  felében,  midőn 
a  mezőgazdaság  jelentékeny  technikai  javításokon  ment 
keresztül  és  a  gabona  termelése  bőségesebb,  ára  olcsóbb  lett  : 
a  munkabérek  emelkedése  állott  be. 

»A  gabonaárak  a  XVIII.  század  elején  alacsonyak 
voltak.  Az  Eton-tabellák  szerint  a  búza  ára  i6g2-től  1715-ig 
átlag  45  sh.  8  d.  volt.  Ellenben  a  következő  50  évben  csak 
J4  sh.  11  d.-t  tett  ki.  A  kenyér  ára  is  alacsony  volt  ebben 
az  időszakban.  E  fontos  tápszer  olcsóságának  azonban  a 
munkabérek  erős  emelkedése  felelt  meg.  A  XVII.  század 
utolsó  40  évében  és  a  XVIII.  század  első  20  évében  a  gabona 
ára  úgy  viszonylott  a  munkabérhez,  hogy  egy  napszámmal 
egy  peck  (2  peck  =  1  bushel)  két  harmadrészét  lehetett 
megvásárolni,  amivel  szemben  1720  és  1750  között  a  búza- 
árak úgy  hanyatlottak  és  a  munkabérek  úgy  emelkedtek, 
hogy  egy  napszámmal  egy  egész  peck-et  lehetett  megvásá- 
rolni.^ 

Hogy  azután  később  a  gabonaáraknak  a  népszaporodás 
következtében  beállott  emelkedése  után  miképen  alakultak 

1  Tooke  nyomán  közli  dr.  Hermann  Levy,  i.  m.   11.  1. 

a  munkabérek,  ez  kitűnik  a  következő,    Marx  által  közölt  > 


táblázatból  : 

Időszak 

Egy  mezőgazda- 
sági munkás 
hetibére 

A  búza  ára 
pro  quarter 

Munkabér 
angol  pint 
húzákban 
kifejezve 

1742— 1752 

6  sh. 

—  d. 

30  sh. 

—  c1 

L           102 

I761 I77O 

7   » 

6   » 

42    » 

6   > 

>              90 

I780 1790 

8   » 

—   » 

5i    » 

2    > 

>              80 

1795— 1799 

9   » 

—   » 

70    » 

8   > 

65 

l800 — 1808 

11   » 

—   » 

86   » 

8   > 

60 

Európát  és  Amerikát  egyetlen  gazdaságilag  összefüggő 
egésznek  véve :  a  XIX.  század  folyamán  beállott  válto- 
zások híven  tükrözik  vissza  a  munkabér  alakulásának  előbb 
kifejtett  törvényét.  A  XIX.  század  első  fele,  melyben 
a  tápszerek  termelése  nem  igen  tartott  lépést  a  népsza- 
porodással :  Európa  szerte  az  alacsony  munkabérek  idő- 
szaka volt.  Ellenben  a  XIX.  század  közepe  óta  —  átla- 
gozva  a  tengereninneni  és  tengerentúli  kultúrállamokat  — 
az  emberi  tápszerek  termelése  gyorsabban  emelkedett, 
mint  ahogy  a  népesség  szaporodott,  tehát  a  munka- 
bérek emelkedése  mindinkább  világgazdasági  irányzattá 
válik.  Északnyugat-Európára,  valamint  az  Egyesült -Álla- 
mokra vonatkozólag  több  oldalról  számszerűen  is  ki- 
mutatták már,  hogy  a  tápszerek  árának  hanyatló  irány- 
zatával a  munkabérek  emelkedő  irányzata  áll  szemben. 
Természetes,  hogy  ez  az  irányzat  a  gazdasági  haladás  élén 
álló  országokban  lépett  föl  először ;  Angliában  már  az 
ötvenes  években  mutatkozott,  míg  Európa  egyéb  észak- 
nyugati országaiban  csak  a.  hatvanas-hetvenes  években. 
Ezidőszerint  már  a  németséggel  szomszédos  mezőgazdasági 
országokban,  a  régi  Lengyelország  területén,  Magyarorszá- 
gon, Olaszországban  is  a  munkabérek  emelkedését  lehet 
észlelni  ;  ide  a  kivándorlás  közvetíti  az  emelkedő  irány- 
zatot. Csupán  Kelet-Európát  hagyja  még  ezidőszerint  érin- 
tetlenül a  munkabérek  emelkedése  ;  ezen  az  óriási  területen 
épen  ma  lehet  azt  az  állapotot  észlelni,  hogy  a  népszaporo- 


1  Theorien  über  den  Mehrwert.      Stuttgart,    1905.    II.    kötet, 
2.  rész,  381.   lap. 


214 


dás  túlhaladja  a  tápszerek  szaporodását.  S  ezen  országok 
dolgozó  népe  nagy  átlagában  még  ma  sem  jutott  el  az  egyéni 
szabadságnak,  tetterőnek  és  vagyonosságnak  azon  fokára, 
mely  a  tömeges  kivándorlás  első  föltétele. 


Az  alacsony  gabonaárakkal  és  az  emelkedő  munka- 
bérekkel azonban  nincsenek  kimerítve  azon  világpiaci  vál- 
tozások, melyek  a  mezőgazdát  közelről  érdeklik.  Velük  egy- 
idejűleg, a  két  összefüggő  irányzat  együttes  okozata  gya- 
nánt még  egy  harmadik  irányzat  jutott  felszínre :  a  hús, 
tej,  tojás,  gyümölcs,  s  egyéb,  jobb  minőségű  tápszerek  emel- 
kedő fogyasztása.  Hogy  ezen  utóbbi  irányzat  szintén  a  táp- 
szerbőség következménye :   ez   első  pillantásra  szembeötlik. 

Vegyük  mindenekelőtt  szemügyre  a  hús-  és  tejfogyasz- 
tást. Világos,  hogy  a  növénytermelés,  s  az  állattenyésztés 
között  szoros  összefüggés  van,  mert  hiszen  az  állatok  táp- 
lálására növények  szükségesek.  A  két  mezőgazdasági  ter- 
melőág viszonyát  Lambl  prágai  tanár  igen  találó  és  szabatos 
elméletbe  foglalta  össze,  melyet  nagyjából  a  következőkben 
lehetne  visszaadni  : 

Képzeljünk  egy  elszigetelt  országot,  amelynek  lakosai 
más  népekkel  nem  kereskedhetnek.  Ebben  az  országban 
a  legintenzívebb  és  legészszerűbb  földmüvelés  folyik,  úgy, 
hogy  minden  talpalatnyi  termőföld  tökéletesen  ki  van  hasz- 
nálva. Ennek  az  országnak  a  földjén  terem,  mondjuk,  száz 
millió  mázsa  növényi  tápszer.  Emberek  és  háziállatok  ebből 
a  növényi  táplálékból  élnek.  Ám  ha  az  emberek  szaporod- 
nak :  a  százmillió  mázsa  növényi  tápszerből  nagyobb  rész 
kerül  emberi  fogyasztásra  és  kevesebb  marad  a  háziállatok- 
nak, tehát  ezeknek  a  száma  csökkenni  fog.  Minél  inkább 
szaporodnak  az  emberek,  annál  inkább  kevesbedik  a  házi- 
állatok száma,  föltéve,  hogy  a  növényi  tápszerek  mennyisé- 
gét sem  termelés,  sem  behozatal  útján  fokozni  nem    lehet. 

Lambl  elméletét  —  amellyel  ő  a  XIX.  század  közepén 
mutatkozó  depekorációt  magyarázta,  —  meg  is  lehet  for- 
dítani. Tegyük  föl,  hogy  ugyanazon  elszigetelt  országban, 
melyről  az  imént  szó  volt,   az  emberek  nem  szaporodnak. 

a  növényi  tápszerek  mennyisége  azonban  növekszik.  Minek 
kell  történnie  ?  Az  emberek  nem  tudják  elfogyasztani  az 
összes  növényi  tápszert ;  fölösleg  támad,  s  ezt  a  fölösleget 
állatokkal  fogják  fölétetni.  Szakemberek  állítása  szerint  egy 
kilogramm  hús  produkciójához  8 — 10  kilogramm  takarmány- 
szárazanyag szükséges.  S  így  az  animális  eredetű  tápszerek- 
kel való  táplálkozás  sok  növényi  szárazanyagot  képes  abszor- 
beálni. Világos  ennélfogva,  hogy  azon  területen,  melyen 
a  növényi  szárazanyag  mennyisége  gyorsabban  nő,  mint 
az  emberek  száma :  a  háziállatok  számának  emelkedése 
fog  beállani.  Természetes  azonban,  hogy  ez  az  irányzat  csu- 
pán addig  állhat  fönn,  míg  az  emberek  hús,  tej  s  egyéb 
animális  tápszer  iránt  mutatkozó  szükséglete  el  nem  jutott 
a  teljes  kielégülés  állapotába.  E  határon  túl  —  bármennyire 
nagyobbodjanak  is  a  növénytermelés  lehetőségei  —  nem 
fogják  az  állatok  számát  szaporítani. 

E  szélső  határtól  azonban  a  civilizált  társadalom  mai 
állapotában,  mikor  még  kenyér  sem  jut  mindenkinek  ele- 
gendő, rendkívül  messze  vagyunk  és  gyakorlati  vonatkozá- 
sokban teljesen  elhanyagolhatjuk.  A  mai  országok  közül 
bármelyikre  nézve  elfogadhatjuk  azt  a  szabályt,  hogy 
amennyiben  a  társadalom  rendelkezésére  álló  növényi  szá- 
razanyag mennyisége  gyorsabban  nő,  mint  az  emberek 
száma  :  a  baromállomány  gyarapodásának,  ellenkező  eset- 
ben a  baromállomány  csökkenésének  kell  bekövetkeznie. 
Erős  országos  baromállomány  nagy  fölöslegeket  föltételez 
növényi  szárazanyag  dolgában  ;  —  olyan  országban,  ahol  a 
növényi  termények  túlnyomó  részét  az  emberi  táplálkozás 
közvetlenül  veszi  igénybe  :  a  háziállatok  száma  szükség- 
képen csekély. 

Ezért  találunk  nagy  állatállományt  az  Egyesült- 
Államokban,  ahol  aránylag  nagy  a  mezőgazdasági  munka 
termelőképessége  és  tápszerbőség  uralkodik,  s  ezért  csekély 
az  állatállomány  Kelet-  és  Dél-Ázsia  országaiban,  hol  a  mező- 
gazdasági munka  termelőereje  aránylag  csekély  és  a  túl- 
népesedés állandó.  Indiában  vallási  szabályok  korlátozzák 
a  húsevést,  mely  azonban  a  nép  óriási  többsége  számára, 
egy  csekély  töredék  kivételével  gazdaságilag  sem  volna  lehet- 
séges. 

Hogy  azonban  túlságosan  messze  ne  kalandozzunk  : 
lássunk  egyes  európai  államokat,  melyekből  adatok  áll- 
nak rendelkezésünkre,  mennyiben  találhatjuk  meg  ezekben 
a  Lambl-féle  depekoráció-elméletnek,  valamint  ezen  elmé- 
let megfordított  alkalmazásának,  a  pekoráció  elméletének 
igazolását. 

Angolországban  a  XVIII.  század  első  felében  gyorsab- 
ban szaporodott  a  növényi  tápszerek  mennyisége,  mint  a 
népesség.  Ugyanezen  időt  a  baromállomány  erős  szaporo- 
dása jellemzi.1  Ellenben  a  XVIII.  század  hatvanas  éveivel 
kezdődő  időszakban,  mikor  a  mezőgazdaság  termelőképes- 
sége megállapodott  és  lassanként  relatív  túlnépesedés  állott 
be  :  a  marhaállomány  számbavehetően  visszafejlődött.2 
A  gabona  ára  emelkedvén,  ellenben  az  állati  produktumok 
értékesítési  viszonyai  rosszabbodván  :  mi  sem  volt  termé- 
szetesebb annál,  hogy  a  gazdák  redukálták  marhaállo- 
mányukat és  gabonaföldjeiket  a  takarmánynövényekkel 
bevetett  terület  rovására  kiterjesztették.  Különösen  éles 
volt  a  depekoráció  irányzata  a  XIX.  század  harmincas 
éveiben.3 

De  mi  okozta  az  állati  termékek  értékesítési  viszonyai- 
nak rosszabbodását  ?  A  munkabérek  hanyatlása,  mely  a 
gabonaárak  emelkedésével  kapcsolatban  beállott.  Csekély 
lévén  a  dolgozó  nép  keresete  :  nem  tellett  belőle  másra,  mint 
kenyérre,  burgonyára,  hüvelyesekre  ;  tejet,  húst  már  nem 
tudott  vásárolni.  Viszont  a  XVIII.  század  első  felében,  akkor, 
mikor  a  gabonaárak  hanyatlottak  :  a  munkabér  emelkedése 
és  a  dolgozó  nép  javuló  táplálék -igén}^  nagyobbá  tette  az 
állati  termékek  piacát.  Ugyanez  megismétlődött  a  XIX. 
század  második  felében,  a  gabonavámok  eltörlése  után. 
A  szabadkereskedelem  első  két  évtizedében  inkább  a  buza- 
fogyasztás  emelkedett ;  1831—50  és  1871 — 80  között  fejen- 
ként 255  fontról  354  fontra  ;  ugyanezen  időszakban  a  hús- 
fogyasztás emelkedése  csupán  6  angol  fontot  tett  ki.4  A  nyolc- 

1  Thorold  Rogers,  i.  m.  374.  1. 

2  Levy,  i.  m.   20.  1. 

3  Ugyanott,  59.  1. 

4  M.  G.  Mulhall  :    The  Dictionary  of  Statistics.  London,  1903. 
286.  lap. 

vanas  évek  óta  stagnál  a  búzafogyasztás,  a  népesség  kenyér- 
szükséglete nagyjából  ki  van  elégítve  :  —  azóta  a  hiis- 
fogyasztás  emelkedik.  1871 — 75  és  1901 — 905  között  fejen- 
ként 23  font  volt  az  emelkedés.1 

A  gabonatermelés  s  az  állattenyésztés  viszonyának 
hasonló  változását  találjuk  a  Német  Birodalomban  is  a 
XIX.  század  első  és  második  időszaka,  a  tápszerhiány  és 
a  tápszerbőség  időszaka  között.  A  század  elején  a  gazdák 
csak  kénytelenségből  tartottak  haszonállatokat,  mert  a 
gabonaföldek  termőerejét  mással,  mint  állati  trágyával  nem 
tudták  növelni.  Ellenben  az  állati  produktumokat  csak 
nagyon  rosszul  tudták  értékesíteni ;  ilyen  viszonyok  között 
méltán  tekintették  az  állattartást  »szükséges  rossz«-nak. 
A  hetvenes  években  megfordult  a  helyzet  ;  a  mai  német 
mezőgazda  szemében  az  állattartás  nem  »szükséges  rossz «, 
hanem  jövedelmező  termelőág.  Az  árviszonyok  alakulása 
eléggé  megmagyarázza  ezt  a  változást.  1840-ben  —  a  hesseni 
nagyhercegség  hivatalos  adatai  szerint  —  egy  ökör  ára 
104  márka  volt,2  ugyanakkor  egy  tonna  búza  ára  a  ham- 
burgi kikötőben  206  márka,3  1893-ig  egy  tonna  búza  ára 
lesülyedt  153  márkára,4  ellenben  egy  ökör  ára  fölemelkedett 
332  márkára.  Ha  igaz  is,  hogy  1840  és  1893  között  egy  ökör 
súlya  és  minősége  tenyészeti  javítások  következtében  lénye- 
gesen gyarapodott  :  az  ár  emelkedése  még  mindig  elég  jelen- 
tékeny. Aminek  ellenőrzésére  szolgáljon  az  az  adat,  hogy 
Berlinben  1830  és  1840  között  1  kilogramm  marhahús  ára 
63  pfennig,  1891 — 95  között  pedig  126  pfennig  volt  :  tehát 
épen  kétszeresére  emelkedett.5 

Németország  húsfogyasztásának  fejlődése  a  XIX.  szá- 
zad közepe   óta    ugyanolyan   képet   mutat,   mint   az   angol 


1  Halle  :    Die  Weltwirtschaft.  III.  rész.  Hewins  :  Das  Britische 
Reich.  5.  1. 

2  Emil   Wolff  :      Die    Landwirtschaft   und   ihre    Produkte  .  .  . 
im  Grossherzogthum  Hessen.  Mainz,   1895.  24-  L 

3  Mulhall  :   Dictionary.  483.   I. 

4  Wehriede  :     Die   Rohertráge  der  deutschen  Landwirtschaft. 
Thiel's  Landwirtschaftliche  Jahrbücher.  Berlin,   1907.   170.  1. 

5  Esslen  :     Das   Gesetz   des   abnehmenden  Bodenertrages  stb. 
80.  lap. 

húsfogyasztásé.  A  marha-  és  sertéshús  egy  főre  eső  fogyasz- 
tása együttvéve  : 

1850-ben         i8'9  kilogramm 
1870-  »  22*6  » 

1900-ban        43*1  » 

volt.1  Az  első  időszakban   yj  kilogrammot,    a  másodikban 
20*5   kilogrammot   tett   ki   az   emelkedés. 

Érdekes  igazolását  találhatjuk  a  pekoráció  elméleté- 
nek a  Német  Birodalom  gabonabevitelében,  mely  1880 — 84 
és  1900 — 04  között  1,956.000  tonnáról  3,776.000  tonnára 
emelkedett,  míg  ugyanezen  időben  a  burgonya  kivitele 
271.000  tonnáról  lesülyedt  57.000  tonnára.  A  behozatal 
ezen  nagyszabású  növelését  azonban  a  közvetlen  emberi 
fogyasztás  emelkedése  magában  nem  indokolná,  mert  har- 
minc év  óta  a  Német  Birodalom  gabona-  és  burgonya- 
termelése lépést  tart  a  népszaporodással,  sőt  megelőzi  ezt. 
Egy  főre  jutott  a  Német  Birodalom 

rozs  és  kétszeres  búza-  burgonya- 

termeléséből        termeléséből         termeléséből 


879—1883  között 

133  kg. 

5i  kg. 

449  kg 

894 — 1898   » 

130  » 

57    » 

574  » 

Tehát  a  növekvő  behozatal  magyarázatát  nem  a  kenyér 
és  burgonya  közvetlen  emberi  fogyasztásának  emelkedése 
szolgáltatja,  hanem  az  a  körülmény,  hogy  a  gazdák  foly- 
ton növekvő  gabona-  és  burgonyamennyiségeket  használ- 
nak föl  háziállatok  táplálására,  amit  Wehried^  (kinek  mun- 
kájából a  fenti  adatokat  vesszük)  ki  is  mutat.2  1883  és  1900 
között  a  háziállatok  létszámának  szaporulata  —  szarvas- 
marhára redukálva — 4,851.000  darab.3  Bizonyos,  hogy  a 
növénytermelés  adott  eredményei  alapján,  gabonabehozatal 
nélkül  nem  lehetett  volna  produkálni  ezt  a  szaporulatot. 

Különben  ahhoz,  hogy  valamely  területen  beálljon  a 
depekoráció  :  nem  kell  okvetlenül,  hogy  az  állati  termékek 
értékesítésének    alkalma    hiányozzék.  Magyarországban  egy 

1  Wehricde,  i.  m.    151  — 152.  1. 

2  I.  m.  125 — 127.  1. 
9  Ugyanott,   140.  1. 

évtized  óta  depckorációt  lehet  észlelni,  holott  az  állati  ter- 
mékeket —  export  útján  —  elég  jól  lehet  értékesíteni. 
Mégis  visszafej lődőben  van  a  baromállomány,  mert  a 
növénytermelés  eredményei  nem  tartanak  lépést  a  nép- 
szaporodással. A  mezőgazdaság  technikája  stagnál,  a  gabona- 
földek termésátlagai  nem  emelkednek  :  tehát  a  falvak  sza- 
porodó népe,  mely  egyre  kevésbbé  képes  a  meglevő  gabona- 
földek terméséből  megélni,  lassanként  a  legelőket  is  kény- 
telen feltörni  és  gabonafölddé  alakítani,  ami  aztán  a  barom- 
állomány hanyatlására  vezet. 

A  depekoráció  irányzata  Magyarországban  az  ezer- 
nyolcszázkilencvenes évek  második  fele  óta  mutatkozik. 
Ha  az  előző  évtizedeket  is  figyelembe  vesszük  :  Magyaror- 
szágra nézve  is  megállapíthatjuk,  hogy  a  földművelés  relatív 
termelőképességének  emelkedése  a  baromállomány  szaporo- 
dására, ugyanannak  sülyedése  a  háziállatok  számának  csök- 
kenésére vezet.  A  tényállásról  némi  fogalmat  nyújt  a  követ- 
kező pár  kiragadott  szám  :  1 

Az  ország   évi  ara-  Ebből  az  A  háziállatok  or- 

tásakenyermagvak-  ország  egy  szagos     létszáma 

ból,  árpából  és  ten-  lakosára                                szarvasmarhára 

geriből  jutott                                        redukálva 

1876 — 1885.  93  millió  Hl.  673  liter.  1884-ben  8,678.000 
1886 — 1895.  122  »  »  803  »  1895-ben  9,875.000 
1896 — 1906.  128       »        »     756     »      1906-ban      8,971.000 

Oroszországban  is  a  talaj  kimerülésével  és  a  mezőgaz- 
daság termelőképességének  stagnációjával,  valamint  az  ebből 
keletkező  relatív  túlnépesedéssel  kapcsolatban  depekorá- 
ciót  lehet  megállapítani,  mely  egyes  helyeken  annyira  kiéle- 
ződött, hogy  a  kisgazdáknak  már  igásbarmuk  sincs  a  föld 
müvelésére.2 


1  Vannak  ugyan  részletkörülmények,  melyeknek  figyelembe- 
vételével az  1895  óta  beállott  hanyatlás  kisebbnek  tűnnék  föl.  De  ezek 
a  részletek,  melyekkel  most  úgy  sem  foglalkozhatunk,  mitsem  vál- 
toztatnak a  tendencián,  melyet  a  fönti  számoszlopok  híven  adnak 
vissza.  A  tények  részletesebb  kimutatását  1.  szerzőtől :  Magyarország 
gazdasági  forradalma  felé.  Huszadik  Század,   1909  január — március. 

2  Péter  Maszlow  :  Die  Agrarfrage  in  Russland.  Stuttgart.  1907. 
113— 123.  1. 

Szóval  nem  férhet  kétség  ahhoz  a  különben  is  oly  egyszerű 
és  magától  értetődő  igazsághoz,  melyet  Lambl  elmélete 
tartalmaz.  S  így  ahhoz  a  tényhez  sem,  hogy  napjainkban, 
midőn  a  civilizált  társadalom  egészében  a  tápszerek  gyor- 
sabban szaporodnak,  mint  az  emberek  :  az  animális  eredetű 
tápszerek  fogyasztásának  növekedése  világgazdasági  irány- 
zat, mely  minden  gazdaságilag  el  nem  maradt  országban 
föllép,  a  mezőgazdasági  állatállomány  növekedésével  együtt. 

A  tej-  és  húsfogyasztás  növekedésével  azonban  nincs 
kimerítve  a  tápszerbőségnek  a  társadalom  élelmezésére  való 
hatása.  Eltekintve  a  baromfitól  és  a  tojástól  —  melyek  szin- 
tén animális  tápszerek  —  a  növényi  tápszerek  között  is 
vannak  olyanok,  melyeknek  fogyasztása  csak  táplálékbőség 
idején  nyerhet  nagyobb  kiterjedést.  Ilyenek  a  gyümölcsök, 
továbbá  a  finomabb  főzelék  és  zöldségfélék.  Ezeknek  táp- 
láló hatása  nem  áll  oly  kedvező  arányban  a  munkával, 
melyet  termelésük  igényel,  mint  a  gabonáé,  a  burgonyáé, 
vagy  a  hüvelyeseké.  Tehát  a  velük  való  táplálkozás  többe 
kerül  és  csak  a  jólét  terjedésével  léphet  előtérbe. 


Van  még  egy  negyedik  világpiaci  változás,  mely  az 
előbbenieknél  nem  kevésbbé  fontos  a  mezőgazdára  nézve, 
s  ez  a  kamatláb  sülyedésében  áll.  Ezt  is  a  mezőgazdasági 
termelés  lehetőségeinek  gyors  kiterjedése  okozza,  mely  a 
tőke  szaporodására,  s  ezzel  a  kamatláb  csökkenésére  vezet. 

Egy  ötödik  világpiaci  irányzat  a  műtrágyák  árának 
hanyatlása,  mely  fölülmúlja  a  gabona  árhanyatlását  is.1 
Olcsóbbak  lettek  ezenkívül  a  mezőgazdasági  gépek  sok  más 
ipari  eredetű  mezőgazdasági  termelőeszközzel  együtt.  Ez 
az  irányzat  nyilván  az  ipar  és  bányászat  föllendülésével, 
s  így  közvetve  szintén  a  tápszerbőséggel  kapcsolatos. 

Ha  mindezen  a  mezőgazdára  nézve  elsőrendűen  fontos 
irányzatokat  egybefoglaljuk,  akkor  elmondhatjuk,  hogy 
a  modern  mezőgazda  a  tápszerbőség  hatása  alatt  alacsony 
gabonaárak  és  magas  munkabérek  mellett  kénytelen  termelni. 

1  Esslen,  i.  m.  85.  1. 

Módjában  áll,  hogy  az  állattenyésztésre,  a  baromfitartásra,  a 
szőlő,  gyümölcs,  vetemény,  s  egyéb  munkaigényes  kultúrákra 
aránylag  nagy  súlyt  helyezzen.  Tökéhez,  munkaeszközökhöz 
és  segédanyagokhoz  olcsón  juthat. 

Lássuk,  milyen  hatással  vannak  a  termelőföltételek 
ezen  változásai  a  nagygazdaságra  és  milyennel  a  kisgaz- 
daságra. 

A  tápszerbőség  hatása  a  kapitalisztikus  nagygazdaságra 

A  kapitalisztikus  munkaszervezetben  a  termelőfolya- 
matot nem  a  munkás  irányítja,  hanem  a  termelőeszközök 
tulajdonosa,  ki  a  munkástól  különálló  személy  és  kit  a  ter- 
melésben csupán  azon  jövedelemrész  érdekel,  mely  a  munka- 
eredményből neki  jut.  Ennélfogva  a  termelés  irányát  nem 
a  munkás,  hanem  a  kapitalista  érdeke  szabja  meg,  ki  min- 
denkor azon  termelőmódra,  törekszik,  mely  az  ő  számára 
az  adott  viszonyok  között  a  legnagyobb  munkátlan  jöve- 
delmet biztosítja  ;  a  kapitalisztikus  termelés  célja  :  minél 
nagyobb  munkátlan  jövedelem  nyerése.  A  nagygazdaság- 
ban végbemenő  termelést  is  ez  a  cél  irányítja  ;  a  dolgon 
mitsem  változtat,  hogy  itt  a  munkátlan  jövedelmen  akár- 
hányszor két  különálló  személy  osztozik  :  a  vállalkozó  és 
a  földbirtokos.  Mert  nyilvánvaló,  hogy  a  földbirtokos  az 
ajánlkozó  bérlők  közül  azokat  válogatja  ki,  akik  földjéért 
legtöbb  haszonbért  Ígérnek.  S  így  a  földért  való  versenyben 
az  a  bérlő  fog  győzni,  ki  az  adott  földdarabból  az  adott 
viszonyok  között  az  ő  tőkéjének  rendes  nyereségén  fölül 
a  legnagyobb  fölösleget  képes  kihozni,  melyet  aztán  haszon- 
bér fejében  fölajánlhat. 

Tehát  a  kapitalista  nagygazdát  a  termelés  irányításá- 
ban mindig  az  a  cél  vezeti,  hogy  tőkéjével  —  annak  ren- 
des nyereségén  fölül  —  minél  nagyobb  földjáradékot 
produkáljon.  És  ha  arról  van  szó,  a  gazdálkodás  milyen 
módjával  éljen  :  olyan  termelőmód  alkalmazására  határozza 
el  magát,  mely  az  ő  megismerése  szerint  a  legnagyobb  föld- 
járadék létrehozására  képesíti  őt,  —  sem  ennél  intenzívebb, 
sem  ennél  extenzívebb  nem  lesz  az  ő  gazdálkodása.  Ezzel 
kapcsolatban  akkora  tőkemennyiséget  igyekszik  a  föld  mű- 

velésére  fordítani,  amekkora  az  adott  viszonyok  között 
saját  nyereségén  fölül  a  legnagyobb  földjáradékot  hozza  ; 
sem  ennél  többet,  sem  ennél  kevesebbet. 

Ilyen  döntő  befolyása  van  a  földjáradéknak  a  nagy- 
gazdaságban végbemenő  termelés  irányára  és  kiterjedésére. 
A  földjáradék  alakulása  azonban  az  áralakulásoktól  függ, 
melyeket  a  társadalmi  termelőerők  adott  állapota,  illetőleg 
a  társadalmi  szükségletekhez  való  viszonya  határoz  meg. 
Ha  alacsony  a  munkabér,  ha  továbbá  olcsók  mindazon 
áruk,  melyek  a  földműveléshez  szükségesek,  ellenben  a 
gabona  ára  magas  :  akkor  a  földjáradék  máskép  alakul, 
mint  ezen  árak  fordított  viszonyának  esetében.  Tehát  a 
gabonaárak  hanyatlása  nem  hagyhatta  és  tényleg  nem  is 
hagyta  érintetlenül  az  európai  nagygazdaság  berendezését. 

Az  első  rendszabály,  mellyel  az  európai  nagygazdaság 
a  hanyatló  gabonaárakra  reagált,  a  munkamegtakarítások 
kitérj edettebb  alkalmazása  volt.  Csökkenvén  a  gazdaság 
bevétele  :  a  kiadásokat  is  le  kellett  szállítani.  Ebbe  az  időbe 
esik  a  mezőgazdasági  gépek  —  főleg  a  cséplőgép  —  nagyobb 
elterjedése.  Mezőgazdasági  jellegű  területeken  a  munkások, 
egyéb  kereseti  alkalom  híján  erősen  megsínylették  ezt  a 
rendszabályt  ;  a  nagygazdák  tulaj  donképen  a  munkások 
jövedelméből  szorították  le  azt  a  többletet,  mellyel  a  föld- 
jövedelemben mutatkozó  hiányt  kiegyenlítették.  De  ez  a 
rendszabály  nem  mutatkozott  elegendőnek  arra,  hogy  a 
bevételben  keletkezett  hiányt  pótolja.  Lehetséges  volt  azon- 
ban a  bevételek  növelése  a  termések  mennyiségének  szapo- 
rítása által,  s  az  akkor  még  alacsony  mezőgazdasági  munka- 
bérek mellett  a  termés  növelése  kisebb  költségszaporulattal 
járt,  mint  a  bevételek  azon  szaporulata,  melyet  létrehozott. 
A  különböző  viszonyok  szerint  többféleképen  ejtették 
módját  a  termés  növelésének.  Magyarország  nagygazdái 
a  szántóföldeket  kiterjesztették  a  legelők  rovására,  s  egy- 
ben a  szántást  mélyítették,  anélkül,  hogy  a  trágyázást  javí- 
tották volna,  habár  ugyanekkor  csökkentették  az  ugarterü- 
letet. Szóval  a  talaj  őserejének  fokozott  kirablása  által  hoz- 
ták létre  a  kívánt  terméstöbbleteket.  Az  előbbrehaladott 
nyugateurópai  országokban  nem  lehetett  hasonló  módszert 
alkalmazni,    hiányzottak   hozzá  a  töretlen    szűzföldek,    s    a 

talaj  mélyebb  rétegeinek  erejét  is  már  régebben  kimerítet- 
ték ;  itt  tehát  nem  lehetett  olcsó  rablógazdaságot  folytatni, 
mert  nem  volt  mit  rabolni.  Itt  csak  egy  eszköz  volt  a  bevé- 
telek növelésére  :  a  haladó  intenzitás  útján,  nem  túlságosan 
drága,  de  hatásos  termésszaporító  javításokkal  gyarapítani 
a  terméseket.  Tényleg  a  haladó  intenzitás  irányába  terelő- 
dött a  nagygazdaság  fejlődése  ;  kezdetlegesebb  művelés- 
rendszerekről a  váltógazdaságra,  vagy  legalább  ezt  meg- 
közelítő technikai  rendszerre  tértek  át  a  gazdák,  sőt  nagy 
számmal  keletkeztek  cukorgyári,  szeszgyári  gazdaságok, 
melyek  a  valtógazdaság  legintenzívebb  alakjával  élnek. 
A  műtrágya,  a  zöldtrágyázás,  s  egyéb  fontos  javítások 
használata  széltében  elterjedt  a  nagygazdák  között.  Ilyen 
úton  —  föltéve,  hogy  a  munkabérek  változatlanul  alacso- 
nyak maradnak  —  jelentékeny  jövedelmi  többleteket  lehet 
elérni,  amiről  fogalmat  nyújthat  Hensch  Árpád 1  alábbi 
számítása  a  búzatermelés  költségeiről  és  jövedelméről  a 
haladó  intenzitás  három  különböző  fokozatán  : 

Búzatermelés  módja 
külterjes        középterjes    belterjes 

Kataszteri  holdanként  való  szem- 
termés    . 8  q         10  q        12  q 

Termés  értéke  15  koronás  árnál      120  K     150  K     180  K 

Termelés  költsége,  levonva  belőle 

a  szalma  értékét 110  »       128  »      140    » 


Jövedelem  holdanként    10  »         22  »        40   » 

Egy  métermázsa    előállítási    ára  13.75  K  12.80  K  11.66  K 

Hensch  e  számításában  magyar  viszonyokból  indul  ki  s 
a  századforduló  idején  uralkodó  alacsony  munkabéreket 
veszi  alapul.  Nyilvánvaló,  hogy  ha  valamely  ország  nagy- 
gazdái az  itt  adott  gabonaár  mellett  a  »külterjes«  termelő- 
módról a  »belterjes«  termelőmódra  térnek  át,  anélkül,  hogy 
a  munkabér  változnék  :  a  földjáradéknak  emelkednie  kell  s 
a  föld  haszonbérének  meg  kell  drágulnia  —  az  itt  adott  szá- 
mítás szerint  holdanként  (40 — 10=)  harminc  koronával. 
De  mi  történnék  abban  az  esetben,  ha  időközben  a  munkabér 

1  Mezőgazdasági  üzemtan.   Kassa,  1906.  Második  kötet,    28.  1. 

emelkednék  ?  Ha  ezt  el  akarjuk  dönteni,  meg  kell  állapí- 
tanunk, miképen  alakul  a  munkabérekre  való  kiadásnak 
a  többi  gazdasági  költséghez  és  a  gazdálkodás  eredményéhez 
való  viszonya  azon  esetben,  ha  a  vállalkozó  —  megfelelő 
technikai  rendszabályok  alkalmazásával  —  a  nyershozadék 
növelését  tűzi  ki  cél  gyanánt. 

Az  ma  már  nem  alkothatja  vita  tárgyát,  hogy  a  föld- 
művelés rendszerének  haladása  a  földre  fordított  eleven 
emberi  munka  szaporodását  jelenti.  Werner  1  szerint  ioo 
hektár  gazda  ságterület  munka  erőszükséglete  és  munkabér- 
kiadása a  művelés  intenzitásához  képest  így  alakul : 

, .  -       ,  .  Munkások  1  hektárra 

Muvelesrendszer  .  .  ... 

szama  eso  munkabér 

Extenzív  hármasnyomású  és  mező- 
füves  gazdaság 3  15  márka 

Extenzív    legelőváltó    vagy    javított 

hármasforgású  gazdaság 5  y2         30        » 

Középextenzív  javított  legelőváltó- 
gazdaság              10  60        » 

Középintenzív  váltógazdaság 13  75       » 

Munkaintenzív  váltógazdaság  mérsé- 
kelt cukorrépatermeléssel 16  90        » 

Magas  intenzitású  váltógazdaság  ki- 
terjedt cukorrépatermeléssel  ....        25  145       » 

Magasabb  intenzitású  gazdaságban  a  munkálatok  a  nyár 
egyes  hónapjai  között  aránylag  egyenletesebben  oszlanak 
meg  és  nem  torlódnak  annyira  össze  a  nyár  közepére.  Továbbá 
a  műveleteknek  aránylag  nagyobb  részét  végezhetik  női  mun- 
kások, kik  a  férfiaknál  olcsóbban  dolgoznak.  Ez  a  körülmény 
mérsékli  az  egy  adott  területre  eső  munkabér-mennyiségnek 
a  haladó  intenzitással  kapcsolatban  való  emelkedését,  de  nem 
számbavehető  mértékben.  Szászországban  vannak  cukor- 
répa-gazdaságok, melyek  területük  1  hektárjához  viszonyítva 
165  márka  munkabért  fizetnek  ki  évente. 

Szóval  emelkedő  intenzitás  emelkedő  munkabér-kiadást 
jelent  a  gazdaságterülethez  viszonyítva.  Kérdés  már  most, 

1  Zeitgemásser    Landwirtschaftsbetricb.    Berlin.      1906.    24.    1. 

vájjon  a  gépekre,  műtrágyákra,  épületekre  s  egyebekre 
való  kiadás  összege  erősebb  vagy  gyöngébb  mértékben  emel- 
kedik-e, mint  a  munkabér-kiadás  ?  Ha  erősebben  :  ez  azt  je- 
lentené, hogy  a  nyershozadékot  növelő  haladó  intenzitás  az 
eleven  emberi  munka  jelentőségét  háttérbe  szorítja  és  a  tőke 
jelentőségét  tolja  előtérbe.  Ha  gyöngébben  :  ez  viszont  az 
ellenkezőt  jelentené. 

E  kérdés  gyakorlati  fontossága  nem  csekély,  mert  a 
munkabéreknek  a  költségek  egyéb  részeihez  való  viszonya 
a  művelésrendszer  módosulásával  igen  jelentékony  változá- 
soknak van  alávetve. 

»Majdnem  mindegyikben  azon  uradalmak  közül,  melyek 
számadásait  a  »Deutsche  Landwirtschaftsgesellschaft«  köny- 
velési központja  intézi,  a  munkaerőre  való  kiadások  alkotják 
a  költségek  legnagyobb  részét.  Mennyiségük  gazdaságon- 
ként a  költségek  20  és  69%-a  között  ingadozik,  a  középszám 
34.7%,  ha  csupán  a  tiszta  pénzbeli  munkabér  jő  tekintetbe, 
—  a  természetbeli  díjazás,  mely  több  vidéken  jelentékeny, 
nincs  beleszámítva^1 

Nyilván  nem  az  extenzív  gazdaságok  azok,  melyekben 
a  munkabér  az  összes  kiadások  69  százalékát  teszi  ki  és  nem 
az  intenzivek  azok,  melyekben  csak  20%-ot  tesz.  Egy  adott 
földterület  nyers  hozadékának  növelése  csak  a  rajta  élő  szer- 
vezetek jobb  tenyésztésével,  tökéletesebb  ápolásával  kap- 
csolatban lehetséges,  tehát  a  haladó  intenzitás  szükségképen 
szaporítja  azokat  a  munkanemeket,  amelyeket  géppel  egy- 
általán nem,  vagy  csak  tökéletlenül  lehet  végezni.  A  nyers- 
hozadékot nem  lehet  növelni  a  munkaintenzitás  növelése  nél- 
kül. Sőt  a  gépmunka  szerepe  —  a  kézimunkáéhoz  viszo- 
nyítva —  annál  korlátozottabb,  minél  nagyobb  szerep  jut 
a  kapás-  s  egyéb  igényes  kultúráknak,  minél  közelebb  jut 
a  gazdálkodás  a  kerti  műveléshez.  Tehát  a  haladó  intenzitás 
a  kézimunkát  jobban  szaporítja,  mint  a  gépmunkát,  s  a 
munkaintenzitás  jelentőségét  erősebben  növeli,  mint  a  tőke- 
intenzitásét. 

Werner  szerint  2  az   üzem  tőke  a    gazdálkodás    intenzi- 

1  Werner,  i.  m.   22.  1. 

-  Zeitgemásser  Landwirtschaftsbetrieb,   7.   1. 

Dániel:  Föld  és  társadalom.  1^ 

tásának   különböző   mértékéhez   képest   következőleg   tago- 
zódik : 


Gazdálkodás  módja 

1  hektárra 
szükséges 
üzemtőke 

Ebből    jut 

holt                   élő 
leltárra           leltárra 

forgó 
tőkére 

Nagyon  extenzív 

200 

márka 

25°/o 

37>/2°/o 

37Vi°/o 

Mérsékelten  extenzív  

260 

» 

23°/o 

38V9°/o 

38V.%> 

Mérsékelten  intenzív    

400 

» 

17V9°/o 

32V.°/o 

50     <7o 

Intenzív     

600 

> 

16»/3°/o 

33Vs0/. 

50     •/« 

Nagyon  intenzív  

720 

» 

168/3°/° 

27'/9°/o 

556/9'/o 

Vagyis  e  táblázat  értelmében  :  az  intenzitás  haladásá- 
val a  forgótőke  nyomul  előtérbe  az  állótőke  rovására,  s  az 
állótőke  részei  közül  is  főleg  a  holt  leltár,  a  géptőke  szorul  ez 
alkalommal  háttérbe.  A  forgótőke  legjelentékenyebb  részét 
a  mezőgazdaságban,  hol  nyersanyag  nincs,  a  munkabérek 
fedezésére  szolgáló  tőkerész  alkotja  ;  a  forgótőke  viszonyla- 
gos nagyobbodása  tehát  az  eleven  munka  szerepének  nagyob- 
bodására  enged  következtetni. 

Lilienthal  szerint  *  nyolc  németországi  nagygazdaság- 
ban, melyek  vetésforgójukba  fölvették  a  cukorrépát,  ezen 
mélyszántást  kívánó  és  munkaigényes  művelésnem  rend- 
szeresítése után  —  az  előbbi  állapothoz  viszonyítva  —  a  kö- 
vetkező változások  állottak  be  : 

A  nyershozadék  átlag 

A  tiszta  hozadék  > 

A  gabona-nyershozadék  > 
Az  állattartás  nyershozadéka   > 

A  számos  marhák  száma  > 

A  trágyaprodukczió  > 

A  holt  leltár  értéke  > 

A  munkabérkiadás  összege  » 

Itt  is  azt  látjuk,  hogy  a  munkabérekre  kiadott  összeg- 
erősebben nőtt,  mint  az  élő  és  a  holt  leltár  értéke,  vagyis  a 
munkaintenzitás  erősebben,  mint  a  tőkeintenzitás. 

Mivel  tehát  a  kézimunka  szerepe  —  minden  lehető 
munkamegtakarítás  dacára  is  —  úgy  abszolúte,  mint  arány- 
lag annál  nagyobb,  minél  intenzivebb  a  művelés  rendszere  : 

1  Wilhelm  Lilienthal :  Bedeutung  des  Hackfruchtbaus,  nament- 
lich  des  Zuckerrübenbaus  für  die  Steigerung  der  Getreide  und  Vieh- 
produktion   in   Deutschland.    Jena,    1895.    84 — 95.    iap. 


100-ról 

126'97-re  emelkedett 

100  » 

133-74  > 

100  » 

109-70  >           > 

100  » 

124-80  * 

100  » 

11497   >                > 

100  » 

132-15  v          > 

100  » 

125  07  > 

100  » 

140-48  »                > 

a  nyershozadék  növelése  által  (egy  adott  változatlan  gabona- 
árat föltételezve)  csupán  azon  esetben  növelhetjük  a  földjöve- 
delmet, ha  a  munkabérek  változatlanok  maradnak,  vagy  leg- 
alább is  csak  mérsékelten  emelkednek.  Ha  ellenben  a  munka- 
bérek emelkedése  erősebb,  az  a  helyzet  áll  be,  hogy  az  intenzi- 
tás növelése  úgy  abszolúte,  mint  aránylag  növelvén  a  munka- 
erőszükségletet, oly  nagy  költségszaporulattal  jár,  hogy  ez 
fölülmúlja  a  bevételek  szaporulatát,  melyet  a  termés  szapo- 
rítása magával  hozna.  Mert  ha  az  intenzitás  növelése  a  mun- 
kabér emelkedésével  párosul  :  akkor  egyszerre  két  okból  is 
növekszik  a  gazdaság  munkabérkiadása.  Először  azért,  mert 
aránylag  több  munkást  kénytelen  alkalmazni,  másodszor 
azért,  mert  ezenfelül  minden  egyesnek  többet  is  kénytelen 
fizetni.  Ilyenképen  négyzet-arányban  emelkedik  a  munka- 
bérkiadás, mely  aztán  föl  is  emészti  a  bevételek  szaporu- 
latát, sőt  többet  is,  mint  ezt. 

Tehát  abban  az  esetben,  ha  a  munkabérek  erősebb  nö- 
vekedése áll  be  :  a  nagygazda  nem  fog  a  művelés  intenzitá- 
sának növelésére  törekedni.  Sőt  amennyiben  a  munkabérek 
emelkedő  irányzata  nem  szűnik  :  egy  bizonyos  magasabb 
munkabér  mellett  az  a  helyzet  is  előállhat,  hogy  a  kapitalista 
nagygazda  munkamegtakarításokat  kénytelen  alkalmazni 
még  olyan  esetekben  is,  midőn  ezek  a  nyershozadékot  csök- 
kentik, —  föltéve  persze,  hogy  a  nyers  jövedelem  így  előálló 
hanyatlása  kisebb,  mint  a  megtakarított  munkabér.  Mert 
amennyiben  az  intenzitás  eme  visszafejlesztését  elmulasztaná  : 
a  földjövedelemnek  kisebbednie  kellene  azzal  a  költség- 
szaporulattal, melyet  a  munkabérek  emelkedése  okoz. 

Mindezen  fejtegetésekben  változatlan  gabonaárat  föl- 
tételeztünk. Természetes  azonban  és  magyarázatra  nem  is 
szorul,  hogy  amennyiben  a  munkabér  emelkedésével  egyidejű- 
leg a  gabona  ára  is  emelkedik :  a  vállalkozó  messzebb  mehet 
a  művelés  intenzitásában  s  a  nyershozadék  növelése  még  egy 
aránylag  magasabb  intenzitásfokon  is  alkalmas  lesz  a  föld- 
járadék növelésére.  Viszont,  ha  a  munkabér  emelkedésével 
egyidejűleg  hanyatlik  a  gabona  ára  :  akkor  a  vállalkozó  arány- 
lag előbb  el  fogja  érni  azt  a  pontot,  melyen  túl  a  nyershoza- 
dék növelése  által  a  földjáradékot  már  nem  növelheti,  vala- 
mint előbb  bekövetkezik  annak  szüksége  is,  hogy  a  foldj  ára- 

15* 

dék  fönntartása   érdekében  a   nyershozadék  rovására  menő 
munkamegtakarításokkal  éljen. 

A  tápszerbőség  hatása  gyanánt  a  gabonaárak  hanyat- 
lását, mint  már  tudjuk,  nyomon  követte  a  munkabérek  emel- 
kedése. Természetes  ennélfogva,  hogy  a  nyugateurópai  nagy- 
gazdaság azon  törekvése,  hogy  a  gabonaárak  hanyatlását 
terméseinek  növelésével  egyenlítse  ki,  nem  lehetett  tartós. 
Angliában,  hol  a  munkabérek  emelkedése  már  1850  táján 
megindult,  s  a  gabonaárak  hanyatlását  semmiféle  vámvéde- 
lem föl  nem  tartóztatta,  már  a  hetvenes  évek  végén  megin- 
dult az  intenzitás  visszafejlesztése.  A  kontinensen  még  csak 
most  van  elterjedőben  ez  az  irány,  de  máris  nagy  jelentőségre 
tett  szert.  Németországban  már  szemmelláthat óak  a  nagy- 
gazdaság visszafejlődésének  jelei ;  a  németek  legújabb  mező- 
gazdasági irodalma  azon  kérdés  körül  forog  :  milyen  módon 
kell  a  nagybirtokosnak  gazdálkodnia,  hogy  a  magas  munka- 
bérek dacára  még  jövedelmet  húzhasson  a  földből  ?  S  az  írók 
egyértelműen  azt  a  feleletet  adják  :  fel  keli  hagynia  a  belter- 
jes gazdasággal,  vissza  kell  térnie  a  Levesebb  eredménnyel, 
de  még  kevesebb  munkával  járó  külterjes  művelésmódra. 


A  tápszerbőség  nem  csupán  a  földjáradék  kedvezőtlen 
alakulása  miatt  teszi  nehézzé  a  nagygazdaság  számára  a  ha- 
ladó intenzitás  útján  való  előmenetelt,  de  egyszersmind  azért 
is,  mert  a  munkások  fegyelmére  lazító  hatással  van.  A  kapi- 
talisztikus  munkaszervezetben  a  munka  fegyelmét  a  munkás 
megszorult  helyzete  tartja  fönn,  mely  a  termelőeszközök 
mennyiségének  korlátozottságából  ered.  A  tápszerbőség 
azonban  a  termelőeszközök  nagyobbodó  mennyiségét  jelenti. 
Míg  a  mezőgazdasági  munkás  helyzete  vigasztalan  volt  és  az 
elbocsátás  úgyszólván  létében  fenyegette  őt,  mert  két- 
séges volt,  kaphat-e  máshol  munkát  :  addig  a  nagygazda 
könnyen  rá  tudta  kényszeríteni  a  munkásra  a  maga  akaratát 
és  aránylag  jól  biztosíthatta  a  munka  eredményességét.  Ámde 
a  tápszerbőség  korszaka  új  munkaalkalmakat  nyitott  meg 
részben  a  tengeren  túl,  részben  az  európai  iparüző  városok- 
ban. Mind  a  két  helyen  a  termelőképesség  oly  nagy  növeke- 
dése állott  elő,   mely  messze  fölülmulta  a  bennszülött  népes- 

ség  természetes  szaporodását,  s  a  munkabérek  emelkedésére 
vezetett.  S  ezzel  megszűnt  a  mezőgazdasági  munkás  helyze- 
tének vigasztalansága  ;  —  segíthet  magán,  ha  elvándorol  az 
iparűző  városba,  vagy  a  tengeren  túl,  amit  a  munkások 
nagy  tömegekben  meg  is  tesznek. 

Az  elvándorlás  megritkítja  a  mezőgazdasági  munkások 
sorait.  Könnyebb  most  már  az  egyesnek  munkaalkalmat 
találnia  és  kevesebb  oka  van  arra,  hogy  megijedjen  az  elbo- 
csáttatástól.  Ilyen  helyzetben  a  nagygazdasági  munkaszervezet 
patriarchalisztikus  elemei  céltalanok  és  hatástalanok,  mert 
nincs  a  nagygazdának  elég  hatalma  ahhoz,  hogy  a  munkás- 
sal szemben  érvényre  juttassa  őket. 

A  természetbeli  díjazás  lassanként  eltűnik  a  nagygazda- 
ságból. Régebben,  a  tápszerhiány  időszakában,  örült  a 
munkás,  hogy  természeti  konvenciót  kapott,  mert  ez 
legalább  a  táplálékát  biztosította,  mikor  úgyis  oly  drága  volt 
a  kenyér.  Manapság,  mikor  a  gabona  olcsó,  a  munkás  pénzre 
számítja  át  a  konvencióban  kapott  gabonát  és  tapasztalja, 
hogy  nem  nagy  összeget  képvisel.  Azt  is  hamar  észreveszi, 
hogy  rendszerint  a  gyöngébb  minőségű  terményekből  állítják 
össze  a  konvencióját,  holott  pénzért  különbet  kapna.  Hova- 
tovább az  a  helyzet  áll  elő,  hogy  a  munkás  pénzben  követeli 
a  munkabérét  és  mivel  a  fokozódó  elvándorlás  őt  teszi  a  hely- 
zet urává,  e  követelését  apránként  meg  is  kapja.  Minél  érez- 
hetőbbek az  elvándorlás  következményei,  annál  inkább  hát- 
térbe szorulnak  a  munkás  díjazásában  a  természeti  járandó- 
ságok ;  Angliában,  hol  az  elvándorlás  legrégebben  kezdődött, 
ezidőszerint  már  minimálisak,  sőt  egyes  helyeken  már  a  tiszta 
pénzbeli  díjazás  lép  föl  és  ezzel  beáll  a  munkás  teljes  szabad- 
sága a  fogyasztás  terén. 

De  hatástalanok  a  helyhez  való  kötésre  és  a  testi  felelős- 
ség behozatalára  vagy  fönntartására  irányuló  törekvések  is. 
Az  ilyen  célokra  alkotott  törvényeket  vagy  nem  lehet  végre- 
hajtani, vagy  amennyiben  végrehajtják  :  csak  arra  alkalma- 
sak, hogy  az  elvándorlást  gyorsítsák.  Munkáshiány  idején 
a  sztrájkoló  aratókat  hiába  akarják  börtönbüntetéssel 
munkára  kényszeríteni :  ők  tudják,  hogy  munkáshiány  lévén, 
őnélkülük  tönkre  megy  a  termés,  s  utoljára  maga  a  gazda 
kénytelen  őket  a  börtönből  kiszabadítani.  A  cselédek  erősebb 

kötöttsége,  alárendeltsége  odavezet,  hogy  mindegyre  ritkább 
lesz  a  cselédnek  ajánlkozó.  A  cselédhiány  ma  már  nemcsak 
Északnyugat-Európában  áll  fönn,  de  innen  kelet  felé  halad- 
ván, már  Magyar-  és  Lengyelországban  is  föllépett. 

A  tápszerbőség  megtámadja  a  munka  patriarchalisztikus 
szervezésmódját.  Pedig  erre  a  nagy  gazdának  annál  nagyobb 
szüksége  van,  minél  több  nehezen  ellenőrizhető  és  kényes 
müvelet  lép  föl  a  gazdaságban,  ami  az  intenzitás  növekedésé- 
vel szükségszerűen  bekövetkezik.  Tehát  nem  csupán  a  munka- 
bérek emelkedése  az  a  hatóok,  mely  a  nagygazdaság  technikai 
haladását  föltartóztatja,  de  egyszersmind  a  munkás  patriarcha- 
lisztikus alárendeltségének  hanyatlása  is  megakadályozza  a 
vállalkozót  abban,  hogy  a  talaj  előkészítő  és  ápoló  munkát 
szaporítsa,  pedig  enélkül  nincs  haladás.  Sőt  azon  mértékben, 
amint  a  kötöttség  és  alárendeltség  alábbhagy,  s  a  féljobbágy 
közelebb  jut  a  szabad  bérmunkáshoz  :  kívánatossá  válik  a 
gazdára  nézve,  hogy  lehetőleg  kiküszöbölje  az  olyan  müve- 
leteket, melyek  a  munkás  nagyobb  megbízhatóságát  igénylik 
és  ezek  rovására  inkább  a  mechanikus  müveleteket  szapo- 
rítsa. S  így  a  gépmunka  lép  mindinkább  előtérbe,  nem 
csupán  azért,  mert  munkamegtakarító,  de  azért  is,  mert 
mechanikus  jellege  könnyebbé  teszi  a  munkás  ellenőrzését. 

Egy  másik  —  úgy  munkamegtakarítás,  mint  ellenőrzés 
szempontjából  —  hasonló  hatású  rendszabály  a  legeltetés 
kiterjesztése  az  istállózás  rovására  és  a  legelő  kiterjesztése  a 
szántóföld   rovására. 

Amint  látjuk  :  a  munkabérek  bizonyos  ponton  túl  való 
emelkedése  két  szempontból  is  megköveteli  a  nagygazda- 
ságban olyan  munkamegtakarítások  alkalmazását,  melyek 
már  a  nyershozadék  rovására  mennek. 


Az  európai  országok  között  Anglia  volt  az  első,  melyben 
a  tápszerbőség  beállott,  s  a  nagygazdaságnak  a  tápszer- 
bőség hatása  alatt  végbemenő  fejlődése  itt  mutatkozik  leg- 
előbbrehaladott stádiumában.  Eleinte  itt  is  a  termések 
szaporítása  volt  az  a  rendszabály,  mellyel  a  nagygazda- 
ság a  tápszerbőség  hatását  ellensúlyozni  iparkodott,  s  az 
a  harminc  év,  mely  a  gabonavámok  eltörlésétől  a  hetvenes 

évek  végéig  eltelt,  az  angol  mezőgazdaság  legszebb  virág- 
zásának időszaka  volt.  A  munkabérek  erősebb  emelkedése 
óta  azonban  új  irány  kerekedett  fölül,  melynek  vezérelve  : 
lehetőleg  jól  kihasználni  a  tápszerbőség  szülte  konjunk- 
túrák kedvező  részét,  de  lehetőleg  kevés  munka   árán. 

Az  új  konjunktúrák  kedvező  részét  a  jó  hús-  és  tej- 
árak alkotják,  valamint  a  műtrágyák  és  munkaeszközök- 
olcsósága,  végül  a  tőkében  való  bőség,  s  a  velejáró  olcsó 
kamatláb.  Következőleg  a  modern  angol  nagygazda  annyi 
istállót  építtet  és  annyi  állatot  helyez  el  benne,  amennyit 
csak  lehet,  s  egyben  azon  van,  hogy  az  állatok  ápolása  és 
takarmányuk  termelése  minél  kevesebb  munkát  igényeljen. 
Csak  a  legjobb  és  legközelebb  eső  földeket  tartja  meg  szántó- 
földnek, ezeket  géppel  műveli,  de  viszont  erősen  trágyázza, 
mert  bőséges  istállótrágyával  és  olcsó  műtrágyával  rendel- 
kezik. A  többi  földet  legelővé  alakítja.  Természetes,  hogy 
minél  jobban  emelkednek  a  munkabérek  :  annál  inkább 
kiterjeszti  a  rétet  és  legelőt  a  szántóföld  rovására.  Mivel 
azonban  réten  és  legelőn  sokkal  csekélyebb  mennyiségű 
növényi  szárazanyag  terem,  mint  szántóföldön  :  az  előbbiek- 
nek folytonos  terjeszkedése  az  utóbbinak  rovására  előbb- 
utóbb  útját  állja  a  marhaállomány  további  szaporításának, 
sőt  ha  a  szántóföldek  legelővé  alakítása  meg  nem  szűnik  : 
akkor  a  gazdaság,  tekintettel  arra,  hogy  folyton  kevesebb 
és  kevesebb  takarmány-  és  alomszárazanyaggal  rendelkezik, 
lassanként  redukálni  kénytelen  marhaállományát. 

Hivatalos  felvételek  szerint x  Angliában  a  marha-,  borjú-, 
ürü-  és  sertéshús  évi  produkciója  ezer  ton-okban  az  utolsó 
emberöltő  folyamán  így  alakult : 

1871—75 1193 

1876—80 1156 

1881—85 1161 

1886 — 90 1202 

1891 — 95 1248 

1896 — 900  1253 

1901—905    1252 

1  Max  Schippel :  Europáische  Landwirtschaft  unter  Freihandel 
und  Zollschutz.   Sozialistische  Monatshefte    1907.  I.   Bánd,   3.   Heít. 

Anglia  tudvalevőleg  par  excellence  nagybirtokos,  nagy- 
gazda ország ;  tehát  az  angol  mezőgazdaságra  vonatkozó 
adatokat  csekély  fönntartással  az  angol  nagygazdaságra 
vonatkozóknak  lehet  tekinteni.  S  így  a  fenti  számokból 
az  látszik,  hogy  az  angol  nagygazdaságot  a  folytonos  szántó- 
föld-irtás már  a  kilencvenes  évek  elején  eljuttatta  arra  a 
pontra,  amelyen  már  nem  képes  marhaállományát  szapo- 
rítani, amelyen  túl  már  depekorációnak  kell  beállania. 
Különben  már  előzőleg  az  1871 — 75.  és  1891 — 95.  évek  között 
is  csak  5%-ot  tesz  a  húsprodukció  növekedése,  tehát  oly 
minimális,  hogy  számba  sem  jöhet. 

De  ezzel  a  minimális  haladással  a  növényi  tápszerek 
termelésének  jelentékeny  hanyatlása  áll  szemben.  1871 — 75 
és  1901 — 905  között  csupán  a  búzával  bevetett  terület 
2  millió  acre-rel  lett  kisebb.  Az  összes  gabonafélékkel,  hüve- 
lyesekkel és  kapásokkal  (green  crops)  bevetett  terület  16% 
millió  acre-ről  12%  millió  acre-re  apadt,  ugyanekkor  az 
állandó  rét  és  legelő  területe  12  millió  acre-ről  17  millió 
acre-re  növekedett.  Az  ilyen  állandó  rétek  és  legelők  széna- 
termése meglehetősen  alacsony  ;  noha  a  nedves  angol  ég- 
hajlat kedvez  a  fű  tenyészetének :  mégsem  terem  több, 
mint  acre-enként  1.18  ton.1  Angliában  1  acre  szántóföld 
búzatermése  31 — 32  bushel,  amely  mennyiség  súlya  alig 
kevesebb  1  ton-nál ;  a  burgonya  majdnem  6,  a  répa  18 — 20 
tonnát  terem  acre-enként.  Ilyen  terméseket  áldoztak  föl 
4  millió  acre  területen,  hogy  acre-enként  1.18  ton  szénát 
nyerjenek  helyette. 

Az  angol  mezőgazdaság  mindent  föláldozott  az  állat- 
tenyésztésért, ennek  dacára  az  állattenyésztés  már  a  kilenc- 
venes évek  elején  elérte  a  stagnáció  pontját  és  ezentúl  a 
•  növénytermelés  további  visszafejlődésével  már  ezen  a  té- 
ren is  csak  hanyatlás  következhetik.  Ezt  megfontolva, 
nem  lehetünk  kétségben  aziránt,  hogy  a  tápszerbőség  a 
nagygazdaságot    a    technikai    hanyatlás    útjára    tereli.     Mert 


1  1896 — 1905.  évek  átlagában.  Statistical  Abstract,  London, 
1906.  —  Acre-enként  1.18  ton,  a  mi  mértékeinkre  átszámítva 
megfelel  29, — 30  métermázsa  hektáronként  való  termésnek.  Ennyi 
széna  nálunk,  Magyarországon  is  terem  egy  hektáron. 


olyan   munkamegtakarítások,    melyek    a    nyershozam   rová- 
sára mennek,  hanyatlást  jelentenek. 


A  kontinensen  körülbelül  két  évtizeddel  később  vált 
érezhetővé  a  tápszerbőség  hatása,  mint  Angliában,  s  itt 
egészen  a  legutóbbi  évekig  —  sőt  részben  még  ma  is  —  a 
haladó  intenzitás  iránya  uralkodik  a  nagygazdaságban.  De 
az  emelkedő  munkabérek  itt  is  meghozzák  az  átalakulást. 
Werner,  a  kiváló  német  agronómus,  kire  előző  helyen  már 
hivatkoztunk,  tisztában  van  azzal,  hogy  a  Németország- 
ban ma  uralkodó  munkabérek  mellett  a  nagygazda  nem 
törekedhetik  többé  az  intenzitás  fejlesztésére.  Megállapítja 
ezenfölül,  hogy  : 

»A  munkabéreknek,  s  a  munkások  igényeinek  további 
emelkedése  nem  kétséges,  ami  eléggé  megmagyarázza  a 
munkaextenziv  müvelésrendszerek  után  való  keresgélést,  me- 
lyet újabb  időben  észlelni  lehet. « 

»Ebből  az  okból  rendszerint  nem  az  emberi  munka, 
hanem  az  állatokban  és  gépekben  elhelyezett  tőke  fogja  a 
nagyobbik  szerepet  játszani  az  intenzitás  fokának  megha- 
tározásában. «* 

Werner  az  angol  irány  híve,  s  a  munkaextenzit ásnak 
tőkeintenzitással  való  egyesítését  javasolja.  A  modern  gaz- 
dálkodás legfőbb  iránya  gyanánt  a  ha  szón  állattartást  jelöli 
meg.  Rendelkezzék  a  nagygazda  minél  több  haszonállattal, 
de  legyen  azon,  hogy  a  több  munkát  igénylő  és  gépekkel 
rosszul  művelhető  kultúrákat  kiküszöbölje.  Tehát  a  kapás 
növényeknek  részben  vagy  egészben  el  kell  tünniök  a  vetés- 
forgóból, helyükbe  herefélék,  hüvelyesek  ] önnek,  valamint 
több  éves  herelegelő  és  kötöttebb  földön  ugar.  A  gabona- 
termelés lépjen  háttérbe,  a  gabonaföldek  ne  foglaljanak  el 
többet,  mint  a  vetésforgó  38 — 45%-át  2  és  egyáltalán  csak 
a  jobb  minőségű  és  a  majorhoz  közelebb  fekvő  földek  ma- 


1  Zeitgemásser    Landwirtschaftsbetrieb.      Berlin,     1906.    24.  1. 

2  I.  m.,  44.  1.  Ma  Németországban  a  szántóföldnek   kb.  57%-át 
foglalják  el  a  gabonafélék. 

radjanak  meg  szántóföldnek,  míg  a  rosszabb  vagy  messzebb- 
íekvő  földeket  legelővé  kell  átalakítani. 

Ezen  rendszabályok,  melyeket  Werner  javasol,  nagy- 
jából azonosak  az  angol  nagygazdák  által  már  egy  ember- 
öltő óta  alkalmazottakkal.  Hogy  a  gazdálkodás  ezen  iránya 
hova  vezet  :  azt  az  angol  mezőgazdaság  hanyatlása  eléggé 
megvilágítja.  Pedig  valószinű,  hogy  a  gazdálkodás  angol 
rendszerével  a  német  nagygazdák  még  olyan  eredményeket 
sem  tudnának  fölmutatni,  mint  az  angolok.  Ez  a  művelés- 
rendszer angol  viszonyokra  van  szabva,  a  rét  és  a  legelő, 
melyre  a  fősúlyt  helyezi,  nedves  éghajlatot  kíván,  ami 
Németország  túlnyomó  részében  hiányzik.  Bizonyos  érte- 
lemben azt  lehetne  mondani,  hogy  az  angolok  a  nagygaz- 
daság művelésrendszerét  azon  extenziv  művelésrendszer 
irányában  fejlesztik  vissza,  mely  ott  annakelőtte  valóban 
uralkodó  volt  :  t.  i.  a  legelőváltó  rendszer  irányában.  Ellen- 
ben Németországban,  hol  (az  északnyugati  tengerpart, 
s  a  felföldek  kivételével)  szárazabb  az  éghajlat  :  a 
hármasnyomású  rendszer  volt  a  váltógazdaság  kifejlődése 
előtt  az  uralkodó  művelésmód.  Következőleg  itt  az  inten- 
zitás visszafejlesztésének,  mely  a  nagygazdaságban  föllép, 
inkább  a  hármasnyomású  rendszer  irányába  kell  fordulnia. 
Es  tényleg  van  úgy  a  gazdák  gyakorlatában,  mint  a  szak- 
irodalomban még  egy  másik  irány  is,  mely  a  nagygazdaság 
visszafejlesztésében  —  Wernertől  sok  tekintetben  eltérően  — 
inkább  az  ugartartásra  és  az  extenziv  gabonatermelésre 
helyezi  a  súlyt. 

Legjobban  kitűnik  ezen  irány  természete  egyik  kép- 
viselőjének, Cáron  ellenbachi  birtokosnak  kísérletéből,  mely- 
nek eredményéről  a  Deutsche  Landwirtschafts-Gesellschaft 
1900.  évi  téli  gyűlésén  számolt  be.  Cáron  az  ő  115  hektár 
szántóföldből  és  20  hektár  rétből  álló  gazdaságában  1885-ben 
a  következő  vetésrendszert  alkalmazta  : 

Akkor  13  férfi  és  8  lány  alkotta  a  gazdaság  munka- 
erejét.  Azóta  megváltozott  a  vetésrendszer.   1899-ben  : 

69^4  Ha  gabonával, 

5x/4   »     kapással, 

7*/2    »     repcével, 

71/2  »  lóherével  volt  bevetve, 
25l/2  *  Pedig  ugarnak  maradt, 
összeg  115  Ha. 

E  vetésrendszer  lehetővé  tette  a  tulajdonosnak,  hogy 
a  gazdaság  munkaerejét  7  férfimunkásra  redukálja,  akik 
hez  nyáron  6,  s  aratás  idején  to\ábbi  6  leány  munkaereje 
járul.  Haszonállat  nincs,  csak  8 — 9  igásló.  A  bevetett  föld 
egy  hektárjának  termése  nem  kisebb  a  normálisnál,  persze 
a  gazdaság  egészének  nyershozadéka  jelentékenyen  kisebb, 
mint  volt,  mert  kimaradt  a  cukorrépa,  kiküszöbölődtek  a 
haszonállatok,  továbbá  a  földnek  csaknem  egy  negyed- 
része parlagon  hever. 

Hasonló  rendszabályokat  ajánl  az  emelkedő  munka- 
bérek ellensúlyozására  Hübel  Leopold,1  ki  szintén  a  kapás- 
növények kiküszöbölése  és  az  állattartás  megszorítása,  szó- 
val az  extenzív  gabonatermelés  mellett  foglal  állást.  A  föld 
erejének  föntartására  ugart  javasol,  valamint  zöldtrágya- 
kultúrákat, melyek  a  földet  —  éppúgy,  mint  az  ugar,  — 
egész  éven  keresztül  elfoglalnák.  A  szálas  takarmány  ter- 
melését nem  ellenzi,  de  jobbnak  találja,  ha  a  nagygazda  a 
termelt  szénamennyiségeket  nem  saját  állataival  eteti  fel, 
hanem  inkább  eladja   szomszéd  kisgazdáknak. 

Werner-nék  aggályai  vannak  aziránt,  hogy  az  extenziv 
gabonatermelés  a  gumós  növények  kiküszöbölése  után 
kifizetődhetnék,  —  őszerinte  azon  terméstöbblet  elmaradása, 
melyet  a  mélyszántás,  s  a  föld  gondos  átdolgozása  és  gazok- 
tól való  megtisztítása  okoz,  jelentékenyen  megdrágítja 
1  mázsa  gabona  termelését.  »A  répa  termelés  korlátozása 
maga  után  vonja   a   búza-   és   árpatermelés  korlátozását. «  2 

1  Dr.  Leopold  Hübel :  Die  Gestaltung  des  landwirtschaftlichen 
Betriebes  mit  Rücksicht  auf  den  herrschenden  Arbeitermangel. 
Dresden,    1902. 

2  Werner  i.   m.,   38.  1. 

S  ezért  őszerinte  a  kapásnövények  kiküszöbölése  után  nem 
a  gabona-,  hanem  a  takarmány  termelésre  kell  a  súlyt  helyezni 
s  ezért  hirdeti  ő  a  tőkeintenziv  és  munkaextenziv,  állatte- 
nyésztő és  takarmány  termelő  rendszert  a  »modern,  racio- 
nális üzem«  gyanánt,  míg  Hübel  és  Cáron  az  úgy  munka-, 
mint  tőkeextenziv  gabonatermelő,  ugartartó  gazdaságot 
tekintik  az  adott  viszonyok  között  legalkalmasabbnak. 
Mind  a  két  irány  megegyezik  annak  belátásában,  hogy 
tekintettel  az  emelkedő  munkabérekre,  a  nagygazdának 
hovatovább  fel  kell  hagynia  a  kapásnövények  művelésével. 
A  kapásnövények  nagyon  is  sok  kézimunkát  igényelnek 
és  ebből  gépekkel  csak  nagyon  keveset  lehet  megtakarítani. 

»  .  .  .  A  gondos  burgonyamüvelés  nagymennyiségű  kézi- 
munkát igényel,  melyet  ma,  ha  nagyobb  arányú  a  termelés, 
nehezen  lehet  előteremteni,  annál  is  inkább,  mert  a  gépek  hasz- 
nálata erősen  korlátozva  van.  Tulajdonképen  csak  a  vető- 
lyukhányó-gép  nyújt  lényeges  munkamegtakarítást,  különö- 
sen, ha  ugyanez  be  is  takarja  az  elhelyezett  gumókat.  Ezen- 
felül nagyok  a  vetés  s  aratás  költségei  is.«l 

Hasonló  csekély  munkamegtakarítással  járnak  a  répa- 
müvelésnél alkalmazott  gépek.  A  nagy  kapálógépek,  me- 
lyek egyszerre  négy-hat  sort  kapálnak  :  tökéletlenül  dol- 
goznak és  kisegítő  kézimunkát,    utánakapálást   követelnek. 

Természetes  ennélfogva,  hogy  a  nagygazdaság  azon 
arányban,  amint  a  kézimunkát  gépmunkával  akarja  helyet- 
tesíteni :   kénytelen  kiküszöbölni  a  kapások  müvelését. 

A  nagygazdaság  hivei  diadallal  szoktak  rámutatni  a 
gőzekére  :  íme  egy  munkaeszköz,  melyet  csak  a  nagygaz- 
daság használhat,  míg  a  kisbirtokon  való  használata  tech- 
nikai lehetetlenség.  A  viszonyok  fejlődése  azonban  meg- 
mutatta, hogy  a  nagygazdaság  csak  addig  képes  a  gőzekét 
használni,  míg  a  munkabérek  alacsonyak,  mert  a  munkabér 
emelkedésével  fel  kell  hagynia  a  gumósnövények  művelé- 
sével, enélkül  pedig  nincs  értelme  a  gőzeke  használatának. 

Vájjon  a  kontinens  nyugati  országainak  nagygazda- 
ságaiban a  kapásnövények  kiküszöbölése  után  a  Werner 
képviselte    angol    irány,    vagy  a   Hübel-Caron-féle  extenziv 

1  Werner  i.  m.   35 — 36.  1. 

gabonatermelés  fogja-e  megadni  a  gazdálkodás  jellegét  : 
erre  talán  már  a  közel  jövő  megadja  a  feleletet.  Egyes  jelek 
eddigelé  arra  mutatnak,  hogy  az  aránylag  szárazabb  klí- 
májú kontinentális  országokban  inkább  a  Hübel-Caron  rend- 
szeréhez hajlanak  a  nagygazdaságok.  Hübel  azt  mondja, 
hogy  Szászországban  az  állattenyésztés  korlátozása  máris 
beállott ;  aminek  őszerinte  az  az  oka,  hogy  a  nagygazdák 
nem  kapnak  elegendő  számú  és  megbizhatóságú  cselédet, 
s  így  az  erős  fogyasztás  dacára  sem  hajlandók  az  állattar- 
tást kiterjeszteni. 

Akár  az  egyik,  akár  a  másik  gazdálkodásirányt  teszik 
magukévá  a  kontinens  nagybirtokosai :  egyaránt  bizonyos, 
hogy  a  nyershozam  fokozódó  csökkenése  lesz  a  következ- 
mény. Hogy  Werner  rendszere  mit  jelent  :  arról  eléggé 
beszédesen  tanúskodik  az  angol  mezőgazdaság  hanyatlása. 
A  másik  rendszer  exponált  képviselője,  Hübel,  maga  beis- 
meri, hogy  a  rendszabályok,  melyeket  ő  javasol,  egyértel- 
műek a  föld  termésének  apasztásával.  De  azt  mondja  : 
senki  sem  kívánhatja  a  nagygazdától,  hogy  a  közjó  érdeké- 
ben alacsony  gabonaáraktól  és  magas  munkabérektől  tönkre- 
tétesse magát.  »Az  egyes  gazdaság  vezetésében  nem  lehet- 
nek társadalomgazdasági  elvek  irányadók,  hanem  csak 
magángazdaságiak,  s  ezek  szerint  a  lehető  legnagyobb  tiszta 
jövedelem  alkotja  a  célt.  Ha  ez  magasabb  intenzitás  mellett 
kisebb,  mint  alacsonyabb  intenzitásfokon  :  akkor  a  gazdá- 
nak az  utóbbira  kell  magát  elhatároznia. «  Ha  ezt  nem  tenné, 
»  .  .  .  nem  csupán  önmaga  és  családja  ellen  vétkeznék,  de 
a  haza  ellen  is.«  Ennek  az  érzelmes  heszédnek  az  a  veleje, 
hogy  a  haza  érdeke  mindenekfölött  a  »tiszta  jövedelem  «- 
nek  —  vagyis  földjáradéknak  —  és  a  nagybirtoknak  fönn- 
tartását követeli,  habár  a  mezőgazdasági  termelés  s  a  köz- 
jólét kárára  is.  Fontos  ebben  —  eltekintve  a  haza  érdeké- 
től —  az  a  félre  nem  érthető  beismerés,  hogy  a  mezőgaz- 
dasági termelés  s  a  közjólét  érdekét  —  a  Nyugateurópá- 
ban manapság  uralkodó  viszonyok  között  —  nem  lehet 
összeegyeztetni  a  földjövedelem  és  a  nagybirtok  érdekével. 

Már  most  jó  volna  Hübeltől  felvilágosítást  kapni  arra 
nézve,  mi  kára  lenne  a  hazának,  ha  a  nagybirtok  —  mint 
az    adott    viszonyok   között    alkalmatlan  földművelés-szer- 

vezet  —  kiküszöbölődnék,  s  a  kisbirtok  lépne  helyébe,  mely 
utóbbi  nem  »tiszta  jövedelem «,  hanem  munkajövedelem 
nyerése  végett  termel.  Ha  a  nagybirtokosok  a  földet,  me- 
lyet az  adott  viszonyok  között  nem  tudnak  kellőképen 
megművelni,  kisbirtokosoknak  adnák  át  :  vájjon  ezzel  is 
»vétkeznének-e  a  haza  ellen«  ? 


Lássuk  azonban,  mekkora  munkabérek  azok,  melyek 
a  nagygazdaságot  már  megakasztják  a  haladó  belterjesség 
útján,  sőt  visszafordulásra  kényszerítik.  Krafft  1904-ben 
megjelent  üzemtana  télen  0.90 — 1.30,  nyáron  1.10 — 1.70 
márkát  jelöl  meg  közepes  férfinapszám  gyanánt,  míg  télen 
1.80,  nyáron  2.20  márkát  már  magas  napszámnak  tekint.1 
Werner,  mint  a  munkabérkiadásra  vonatkozó  számításaiból 
kitűnik,  2  márkát  tekint  a  napi  munkabér  átlagának.  Ügy 
látszik,  ennél  a  napszámnál  van  az  a  határ,  melyen  túl 
a  német  nagybirtok  már  nem  képes  gazdálkodásának  mai 
intenzitását  fönntartani.  5%  márkás  búzavám,  megszorított 
állatbehozatal  és  messzemenő  állami  kedvezmények  mellett  í 

Az  angol  mezőgazdasági  proletár  napi  keresete  nagyobb 
a  németénél.  Egy  Angliában  nemrég  megjelent  agrárpolitikai 
irat  szerint  ugyan  az  odavaló  földművesmunkás  átlagos 
napi  keresete  nem  volna  több  2  shillingnél,2  a  hivatalos 
adatok  azonban  többről  beszélnek.  Ez  utóbbiak  szerint 
1905-ben  a  közönséges  mezei  munkás  heti  keresete  az 
Egyesült  Királyság  különböző  vidékein  15  shilling  3  penny 
és  21  shilling  7  penny  között  váltakozott.3  Tehát  úgy  nagy- 
jából 3  shillingre  becsülhetjük  az  angol  földművesmunkás 
átlagos  napi  keresetét.  De  már  ezt  a  munkabért  az  angol 
nagygazdaság  —  a  híres,  a  mezőgazdasági  technikában 
vezető  angol  nagybérlet  —  csak  úgy  tudja  fizetni,  hogy 
visszafejleszti  munkaerőszükségletét  és  jelentékenyen  alább- 
szállítja a  föld  termését. 

1  Krafft:   Betriebslehre.   Berlin,  Parey   1904.  67.   1. 

2  C.    F.    G.    Mastermann     and    W.    B.    Hodgson  :    To   colonise 
England.   London,   1906.   21.  1. 

3  Agricultural    Labourers    in     the    United    Kingdom.    Second 
Report.   London,    1905.   28 — 29.   1. 

Ügy  a  német,  mint  az  angol  városi  napszámos  legalább 
másfélszer  annyit  keres,  mint  ugyanezen  országok  mezei 
napszámosai  ;  ezenfölül  nagyobb  szabadságot,  önállóságot 
élvez  és  társadalmi  helyzete  nem  oly  alárendelt,  mint  amazé. 
Mindez  eléggé  megmagyarázza,  miért  tódulnak  a  mezőgazda- 
sági munkások  a  városba.  A  munkabérek  emelkedése  csak 
az  elvándorlás  utóhatása  gyanánt  jelentkezik  ;  erősebb 
elvándorlás  után  azt  tapasztalják  a  nagygazdák,  hogy  az 
eddig  szokásban  volt  munkabér  mellett  nem  tudnak  mun- 
kást kapni  és  munkáshiányról  panaszkodnak.  Az  elván- 
dorlás jelensége  jó  alkalmat  nyújt  nekik,  hogy  a  munkabér 
emelkedése  ellen  irányuló  panaszaikat  szemérmesen  a  munkás- 
hiány jelszava  alá  rejtsék.  Mert  világos,  hogy  munkás- 
hiány nem  léteznék,  ha  a  mezőgazdasági  munkás  akkora 
bért  kapna  és  olyan  egyéni  szabadságot  élvezne,  mint  a 
városi  bérmunkás.  A  munkáshiány,  melyről  a  nagybirtokos 
érdekkörök  panaszkodnak,  s  ami  ellen  állami  intézkedéseket 
követelnek :  nem  egyéb,  mint  olcsón  dolgozó  munkások  hiánya, 

—  olyan  munkások  hiánya,  kik  hajlandók  magukat  alá- 
vetni a  patriarchalisztikus  függésnek  és  gyámkodásnak. 
A  nagygazdák  visszatarthatnák  munkásaikat  az  elvándorlás- 
tól, ha  megadnák  nekik  azt  a  munkabért  és  azt  az  egyéni 
szabadságot,  melyet  a  városi  munkás  élvez.  De  egyik  sem 
áll  módjukban  ;  —  a  munkabér  emelése  ellen  a  földjáradék 
tiltakozik,  a  munkás  egyéni  szabadsága  ellen  pedig  a  nél- 
külözhetetlen patriarchalisztikus  szervezésmód.  S  így  a 
tápszerbőség  hatása  alatt  nincs  a  nagygazdának  egyéb 
választása,  mint  munkamegtakarítást  munkamegtakarításra 
halmozni,  a  váltógazdaságról  visszatérni  a  legelőváltó-gazda- 
ságra, sőt  erről  idővel  a  tiszta  legelőgazdaságra. 

így  tér  vissza  a  kapitalisztikus  nagygazdaság  a  táp- 
szerbőség hatása  alatt  egyre  alacsonyabb  és  alacsonyabb- 
rendű művelésmódokra.  Ott,  a  hol  az  ország  termőföldjének 
legnagyobb  részét  nagybirtokok  borítják  —  mint  Angliában  : 

—  ott  előáll  az  a  helyzet,  hogy  míg  az  ipari  termelés  mód- 
szerei egyre  tökéletesebbekké  válnak,  viszont  a  mezőgazda- 
ságban alacsony  rendű,  nomád  népfajok  termelőmódja 
hódít  teret.  Mert  a  nagygazdának,  illetőleg  a  nagybirtokos- 
nak,   ha    nem    akar    lemondani    földje    tiszta    hozadékáról, 

egészen  idáig  vissza  kell  fejlesztenie  a  termelőmódot.  Ez 
a  magatartás  alkalmas  arra,  hogy  mérsékelje  a  tápszer- 
bőséget és  korlátozza  a  társadalom  haladását.  A  szomorú 
jelenség  komikus  oldalát  a  nagybirtok  érdekeit  képviselő 
agrárius  írók  munkáiban  találjuk  föl,  kik  nem  szűnnek 
meg  azt  hangoztatni,  hogy  nem  a  legnagyobb  termelés, 
hanem  a  legnagyobb  »tiszta  jövedelem«  —  vagyis  munkátlan 
jövedelem,  vagyis  földjáradék  —  válik  a  köznek  leg- 
nagyobb javára.1  Thaer  Albrecht  a  XIX.  század  elején, 
mikor  a  munkabér  alacsony,  a  gabona  ára  pedig  emelkedő 
volt,  nem  jutott  összeütközésbe  az  adott  tényekkel,  mikor 
azt  mondta,  hogy  »nem  a  lehető  legnagyobb  termelés,  hanem 
a  legnagyobb  tiszta  jövedelem  alkotja  a  földművelés  célját, 
és  kell  is  hogy  alkossa,  a  közjóra  való  tekintettel  is«.  Abban 
az  időben  a  földjövedelem  minden  emelkedése  rendszerint 
a  földművelés  egy-egy  javításának,  az  intenzitás  egy-egy 
növelésének  következménye  volt.  De-  ma  egészen  más  a 
helyzet  ;  ma  Európa  legfejlettebb  országaiban  azon  vannak 
a  nagybirtokosok,  hogy  —  földjövedelmük  fönntartása  érde- 
kében —  legelővé  alakítsák  a  dúsan  termő  szántóföldeket. 
A  Thomas  Moore  idejebeli  angol  nagybirtokos  legalább 
juhokkal  népesítette  be  a  földet,  melyről  az  embereket 
elkergette  :  a  modern  angol  nagybirtokos  nemcsak  emberek- 
től népteleníti  el  a  földet,  de  még  a  rajta  élő  állatok  számát 
is  csökkenti,  és  teszi  ezt  a  földjövedelem  érdekében.  Aki 
ilyen  tényekkel  szemben  azt  állítja,  hogy  az  adott  viszonyok- 
hoz képest  lehető  legnagyobb  földjövedelem  nyerése  nem 
csupán  a  nagybirtokosnak  áll  érdekében,,  de  egyszersmind 
az  egész  társadalomnak  :  egy  fáradsággal  azt  is  mondhatná, 
hogy  minden  gazdálkodásmód  között  a  nomád  népeké  a 
legkülönb,  s  a  kultúrnépek  legfőbb  érdeke,  hogy  földjükön 
e    gazdálkodásmódot    minél    előbb    meghonosítsák. 


1  Dr.  Joseph  Szász  :  Die  Ungarische  Landwirtschaft  der  Gegen- 
wart,  mit  besonderer  Berüchtsichtigung  der  Extensitát  und  Intensitát 
Ihres  Betriebes.  Berlin,   1907.  82.  1. 

A  tápszerbőség  hatása  a  kisgazdaságra 

»Kisgazdaság«  kifejezés  alatt  következetesen  akkora 
gazdaságot  értünk,  amely  épen  elegendő  egy  földműves- 
család munkaerejének  befogadására  s  e  munkaerő  évi  béré- 
nek megtermésére.  Azon  kisbirtokterületet,  mely  egy  ilyen 
kisgazdaság  méreteinek  megfelel,  Hertz  nyomán  minimái- 
területnek  nevezzük.  E  fogalmakat  az  olvasó  emlékezetébe 
idézvén,  fölösleges  annak  hosszabb  kifejtésébe  bocsátkoz- 
nunk, hogy  a  kisgazda  számára,  ki  bérmunkásokat  csak 
kivételesen  alkalmaz,  a  munkabér  emelkedése,  mely  a  táp- 
szerbőséggel   jár,    semmi  közvetlen  veszteséget  nem  jelent. 

Más  kérdés,  milyen  viszonyban  áll  a  kisgazda  a  gabona- 
árakhoz. Igen  nagy  agrárpolitikai  fontossága  van  ennek 
a  kérdésnek,  amely  ép  ezért  már  sok  vitára,  sok  különböző 
vélemény   kereszteződésére  szolgáltatott   alkalmat. 

Már  a  nyolcvanas  években,  mikor  a  tengerentúli  gabona- 
verseny hatásaira  figyelni  kezdtek  :  észrevették,  hogy  a  kis- 
gazdaság sokkal  jobban  bírja  a  versenyt,  mint  a  nagygazda- 
ság. Ezt  azon  körülménynek  tudták  be,  hogy  a  kisgazda 
aránylag  kevesebb  gabonát  visz  a  piacra,  a  legkisebb  gaz- 
dák pedig  egész  gabonatermésüket  maguk  fogyasztják  el, 
sőt  mivel  állataik  takarmányozásához  árpára,  zabra,  kor- 
pára is  szükségük  van  :  fogyasztásuk  egy  részét  vásárlás 
útján   kénytelenek   fedezni. 

A  dolgot  különös  élénkséggel  vitatták  Németországban 
a  kilencvenes  években,  mikor  a  gabonavámok  emeléséről 
volt  szó.  Két  vélemény  állt  egymással  szemben.  A  porosz 
államtanács  egy  ízben  arra  az  álláspontra  helyezkedett, 
hogy  a  gabonaárak  emelése  csak  a  12  hektárnál  nagyobb 
gazdaságokat  érdekli,  mert  a  12  hektárnál  kisebb  gazda- 
ságok több  gabonát  kénytelenek  vásárolni,  mint  amennyit 
eladnak.  Kühn  hallei  tanár  viszont  azt  a  véleményt  hangoz- 
tatta, hogy  ez  az  állapot  csupán  a  két  hektárnál  kisebb  gaz- 
daságokban uralkodik,  ellenben  a  két  hektárnál  nagyobb 
kisgazdaságok  gabonatermése  már  meghaladja  a  fogyasztást. 

Kühn  felfogásához  csatlakozott  Stumpfe  Emil,1  aki 
részben   hivatalos,   részben   mezőgazdasági   társaságok   által 

1  Der  kleine  Grundbesitz  und  die  Getreidepreise.   Leipzig,  1897. 

Dániel:  Föld  és  társadalom.  16 

gyűjtött  adatokból  mutatta  ki,  hogy  a  német  viszonyok  között 
tényleg  már  2  hektárnál  kezdődik  az  a  parasztgazdaság, 
amely  piacra  vihető  gabonafölösleget  termel. 

Két  hektárnál  kisebb  birtokot  csak  törpebirtoknak 
lehet  tekintenünk,  a  kisbirtok  jóval  ezen  fölül  kezdődik. 
Nyilvánvaló  tehát,  hogy  a  kisgazdaság  a  piac  számára 
is  termel  gabonát,  sőt  alkalmas  körülmények  között  területé- 
hez viszonyítva  nem  is  kevesebbet,  mint  a  nagygazdaság. 
De  noha  ez  így  van  :  mégis  csupán  a  korlátoltság  fogadhatja 
el  azt  az  agrárius  álláspontot,  hogy  a  tápszerbőség,  mely  az 
alacsony  gabonaárakban  kifejezésre  jut,  tönkretenné  a  kis- 
gazdát. Ügy  a  tapasztalás,  mint  a  meggondolás  épen  az  ellen- 
kező következtetésre  vezet.  A  gabonaárak  hanyatlása  csak 
egyik  nyilvánulása  a  tápszerbőségnek  ;  van  ennek,  mint 
láttuk,  több  más  hatása  is,  melyek  egyikét  sem  szabad 
figyelmen  kívül  hagynunk,  ha  a  kisbirtok  és  a  gabonaárak 
viszonyát  föl  akarjuk  deríteni. 

Mindenekelőtt  :  a  tápszerbőség  olyan  kereseti  alkal- 
makat nyit  meg  a  kisgazda  számára,  melyek  már  magukban 
pótolják  a  hiányt,  melyet  a  gabonaár  hanyatlása  a  bevételek- 
ben támasztott.  Láttuk  már,  hogy  a  tápszerek  bősége  szük- 
ségképen fokozza  az  állati  termékek  és  általában  a  jobb 
minőségű  tápszerek  után  való  keresletet.  Ezek  terme- 
lését —  technikailag  —  szinte  korlátlanul  lehet  növelni 
egy  adott  országban.  A  kertek,  szőlők,  gyümölcsösök  csupán 
kis  részét  foglalják  el  bármely  ország  területének  ;  kiterjesz- 
tésüket csupán  a  szükséglet  korlátozza.  Állatot  pedig  akár 
tucatszámra  lehet  tartani  minden  egyes  hektáron,  föltéve, 
hogy   elegendő   takarmány  van   hozzá. 

Különösen  az  utóbbi  termelőág  az,  melyre  nézve  a  csök- 
kenő földhozadék  törvénye  érvénytelen.  Olyanforma  ez, 
mint  valami  iparág  :  nyersanyaga  a  takarmány.  Az  iparüzők 
jövedelme  annál  nagyobb,  minél  olcsóbb  a  nyersanyag  és 
minél  drágább  a  kész  gyártmány.  Az  állattenyésztő  kisgazda 
jövedelme  is  annál  nagyobb,  minél  jobb  ára  van  az  állati 
terméknek  és  minél  olcsóbb  a  takarmány  :  minél  nagyobb 
a    kettő    között    a    különbözet. 

Ám  a  takarmány  csak  úgy  lehet  olcsó,  ha  a  gabona 
is  olcsó.  Mert  ha  az  utóbbi  drága,  az  előbbi  pedig  olcsó,  akkor 

a  gazdák  inkább  lesznek  hajlandók  a  földjeiken  gabonát 
termelni,  mint  takarmányt  s  így  a  csekélyebb  kínálat  föl- 
emeli   a   takarmány    árát. 

Az  állati  termékek  azonban  csak  úgy  örvendhetnek  jó 
keresletnek,  ha  bőség  van  gabonában.  A  takarmány  és  az 
állati  termék  között  levő  árkülönbözet  tehát  annál  kisebb, 
minél  drágább  és  annál  nagyobb,    minél    olcsóbb  a  gabona 

ötven-hatvan  évvel  ezelőtt  a  világfogyasztás  kevés 
alkalmat  nyújtott  a  kisgazdának  arra,  hogy  rendszeres 
állattenyésztést  űzzön.  Az  állattartást  a  gazdák  »szükséges 
rossz «-nak  nevezték,  mert  drága  volt  a  takarmány,  míg  a 
tejet  és  húst  csak  rosszul  lehetett  értékesíteni.  Tulaj  don- 
képen inkább  csak  a  gabonatermelés  kedvéért  tartottak 
a  gazdák  haszonállatokat,  mert  trágya  nélkül  nem  lehetett 
a  gabonaterméseket  növelni.  S  így  a  haszonállattartás  nem 
közvetlen  jövedelemforrás  volt,  hanem  áldozat,  melyet  a 
gabonatermelés  érdekében  hoztak.  A  nagygazdának,  ki 
a  földjövedelemből  (mely  abban  az  időben  aránylag  magas 
volt)  elegendő  tőkét  gyűjthetett  :  megvolt  a  módja  a  kellő 
számú  állat  tartásához,  ellenben  a  kisgazda,  ki  egy  csekély 
minimálterületre  szorult  és  tőke  nélkül  szűkölködött,  nem 
volt  képes  erre  az  áldozatra. 

A  XIX.  század  további  folyamán  azonban  megváltozott 
a  gabona  és  a  hús  árviszonya,  a  takarmány  olcsóbb,  a  tej 
és  hús  viszonylag  drágább  lett  s  az  állattenyésztés  önma- 
gában  jövedelmező   termelőággá   alakult. 

Poroszországban   így  fejlődtek  az  árviszonyok  :  1 

1  font  ,   ,     .       ■ 

1  mázsa  marhahús  J  font  vaJ 

Időszak  rozs  ara  aramarka-  ara 

markában  ban  markában 

1820—30  4.34  0.23  O.54 

183I—4O  5.O3  0.2Ó  O.55 

184I — 50  6.I3  0.28  O.ÓO 

1851 — 60  8.02  0.35  0.73 

1861 — 70  7.73  0.43  0.89 

1871 — 80  8.IÓ  O.57  I.I2 

1881 — 90  7.60  0.58  I.IO 

1891 — 900  7.19  0.63  I.IO 

1  Esslen  i.   m.   80.   1. 

16* 

Ha  a  rozs  értékét  i-nek  vesszük,  ennek,  s  a  másik  két 
terméknek    árviszonya    a    következő    fejlődést    mutatja :  l 


Időszak 

Rozs  ára 

Hús  ára 

Vaj  ára 

l820 30 

I 

54 

II.7 

183I—4O 

I 

52 

IO.9 

184I—5O 

I 

4.6 

9-8 

185I—60 

I 

44 

9.2 

l86l — 70 

I 

5-6 

II-5 

187I—80 

I 

6-5 

13.2 

l88l—90 

I 

77 

14-3 

189I 9OO 

I 

8.2 

I5-65 

Tehát  1860-ig  a  rozs  árának  emelkedése  a  vaj  és  hús 
árának  relativ  hanyatlásával  járt  együtt.  Azóta  e  két  utóbbi 
termék  ára  a  rozséhoz  viszonyítva  állandóan  emelkedett. 
Az  itt  nyert  kép  alakulására  zavarólag  hat,  hogy  az  ötvenes- 
nyolcvanas évek  között  a  fejlődő  közlekedés,  s  a  szabad- 
kereskedelem közelebb  hozta  Poroszországot  Angliához,  úgy 
hogy  az  áralakulás,  mely  előbb  elszigeteltebben  ment  végbe, 
hirtelen  az  angol  piacok  közvetlen  hatása  alá  került.  Tisz- 
tább képet  nyerünk,  ha  maguknak  az  angol  piacoknak  ár- 
alakulásaira  irányítjuk  figyelmünket. 

Angliában  az  állati  és  a  növényi  eredetű  tápszerek 
átlagárai,  ha  ezeket  1867 — yy.  között  egyaránt  100-nak 
vesszük,  a  XIX.  század  folyamán  évtizedenként  a  következő- 
képen   alakulnak  : 


Évtized 

Növényi 
tápszerek 

Állati 
tápszerek 

l8l8—27 

IO9 

•        90 

1828—37 

95 

78 

1838—47 

102 

80 

1848-57 

95 

79 

1858—66 

91 

89 

1867 — 77 

100 

100 

1878—87 

79 

95 

1888—97 

62 

81 

1898 — 906 

62 

84 

Ugyanott. 

Amint  ebből  a  táblázatból  í  látszik :  azóta,  hogy 
Angliában  a  gabonavámokat  eltörölték,  az  állati  eredetű 
táplálék  ára  a  növényi  tápszerekéhez  viszonyítva  állandóan 
emelkedett.  Illetve  a  hetvenes  évek  óta  a  növényi  tápszer  ára 
hanyatlott  38%-kal  ;  hanyatlott  az  animális  tápszeré  is,  de 
sokkal   kevésbbé  :    csak    16%-kal. 

Ha  a  fenti  két  számoszlopot  egymásra  vonatkoztatjuk, 
úgy,  hogy  a  növényi  tápszerek  viszonyszámait  minden 
évtizedben  100-nak  vesszük  :  a  növényi  és  állati  eredetű 
élelmicikkek  árainak  egymáshoz  való  viszonyáról  a  fejlődés 
következő  képét  nyerjük  : 


Évtized 

Növényi 
tápszerek  ára 

Animális 
tápszerek  ára 

l8l8—27 

100 

83 

1828—37 

100 

82 

1838-47 

100 

78 

1848-57 

100 

83 

1858—66 

100 

98 

1867 — 77 

100 

100 

1878—87 

100 

120 

1888—97 

100 

131 

1898 — 906 

100 

135 

Az  összehasonlítás  nem  magukra  az  árakra,  hanem  a 
belőlük  levezetett  viszonyszámokra  vonatkozik  ugyan  :  de 
a  fejlődés  tendenciájának  megállapítására  ezek  is  elegendők. 

Tíz  kilogramm  takarmányszárazanyag  alkotja  egy  kilo- 
gramm hús  nyersanyagát.  Egy  kilogramm  hús  ára  minden 
bizonnyal  több,  mint  tíz  kilogramm  takarmányszáraz- 
anyagé, mert  ahhoz,  hogy  ez  utóbbiból  hús  legyen  :  istállót 
kell  építeni  és  gondozni  kell  az  állatot,  melynek  szervezete 

1  összeállítva  Sauerbeck  ártáblázataiból.  Journal  of  the  Royal 
Statistical  Society.  London,  1886.  592.  lap.  Ugyanaz,  London,  1907. 
107.   lap. 

A  fenti  viszonyszámok  nyolc  növényi  tápszer  (angol  és 
amerikai  búza,  liszt,  árpa,  zab,  tengeri,  burgonya,  rizs),  továbbá 
hét  animális  tápszer  (első-  és  másodrendű  marhahús,  első  és  másod- 
rendű ürühús,  sertéshús,  szalonna  és  vaj)  árjegyzéseiből  vannak 
összevonva. 

a  takarmányt  hússá  alakítja.  Kell  tehát,  hogy  a  hús  árá- 
ban ne  csupán  a  takarmány  ára  térüljön  meg,  hanem  ezen- 
felül az  istállóépítés  s  egyéb  befektetések  amortizációja, 
valamint  a  produktív  állatot  ápoló  munka  díja  is.  S  így  a 
takarmány  ára  és  a  belőle  produkált  hús  ára  között  külön- 
bözet van.  Nos,  az  előbb  összehasonlított  viszonyszámok- 
ból az  látszik,  hogy  az  animális  tápszerek  a  nyers  növényi 
tápszerekhez  viszonyítva  folyton  drágábbak  lesznek.  Tehát 
nagyobb  lesz  a  különbözet,  mellyel  a  hús  ára  nagyobb  azon 
takarmánynyersanyag  áránál,  amelyből  keletkezett.  E  külön- 
bözet növekedését  csak  a  munkabér  növekedésére  lehet 
visszavezetni ;  a  húsprodukció  egyéb  költségei  nem  let- 
tek nagyobbak  ;  ma  egy  istálló  építése  nem  drágább,  mint 
régebben,  sőt  a  hozzávaló  tőkét  még  olcsóbb  kamatlábra 
lehet  kapni. 

A  régi  kisgazda,  ha  egy  haszonállatot  beállított  az 
istállóba  :  az  eladott  hús  vagy  tej  árában  csak  a  régebbi 
idők  alacsony  munkabérét  élvezte.  Illetőleg  még  azt  sem, 
mert  a  gazdák  összessége,  trágyázás  céljára,  több  állatot 
tartott,  mint  amennyit  a  fogyasztók  vásárlóképessége  indo- 
kolt volna,  s  így  a  húst  és  tejet  termelési  áron  alul  volt  kény- 
telen eladni.  Ellenben  a  mai  kisgazdaság  animális  terméke 
olyan  áron  kél  el,  mely  kiadja  a  kisgazda  és  családja  mun- 
kájának rendes  piaci  bérét,  s  így  a  kisgazda  teljes  mérték- 
ben élvezi  a  munkabérek  emelkedő  irányzatát,  mely  a  táp- 
szerbőség hatása  alatt  beállott. 

De  ezenfelül,  abszolúte  növekedvén  az  animális  táp- 
szerek fogyasztása  :  az  átlagos  kisgazda  több  tehenet,  több 
sertést,  több  baromfit  tarthat,  mint  annakelőtte,  s  így  nem 
csupán  emelkedő  munkabért  élvez,  de  több  munkaalkalma 
is  nyílik,  mint  annakelőtte.  Annál  is  inkább,  mert  a  növekvő 
fogyasztás  azt  is  lehetővé  teszi  számára,  hogy  szőlőtőkéi- 
nek, gyümölcsfáinak  számát  szaporítsa  és  veteménykertjét 
nagyobbítsa,  vagy  akár  azt  is,  hogy  szántóföldjén  a  vetés- 
forgóba káposztát  és  egyéb  főzeléknemüeket  iktasson.  E  jobb 
minőségű  növényi  tápszerek  ára  is  az  emelkedő  munkabér 
szerint  alakul. 

Természetes,  hogy  hasonló  munkaigényes  növénykul- 
túráknak, valamint  a  marha-  és  baromfiállománynak  kitér- 

jesztése  nem  mehet  a  végtelenségig,  csak  addig,  ameddig  a 
fogyasztás  méretei  engedik.  És  bizonyos,  hogy  amennyiben 
a   kisbirtokos   gazdálkodásának   célja   az   elérhető   legmaga- 
sabb  földjáradék   volna  :   ezirányban     semmit   sem    nyerne 
a    munkaigényes    kultúrák    kiterjesztése    által.    Semmiféle 
munkaigényesebb    kultúra    nem    képes    arra,    hogy    a    föld 
birtokosának  tartósan  nagyobb  munkátlan  jövedelmet  szol- 
gáltasson,   mint    a   gabonatermelés.    Föltéve   például,    hogy 
adott    időben    a    szőlőmüvelés    vagy    a    cukorrépatermelés 
nagyobb    földjövedelmet    szolgáltat,    mint    a    gabonaterme- 
lés :  igen  sok  birtokos  arra  válik  hajlandóvá,  hogy  gabona- 
földeket   cukorrépaművelésre    használjon    vagy    szőlőkertté 
alakítson,  s  így  a  cukor-,  illetve  borpiacon  beálló  nagyobb 
kínálat  s  a  velejáró  árhanyatlás    csakhamar  lesülyeszti  az 
illető  müveléságak  földjáradékát  a  gabonaföldek  járadéká- 
nak színvonalára.   A  földjáradékot  a  gabonatermelés  hatá- 
rozza meg,   illetőleg  azon  növény  termelése,  melynek  gyü- 
mölcse   a    nép    általános    táplálékául    szolgál.    E    szabályt, 
mellyel    már    Smith    Ádám    tisztában    volt,    újabb    időben 
élénken  igazolja  a  cukorrépatermelés  rohamos  terjeszkedése, 
mely    aztán   e   müveiéság   tiszta    jövedelmét   tényleg   redu- 
kálja a  közönséges  gabonatermelés  járadékára.  Következő- 
leg az   átlagos   kapitalista  nagygazdára  nézve,   kinek   az   a 
célja,  hogy  minél  nagyobb  földjáradékot  hozzon  ki  egy  adott 
területből  :  meglehetősen  közömbös,  hogy  egy  adott  terület 
adott  változatlan  járadékát  munkaintenzívebb  vagy  munka- 
extenzivebb  kultúrákból  nyeri-e.  Nem  így  a  kisgazda,  kinek 
számára  nem  a  munkátlan  jövedelem,  hanem  a  munka  által 
való  megélhetés   alkotja   a  gazdálkodás   célját.   Őneki   nem 
közömbös,  vájjon  egy  adott  területen  —  habár  változatlan 
járadék   mellett   is   —   több   vagy   kevesebb   munkát   tud-e 
elhelyezni.   Ha  egy  kisgazdának  választania  kell  azon  két 
lehetőség    között,    hogy    munkaerejét    szőlő-,    gyümölcs-    és 
egyéb  munkaigényes  kultúrák  nagyobb  kiterjesztésével  három 
hektár   földben,   vagy   pedig   ezek   mellőzésével   hat   hektár 
földben  helyezze-e  el  —  föltéve,  hogy  i  hektár  föld  járadéka 
és  ára  mindkét  esetben  ugyanaz,  és  hogy  a  földet  ingyen 
nem  kaphatja  meg  :  —  jobb  lesz  őreá  nézve,  ha  az  első  módo- 
zatot választja,  mert  így  hat  hektár  föld  helyett  csak  három 

hektárt  kell  vásárolnia,  s  ezzel  mégis  épúgy  biztosítja  meg- 
élhetését, mint  a  másik  esetben. 

Amint  az  előbb  mondtuk  :  természetes,  hogy  a  munka- 
igényes állat-  és  növénykultúrák  kiterjesztése  az  átlagos 
kisgazdaságban  nem  mehet  a  végtelenségig.  Ha  termelé- 
sük és  kínálatuk  túlnő  a  szükségleten  :  áruk  annyira  lesü- 
lyedhet,  hogy  még  a  termelésükre  fordított  munka  rendes 
bérét  sem  adja  ki.  S  így  az  átlagos  kisgazdaságban  a  munka- 
bér szabja  meg  kiterjesztésüknek,  mint  minden  egyéb 
munkabefektetésnek  határát.  Bizonyos  azonban,  hogy  a 
tápszerbőség  hatása  alatt  nagyobb  lehet  a  kiterjedésük, 
mint  táplálékinséges  időszakokban.  S  az  átlagos  kisgazda, 
ha  a  kedvező  konjunktúrát  kihasználva,  kellő  súlyt  helyez 
rájuk  :  munkaerejét  aránylag  kicsiny  területen  helyezheti 
el  s  ami  a  fő,  emelkedő  munkabér  ellenében. 

Az  intenziv  állattenyésztésben  s  egyéb  munkaigényes 
termelőágakban  nincs  mit  tartani  a  tengerentúli  verseny- 
től, mert  tengeren  túl  még  magasabb  a  munkabér,  mint 
Európában. 


Az  erősebb  állattartás  azonban,  melyet  a  tápszerbő- 
ség a  kisparaszt  számára  lehetővé  tesz,  visszahat  magára  a 
gabonatermelésre  is.  Maga  a  bőségesebb  trágyázás  is  növeli 
a  terméshozamokat ;  de  még  egyéb  körülmények  is  hozzá- 
járulnak ehhez.  Az  állatok  táplálása  gumós  növényeket  és 
szálas  takarmányt  igényel,  melyeknek  területe  kiterjeszke- 
dik a  vetésforgóban  és  változatosabbá  teszi  ezt.  Már  nem 
igen  kell  gabonát  gabona  után  vetni :  a  kisgazdaság  müvelés- 
rendszere közelebb  jut  a  szigorú  váltógazdasághoz.  Észak- 
nyugat-Európa kisgazdái  káposztát  és  egyéb  kerti  vete- 
ményeket  is  művelnek  a  szántóföldön,  gabona  elővete- 
ménye  gyanánt.  A  tápszerbőség  hatása  alatt  a  cukorrépa- 
művelés is  átvonul  a  nagygazdaságból  a  kisgazdaságba, 
mert  az  előbbi  —  az  emelkedő  munkabérek  következté- 
ben —  mindegyre  kevésbbé  tud  vele  megbirkózni.  Stumpfe 
szerint :  l  .  .  .  »a  cukorrépatermeléssel  évtizedeken  át  .  .  .« 

1  Der   landw.    Gross-,     Mittel-   und    Kleinbetrieb.    229 — 30.  L 

».  .  .  túlnyomóan  nagygazdaságok  foglalkoztak  és  ezen  idő- 
szakban nagy  bevételeket  nyertek  belőle,  melyek  jelentékeny  fölényt 
biztosítottak  számukra  a  parasztüzemekkel  szemben.  Már  régóta 
kitűnt  azonban,  hogy  e  termelőágban  a  parasztüzem  tökéletesen 
megállja  helyét  és  már  biztosította  is  a  maga  számára  a  termelés 
jelentékeny  részét,  habár  a  nagyobb  rész  még  mindig  a  nagy- 
gazdaságoké. Ennek  okát  azonban  inkább  a  birtok-,  mint  az 
üzemi  viszonyokban  kell  keresni,  mert  a  cukorgyárak  nagy 
része  nagybirtokosok  tulajdonában  van  és  főleg  saját  répa- 
termésük feldolgozására  szolgál.  Különben  több  év  óta  sok 
helyen  lehet  észlelni,  hogy  a  magánkezekben  levő  és  ezidő- 
szerint  már  nem  nagyon  rentábilis  cukorgyárak  a  répaszállító 
kisgazdákat  részvényesekül  akarják  megnyerni.  A  cukorrépa- 
termelés tehát  már  nem  a  nagybirtok  privilégiuma,  sőt  inkább 
az  utóbbi  években  föllépett  munkáshiány  miatt  egyáltalán 
már  csak  orosz-lengyel  és  galiciai  vándormunkások  igénybe- 
vétele által  lehet  fönntartani.  Ha  akár  német,  akár  orosz  vagy 
osztrák  részről  megakasztanák  a  vándorlást,  e  rendszabály 
nagy  csapás  volna  a  nagygazdaság  répatermelésére  és  ennek 
lényeges  redukcióját  vonná  maga  után.« 

E  változások  azonban,  melyek  a  tápszerbőség  hatásai 
gyanánt  a  kisgazdaságban  megjelennek,  —  egyfelől  a  trágyá- 
zás javulása,  másfelől  kapáskultúráknak,  sőt  a  mélymüve- 
lést  igénylő  cukorrépának  a  vetésforgóban  való  térhódí- 
tása :  mindezen  változások  a  gabonatermelés  szempontjá- 
ból egyértelműek  a  termésszaporító  javításokkal.  S  így  a 
tápszerbőség  hatása  alatt  a  kisgazda  úgy  földjének  terüle- 
téhez, mint  munkaerejéhez  viszonyítva  nagyobb  gabona- 
mennyiséget termel,  mint  annakelőtte.  A  nagyobb  mennyi- 
ség bőségesen  visszaadja,  amit  az  ár  hanyatlása  elvett ;  a 
kisgazda,  ha  jól  kihasználja  a  tápszerbőség  nyújtotta  kon- 
junktúrákat, gabonáért  is  többet  vehet  be  —  az  alacsony 
árak  dacára,  —  mint  előbb,  a  magas  gabonaárak   korában. 

Míg  a  nagygazdaságot  arra  kényszerítik  a  tápszerbőség 
hatásai,  hogy  az  intenzív  váltó  gazdasággal  fölhagyjon  és  exten- 
zívebb művelésrendszerekre  térjen  vissza  :  ugyanezen  hatások 
a    modern    kisgazdát    egyenesen    rávezetik    a    váltógazdaságra. 

Amint  az  előadottakból  látszik  :  a  tápszerbőség  két- 
szeresen is  kárpótolja  a  kisgazdát  azon  hiányért,  melyet  a 
gabonaárak  hanyatlása  által  a  kisgazdaság  bevételeiben 
okozott.  Egyrészt  jövedelmessé  teszi  az  állattenyésztést,  s 
egyéb  munkaigényes  termelőágakat,  amivel  új  kereseti  alkal- 
makat nyit  meg  a  kisgazda  számára,  másrészt  ugyanezek- 
kel kapcsolatban  a  gabonatermelés  technikájának  javítá- 
sára vezet,  s  így  mennyiségben  adja  vissza  a  kisgazdának, 
amit  az  árban  elvett  tőle. 

De  nyer  a  kisgazda  még  egy  harmadik  előnyt  is  a  táp- 
szerbőség következtében.  A  tápszerbőség  földet  juttat  a  kis- 
gazdának. A  munkabér  emelkedése  a  kisgazdaság  minimái- 
területének  nagyobbodására  vezet. 

Nem  nehéz  megérteni,  hogy  magas  gabonaárak  és  ala- 
csony munkabérek  idején  a  kisgazdaság  minimált erülete 
jóval  kisebb,  mint  tápszerbőség  idején.  Ha  szűkös  a  táp- 
szerek produkciója  :  az  ipar  és  bányászat  nem  virágozha- 
tik  és  nem  terjeszkedhetik.  Következőleg  szó  sem  lehet 
arról,  hogy  a  mezőgazdasági  munkások  egy  része  a  városba 
vándoroljon  ;  a  mezőgazdasági  népességnek  a  mezőgazda- 
ságból kell  megélnie.  Például  Angliában  a  XIX.  század 
első  felében  minimális  volt  a"  mezőgazdasági  munkások 
elvándorlása ;  az  ipar  nagy  válságai,  melyek  a  városban 
pusztítottak,  a  falun  tartották  a  föld  népét.  Mivel  ebben 
az  időben  a  mezőgazdaság  technikája  nem  haladt  s  az  an- 
gol nép  élelmiterülete  nem  szélesedett  :  a  természetes  nép- 
szaporodás folyton  nehezebbé  tette  a  mezőgazdasági  munkás 
helyzetét,  mely  a  negyvenes  évek  táján  szinte  kétségbe- 
ejtő volt. 

Ilyen  viszonyokat  teremt  a '  falun  a  táplálékszükség. 
A  nagygazdaságra  nézve  kedvező  állapot  ez,  úgy  a  munka- 
szervezet, mint  a  földjáradék  szempontjából.  De  nem  ked- 
vező a  kisgazdaságra  nézve.  Mint  a  dolgozó  nép  bármely 
rétege  :  a  kisgazdanépesség  is  szaporodik  ;  minden  gene- 
ráció nagyobb  számú  az  előző  generációnál.  Hogy  az  újabb 
generáció  egy-egy  átlagos  szülöttének  ugyanakkora  földje 
legyen,  mint  apjának  volt  :  erre  (változatlan  termelő-tech- 
nikát föltételezve)  csak  két  lehetőség  van.  Vagy  az,  hogy  az 
új    generáció    összességben    nagyobb    földterülettel    rendel- 

kezzék,  mint  az  előző,  ami  csak  úgy  lehetséges,  hogy  a  kis- 
gazdaság, illetőleg  a  kisbirtok  teret  hódít  a  nagygazdaság, 
illetőleg  a  nagybirtok  rovására.  Ám  ez  ki  van  zárva  magas 
gabonaárak  s  alacsony  munkabérek  időszakában,  mely  a 
nagygazdaság  szervezetére  és  a  nagybirtok  járadékára  oly 
kedvező,  —  sőt  ilyen  helyzetben  épen  az  ellenkező,  t.  i.  a 
nagybirtoknak  a  kisbirtok  rovására  való  terjeszkedése  szo- 
kott bekövetkezni.  Tehát  csak  a  másik  lehetőség  marad  : 
az  új  generáció  azon  részének,  mely  a  régi  generációval 
szemben  szaporulatot  jelent,  el  kellene  vándorolnia  a  városba  ; 
akkor  aztán  a  falun  visszamaradottak  közül  egynek-egynek 
juthat  akkora  föld,  amekkora  az  apjának  volt.  Ámde  a 
városba  vándorolni  szintén  lehetetlen,  mert  az  ipar  válsá- 
gokkal küzd  és  nem  képes  a  terjeszkedésre.  Következőleg 
az  új  generáció  szaporulata  számára  nincs  más  kereseti 
alkalom,  mint  nyomorultan  díjazott  mezőgazdasági  bér- 
munka. Ilyen  körülmények  között  a  kisgazdanépesség  szapo- 
rulata meg  fog  maradni  a  kisgazdaságterületen,  mely  elapró- 
zódik, és  párhuzamosan  a  munkabérek  hanyatlásávalaz  átla- 
gos kisgazda  is  kisebb  és  kisebb  területen  kénytelen  megélni. 
Ennek  épen  fordítottja  történik  az  alacsony  gabona- 
árak és  emelkedő  munkabérek  korában.  A  kisgazdanépes- 
ség szaporulata  számára  nyitva  van  az  elvándorlás  lehető- 
sége, de  egyszersmind  mód  van  arra  is,  hogy  a  kisgazdasá- 
gok területének  összege  nagyobbodjék.  Egyrészt  nagyobbod- 
hatik  a  nagygazdaságok  rovására ;  —  mivel  a  tápszerbőség 
megtámadja,  a  nagygazdaság  munkaszervezetét,  s  a  föld- 
járadékot :  sok  nagybirtok  földarabolódik.  De  másrészt  a 
kisgazdaság  technikai  haladása,  melyet  nagyon  elősegít  a 
tápszerbőség,  már  magában  egyet  jelent  a  kisgazdaság 
területének  relatív  növekedésével,  mert  hiszen  valamely 
ország  kisgazdaságainak  összterületén  megfelelő  technikai 
javítások  alkalmazása  után  több  kisgazda  élhet  meg,  mint 
előzőleg,  e  javítások  nélkül.  Az  egyes  kisgazda  tehát  nem 
kénytelen  oly  csekély  területen  összeszorulni,  s  oly  erősen 
terméketlen  munkabefektetéseket  alkalmazni,  hogy  munka- 
erejét e  csekély  területen  elhelyezhesse  :  hanem  módjában 
áll,  hogy  aránylag  nagyobb  területen,  termékenyebb  módon 
és  eredményesebben  helyezze  el  munkaerejét. 

Magas  gabonaárak  és  alacsony  munkabérek  idején  a 
kisgazda  termékének  valamely  adott  egységéért  több  pénzt 
kap  ugyan,  de  viszont  munkájának  évi  összege  árán  keve- 
sebb egységet  termel,  mert  kisebb  minimálterülettel  ren- 
delkezik. Alacsony  gabonaárak  és  magas  munkabérek  ide- 
jén a  kisgazda  kevesebb  pénzt  kap  ugyan  valamely  adott 
termékegységért,  de  nagyobb  minimálterületen  termelvén, 
s  így  munkaerejét  a  csökkenő  hozadéktörvény  hatásának 
kedvezőbb  elkerülésével  helyezvén  el :  sokkal  több  egysé- 
get produkál  s  ezekért  összesen  nagyobb  pénzösszeget  kap 
(eltekintve  a  pénz  értékváltozásaitól),  mint  az  előző  eset- 
ben. Tápszerbőség,  alacsony  gabonaárak  időszakában  az 
átlagos  kisparaszt  összes  gazdasági  bevétele  jóval  nagyobb, 
mint  magas  gabonaárak  időszakában. 

E  nagyobb  bevétel  megfelel  a  tápszerbőséggel  járó 
magasabb  munkabérnek,  melyet  közvetlenül  a  föld  és  a 
tőke   nagyobb   bőségére   vezetünk   vissza. 

Minden  dolgozó  ember  exisztenciális  érdeke,  hogy  a 
társadalom  bővében  legyen  a  földnek  és  a  tőkének.  A  kis- 
gazda is  dolgozó  ember  és  mint  ilyen,  megérez  minden  gaz- 
dasági nyomást,  mely  a  dolgozó  osztályokra  súlyosodik  és 
minden  gazdasági  könnyebbülést,  mely  ezeknek  osztály- 
részül jut.  Ezt  tudva,  képtelennek  kell  találnunk  azon  állí- 
tást, hogy  a  magas  gabonaárak  emelő  hatással  volnának 
a  kisgazdaság  bevételeire.  Minden  bizonnyal  így  volna,  ha 
a  kisgazda  vál+ozatlanul  ugyanannyi  terményt  vinne  a 
piacra  a  magas,  mint  az  alacsony  gabonaárak  időszakában. 
De  ez  az  eset,  mint  láttuk,  korántsem  áll  fönn,  s  a  kisgazda 
megélhetésviszonyai  épen  magas  gabonaárak  idején  a  leg- 
rosszabbak. 

Az  előadottak  alapján  be  kell  látnunk,  hogy  a  tápszer- 
bőség, mely  a  nagygazdaságra  bomlasztó  hatással  van  : 
a  kisgazdaságot,  épen  ellenkezőleg,  fejleszti  és  fölvirágoz  tat  ja. 
Sőt  a  kisgazdaság  föllendülése  el  sem  képzelhető  máskép, 
mint  tápszerbőség  mellett.  Ki  van  zárva,  hogy  olyan  időben, 
midőn  a  társadalom  tápszerek  dolgában  szükséget  szenved, 
a  kisgazda  technikailag  kielégítő  gazdálkodást  folytathasson. 
Például  a  közönséges  szántáshoz  való  igáserő  kérdését  a  kis- 
gazda úgy  oldhatja  meg  legjobban,  ha  a  haszonállatot  egyesíti 

az  igásállattal,  amennyiben  teheneit,  növendékállatait 
használja  föl  mérsékelt  iga  vonásra.  De  ennek  az  a  föltétele, 
hogy  a  haszonállattartás  jövedelmező  legyen,  ami  ismét, 
mint  már  kimutattuk,  csak  tápszerbőség  állapotában  lehet- 
séges. 

Táplálékinség  időszakában  már  az  a  körülmény  is  elzárja 
a  kisgazda  elől  a  racionális  gazdálkodást,  hogy  jövedelme 
sokkal  csekélyebb,  semhogy  gazdasága  fölszerelésének  kellő 
karbantartására  és  fejlesztésére  telnék  belőle.  Istállót  sem 
építhet,  állatot  sem  tarthat  eleget  és  annál  kevésbbé,  mert 
ilyen  időkben  az  állattartás  nem  jövedelem,  hanem  költség. 
Szövetkezni  sem  képes  ;  a  szövetkezéshez  is  félrerakott 
fölöslegek  kellenek  ;  az  alámerüléssel  küzdő,  proletarizálódó 
kisgazda  nem  vásárolhat  szövetkezeti  üzletrészeket.  Az 
értékesítő  szövetkezetek  a  tej,  baromfi,  gyümölcs,  s  egyéb 
jobb  minőségű  tápszerek  értékesítéséből  indulnak  ki,  ámde 
táplálékszükség  idején  mindezen  terményeknek  csekély  a 
piacuk  és  aránylag  alacsony  az  áruk. 

Szóval,  ha  a  társadalom  bőségesen  rendelkezik  táp- 
szerekkel, akkor  a  nagygazdaság  visszafejlődik  és  a  kis- 
gazdaság föl  virágzik,  szövetkezeteivel  együtt,  —  ellenkező 
esetben  megfordítva. 

Kilátások  a  tápszerbőség  tartósságára  és  fokozódására 

Körülbelül  fél  századév  óta  észlelhetjük  a  világ- 
gazdaságban azt  az  irányzatot,  hogy  a  tápszerek  termelése 
állandóan  nyomon  követi  a  népszaporodást  és  az  igények 
emelkedését,  sőt  nemcsak  követi,  de  túl  is  haladja.  A  táp- 
szerek gyorsabban  szaporodnak,  mint  az  emberek,  s  ennek 
megfelelően  a  búza  ára,  mely  angol  piacokon  a  hatvanas 
évektől  a  nyolcvanas  évekig  54/7  shillingről  29/8  shillingre 
sűlyedt,  azóta  majdnem  állandóan  ezen  alacsony  színvonalon, 
28 — 30  shilling  körül  mozog.  Köznyelven  agrárválságnak 
szokás  nevezni  azt  az  állapotot,  mi  tudjuk  azonban,  hogy 
az  agrárválság  csak  a  nagygazdaság,  illetőleg  a  nagybirtok 
szempontjából  áll  fönn,  míg  a  kisgazdaság  termelőképessége 
éppen  e  »válság«  idején  tette  előre  a  legnagyobb  lépéseket. 

A  dolgozó  nép  —  és  a  kisgazda  is  beletartozik  e  foga- 

lomba  —  csak  örvendetesnek  találhatja  a  maga  szempont- 
jából, ha  a  társadalom  nem  szenved  szükséget  kenyér  dol- 
gában. Minden  egyes  jó  világtermés  javít  a  dolgozó  ember 
sorsán,  és  ezért  csak  sajnálni  való,  hogy  az  utolsó  három 
esztendőben  a  civilizált  világ  gabonatermelésének  összes 
eredménye  aránylag  kisebb  volt,  aminek  következtében 
a  gabona  ára  felszökött.  E  három  év  óta  észlelhető  szűkösebb 
állapot  több  íróból  azt  a  fölfogást  váltotta  ki,  hogy  a  tápszer- 
bőség kora  egyáltalán  elmulóban  van  és  hogy  rövidesen 
be  fog  köszönteni  az  állandóan  és  tartósan  magas  gabona- 
árak időszaka,  hasonló  ahhoz,  amely  a  XIX.  század  első 
felében  uralkodott. 

Ha  visszagondolunk  az  előzőkben  kifejtettekre  :  fölfog- 
hatjuk, mit  jelentene  a  magas  gabonaárak  egy  újabb  kor- 
szakának bekövetkezése.  A  múlt  század  első  felében,  a  magas 
gabonaárak  hatása  alatt,  gyakori  és  romboló  válságok  támad- 
ták meg  a  nagyipart  és  lehetetlenné  tették  az  ipari  termelés 
terjeszkedését.  A  lassanként  föllépő  tápszerbőség  ritkábbakká 
és  szelídebbekké  tette  az  ipari  válságokat,  emelte  a  munka- 
bért, szakszervezeti  és  szövetkezeti  mozgalmat  teremtett  ; 
gyöngítette  a  nagybirtokot,  talpraállította  a  kisbirtokot. 
Természetes  azonban,  hogy  amennyiben  újból  magas 
gabonaárak  lépnének  föl :  az  ipari  válságok  újból  gya- 
koriakká válnának  és  visszanyernék  romboló  karakterüket. 
Hiszen  most  legutóbb  elég  volt  két  gyöngébb  világaratás  és 
máris  éles  válság  mutatkozott  az  iparban,  mely  egyszersmind 
a  munkabérek  hanyatlását  vonta  maga  után.  Világos  tehát, 
hogy  amennyiben  ezidőszerint  a  tápszerhiány  egy  újabb 
korszaka  felé  haladunk  :  az  ipar  terjeszkedésének  meg- 
akadására s  a  munkabérek  hanyatlására  lehetünk  elkészülve. 
Ebben  az  esetben  meg  fog  akadni  a  mezőgazdasági  népesség 
elvándorlása.  A  nagygazdaság  magas  terményárak  mellett 
olcsón  dolgozó  munkásokkal  fog  rendelkezni,  s  egyszersmind 
meg  lesz  a  hatalma  hozzá,  hogy  ezekre  rákényszerítse  a 
maga  patriarchalisztikus  szervezésmódját.  Ellenben  a  kis- 
gazdaságnak —  már  ismert  okok  közvetítésével  —  hanyat- 
lás lenne  a  része.  A  hanyatlás  kiterjedne  a  kisgazdák  szövet- 
kezeteire, sőt  első  sorban  ezek  mennének  tönkre  az  ipari  vál- 
ságok  súlya   alatt.    És   hasonló   sors   várna   a   dolgozó   nép 

összes  gazdasági  szervezeteire.  Ügy  a  földművelés,  mint  az 
egész  társadalom  szervezetében  a  gazdasági  demokrácia 
visszaszorulása  és  az  oligarchikus  tendenciák  erősödése 
állna  elő. 

Milyen  lesz  a  huszadik  században  a  társadalmi  fejlődés 
iránya  ;  jó  vagy  rossz  idők  következnek-e  a  munkásra  és  a 
kisbirtokosra,  a  szakszervezetre  és  a  szövetkezetre  :  ez  attól 
függ,  fönnmarad-e  továbbra  is  az  olcsó  és  bőséges  gabona- 
termelés lehetősége  vagy  nem  ?  Megvan-e  a  természeti  és 
technikai  lehetősége  annak,  hogy  a  tápszerek,  mint  az  utolsó 
évtizedek  folyamán,  úgy  ezután  is  gyorsabban  szaporodja- 
nak, mint  az  emberek  ;  hogy  termelésük,  a  népszaporodás 
dacára,  továbbra  is  folyton  könnyebbé  és  könnyebbé  váljék,  ne 
pedig  nehezebbé  ?  Ezt  megállapítani  nagyon  érdekes  volna. 

Vannak  egyes  írók,  kik  azt  állítják,  hogy  az  alacsony 
gabonaárak  időszaka  máris  véget  ért  és  hogy  azon  magas 
gabonaárak,  melyek  az  1907.  és  1908.  évek  rossz,  illletőleg 
gyönge  világaratásai  után  fölléptek,  most  már  nem  kivétel, 
hanem  szabály  gyanánt  fognak  jelentkezni.  Ám  ez  csupán 
azon  esetben  lehetne  igaz,  ha  a  termelés  további  kiterjesz- 
tését természeti  körülmények  korlátoznák.  Mert  világos, 
hogy  amennyiben  ez  az  eset  nem  áll  fönn  :  a  magas  árak 
a  termelőket  a  gabonamüvelés  oly  hatalmas  kiterjesztésére 
fogják  ösztönözni,  hogy  a  kinálat  az  árakat  csakhamar 
visszasűlyeszti  a  régi  színvonalra.  Húsz  év  óta  kétszer  volt 
már  erre  példa.  1891-ben  a  búza  árjegyzése  az  angol  piacokon 
37,, —  shilling  volt  ;  1892-ben  már  lesűlyedt  30,3  shillingre, 
1893-ban  26,4  shillingre,  1894-ben  22, ,10  shillingre.  1897-ben 
újból  fölemelkedett  a  búza  ára  30,, 2  shillingre  és  1898-ban 
34,, —  shillingre.  Angol  és  amerikai  írók  Crookes-szsd,  a  híres 
természettudóssal  élükön,  az  olcsó  gabona  időszakának 
végét  jelezték,  de  már  a  következő  1899.  év  25, ,8  shillinges 
árjegyzése  megcáfolta  jövendöléseiket.1  Most  is  úgy  lesz, 
hacsak  nem  állnak  a  termelés  kiterjesztése  előtt  olyan  aka- 
dályok, melyek  a  jelen  korban  szokott  normális  alacsony 
árak   fönnmaradását   lehetetlenné    teszik. 


1  V.  ö.  Max  Schippel :   Dauernder  Umschwung  auf  dem  Getreide- 
weltmarkt?    Socialistische  Monatshefte,    1908.  16.  Heft,  979 — 87.  1. 

Természetes,  hogy  amennyiben  ezidőszerint  fogytán 
volnának  azon  tengerentúli  vadon  földterületek,  az  ú.  n: 
szűzföldek,  melyek  eddig  a  termelés  könnyű  kiterjesztését 
tették  lehetővé  :  akkor  a  gabonatermelést  csak  a  már  eddig 
megművelt  területeken  lehetne  fokozni,  technikai  javítások 
alkalmazásával,  a  haladó  intenzitás  útján.  Ami  csak  egy 
bizonyos  határig  volna  lehetséges,  melyen  túl  —  hacsak 
időközben  valamely  új  és  nagyjelentőségű  agronómiai  föl- 
fedezés e  határt  messzebb  nem  tolná  —  csak  a  mainál  nagyobb 
termelőköltségek  árán  lehetne  a  gabonamennyiségeket 
tovább  szaporítani,  úgy  hogy  a  kulturemberiség  további 
szaporodása  és  a  szükséglet  növekedése  szükségszerűen  a 
gabonaárak  tartós  emelkedésére  vezetne.  Hogy  az  árak 
tartósan  emelkedjenek  :  ahhoz  a  termelés  lehetőségeinek 
ilyen,  a  népszaporodással  kapcsolatos  összeszorulása  volna 
szükséges.  Csakhogy  ettől  az  állapottól  ezidőszerint  nagyon 
távol  vagyunk,  s  a  kulturemberiség  szaporodására,  vala- 
mint igényei  fejlesztésére  bőséges  tér  nyílik,  anélkül,  hogy 
a  megkívánt  gabonaszaporulatokat  a  mainál  magasabb 
költségek   árán   kellene  termelni. 

Sokan  azok  közül,  kik  a  régi  magas  gabonaárak  vissza- 
térését várják,  arra  alapítják  számításukat,  hogy  a  legfőbb 
gabonatermelő  országban,  az  Egyesült-Államokban  elfogyott 
a  tulajdonjogilag  el  nem  foglalt  terület  s  ezzel  kapcsolatban 
a  föld  ára  emelkedőben  van,  ami  korlátozza  a  termelés 
kiterjesztését,  míg  a  többi  területek,  melyek  a  gabonater- 
melés szempontjából  számításba  jöhetnek,  részint  rossz 
földpolitikájuk,  részint  mostoha  természeti  viszonyaik  miatt 
nem  juthatnak  nagyobb  jelentőségre. 

Hát   lássuk,   mi   igaz   ebből. 

Az  Egyesült-Államokban  tényleg  emelkedik  a  föld  ára, 
sőt  az  utolsó  öt  esztendő  óta  szédületesen  emelkedik,  és 
már-már  európai  színvonalat  ér  el.  Már  1900-ban  30 — 40 
dollárt  kellett  egy  acre  földért  fizetni  az  Unió  keleti  államai- 
ban,1 mely  a  mi  mértékeinkre  átszámítva,  kataszteri  holdan- 
ként 200 — 250  koronának  felel  meg.  1900  óta  azonban  sokkal 

1  Twelfth  Census  of  the  United  States,  taken  in  the  year  1900. 
Washington,  1902.  Volume  V.  697.  1. 

jelentékenyebb  a  föld  árának  emelkedése,  mint  előzőleg  volt, 
és  vannak  az  Uniónak  államai,  melyekben  az  utolsó  öt  év 
folyamán  47% -kai  lett  drágább  a  föld.1 

Mi  következik  azonban  a  föld  e  folytonos  drágulásából  ? 
Az,  hogy  most  már  az  Egyesült-Államokban  lassúbb  lesz 
a  gabonatermelés  kiterjesztése  ?  Épen  ellenkezőleg  !  Epén 
azért,  mert  többet  kénytelen  a  földért  fizetni  :  a  gazda  egy- 
szersmind a  föld  jobb  kihasználására  kényszerül,  hogy  a  föld 
ára,  illetőleg  ennek  kamata  minél  nagyobb  számú  termék- 
egység között  oszoljék  meg.  Ellenkező  magatartással  a 
gazda  tönkretenné  magát.  Tehát  az  amerikai  gazdák  fel 
fognak  hagyni  a  jelenleg  dívó,  a  munkamegtakarításban 
fejlett,  de  a  termésszaporításban  elmaradt  gazdálkodás- 
rendszerükkel, hogy  magasabbrendű,  tudományos  mód- 
szerű gazdálkodásra  adják  magukat.  Az  amerikaiak  tisztában 
vannak  vele,  hogy  a  gazdálkodás  ilyen  irányú  átalakulása 
már  a  legközelebbi  jövő  kérdése.  Taylor,  amerikai  író,  azt 
írja  a  mezőgazdaság  küszöbön  álló  átalakulásáról :  2 

»  .  .  .  csupán  a  már  most  művelés  alatt  levő  területek 
intenzivebb  fölhasználásától  is  a  mezőgazdasági  produkció 
igen  nagy  növekedését  várhatjuk.  Az  amerikai  parasztok 
már  fölismerik  az  intenzivebb  gazdálkodás  szükségét  és 
nagyobb  figyelmet  fordítanak  a  tudományos  gazdálkodásra. 
Mindenütt  mutatkozik  és  folyton  fokozódik  az  érdeklődés 
a  kísérleti  állomások  és  a  washingtoni  földművelésügyi 
minisztérium  által  kijelölt  és  megállapított  elvek  és  eredmé- 
nyek iránt,  amelyeket  a  parasztok  most  már  gyakorlati  alkal- 
mazásba vesznek.  Ennek  következtében  gyorsan  javul 
a  mezőgazdaság  helyzete  ;  helyesebb  növénytermelést  s  ész- 
szerűbb állattenyésztést  lehet  tapasztalni  az  ország  minden 
részében. « 

Szóval,  az  Egyesült-Államok  földművelése  történelmi 
fordulópontra  jutott.  Ügy  látszik,  hogy  az  extenzív  rabló- 
gazdaság már  a  legközelebbi  jövőben  helyet  ad  az  okszerű 
vetésváltásnak  és  a  rendszeres   trágyázásnak.   Mivel  pedig 

1  Dr.  H.  C.  Taylor-Madison,  a  Halle-féle  gyűjteményben.  (Die 
Weltwirtschaft,   Leipzig,    1906.   III.   rész,    51.   lap.) 

2  Ugyanott,  51.  lap. 

Dániel:  Föld  és  társadalom.  17 

Amerikában  nincsenek  hagyományok  és  a  kisgazdanépesség 
értelmisége  is  magasabb  :  a  termeléstechnikának  ezen  forra- 
dalmi átalakulása  is  előreláthatólag  amerikai  gyorsasággal 
fog  végbemenni.  Hatása  pedig  előreláthatólag  20 — 40%-kal, 
sőt  talán  még  többel  fogja  növelni  1  acre  gabonatermését, 
anélkül,  hogy  1  métermázsa  gabona  termelésköltsége  emel- 
kednék. 

Pedig  a  termelés  ezen  új  lehetőségén  felül  számításba 
kell  venni  az  Egyesült-Államok  földjének  azon  területeit 
is,  melyek  még  nem  kerültek  müvelés  alá  ;  s  az  ilyen  terü- 
letek még  korántsem  fogytak  el.  1900-ban  a  cenzus  szerint 
a  farmok  területének  csak  40/3%-a  volt  feltörve.  Minden 
bizonnyal  van  ott  még  ma  is  sok  jó  föld,  amelyet  csak  éppen 
fel  kell  törni,  hogy  a  termelés  megindulhasson  rajta.  Vannak 
továbbá  nagy  területek,  melyek  ma  nincsenek  művelhető 
állapotban,  de  bizonyos  intézkedésekkel  minden  különös 
nehézség  nélkül  ilyen  állapotba  hozhatók.  Vannak  mocsaras 
földek,  melyeket  őserejük  egész  gazdagságával  a  kultúra 
szolgálatába  lehet  állítani,  egyszerű  lecsapolás  útján.  Az 
egész  Unióban  körülbelül  50  millió,  sőt  némelyek  szerint 
70  millió  acre  ilyen  föld  van,  melyre  mindeddig  semmi 
figyelmet  nem  fordítottak,  noha  a  lecsapolás  költségei  sok 
helyütt  nem  tesznek  ki  többet,  mint  másfél  dollárt  acre- 
enként.  Csatornázással,  öntözéssel  is  sok  földet  lehet  ter- 
mővé tenni  az  Unió  nyugati  vidékein,  hol  a  száraz  puszta- 
ságoknak se  hossza,  se  vége  ;  szakemberek  50  millió  acre-re 
becsülik  azon  területet,  melyet  nagyobb  nehézségek  nélkül 
lehet  öntözésre  berendezni.1  Pár  év  óta  élénk  tevékenység 
folyik  azirányban,  hogy  ez  az  eddig  figyelembe  nem  vett 
100 — 120  millió  acre  őserejű  föld  termővé  tétessék  ;  újabban 
maga  a  kormány  vette  kezébe  az  ügyet.  Egyelőre  kétszáz- 
millió dollár  van  előirányozva  öntözőcsatornák  építésére ; 
az  öntözésre  készen  álló  földet  a  kormány  kis  parcellákban 
adja  el  olyan  módon,  amely  a  földspekulációt  kizárja. 

Azonban  nem  csupán  csatornázással  harcolnak  az 
amerikaiak    az    országuk    nyugati    felében    uralkodó    száraz 

1  Taylor-Madison  idézett  dolgozata,    51 — 52.  1.    Továbbá  Zeit- 
schriít  für  Socialwissenschaft,  1907.  Heft  IX.  572.  1. 

éghajlat  ellen,  de  harcolnak  ellene  a  modern  tudomány  összes 
fegyvereivel.  Amerikai  agronómusok  évek  sora  óta  szorgal- 
masan kutatják,  miféle  módon  lehetne  aránylag  csekély 
légköri  csapadék  mellett  is  intenzív  földművelést  folytatni. 
Munkájuk  már  eddig  teljes  sikerrel  járt.  Fölfedezték,  rész- 
ben pedig  kitenyésztették  a  kultúrnövények  több  olyan 
faj  változatát,  mely  száraz  éghajlat  alatt  is  szépen  díszlik  ; 
létrehoztak  továbbá  új  talajművelő  eljárásokat,  melyek 
a  földet  nedvességkonzerváló  állapotba  hozzák  ;  ezen  eljá- 
rások közül  legtökéletesebb  és  legismertebb  a  Campbell- 
féle  talajművelés,  mellyel  e  munka  II.  fejezetében  már 
foglalkoztunk.  Ezek  az  új  növényféleségek  és  talaj  előkészítő 
eljárások  művelhetővé  teszik  a  száraz  nyugati  vidék  azon 
nagyobb  részét,  melynek  már  nem  jut  a  folyók  termékenyítő 
vízéből.  Sőt  nem  csupán  Amerikára  nézve  fontosak  az 
agronómia  ezen  új  vívmányai,  de  a  földművelés  mérhetetlen 
lehetőségeit  nyitják  meg  az  egész  földgömbön.  Kelet- 
európában, Közép-  és  Nyugatázsiában,  Észak-  és  Dél- 
afrikában, Ausztráliában  :  mindenütt  vannak  steppeszerű 
területek,  még  pedig  óriási  nagyok,  melyek  eddig  haszna- 
vehetetlenek voltak,  s  amelyek  most  hirtelen  a  művelhető 
földek    sorába    kerültek. 

De  ettől  eltekintve  :  magában  az  észa.kamerikai  Unió- 
ban az  olcsó  gabonatermelés  számára  még  rendkívül  nagy 
lehetőségek  állnak  nyitva.  Ha  csupán  az  Egyesült-Államo- 
kat vesszük  tekintetbe:  már  akkor  is  teljesen  igazolatla- 
noknak kell  látnunk  azon  jövendőléseket,  melyek  az  ala- 
csony gabonaár  és  az  emelkedő  munkabér  korszakának 
közeli  végét  hangoztatják.  Pedig  az  Unió  csak  egy  kisebb 
részét  alkotja  azon  mérsékelt  éghajlatú  területek  összessé- 
gének, melyek  a  terjeszkedő  földművelés  számára  nyitva 
állanak. 

Az  Egyesült-Államok  északi  szomszédját,  Kanadát  csak 
nemrégiben  zordon  és  fagyos,  telepedésre,  földművelésre 
alkalmatlan  országnak  hitték.  A  telepedés  gyakorlati  ered- 
ményei megmutatták,  hogy  ez  az  ítélet  elhamarkodott  volt. 
Az  országnak  számos  olyan  nagykiterjedésű  vidéke  van, 
amelynek  földje  jó,  s  éghajlata  elég  szelíd  ahhoz,  hogy  a 
búza  megérjék.   Különben  itt  is  azt  tapasztalják,  amit  az 

17* 


260 

északeurópaiak  a  középkorban  :  az  erdők  kiirtása  szelí- 
debbé teszi  az  éghajlatot.  Dr.  Hucho  chicagói  német  kon- 
zul szerint  1  Kanadának  földmüvelésre  alkalmas  területét 
a  szakemberek  ioo — 150  millió  hektárra  becsülik  ;  oly  terü- 
let, amely  Magyarország  termőföldjének  hatszorosával-nyolc- 
szorosával  ér  föl.  Eddig  30 — 34  millió  hektár  föld  van  tulaj- 
donba véve  s  ebből  is  csak  9  millió  hektár  van  müvelés 
alatt.  De  úgy  a  kormány,  mint  az  összes  gazdasági  ténye- 
zők erőteljesen  dolgoznak  azon,  hogy  a  földművelést  minél 
gyorsabban  kiterjesszék,  s  a  viszonyok  e  tekintetben  nagy 
reményekre  nyújtanak  alapot.  A  kanadai  gazdának  nem 
lesz  sok  vesződsége  azzal,  hogy  a  sajátos  viszonyoknak 
megfelelő  gazdálkodásmódot  kifejlessze,  s  a  megfelelő  állat- 
és  növényfajtákat  kitenyéssze  :  mert  Kanada  az  ő  termé- 
szeti és  társadalmi  viszonyaira  nézve  elég  közel  áll  az  Egye- 
sült-Államokhoz, hol  e  módszereket  és  tény  észfajtákat  már 
nagyjából  kifejlesztették.  De  a  természet  is  sokban  meg- 
könnyíti az  ember  munkáját,  főleg  a  közlekedés  terén. 
Hatalmas  tó-  és  folyórendszer  köti  össze  az  ország  külön- 
böző részeit,  s  a  Hudson-öböl,  amint  ez  nemrég  kitűnt, 
szintén  nem  alkalmatlan  a  rendszeres  közlekedésre ;  ma 
már  rendes  hajójáratok  vannak  rajta.  Az  ország  vízesései- 
ben sok  millió  nyers  lóerő  van  fölhalmozva,  s  a  föld  alatt 
gazdag  kőszén-,  petróleumtelepek,  s  egyéb  ásványi  kincsek 
rejlenek. 

A  bevándorlás  föltétele  :  a  vasútépítés  gyors  tempóban 
megy  előre,  hasonlóképen  maga  a  bevándorlás  is,  mely  már 
1906-ban  minden  várakozást  fölülmúlt.  Állítólag  már  a 
mai  extenzív  technikájú  földművelés  alapján  is  hatvan, 
sőt  százmillió  embert  képes  az  ország  befogadni. 

Hogy  ezen  ország  mily  óriási  búzamennyiségeket  dob- 
hat még  a  világpiacra  az  ő  száz,  sőt  százötvenmillió  hektár 
termőterületéről :  erről  fogalmat  nyerhetünk  abból,  hogy 
Argentína  az  ő  hatmillió  hektárról  aratott  búzakészletei- 
vel ma  a  második  helyet  foglalja  el  a  világpiacon.  Egyéb- 
iránt  a   La   Plata   államokban   —   Bolívia  és   Brazília   déli 

1  Die  landwirtschaftlichen  Verháltnisse  Kanadas.  Mitteilungen 
der  Deutschen  Landw.-Gesellschaft.  Berlin,  1907.  7..  12..  21.  és  30.  sz. 

részét  is  ideszámítva  —  Kanadáénál  jóval  nagyobb,  körül- 
belül kétszázmillió  hektárra  menő  gabonatermelésre  alkal- 
mas terület  van,  melynek  még  csak  egy  elenyészően  cse- 
kély része  van  feltörve. 

Igaz  ugyan,  hogy  Argentínában  a  kormányzat  haszon- 
talan és  korrumpált,  latifundiális  földpolitikája  meglassítja 
a  betelepülést,  s  ezért  a  bevándorlók  egyelőre  inkább  a 
szomszédos  államokat  keresik  föl.  Ki  van  zárva  azonban, 
hogy  ezt  a  földdarabot,  ha  egyszer  a  világgazdaságnak  szük- 
sége lesz  rá,  ha  vasutak  hálózzák  be  és  az  értékesítés  köny- 
nyüvé  válik  :  a  rossz  birtokeloszlás  visszatarthassa  a  meg- 
műveléstől. A  gazdasági  törvények  erősebbek  a  jogintéz- 
ményeknél. 

Három  másik,  óriási,  mérsékelt  éghajlatú  terület  : 
Dél-Afrika,  Ausztrália,  valamint  a  perzsa-turáni  steppevidék 
egyelőre  csak  kis  részében  alkalmas  a  földművelésre,  csak 
ott,  ahol  az  éghajlat  nedvesebb,  vagy  ahol  az  öntözés  lehet- 
séges. De  itt  is  —  mint  említve  volt  —  nagy  területeket 
fog  megnyitni  a  »dryfarming«,  az  új  amerikai  eljárás,  mely- 
lyel  Dél-Afrikában  és  Ausztráliában  már  most  nagyszabású 
kísérletek    folynak. 

Az  ázsiai  Törökország  klímája  általában  alkalmas  a 
gabonatermelésre,  keleti  szárazabb  részét  pedig,  az  ősi 
Assyriát  és  Babylont,  mely  régente  öntözött  terület  volt, 
aránylag  csekély  költséggel  újra  be  lehet  rendezni  öntözésre. 
Itt  is  nagy  gabonatermelésre  alkalmas  területek  hevernek 
használatlanul.  E  vidék  gazdasági  föltárása  csak  rövid  idő 
kérdése,  erre  engednek  következtetni  úgy  az  európai  tőke 
vasútépítő  törekvései,  mint  a  közelmúlt  politikai  események. 

Egy  harmadik  nagy  ázsiai  terület  :  Szibéria,  eddigelé 
csak  bőrt,  gyapjút,  vajat  és  tojást  vitt  a  világpiacra,  mert 
a  hosszadalmas  szárazföldi  szállítás  csak  súlyukhoz  képest 
aránylag  nagy  értékű  árúk  kivitelét  engedte  meg.  Ügy 
látszik  azonban,  legyőzhetetlen  természeti  akadályai  nin- 
csenek annak,  hogy  a  szibériai  gabona  viziúton  juthasson 
el  az  angol  piacokra.  Európa  északi  partjai  mellett  nyáron 
több  hónapon  át  jégtől  szabad  tenger  húzódik  egészen  az 
Ob-folyam  torkolatáig.  Ezidőszerint  már  szállítóhajók  is 
kezdik    használni    ezt    az    útvonalat.    A   szibériai    folyamok 

alakja  olyan,  hogy  néhány  nem  nagyon  hosszú  csatorna 
segítségével  egységes  viziúthálózattá  lehetne  őket  egybe- 
kapcsolni. Föltéve  azonban,  hogy  a  természeti  akadályokat 
nem  is  lehetne  legyőzni  és  Szibéria  nem  válhatnék  gabona- 
exportáló területté  :  még  ez  esetben  is  alkalmas  legalább 
arra,  hogy  mint  települő-terület  az  orosz  nép  szaporulatait 
fölvegye,  ami  aztán  Oroszországban  old  föl  gabonatömege- 
ket, melyek  kivitelre  kerülhetnek. 

Ami  magát  Oroszországot  illeti  :  elterjedt  vélemény, 
hogy  azon  esetben,  ha  a  folyamatban  lévő  forradalom  győ- 
zedelmeskedik, megszűnik  az  orosz  gabonakivitel.  A  tény- 
állás azonban  a  következő  :  akár  győz  politikailag  az  orosz 
forradalom,  akár  nem,  a  földmüvelés  mai  kezdetleges,  a 
talajt  nyomorult  munkaeszközökkel  kirabló  rendszerének 
meg  kell  szűnnie  és  valamely  javított,  intenzivebb  gazdál- 
kodásnak kell  Oroszországban  teret  hódítania.  Mert  a  föld 
ezidőszerint  ki  van  rabolva  és  ha  a  gazdák  nem  fognak 
rendszeres  trágyázást  és  vetésváltást  alkalmazni :  még  a 
mai  nyomorult  termésátlagok  is  sülyedni  fognak,  sőt  helyen- 
ként már  sülyedtek  is.  Viszont  azonban,  ha  a  gazdálkodás 
rendszere  átalakul  —  aminek  szükségszerűen  be  kell  követ- 
keznie, —  akkor  a  termésátlagok  jelentékenyen  emelkedni 
fognak,  s  akkor  a  gabonakivitel  is  okvetlenül  emelkedik. 
Ballod  szerint  1  a  javított  rendszerű  gazdálkodás  Twer  és 
Moszkva  kormányzóságokban  máris  terjed  a  kisgazdák 
között.  Lehet  ugyan,  hogy  a  forradalom  esetleges  győzelme 
a  gabonakivitel  ideiglenes  csökkenését  vonja  maga  után, 
de  ezt  a  hanyatlást  szükségszerűen  annál  hatalmasabb  föl- 
lendülés fogja  követni. 

A  gabonatermelés  hasonló  föllendülését  lehet  várni  a 
közel  jövőben  Magyarországon  és  Romániában  is,  hol  a 
talaj  szintén  kimerülőben  van  és  a  viszonyok  parancsoló 
erővel  követelik  a  földművelés  technikai  átalakulását. 

Tehát  több  oldalról  is  kilátás  van  arra,  hogy  a  leg- 
közelebbi jövőben  a  gabonatermelés  erős  föllendülése  fog 
bekövetkezni.    Talán    a    legközelebbi    esztendő    meg    fogja 


1  Halle :  Die  Weltwirtschaft.    Berlin — Leipzig,  1906.  III.  rész. 
Dr.  C.  Ballod:  Russland. 

hozni  a  teljes  csalódást  azok  számára,  kik  a  legutóbbi  három 
esztendő    magas    gabonaárainak    tartósságára   számítanak.1 

De  későbbi  időkre  vonatkozólag  sem  lehet  ilyesmire 
számítani.  A  termelők  mindig  azon  természeti  és  technikai 
föltételek  közé  törekszenek,  amelyek  a  legkönnyebb,  leg- 
olcsóbb termelést  teszik  lehetővé.  A  gazdasági  élet  mai 
élénksége  és  a  közlekedőeszközök  mai  fejlettsége  mellett 
el  sem  képzelhető,  hogy  a  világpiacon  a  gabona  ára  a  mai 
normális  átlagáraknál  magasabb  legyen  mindaddig,  míg  a 
földgömb  valamely  vidékén  a  terméseknek  olcsó  eszközök- 
kel való  szaporítása  lehetséges.  És  a  termelés  kiterjesztésé- 
nek lehetőségei  még  óriási  nagyok.  Ezidőszerint  a  mérsé- 
kelt égöv  művelhető  földjeinek  még  csak  egy  kis  része  van 
föltörve.  Settegast  szerint  2  Oroszország  szibériai  mezőségei, 
a  La  Plata-államok  síkságai,  a  Misisippi  savanne-jai, 
Texas  prairiejei,  s  a  többi  ezekhez  hasonló,  a  legelőgazda- 
ságnak alávetett  lapályok  körülbelül  780.000  □  mértföldet 
foglalnak  el ;  hozzávéve  a  legelőgazdaságra  utalt  hegyi 
vidékek  kétharmadát  860.000  □  mértfölddel,  a  legelő- 
gazdaság által  elfoglalt  területet  1,640.000  □  mértföldre 
lehet  becsülni,  míg  a  többi  gazdaságfajták  területe  alig 
terjed  120.000  □  mértföldre.  Settegast  ezen  számítása  a 
hetvenes  évekből  ered  ;  azóta  a  szántóföld  területe  minden 
bizonnyal  jelentékenyen  növekedett.  A  fenti  számok  mégis 
fogalmat  nyújthatnak  arról,  milyen  viszony  áll  fönn  a 
müveit  és  a  még  művelés  alá  vehető  mérsékelt  éghajlatú 
földterületek  között. 

Emellett  a  jelenleg  már  müvelés  alatt  álló  földterület 
legnagyobb  részén  még  jelentékeny  mértékben  lehet  a 
gabonatermelést  növelni,  anélkül,  hogy  a  szaporulat  egy- 
egy  métermázsájának  a  mai  normális  gabonaárnál  többe 
kellene  kerülnie.  A  civilizált  világ  egészében  a  gazdaságok- 
nak csupán  egy  csekély  része  használja  ki  azon  összes  tech- 
nikai javításokat,  melyek  földje  minőségéhez  és  az  értéke- 
sítés viszonyaihoz  képest  indokolva  volnának  ;  főleg  Kelet- 


1  E  sorok  leírása  óta  a  gabona    árhanyatlása  már  be  is  állott. 

2  Die  Landwirtschaft  und  ihr  Betrieb.    Breslau,  1877.  II.  kötet, 
65.  lap.  Idézve  Hensch  mezőgazdasági  üzemtanában. 

és  Déleurópában  találjuk  ezt  az  állapotot,  amelynek  oka 
abban  rejlik,  hogy  e  vidékeken  sok  a  latifundium  és  alacsony 
a  kisgazdanépesség  szellemi  kultúrája.  A  latifundiumnak 
nincs  szüksége  a  haladó  belterjességre,  a  kisgazdáknak  pedig 
nincs  meg  a  hozzávaló  szakértelmük.  Egyébiránt  a  kultúrá- 
ban előrehaladottabb  európai  országokban  is  sok  gazdasági 
és  egyéb  hagyomány  hátráltatja  a  modern  agrártechnika 
vivmányainak  kellő  alkalmazását  és  teljes  kihasználását. 
Ám  ezek  a  bajok  már  természetüknél  fogva  olyanok,  hogy 
idővel  ki  kell  küszöbölődniök.  És  épen  az  új  településű  ten- 
gerentúli országokban  érvényesülhet  legkevésbbé  a  hagyo- 
mányoknak ilyen  korlátozó  ereje ;  ezek  az  országok,  ha 
egyszer  a  rablógazdaság  lehetőségeit  kiaknázták  (ezidősze- 
rint  az  Egyesült-Államok  keleti  része  már  eljutott  ebbe  a 
stádiumba),  habozás  nélkül  magukévá  tehetik  a  modern 
haladó  belterjességet  és  növelhetik  gabonaterméseiket  anél- 
kül, hogy  i  métermázsa  gabona  termelésköltségei  növeked- 
nének. Tehát  nem  csupán  szélességben,  területben :  de 
mélységben,  intenzitásban  is  tág  lehetőségek  nyilnak  még 
a  mai  olcsó  gabonatermelés  terjeszkedésére.  S  így,  amennyi- 
ben a  kulturemberiség  száma  és  életigénye  a  mai  arányban 
is  növekednék  tovább  :  a  gabonatermések  olcsó  eszközök- 
kel való  növelése  még  hosszú  ideig  lépést  tarthatna  a  szük- 
séglet emelkedésével.  Még  abban  az  esetben  is  évtizedek 
hosszú  során  át  tarthatna  lépést,  ha  az  agronómia  tovább- 
fejlődése a  mai  nappal  megállana  és  ha  a  földmüvelés  mai 
technikája  időközben  egyetlen  nagyobb  jelentőségű  föl- 
fedezéssel sem  gazdagodnék.  Már  pedig  egy  ilyen  nagyobb 
jelentőségű  fölfedezés  —  a  Demcsinszky-féle  gabonatermelő 
eljárás  képében  —  ezidőszerint,  úgy  látszik,  már  meg  is 
történt.  Hogy  a  műszerek  és  a  kisérleti  módszerek  töké- 
letesedése, a  fizikának,  a  vegytannak  és  az  élettani  tudo- 
mányoknak 10 — 20  év  óta  észlelhető  gyors  haladása  a 
földművelés  terén  miféle  javításokat  fog  létrehozni,  ezt 
ma  még  nem  tudjuk  ;  de  hogy  meddő  nem  lesz  :  erre  biz- 
ton számíthatunk. 

Egyfelől  a  még  feltöretlen,  de  gabonatermelésre  alkal- 
mas földek  nagy  terjedelme,  másfelől  a  modern  agronómia 
hatalmas    fegyvertára    és    ennek    előrelátható    gazdagodása 

még  hosszú  időre  biztosítja  a  szaporodó  kulturemberiség- 
nek  olcsó  gabonával  való  ellátását  és  kizártnak  látszik, 
hogy  a  növekvő  tápszerbőség  mai  időszakát  a  gabonaárak 
valamely  erősebb  emelkedése  tartósan  félbeszakíthatná.  Sőt 
nagyon  valószínű,  hogy  a  kulturemberiség  további  fejlődése 
a  szegényebb  néprétegekre  nézve  ma  még  fönnálló  táp- 
szerhiány folytonos  redukciójának  és  végül  teljes  kiküszöbö- 
lésének jegyében  fog  végbemenni.  Két  körülmény  vezet 
erre  a  következtetésre.  Egyik  :  hogy  a  tápláléktermelésnek 
a  gabonatermelésen  kívül  még  egyéb  lehetőségei  is  vannak. 
Másik  :  hogy  épen  nem  valószínű,  sőt  inkább  a  népesedésre 
vonatkozó  ismereteink  mai  állása  szerint  kizártnak  látszik, 
hogy  a  kulturemberiség  szaporodása  a  fejlődés  további 
folyamán  ugyanolyan  erős  maradna,  mint  a  XIX.  század- 
ban volt. 


Előbb,  mikor  a  még  műveletlen,  de  művelésre  alkal- 
mas földekről  volt  szó,  melyek  a  földművelés  területi  ter- 
jeszkedését ezidőszerint  még  lehetővé  teszik  :  csupán  a 
mérsékelt  és  a  szubtrópikus  égöv  búzatermelésre  alkalmas 
vidékeit  vettük  figyelembe.  Vannak  azonban  a  felsorolta- 
kon kívül  is  nagy  kiterjedésű  és  gyér  lakosságú  országok, 
melyekben  óriási  szabad  földterületek  kínálkoznak  a  föld- 
művelés számára.  Ilyenek  például  Közép-  és  Délamerika 
forró  égövi  országai,  Ausztrália  északi  része,  Uj -Guinea, 
továbbá  a  Szunda-szigetek  a  sűrűn  lakott  Jáva  kivételével, 
valamint  Afrika  forró  és  nedves  vidékeinek  legtöbbje. 

A  termékenység  határát  tudvalevőleg  a  napsugarak 
mennyisége  szabja  ki,  melyek  után,  mint  második  legfonto- 
sabb tényező,  a  nedvesség  következik.  Az  itt  felsorolt  terü- 
letek a  földgömb  legforróbb  és  legnedvesebb,  egyszersmind 
legdúsabb  talajú,  tehát  legnagyobb  termékenységű  vidékei. 
A  rajtuk  élő  tápláléktermő  növényfajok  meseszerű  termé- 
seket hoznak.  Közhely  például,  hogy  Polynézia  egy  tro- 
pikus szigetének  lakója,  ha  gyermekkorában  elültet  három 
kenyérfát  :  egész  életére  gondoskodott  táplálékáról.  Ha  egy 
hektár  területet  a  forró  égöv  alatt  banánnal  ültetünk  be  : 
körülbelül   harmincszor-negyvenszer   annyi   tápszert    produ- 


266 

kálhatunk,  mintha  ugyanezen  területet  a  mérsékelt  égöv 
alatt  burgonyával  vetjük  be.  (A  banán  gyümölcsében 
20 — 25%  szárazanyag  van  ;  az  ú.  n.  gyümölcsbanán  több 
cukrot,  a  lisztbanán  több  keményítőt  és  proteint  tartal- 
maz.) Természetes,  hogy  ezt  a  dús  termést  megfelelő  ter- 
mésszaporító javításokkal,  mint  talaj  lazítással,  trágyázás- 
sal, faj  tenyésztéssel,  gyom-  és  élősdi-irtással,  s  egyéb  ker- 
tészkedő beavatkozással  még  rendkívül  nagy  mértékben 
lehetne  fokozni.  Minél  jobb  a  föld,  annál  messzebbmenőleg 
hálálja  meg  a  művelésbeli  javításokat ;  a  forró  égöv  alatt 
az  intenzitás  rendkívül  messze  haladhat  és  még  olyan  javí- 
tások is  gazdaságosak  lehetnek,  amilyenekre  mi  a  mérsé- 
kelt égöv  alatt  már  nem  is  gondolhatunk. 

A  trópusok  alatt  a  földművelés  egy  adott  területen, 
egy  adott  mennyiségű  munkával  sokszorta  nagyobb  termés- 
eredményeket képes  elérni,  mint  nálunk,  s  emellett  a 
művelés  intenzitását  sokkal  magasabb  arányossági  határig 
képes  fokozni.  Míg  például  Németország  mezőgazdái 
egy  hektár  földön  répatermelés  új  tán,  igen  magas- 
rendű agrártechnikával  átlag  43  métermázsa  cukrot  képe- 
sek előállítani  :  addig  a  forró  égöv  ültetvényesei  cukor- 
nádtermelés útján,  sokkal  alacsonyabbrendű  technikával, 
úgyszólva  közönséges  rablógazdálkodással  100 — 150  méter- 
mázsát. Sőt  Hawaii-ban,  hol  amerikai  vezetés  alatt  inten- 
zivebb művelés  folyik,  337  métermázsa  cukrot  állítanak 
elő  egy  hektáron,  míg  Németországban  87  métermázsa  a 
maximális  eredmény.1 

A  föld  ily  nagy  termékenysége  aránylag  kis  területen 
is  rendkívül  sok  ember  életföltételeinek  létrehozását  teszi 
lehetővé,  minden  különös  megerőltetés  nélkül.  Erre  mutat 
Dél-Japánnak,  valamint  Dél-Kina  és  India  sok  vidékének 
sűrű  lakossága,  mely  saját  földterületének  terméséből  él,  noha 
a  mezőgazdaság  technikája  mélyen  az  európai  alatt  marad.  - 

»Jávában,  Kadu  kormányzóságban,  több  mint  400  lélek 
jut  egy  négyzetkilométerre,  noha  sem  nagyvárosok  nincsenek 
ott,  sem  számbavehető  ipar  és  tápszereket    sem  visznek  be. 

1  Halle  :  Die  Weltwirtschaft.  Leipzig,  1906.  —  C.  Ballod : 
Die  landwirtschaftliche  Produktion. 

2  V.  ö.  jelen  tanulmány  I.  fejezetét. 

Délindiában,  a  sűrűn  lakott  Tanyore-kerületekből  nagy- 
mennyiségű rizst  exportálnak.  Délindia  és  Jáva  lakosságának 
kulturállapota  mélyen  a  kínaiak  és  japánoké  alatt  marad, 
ép  így  a  földművelés  is.«x 

Mekkora  tápszertömegeket  lehetne  termelni  a  forró 
égöv  alatt  aránylag  csekély  területen,  ha  a  termelés  a  modern 
európai  agronómia  színvonalán  állna  :  arról  e  néhány  adat 
elegendő   fogalmat   nyújthat. 

Egyes  tápszereket  az  európai  társadalom  már  ma  is 
kap  a  trópusokból.  Ilyen  például  a  kókuszzsír,  mely  olcsó- 
ságánál és  egészséges  összetételénél  fogva  érezhető  ver- 
senyt támaszt  az  állati  eredetű  európai  zsíroknak.  Ujabban 
hasonló,  de  még  élesebb  versenyre  kel  a  nádcukor  az  európai 
répacukor  ellen.  Ballod  szerint  2  azóta,  hogy  az  amerikaiak 
Kubát  elfoglalták,  oly  gyors  fejlődésnek  indult  a  cukornád- 
termelés, hogy  a  nádcukor  előreláthatólag  öt-hat  év  múlva 
ki  fogja  verni  a  répacukrot  a  nemzetközi  piacról,  úgy  hogy 
ennek  a  vámmal  védett  belföldi  piacokon  kell  majd  magát 
összehúznia.  Egy  harmadik  trópusi  eredetű  tápszer  a  banán 
gyümölcse,  melyből  az  angolok  és  amerikaiak  ma  már  éven- 
ként néhány  millió  métermázsát   fogyasztanak. 

Legújabb  időben  a  kulturállamok  vezető  kapitalista 
körei  fokozott  mértékben  kezdik  méltányolni  a  termelés, 
s  a  tőkeelhelyezés  lehetőségeit,  melyeket  a  forró  égöv  vidékei 
nyújtanak.  Az  afrikai  vadonban  már  megjelent  a  vasút  ; 
egyelőre  ugyan  szerény,  legfeljebb  300 — 400  kilométer 
hosszúságú  keskeny vágányú  vasutak  azok,  melyek  a  tenger- 
partról kiindulva,  a  kontinens  belsejébe  fúródnak  :  de  kez- 
detnek ez  is  untig  elég.  Délamerika  tropikus  részén  is  meg- 
kezdődött a  vasútépítés.  Eddigelé  az  európai  és  amerikai 
tőke  csak  kávé,  kakaó,  cukornád  és  egyéb  hasonló,  inkább 
luxus-cikkeket,  mint  tulaj  donképen  való  tápszereket  ter- 
melő ültetvényekben  keresett  elhelyezést.  Mivel  azon- 
ban   e    termékek    piaca    —    mint    minden    luxus-cikké    — 

1  Prof.  dr.  A.  Woeikov  (St.  Petersburg) :  Verteilung  der  Bevöl- 
kerung  auf  der  Erde  unter  dem  Einfluss  der  Naturverháltnisse  und 
der  menschlichen  Tátigkeit.  —  Petermann's  Geogr.  Mitteilungen. 
Heft  XI— XII. 

2  I.  m.  Halle  :  Weltwirtschaft-jában,   1906. 


meglehetősen  korlátozott  :  mihelyt  erősebben  foglalkozik 
velük  a  tőke,  hamarosan  előállhat  a  túltermelés,  amint  ez 
például  pár  év  óta  a  kávétermelésben  tapasztalható.  Ha 
tehát  majd  a  viszonyok  arra  kényszerítik  a  tőkét,  hogy 
nagyobb  mennyiségben  keresse  föl  a  forró  égövet  :  kény- 
telen lesz  majd  itt  egy  olyan  termelőág  után  nézni,  mely- 
nek piaca  tágabb,  mint  az  eddigieké.  E  termelőág  magától 
kínálkozik  a  közönséges  tápszertermelésben,  mert  hiszen 
a  közönséges  tápszerek  piaca  nagyobb,  mint  bármely  más 
árué.  S  emellett  a  forró  égöv  ebben  a  termelőágban  nem 
csupán  versenyképes,  de  sőt  a  föld  buja  termőképességénél 
fogva  messze  fölülmúlja  a  mérsékelt   égövet. 

Kérdés,  lehet-e  a  trópusok  alatt  a  kulturemberiség 
számára  közönséges  tápszereket  termelni  ?  Mi  már  meg- 
szoktuk, hogy  a  gabonatermelést  tekintsük  azon  kizárólagos 
alapnak,  melyre  a  kulturemberiség  élelmezése  támaszkod- 
hatik.  A  mi  gabonafajtáink  azonban  csak  a  mérsékelt  égöv 
alatt  élnek  meg,  vagy  legfeljebb  olyan  szubtrópikus  országok- 
ban, hol  a  meleg  tenyésztőerejét  a  szárazság  mérsékli,  mint 
Egypt ómban  és  Előindia  északi  részén,  de  még  itt  is  az  év 
hűvösebb  részében,  ami  téli  hónapjainkban  vetik  és  aratják. 
Ahol  a  klíma  nedves  és  forró  :  ott  a  búza  oly  kövéren  tenyé- 
szik, hogy  a  túlságosan  buja  levélfejlődés  elnyomja  a  szem- 
képződést. Vannak  azonban  tropikus  gabonafajták  is  : 
a  sorghum-félék,  s  ezenkívül  a  tengeri  és  a  rizs  szintén  jól 
terem  a  forró  égöv  alatt.  Igaz  ugyan,  hogy  e  gabonafélék 
aránylag  kevésbbé  alkalmasak  a  trópusok  dús  tenyészeti 
faktorainak  teljes  kihasználására,  mint  a  banán,  a  szágó,  a 
kenyérfa,  s  egyéb  gyümölcsükkel,  belükkel,  gyökerükkel  hasz- 
nos növények,  melyek  tenyészete  csekély  területen  és  arány- 
lag csekély  munka  árán  óriási  szénhidrát  és  proteinmennyi- 
ségeket produkálhat.  Egyáltalán  sehol  sincs  azonban  meg- 
írva, hogy  a  kulturemberiségnek  túlnyomólag  gabonából 
kelljen  táplálkoznia,  sőt  —  ha  a  gabonát  talán  nem  is  nél- 
külözheti teljesen  :  —  táplálkozhat ik  túlnyomóan  egyéb 
növényi  anyagokból  is. 

Hasonlítsuk  össze  egy  napszámos,  egy  középsorsú  hiva- 
talnok és  egy  jómódú  vállalkozó  táplálkozását  :  s  azt  fogjuk 
tapasztalni,  hogy  a  hivatalnok  aránylag  kevesebb  kenyeret, 

tésztát  és  hüvelyest  fogyaszt,  mint  a  napszámos,  de  ennek 
fejében  több  tejet,  tojást,  húst,  zöldfőzeléket,  gyümölcsöt, 
s  egyéb  ízletesebb  és  könnyebben  emészthető  táplálékot. 
Még  fokozottabb  mértékben  áll  ez  a  vállalkozó  táplálkozá- 
sára. Szóval,  minél  jobb  az  emberi  táplálkozás  :  annál  kisebb 
szerepet  játszanak  benne  a  gabonafélék  és  a  hüvelyesek. 
Amivel  nem  akarjuk  azt  mondani,  hogy  a  jólétnek  egy  igen 
magas  fokán  a  kenyér  teljesen  eltűnnék  az  emberi  táplálko- 
zásból :  de  minden  bizonnyal  fönnáll  a  jóléttel  párhuzamosan 
egy  bizonyos  kenyér-degresszió,  mely  nem  csupán  hedonikai, 
de  higiéniai    szempontból  is  a  táplálkozás  javulását  jelenti. 

Különben  a  modern  ipar  számára  épen  nem  volna  meg- 
oldhatatlan föladat,  hogy  a  lisztet,  mely  kenyerünk  és  tész- 
tás  ételeink  készítéséhez  kell,  a  gabonán  kívül  egyéb  magvak, 
gyökerek  vagy  gyümölcsök  szénhydrátjaiból  és  proteinjeiből 
állítsa  elő. 

Annak  lehetősége,  hogy  a  kultúrember  tápszereit,  vagy 
legalább  ezek  nagyobb  részét  forróövi  növénytermékek- 
ből is  elő  lehet  állítani :  előreláthatóvá  teszi  azt,  hogy  az 
európai  és  amerikai  tőke,  amint  elhelyezést  keresve,  a  trópusi 
országokba  előnyomul,  talán  már  nem  távoli  jövőben  egy  új, 
minden  előzőnél  hatalmasabb  táplálékforrást  fog  megnyitni 
a  kulturemberiség  számára.  Igaz,  hogy  a  tőkének,  míg  ide 
eljut,  még  egy  nagy  nehézséggel  is  meg  kell  birkóznia  :  a 
munkáskérdéssel.  Manapság  a  forróövi  ültetvények  az 
odavaló  színes  emberfajtákból  szedik  munkásaikat.  E  színes 
munkások  kulturállapota  rendkívül  alacsony  s  a  munkájuk 
termelőképessége  is  megfelelően  csekély.  Igénytelenek  és 
alacsony  értelmiségüek  ;  a  kulturembert  jellemző  erélynek  és 
előrelátásnak  híjával  vannak,  tehát  a  munkában  sincs 
kitartásuk.  Ha  szabad  bérmunkások  :  lustán  és  keveset 
dolgoznak ;  ha  rabszolgákká  teszik  őket  :  megvan  mun- 
kájukban a  rabszolgamunka  minden  hibája.  Tehát  nem 
elégíthetik  ki  —  már  alacsony  értelmiségüknél  fogva  sem  — 
olyan  földmüvelés  igényeit,  amely  fölülemelkedik  a  kezdet- 
leges rablógazdaságon  ;  a  mai  trópusi  ültetvények  müvelés- 
rendszere tényleg  nem  is  egyéb,  mint  rablógazdaság.  A  forró- 
övi földművelés  fejlődésének  igazi  lehetőségét  az  adná  meg, 
ha    európai    földműveseket    lehetne    odavinni    és    megtele- 

píteni,  sőt  óriási  nyereség  volna  ezirányban  már  az  is,  ha 
európai  munkások  átmenetileg  huzamosabb  ideig,  pl.  5 — 6 
esztendeig  dolgozhatnának  a  forró  égöv  alatt,  munkaképes- 
ségük csökkenése  és   egészségük  károsodása  nélkül. 

Tudvalevő,  hogy  a  trópusi  klímát  az  európai  ember 
—  egyéni  kivételektől  eltekintve  —  csak  pár  esztendeig 
bírja  ki  egészségének  veszélyeztetése  nélkül  s  még  ezt  az  időt 
is  csak  úgy,  ha  mértékletes  életmódot  folytat,  a  szeszes  italt 
kerüli,  és  nehezebb  munkától  tartózkodik.  Tulaj  donképen 
nem  annyira  a  meleg  magas  foka  teszi  próbára  a  szervezetet, 
mert  hiszen  az  csak  kevéssel  nagyobb  a  mi  nyári  melegünk- 
nél ;  —  a  forró  égövnek  évi  középhőmérséklete  vidékek  szerint 
20°  és  26  °  között  váltakozik  :  a  Nagy  Magyar  Alföldön  is 
kitesz  a  júliusi  középhőmérséklet  22 — 23  fokot.  A  baj  ott  van, 
hogy  a  trópusok  alatt  ez  a  magas  hőmérséklet  egész  esztendőn 
keresztül,  éjjel-nappal  tart,  igen  csekély  ingadozással.  Főleg 
a  napi  hőingadozás  csekélysége  okoz  bajt ;  a  forró  nappalok 
után  nem  jönnek  hűvös  éjszakák,  s  az  elbágyadt  szervezet 
nem  részesülhet  nyugodt  és  üdítő  álomban,  melyre  oly  nagy 
szüksége  volna.  Növeli  a  meleg  bágyasztó  hatását  a  levegő  nagy 
nedvessége,  mely  állandóan  80%  körül  mozog  ;  a  test  nem 
hűlhet  le  párolgás  útján.  Pedig  a  párolgásra  annál  nagyobb 
szükség  volna,  mert  a  meleg  szomjúságot  csinál,  és  sok  vizet 
vétet  föl  a  szervezetbe,  ami  azután  a  vesék  munkájának 
jelentékeny  növelésére  s  e  szervek  megerőltetésére  vezet. 
Hasonló  nagy  és  erőltető  munka  hárul  a  tüdőre,  a  szívre  és 
a  bőrre  a  meleg  ellen  való  védekezésben.  A  melegokozta  ba- 
jokat tetézik  a  fertőző  betegségek  (a  különböző  lázak,  dysen- 
teria,  pestis,  hagymáz,  álomkór  stb.),  melyek  otthonosak 
a  forró  égöv  alatt  s  amelyeknek  az  ott  tanyázó  európai  em- 
ber amúgy  is  elbágyadt  szervezete  gyakran  esik  áldozatul. 

Számbavéve  mindezen  szörnyű  nehézségeket  :  tiszta 
lehetetlenségnek  látszik,  hogy  európai  munkások  a  trópusok 
alatt  nagyobb  számban  megtelepedhessenek  s  ott  föld- 
művelő munkát  folytathassanak.  Mindamellett  kár  volna 
ítéletünket  elhamarkodnunk ;  a  modern  termelőmód,  a 
modern  tudomány  száz  és  száz  diadala  óvatosságra  int  a 
lehetetlenségek  fölállítása  körül.  Kérdés,  vájjon  a  most  szó- 
ban forgó  nehézségek  olyanok-e,  hogy  elhárításuk  lehetősége 

felől  már  előre  kétségbe  kelljen  esnünk  :  és  nem  várható-e 
sokkal  inkább,  hogy  az  európai  ember  keze  és  elméje  győze- 
delmeskedni fog  rajtuk  is,  mint  már  eddig  is  sok  ezer  és 
ezer  leküzdhetetlennek  látszó  természeti  akadály  fölött.  Ha 
az  orvostudomány  meg  tud  birkózni  a  trópusi  fertőző  beteg- 
ségekkel, ha  a  technikai  tudományok  meg  tudják  teremteni 
a  trópusi  meleg  ellen  való  védekezés  lehetőségét  :  akkor 
misem  tartóztatja  föl  többé  az  európai  települőknek  a  ter- 
mészettől dúsan  megáldott  trópusi  vidékek  felé  való  áram- 
lását, s  akkor  a  kulturemberiség  a  termelés  egy  új,  fölötte 
hatalmas  lehetőségével  fog  gazdagodni. 

Az  olvasónak  talán  az  a  benyomása,  hogy  a  tropikus 
vidékek  betelepítésének  kérdése  egy  távolfekvő  probléma, 
mellyel  a  reális  gazdasági  kutatásnak  nincs  mit  törődnie. 
Tíz  évvel  ezelőtt  még  jogosult  lehetett  ez  a  föltevés,  ma 
már  nem  az.  Két  gazdaságilag  előrehaladott  ország  nagyon 
komolyan  foglalkozik  tropikus  vidékeknek  fehér  munkások- 
kal való  betelepítésével,  mely  ezen  országokban  az  aktuális 
gazdasági  problémák  sorába  lépett.  Az  egyik  ország  Ausz- 
trália, melynek  forróövi  részéből  a  Commonwealth  újabb 
munkásügyi  törvényei  kizárták  a  színes  munkásokat.  Ez 
a  rendszabály  nagy  zavarba  hozta  a  cukornádültetvényeseket, 
kik  munkások  híján  válságba  kerültek.  Erre  aztán  a  kormány- 
zat prémiumot  tűzött  ki  minden  tonna  nádcukorra,  mely- 
nek nádját  fehér  munkások  produkálták  —  s  ezzel  a  kér- 
dést gyakorlatilag  fölvetette. 

A  másik  ország,  hol  e  problémával  foglalkoznak,  a 
Német  Birodalom.  A  német  kapitalizmusnak  szüksége  van 
földművelő  gyarmatokra,  de  a  birodalomnak  csak  a  forró 
égöv  alatt  vannak  erre  való  nagykiterjedésű,  gyér  lakos- 
ságú és  termékeny  talajú  birtokai.  Ezért  vetődött  föl  a  kér- 
dés, nem  lehetne-e  ezeket  német  földművesekkel  betelepíteni  ? 
A  trópusi  fertőző  betegségektől  a  német  orvosok  nem  félnek  : 
Koch,  a  nemrég  elhunyt  tekintélyes  orvosprofesszor  azt  állí- 
totta, hogy  a  malária  s  egyéb  fertőző  nyavalyák  nem  szükség- 
szerű kiegészítői  a  forróövi  klímának  és  nem  is  lépnek  föl  min- 
denütt ;  hogy  uralmuk  oly  erős  és  kiterjedésük  oly  nagy  :  ezt 
nem  annyira  a  forró  klíma  okozza,  mint  sokkal  inkább  az 
egészségügy  terén  való  elmaradottság,  mely  a  forró  világrésze- 

ket  jellemzi ;  a  színes  emberfajták  piszkos  és  egészségtelen 
életmódja,  a  fertőző  betegségek  tanulmányozásának  s  ellenük 
irányuló  célszerű  intézkedéseknek  teljes  hiánya.  Ám  újabban 
nagy  lépésekkel  halad  előre  a  trópusi  hygiene,  melynek 
kialakulása  —  Koch  szerint  —  a  tropikus  országokban  ép 
úgy  gátak  közé  fogja  szorítani  a  fertőző  betegségeket,  mint 
Európa  területén,  ahol  pár  száz  évvel  ezelőtt  szintén  igen 
nagy  volt   a  fertőző  betegségek   pusztítása. 

Nocht  a  trópusi  hygienéről  szóló  tanulmányában 
ugyanerre  a  konklúzióra  jut.  »A  trópusi  fertőző  betegségek 
épen  nem  közvetlen  szükségszerű  következményei  a  trópusi 
klímának,  hanem  csak  ennek  egyelőre  nagyon  elterjedt,  de 
elkerülhető  s  a  jövőben  remélhetőleg  mindinkább  háttérbe 
szoruló  kísérő  jelenségei.  Nagyon  jól  elképzelhetünk  két 
forróövi  országot  teljesen  egyenlő  klímával  (napsugárzás, 
meleg,  csapadék,  légnedvesség  stb.),  sőt  egyenlő  talaj  for- 
mációval is,  amely  két  ország  közül  az  egyik  súlyosan  maláriás, 
a  másik  teljesen  lázmentes  lehet.  Tényleg  vannak  nem 
csupán  magános  óceáni  szigetek,  de  a  kontinensek  partjain 
vagy  belsejében  elterülő  kiterjedt  vidékek  is,  valódi  tropikus 
éghajlatúak,  lagunákkal  és  mocsarakkal  megrakottak,  ame- 
lyek mégis  maláriamentesek,  és  pedig  azért,  mert  a  maláriát 
még  nem  hurcolták  be  oda.. Ugyanez  áll  a  sárgalázra,  s  a  többi 
tropikus  fertőző  betegségre  nézve  is.  Inkább  véletlen,  habár 
részben  erősen  meggyökeresedett  viszonyok  azok,  melyek 
a  tropikus  fertőző  betegségeket  sok  helyütt  otthonossá 
tették,  amely  viszonyok  azonban  erőteljes,  tervszerű,  fárad- 
hatatlan munkával  kiküszöbölhetők  .  .  .« 

».  .  .  A  forróövi  klíma  önmagában  véve  épen  nem 
oly  elviselhetetlen  az  európaira  nézve,  amint  ezt  általában 
föltételezik. « 

»Minél  mélyebben  hatolt  megismerésünk  a  tropikus 
betegségek  lényegébe,  annál  szűkebbre  szorult  össze  a  valódi 
klimatikus  betegségek,  vagyis  a  trópusi  klíma  által  közvet- 
lenül, egyéb  kártevő  tényezők  közreműködése  nélkül  okozott 
betegségek  köre  .  .  .«  l 


1  Med.-Rat  Prof.  dr.  Nocht :  Tropenhygiene.  Lcipzig,  Göschen, 
1908.  64 — 66.  1. 

Ujabban  már  gyakorlati  eredmények  is  tanúskodunk 
arról,  hogy  a  trópusi  fertőző  betegségeket  megfelelő  egészség- 
ügyi rendszabályok  alkalmazása  által  nagy  mértékben,  sőt 
teljesen  meg  lehet  fékezni,  amint  ezt  például  az  amerikaiak 
Kuba   szigetén   igen   szépen   megmutatták. 

Tehát  épen  nem  hiányzik  a  módja  és  lehetősége  annak, 
hogy  a  forró  égöv  alá  költöző  európai  meg  legyen  kiméivé  a 
fertőző  betegségektől,  melyek  ma  oly  nagy  mértékben  meg 
nehezítik  ott  tartózkodását.  Ám  ez  magában  nem  elegendő, 
hiszen,  mint  láttuk,  a  légkör  állandóan  meleg  és  nedves 
állapota,  mely  bágyaszt  és  gyöngít,  magában  is  lehetetlenné 
teszi  az  európai  ember  számára,  hogy  rendszeresen  végezze 
azt  az  erőfeszítő  munkát,  mely  a  föld  művelésével  jár.  Tehát 
a  megtelepedés  nem  csupán  a  betegségek  ellen  követel  véde- 
kezést, de  a  meleg  ellen  is.  Ha  az  európai  emberfajta  be 
akarja  telepíteni  a  forró  égövet,  védekeznie  kell  itt  a  meleg 
ellen  nem  kevésbbé,  mint  északon  a  hideg  ellen.  A  meleg 
ellen  való  védekezés  azonban  nehezebb  és  komplikáltabb, 
mint  a  hideg  ellen  való.  A  szabadban,  hol  a  védekezés  esz- 
köze csak  a  testen  hordott  ruha  lehetne,  ki  van  zárva  a  hőség 
ellen  való  védekezés,  védelmet  csupán  zárt  helyiség  nyújt- 
hat. Csakhogy  a  földművelés  már  természeténél  fogva  elkerül- 
hetlenné  teszi  a  szabadban  való  tartózkodást  ;  a  mező- 
gazdasági munkák  legnagyobb  részét  lehetetlen  másutt 
végezni,  mint  a  szabadban.  Tehát  az  európai,  ha  a  trópusok 
földjét  művelni  akarja,  semmikép  el  nem  kerülheti,  hogy 
legalább  a  nap  egy  részén  át  a  forróövi  légkör  közvetlen 
hatásának  kitéve  ne  legyen. 

Hihető  azonban,  hogy  az  európai  munkás  egészségének 
és  munkaerejének  fenntartásához  nem  szükséges,  sőt  nem  is 
kívánatos,  hogy  a  szabadban  való  munkától  tartózkodjék. 
Mert  hiszen  a  trópusi  légkör  bágyasztó  és  gyengítő  hatása 
nem  annyira  a  meleg  magas  fokából,  mint  inkább  szünetlen- 
ségéből  ered,  abból,  hogy  a  munkás,  ki  a  hőségben  dolgozott 
és  elbágyadt,  pihenőideje,  szórakozása,  alvása  idején  is 
a  meleg  hatásának  van  kitéve.  A  szervezetnek  nincs  módja 
arra,  hogy  kiheverje  a  melegség  hatását.  Helyezzük  a  mun- 
kást az  üdülés  s  az  alvás  idejére  egy  mesterségesen  hűtött 
levegőjű,    kényelmes    lakásba,    ahol   nyugodt,    üdítő    álmot 

Dániel  :  Föld  és  társadalom.  1 8 

találhat,  ahol  bőre,  tüdeje  s  egyéb  szervei  föl  vannak  mentve 
azon  külön  munka  alól,  melyet  a  szervezetnek  a  meleg  ellen 
való  védekezése  rájuk  hárít  :  ez  esetben  több  mint  valószínű, 
hogy  a  munkás  állandóan  jól  fogja  érezni  magát,  ereje  nem 
lankad  és  huzamos  időn  át  is  kibír  napi  nyolc  óra  szabad- 
ban való  munkát,  egészsége  minden  lényeges  hátránya  nél- 
kül. Természetes,  hogy  ily  rendszert  alkalmazva,  a  napi 
munka  idejéül  nem  a  déli  órákat  kellene  kiválasztani,  mikor 
a  nap  legerősebben  tűz,  hanem  ellenkezőleg,  a  nap  leg- 
hűvösebb  részét,  esetleg  az  éjjeli  órákat.  Manapság,  mikor 
hatalmas  és  olcsó  világító  eszközökkel  rendelkezünk  (melyek 
hozzá  még  állandóan  javulnak  és  tökéletesednek),  éjjel  is 
lehet  a  szabadban  dolgozni,  amely  esetben  a  munkás  a  nap- 
pal legforróbb  részét  átaludna  a  mesterségesen  hűtött  levegőjű 
és  elsötétített  lakásban.  Az  éjjel  mégis  csak  hűvösebb  vala- 
mivel, mint  a  nappal ;  a  napsugárzás  mindenesetre  elesik. 
Vannak  különben  forróövi  országok,  melyekben  az  éjszakák 
számbavehetően  hűvösebbek  a  nappaloknál,  sőt  úgy  látszik, 
az  ilyen  vidékek  a  tropikus  szárazulatok  területének  igen 
nagy,  talán  felénél  nagyobb  részét  foglalják  el.  Hűvös  éjsza- 
kákkal van  megáldva  többek  között  az  Amazon  völgye, 
egy  óriási  rónaság,  mely  nem  sokkal  kisebb  Európá- 
nál. Hasonló  nagy  és  összefüggő  terület  a  középafrikai 
fensík,  mely  a  tropikus  Afrikának  kétharmadát  borítja 
s  amelyen  az  éjszakák  szinte  fázósan  hűvösek.  Ilyen  és  hasonló 
tájakon  az  európai  földművelőnek  alig  kell  valamit  szen- 
vednie a  melegtől,  ha  munkája  és  a  szabadban  való  mozgása 
idejéül  az  éjszakát  választja  ki  s  a  nappal  forró  részét  mes- 
terségesen hűtött   lakásban   tölti. 

Eképen  a  trópusi  meleg  ellen  való  védekezés  kérdése 
összezsugorodik  a  munkaterület  éjjeli  megvilágításának 
s  a  lakásbeli  levegő  lehűtésének  kérdésévé.  E  kérdéseket 
már  a  lakásépítésnek,  a  hűtőtechnikának,  a  világító  tech- 
nikának mai  állása  mellett  is  megoldhatóknak  lehet  tekin- 
teni, pedig  a  technika  ezen  ágai  épen  nem  állapodtak  meg, 
sőt  ma  is  gyors  fejlődésben  vannak. 

Az  előadottakkal  szemben  több  ellenvetést  lehetne 
fölhozni,  melyek  közül  csak  a  legjelentékenyebbekre  térünk 
ki.  Föl  lehetne  hozni  például,  hogy  a  forró  égöv  alatt,  hol 

a  szervezet  tudvalevőleg  érzékennyé  válik  a  hőingadozások 
iránt  és  7 — 10  fokos  hősűlyedésre  már  meghűléssel  reagál, 
nincs  veszélyek  nélkül  a  lakás  levegőjének  mesterséges 
lehűtése,  mert  a  szabadból  a  lakásba  való  belépés  minden 
alkalommal  hősülyedésnek  teszi  ki  a  testet.1  Ez  a  körül- 
mény tagadhatatlanul  nehézségeket  rejt  magában,  de  nem 
olyanokat,  hogy  ne  lehetne  őket  megfelelő  rendszabályokkal 
elhárítani ;  sőt  e  célra  valószínűleg  elegendő,  ha  a  települő, 
valahányszor  a  lakásból  a  szabadba  vagy  a  szabadból  a  lakásba 
lép,  ruházata  módosításával  alkalmazkodik  a  hőváltozáshoz  ; 
be  lehet  ezenfelül  úgy  is  osztani  a  napi  életmódot,  hogy 
lehetőleg  kevésszer  kelljen  a  lakás  küszöbét  átlépni.  Külön- 
ben valószínű,  hogy  abban  az  európaiban,  ki  minden  24  órá- 
ból tizet-tizenötöt  zárt  helyiségben,  hűtött  légkörben  fog  töl- 
teni, ki  sem  fejlődhetik  a  forróövi  embert  jellemző  érzékeny- 
ség a  hőingadozások  iránt,  mert  ez  az  érzékenység  a  magas 
hőfok  éjjel-nappal  való  változatlanságának  következménye. 
Világos,  hogy  az  emberi  szervezetet,  miután  hosszú  időn  át 
alkalmazkodott  egy  és  ugyanazon,  változatlanul  magas 
hőfokhoz,  a  levegőnek  már  kisebb  lehűlései  is  kiforgatják 
egyensúlyából ;  de  ez  az  érzékenység  nem  fejlődhetik  ki,  ha 
a  szervezet  napról-napra  egy  bizonyos  napszakban  sza- 
bályosan visszatérő  lehűlésnek  van  kitéve,  melyhez  külön- 
ben a  ruházat  változtatásával  is  alkalmazkodhatik.  Hiszen 
a  Szaharában  és  a  Lybiai  sivatagban  uralkodó  éghajlat, 
perzselő  forróságú  nappalaival  és  hideg,  szinte  fagyos  éjsza- 
káival nem  egészségtelen  az  európaira  nézve,  sőt  betegeket 
küldenek  oda  gyógyulás  végett. 

Föl  lehetne  továbbá  hozni  azt  az  ellenvetést,  hogy 
a  lakások  levegőjének  mesterséges  lehűtése  drága  és  így 
nem  fizetődik  ki ;  drága  mindenekelőtt  a  jég,  melyet  a  forró 
égöv  alatt  mesterségesen  kell  készíteni ;  drága  továbbá 
a  szellőztetés,  melynek  szintén  mesterségesen,  motorikus 
erővel  kellene  történnie.  Ezek  tisztán  technikai  kérdések, 
és  mint  ilyenek  is,  főleg  a  motorikus  erő  olcsóságának  kér- 
dései, mivelhogy  az  utóbbi  körülményen  fordul  meg  a  mű  jég 
olcsó  termelése  is.  Eltekintve  attól,  hogy  a  fizika  és  a  vegy- 

1  Woeikow  i.  m. 

18* 

tan  legújabb  haladása  általában  a  motorikus  erő  olcsóbbo- 
dását igéri :  van  két  hatalmas  erőforrás,  melyet  sehol  sem 
lehet  oly  könnyen  és  olcsón  kihasználni,  mint  a  forró  égöv 
alatt.  Egyik  a  szél,  mely  a  legtöbb  tropikus  vidéken  rend- 
kívül szabályosan  és  állandóan  fuj,  másik  a  napsugár,  mely 
ugyanott  pazar  bőséggel  omlik  a  földre.  A  napsugarak  moto- 
rikus célokra  való  fölhasználásának  kérdése  ma  már  nagyon 
közel  van  ahhoz,  hogy  megoldottnak  legyen  tekinthető,  és 
valószínű,  hogy  már  a  közel  jövőben  sehol  sem  lehet  oly 
olcsón  motorikus  erőt  termelni,  mint  épen  ott,  ahol  a  nap 
a  legf  orr  óbban  süt. 

Mindamellett  több  mint  valószínű,  hogy  a  forró  égöv 
alatt  az  európai  munkás  olyan  ellátása,  mely  mellett  ez 
jól  érezze  magát  és  munkaerős  maradjon,  többe  fog  kerülni, 
mint  azon  életmód,  melyet  a  mérsékelt  égöv  alatt  folytat. 
Ámde  egyszersmind  a  tropikus  föld  termékenysége  is  nagyobb 
a  mérsékelt  égöv  alatt  elterülő  földekénél ;  az  előbbinek  buja 
termő  ereje  aránylag  nagy  termelőköltségeket  is  pazarul  meg- 
hálálna. 

Föl  lehetne  továbbá  hozni  azt  az  ellenvetést,  hogy  az 
éjjeli  életmód,  melyre  az  európai  földművelő  a  trópusok  alatt 
kényszerülne,  már  magában  véve  egészségtelen  és  főleg  a 
szemet  rontja,  mert  hiszen  még  eddig  nem  találtak  föl  olyan 
világítást,  mely  a  napvilágot  teljesen  pótolná.  Azonban 
éppenséggel  nem  valószínűtlen,  hogy  még  föltalálhatják. 
Lehet  különben,  hogy  az  európai  emberfajta  sohasem  fogja 
annyira  vinni,  hogy  technikai  segédeszközeivel  tagjai  szá- 
mára a  forró  égövet  huzamosan,  generációkon  át  lakhatóvá 
tegye.  Ha  azonban  csupán  azt  el  lehet  érnie,  hogy  az  európai 
munkás  átmenetileg  több  esztendőn  át  egészsége  veszélyez- 
tetése nélkül  és  munkaerejének  teljes  kifejtésével  művelhesse 
a  földet  a  forró  égöv  alatt  :  már  ez  magában  óriási  nyereség 
volna  a  termelőerők  számára. 

Föl  lehetne  hozni  még  sok  más  ellenvetést  ;  a  leg- 
nyomósabbakat  valószínűleg  a  gyakorlat  maga  fogja  fölhozni. 
Hihetetlen  azonban,  hogy  a  kulturemberiség,  mely  mái- 
annyi  nehézséget  legyőzött,  ne  tudjon  megbirkózni  olyan 
természeti  akadályokkal,  melyek  elhárítása  elvileg  nem 
lehetetlen. 

Különös  s  az  emberi  kultúra  történetében  még  eddig 
ismeretlen  képet  nyújtana  valamely  a  forró  égöv  alatt  el- 
terülő ország,  melynek  lakói  éjjel  dolgoznának  és  a  nappalt 
zárt  helyiségben,  mesterségesen  alkotott  higiéniai  föltételek 
között  töltenék.  Ám  ez  is  csak  egyike  volna  a  fejlődő  emberi 
kultúra  ezer  és  ezer  olyan  jelenségének,  amelyre  előzőleg 
nem  volt  példa.  Annyi  bizonyos,  hogy  a  kulturemberkég 
idővel  ki  fog  használni  minden  gazdasági  lehetőséget,  ami 
közel  esik  hozzá.  És  a  forró  égöv  legtöbb  vidéke  már  ma 
úgyszólva  szomszédságunkban  van  ;  a  közlekedőeszközök 
fejlődése  egyre  könnyebbé  teszi  úgy  az  utazást,  mint  a 
szállítást  ;  a  mindegyre  tökéletesebb  konzerváló  eljárások 
lehetővé  teszik,  hogy  a  forró  égöv  romlandóbb  terményei 
is  aránylag  csekély  költséggel  friss  állapotban  kerüljenek 
hozzánk.  El  sem  lehet  képzelni,  hogy  az  európai  és  amerikai 
társadalom  a  táplálékszükség  hatásai  alatt  sinylődjék,  midőn 
néhány  ezer  tengeri  mértfölddel  odébb  a  földgömb  legdúsab- 
ban  termő  földjei  terülnek  el  és  csak  a  művelő  kezet  várják, 
hogy  azután  a  tápszerek  sohasem  látott  bőségét  ontsák 
magukból. 

Az  itt  előadottakkal  csupán  illusztrálni  akartuk  azt  az 
el  nem  vitatható  igazságot,  hogy  a  termelőeljárások  mai 
fejlettsége  és  tapasztalható  továbbfejlődése  úgy  a  közelebbi, 
mint  egy  távolabbi  jövőre  nézve  a  tápláléktermelés  oly  gaz- 
dag és  sokoldalú  eszközeit  adja  a  kulturemberiség  kezébe, 
hogy  ezeket  tekintve,  képtelenségnek  látszik  az  az  állítás, 
hogy  a  tápszerbőség  mai  időszaka  befejezéséhez  közelednék. 
Épen  ellenkezőleg  :  a  tápszerbőség  állandó  fokozódására  lehe- 
tünk elkészülve,  és  kizártnak  látszik,  hogy  ezt  az  irányzatot 
—  kisebb  visszaesésektől  eltekintve  —  a  táplálékszükség  irány- 
zata huzamosan  félbeszakíthatná. 

Sőt  lehet,  hogy  a  táplálékszükség  emberileg  belátható 
időn  belül  egyáltalán  nem  fogja  többé  meglátogatni  a  kultur- 
emberiséget.  E  föltevésünket  arra  az  újabb  időkben  tapasz- 
talt jelenségre  alapítjuk,  hogy  a  jólét  és  az  értelmiség  bizonyos 
magasabb  fokán  csökken,  sőt  egyáltalán  megszűnik  a  nép 
továbbszaporodása . 

Ha  ezidőszerint  összehasonlítjuk  azon  országokat,  hol  a 
nép  legszélesebb  rétegeinek  jóléte  a  legnagyobb,  a  gazdasági- 

lag  elmaradottabb  keleteurópai  országokkal :  azt  fogjuk  látni, 
hogy  a  nép  szaporasága  az  előbbiekben  sokkal  kisebb,  mint 
az  utóbbiakban.  Köztudomású  például,  hogy  az  Egyesült- 
Államok  népessége  korántsem  szaporodnék  oly  rohamosan, 
ha  nem  tódulnának  az  országba  újabb  és  újabb  milliók 
a  gazdaságilag  elmaradottabb  és  szaporább  európai  népek 
fiaiból ;  mert  csak  az~új  bevándorlók  szaporodnak  erősebben, 
ívig  a  régebben  bevándorlott  és  amerikanizálódott  lakosság 
szá.ma  stagnál.  Ausztráliában  hiányzik  a  lakosság  ezen 
folytonos  kiegészítése  szapora  néptömegekkel,  s  itt  aztán 
lassú  is  a  népesedés  menete.  Föltűnő  itt,  hogy  a  születések 
számának  csökkenése  az  utolsó  emberöltő  folyamán  lép  föl, 
s  összeesik  a  társadalmi  jólét  és  értelmiség  gyors  emelkedé- 
sével. x  Európa  nagy  országai  közül  Franciaország  dicsekedhe- 
tik a  nép  széles  rétegeinek  legnagyobb  jólétével  s  a  nép  szapo- 
rodása is  itt  a  legkisebb.  Már  az  angolok,  valamint  a  skandináv 
népek  szaporábbak  ;  még  szaporábbak  a  németek,  bár  az 
utóbbiaknál  is  hanyatlik  a  szaporaság  azóta,  hogy  gazdasági 
és  kulturális  életük  a  fejlettség  magasabb  fokára  jutott.2 
Az  olaszok,  az  osztrákok  és  a  magyarok  szaporodása  gyor- 
sabb a  németekénél.  Európa  három  nagy  népcsaládja  közül 
a  szlávok  vannak  gazdaságilag  leginkább  elmaradva, 
ugyanők  egyszersmind  a  legszaporábbak. 

Vannak,  kik  az  egyes  népek  kisebb  vagy  nagyobb 
szaporaságát  a  faj  kisebb  vagy  nagyobb  biológiai  erejére 
vezetik  vissza.  E  fölfogás  szerint  az  ifjabb  kultúrájú  fajok 
szaporodása  erősebb,  mint  a  kultúrában  elaggott  fajoké,  — 

1  iooo  főre  esett : 

1861-ben       ,     41*91  születés 

1881-ben      34'43  » 

1901-ben      26-90         » 

(Hassert :  Landeskunde  und  Wirtschaftsgeographie  des  Festlandes 
Australien.  Leipzig,  Göschen,   1907.  94.  1.) 

2  1000  lélekre  jutott : 

1875 —  84  között  évente     ....     40*0  születés 

1885 —  94   »     »    37-8        '* 

1895 — 904   »     »    $6-6         » 

(Neuhaus  :  Deutsche  Wirtschaftsgeschichte  im  neunzehnten  Jahr- 
hundert.   Kempten  und  München,   Kösel,   1907,    169.   1.) 

ami  csak  annyiban  fedi  a  valóságot,  amennyiben  az  ifjabb 
kultúrájú  népek  gazdaságilag  alsóbbrendüek.  De  lám,  a  régi 
kultúrnépek  is  szaporák,  ha  gazdaságilag  elmaradottabbak, 
és  az  ifjabb  fajok  is  szaporátlanok,  ha  jólétbe  kerülnek. 
Európa  legrégibb  kulturfajtája,  az  olasz,  össze  nem  hason- 
líthatóan szaporább,  mint  a  yankee,  pedig  ez  utóbbi  ifjabb 
kulturf  aj  okból  keveredett  össze,  sőt  mint  keverékfaj,  a  vér- 
keresztezés fölfrissítő  hatását  is  élvezi.  A  szaporaság  tehát 
a  jólét  és  az  értelmiség  fokától  függ,  nem  pedig  a  fajtól. 

Igazolja  ezt  az  eredményt  egyazon  fajtájú  népek  külön- 
böző társadalmi  osztályainak  összehasonlítása  is  a  szapo- 
rodás szempontjából.  Itt  is  azt  látjuk,  hogy  az  aránylag 
jólétben  élő  középosztályok  tudatosan  korlátozzák  sza- 
porodásukat, mesterséges  eszközökkel.  Ellenben  a  dolgozó 
nép  csekély  jövedelmű  rétegei  mértéktelen  szaporodásra 
hajlandók,  nem  törődve  azzal,  vájjon  a  világba  helyezendő 
gyermek  létének  gazdasági  föltételei  megvannak-e  vagy 
sem.  A  jóléttel  és  a  vele  járó  nagyobb  értelmiséggel  együtt 
föllép  az  előrelátás  s  az  a  kívánság,  hogy  a  szülő  standard 
of  life-ja  a  gyermek  számára  biztosítva  legyen,  ami  azután 
arra  indítja  a  szülőket,  hogy  két-három  gyermeknél  többet 
ne  helyezzenek  a  világba.  Idehat  a  nők  szépségkultusza, 
s  egyéniségük  szabad  kifejlesztésére  való  törekvésük,  mely 
a  kultúra  magasabb  fokán  föllép  ;  az  ilyen  nők  lehetőleg 
elkerülik  a  túlságosan  szapora  szülést,  valamint  a  sok  gyer- 
mekkel való  vesződséget,  mely  megtámadná  szervezetüket 
és  lekötné  minden   erejüket. 

A  jóléten  kívül,  melyet  ma  észlelünk,  már  maga  a  modern 
termelőmód  is  a  szaporaság  korlátozására  vezet,  mert  növeli 
a  munkás  értelmiségét  és  lehetővé  teszi  a  nő  számára,  hogy 
önállóan  megélhessen. 

Sokan  azok  közül,  kik  a  táplálékszükség  visszatérését 
várják,  arra  számítanak,  hogy  a  társadalom  szaporodása 
a  jövőben  is  ugyanolyan  arányú  lesz,  mint  eddig  volt, 
ellenben  a  tápszerek  termelését  hovatovább  nem  lehet 
majd  olyan  arányban  kiterjeszteni,  mint  az  utolsó  ember- 
öltő folyamán.  A  tápszerhiány  azonban  sohasem  fog  többé 
visszatérni  azon  esetben,  ha  a  társadalom  még  a  terme- 
lés  összes   lehetőségeinek    kimerítése    előtt    eljut    az    álta- 

lános  jólét  s  az  általános  gazdasági  előrelátás  egy  olyan 
fokára,  melynél  fogva  aztán  saját  szaporodásának  korlá- 
tozásával fogja  megelőzni  a  táplálékszükség  bekövetkezését, 
mely  a  továbbszaporodással  járna.  Akkor  aztán  bekövet- 
kezhetik  és  emberileg  belátható  időkig  eltarthat  azon  ideális 
elv  uralma,  hogy  a  társadalom  sohase  álljon  több  tagból, 
mint  amennyinek  számára  elegendő  táplálékot  lehet  ter- 
melni. 

Napjainkban  a  társadalmi  jólét  legmagasabb  fokára 
jutott  országokban  föltaláljuk  ezt  az  irányzatot,  már  pedig 
ezek  az  országok  a  fejletlenebbeknek  saját  jövőjük  képét 
mutatják.  Másfelől  a  földgömbön  a  tápláléktermelés  kiter- 
jesztésének közelebbi  és  távolabbi  lehetőségeit  oly  mennyi- 
ségben találjuk,  hogy  még  folytonos,  nem  hanyatló  nép- 
szaporodás mellett  is  meg  volna  —  talán  évszázadokon 
keresztül  —  a  tápszerbőség  növekedésének  kilátása.  Egy- 
felől a  hatalmasan  táguló  élelmi  körnek,  másfelől  a  szapo- 
rodás-korlátozás máris  mutatkozó  jeleinek  egybevetése 
remélnünk  engedi,  hogy  a  társadalom  el  fog  jutni  a  szabá- 
lyozott szaporodás  állapotába,  még  mielőtt  a  rendelkezésére 
álló  —   és   időközben   növelhető   —   élelmi   kört   kitöltené. 

A  kultúra  szempontjából  kivánatos  lenne,  hogy  így 
legyen.  Mert  a  kultúra  és  a  tápszerbőség  között  szoros  össze- 
függés van.  Magas  kultúrájú  népek  abban  különböznek  az 
elmaradott  népektől,  hogy  számukhoz  viszonyítva  nagyobb 
tápszer  mennyiségeket  képesek  termelni,  mint  emezek.  A  kul- 
túra haladása  egyértelmű  a  tápszerek  termelésének  köny- 
nyebbé  válásával. 

Világosan  következik  ebből,  hogy  a  kisgazdaság  fejlő- 
dése s  a  kisbirtok  térhódítása,  melynek  előf  öltét  ele  a  táp- 
szerbőség :  a  kultúra  haladásával  párhuzamos.  Ellenben  a 
kapitalisztikus  nagygazdaság  és  a  nagybirtok,  melyre  a 
tápszerbőség  visszafejlesztő  hatással  van  s  amelynek 
táplálékszükség  kell,  hogy  fejlődhessék  :  a  kultúra  hanyatlá- 
sával  szolidáris. 

Eltolódások  a  földművelés  szervezetében  s  az   uralkodó    agrár- 
politikában a  tápszerbőség  hatása  alatt 

A  XIX.  század  gazdasági  fejlődésének  két  időszaka 
—  a  tápszerhiány  és  a  tápszerbőség  időszaka,  —  melyeket 
az  1850 — 1875  között  lefolyt  átmeneti  idő  határol  el  egy- 
mástól :  egyszersmind  a  földmüvelés  szervezetének  fejlődés- 
irányában is  két  külön  időszakot  jelent.  Az  első  időszakot 
a  nagybirtokos-osztály  emelkedése  és  a  kisgazda-osztály 
hanyatlása,  a  másodikat  a  kisgazda-osztály  emelkedése  és  a 
nagybirtokos-osztály   hanyatlása   jellemzi. 

Eltekintve  a  világgazdasági  konjunktúráktól :  a  XIX. 
század  első  felében  már  a  hagyományos  viszonyok  is  erős 
akadályát  képezték  annak,  hogy  a  kisgazdaság  technikailag 
haladni  tudjon  és  versenyképes  legyen.  Ott  volt  a  közép- 
korból visszamaradt  hármasnyomású  rendszer,  a  maga 
vetésforgás-kényszerével,  mely  a  korral  haladni  kívánó 
kisgazda  minden  mozdulatát  megbénította.  Különben  sem 
volt  erős  a  haladás  szelleme  a  kisgazdák  körében  :  jobbágyi 
elnyomatásuk  kora  még  nagyon  is  közel  feküdt  s  értelmi- 
ségük alacsony  volt.  De  ha  mindezen  körülmények  nem  is 
forogtak  volna  fönn  :  a  gazdálkodás  technikájában  akkor 
sem  tudták  volna  követni  a  nagybirtokot,  erről  a  világ- 
gazdasági konjunktúra  már  magában  is  gondoskodott. 
Magas  gabonaárak  és  alacsony  munkabérek  uralkodtak ; 
ennélfogva  tej  és  hús  után  csekély  volt  a  kereslet  s  így 
az  állattartás  nem  jövedelmi  forrás,  hanem  tőkebefektetés 
volt  a  trágyázás  kedvéért  :  következőleg  a  kisbirtokos  nem 
tudott  elegendő  állatot  tartani ;  tőkében  szegény  volt  már 
azért  is,  mert  a  népszaporulat  nem  vándorolhatott  el  s  így 
a  kisbirtokterületen  túlnépesedés  állott  be,  a  föld  fölapró- 
zódott. Nyomorúság  és  technikai  elmaradottság  jellemezte 
a  kisgazdát ;  ilyen  viszonyok  között  e  korszak  legkiválóbb 
írói  méltán  tagadták  a  kisgazdaság  létjogosultságát. 

Ugyanekkor,  ellentétben  a  kisparaszt  birtokkal,  a  nagy- 
gazdaság könnyen  kibontakozott  a  hármasforgású  rendszer- 
ből, —  még  ahol  községi  határban,  parasztföldek  közé  ékelve 
feküdt  :  ott  is  könnyen  túltette  magát  a  vetésforgási  kény- 
szeren.  A   technika  vívmányait   könnyen   magáévá  tehette, 

és    nagyobb   tőkéjénél   fogva  inkább  tudott   erősebb   állat- 
tartásért áldozatokat  hozni.  Hozzájárult  még,  hogy  a  magas 
gabonaár,  s  a  velejáró  kevés  munkaalkalom  igen  alkalmas 
volt  arra,  hogy  a  megszorult  munkás  szolgaságát,  patriarcha- 
lisztikus  alárendeltségét  fönntartsa.    S  így  ebben  az  időben 
technikai  haladás  jellemezte  a  nagygazdaságot.  Olyan  orszá- 
gok, mint  Poroszország,  hol  inkább  a  nagybirtok  nyomul  elő- 
térbe, a  magas  gabonaárak  hatása  alatt  jelentékeny  gazda- 
sági  haladásnak  örvendettek,    míg   ugyanakkor  a  délnémet 
kisbirtokos   vidékeknek   sok  gazdasági  bajban   volt  részük. 
Németország  nyugati  szomszédságában  is,  Franciaország- 
ban, mely  a  nagy   forradalom   idején   földarabolta   a   nagy- 
birtok egy  részét :  a  XIX.  század  első  kétharmadának  magas 
gabonaárai    parasztnyomorúságot    és    birtoktömörülést    vál- 
tottak   ki.    Marx    abban    az   időben    a    második    császárság 
létre  jövet  elét   igen   sikerülten   magyarázta   —   a   történelmi 
materializmus    módszerével    —    a    francia    kisgazda-osztály 
hanyatlásából.  Hogy  ez  tényleg  megvolt  a  második  császár- 
ság   idején  :    már    a    marhaállomány    azidőben    végbement 
csökkenéséből   is   látszik.    1852   és    1872   között    a   szarvas- 
marhák   létszáma    13,954.000-ről    11,721.000-re,    a    juhállo- 
mány pedig  33,281.000-ről   23,496.000-re   apadt.    (Agricultu- 
ral  Returns.)  A  XIX.  század  harmadik  harmadában  azonban 
lényegesen  javult  a  francia  kisgazda  helyzete,  —  amint  Nossig 
kimutatja  :  annak  dacára,  hogy  a  kormányzat  a  nagybirtokot 
támogatta  és  a  kisbirtokot  elnyomni  igyekezett.1 

A  mezőgazdasági  munkaszervezet  fejlődésének  iránya 
a  XIX.  század  első  időszakában  épen  ellentétét  mutatja 
annak  a  képnek,  melyet  előző  helyen,  a  tápszer  bőség  hatása 
gyanánt  megrajzoltunk.  A  tápszerbőség  fordulatot  hozott  ; 
talpra  állította  a  kisgazdát  és  megtámadta  a  nagygazdasá- 
got. Természetes,  hogy  ezen  fordulat,  mely  az  üzemfejlő- 
désben beállott,  mint  minden  új  gazdasági  jelenség,  előbb 
mutatkozott  Európa  nyugatán,  mint  középső  és  keleti 
részein,  sőt  Keleteurópában,  hol  a  termelőerők  fejletlenek 
és  az  alacsony  gabonaárak  ma  sem  jelentenek  tápszerbő- 
séget, még  ma  is  nyomorult  a  dolgozó  nép  helyzete,  és  ezzel 

1  Nossig  :  Revision  des  Sozialismus  2.  Teil :  Die  Agrarfrage. 
294—5.  1- 

kapcsolatban  a  nagyüzemnek  a  kisüzem  rovására  való  tér- 
foglalását lehet  megállapítani  mindenütt,  ahol  racionális 
gazdálkodás  még  lehetséges,  csak  ott  nem,  ahol  a  talaj  - 
kimerülés  ezidőszerint  már  minden  rendszeres  gazdálkodást 
lehetetlenné  tesz.1 

Középeurópa  keleti  része  —  Magyarország,  Lengyel- 
ország —  körülbelül  most  van  abban  a  fordulat-stádium- 
ban, mely  a  nagygazdaság  emelkedő  irányzatát  a  kisgazda- 
ságéval cseréli  föl.  Északnyugat-Európa  már  túl  van  ezen 
a  fordulaton,  ott  már  szemmellátható  a  kisgazdaság  tech- 
nikai javulása,  mely  a  tápszerbőség  hatása  alatt  beállott, 
és  mindegyre  kevésbbé  lehet  a  nagygazdaság  technikai 
fölényéről  beszélni,  a  legkevésbbé  pedig  azokon  az  előbbre- 
haladott vidékeken,  hol  a  kisgazdaság  már  a  szövetkezeti 
fejlődés  útjára  lépett  és  a  kisgazda  a  szövetkezetek  nevelő 
hatása  alá  került.  Sering  és  más  német  szakírók  állítása 
szerint  a  modern  nyugateurópai  kisgazdaság  a  benne  alkal- 
mazott müveléstechnika  dolgában  már  most  csak  nagyon 
kevéssé  marad  el  a  nagygazdaság  mögött.  Növeli  e  tény 
súlyát  az  az  újabb  tapasztalás,  hogy  míg  a  kisgazda 
technikai  készültsége  folyton  javul  és  sehol  sem  mutatko- 
zik olyan  tendencia,  mely  ezt  a  folyamatot  megakasztaná  : 
addig  a  nyugateurópai  nagygazdaság  már  a  technikai  vissza- 
fejlődés útjára  lépett. 

A  kisgazdaság  nyersjövedelme  már  akkor  fölér  a  nagy- 
gazdaságéval, ha  műveléstechnikája  egy  bizonyos,  nem  túl- 
ságosan nagy  mértékben  el  is  marad  mögötte.  Tehát  minél 
inkább  utóiéri  technikailag  a  nagygazdaságot,  annál  inkább 
az  utóbbi  fölé  kerül  a  területéhez  viszonyított  nyers  jöve- 
delem dolgában.  Fölvételekből,  összehasonlító  üzemszámí- 
tásokból tényleg  azt  lehet  kivenni,  hogy  a  mai  kisgazdaság 
nyers  jövedelme  területéhez  viszonyítva  lényegesen  nagyobb, 
mint  a  nagygazdaságé.2   Sőt  ki  lehet  mutatni  ezenfölül  még 

1  Maszlow  :  Die  Agrarfrage  in  Russland.   103 — 115.  1. 

2  Stumpfe  i.  m.  ;  Dr.  J.  Hoch :  Zur  Frage  der  Konkurrenz- 
fáhigkeit  von  Gross-,  Mittel-  und  Kleinbetrieb  in  der  Landwirtschaft. 
Thiel:  Landw.  Jahrbücher.  XXXVI.  Bd.  (1907.)  Heft  1.  továbbá 
Dr.  Leo  Huschke  :  Landwirtschaftliche  Reinertrags-Berechnungen. 
Jena,    1902. 

azt  is,  hogy  a  kisgazdának  e  nagyobb  nyers  jövedelemből, 
az  üzemköltségek  levonásával,  gazdasága  területéhez  viszo- 
nyítva nagyobb  fölöslege  is  marad.  (Üzemköltségekbe  a 
kisgazdának  és  családjának  munkabérét    is    beleszámítva.) 

Ha  azonban  a  kisgazda  jobban  tudja  értékesíteni  a 
földet,  mint  a  nagygazda  :  akkor  egy  hektár  földért  nagyobb 
árat  is  tud  fizetni,  mint  emez.  Tényleg  azt  is  tapasztaljuk 
ezidőszerint,  hogy  a  földet  kis  darabokban  jobban  lehet 
értékesíteni,  mint  nagy  darabokban.  Sőt  a  XIX.  század 
utolsó  évtizedeiben  valóságos  üzletté  fejlődött  a  parcellá- 
zás, mely  azon  a  körülményen  alapul,  hogy  egy  nagybirtok 
földjének  értékét  sok  kisebb  darabra  való  osztás  által  jelen- 
tékenyen növelni  lehet.  Ma  már  egészen  hozzá  vagyunk 
szokva  és  természetesnek  találjuk,  hogy  a  föld  hektáron- 
ként való  ára  kis  darabokban  nagyobb  legyen,  mint  nagy 
darabokban.  Sőt  Ruhland  e  szabályt,  melyet  az  ő  agrárius- 
patriarchalisztikus  birtokpolitikájának  céljaira  értékesít,  való- 
sággal örök  igazságnak  tekinti.1  Pedig  alig  harminc-negyven 
esztendeje,  hogy  a  mai  állapot  kifejlődött,  —  előzőleg  fordítva 
volt  :  a  föld  nagy  darabokban  ért  többet  és  kis  darabokban 
kevesebbet.  A  XIX.  század  első  felében  uralkodó  viszonyok 
között  egy  nagybirtok  veszített  volna  értékéből,  ha  föl- 
darabolták volna,  —  aki  ellenben  kisbirtokokat  vásárolt  és 
ezeket  nagybirtokká  rakta  össze  :  ezzel  emelte  az  illető  föld- 
terület értékét. 

Németország  nyugati  felében  körülbelül  az  1870-es 
évek  óta  lehet  észlelni,  hogy  a  kisbirtok  földjének  ára  nagyobb 
a  nagybirtokénál.  Előzőleg  fordítva  volt.  Ugyanezen  területre 
vonatkozólag  körülbelül  a  hetvenes  évektől  számíthatjuk  a 
tápszerbőség  időszakát  ;  már  ez  a  körülmény  is  arra  mutat, 
hogy  a  földbirtok  árviszonyaiban  beállott  fordulatot  a  táp- 
szerbőséggel  kell   összefüggésbe   hoznunk. 

A  tények  ellenőrzésére  szolgáljon  a  következő  néhány 
számadat. 

Steinbrück  szerint  2    a  Saale  vidékén   és   a  merseburgi 

1  Leitfaden  zur  Einführung   in  das  Stúdium   der  Agrarpolitik. 
Berlin,  Parey,   1894.   21.  1. 

2  Die  Entwickelung  der  Preise  .  .  .    zu  Halle  und  im  Saalkreise. 
Halié,  1896.  Idézve  Esslen  i.  m.  83.  1. 

kerületben  42  eladott  birtok  árai  a  fejlődés  következő  képét 
tüntetik  föl : 

Paraszt- 
Nagybirtokok  birtokok 

1     hektárjának    ára    volt 

182 1 — 40  között     840  márka    182 1 — 40  között     602  márka 


1841 — 60 

» 

1217   » 

1841 — 60 

» 

1151 

1861—80 

» 

2135  » 

1861—80 

» 

2200 

1881—95 

» 

2945     » 

1881—98 

» 

3467 

E  számoszlopok  szerint  1861  és  1880  között  érte  utói 
a  kisbirtok  árának  emelkedése  a  nagybirtokét.  Előzőleg 
a  föld  nagy  darabokban  ért  többet,  később  megfordítva. 
Hasonló  eredményeket  nyerünk  Steinbrück  egy  másik  mun- 
kájából,1 melynek  adatai  szerint: 


Nagybirtokok 


Nagyobb  paraszt- 
birtokok 


1    hektárjának    ára    volt 


1821 — 40  között 

184I 60    » 

l86l—80    » 
l88l 95     » 


834  márka 
1139       » 
1845       » 
2246       » 


547  márka 
587       » 
1567       » 
2643        » 


Sarrazin  2  szerint  Posen  tartományban  nagyjából   ilyen 
volt  a  fejlődés  : 


Időszak 


l82I — 30. 
183I—4O. 
184I—50. 
1851 — 60. 
l86l — 70. 

I87I—75. 
1876—80. 
1881—85. 
1886—9O. 
189I — 94. 


0-30     30-50    50-100    100—200   200-300  300-500 
hektár  területű  birtokok  egy  hektárjának  ára 

253 

192 

327 

349 
55i 


500-1000  1000 -f-n 
márkában 


113  25  — 

—  I49  98 

165  225  191 

276  326  259 

438  385  442 

516  470  557 

560  529  604 

611  594  660 

661  659  663 

770  694  646 


114 

251 

3i8 

55i 
698 

634 
652 
641 
601 


210 
144 

251 
416 

5i8 
623 
646 


629 
599 


694  679 
662  642 
639   632 


141 
147 
257 
363 
466 
618 
622 
676 
623 
585 


108 
166 

257 
317 
403 
488 
491 
530 
476 

459 


1  Steinbrück  :     Die  Entwickelung  der  Preise  des  stadtischen 
und  lándlichen  Immobiliarbesitzes.   Jena,    1900.  41.   és  72.   1. 

2  Die  Entwicklung    der  Preise  des  Grund    und  Bodens  in  der 
Provinz  Posen.  Halle,  1897.  Idézve  Esslennél  i.  m.  81.  1. 

Az  itt  nyert  kép  némileg  eltér  attól,  melyet  az  előző 
adatok  nyújtanak,  amennyiben  itt  még  csak  1886 — 90  között 
jut  egyensúlyba  a  kisbirtok  ára  a  nagyobb  birtoktesteké- 
vel. Ez  abban  leli  magyarázatát,  hogy  a  porosz-lengyel 
tartomány  gazdasági  fejlődése  jelentékenyen  el  van  maradva 
a  Német  Birodalom  nyugatibb  részei  mögött  ;  innét  van, 
hogy  a  szóban  forgó  jelenség  is  két  évtizeddel  megkésve 
lépett  föl  e  területen.  Továbbá,  amint  látszik,  az  előző  idő- 
szakban sem  a  latifundiumokban  kulminált  az  árak  emel- 
kedése, hanem  a  100 — 1000  hektáros  birtokokban,  melyek 
a  nagygazdaság  legalkalmasabb  méreteit  foglalják  magukban. 

Nálunk  Magyarországon  is  meg  lehet  állapítani  a  föld- 
árak hasonló  módosulását.  Ezidőszerint  a  kis  földdarabok 
ára  viszonylag  nagyobb,  mint  a  nagyoké,  ami  tényleg  meg 
is  indította  a  parcellázást.  De  itt  sem  volt  mindig  így.  Amint 
Ecseri  előadja,  a  jobbágyfölszabadítást  követő  évtizedek- 
ben a  kisgazdák  olcsó  áron  adták  el  rosszabb  fekvésű  föld- 
jeiket ;  ugyanekkor  sokan  vettek  össze  kisebb  földdarabo- 
kat,  hogy   nagyobb  birtoktestekké   olvasszák   össze.1 

Hasonló  történt  Németországban  azokban  az  időkben, 
midőn  a  föld  nagy  darabokban  többet  ért,  mint  kis  dara- 
bokban. Sőt  Németország  keleti  részein  e  folyamat  rend- 
kívül gyors  és  föltűnő  volt.  Ahogy  Sering  mondja  2  e  vidé- 
kekre vonatkozólag, 

».  .  .  körülbelül  a  (XIX.)  század  közepéig  a  nagybirtoko- 
sok hatalmas  arányokban  vásárolták  ki  földjükből  a  parasz- 
tokat ;  abban  az  időben  egész  falvak  jutottak  erre  a  sorsra. « 

Még  száz  évvel  előbb,  a  XVIII.  században  sokkal  egy- 
szerűbb módon  :  fegyveres  erőszakkal  kergették  el  a  nagy- 
birtokosok a  parasztokat.  A  XIX.  században  már  nem 
volt  erre  mód,  tehát  a  nagybirtok  harca  a  kisbirtok  ellen, 


1  Ecseri  szerint  a  kisgazdák  könnyelműségből  váltak  volna 
meg  földjeiktől.  —  Ám  egy  társadalomgazdasági  irányzatot  ma  már 
nem  lehet  ilyen  egyszerű  módon  lelki  tulajdonságokkal  magyarázni. 

Dr.  Ecseri  Lajos  :  Az  alföldi  munkáskérdés  és  a  mezőgazdasági 
válság.  Budapest,  1898.  25.  1. 

2  Sering :  Die  Agrarírage  und  der  Sozialismus.  Jahrbuch  fúr 
Gesetzgebung,  Verwaltung  und  Volkswirtschaft  im  Deutschen  Reich. 
Leipzig,    1899.  Viertes  Heft,   295. 

a  földesúr  osztályharca  a  pór  ellen  tisztán  gazdasági  térre 
került,  de  ezen  a  téren  is  az  utóbbi  húzta  a  rövidebbet. 
A  nagybirtokos  jobban  tudta  használni  a  földet,  mint  a 
kisbirtokos,  pénzzel  is  rendelkezett  :  tehát  többet  tudott 
fizetni  egy  hektár  földért,  mint  amaz;  — kivásárolta  a  parasz- 
tot a  földből.  A  nagybirtok,  mint  termelésre  alkalmasabb 
birtokalak,  békés  eszközökkel  is  terjeszkedni  tudott  a  másik 
rovására  ;  a  termelésben  való  fölénye  abban  jutott  kifeje- 
zésre, hogy  többet  tudott  fizetni  a  földért,  mint  a  kisbirtok. 

Ez  a  békés  eszközökkel  vívott  osztályharc  folytatódott  a 
XIX.  századon  keresztül  és  ma  sincs  befejezve.  Csakhogy  idő- 
közben megfordult  a  kocka  és  a  kisbirtokos  kerekedett  fölül ; 
most  már  ő  képes  arra,  hogy  a  nagybirtokost  kivásárolja 
földjéből.  Míg  előbb  a  birtokfejlődés  iránya  a  földnek  kevés 
kézben  való  fölhalmozása  —  a  kisbirtok  kiküszöbölése  — 
felé  tartott :  most  fordítva,  a  földnek  sok  kézbe  való  széj jel- 
osztása,   a    nagybirtok    kiküszöbölése    felé   visz   a   fejlődés. 

Ezt  beszéli  az  árviszonyokban  a  XIX.  század  folya- 
mán beállott  fordulat.  Es  ez  a  beszéd  világos,  félre  nem 
érthető.  A  föld  árának  alakulása  szabja  meg,  mi  történ- 
jék :  nagybirtokok  parcellázása,  vagy  kisbirtokok  össze- 
vásárlása. Ha  kis  darabokban  ér  többet  a  föld  :  parcellá- 
zásnak, ha  nagy  darabokban  ér  többet  :  összevásárlásnak 
kell  bekövetkeznie.  Abban  a  körülményben,  hogy  ma  a 
föld  ára  kis  darabokban  nagyobb,  mint  nagy  darabok- 
ban :  a  birtokelaprózódás  irányzata  jut  kifejezésre,  mely 
szemmelláthatóan  összefüggésben  áll  a  kisgazda  termelő- 
képességének és  helyzetének  javulásával.  Ennél  az  utóbbi 
jelenségnél  azonban  nem  szabad  megállapodnunk,  ha  a 
birtokelaprózódás  irányzatának  végső  okát  keressük,  mert 
a  kisgazda  helyzetének  és  termelőképességének  javulása, 
mint  tudjuk,  maga  is  okozat,  okozata  a  munkabérek  álta- 
lános emelkedésének,  amely  ismét  a  tápszerbőség  következ- 
ménye. Szóval :  a  tápszerbőséget  (illetőleg  ennek  földrajzi 
és  technikai  okait)  kell  a  birtokelaprózás  mai  irányzatának 
elsődleges  okául  tekintenünk.  Míg  előzőleg  a  táplálék- 
szükség a  munkabéreket  alásülyesztette  s  a  jövedelemeloszlást 
egyáltalán  a  nagy  vagyonú  osztályok  javára  befolyásolta  : 
addig  ma,  a  tápszerbőség  a  munkabéreket  emeli  és  a  meg- 

oszlás  fejlődését  egyáltalán  a  dolgozó  néprétegek  javára 
irányítja.  Előzőleg  a  jövedelemeloszlás  általános  irányzata  a 
földbirtok  koncentrációjában,  ma  pedig  a  földbirtok  elapró- 
zódásában jut  kifejezésre.  A  birtokeloszlás  fejlődésének  iránya 
tehát  —  elvben  és  nagyjában  —  követi  a  jövedelemmegoszlás 
általános  irányzatát. 

Régebben,  a  táplálékszükség  időszakában,  főleg  a  munka- 
bér alacsonysága  okozta,  hogy  a  kis  földdarabok  ára  arány- 
lag kisebb  volt.  Ez  a  tényező  két  irányban  is  hatott.  Egy- 
felől a  fogyasztás  irányát  a  kisgazdára  nézve  kedvezőt- 
lenül befolyásolta  és  a  kisbirtokos  népességet,  melynek 
szaporulata  el  nem  vándorolhatott :  csekély  minimálterületre 
szorította,  nyomorúságba  hajtotta ;  —  mindezzel  kizárta, 
hogy  a  kisgazdák  földjüket  észszerűen  művelhessék.  Ugyan- 
akkor egyáltalán  alászállította  az  összes  dolgozó  osztályok 
jövedelmét,  —  a  dolgozó  ember  nem  takarékoskodhatott, 
mert  nem  volt  miből,  tehát  földet  sem  vásárolhatott.  Hitelt 
szintén  nem  kaphatott  olyan  olcsón  és  könnyen,  mint  ma, 
mert  a  földben  való  hiány  egyszersmind  tőkében  való  hiányt 
vált  ki.  Szóval,  míg  egyfelől  a  föld  helyes  használatára  a 
dolgozó  embernek  nem  volt  módja  :  másfelől  hiányzott  a 
kis  földdarabok  után  való  élénk  kereslet  is,  mert  a  dolgozó 
népnek  csekély  volt  a  vásárlóképessége.  Ezért  nem  volt 
áruk  a  kis  földdaraboknak. 

A  tápszerbőség  mindezen  körülményeket  ellenkező- 
jükre változtatta  át.  Ma  a  dolgozó  ember  fokozódó  mér- 
tékben tudja  helyesen  használni  a  földet  s  ugyanakkor  nő 
a  vásárlóképessége  is.  Ezért  ma  a  kis  földdarabok  kereset- 
tek és  aránylag  drágák. 

Természetes,  hogy  az  élénk  kereslet,  mely  a  kis  föld- 
darabok iránt  mutatkozik,  közvetve  a  nagy  földdarabok 
árát  is  emeli.  Mert  hiszen  a  nagy  földdarab  tulajdonosa 
bármikor  parcellázhatja  földjét  és  eladhatja  a  kis  föld- 
darabok magasabb  árán.  Aki  tehát  megveszi  a  nagybirto- 
kot :  az  értékesítésnek  ezt  a  lehetőségét  is  megfizeti.  Igaz, 
hogy  aki  parcelláz,  annak  költségei  vannak  s  egyszersmind 
nyereségre  is  tart  igényt,  a  nagy  földdarabért  tehát  semmi- 
esetre sem  hajlandó  akkora  árat  fizetni,  mint  amekkorán 
parcellázva    eladja.    Ezért    alacsonyabb    ma    a    nagy    föld- 

darabok  ára,  mint  a  kicsinyeké.  Ha  tovább  emelkedik  a  kis 
földdarabok  ára  :  a  parcellázás  nyereségét  alkotó  különbö- 
zet épségben  tartásával  bizonyos  távolságban  okvetlenül 
követni  fogja  a  nagybirtok  a  kicsinynek  áremelkedését. 

Ugyanezen  okokból  a  táplálékszükség  időszakában  a  kis- 
birtok ára  sem  maradhatott  el  messze  a  nagybirtokétól, 
csakhogy  akkor  persze  az  utóbbi  járt  elől  az  áremelkedésben. 


A  XIX.  század  folyamán  a  föld  ára  szinte  megszakítás 
nélkül  emelkedett,  s  a  század  végén  többszörakkora  árat 
kellett  fizetni  egy  hektár  földért,  mint  a  század  elején.  Régeb- 
ben a  földárak  emelkedő  irányzata  teljes  összhangban  állott 
a  földjövedelem  növekedésével.  A  föld  árát  általában  úgy 
fogják  föl,  mint  tőkésített  földjövedelmet.  Minél  kisebb  a 
kamatláb  :  egy  adott  összegű  földjövedelem  annál  nagyobb 
tőke  kamatával  ér  föl,  és  még  nagyobb  lesz  ez  a  tőkeösszeg, 
ha  egyszersmind  a  földjövedelem  összege  is  emelkedik. 
Tehát  a  földjáradék  emelkedése  és  a  kamatláb  sülyedése, 
melynél  fogva  egy  adott  földdarab  jövedelme  fokozatosan 
nagyobb  és  nagyobb  tőke  kamatának  felelt  meg,  elegendő 
volt  az  emelkedő  földárak  megértésére,  de  csak  addig,  míg 
ezek  a  tőkésített  földjövedelemmel  tényleg  összhangban 
állottak.  Ma  már  nem  elegendő  ;  a  földárak  magasabbak  a 
tőkésített  foldj ö védelemnél.  Sőt  Angliában  azt  tapasztalták, 
hogy  a  föld  ára  emelkedett  ugyanazon  időszakban,  midőn 
a  földjáradék  jelentékenyen  alászállott.  Nyugat  európai  viszo- 
nyok között  —  és  ma  már  Középeurópában  is  —  a  nagy- 
birtokos sokkal  kisebb  járadékot  élvez  földje  után,  mint 
amekkora  jövedelmet  kamatban  élvezhetne,  ha  földjét  eladná 
és  az  érte  kapott  összeget  kamatoztatná. 

A  dolgok  ilyen  fordulásának  egyik  okát  már  előzőleg 
érintettük  :  a  pénzhez  jutó  kisember  és  munkás  össze  nem 
hasonlíthatóan  többet  fizethet  egy  hektár  földért,  mint  a 
kapitalista  nagygazda,  ki  a  föld  értékét  tisztán  kapitalisztikus, 
üzleti  szempontból  mérlegeli.  Többet  fizethet  egyrészt  azért, 
mert  a  földet  nagyobb  munkaintenzitással  képes  művelni, 
s  így  jobban  tudja  értékesíteni,  másrészt  pedig  azért,  mert 

a  föld  birtoka  önálló,  független  helyzetet  biztosít  számára, 
melyet  még  külön  is  hajlandó  megfizetni. 

Van  azonban  még  ezenkívül  egy  egészen  másnemű  keres- 
let a  föld  után,  mely  szintén  nem  kapitalisztikus  szempontok- 
ból indul  ki,  s  így  szintén  hajlandó  és  képes  arra,  hogy  a  föld- 
járadék tőkésített  összegét  túlfizesse.  Gazdag  városi  polgárok 
szívesen  vásárolnak  egy-egy  nagybirtokot,  csupán  azért, 
hogy  nagybirtokosokká  válhassanak.  Ilyen  emberek  számára, 
kik  bőségesen  rendelkeznek  egyéb  jövedelmi  forrásokkal,  a 
birtok  jövedelme  nem  játszik  nagy  szerepet,  az  ő  számukra 
a  birtok  luxustárgy,  mely  sport  élvezet  eket,  társadalmi  állást 
és  politikai  befolyást  nyújt  nekik.  Nyugateurópában,  hol  az 
utolsó  emberöltő  folyamán  a  kapitalisták  osztálya  nem  csupán 
vagyonban,  de  számban  is  erősen  növekedett  :  a  földnek 
ilyen  luxustárgy  gyanánt  való  kereslete  szintén  nagy  sze- 
repet játszik  a  földárak  alakulásában,  sőt  Angliában  ezidő- 
szerint  már  ez  játssza  a  főszerepet.  Itt  a  városi  kapitalisták 
olyan  árakat  fizetnek  egy-egy  birtokért,  hogy  a  jövedelem 
nem  ad  ki  többet  a  befektetés  2 — 2%%-ánál,  ugyanakkor, 
midőn  a  tőkét  egyéb  termelőágakban  5 — 7%-ra  lehet 
elhelyezni.  Ilyen  háromszoros  árakat  a  kisgazda,  kinek  a  föld 
végre  is  munka  és  kereset  céljára  kell,  nem  tud  a  földért 
fizetni.  Ez  okból  Angliában  nincs  is  önkéntes  parcellázás.1 
A  fényűzés  szempontjai  legyőzik  a  termelés  szempontját. 

Mind  a  két  okot :  úgy  a  kisember  nagyobb  termelő-  és 
vásárlóképességét,  mint  a  vagyonosság  nagyobb  arányú 
föllépését  a  tápszerbőségre  lehet  visszavezetni.  Ez  vonta 
maga  után  az  áraknak  a  tőkésített  földjáradékon  való  erős 
túlemelkedését  úgy  a  kontinensen,  hol  még  a  kisbirtok  vezet 
az  áremelkedésben,  mint  Angliában,  hol  a  fényűzés  első 
sorban   a  nagybirtok   árát   emeli. 

A  földáraknak  a  tőkésített  földjáradékon  való  túlemel- 
kedése  a  nagybirtokosra,  mint  egyénre,  hasznos  lehet,  ameny- 
nyiben  birtokát  el  akarná  adni,  mert  ebben  az  esetben 
érdeke,  hogy  minél  többet  kapjon  a  földért.  Káros  azonban 
a  nagybirtokosságra,  mint  osztályra  nézve,  melynek  nem 
az  az  érdeke,  hogy  tagjai  a  birtokukat  eladják,  hanem  inkább 

1  Levy  :    Entstehung   und    Rückgang   stb.    153 — 157.    I. 

az,  hogy  megtartsák  és  belőle  éljenek.  Nagybirtokos  osz- 
tály csak  addig  van,  míg  nagybirtokosok  vannak,  kik 
birtokuk  jövedelméből  élnek.  Ebben  az  értelemben  a  föld 
jövedelme  és  ára  között  fönnálló  és  egyre  növekvő  arány- 
talanság, melyet  a  tápszerbőség  teremtett,  a  nagybirtokos- 
ságra, mint  osztályra  (föltéve,  hogy  a  föld  teljesen  szabad 
forgalom  tárgyát  alkotja),  megsemmisítő  hatással  van. 

Mivel  a  föld  ára  nagyobb  a  tőkésített  földjáradéknál  : 
nagyobb  kölcsönt  lehet  a  földre  fölvenni,  mint  amekkorának 
kamatja  a  föld  jövedelméből  kitelik.  Ez  a  nagy  és  a  jöve- 
delmét túlhaladó  kölcsön  pedig  előbb-utóbb  elkerülhetlenül 
rá  is  táblázódik  a  nagybirtokra.  Tapasztalás  szerint  a  birtok- 
változások rendszerint  újabb  kölcsönök  fölvételével  járnak, 
melyeknek  letörlesztésére,  főleg  mikor  a  földjövedelemre 
különben  is  rossz  idők  járnak,  kevés  a  remény.  így  a  nagy- 
birtok előbb-utóbb  jövedelmén  fölül  eladósodik  és  eladásra 
kerül.  Mivel  a  kisember  ad  érte  legtöbbet  :  parcellázódik  és 
megszűnik  nagybirtok  lenni.  Vagy  pedig,  amennyiben  vala- 
mely kapitalista  veszi  meg  fényűzés  céljára  :  olyan  ember 
kezébe  kerül,  kinek  főjövedelme  nem  földbirtokból,  hanem 
kapitalisztikus  vállalatokból  ered  és  akit  ennélfogva  leg- 
főbb érdekei  el  nem  választhatóan  a  kapitalista  osztályhoz 
fűznek,  úgy  hogy  törekvéseiben  nem  a  nagybirtokos-,  hanem 
a  kapitalista-osztály  javát  tartja  szem  előtt.  Szóval,  a  nagy- 
birtokos, mint  osztályának  tagja,  ebben  az  esetben  is  meg- 
szűnik. 

Míg  a  nagybirtokosnak  módjában  áll,  hogy  földje  jöve- 
delmét a  haladó  intenzitás  fölkarolásával,  a  termelés  fej- 
lesztése útján  növelje  :  addig  módjában  áll  egyszersmind, 
hogy  a  földjáradékot  a  föld  árával  legalább  megközelítően 
összhangba  hozza.  Ennek  is  gátat  szab  a  munkabérek  emel- 
kedése ;  ahol  ez  erősebb  mértékben  beáll,  ott  a  nagygazda 
már  csak  annak  megakadályozására  törekedhetik,  hogy  az 
emelkedő  munkabérköltségek  föl  ne  emésszék  a  földjövedel- 
met, amit  megfelelő,  a  nyershozadék  rovására  menő  munka- 
megtakarításokkal ér  el.  De  ha  ezekkel  a  rendszabályokkal 
meg  is  lehet  akadályozni  azt,  hogy  a  földjáradék  teljesen  eltűn- 
jék :  azt  mégsem  lehet  velük  elérni,  hogy  a  foldj ö vedelem 
teljes  összegében  fönnmaradjon  és  vissza  ne  fejlődjék.  Azok- 

ban  az  európai  országokban,  hol  a  munkabérek  emelkedése 
leginkább  érezhető,  a  földjáradék  abszolút  hanyatlása  már 
be  is  következett.  Angliában  ma  tudvalevőleg  sokkal  kisebb 
a  haszonbér,  mint  ezelőtt  harminc  évvel.  Franciaországban 
is  az  utolsó  emberöltő  folyamán  jelentékenyen  hanyatlottak 
a  haszonbérek,  míg  ugyanakkor  a  munkabérek  emelkedtek. 1 
Itt  inkább  a  kétgyermekrendszer  hatásai  váltották  ki  a 
munkabérek  emelkedését,  míg  Angliában  inkább  az  elván- 
dorlás   ritkította    meg    a    mezőgazdasági   munkások   sorait. 

Más  nyugateurópai  országokban,  ha  a  földjövedelem 
abszolút  hanyatlását  még  nem  is,  de  annyit  mindenesetre 
meg  lehet  állapítani,  hogy  a  mezőgazdasági  földjáradék 
az  utolsó  emberöltő  folyamán  kisebb  mértékben  emelkedett, 
mint  a  munkabér  és  tőkejövedelem,  —  ez  utóbbiakhoz  viszo- 
nyítva tehát  hanyatlott.  A  földbirtokosok  azonban  a  kapi- 
talista-osztály növekvő  fényűzéséhez  mérik  saját  életmód- 
jukat, a  tőkésekkel  okvetlenül  lépést  akarnak  tartani,  holott 
jövedelmük  emelkedése  nem  tart  lépést  amazokéval.  S  így 
mindegyre  kevésbbé  lehet  földbirtokos  az,  ki  csupán  birtoka 
járadékából  él,  egyéb  jövedelmi  források  nélkül.  Nagyobb 
mértékben  áll  ez  persze  olyan  országokra,  hol  a  tápszerbőség 
hatása  alatt  már  nem  csupán  relatíve,  de  abszolúte  hanyatlott 
a  mezőgazdasági  járadék. 

A  nagy  latifundiumok  tulajdonosai,  kiknek  jövedelme 
óriási,  kevésbbé  érzik  a  földjáradék  abszolút  vagy  relatív 
hanyatlását,  de  annál  erősebben  megérzik  a  kisebb  úri 
birtokosok.  Ezeket  a  föld  csekély  jövedelme  és  aránytalanul 
nagy  ára  szinte  kényszeríti  arra,  hogy  földjüket  eladják, 
mert  hisz  ezen  az  úton  a  földjövedelmet  sokkal  nagyobb 
kamatjövedelemmel  cserélhetik  föl.  De  ha  nem  is  akarják  el- 
adni a  földjüket  :  a  szükségszerűen  bekövetkező,  jövedelmen 
felül  való  eladósodás  előbb-utóbb  mégis  ide  viszi  a  dolgot. 

S  így,  amint  látjuk,  a  tápszerbőség  szükségszerűen  el- 
vezet a  nagybirtokos-osztály  kiküszöböléséhez.  Egyrészt, 
mert    alásülyeszti    a    nagygazdaság    termelőképességét    s    a 


1  Rudloff  :  Durchschnittliche  Monatslöhne  der  landwirtschaft- 
lichen  Arbeiter  in  Fránkreich,  Ende  1904.  —  Conrad  :  Jahrbücher 
für  Nationalökonomie  und  Statistik,  1907  december.  807 — 820.  1. 

nagybirtok  jövedelmét,  másrészt,  mert  emeli  a  munkabért, 
előmozdítja  a  vállalkozást,  s  így  növeli  a  társadalom  egyéb 
osztályainak  vásárlóképességét. 

A  tények  igazolják  ezt  a  szabályt.  Míg  a  XIX.  század 
első  három  negyedében  egész  Európa  a  mezőgazdasági 
üzem-  és  birtokkoncentráció  képét  mutatta  :  azóta  Európa 
azon  részein,  hol  a  tápszerbőség  föllépett,  hiába  keressük  ezt 
az  irányzatot.  Sőt  ha  a  nyugat-  és  középeurópai  országok 
újabb  statisztikáit  összevetjük  :  nagy  általánosságban  inkább 
a  kisgazdaság  és  a  kisbirtok  előtérbenyomulását  olvashat- 
juk ki  belőle.  Amihez  még  hozzájárul  az  a  tapasztalás,  hogy 
számos  nagybirtok  városi  tőkések  kezébe  került,  kiknek  szá- 
mára a  birtok  inkább  jelent  luxust,  mint  jövedelmi  forrást. 

Meg  kell  azonban  állapítanunk,  hogy  a  nagybirtok  föl- 
apróz ásának  és  a  nagybirtokos-osztály  kiküszöbölésének  ten- 
denciája, habár  kétségbe  nem  vonható,  de  egyelőre  még  csak 
gyöngén  és  bátortalanul  jelentkezik.  Hogy  a  fejlődés  menete 
nem  gyorsabb  és  iránya  nem  élénkebben  kifejezett  :  ennek 
az  az  oka,  hogy  a  nagybirtokos-osztály  teljes  erejével  véde- 
kezik a  tápszerbőség  hatásai  ellen,  melyek  létét  fenyegetik. 
És  e  védekezés  nem  hatástalan,  mert  eszköze  a  lehető  leg- 
hatalmasabb. A  nagybirtokos-osztály  —  ideszámítva  a  nagy- 
paraszt-osztályt is  —  Európa  összes  országaiban  erős,  ha  nem 
épen  elhatározó  befolyást  gyakorol  az  államügyek  inté- 
zésére. Ezt  a  kezében  lévő  hatalmat,  az  állam  erejét  vonul- 
tatja föl  a  nagybirtokosság  a  tápszerbőség  hatásai  ellen. 


A  nagybirtok  védekezése  a  tápszerbőség  ellen  elsősorban 
oda  irányul,  hogy  lehetőleg  megszüntesse  magát  a  tápszer- 
bőséget és  a  velejáró  magas  munkabéreket.  Tulaj  donképen 
ide  irányul  már  az  a  magatartása  is,  hogy  a  földjáradék 
megmentése  végett  saját  földjének  mívelését  visszafejleszti 
és  nyershozadékát  leszállítja,  mert  ezzel  a  rendszabállyal 
csökkenti  a  nép  munkaalkalmát  s  egyszersmind  a  tápszerek 
kínálatát  a  piacon.  Az  egész  társadalom  élete  a  föld  termésén 
alapul,  s  így  a  nagybirtokos,  midőn  saját  földjének  termését 
leszállítja  :  a  társadalom  létérdekét  áldozza  föl  azért,  hogy 

saját  munkanélküli  jövedelméről  ne  kelljen  lemondania.  Ha 
azon  földterület,  melyről  a  nyugateurópai  társadalmat  élel- 
mezik, csupa  nagybirtokos  kezében  volna  s  ezek  kartell- 
szerüen,-  szervezett  egyöntetűséggel  járnának  el,  leszállítván 
a  föld  termését  :  e  rendszabállyal  pressziót  gyakorolhatnának 
a  társadalom  összes  többi  osztályaira,  melyek  oly  magas 
árat  volnának  kénytelenek  a  gabonáért  fizetni,  illetőleg  oly 
alacsony  bérek  mellett  volnának  kénytelenek  dolgozni,  amint 
ezt  a  nagybirtokosok  előírnák.  Mivel  azonban  a  nagybirtoko- 
soknak ilyen  szervezkedés  —  különböző  okokból  —  nem  áll 
módjukban,  mivel  továbbá  a  társadalom  termőföldterületé- 
nek csak  egy  részét  tartják  hatalmukban  :  munkamegtakarító 
rendszabályaik,  melyekkel  a  föld  termését  alászállítják,  nem 
gyakorolnak  számba  vehető  pressziót  a  társadalomra  és  csu- 
pán arra  alkalmasak,  hogy  saját  földjük  járadékát  a  teljes 
összezsugorodástól  megmentsék. 

S  így  a  nagybirtok,  önmaga  tehetetlen  lévén,  az  állam- 
hatalmat hívja  segítségül,  remélve,  hogy  ez  a  maga  nyers 
hatalmi  eszközeivel  képes  lesz  betömni  a  tápszerbőség  for- 
rásait és  visszaállítani  a  régi  magas  gabonaárakat.  E  célt 
csak  úgy  lehetne  tökéletesen  elérni,  ha  meg  lehetne  akadá- 
lyozni a  világgazdaságban  a  tápszerek  produkciójának  ter- 
jeszkedését ;  ám  erre  egy  európai  állam  még  csak  nem  is 
gondolhat.  Minden,  amit  valamely  európai  állam  ezirányban 
tehet,  abból  áll,  hogy  határait  vámokkal  zárja  el  a  gabona- 
behozatal elől  s  így  saját  területén  mesterségesen  teremt  egy 
bizonyos  táplálékszükséget.  Ritkább  népességű  országokban, 
melyekben  a  belső  gabonatermelés  teljesen  íedezi  a  belső 
fogyasztást,  természetesen  nincs  hatásuk  a  behozatali  vámok- 
nak, mert  hiszen  amúgy  sincs  behozatal ;  sűrűbben  lakott 
és  behozatalra  szoruló  országokban  azonban  tényleg  lehet- 
séges vámok  segítségével  a  gabonaárakat  emelni.  De  ilye- 
nekben is  csak  korlátozott  mértékben.  Azóta,  hogy  a  gabona- 
árak hanyatlása  beállott,  Anglia  kivételével,  hol  a  nagy- 
birtokos elem  befolyása  gyöngébb,  minden  nyugateurópai 
állam  megkísérelte,  hogy  az  árak  hanyatlását  behozatali 
vámokkal  föltartóztassa,  de  csak  mérsékelni  sikerült  ez  úton 
a  hanyatlást,  megszüntetni  nem. 

A  német  birodalom  törvényhozása  1879-ben  tonnánként 


295 

10  márka  vámot  vetett  ki  kenyérmagvak  behozatalára,  és 
azóta  a  vámot  egyetlen  megszakítással  állandóan  emelte  ;  ma 
már  55  márka  a  búza  vámja.  Az  eredmény  azonban  nem 
alkalmas  arra,  hogy  kielégítse  a  nagygazdákat.  A  búza  ára 
tonnánként,   márkában,   így  fejlődött :  * 

1870—74 237 

1875—79 207 

1880 — 84 201 

1885—89 168 

1890 — 94 178 

1895 — 99 160 

1900 — 04 160 

Francia-  és  Olaszország  hasonló,  folytonosan  maga- 
sabbra és  magasabbra  —  legutóbb  már  métermázsánként 
7  frankra,  illetőleg  7%  lírára  —  emelt  vámokkal  korlátozta 
a  gabonabehozatalt.  Ennek  dacára  a  gabonaárak  a  hetvenes 
s  a  kilencszázas  évek  között  körülbelül  30 — 40  %-kal  hanyat- 
lottak. 2 

Azért  e  vámmal  védett  területeken  minden  bizonnyal 
magasabbak  a  gabonaárak,  mint  Angliában,  hol  az  ár- 
hanyatlás —  vámok  híján  —  50%-ot  tett  ki.  De  a  különb- 
ség nem  oly  jelentékeny,  hogy  a  nagybirtoknak  sokat  hasz- 
nálhatna. Vámokkal  a  nagybirtok  hanyatlását  csak  úgy 
lehetne  föltartóztatni,  ha  e  vámok  oly  magasak  volnának, 
hogy  a  gabona  behozatala  csak  minimális  lehetne  és  a  kivi- 
telre dolgozó  ipar  fejlődése  megakadna,  úgy,  mint  a  XIX.  szá- 
zad első  felében  Angolországban.  Mert  csak  ebben  az  eset- 
ben szűnnék  meg  a  munkabérek  emelkedése  és  a  mezei 
munkások  elvándorlása.  Csakhogy  a  vámoknak  ilyen  ma- 
gasra való  emelésére  manapság  már  nem  kerülhet  a  sor  ; 
a  nagybirtoknak  ma  már  nincs  meg  az  a  hatalma,  ami  szük- 
séges volna  ahhoz,  hogy  e  rendszabályt  az  ipari  kapitalisták 


1  Wehriede  i.  m.  170.  1. 

2  V.  ö.  Max  Schippel :  Europáische  Landwirtschaft  unter 
Freihandel  und  Zollschutz.  Sozialistische  Monatshefte.  1907.  I.  Bánd, 
3.  Heft. 

és  a  dolgozó  nép  egyetemes  érdeke  ellen  végrehajthassa. 
Minél  fejlettebb  a  gazdasági  kultúra,  annál  inkább  számí- 
tania kell  a  nagybirtoknak  ezen  osztályok  hatalmával. 
A  nagybirtokosság  ma  már  csak  az  agrárállamokban  ural- 
kodik föltétlenül,  itt  azonban  ritka  a  népesség  és  a  beho- 
zatali vámnak  nincs  áremelő  hatása. 

Az  ipar  föllendülését  tehát  nem  tudja  megakadályozni 
a  nagybirtokosság  s  így  a  munkabérek  emelkedését  sem. 
Az  ennek  nyomában  támadó  mezőgazdasági  munkáshiányt 
csak  úgy  tudná  elhárítani,  ha  elvenné  a  mezőgazdasági 
munkás  költözés-szabadságát  és  az  állam  fegyveres  erejé- 
vel, erőszakkal  tartaná  vissza  a  faluban.  Ám  ilyen  törvé- 
nyek alkotására,  szemben  az  összes  többi  városi  és  falusi 
néposztályok  ellentétes  érdekeivel,  a  mai  nagybirtokosság- 
nak már  nincs  hatalma.  Tesz  ugyan  egyet-mást  ebben  az 
irányban,  például  Németországban  kisebb-nagyobb  sikerrel 
törekszik  a  vasúti  utazás  megdrágítására,  hogy  így  legalább 
az  időszakos  elvándorlást  korlátozza.  De  ez  mind  csak 
erőtlen  kísérlet,  melynek  nincs  számbavehető  hatása. 

Agrár  államokban,  hol  az  elvándorlás  —  belföldi  ipar 
híján  —  külső  országokba  irányul :  a  kivándorlás  megtiltása 
elegendő  volna  a  mezőgazdasági  népességnek  a  falun  való 
visszatartásához  s  ilyen  országokban  meg  is  volna  a  nagy- 
birtokosságnak az  a  hatalma,  hogy  e  rendszabályt  keresztül- 
erőszakolja. De  van  egyszersmind  oka  is  arra,  hogy  vissza- 
riadjon e  kényes  eszköz  alkalmazásától.  Épen  ezidőszerint 
azt  lehet  tapasztalni,  hogy  amely  agrárállamból  nincs  rend- 
szeres kivándorlás  :  ott  a  nép  folyton  rosszabbodó  megél- 
hetése forradalmi  feszültséget  hoz  létre,  mely  aztán  a  munkás- 
hiánynál sokkal  nagyobb  és  közvetlenebb  veszedelemmel 
fenyegeti  a  nagybirtokos-osztály  létét. 

A  tápszerbőség  másik  lényeges  hatása,  a  munkabér  emel- 
kedése ellen  tehát  még  kevésbbé  védheti  magát  a  nagybirtokos 
osztály,  mint  az  alacsony  gabonaárak  ellen.  A  föld  elveszí- 
tése ellen  azonban  van  egy  erős  fegyvere  :  a  hitbizomány, 
mely  nem  egyéb,  mint  törvény  erejével  való  biztosítása 
annak,  hogy  a  nagybirtokot  sem  földarabolni,  sem  eladni 
ne  lehessen.  A  hitbizománnyá  alakított  birtokot  apja  után 
osztatlanul  örökli  a  legidősebb  fiu,  ki  csupán  haszonélvezője 

a  birtoknak,  melyet  semmi  szín  alatt  el  nem  adhat.  így  a 
nagybirtok  megszűnik  csere  forgalmi  tárgy  lenni,  s  ezzel 
lehetetlenné  válik,  hogy  a  társadalom  valamely  tagja  ma- 
gánjogi úton,  vétel,  csere  útján  megszerezze.  Azt  többé 
sem  egyén,  sem  valamely  testület  meg  nem  szerezheti  csere 
útján,  hacsak  hatalmi  úton,  erőszak  útján  nem.  A  hitbizo- 
mányi örökségjog  idegen  a  cseréj ogt ól,  benne  az  a  közép- 
kori állapot  fejeződik  ki,  melyben  földet  csere  útján  nem, 
hanem  csak  erőszakos  hódítás  vagy  királyi  donáció  útján 
lehetett  szerezni.  íme  a  nagybirtok,  melynek  jogi  megjele- 
nésében —  amint  Oppenheimer  mondja  —  az  erőszak  joga 
lappang :  a  tápszerbőség  ellen  védekezvén,  tényleg  forma 
szerint  is  kivonja  magát  a  cserejog  alól  és  az  állam  nyers 
katonai  erejére  bízza,  hogy  most  már  örök  időkre  zárja  el 
földje  használatától  a  társadalom  összes  tagjait. 

A  hitbizománnyá  alakított  nagybirtoknak  nem  kell 
a  korral  haladnia,  a  hitbizomány  még  a  földművelést  is 
megszüntetheti  és  legelőt,  vadászterületet  csinálhat  a  föld- 
ből. Eladósodástól,  parcellázódástól  nincs  mit  tartania, 
mert  el  nem  adható  és  oszthatatlan. 

A  hitbizomány  nem  új,  sőt  nagyon  is  régi  keletű  intéz- 
mény, meg  lehet  azonban  állapítani,  hogy  a  múlt  század 
közepe  óta  a  nagybirtokosoknak  a  föld  megkötése  iránt  való 
érdeklődése  európaszerte  fokozódott. 

A  föld  kötöttségének  hatása  alatt  láthatunk  latifundiu- 
mokat, melyeken  csak  nagyon  extenzív  termelés  folyik, 
míg  a  körül  lakó  nép  magas  árakat  fizetne  a  földért,  melyet 
kitűnően  használhatna  termelésre  és  mégsem  juthat  hozzá. 
Angliában  azért  oly  horribilis  magas  a  föld  ára,  mert  a 
föld  fele  hitbizományilag  kötve  van  s  így  a  föld  kínálata 
messze  elmarad  a  kereslet  mögött.1 

Saját  földjének  megkötésén  kivül  nagy  mértékben  hozzá- 
járul a  nagybirtokos  osztály  létének  meghosszabbításához  az 
a  nagy  befolyás,  melyet  az  államügyek  intézésére  gyako- 
rol s  amelynek  erejével  szinte  valóságos  ajándékokat  esz- 
közöl ki  a  maga  számára  az  államtól,  melyek  összegét  aztán 
az  utóbbi  adók  alakjában  a  többi  néposztálytól  hajtja  be. 

1  Levy  :  Entstehung  stb.   153.  1. 

Ismeretes  például  a  nagybirtokosság  azon  sikeres  törekvése, 
hogy  a  földbirtoktól  különvált,  tisztán  ipari  jellegű  cukor- 
és  szeszgyárakat  megszüntesse,  és  ezen  iparágak  előnyeit  — 
mezőgazdasági  szesz-  és  cukorgyárak  alakjában  —  kizáró- 
lag a  maga  számára  foglalja  le.  A  középeurópai  államok 
óriási  összegeket  költenek  a  megszüntetett  iparvállalatok 
kártalanítására,  hogy  aztán  a  megfelelő  termeléskontingenst 
nagybirtokosok  között  osszák  föl,  kiknek  mezőgazdasági 
szesz-  és  cukorgyárait  ezenfölül  is  évről-évre  jelentékeny 
összegű  adókedvezményekkel  támogatják.  Ügy  ez,  mint 
más  hasonló  ajándékozások  a  mezőgazdaság  támogatásá- 
nak jelszava  alatt  mennek  végbe,  valósággal  azonban  nem 
egyebek  a  nagybirtok  egyoldalú  támogatásánál,  melyek  leg- 
többször a  kisgazdát  egyenesen  károsítják.  Például  az  ipari 
szeszgyárak  nagyobbára  kisgazdáktól  szerzik  be  a  nyers- 
anyagot ;  a  kisgazda  azonban,  ki  a  megszűnt  ipari  szesz- 
gyárral mellékterményeinek  egy  fontos  vásárlóját  veszíti 
el,  nem  kap  szeszgyártásra  való  engedélyt  és  kontingenst. 
S  így  az  állam  azt  a  szeszkontingenst,  melyet  a  nagybirtokos- 
nak odaad,  igen  gyakran  a  kisbirtokostól  veszi  el. 

Az  állandó  támogatásokon  kívül  alkalmi  ajándékokat 
is  szokott  kapni  a  nagybirtok  az  államtól.  így  például  a 
magyarországi  nagybirtokosság,  melynek  nagykiterjedésű 
mocsaras,  ártéri  földjei  voltak  :  ezek  lecsapolásának  költ- 
ségeit a  XIX.  század  harmadik  harmadában  részben  az 
állammal  fizettette  meg,  részben  pedig  az  állam  segítségével 
a  kisbirtokosok  vállaira  rakta,  noha  ez  utóbbiaknak  csak 
kevés  hasonló  mocsaras  földjük  volt. 

Általában  nagyon  jól  ért  a  nagybirtokosság  ahhoz, 
hogy  az  állami  élet  előnyeit  a  maga  számára  biztosítsa, 
terheit  pedig  a  dolgozó  néposztályok  s  ezek  között  főleg 
a  kisgazdák  vállaira  helyezze  át.  És  ez  ma  még  minden 
európai  államban  így  van ;  még  Franciaország  is,  melyet 
gyakran  szoktak  úgy  tekinteni,  mint  a  kisgazdák  eldorádó- 
ját,  tulaj  donképen  a  nagybirtokosok  befolyása  alatt  álló 
és  ezeknek  egyoldalúan  kedvező  agrárpolitikát  folytat. 
A  kedvezményekből,  melyekkel  az  állam  a  mezőgazdaságot 
támogatja,  a  kisgazdának  semmi  sem  jut,  ellenben  a  terhek- 
ben   a   fordított   progresszivitás   uralkodik.    És   az   egyenes, 

valamint  az  indirekt  adók  nem  csupán  közvetlenül  nehezed- 
nek a  kisgazdára,  sokszorta  súlyosabban,  mint  a  nagybirto- 
tokosra,  de  közvetve  is  károsítják  őt.  A  sok  vám  és  közve- 
tett adó  megdrágítja  a  városokban  a  tápszerek  fogyasz- 
tását s  így  elsősorban  az  animális  eredetű  és  egyéb  jobb 
minőségű  tápszerekét,  melyek  a  kisgazdára,  mint  termelőre 
nézve  annyira  fontosak  ;  a  városi  népesség  terheit  tehát 
ez  az  utóbbi  is  viseli  több  irányban,  mint  termelő.  S  a  nagy, 
és  aránytalanul  a  kisgazdára  helyezett  terhek  dacára  a 
francia  állam  mit  sem  tesz  a  kisgazdaság  termelőképessé- 
gének előmozdítására  ;  a  mezőgazdasági  szakoktatás  lát- 
szólagos monumentális  méretei  dacára  mi  sem  történik 
avégett,  hogy  a  mezőgazdasági  szakismeretek  valóban  a 
kisgazda  házáig  hatoljanak.  De  nem  csupán  mulasztások 
terhelik  az  államot,  hanem  olyan  intézkedések  is,  melyek 
szinte  a  kisgazda-osztály  szándékos  károsításának  látsza- 
nak, így  a  jelzálogtörvények  úgy  vannak  alkotva,  hogy 
egyenesen  megdrágítják  a  kisgazda  hitelét.  A  birtokválto- 
zásokat —  történjenek  akár  vétel,  akár  örökség  útján  — ■ 
óriási  illetékek  sújtják,  melyek  aránylag  annál  nagyobbak, 
minél  kisebb  a  gazdát  változtató  ingatlan  értéke.  Ez  maga 
is  akadályokat  gördít  a  dolgozó  nép  földvásárlásai  elé,  és 
szinte  védelmet  nyújt  a  nagybirtoknak  a  parcellázás  ellen.1 
Ilyen  agrárpolitikát  találunk  Franciaországban,  melyet 
úgy  szoktak  emlegetni,  mint  a  kisbirtok  országát.  Ezt  a 
megjelölést  azonban  csak  viszonylagos  értelemben  lehet 
alkalmazni  ;  Franciaországban  tényleg  több  a  kisbirtok, 
mint  bármely  más  nagyobb  európai  országban,  de  kis- 
birtokos-országnak mégsem  nevezhetjük,  ha  kisbirtok  alatt 
legföljebb  akkora  területet  értünk,  melyet  egy  földműves- 
család csekély  idegen  segítséggel  megművelhet.  A  nagy 
forradalom  sok  nagybirtokot  földarabolt  ugyan,  de  városi 
kapitalisták  kezére  is  sokat  juttatott  s  ez  utóbbi  nagybir- 
tokok továbbra  is  megmaradtak.  Később  aztán,  a  XIX. 
század  első  háromnegyedrészében  a  tápszerhiány  s  a  vele- 
járó birtokkoncentráció  sokat  visszacsinált  abból,  amit  a 
forradalom  alkotott,  sőt  ma  állítólag  ugyanoda  jutott  vissza 

1  Nossig  i.  m.  255 — 265.  i. 

a  birtokeloszlás,  ahol  a  nagy  forradalom  előtt  volt.  Az  1892. 
évi  számlálás  szerint 

a  10  hektárnál  kisebb  gazdaságok  összes  területe  12,572.000 
a  10 — 40  hektár  nagyságú    »  »  »  14,313.000 

a  40  hektárnál  nagyobb        »  »  »  22,493.000 

hektárt  tett  ki.  Látnivaló,  hogy  a  40  hektárnál  nagyobb, 
kapitalisztikus  szervezetű  nagygazdaságok  területe  majd- 
nem kétszer  akkora,  mint  a  10  hektárnál  kisebb  kisparaszt- 
és  törpegazdaságoké,  melyeket  tulajdonosuk  bérmunkások 
nélkül  müvei.  Azonban  e  kis-  és  törpegazdaságok  tulajdonosai 
nem  mind  birtokolják  egyszersmind  a  földet,  melyet  művel- 
nek, sok  van  közöttük  olyan  is,  ki  nagybirtokostól  bérelt 
földön  gazdálkodik,  ez  utóbbiak  aztán  épen  nincsenek 
önálló  és  a  nagybirtoktól  független  helyzetben.  A  10 — 40 
hektár  területű  középparasztüzemek  nagyobbjai,  melyek  már 
rendszeresen  foglalkoztatnak  két-három  vagy  több  bérmun- 
kást :  ezek  már  inkább  a  nagybirtokkal  vannak  közösségben, 
mint  a  kisbirtokkal  s  így  a  10 — 40  hektáros  kategóriát 
csak  részben  lehet  a  kisbirtokhoz  számítani.  Elmondhatjuk 
tehát,  hogy  azon  egyének,  kiknek  a  francia  köztársaság 
eddigi  agrárpolitikája  érdekükben  állott,  a  francia  föld  két- 
harmadrészét bírják,  és  csak  egyharmadrész  azoké,  akiket 
ez  az  agrárpolitika  megkárosított.  Az  állam  agrárpolitikája 
tehát  teljességgel  összhangban  állott  a  földbirtokos-osztályok 
hatalmi  viszonyaival.  Annál  is  inkább,  mert  a  hatalmas 
kapitalista-osztály  maga  is  állandóan  támogatja  a  nagy- 
birtokos érdekkört ;  a  nagykapitalistának  nem  érdeke,  hogy 
a  kisbirtok  túlsúlyra  jusson  a  nagybirtok  fölött,  sőt,  ez 
inkább  egyenesen   érdeke  ellen   való. 

Még  Franciaországot,  mely  pedig  az  összes  nagyobb 
európai  államok  között  a  legkedvezőbb  birtokeloszlással 
dicsekedhetik :  ezt  sem  lehet  kisbirtokos-országnak  tekin- 
teni, még  itt  is  a  nagybirtok  van  erősebben  képviselve  a 
földművelés  szervezetében  és  ez  irányítja  saját  érdekei 
szerint  az  állam  agrárpolitikáját.  Még  nagyobb  mértékben 
áll  ez  fönn  az  európai  szárazföld  többi  államaira  nézve  és 
minél  messzebbre  megyünk  Franciaországból  kiindulva  kelet 

és  dél  felé  :  annál  élénkebben  és  leplezetlenebbül  lép  elő- 
térbe az  államnak  azon  törekvése,  hogy  a  nagybirtokot 
megerősítse,  és  a  kisbirtokot  a  haladástól  visszatartsa. 

Legújabb  időben  Európa  legműveltebb  országaiban  e 
törekvés  gyöngülését  lehet  észlelni  ;  az  államhatalom  kezdi 
észrevenni  a  kisparasztgazda  érdekeit  és  már  nem  meri 
oly  nagy  mértékben  háttérbe  szorítani  azokat.  Ami  kétség- 
telenül a  tápszerbőség  hatásaira,  a  jövedelem  megoszlásá- 
nak javulására  s  ezzel  a  dolgozó  rétegek  gazdasági  súlyá- 
nak és  szervezettségének  nagyobbodására  vezethető  vissza. 
De  még  tartania  kell  egy  ideig  a  mai  fejlődés-irányzatnak  — 
a  nagybirtok  gyöngülésének,  valamint  a  kisbirtok  s  általá- 
ban a  dolgozó  nép  erősödésének,  —  hogy  az  európai  álla- 
mok fölhagyjanak  eddigi  agrárpolitikájukkal  s  őszintén  és 
becsületesen  a  kisbirtok  fejlesztésének  és  terjeszkedésének 
ügyét  tegyék  magukévá.  Mert  ez  csupán  akkor  fog  beállani, 
ha  a  dolgozó  nép  hatalma  elegendő  lesz  a  nagybirtokos- 
befolyás legyőzésére.  A  növekvő  tápszerbőség  előbb-utóbb 
el  fogja  hozni  ezt  az  állapotot,  addig  azonban  a  nagybirtok 
küzdeni  fog  minden,  a  kisbirtok  javára  komolyan  törekvő 
irányzat  ellen  az  erőszak  és  a  demagóg  megtévesztés  összes 
eszközeivel,    melyek    rendelkezésére    állanak. 

A  tápszerbőség  hatásaival  küzdő  nagybirtokos-osztály- 
nak nagy  oka  van  rá,  hogy  megakassza  a  kisgazdaság 
terjeszkedését  és  fejlődését,  sőt  valóságos  életérdeke  is. 
Tudvalevőleg  az  átlagos  kisgazdaság,  ha  technikailag  nem 
marad  el  túlságosan  a  nagygazdaság  mögött  :  emennél  job- 
ban kihasznál  egy  adott  földterületet,  nagyobb  nyershoza- 
dékot termel,  és  több  munkaerőt  helyez  el  rajta.  E  tekintet- 
ben annál  inkább  fölülmúlja  a  nagygazdaságot,  minél  inkább 
utóiéri  technikailag.  Ha  tehát  valamely  modern  országban 
a  kisgazdaságok  területe  a  nagygazdaságok  rovására  növek- 
szik :  ez  a  tápszertermelésnek  s  egyben  a  mezőgazdaság 
munkaerő-szükségletének  nagyobbodását  jelenti  s  ennél- 
fogva a  tápszerkínálat  növekedését  s  egyben  a  munkaerő- 
kínálat megcsappanását,  mely  aztán  a  munkabér  emelke- 
désére vezet.  Szóval,  még  jobban  kiélezi  a  tápszerbőség 
hatásait,  melyek  amúgy  is  bomlasztóan  nehezednek  a  nagy- 
gazdaságra és  a  nagybirtokra.  Ugyanez  a  hatás  áll  be,  ha 

egy  adott  országban  a  kisgazdaság  területe  nem  növek- 
szik ugyan,  de  technikai  teljesítőképessége  javul,  mert  ez 
is  növeli  úgy  a  nyershozadékát,  mint  a  rajta  elhelyezhető 
munkaerő  mennyiségét.  Tehát  a  nagybirtokos-osztály  nagyon 
helyesen  fogja  föl  saját  érdekét,  mikor  a  népoktatásban 
minél  több  vallást  követel  és  minél  kevesebb  praktikus 
gazdasági  és  természettudományi  ismeretet. 

S  ugyanezen  szempontból  könnyen  érthető,  miért  for- 
dítanak a  nagybirtokos  befolyás  alatt  lévő  európai  álla- 
mok oly  kevés  gondot  a  kisgazdák  szakismereteinek  fejlesz- 
tésére. 

De  nem  csupán  a  közhatalmat  akadályozzák  meg  a 
nagybirtokosok  abban,  hogy  a  kisgazdaság  haladását  elő- 
mozdítsa :  ők  maguk  egyénileg  is  akárhányszor  tudatosan 
ellene  szegülnek  a  kisgazda-osztály  terjeszkedésének.  Angliá- 
ban ma  már  ritkák  és  keresettek  a  nagybérlők  —  ugyan- 
akkor a  kisbérlők  tucatszámra  versengenek  minden  bérbe- 
adandó parcelláért  és  jóval  nagyobb  bért  hajlandók  fizetni, 
mint  a  nagybérlő.  A  nagybirtokos  mégis  ez  utóbbinak  adja 
oda  földjét,  a  kisbérlőtől  fél,  mint  forradalmi  elemtől,  mely 
el  fogja  venni  tőle  a  földet.  És  inkább  terméketlen  vadász- 
területté alakítja  akár  egész  birtokát,  melyet  a  kisgazda 
keze  virágzó  kertté  varázsolhatna.  így,  bár  maga  nem  hasz- 
nálja kellőképen  a  földet  :  mások  elől  is  elzárja,  kik  használni 
akarnák  és  tudnák  is. 

A  kisgazdaság  fejlődése  ellen  ma  már  nem  mer  nyíltan 
föllépni  a  nagybirtokos-osztály,  sőt  úgy  tesz,  mintha  ezt  ő 
maga  is  óhajtaná  és  előmozdítaná.  A  jobbágyzsarolók  mai 
ivadékai  hangosan  hirdetik,  hogy  ők  a  kisgazda  természetes 
gyámolítói  és  vezetői.  Amennyiben  ezt  a  kisgazdával  csak- 
ugyan el  is  tudják  hitetni  :  két  legyet  ütnek  egy  csapásra  ; 
egyrészt  fölhasználhatják  a  kisgazdák  erejét  saját  nagy- 
birtokos érdekeiknek  más  osztályokkal  szemben  való  meg- 
védelmezésére,  másrészt,  mint  a  kisgazdák  vezetői  és  bizal- 
mának letéteményesei,  könnyen  hátramozdíthatják  a  kis- 
gazdaság fejlődését  és  terjeszkedését,  holott  ha  nyilt  ellenség 
gyanánt  lépnének  föl,  fölráznák  és  ügyeinek  önálló  intézésére 
késztetnék  a   kisgazda-osztályt. 

Hogy  fönntartsák  azt  a  látszatot,  mintha  ők  a  kisgazda- 

osztály  érdekeit  szolgálnák  :  tényleg  csinálnak  is  reformokat 
a  kisgazdaság  fejlesztésére.  Ezek  a  reformok  rendszerint  úgy 
vannak  alkotva,  hogy  a  kisgazdának  csak  nagyon  keveset 
használhatnak,  ha  ugyan  épen  nem  válnak  ártalmára,  — 
ellenben  annál  többet  használnak  maguknak  az  alkotóknak. 
Haszon  nekik  már  az  is,  hogy  az  ilyenféle  félrendszabályok- 
kal valóban  értékes  reformok  lét  re  jövetelét  akadályozzák 
meg,  de  sokszor  van  nekik  még  más,  közvetlenebb  hasznuk 
is  a  földművesnépet  agyonboldogító  intézkedéseikből.  így 
a  telepítő-  és  parcellázó-törvények,  melyek  a  nagybirtokos 
osztály  befolyása  alatt  jönnek  létre,  nemcsak  arra  alkal- 
masak, hogy  a  parcellázást  meglassítsák,  de  egyszersmind 
módot  nyújtanak  a  nagybirtokosoknak,  hogy  olyan  földjei- 
ket, melyeket  már  okvetlenül  el  kell  adniok,  legalább  jó 
áron  varrhassák  az  állam  és  ennek  közvetítésével  a  vásárló 
földműves  nyakába.  A  kontinensen  tett  tapasztalás  szerint 
ott,  ahol  az  állam  vette  át  a  parcellázást,  a  nép  sem- 
mivel sem  jut  olcsóbban  a  földhöz,  mint  annakelőtte. 
Bár  hasonló  törvények  a  parcellázással  űzött  uzsora  meg- 
akadályozásának jelszavával  születnek  :  tényleges  eredmé- 
nyük csak  az,  hogy  az  uzsora  hasznát  elveszik  a  parcellázó 
vállalkozótól  és  az  eladó  nagybirtokosnak  juttatják. 

Hasonló,  nagybirtokos-befolyás  alatt  keletkező  telepítő- 
törvények és  intézmények  még  egyéb  módon  is  használnak 
a  nagybirtokos-osztálynak.  Gondoskodnak  ugyanis  arról, 
hogy  az  új  telepes  ne  legyen  a  megvásárolt  földdarab  föl- 
tétlen tulajdonosa  ;  a  vételt  klauzulákkal  látják  el,  melyek- 
nél fogva  a  vásárló  az  államtól  vagy  a  nagybirtokostól  függő 
helyzetbe  kerül.  Az  új  telepes  azt  hiszi,  hogy  pénzéért  kis- 
birtokot vásárolt,  holott  csak  jobbágytelket  vett  rajta.  Pél- 
dául a  porosz  járadékbirtok-törvény  értelmében  az  új  kis- 
gazda földjét,  melyet  a  nagybirtokostól  megvásárolt,  sem 
föl  nem  oszthatja,  sem  el  nem  adhatja  a  nagybirtokosok- 
ból álló  »Generalkomission«  beleegyezése  nélkül.  Amint  még 
a  mérsékeltebb  írók  is  elismerik  :  a  rendelkezés  szabadságá- 
nak akkora  korlátozása  ez,  mely  már  túlmegy  a  polgári 
kereteken  és  hűbéri  természetű  függésbe  hozza  a  parasztot 
a  földesúrtól. 

Ilyen  intézkedésekkel  iparkodik  a  nagybirtokos-osztály 

odahatni,  hogy  ha  már  szaporodik  is  a  kisgazdák  száma  : 
a  szaporulat  ne  álljon  független,  önálló  kisbirtokosokból  s 
így  ez  az  osztály  ne  erősödhessék  hatalomban  és  ne  nőhessen 
a  nagybirtok  nyakára. 

A  magyar  kormánynak  legutóbb  (az  1909.  év  tavaszán) 
közzétett  telepítő-  és  parcellázó-törvénytervezete  is  ilyen 
szellemű.  Egy  bírálója  szerint  *  »teljesen  megbénítja  a  par- 
cellázás és  telepítés  terén  a  magántevékenységet  azzal,  hogy 
azt  a  hatóság  előzetes  engedélyezésének  és  utólagos  jóvá- 
hagyásának feltételéhez  köti«.  Szóval  a  parcellázást  az  állam 
kizárólagos  jogává  teszi ;  az  állam  pedig  a  nagybirtok  be- 
folyása alatt  állván,  e  jogát  nyilván  nem  a  nagybirtok  föl- 
darabolásának siettetésére,  hanem  inkább  annak  hátrálta- 
tására fogja  fölhasználni.  Arról  is  gondoskodik  a  törvény- 
javaslat, hogy  az  új  kisgazdák,  kik  parcellázás  útján  földhöz 
jutnak,  függő  jobbágyi  helyzetbe  kerüljenek.  A  paragrafusok 
odakonkludálnak,  hogy  az  állami  közeg  a  parcellázásra  kínált 
birtokok  közül  »megvásárolhatja  azt,  amelyiket  akarja,  és 
annyiért,  amennyiért  akarja,  e  birtokokból  tetszése  szerint 
telephelyeket  adhat  el  azoknak,  a  kiknek  tetszik,  annyiért, 
amennyiért  tetszik ;  a  telepeseket  kiteheti  a  telepből  akkor, 
amikor  akarja  és  azért,   amiért  akarja«.2 

A  nagybirtokosok  egyéb  kisgazdaboldogító  reform- 
művei hasonló  képet  nyújtanak.  így  a  magyar  nagybirtokos 
érdekkörök  szövetkezeti  propagandát  folytatnak  a  földműves- 
nép között,  ámde  nem  a  valóban  hasznos  termelő-  és  érté- 
kesítő-szövetkezeteket propagálják,  hanem  fogyasztó-szövet- 
kezeteket létesítenek.  Ez  utóbbiak  az  adott  viszonyok 
között,  a  földművesnép  csekély  fogyasztásánál  fogva,  már 
amúgy  sem  jelentenének  sokat,  ha  jók  is  volnának,  a  bennük 
folyó  rossz  és  lelkiismeretlen  adminisztrációnál  fogva  meg 
épen  teljesen  értéktelenek  és  csupán  arra  jók,  hogy  az 
agrárius  agitátoroknak  jövedelmező   állásokat    nyújtsanak. 8 

Csak  oly  országokban  és  helyeken  jönnek  létre  értékes 

1  Somogyi  Tamás  :  Telepítés,  parcellázás.  Huszadik  Század. 
1909.   IV.  390.  1. 

2  Ugyanott,  393.  1. 

3  Részletesebben  1.  szerzőtől :  A  szövetkezetek  és  a  parasztság. 
Huszadik  Század,   1906.  XI — XII. 

alakulatok  a  szövetkezés  terén,  ahol  a  kisgazdák  köréből 
indul  ki  a  mozgalom.  Amennyiben  ilyen  viszonyok  között 
a  nagybirtokos-osztály  a  szövetkezést  pártolni  látszik  : 
a  kisgazdák  nyomására  teszi  ezt  ;  ellenkező  magatartásával 
rögtön  elveszítené  a  vezetőszerepet. 

Ha  a  kisgazdaosztály  a  legutolsó  emberöltő  folyamán 
előrehaladt  :  ezt  csak  a  világpiacon  beállott  tápszerbőségnek 
köszönheti,  valamint  saját  szorgalmának,  mellyel  a  nagy- 
birtokos-agrárpolitika gáncsvetései  dacára  is  ki  tudta  magát 
vonszolni  a  nyomorúságból.  A  nagybirtokosok  mindamellett 
nem  szűnnek  meg  azt  hangoztatni,  hogy  e  haladás  az  ő  érde- 
mük és  az  ő  gazdaságpolitikájuk  eredménye.  Tény,  hogy 
a  kisgazda  előre  menetele  időben  egybeesik  a  nagy  birtokos- 
gazdaságpolitika, az  agrárius  védővámrendszer  uralmával, 
ami  csak  természetes,  mert  hiszen  az  agráriusok  épen  a 
tápszerbőség  ellen  védekeztek  s  ez  volt  egyszersmind  az 
a  tényező,  mely  a  kisgazdaságot  talpraállította.  De  amennyi- 
ben a  kisgazda  talpraállott  :  ez  nem  a  nagybirtok  vám-  és 
egyéb  gazdaságpolitikája  által,  hanem  inkább  annak  ellenére 
történt. 

A  feudál-agrárizmus  leginkább  elterjedt  fikciója,  hogy 
a  gabonavám  használ  a  kisgazdának.  Láttuk  már  egy  előző 
fejezetben,  hogy  a  kisgazda  jó  sorsa  a  tápszerbőséghez 
kapcsolódik,  mely  földben  és  tőkében  való  bőséget  jelent. 
Rendszabályok,  melyek  a  tápszerbőséget  kisebbítik,  csak 
ártalmára  szolgálhatnak  a  szántóvető  kisbirtokosnak.  A  ma- 
gas gabonaár  válságokkal  küzdő  ipart  jelent  és  hanyatló 
állattenyésztést,  alacsony  munkabért  és  néptorlódást  a  falun. 
Tehát  a  gabona  vám,  mely  a  gabonaárat  emeli,  nagybirtokos- 
érdek,  mely  ellentétben  áll  a  kisgazda  érdekével. 

Legközvetlenebbül  azzal  sújtja  a  gabona  vám  a  kis- 
gazdát, hogy  a  gabonával  együtt  a  takarmányt  is  meg- 
drágítja. A  takarmány  árának  emelkedése  még  azon  eset- 
ben is  bekövetkezik,  ha  a  vámtarifa  szabadon  beengedi 
a  határon  a  takarmány  féléket,  mert  ezeket  (széna,  répa  és 
répaszelet  stb.)  súlyukhoz  képest  csekély  értéküknél  fogva 
vasúton  is  csak  60 — 70  kilométernyire  lehet  gazdaságosan 
szállítani  s  így  az  olcsó  takarmány  előnyeiben  ez  esetben 
is  csak  a  határszéli  vidékek  részesülhetnének.  Ugyanekkor 

Dániel :  Föld  és  társadalom.  20 

mérsékli  a  gabonavám  a  tej-  és  húsfogyasztást.  Rá  lehetne 
ezzel  szemben  mutatni  Németországra,  hol  a  gabonavám 
nem  akadályozta  meg  a  húsfogyasztást  s  a  húsárak  emelke- 
dését. Ám  ez  onnét  van,  hogy  a  Németországban  életbelép- 
tetett gabonavámok  csak  mérsékelték,  de  nem  akadályozták 
meg  a  behozatalt  s  ehhez  képest  csak  korlátozták,  de  nem 
tették  lehetetlenné  az  ipar  és  állattenyésztés  fejlődését. 
Ehhez  képest  a  kisgazda  helyzete  is  javult,  a  gabonavámok 
dacára,  mert  a  gabonavámok  nem  voltak  oly  magasak,  mint 
a  feudál-agrárius  érdekkör  szerette  volna. 1  Lettek  volna  csak 
olyan,  a  maiaknál  sokkal  magasabb  gabonavámok,  amilye- 
neket Ruhland  a  népesség  szaporodásának  és  az  iparfejlő- 
désnek megakasztására  követel :  2  ebben  az  esetben  ugyan- 
csak póruljárt  volna  a  német  kisgazda  s  az  agráriusok  vám- 
politikájuk sikere  gyanánt  most  nem  a  kisbirtok,  hanem  a 
nagybirtok  terjeszkedésére  hivatkozhatnának. 

Ha  meg  akarjuk  állapítani,  milyen  vámpolitika  szolgálja 
a  kisbirtokos-osztály  érdekeit  :  a  kisbirtokos  természetes 
szükségleteiből  kell  kiindulnunk.  A  kisbirtokos-osztálynak 
mindenekelőtt  arra  van  szüksége,  hogy  földben  terjeszked- 
hessek, ami  szélességben  csak  a  nagybirtok  rovására  lehet- 
séges, de  lehetséges  azonfelül  mélységben  is,  az  intenzitás 
növelésével.  A  nagybirtok  rovására  való  terjeszkedés  föl- 
tétele :  olcsó  gabona  és  magas  munkabér.  Az  intenzitás 
haladó  irányban  való  fejlesztésének  föltétele  :  nagy  állat- 
állomány a  trágyaszolgáltatás  kedvéért  és  sok  kapásnövény 
a  vetésforgóban  szemesgabona  előveteményéül  és  a  mély- 
szántás kedvéért.  Tehát  szükséges,  hogy  e  kultúrák  termékei 
nagy  fogyasztásnak  örvendjenek,  mert  csak  így  lehetséges 
termelésük  megfelelő  kiterjesztése  a  belterjes  váltógazdaság 
követelményei  szerint. 

Mindezen  föltételeket  az  állam  úgy  hozhatja  létre,  ha 
a  határon  szabadon  beereszti  a  gabonát  és  takarmányt, 
de  ugyanakkor  vámmal  védi  a  tejet,  a  húst,  a  cukrot  és 
egyéb    olyan  termékeket,    melyek    nagy    munkát    befogadó 

1  Legutóbb  is,    1901-ben,  a  Bund  der    Landwirte  7Y2   márka 
minimális  vámot  követelt  a  rozs  behozatala  után. 

2  Dr.  G.  Ruhland:   System  der  politischen  ökonomie,  Berlin, 
1903.   1 18 — 121.  1. 

kultúrákból  erednek.  A  vámvédelem  biztosítja  e  termékek 
számára  az  egész  belföldi  fogyasztást.  A  gabona  szabad  beho- 
zatala pedig,  előmozdítván  az  ipar  fejlődését  és  a  munkabérek 
emelkedését :  nagy  mértékben  hozzájárul  a  szóban  forgó  ter- 
mékek fogyasztásának  kiterjesztéséhez.  Ugyanezen  termékek 
ára  az  emelkedő  munkabér  szerint  alakulna,  termelésük  kiter- 
jesztése pedig  egyszersmind  technikai  javítás  gyanánt  hatna 
a  gabonatermelésre  és  növelné  ezt.  Mindez  a  kisgazda  jövedel- 
mének emelkedését,  gazdálkodásának  javulását,  terjeszkedé- 
sének lehetőségét  foglalná  magában. 

A  kisgazda  érdekét  olyan  intézkedések  szolgálják, 
melyek  a  termelőerőket  és  a  dolgozó  nép  jövedelmét  emelik. 
Ide  tartozik  az  ipar  fejlesztése,  valamint  a  mezőgazdasági 
munka  termékenységének  növelése,  tekintet  nélkül  a  föld- 
járadék alakulására,  mert  a  kisgazda  bőségesen  visszakapja 
munkabérben,  amit  földjáradékban  elveszített.  Ide  tartozik 
továbbá  a  fogyasztási  adók,  monopóliumok,  házbér-  és 
egyéb  városi  és  falusi  uzsorák  megszüntetése,  mert  ezek 
kisebbítik  a  dolgozó  nép  jövedelmét  és  fogyasztóképességét, 
Ugyanezen  irány  a  vámpolitikában  mindennemű  nyers- 
anyagnak, valamint  a  gabonának  szabad  behozatalát,  ellen- 
ben az  aránylag  kis  földterületen,  aránylag  nagy  munkával 
termelt  jószágoknak  vámvédelmét  követeli.  Főleg  a  fejletlen, 
de  könnyen  fejleszthető  iparágak  vámvédelmére  van  szük- 
ség erősebb  iparok  versenye  ellen,  valamint  a  mezőgazdaság 
munkabefogadó  termelőágainak  védelmére  olyan  elmaradt 
országok  versenye  ellen,   melyekben  a  munkabér  alacsony. 

Tehát  az  agráriusok,  kik  vámpolitikájukban  a  gabona 
megdrágítására  helyezik  a  fősúlyt,  épen  nem  a  kisgazda 
érdekét  szolgálják.  Az  ő  céljuk  a  termelőerők  haladásának 
s  a  munkabérek  emelkedésének  megakasztása  ;  a  kisgazda 
érdeke  épen  az  ellenkezőt  követeli.  Vámpolitikájuk,  melyet 
különben  is  csak  sok  engedmény  és  kompromisszum  árán, 
nem  túlságosan  messzemenőleg  tudtak  érvényre  juttatni, 
legfeljebb  csak  annyiban  vált  javára  a  kisgazdának,  hogy 
a  táplálékszükségből  a  táplálékbőségbe  vezető  átmenetet 
szabályozta  és  meglassította.  Ha  túlságosan  hirtelen  lett 
volna  az  átmenet  :  a  kisgazda  —  kellő  ismeretek  híján  — 
talán  nem  tudott  volna  elég  gyorsan  alkalmazkodni  hozzá, 

20* 

és  zavarba  jött  volna.  Csak  ezért  tudták  az  agráriusok 
a  maguk  vámrendszerét  a  kisgazdákkal  elfogadtatni  és  még 
így  is  csak  engedmények  árán.  A  kisgazdaság  növekvő  szer- 
vezettsége és  önállósága  azonban  azt  sejteti,  hogy  a  gabona- 
vámok napjai  meg  vannak  számlálva.  A  szervezett  dán  kis- 
gazdának —  mint  Pudor  beszéli  —  már  ma  sem  kell  a 
gabonavám. 

A  kisgazda  érdeke  szabadságot  követel  minden  téren, 
és  a  dolgozó  egyén  érvényesülését.  A  nagybirtokos  érdeke 
ellenben  kötöttséget  kivan,  valamint  a  hatalom  érvényre- 
jutását a  dolgozó  egyén  rovására.  Minden  uralkodóosztály- 
ban megvan  az  a  hajlandóság,  hogy  saját  érdekeit  az  alatta 
levő  osztály  érdekei  gyanánt  tüntesse  föl.  A  nagybirtokosok, 
illetve  közéleti  képviselőik,  az  agráriusok,  szintén  nagy 
igyekezettel  akarják  saját  törekvéseiket  úgy  föltüntetni, 
mintha  azok  csupán  a  kisgazda  érdekében  állanának.  Ujab- 
ban odáig  mennek  a  nagybirtokos-érdekkörök  a  föld  meg- 
kötésére irányuló  törekvésükben,  hogy  a  kisbirtok  földjének 
megkötését  is  célba  veszik,  paraszthitbizomány  alakjában, 
vagy  legalább  a  fönnálló  örökségjog  helyébe  a  középkori 
törzsöröklést  akarnák  visszaállítani,  mely  szerint  az  apai 
jószágot  az  elsőszülött  fiu  osztatlanul  örökli,  míg  a  többi 
testvér  ki  van  zárva  az  örökségből.  Az  örökség  jog  ilyen  meg- 
változtatása kizárólag  a  nagybirtok  érdeke,  amit  lehetetlen 
föl  nem  ismernünk,  ha  a  törzsöröklés  várható  és  szükség- 
szerű hatásait  végiggondoljuk. 

Mindenekelőtt :  a  törzsöröklés,  midőn  a  kisbirtokos  ifjabb 
gyermekeit  kizárja  az  apai  örökségből,  proletárokká  teszi 
ezeket,  kik  aztán  bérmunkára  vannak  utalva.  Szóval,  a  törzs- 
öröklés bérmunkásokat  nevel  a  kisbirtokon  a  nagybirtok 
számára.  De  még  ezenkívül  azzal  is  használ  a  törzsöröklés 
rendszere  a  nagybirtoknak,  hogy  megakasztja  a  kisgazdaság 
technikai  haladását.  A  törzsörökösnek,  ki  az  apai  jószágot 
osztatlanul  örökli,  nincs  oka  arra,  hogy  máskép  gazdálkod- 
jék, amint  apja  gazdálkodott,  mert  földje  elég  nagy  ahhoz, 
hogy  a  müvelés  technikájának  javítása  nélkül  is  eltartsa  őt 
egész  életén  át.  Más  helyzetben  van  az  olyan  kisgazda,  ki 
egyenlő  örökségi  osztály  útján  jutván  földhöz,  apja  birtoká- 
nak  csak   egy   részét    mondhatja   magáénak  ;  az   ilyen   kis- 

gazda  lehetőleg  azon  van,  hogy  az  apjáénál  kisebb  birtokon 
is  elhelyezhesse  egész  munkaerejét,  amit  csupán  a  gazdál- 
kodás továbbfejlesztésével  érhet  el.  Midőn  tehát  a  törzs- 
öröklés útját  állja  a  birtokok  kisebbedésének,  kiveszi  egy- 
szersmind a  kisbirtokból  a  technikai  haladás  egy  igen  fontos 
rugóját. 

Hasonló  eredményt  szül  a  törzsöröklés  azon  harmadik 
hatása,  hogy  jelentékenyen  korlátozza  a  kisbirtok  földjének 
szabad  forgalmát.  A  törzsörökös  nem  adhatja  el  a  birtokot, 
csak  ifjabb,  az  örökségben  várományos  testvéreinek  bele- 
egyezésével ;  mivel  azonban  eladás  esetén  emezekkel  osz- 
tozkodnia kellene,  inkább  nem  adja  el,  és  megtartja  saját 
magának.  Szóval,  a  törzsöröklés  körülbelül  épen  olyan  jól 
megköti  a  földet,  mint  a  paraszthitbizomány.  S  így  olyan 
mezei  munkások  és  törpebirtokosok  elől,  kik  megtakarítot- 
tak valamit  és  földet  szeretnének  venni,  elzárja  a  földszerzés 
alkalmát.  Amivel  aztán  megakadályozza,  hogy  a  mező- 
gazdasági proletárok  száma  kevesbedjék,  de  egyszersmind 
azt  is,  hogy  földhöz  jussanak  és  kisgazdákká  váljanak  olyanok, 
kiket  szükség  kényszerítene  arra,  hogy  minél  kisebb  darab 
földet  minél  jobban  kihasználjanak. 

Végül  azt  sem  szabad  elhanyagolnunk,  hogy  a  törzs- 
öröklés intézménye,  midőn  a  kisgazda  ifjabb  gyermekeit 
megfosztja  az  örökségtől,  kiveszi  ezeknek  munkájából  az 
önérdek  rugóját,  és  amennyiben  ezek  fölnőtt  korukban  is  az 
apai  birtokon  dolgoznának,  helyzetük  nem  különbözik  lénye- 
gesen a  mezőgazdasági  bérmunkásétól.  Lehet  ugyan,  hogy 
a  hagyomány  ereje  és  a  családias  érzés  fönntartja  bennük 
az  érdeklődést  és  iparkodást,  de  minden  bizonnyal  jóval 
kisebb  mértékben,  mint  az  egyén  saját  érdekének  ereje 
tartaná  fönn.  Törzsöröklés  esetén  a  kisgazdaság  elveszti  a 
munkás  érdekeltségének  egy  részét,  pedig  ez  alkotja  legfőbb 
erejét,  mely  a  nagygazdasággal  való  versenyre  képesíti.  Más 
oldalról  viszont  a  törzsörökösnek  természetes  érdeke,  hogy 
az  örökségből  kimaradt  családtagok  családias  érzését  s  a 
hagyományokhoz  való  ragaszkodását  fönntartsa  és  erősítse. 
A  törzsörökléssel  egy  darab  patriarchalizmus  költözik  a 
kisbirtokra. 

Érthető,   hogy  a  kisgazda  helyes  ösztöne  tiltakozik  a 

törzsöröklés  s  a  paraszthitbizomány  ellen  és  még  eddig 
mindenütt  ellentállott  olyan  törekvéseknek,  amelyek  hasonló 
patriarchalisztikus  örökösödés-intézmények  visszaállítását 
célozták.  Ahol  a  törvényhozás  tett  is  a  múltban  ilyen  irányú 
kísérleteket  :  csupán  nagy  parasztbirtokosok  vették  igénybe 
a  patriarchalisztikus  örökségjogot,  de  ez  a  réteg  amúgy  is 
közeli  érdekrokonságban  áll  a  feudális  nagybirtokos-osztály- 
lyal.  Az  agráriusok  azonban  —  valóban  nemes  önzetlensége 
gel  —  mindig  a  kisparasztgazdák  érdekében  hangoztatják  a 
törzsöröklés  szükségét. 

Sőt  Ruhland,  a  legkövetkezetesebb  agrárius,  ki  a  föld 
csereforgalmát  egyáltalán  megszüntetni  óhajtaná,  ezt  a 
feudális  törekvést  szintén  a  kisgazda  érdekével  indokolja. 
Mivel,  úgymond,  a  föld  kis  darabokban  drágább,  mint  nagy 
darabokban,  a  kisgazda  szükségképen  pórul  jár  minden 
földvásárlással,  tehát  meg  kell  kímélni  a  kisgazdát  attól, 
hogy  földet  vásároljon.  Szüntesse  be  az  állam  a  föld  szabad 
forgalmát,  legyen  az  állam  a  föld  kizárólagos  közvetítője  és 
ne  kaphasson  akárki  földet,  hanem  csak  az,  akit  a  hivatott 
közeg  alkalmasnak  és  méltónak  tart  erre. 1  Ami  persze  egyet 
jelentene  a  hűbéri  társadalom  visszaállításával  és  módot 
nyújtana  a  nagybirtokos  osztálynak  arra,  hogy  mint  az  állam- 
hatalom kezelője,  a  kisbirtok  terjeszkedését  tetszése  szerint 
korlátozza. 

Mindez  nem  egyéb  jámbor  óhajtásnál  ;  a  nagybirtokos 
osztálynak  ma,  a  növekvő  tápszerbőség  korában  nincs 
hatalma  arra,  hogy  mindezen  törekvéseit  megvalósítsa. 
Maga  a  kisbirtokos  osztály  idegenkedik  tőlük  legjobban. 
Régebben,  a  tápszerhiány  korában,  midőn  a  kisbirtok  pusz- 
tulóban  és  a  nagybirtok  terjeszkedőben  volt,  a  föld  általános 
megkötését  célzó  intézmények  talán  hasznosak  lettek 
volna  a  kisbirtokra  nézve,  mert  bár  nagy  proletariátus 
teremtése  árán,  de  konzerválták  volna,  megóvták  volna  attól, 
hogy  a  nagybirtok  fölszívja.  De  lám,  ebben  az  időben  a 
nagybirtokos  osztály  meg  volt  elégedve  a  föld  szabad  for- 
galmával, mert  akkor  ez  állott  érdekében  ;  a  föld  szabad  for- 


1  V.  ö.   Ruhland  :   Leitfaden  zur  Einführung  in  das  Stúdium 
der  Agrarpolitik.  Berlin,    1894.  46 — 53.   1. 

galma  lehetővé  tette  számára,  hogy  a  kisbirtokost  kivásárolja 
földjéből.  Sőt  még  a  XVIII.  században  annyira  híve  volt  a 
föld  szabad  forgalmának,  hogy  fegyverrel  kergette  el  a  pa- 
rasztot s  így  mozdította  elő  a  birtok  változásokat.  Csak 
most,  a  tápszerbőség  korában,  midőn  félő,  hogy  a  kisgazda 
kerekedik  fölül,  és  ez  fogja  őt  a  földjéből  kivásárolni  :  csak 
most  fedezi  föl,  hogy  ő  tulaj  donképen  önzetlen  és  csak  most 
beszél  a  kisgazda  megvédelmezéséről.  Természetes,  hogy 
elsősorban  a  kisgazdaság  technikai  haladása  és  területi 
terjeszkedése  az,  ami  ellen  a  kisgazdát  meg  akarja  védel- 
mezni. 

Annyit  el  tudott  érni  a  nagybirtok  az  állam  segítségé- 
vel, hogy  a  kisbirtok  haladása  és  terjeszkedése  nem  olyan 
kifejezett  és  élénk,  amint  ezt  a  világgazdaság  fejlődésálla- 
pota indokolná.  De  ha  mindeddig  bizonyos  mértékben  sike- 
rült is  a  nagybirtoknak  a  gazdasági  fejlődés  hatásait  az  állam 
segítségével,  hatalmi  eszközökkel  elhárítania,  hosszabb  időn 
át  nem  lehet  erre  kilátása.  Sőt  már  ma  világosan  látható, 
hogy  a  nagybirtok  gazdasági  erejével  együtt  az  államügyek 
vezetésére  való  befolyása  is  gyengülőben  van.  Angliában 
ma  már  megtörténik,  hogy  nyíltan  a  nagybirtok  ellen  irá- 
nyuló törvények  jönnek  létre.  A  kontinens  műveltebb  álla- 
maiban pedig,  ha  még  vezet  is  a  nagybirtokos-osztály,  mind- 
inkább kénytelen  koncessziókat  tenni  a  kisbirtoknak  ; 
továbbá  mindinkább  tartózkodik  attól,  hogy  az  államhatal- 
mat saját  céljaira  nyíltan  igénybe  vegye  s  inkább  a  demagóg 
megtévesztés  eszközeivel  iparkodik  érvényre  juttatni  aka- 
ratát. Ez  is  hatalmának  gyengülésére  mutat. 


Ugyanazon  irányzat  —  az  alacsony  gabonaárak  irány- 
zata, —  mely  néhány  rövid  évtized  alatt  a  nagybirtok  észre- 
vehető gyengülésére  vezetett,  egyszersmind  erőhöz  juttatta 
a  dolgozó  osztályokat,  a  nagybirtok  e  természetes  ellensé- 
geit. A  hatalmi  viszonyok  ezen  eltolódása  nem  maradt  hatás 
nélkül  még  a  foglalkozásszerű  politikusokra  sem.  A  kon- 
tinens nyugati  részén  egyelőre  még  csak  gyenge  eltolódáso- 
kat látunk  a  legtöbb  parlamenti  párt  agrárpolitikájában  a 
kisbirtok  javára  és  a  nagybirtok  hátrányára.    A    Csatornán 

túl  azonban  legutóbb  már  nyilt  támadás  érte  a  nagy- 
birtokot az  1907.  évi  földtörvény  képében,  melyet  nagy- 
birtokellenes erők  a  nagybirtok  ellen  alkottak. 

Minden  európai  ország  közül  Angliában  volt  legtöké- 
letesebb a  földbirtok  koncentrációja ;  itt  a  nagybirtok  majd- 
nem teljesen  kiszorította  a  kisbirtokot,  melyből  csak  kevés 
maradt  fönn  az  ország  néhány  grófságában.  A  koncentráció 
már  a  XVI.  században  kezdődött.  Később,  a  XVIII.  század 
első  felében,  midőn  agronómiai  fölfedezések  következtében 
átmenetileg  némi  tápszerbőség  állott  be,  a  koncentráció 
fönnakadást  szenvedett,  de  azután  folytatódott  egészen  az 
1870-es  évekig.  Már  a  XVIII.  század  végén  és  a  XIX.  szá- 
zad első  felében  is  akadtak  írók,  kik  fölemelték  szavukat  a 
pusztuló  kisbirtok  védelmére,  de  nem  találtak  visszhangra, 
mert  akkortájt  kétségtelenül  a  nagybirtok  volt  a  földmüvelés 
azon  szervezettípusa,  mely  az  adott  viszonyok  között  a 
munka  legnagyobb  termelőképességét  biztosította.  Ám  a 
nyolcvanas  évek  táján,  mikor  a  nagygazdaság  megállapodott 
a  haladásban  s  időközben  a  kisüzem  gazdasági  föltételei  is 
jobbak  lettek  :  élénkebbé  váltak  és  nagyobb  hatást  váltottak 
ki  azon  törekvések,  melyek  a  kisbirtok  visszaállítását  céloz- 
ták. A  polgári  közvéleménytől  befolyásolva,  a  törvény- 
hozás már  1892-ben  alkotott  egy  földtörvényt  kisbirtokok 
képzése  végett.  (Small  Agricultural  Holdings  Act.)  E  tör- 
vény a  megyei  elöljáróságokat  bízta  meg  kisbirtokok  ala- 
kításával, illetőleg  kötelességévé  tette  a  megyei  elöljáró- 
ságnak, hogy  mindenki  számára,  aki  eziránt  kérvénnyel 
fordul  hozzá,  egy  bizonyos,  meghatározott  nagyságú  föld- 
darabot szerezzen,  vásárlás  útján.  A  folyamodónak  csak 
a  vételár  egyötödrészét  kell  készpénzben  fizetnie,  a  többit 
az  állam  előlegezi  neki  olcsó  kamatra,  50  évi  amortizációval. 
Ha  a  folyamodó  nem  képes  a  földet  megvásárolni,  a  hatóság 
bérbe  is  adhat  neki  egy  kisbirtokot,  mely  legföljebb  15  acre 
terjedelmű  lehet  és  nem  lehet  nagyobb  értéke,  mint  amennyi 
15  font  sterling  évi  bérösszegnek  megfelel. 

Az  adott  viszonyok  között  ez  a  törvény  félrendszabály 
volt ;  alkata  már  előre  kizárta,  hogy  hatása  legyen.  Végre- 
hajtása a  megyei  elöljáróságokra  volt  bízva,  melyek  Angliá- 
ban  teljesen    a   nagybirtok   befolyása    alatt    állanak     s   így 

lehetőleg  elkerülni  iparkodnak  mindent,  ami  a  nagybirtok 
köreit  zavarja.  Továbbá,  amennyiben  a  megyei  előljáró  iág- 
ban  meg  is  lett  volna  a  hajlandóság,  a  törvény  nem  gondos- 
kodott arról,  hogy  valóban  képes  legyen  földet  szerezni, 
amennyiben  csak  arra  adott  neki  jogot,  hogy  eladásra  vagy 
haszonbérbe  kinált  földeket  megvásárolhasson  vagy  bérbe- 
vehessen, de  arra  nem,  hogy  el  nem  adó  vagy  bérbe  nem 
adó  nagybirtokokat  ilyen  célokra  kisajátíthasson.  E  mulasz- 
tás az  egész  törvényt  illuzóriussá  tette,  mert  az  angol  nagy- 
birtokos, ha  már  attól  idegenkedik,  hogy  a  közvetlenül 
őhozzá  folyamodó  szántóvetőnek  földet  adjon  :  még  inkább 
idegenkedik  attól,  hogy  a  hatóság  közvetítésével  tegyen 
ilyent.  És  tényleg,  a  Small  Holdings  Act  alapján  1892  és 
1902  között  egész  Angolországban  mindössze  47  kisgazdaság 
keletkezett,  összesen  569  acre  területtel.1  Látszik,  hogy  e 
törvény  alkotásánál  a  nagybirtokososztálynak  még  eléggé 
erős  befolyása  volt  ahhoz,  hogy  saját  érdekeit  megóvja. 

Az  1892.  évi  földtörvény  mutatkozó  sikertelensége 
azonban  csak  élénkítette  a  kisbirtok  föltámasztására  irányuló 
mozgalmat,  mely  a  századforduló  után  váratlanul  hatalmas 
arányokban  lépett  föl  és  olyan  köröket  ragadott  magával, 
melyek  előbb  távolról  sem  érdeklődtek  a  mezőgazdasági 
kérdések  iránt.  A  közvélemény  figyelme  ráterelődött  arra  a 
tényre,  hogy  a  nagybirtok  elnépteleníti  a  termőföldet  és 
alászállítja  a  mezőgazdasági  termelést.  Ezt  pedig  az  angol 
ipar  is  megérzi.  Anglia  ma  rengeteg  mennyiségű  olyan  táp- 
szert importál,  melyet  a  belföldön  is  nagyon  gazdaságosan 
termelhetne  s  amikor  ez  utóbbiról  lemond,  egyszersmind 
lemond  ipari  termelésének  egy  hatalmas  belső  piacáról. 
Népének  élelmezése  és  iparának  piaca  tekintetében  mind- 
egyre inkább  az  ó-  és  az  Űj  világ  földműves  területeire  van 
utalva,  hol  ma  már  korántsem  rendelkezik  monopóliummal. 
A  XIX.  század  végén  két  hatalmas  versenytársa  keletke- 
zett :  Németország  és  az  Egyesült-Államok.  E  két  hatal- 
mas országgal  csak  úgy  versenyezhetnek  tartósan  az  angolok, 
ha  jelentékenyen  növelik  saját  mezőgazdaságuk  termelő- 
képességét  s  ezzel  egyfelől  az  angol  ipari  munkás  élelmezését 

1  Levy  i.   m.    151.   1. 

olcsóbbá  teszik,  másfelől  iparuk  számára  erős  belső  fogyasztó- 
piacot teremtenek,  amelyre  támaszkodva  aztán  nagyobb 
súllyal  léphetnek  föl  a  világpiacon. 

Midőn  azonban  az  angolok  saját  mezőgazdaságuk  fej- 
lesztésére irányítják  figyelmüket,  azt  látják,  hogy  a  föld- 
művelés szervezete,  mely  a  nagybirtokon  alapul,  a  fönn- 
álló viszonyok  között,  alacsony  gabonaárak  és  magas  munka- 
bérek mellett  nem  hogy  tovább  fejlesztené,  de  inkább 
visszafejleszti  a  mezőgazdasági  termelést.  A  továbbfejlesz- 
tésre tehát  csak  két  lehetőség  kinálkozik.  Vagy  meg  kell 
szüntetni  a  szabad  kereskedelmet  és  föl  kell  emelni  védő- 
vámokkal a  gabona  árát,  vagy  pedig  meg  kell  változtatni 
a  földmüvelés  szervezetét  s  a  nagybirtokot  kisbirtokkal,  a 
nagygazdaságot  kisgazdasággal  fölcserélni.  Természetes,  hogy 
a  nagybirtokosok  az  előbbit  akarják,  és  hozzájuk  csatlakoz- 
nak a  nagytőkések,  kik  joggal  húzódnak  minden  nagyobb 
társadalmi  átalakulástól  s  a  termelőerők  erősebb  fejleszté- 
sétől, így  lehet  magyarázni  az  új  védővámos  irányzatot. 
A  vele  szemben  álló  másik  irányzat,  mely  a  földművelés 
szervezetének  megváltoztatása  útján  akarja  a  mezőgazdasá- 
got fejleszteni,  ez  a  kisebb  kapitalista  vállalkozók,  értelmi- 
ségiek, kispolgárok  és  munkások  természetes  hajlandóságai- 
ból meríti  erejét.  Egyelőre  ez  az  utóbbi  irányzat  kerekedett 
fölül  s  ez  hozta  létre  a  törvényhozásban  • —  most  már  nem  a 
nagybirtok  befolyása  alatt,  hanem  inkább  ennek  kétségbe- 
esett erőfeszítései  ellenére  —  az  1907.  évi  földtörvényt, 
mely  az  1892.  évi  törvény  hibáit  teljesen  kiküszöböli. 

Az  új  törvény  megadja  a  megyei  elöljáróságnak  a  kisajá- 
títás jogát,  mely  a  régi  törvényből  hiányzott.  A  hatóság 
ráteheti  kezét  a  nagybirtok  földjére)  földarabolhatja  ezt  és 
parczellákban  eladhatja  azoknak,  kik  földért  folyamodtak 
hozzá,  a  vételárat  pedig  beszolgáltatja  az  előbbi  birtokod- 
nak. Sőt  nem  csupán  eladás  céljára  sajátíthat  ki  nagybir- 
tokokat, de  avégett  ib,  hogy  kis  darabokban  bérbeadja. 
Különösen  fontos  ez  az  utóbbi  rendelkezés.  Ha  ugyanis  csupán 
eladás  céljára  volnának  a  nagybirtokok  kisajátíthatok  :  a 
törvény  nem  lehetne  valami  nagyon  foganatos,  mert  a  föld 
ára  oly  magas,  hogy  elveszi  a  dolgozó  ember  kedvét  a  vásár- 
lástól.   Ép  ezért    helyezték  a  törvény  alkotói  a  bérbeadás 

céljára  való  kisajátításra  a  fősúlyt,  mert  a  haszonbérek 
aránytalanul  olcsóbbak  a  föld  vételáránál  és  a  kisbérletekre 
tömegesen  pályáznak  a  földművesek.  Ugyanezen  okból  a 
nagybirtokos  érdekkör  kétségbeesett  ellentállást  fejtett  ki 
a  bérlet  céljára  való  kisajátítás  joga  ellen  ;  az  eladás  céljára 
való  kisajátításba  még  belementek  volna,  mert  ez  nem  fenye- 
geti annyira  érdekeiket.  Annál  is  inkább  van  mit  tartaniok 
az  új  földtörvénytől,  mert  ez  nem  csupán  arról  gondoskodik, 
hogy  a  dolgozó  ember,  ha  akar,  földet  kaphasson  bérbe, 
de  arról  is,  hogy  ne  lehessen  őt  a  bérösszeg  emelésével  ki- 
zsarolni. A  bérösszeg  nem  lehet  nagyobb  annál,  amit  előzőleg 
nagybérlők  fizettek  a  földért,  és  nehogy  a  birtokos  a  bérlet 
fölmondásával  kényszeríthesse  a  kisbérlőt  nagyobb  bérösszeg 
megajánlására  :  a  törvény  elveszi  a  nagybirtokostól  azt  a 
jogot,  hogy  a  kisbérlőnek  fölmondhasson ;  —  ez  utóbbit 
mindaddig,  míg  a  földet  kielégítően  műveli  és  kötelezett- 
ségének eleget  tesz,  senki  sem  háborgathatja  bérletében. 
Ellenben  a  kisbérlőnek  joga  van  arra,  hogy  bérletét  s  a 
vele  járó  összes  jogokat  és  kötelezettségeket  más  valakire 
átruházhassa.  Mivel  továbbá  a  nagybirtokos  azzal  is  nyo- 
mást gyakorolhat  a  kisbérlőre,  hogy  megtagadja  a  földnek 
gazdasági  épületekkel  való  fölszerelését :  a  törvény  följogo- 
sítja a  kisbérlőt,  hogy  bérletét  az  ottlakásához  és  gazdál- 
kodásához okvetlenül  szükséges  épületekkel  fölszerelhesse,  és 
ezek  megállapított  árát  a  bérösszegből  levonhassa. 

Az  1892.  évi  törvény  azon  hibáját,  hogy  végrehajtása 
a  nagybirtok  befolyása  alatt  álló  megyei  elöljáróságra  volt 
bízva,  szintén  elkerüli  az  új  törvény,  amennyiben  a  végre- 
hajtást csak  föltételesen  bízza  a  megyékre,  de  ezeket 
kormányközegekkel  ellenőrizteti,  sőt  —  szükség  esetén  telje- 
sen kiveheti  a  kormány  a  végrehajtást  a  megyei  hatóságok 
kezéből  és  saját  közegeire  bízhatja.  Ilyenképen  a  végre- 
hajtás lelkiismeretessége  vagy  lanyhasága  attól  függ,  mely 
irány  kerekedik  fölül  a  parlamentben.  Gyakorlati  eredmé- 
nyessége vagy  eredménytelensége  tehát  még  a  jövő  titka  ; 
elvi  fontossága  azonban  már  ma  óriási.  Mert  azon  jogelvek, 
amelyeket  ez  a  törvény  tartalmaz,  nem  jelentenek  kevesebbet, 
mint  a  ma  érvényben  álló  földbirtokjog  alapelveinek  meg- 
változtatását. 

A  ma  érvényben  álló  földbirtokjog  —  a  római  birtok- 
jog —  értelmében  a  földre  vonatkozó  jog  a  »ius  utendi  et 
abutendi«,  a  használat  és  a  visszaélés  joga,  kapcsolatban 
a  korlátlan  foglalás  jogával,  mely  utóbbi  jogelv  értelmében 
lehet  valakinek  nagyobb,  sőt  akár  ezerszer  vagy  millószor 
akkora  földje  is,  mint  amekkorát  személyesen  művelni  képes. 
Legyen  valaki  —  e  jog  szerint  —  bármekkora  földterület  ura  : 
tehet  ezzel  a  földdel,  amit  akar  ;  termelésre  használhatja,  de 
parlagon  is  hevertetheti,  ha  neki  úgy  tetszik.  Sőt  ha  kedve 
kerekedik  :  akár  vízzel  eláraszthatja  vagy  sóval  behintheti, 
hogy  teljesen  alkalmatlanná  tegye  a  növényi  élet  befoga- 
dására :  mindezért  senki  sem  vonhatja  őt  felelősségre.  Föl- 
téve a  mai  birtokjog  uralma  mellett  azt  az  esetet,  hogy  egy 
ország  összes  földje  egyetlen  egy  ember  tulajdonában  van 
s  ez  arra  az  elhatározásra  jut,  hogy  földjét  egy  esztendeig 
nem  művelteti  :  a  lakosságnak,  ha  a  törvényt  áthágni  nem 
akarja,  éhen  kell  pusztulnia,  mert  a  fönnálló  birtokjog  nem 
nyújt  neki  védelmet  az  élete  ellen  irányuló  merénylettel 
szemben.  Látnivaló  :  a  mi  mai  birtokjogunk  nem  törődik 
azzal  a  körülménnyel,  hogy  a  föld  az  élet  egyedüli  forrása, 
és  így  azok  élete,  kik  a  föld  birtokából  ki  vannak  zárva, 
a  föld  birtokosainak  kezében  van.1  A  föld  birtokosai  a  mai 
törvény  betűje  értelmében  jogszerűen  és  büntetlenül  meg- 
ölhetik a  birtoktalanokat  a  föld  használatától  való  elzárás 
eszközével,  holott  egyéb  törvényeink  büntetik  a  gyilkosságot 
s  e  tekintetben  nem  ismernek  kivételt.  Ez  a  barbár  jogelv 
nem  véletlenségből  került  a  mai,  civilizáltnak  mondott  tár- 
sadalom birtokjogába.  A  mi  mai  birtok  jogunkat  még  az 
antik  társadalom  alkotta,  melyben  a  dolgozó  osztály  tag- 
jainak élete  fölött  a  munkáltató  osztály  tagjai  felelőtlenül 
rendelkeztek  és  bármikor  büntetlenül  megölhették  őket 
olyan  eszközzel,  amilyennel  akarták.  A  bírt  oktalan  dolgozó 

1  Olaszország  némely  vidékén  a  közelmúlt  időkben  többször 
megtörtént,  hogy  a  földbirtokosok  a  munkabérek  emelkedő  és  a 
haszonbérek  hanyatló  irányzatával  szemben  ugy  védekeztek,  hogy 
földjüket  parlagon  hagyták  vagy  legelővé  alakították  ;  —  így  akartak 
nyomást  gyakorolni  a  munkásokra,  illetőleg  kisbérlőkre.  A  földműves 
nép  kétségbe  vonta  erre  való  jogukat  és  követelte  a  maga  részére  azt  a 
jogot,   hogy    a    parlagon  heverő    földeket    termelésre    használhassa. 

osztály  élete  fölött  való  szabad  rendelkezés  volt  az,  ami  a 
birtokjogban,  mint  ius  abutendi,  kifejezésre  jutott  és  a 
nagybirtokkal  együtt   napjainkig   fönnmaradt. 

Az  angol  népet  illeti  az  a  dicsőség,  hogy  minden  más 
nép  között  első  gyanánt  üzent  hadat  a  rabszolgaidők  barbár 
maradványának,  a  földdel  való  visszaélés  jogának.  Az  1907. 
évi  földtörvény,  ha  nem  is  kimondottan,  de  gyakorlatilag 
azt  a  jogelvet  valósítja  meg,  hogy  a  föld  birtokosának  joga 
van  ugyan  földjét  mások  kizárásával  termelésre  használni, 
de  nincs  joga  arra,  hogy  földjét  parlagon  hevertesse  és  mégis 
kizárjon  a  használatából  másokat,  kik  termelni  akarnak 
rajta.  Csak  addig  rendelkezhetik  szabadon  földjével,  míg  ter- 
melésre használja,  mihelyt  azonban  ezt  nem  teszi,  vagy  nem 
a  kellő  mértékben  teszi :  a  rendelkezés  joga  a  társadalom 
összességére  megy  át,  mely  aztán  a  földet  átadja  olyanoknak, 
kik  meg  akarják  művelni.  Vagyis  a  régi  birtokjogból,  a 
használat  és  visszaélés  jogából,  a  használat  joga  marad  meg, 
a  visszaélés  joga  ellenben  megszűnik,  legalább  elvben. 

Ezt  tartalmazza  az  angolok  új  földtörvénye.  A  tár- 
sadalomszervezet változásait  a  földművelés  szervezetének 
változásaira  lehet  visszavezetni.  Ezt  tudva,  igen  nagynak 
látszik  a  birtok  jogban  beállott  eltolódás  elvi  jelentősége  ;  — 
az  a  néhány  paragrafus,  mely  a  civilizált  világban  alig  kel- 
tett némi  föltűnést  s  a  melyről  tizedrész  annyi  ember  sem 
tud,  mint  egy  császári  pohárköszöntőről :  az  antik  társa- 
dalom összeomlása  óta  lefolyt  másfél  ezredév  legnagyobb 
történelmi  eseménye.  Óriási  elvi  jelentősége  dacára  minden 
nagyobb  rázkódtatás  nélkül  emelkedett  törvényerőre.  Az 
angol  nemzet  dolgozó  osztályai  aránylag  hatalmasak,  mert 
a  tápszerbőség  irányzata,  mely  ott  már  1850  táján  föl- 
lépett, azóta  folyton  emelte  a  munkabéreket  s  általában 
a  dolgozó  nép  jövedelmét,  gazdasági  és  politikai  súlyá- 
val együtt.  Ellenben  ugyancsak  a  tápszerbőség  visszafej- 
lesztette a  földjáradékot  és  vele  a  nagybirtok  hatalmát. 
Tehát  hatalmassá  váló  dolgozó  osztályok  vívták  ki  az  1907. 
évi  földtörvényt,  gyengülő  nagybirtokososztály  ellen  és 
mivel  az  ellenálló  hatalom  aránylag  gyenge  volt:  a  támadás 
is  végbemehetett  a  közönséges  politikai  küzdelmek  enyhe 
formái  között. 

A  harc  azonban  még  nincs  befej  eve ;  az  1907.  évi 
földtörvény  megalkotása  még  nem  döntötte  el  a  mérkőzést  ; 
nem  elég  a  törvényt  megszavazni :  végre  is  kell  azt  hajtani 
s  a  végrehajtás  ebben  az  esetben  —  egy  régi,  befészkelődött 
hatalom  ellenére,  —  nehezebb  lesz,  mint  a  megszavazás  volt. 
Ha  azonban  a  tápszerbőség  tendenciája  megmarad :  nem 
kétséges,  hogy  ugyanazon  erők,  melyek  a  földtörvényt  létre- 
hozták, végre  is  fogják  hajtani. 

Ha  a  földtörvényt  végrehajtják  :  a  föld  ára  egy  bizonyos 
idő  múlva  hanyatlani  fog.  Mert  fényűzés  céljára  nem  lesz 
érdemes  földet  vásárolni,  ha  egyszer  a  vásárló  erősen  ki 
lesz  téve  a  veszélynek,  hogy  dolgozó  emberek  termelés  cél- 
jára foglalják  le  a  földet,  melyet  ő  kedvtelésre  akart  hasz- 
nálni. Viszont  a  dolgozó  nép,  mely  termelés  céljára  keresi  a 
földet,  egy  bizonyos  idő  múlva  kielégülést  fog  találni,  mert 
Angliában  több  föld  van,  mint  amennyit  az  angol  nép  föld- 
müvelésre hajlandó  része  be  tud  telepíteni  ;  angol  viszonyok 
között,  a  modern  technika  alkalmazásával  és  azon  magas  mü- 
velés-intenzitás mellett,  mely  ott  gazdaságilag  lehetséges, 
6 — 8  acre,  sőt  némelyek  szerint  4 — 5  acre  föld  elegendő  egy 
munkáscsalád  eltartására.  Az  Anglia  városaiban  élő  2  millió 
vagyontalan  család  számára  10 — 15  millió  acre  föld  elegendő, 
holott  az  Egyesült  Királyság  termőföldje  kitesz  32  millió 
acre-t.  A  föld  azonban  nem  lehet  drága,  ha  több  van  belőle, 
mint  amennyire  szükség  van. 

Ami  Angliában  most  kezd  megindulni,  az  már  a  múlt 
század  vége  óta  folyik  Űj-Zélandban,  hol  a  tápszerbőség 
szintén  a  dolgozó  osztályok  javára  befolyásolta  a  jövedelem 
megoszlását.  Itt  elég  volt  a  progressziv  földadó  ahhoz,  hogy  a 
csekély  jövedelmű  és  erőtlen  nagybirtokot  kapitulációra  kény- 
szerítse és  a  föld  széj jeldarabolását  megindítsa.  Különben  az 
ausztráliai  kontinensen  már  hosszabb  idő  óta  állandó  harc  fo- 
lyik a  nagybirtokosok  és  a  földművesek  között  a  föld  birtoká- 
ért s  a  küzdelem  mindinkább  az  utóbbiak  javára  dől  el.1 

A  gazdasági  fejlődés  eme  tényeiből  azt  olvashatjuk  ki, 
hogy  a  nagybirtok  a  fokozódó  tápszerbőség  hatásait,  melyek 
őt  gazdasági  úton  kiküszöbölik  :  a  rendelkezésére  álló  hatalmi 

1  Hassert :    Landeskunde   und  Wirtschaftsgeographie  des  Fest- 
landes  Australien.  Leipzig,  Göschen,  1907.   134.  1. 

eszközökkel  csak  ideig-óráig  képes  ellensúlyozni.  Mert  a 
tápszerbőség  irányzata  a  hatalmi  viszonyokat  is  megváltoz- 
tatja, és  míg  a  nagybirtokot  gyengíti  :  viszont  erősíti  a 
dolgozó  osztályokat,  melyek  aztán  minden  nagyobb  erő- 
feszítés nélkül  elhárítják  a  nagybirtok  hatalmi  eszközeit. 


Az  a  mozgalom,  mely  a  nagybirtok  ellen  Angliában 
föllépett,  lényegesen  különbözik  attól  a  másik,  szintén  nagy- 
birtokellenes mozgalomtól,  melyet  a  keleteurópai  agrárálla- 
mokban észlelhetünk.  Amott  tápszerbőségre  lehet  a  mozgal- 
mat visszavezetni,  emitt  tápszerhiányra.  Amott  erőhöz  és 
hatalomhoz  jutott  dolgozó  néprétegek  lépnek  föl,  minden 
vehemencia  nélkül,  a  gyengülő  nagybirtok  ellen.  Emitt  erős 
nagybirtokot  látunk  és  hatalmas  államot,  velük  szemben 
pedig  nyomorgó  és  éhező  népet,  mely  a  végső  szükségtől 
űzetve,   kétségbeesett    rohamokat   intéz    mind    kettő    ellen. 

Mindamellett  nem  kevésbbé,  mint  az  angol  birtok- 
reformmozgalmat :  a  keleteurópai  forradalmat  is  a  világ- 
piac alacsony  gabonaáraira  lehet  visszavezetni.  Ezek,  mint 
a  Nyugaton,  úgy  itt  is  föltartóztatták  a  nagybirtok,  illető- 
leg a  nagygazdaság  technikai  haladását  s  ezzel  együtt  az 
egész  mezőgazdaságét,  mert  az  erős  hagyományok,  alacsony 
munkabérek  és  magas  adók  súlya  alatt  sínylődő  földmüves- 
nép  nem  volt  arra  képes,  hogy  a  mezőgazdasági  termelés 
technikáját  saját  iniciativájából  a  nagybirtoktól  függetlenül 
továbbfejlessze.  A  termelés  technikájának  stagnációja  egy- 
felől relatív  túlnépesedésre,  másfelől  ugyanakkor  a  talaj 
kimerülésére  vezetett  :  e  két  körülmény  együtt  teremtette 
meg  a  mai  helyzetet,  mely  abban  áll,  hogy  a  táplálék-ter- 
melés a  fönnálló  jövedelemeloszlás  s  a  velejáró  erős  gabona- 
kivitel mellett  megközelítően  sem  elegendő  a  népesség  táp- 
lálására. Ilyen  viszonyok  között  a  dolgozó  nép  számára,  ha 
élni  akar,  csak  egy  lehetőség  kínálkozik  :  erőszakosan,  hatalmi 
eszközökkel  megváltoztatni  a  fönnálló  jövedelemeloszlást,  a 
nagybirtok  földarabolása  útján.1 

1  A  keleteurópai  agrárállamok  fejlődéstörvényeivel  bővebben 
kellene  foglalkoznunk,  amire  azonban  e  könyv  keretében,  sajnos,  tér 
és  idő  híján  már   nem   nyílik   alkalmunk. 


BEFEJEZÉS 


A  földművelésnek  két  sajátlagos  törvénye  van  :  —  mind- 
kettő a  növényi  élet   természetéből  ered. 

Egyik  törvény  abban  áll,  hogy  minél  nagyobb  termé- 
seket akarunk  produkálni  egy  adott  területen :  annál 
mélyebben  s  annál  rejtettebb  utakon  kell  beavatkoznunk 
a   növényi   életfolyamatba. 

Másik  törvény  abban  áll,  hogy  a  növények  tenyésző 
ereje  véges,  és  hogy  hozadékuk  egy  adott  területen,  adott 
termelőtechnika  mellett,  egy  bizonyos  határon  túl  csökkenő 
irányzatot    vesz. 

A  földművelés  általános  fejlődésével  az  előbbi  törvény 
hatása  erősödik,  ellenben  az  utóbbinak  (a  csökkenő  hozadék- 
törvénynek)  hatása  gyöngül. 

Minél  nagyobb  a  földművelés  fejlettsége  :  annál  mélyeb- 
ben s  annál  rejtettebb  utakon  avatkozik  be  az  emberi 
munka  a  természeti  folyamatokba.  Következőleg  annál  szoro- 
sabb viszonyba  kell  lépnie  a  munkásnak  az  élő  szervezettel, 
mely  munkája  tárgyát  alkotja. 

Viszont  azonban  a  csökkenő  földhozadék  törvényének 
általános,  társadalomgazdasági  hatása  a  földművelés  nagy 
fejlettsége  mellett  előbb-utóbb  háttérbe  szorul,  sőt  teljesen 
megszűnik  a  következő  okokból : 

Minél  fejlettebb  a  földművelés  :  annál  kisebb  terület 
elegendő  egy  ember  élelmének  termelésére,  tehát  annál 
kevésbbé  esik  egy  adott  területen  egy  adott  népesség  élel- 
mezése a  csökkenő  földhozadék  törvényének  hatása  alá. 
E  körülmény  ugyan  nem  garantálja  föltétlenül  a  csökkenő 

hozadéktörvény  hatásának  gyengülését  :  mert  a  népesség 
szaporodása  gyorsabb  is  lehet,  mint  a  földművelés  haladása. 
Nem  garantálja  ezt  föltétlenül  az  a  körülmény  sem,  hogy 
a  fejlett  földmüvelés  fejlett  ipar  létalapját  nyújtja  s  a  fej- 
lődő ipar  közlekedőeszközöket  teremt,  melyek  lehetővé 
teszik,  hogy  a  kultúremberiség  földmüvelése  az  egész  föld- 
gömbre kiterjeszkedjék.  Mert  a  földgömb  nem  végtelen  nagy, 
a  népszaporodás  lehetősége  azonban  végtelen.  Van  azonban 
egy  körülmény,  mely  az  emberileg  belátható  idők  teljességéig 
megszüntetheti  a  csökkenő  hozadéktörvény  hatását.  A  föld- 
művelés haladása  nemcsak  az  ipar,  de  egyszersmind  a  szel- 
lemi kultúra,  a  tudományos  kutatás  létének  alapját  és 
fejlődésének  lehetőségét  is  növeli.  így  többek  között  az  orvos- 
tudományét is,  mely  nem  egyéb,  mint  a  földművelés  tudo- 
mánya magára  az  emberi  nemre  alkalmazva.  A  fejlődő 
orvostudomány  megteremti  a  szaporodás  nélkül  való  nemi 
élet  lehetőségét  és  megtanítja  a  széles  néprétegeket,  mikép- 
pen vegyék  elejét  annak,  hogy  élelmi  körükön  túlszaporod- 
janak. 

E  három  felsorolt  körülmény  :  az  egy  ember  élelmezé- 
séhez megkívánt  terület  kisebbedése,  a  földművelés  területi 
terjeszkedésének  nagyobbodó  lehetősége,  s  a  népszaporodás 
lassanként  beálló  preventív  korlátozása  együttvéve  már  ma 
is  érezhetővé  teszi  a  csökkenő  hozadéktörvény  hatásának 
gyengülését,  amely  irányzat  előreláthatólag  folytatódni  fog. 

A  munkás  egyéni  szabadsága  s  azon  termékmennyi- 
ség, melyet  munkája  eredményéből  a  maga  számára  bizto- 
sítani tud,  attól  függ,  hogy  müyen  mértékben  korlátozza 
a  csökkenő  földhozadék  törvénye  a  tápszerek  termelését. 
Midőn  e  törvény  hatása  gyengül :  nő  a  munkás  egyéni  sza- 
badsága és  kisebbedik  azon  termékmennyiség,  melyet  egy- 
oldalú szolgáltatás  keretében,  ellenszolgáltatás  nélkül  meg 
lehet  tőle  szerezni. 

Ám  a  földművelés  haladása,  mely  végső  eredményében 
a  csökkenő  földhozadék  törvényének  hatását  visszafejleszti, 
mely  a  dolgozó  földművest  szabaddá  és  minden  külső  munka- 
kényszertől függetlenné  teszi :  szorosabbra  fűzi  egyszersmind 
a  viszonyt  a  dolgozó  földműves  és  a  munkája  tárgyát  alkotó 
élő  szervezet  között.  Ilyen  szoros  viszony  azonban,  ha  a  föld- 

Dániel :  Föld  és  társadalom.  21 

műves  szabad,  csak  egy  esetben  lehetséges :  ha  a  földműves 
magántulajdonosa  a  munkája  tárgyát  alkotó  élő  szervezet- 
nek és  a  munkaterméknek. 

A  mezőgazdaság  haladása  és  a  vele  növekvő  társadalmi 
jólét  és  szabadság  a  földművelés  egy  olyan  szervezete  felé  visz, 
mely  a  magántulajdonon  alapul  s  amelyben  a  kooperáció 
a  munkások  önkéntes  szövetkezése  alapján  áll. 

Nem  igaz  tehát,  hogy  a  fejlődés  útja  egy  államszocialisz- 
tikus,  a  föld  és  a  termelőeszközök  magántulajdonát  ki- 
küszöbölő társadalomhoz  vezet.  Ellenkezőleg :  a  földművelés 
szervezetében  mutatkozó  fejlődéstendencia  egy  olyan  tár- 
sadalmi rendet  igér,  mely  a  magántulajdon  alapján  nyug- 
szik, melyben  azonban  a  vagyon  és  a  jövedelem  megköze- 
lítőleg egyenlően  oszlik  el. 

A  társadalmi  fejlődés  egységes  lévén  :  ugyanezen  ten- 
denciát az  iparban  is  meg  kell  találnunk.  És  tényleg  meg 
is  találjuk.  Itt  is  azt  látjuk,  hogy  apró  vagyonok  képződ- 
nek és  hogy  a  munkások  körében  föllép  a  szövetkezés. 
Fogyasztószövetkezetek  és  szakszervezetek  jönnek  létre, 
szemmelláthatóan  a  tápszerbőség  következtében ;  minden 
jó  aratás  kedvezően,  minden  rossz  aratás  kedvezőtlenül 
befolyásolja  működésüket,  mely  mindenütt  akkor  lett  nagyobb 
kiterjedésű,  mikor  a  tápszerbőség  érezhetőbbé  vált.  Tehát 
ugyanazon  ok  hozza  létre  és  tartja  fönn  őket,  amely  a 
földművelésben  a  kisbirtokot  talpra  állította  és  szövetkezeteit 
létrehozta. 

Minden  kényszer,  minden  elnyomás  az  éhségből  ered. 
Ha  földben  bőség  van,  akkor  az  egyén  szabad  és  csupán 
saját  munkaerejének  és  munkája  termelőképességének  véges 
volta  von  számára  határokat. 


JU>H 

